
Icoane 


Evanghelia şi Apostolul zilei 


Zis-a Domnul: 

14. Că de veţi ierta oamenilor greşealele lor, ierta-va şi vouă Tatăl vostru Cel 
ceresc; 

15. lar de nu veţi ierta oamenilor greşealele lor, nici Tatăl vostru nu vă va ierta 
greşealele voastre. 


16. Când postiţi, nu fiţi trişti ca făţarnicii; că ei îşi smolesc feţele, ca să se arate 
oamenilor că postesc. Adevărat grăiesc vouă, şi-au luat plata lor. 

17. Tu însă, când posteşti, unge capul tău şi faţa ta o spală, 

18. Ca să nu te arăţi oamenilor că posteşti, ci Tatălui tău care este în ascuns, şi 
Tatăl tău, care vede în ascuns, îţi va răsplăti ţie. 

19. Nu vă adunaţi comori pe pământ, unde molia şi rugina le strică şi unde furii 
le sapă şi le fură. 

20. Ci adunaţi-vă comori în cer, unde nici molia, nici rugina nu le Strică, unde 
furii nu le sapă şi nu le fură. 

21. Căci unde este comoara ta, acolo va fi şi inima ta. 


Apostol 


Prochimen, glasul al 3-lea: Cântaţi Dumnezeului nostru, cântaţi; cântaţi Împă- 
ratului nostru, cântaţi. (Ps. 46, 6) 


Stih: Toate popoarele bateţi din palme. Strigaţi lui Dumnezeu cu glas de bu- 
curie. (Ps. 46, 1) 


Fraţilor, 


11. Şi aceasta, fiindcă ştiţi în ce timp ne găsim, căci este chiar ceasul să vă treziţi 
din somn; căci acum mântuirea este mai aproape de noi, decât atunci când am 
crezul. 

12. Noaptea e pe Sfârşite; ziua este aproape. Să lepădăm dar lucrurile în- 
tunericului şi să ne îmbrăcăm cu armele luminii. 

13. Să umblăm cuviincios, ca ziua: nu în ospeţe şi în beţii, nu în desfrânări şi în 
fapte de ruşine, nu în ceartă şi în pizmă; 

14. Ci îmbrăcaţi-vă în Domnul lisus Hristos şi grija de trup să nu o faceţi spre 
pofte. 


1. Primiţi-l pe cel slab în credinţă fără să-i judecaţi gândurile. 

2. Unul crede să mănânce de toate; cel slab însă mănâncă legume. 

3. Cel ce mănâncă să nu dispreţuiască pe cel ce nu mănâncă; iar cel ce nu mă- 
nâncă să nu osândească pe cel ce mănâncă, fiindcă Dumnezeu l-a primit. 

4. Cine eşti tu, ca să judeci pe sluga altuia? Pentru stăpânul său Stă sau cade. 
Dar va sta, căci Domnul are putere ca să-l facă să stea. 


Duminica lăsatului sec de brânză - Izgonirea lui Adam din Rai (Triod) 


La Vecernie, Sâmbătă seara 


La Vecernia mare, după psalmul cel obişnuit, cântăm: Fericit bărbatul... Catisma 
toată. La Doamne strigat-am..., punem Stihirile pe 10, cântând din Octoih 3 Stihiri 
ale învierii, 3 ale lui Anatolie şi patru ale Triodului. 


Glasul al 6-lea: 
Podobie: Toată nădejdea... 


Făcătorul meu Domnul, luând ţărână din pământ şi însufleţindu-mă cu suflare de 
viaţă, m-a înviat şi m-a cinstit a fi stăpânitor pe pământ tuturor celor văzute şi 
locuitor împreună cu îngerii. lar satana, înşelătorul, lucrând cu şarpele, ca printr-o 
unealtă m-a amăgit prin mâncare, şi de mărirea lui Dumnezeu m-a osebit, şi m-a 
dat morţii celei mai dedesubt în pământ. Ci Tu ca un stăpân şi îndurat, iarăşi mă 
cheamă. 


De veşmântul cel de Dumnezeu ţesut, m-am dezbrăcat eu, ticălosul, prin sfatul 
vrăjmaşului, neascultând porunca Ta cea dumnezeiască, Doamne. Şi m-am îmbră- 
cat acum cu frunze de smochin şi cu haine de piele; căci m-am osândit a mânca 
prin sudori pâine cu muncă; şi pământul s-a blestemat să-mi rodească spini şi 


pălămidă. Ci Tu, cel ce Te-ai întrupat din Fecioară în anii cei de apoi, chemându- 
mă, iarăşi mă bagă în Rai. 


Raiule prea cinstite, podoaba cea frumoasă, locaşul cel de Dumnezeu zidit, veselia 
cea nesfârşită şi desfătarea, slăvirea drepţilor, frumuseţea profeților şi sălăşluirea 
sfinților, cu sunetul frunzelor tale, roagă pe Ziditorul tuturor, să-mi deschidă uşile 
care cu neascultarea le-am închis; şi să mă învrednicesc a mă împărtăşi pomului 
vieţii şi bucuriei, cu care mai-nainte întru Tine m-am desfătat. 


Adam s-a scos din Rai pentru neascultare, şi din desfătare s-a lepădat, de vorbele 
femeii amăgindu-se, şi gol a şezut în preajma locului, vai mie, tânguindu-se. Deci 
să ne sârguim toţi, să primim vremea postului supunându-ne evangheliceştilor 
rânduieli; ca printr-însele făcându-ne plăcuţi lui Hristos, să dobândim iarăşi sălă- 
şluirea Raiului. 


Slavă Tatălui şi Fiului şi Sfântului Duh, glasul al 6-lea 


Șezut-a Adam în preajma Raiului şi de goliciunea sa plângând, se tânguia: Vai mie, 
celui ce m-am supus înşelăciunii celei viclene, şi m-am furat şi de mărire m-am 
depărtat. Vai mie, celui dezbrăcat de nevinovăție şi lăsat în sărăcie. Ci, o Raiule, de 
acum nu mă voi mai desfăta întru dulceaţa ta. Nu voi mai vedea pe Domnul şi 
Dumnezeul şi Ziditorul meu; căci în pământ voi merge, din carele m-am şi luat. 
Milostive îndurate, strig către Tine: Miluieşte-mă pe mine, cel ce am căzut. 


Și acum şi pururea şi în vecii vecilor. (a Născătoarei de Dumnezeu), a glasului ce 
va fi de rând 


Vohod: Lumină lină a sfintei slave a Tatălui ceresc, Celui fără de moarte, a Sfân- 
tului, Fericitului, lisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, Cel ce dai viaţă, pentru 
aceasta lumea Te slăveşte. 
Prochimenul: Domnul s-a împărățit... Şi celelalte. 

La Litie 


După obicei, Stihira hramului. 


Slavă Tatălui şi Fiului şi Sfântului Duh, glasul al 6-lea 


Soarele razele şi-a ascuns, luna cu stelele în sânge s-au schimbat, munţii s-au înfri- 
coşat, dealurile s-au cutremurat, când s-a închis Raiul, ieşind Adam cu mâinile bă- 
tându-şi faţa şi zicând: Milostive, miluieşte-mă pe mine cel ce am căzut. 


Și acum şi pururea şi în vecii vecilor. (a Născătoarei de Dumnezeu) 


Cu taină te lăudăm pe tine, Născătoare de Dumnezeu, Marie; că te-ai arătat scaun 
al marelui Împărat, cort prea sfânt mai desfătat decât cerurile, căruţă de heruvimi, 
şi mai presus decât serafimii, cămară a măririi; că din tine a ieşit întrupându-se 
Dumnezeul tuturor. Pe acela roagă-L, să se mântuiască sufletele noastre. 


Stihoavna Octoihului 
Slavă Tatălui şi Fiului şi Sfântului Duh, glasul al 6-lea 


Scosu-s-a Adam din Rai pentru mâncare; pentru aceasta şi şezând în preajma 
lui, plângea tânguindu-se, şi cu glas de umilinţă zicea: Vai mie ce am pătimit eu 
ticălosul. O poruncă am călcat, a Stăpânului meu, şi de tot binele m-am lipsit 
Raiule prea sfinte, cel ce eşti pentru mine Sădit şi pentru Eva încuiat, roagă pe 
cela ce te-a făcut pe tine şi pe mine m-a zidit, ca să mă satur de florile tale. Pen- 
tru aceasta şi Mântuitorul către dânsul a zis: Zidirea mea nu voi să piară, ci voi 
Să se mântuiască şi la cunoştinţa adevărului să vină. Că pe cel ce vine la Mine 
nu-l voi goni afară. 


Slavă Tatălui şi Fiului şi Sfântului Duh. Și acum şi pururea şi în vecii vecilor. (a 
Născătoarei de Dumnezeu) 


Făcătorul şi Mântuitorul meu, prea curată, Hristos Domnul, din pântecele tău ie- 
şind, întru mine îmbrăcându-se, din blestemul cel dintâi pe Adam l-a scăpat. Pentru 
aceasta ţie, prea curată, ca Maicii lui Dumnezeu şi Fecioarei cu adevărat, strigăm 
fără tăcere ca îngerul: Bucură-te! Bucură-te, Stăpână folositoarea şi acoperământul 
şi mântuirea sufletelor noastre. 


Acum slobozeşte pe robul Tău, Stăpâne, după cuvântul Tău, în pace, că văzură 
ochii mei mântuirea Ta, pe care ai gătit-o înaintea feţei tuturor popoarelor; lumină 
spre descoperirea neamurilor şi slava poporului Tău Israel. 


După Sfinte Dumnezeule..., 


Troparul: Născătoare de Dumnezeu, Fecioară, bucură-te! Ceea ce ești plină de 
har, Marie, Domnul este cu tine. Binecuvântată ești tu între femei şi binecuvântat 
este rodul pântecelui tău, că ai născut pe Mântuitorul sufletelor noastre. (de trei 
ori) 


Și cealaltă urmare a Privegherii. lar de nu este Priveghere, Troparul Invierii şi a 
Născătoarei de Dumnezeu. 


La Utrenie 


La Dumnezeu este Domnul..., Troparul învierii, de două ori, şi al Născătoarei. Apoi 
obişnuitele Catisme şi Polieleul, precum s-a arătat în Duminica fiului celui 
risipitor. Şi începem a citi cartea, cea despre cele şase zile ale Facerii a lui loan 
Gură de aur. Apoi: Bine eşti cuvântat Doamne..., şi Antifoanele glasului, Toată su- 
flarea..., Şi Evanghelia Utreniei cea de rând. Învierea lui Hristos văzând... Psalmul 
50. 


Slavă Tatălui şi Fiului şi Sfântului Duh, glasul al 8-lea 
Uşile pocăinţei deschide-mi mie, Dătătorule de viaţă; că mânecă duhul meu la 
Biserica ta cea sfântă, purtând locaş al trupului, cu totul spurcat. Ci ca un îndurat 


curăţeşte-l, cu mila milostivirii tale. 


Și acum şi pururea şi în vecii vecilor. (a Născătoarei de Dumnezeu) 


In cărările mântuirii îndreptează-mă, Născătoare de Dumnezeu, căci cu păcate gro- 
zave mi-am spurcat sufletul şi cu lenevire mi-am cheltuit toată viaţa mea; ci cu 
rugăciunile tale spală-mă de toată necurăţia. 


Apoi: glasul al 6-lea 


Stih: Miluieşte-mă Dumnezeule după marea mila Ta, şi după mulțimea îndurărilor 
Tale, curăţeşte fărădelegea mea. 


Și Stihira aceasta: La mulțimea faptelor mele celor rele, cugetând eu, ticălosul, mă 
cutremur de înfricoşata zi a judecății; ci îndrăznind spre mila milostivirii tale, ca 


David strig ție; Miluieşte-mă Dumnezeule după mare mila ta. 


Canonul Invierii 


Din Octoih, al Crucii învierii cu al Născătoarei de Dumnezeu pe 8, iar din Triod pe 
6. 

facere a lui Hristofor Protasicritul 
Cântarea 1-a 


Irmos: Ca pe uscat umblând Israil... 


Vino, ticălosul meu suflet, de plângi astăzi, de cele ce s-au făcut cu tine, aducându- 
ți aminte de goliciunea cea dintâi din Eden, prin care te-ai scos din desfătare şi din 
bucuria cea neîncetată. 


Pentru milostivirea cea multă şi îndurările tale, Ziditorule al lumii şi făcătorule al 
tuturor, viu făcându-mă întâi din ţărână, mi-ai poruncit să Te laud împreună cu 
îngerii tăi. 

Pentru bogăţia bunătăţilor, tu ai sădit, Ziditorule şi Doamne, desfătarea Raiului în 
Eden, poruncindu-mi să mă desfătez întru rodurile cele frumoase, veselitoare şi 
nestricăcioase. 

Slavă Tatălui şi Fiului şi Sfântului Duh. 

Vai mie ticălosul meu suflet, că ai luat volnicie de la Dumnezeu să te îndestulezi 
de cele ce sunt în Eden, şi ţi s-a poruncit să nu mănânci din rodul cunoștinței. 


Pentru ce ai călcat legea lui Dumnezeu? 


Şi acum şi pururea şi în vecii vecilor. Amin (a Născătoarei de Dumnezeu) 


Născătoare de Dumnezeu, Fecioară, ca ceea ce eşti după neam fiica lui Adam, iar 
după dar Născătoare lui Hristos Dumnezeu, pe mine, cel alungat din Eden, mă 
cheamă iarăşi. 


lar Catavasii cântăm Irmoasele acestui Canon: Ca pe uscat umblând Israil, cu 
urmele prin adânc, pe gonaciul Faraon văzându-l înecat, a strigat: Lui Dumnezeu 
cântare de biruinţă să-l cântăm. 


Cântarea a 3-a 


Irmos: Nu este sfânt... 


Şarpele cel viclean oarecând pizmuind cinstea mea, a şoptit în urechile Evei cu 
înşelăciune; de care eu amăgindu-mă, vai mie, m-am lepădat din veselia vieţii. 


Mâna cu obrăznicie întinzându-mi, am gustat din pomul cunoștinței, din care mi-a 
poruncit Dumnezeu să nu gust nicidecum, şi din dumnezeiasca mărire m-am lepă- 
dat cu amar. 

Slavă Tatălui şi Fiului şi Sfântului Duh. 

Vai mie, ticăloase suflete! Cum n-ai cunoscut vicleşugul? Cum n-ai simţit înşelă- 
ciunea şi zavistia vrăjmaşului? Ci mintea ţi-ai întunecat şi ai călcat porunca Zidi- 
torului tău. 

Şi acum şi pururea şi în vecii vecilor. Amin (a Născătoarei de Dumnezeu) 
Nădejdea şi acoperământul meu, cinstită, ceea ce singură ai acoperit de demult, 
prin naşterea ta, goliciunea lui Adam celui căzut, Curată, cu nestricăciune iarăşi 


îmbrăcându-mă. 


Catavasie: Nu este sfânt precum Tu Doamne, Dumnezeul meu, care ai înălţat cor- 


nul credincioşilor Tăi, bunule, şi ne-ai întărit pe piatra mărturisirii Tale. 


Sedealna, glasul al-4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Născă- 
toare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoţilor, a grăit: Fecioara naşte şi după naştere rămâne iară- 
şi fecioară. 


Lepădatu-s-a Adam din desfătarea Raiului, prin mâncarea cea amară, pentru neîn- 
frânare, nepăzind porunca Stăpânului, şi s-a osândit să lucreze pământul dintru care 
s-a luat şi cu multe sudori să mănânce pâinea sa. Pentru aceasta noi să iubim înfrâ- 
narea, ca să nu plângem afară din Rai ca şi acela, ci să intrăm într-însul. 


Slavă Tatălui şi Fiului şi Sfântului Duh. 


Podobia: Cel ce Te-ai înălțat pe Cruce de bunăvoie, poporului Tău celui nou, 
numit cu numele 'Tău, îndurările Tale dăruieşte-i, Hristoase Dumnezeule. Veseleşte 


cu puterea Ta pe bine credincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Și acum şi pururea şi în vecii vecilor. (a Născătoarei de Dumnezeu) 

Nu vom tăcea niciodată, Născătoare de Dumnezeu, a vesti puterile tale noi nevre- 
dnicii; că de nu ai fi stătut tu înainte rugându-te, cine ne-ar fi izbăvit pe noi dintru 
atâtea primejdii? Sau cine ne-ar fi păzit până acum slobozi? Nu ne vom depărta de 
la tine, Stăpână, că tu mântuieşti pe robii tăi pururea din toate nevoile. 

Cântarea a 4-a 


Irmos: Hristos este puterea mea... 


Cinstei m-am învrednicit eu, ticălosul, de la Tine Stăpâne, în Eden. Vai mie, cum 
m-am înşelat, şi de diavolul fiind zavistuit, m-am lepădat de la faţa Ta. 


Plângeţi-mă, Cete îngereşti, frumuseţile Raiului şi podoaba pomilor celor de acolo, 
pe mine cel înşelat rău şi de la Dumnezeu depărtat. 


Livadă fericită, pomi sădiți de Dumnezeu, frumuseți ale Raiului, acum vărsaţi la- 
crimi din frunze ca din nişte ochi, pentru mine cel golit şi înstrăinat de mărirea lui 
Dumnezeu. 

Slavă Tatălui şi Fiului şi Sfântului Duh. 

Nu te voi mai vedea, nici mă voi mai îndestula de prea dulcea şi dumnezeiasca 
strălucire a ta, prea cinstite Raiule; că gol la pământ m-am lepădat, mâniind pe 
Făcătorul meu. 


Şi acum şi pururea şi în vecii vecilor. Amin (a Născătoarei de Dumnezeu) 


Preasfântă Stăpână, ceea ce ai deschis tuturor credincioşilor uşile Raiului, pe care 
le-a încuiat Adam odinioară cu neascultarea, deschide-mi uşile milei tale. 


Catavasie: Hristos este puterea mea, Dumnezeu şi Domnul, cinstita Biserică cu 
dumnezeiască cuviinţă cântă, strigând: Din cuget curat, întru Domnul prăznuind. 


Cântarea a 5-a 


Irmos: Cu dumnezeiască strălucirea Ta... 


Zavistuindu-mă vrăjmaşul, de demult, pentru petrecerea cea norocită din Rai, 
urâtorul de oameni în chip de şarpe m-a amăgit şi străin de mărirea cea veşnică m-a 
arătat. 


Plâng şi mă tânguiesc cu sufletul şi cer să se adauge ochilor mei mulţime de 
lacrimi; când privesc şi văd goliciunea mea, pe care am câştigat-o prin călcarea po- 
runcii Domnului. 

Slavă Tatălui şi Fiului şi Sfântului Duh. 

Din pământ am fost zidit cu mâna lui Dumnezeu, şi am auzit că iarăşi am să mă 
întorc în pământ eu, ticălosul. Cine nu mă va plânge pe mine, cel lepădat de la 
Dumnezeu, şi care am schimbat Raiul cu iadul ? 


Şi acum şi pururea şi în vecii vecilor. Amin (a Născătoarei de Dumnezeu) 


Cămară de taină a slăvirii, toţi credincioşii te vestim, pe tine, Născătoare de Dum- 
nezeu, cea cu totul fără prihană. Pentru aceasta te rog, curată, pe mine, cel că-zut 


din cămara Raiului, fă-mă iarăşi primit într-însul. 


Catavasie: Cu dumnezeiască strălucirea Ta, bunule, sufletele celor ce mânecă la 
Tine cu dragoste, mă rog, luminează-le; ca să Te vadă, Cuvinte al lui Dumnezeu, 
pe Tine adevăratul Dumnezeu, Cela ce chemi din negura greşalelor. 


Cântarea a 6-a 

Irmos: Marea vieţii văzându-o... 

Cu veşmânt de Dumnezeu ţesut m-ai îmbrăcat, Mântuitorule, în Eden, ca un 
milostiv; iar eu am călcat porunca Ta, plecându-mă vrăjmaşului, şi gol m-am văzut 
eu, ticălosul. 

Suflete al meu prea ticăloase, depărtatu-te-ai de Dumnezeu pentru neînfrânarea ta; 
lipsitu-te-ai de desfătarea Raiului; de îngeri te-ai despărțit; în stricăciune te-ai po- 


gorât; o, ce cădere! 


Slavă Tatălui şi Fiului şi Sfântului Duh. 


Îndură-te, miluieşte făptura mâinilor Tale, Atotţiitorule Dumnezeule; nu mă trece 
cu vederea, rogu-mă Ție, Bunule, pe mine cel ce m-am despărțit de ceata îngerilor 
Tăi. 


Şi acum şi pururea şi în vecii vecilor. Amin (a Născătoarei de Dumnezeu) 


Marie, ceea ce eşti de Dumnezeu chemată şi Doamnă a tuturor, ca ceea ce ai născut 
pe Domnul, împăratul tuturor şi Mântuitorul, pe mine cel ce sunt robit iarăşi mă 
cheamă în desfătarea Raiului. 


Catavasie: Marea vieţii văzându-o înălțându-se de viforul ispitelor, la lhmanul tău 
cel lin alergând, strig către Tine: Scoate din stricăciune viaţa mea, mult Milostive! 


Condac glasul al 6-lea: Al înţelepciunii îndreptătorule şi de ştiinţă dătătorule, al 
celor neînțelepți învăţătorule şi al săracilor sprijinitorule, întăreşte, înţelepţeşte 
inima mea, Stăpâne; dă-mi cuvânt, Cuvinte al Tatălui; că iată buzele mele nu le 
opresc a striga către Tine: Îndurate, miluieşte-mă pe mine cel căzut! 


Icos: Şezut-a Adam atunci în preajma desfătării Raiului şi a plâns, şi cu mâinile 
bătându-şi faţa, zicea: Indurate, miluieşte-mă pe mine cel căzut! 


Văzând Adam pe înger alungându-l şi încuind uşa dumnezeieştii grădini, tare a 
oftat şi a zis: Indurate, miluieşte-mă pe mine cel căzut! 


Simte durere, Raiule, împreună cu lucrătorul care a sărăcit, şi cu sunetul frunzelor 
tale roagă pe Făcătorul să nu-ţi încuie uşa. Indurate, miluieşte-mă pe mine cel 
căzut! 
Raiule prea îmbunătăţite, prea sfinte, prea fericite, cela ce eşti sădit pentru Adam şi 
încuiat pentru Eva, roagă pe Dumnezeu pentru cel căzut. Indurate, miluieşte-mă pe 
mine cel căzut! 

Sinaxar la Duminica lăsatului sec de brânză 


Sinaxarul din Minei, apoi acesta. 


În aceeaşi zi facem pomenire de izgonirea din Raiul desfătării a lui Adam cel 
dintâi zidit. 


Stih: Împreună cu strămoşii, lumea să jelească, 


Căci prin o dulce mâncare, a căzut deodată. 


Sfinţii Părinţi au aşezat pomenirea izgonirii lui Adam din Rai la începutul sfântului 
post de patruzeci de zile spre a arăta prin asta cât de folositor este pentru firea ome- 
nească leacul postului şi iarăşi cât de ruşinos lucru este lăcomia şi neascultarea. 


Aşadar părinţii lăsând la o parte pe celelalte nenumărate făpturi care pentru om au 
fost făcute, ne-au pus în față pe Adam cel dintâi zidit ca să ne arate lămurit 
— întâi ce mare rău a pătimit, pentru că n-a postit puţin, 
-— aldoilea că de atunci răul a fost introdus şi în firea noastră şi 
— al treilea că cea dintâi poruncă a lui Dumnezeu dată oamenilor este vir- 
tutea postului. 


Adam n-a păzit porunca, ci ascultând de pântece, dar mai bine de vicleanul şarpe 
prin Eva, nu numai că n-a ajuns Dumnezeu, ci şi-a atras asupra sa moartea şi a dat 
pieirii pe tot neamul omenesc. 


Din pricina desfătării şi neascultării celui dintâi Adam, Domnul a postit patruzeci 
de zile şi a ascultat. Pentru aceasta a şi fost izvodit de Sfinţii apostoli acest post de 
patruzeci de zile pentru ca noi, prin paza poruncii, să dobândim cu ajutorul postului 


nestricăciunea pierdută de Adam, care a pătimit pentru că n-a păzit porunca. 


Sau altă explicare; după cum am spus mai sus, scopul Sfinţilor apostoli a fost de a 
cuprinde pe scurt toate faptele săvârşite de Dumnezeu de la începutul până la 
sfârşitul lumii. 


Pricina tuturor relelor din viaţa noastră este călcarea poruncii şi căderea lui Adam, 
din pricina gustării din pomul cunoştinţei binelui şi răului. Pentru acest motiv 
Sfinţii Părinţi ne pun înainte acest fapt ca să fugim, dar mai bine zis ca să nu trăim 
în desfrâu. 


Adam a fost plăsmuit de mâna lui Dumnezeu în ziua a şasea; prin suflarea în faţă a 
fost cinstit să fie chip al lui Dumnezeu; a primit îndată porunca şi a locuit în Rai 
până în ceasul al şaselea din zi. În urmă a călcat porunca şi a fost izgonit de acolo. 


Filon evreul spune că Adam a Stat în Rai o sută de ani. Alţii spun că a Stat şapte 
zile sau şapte ani din pricina cinstei ce o are numărul şapte. 


Dar că Adam a întins mâinile şi s-a atins de fruct în ceasul al şaselea din zi, a 
arătat-o şi noul Adam, Hristos, care şi-a întins mâinile pe Cruce în ceasul al şaselea 
din zi, tămăduind nenorocirea lui Adam. 


Omul a fost creat între stricăciune şi nestricăciune, spre a dobândi pe acea spre care 
va înclina prin voinţă. Lui Dumnezeu îi era cu putinţă să facă pe om să nu păcă- 
tuiască deloc. Totuşi pentru ca nestricăciunea să fie şi fapta voinţei lui îi dă po- 
runca de a se atinge de toți pomii din Rai, afară de pomul cunoştinţei binelui şi 
răului. 


Poate că Dumnezeu i-a îngăduit să cugete asupra tuturor făpturilor săvârşite de 
puterea dumnezeiască, dar nu i-a îngăduit de fel să cugete asupra fiinţei lui 
Dumnezeu. 


Grigorie Teologul spune că pomii din Rai Sunt ideile dumnezeieşti, iar fructul 
este contemplaţia. Cu alte cuvinte, spune Grigorie Teologul, Dumnezeu i-a îngă- 


duitu lui Adam să cerceteze şi să cugete asupra tuturor celorlalte stihii ale lumii 
şi asupra însuşirilor lor, iar prin asta să Slăvească pe Dumnezeu. Aceasta este 
adevărata desfătare. 


Poate că Dumnezeu i-a îngăduit să cerceteze şi firea sa omenească, dar nu i-a în- 
găduit deloc să cerceteze care este fiinţa lui Dumnezeu, de unde şi cum a adus totul 
la fiinţă din neființă. Adam însă a lăsat la o parte pe toate celelalte stihii ale lumii şi 
a început să cerceteze pe cele cu privire la Dumnezeu, iscodind cu de-amănuntul 
firea dumnezeiască. Fiindcă era încă nedesăvârşit şi prunc în astfel de lucruri, a 
căzut, pentru că satana prin Eva i-a băgat în cap gândul de a ajunge Dumnezeu. 


Iar USII spune că pomul acela are o îndoită pu- 
tere. El spune că Raiul a fost pe pământ şi gândeşte că este şi spiritual şi ma- 
terial, după cum era şi Adam. Amândoi, şi Raiul şi Adam, erau la mijloc între 
Stricăciune şi nestricăciune. 


Prin această interpretare se păstrează şi sensul literal al Scripturii şi totuşi nu se 
rămâne numai la litera Scripturii. 


Alţii spun că pomul acela era smochin, pentru motivul că îndată ce au cunoscut că 
sunt goi s-au acoperit întrebuințând frunze de smochin. De asta şi Hristos l-a 
blestemat ca unul ce a fost pricină călcării poruncii. Smochinul are într-adevăr 
oarecare asemănare cu păcatul. Mai întâi, dulceaţa; apoi asprimea frunzelor şi lipi- 
ciunea din pricina laptelui lui. 


Sunt unii care spun că pomul acela simbolizează împreunarea şi cunoaşterea lui 
Adam şi a Evei. Dar interpretarea aceasta nu-i dreaptă. 


Aşadar Adam, după ce a călcat porunca, după ce s-a îmbrăcat cu trup muritor şi şi- 
a primit blestemul, a fost izgonit din Rai. Dumnezeu a poruncit ca sabia de foc să 
păzească poarta Raiului. Adam, stând în faţa Raiului plângea că a fost lipsit de 
atâtea bunătăţi, din pricină că n-a postit la timp. 


Prin Adam S-a împărtăşit tot neamul omenesc aceloraşi necazuri ca şi el până Ce 
cel care ne-a creat, ne-a ridicat din nou la vechea vrednicie, l-a fost milă de firea 
noastră pângărită de satana, s-a născut din Sfânta Fecioară şi, vieţuind într-un 
chip nespus de bun, ne-a arătat calea cea adevărată prin fapte cu totul potrivnice 
celor ale lui Adam, adică prin post şi prin smerenie şi a biruit cu măiestrie pe cel 
care ne-a înşelat. 


Voind aşadar purtătorii de Dumnezeu părinţi să ne înfăţişeze toate aceste lucruri în 
tot cursul Triodului, mai întâi a pus înainte faptele Vechiului Testament. Cel dintâi 
fapt din acestea este crearea şi căderea lui Adam din pricina desfătării, despre care 
facem acum pomenire; apoi facem pomenire şi de celelalte fapte săvârşite de 
Moise şi de profeţi dar mai cu seamă facem pomenire de cuvintele proorocului 
David, adăugând ceva şi din cele ale harului. 


Apoi, cu rânduială, facem pomenire şi de faptele Noului Testament. Cea dintâi din 
acestea este Buna Vestire, care prin nespusa iconomie a lui Dumnezeu, cade aproa- 
pe totdeauna în sfântul post de patruzeci de zile. 


Apoi facem pomenire de minunea săvârşită cu Lazăr, de primirea Domnului cu 
stâlpări şi de sfânta şi marea săptămână când se citesc Sfintele Evanghelii şi se 
cântă cu glas dulce sfintele şi mântuitoarele patimi. 


În sfârşit facem pomenire de înviere şi de celelalte fapte prin citirea Faptelor 
Sfinţilor apostoli, până la pogorârea Sfântului Duh, când a început predicarea creş- 
tinismului şi a adunat pe toţi sfinţii. În adevăr Faptele Sfinţilor apostoli ne încre- 
dinţează despre învierea Domnului prin minunile săvârşite de apostoli. 


Prin urmare am pătimit atâtea pentru că Adam n-a postit o singură dată. De aceea 
se pune acum, la începutul sfântului post de patruzeci de zile, pomenirea lui Adam, 
pentru ca, aducându-ne aminte ce mare rău a adus nepostirea lui Adam, să ne 
străduim să primim postul cu multă bucurie şi să-l păzim spre a dobândi cu ajutorul 
lui ceea ce n-a reuşit Adam. Adică îndumnezeirea. 


Să plângem cu amar, să postim, să ne umilim până ce ne va cerceta Dumnezeu; 
căci fără acestea nu căpătăm cu uşurinţă ce am pierdut. Trebuie să se ştie că acest 
sfânt şi mare post este ca o zeciuială a întregului an. Pantru că din lene nu ne place 
să postim totdeauna şi să ne îndepărtăm de rele, Sfinții apostoli şi dumnezeieştii 
Părinţi au rânduit acest post ca un fel de seceriş. În chipul acesta vom şterge acum, 
zdrobindu-ne inima şi umilindu-ne prin post, toate faptele noastre rele ce le-am 
săvârşit în cursul întregului an; de asta trebuie să-l păzim cu mai multă grijă. 


Dar nu numai pe acesta, ci şi pe celelalte trei posturi, adică postul Sfinţilor apo- 
stoli, postul Sântămăriei şi postul Naşterii Domnului, căci dumnezeieştii părinţi au 
rânduit aceste posturi în legătură cu cele patru anotimpuri ale anului. 


Mai mult decât pe celelalte însă trebuie să cinstim postul acesta de patruzeci de zile 
din pricina sfintelor patimi şi din pricină că Hristos a postit acest post şi s-a pro- 
slăvit. Moise a postit patruzeci de zile şi a primit legea şi l-au postit şi Ilie şi Daniil 
ŞI toţi câţi au fost plăcuţi înaintea lui Dumnezeu. 


Și Adam arată că postul este bun prin aceea că a fost izgonit din Rai pentru că n-a 
postit. Pentru această pricină deci a fost aşezată la începutul postului mare pome- 
nirea izgonirii lui Adam din Rai. 


Prin nespusa Ta milostivire, Hristoase Dumnezeul nostru, învredniceşte-ne de des- 
fătarea Raiului şi ne miluieşte, ca un lubitor de oameni, Amin. 


Cântarea a 7-a 

Irmos: Dătător de rouă... 

Cela ce stăpâneşti toate veacurile, Doamne, cela ce m-ai zidit pe mine cu voia Ta, 
nu mă trece cu vederea, Dumnezeule, pe mine cel zavistuit de vicleanul balaur 
oarecând şi care te-am mâniat, Mântuitorule; ci iarăşi mă cheamă. 

Cu îmbrăcăminte de ruşine fiind îmbrăcat, vai mic, în loc de veșmânt luminat, 
plâng pierderea mea, Mântuitorule, şi cu credinţă strig Ție, bunule: Nu mă trece cu 


vederea, Dumnezeule, ci iarăşi mă cheamă. 


Slavă Tatălui şi Fiului şi Sfântului Duh. 


Rănit-a şarpele cel prea viclean tot sufletul meu, cu vicleşug, şi m-a izgonit din 
desfătarea Raiului; ci o, îndurate Mântuitorule, nu mă trece cu vederea; ci, ca un 
Dumnezeu, iarăşi mă cheamă. 


Şi acum şi pururea şi în vecii vecilor. Amin (a Născătoarei de Dumnezeu) 
Rugăciunea mea cea smerită primeşte-o cu milostivirea ta, ceea ce eşti cu totul fără 
prihană, şi-mi dă, curată, iertare de greşale mie, celui ce strig neîncetat cu plângere: 
Nu mă trece cu vederea prea bună, ci iarăşi mă cheamă. 

Catavasie: Dătător de rouă cuptorul l-a făcut îngerul cuvioşilor tineri; iar pe haldei 
arzându-i porunca lui Dumnezeu, pe muncitorul l-a plecat a striga: Bine eşti 
cuvântat Dumnezeul părinţilor noştri. 

Cântarea a 8-a 

Irmos: Din văpaie cuvioşilor... 

Cu daruri de multe feluri, odinioară, ai cinstit lucrul mâinilor Tale, unule Iubitorule 
de oameni; iar cumplitul balaur cu şuierarea m-a înşelat, vai mie, golindu-mă de 
bunătăţile ce am avut. 

Pentru ce ai ascultat sfatul cel amar şi dumnezeieştii porunci neascultător te-ai 
făcut? Vai mie, smerite suflet, pe Dumnezeu ai scârbit, pe carele pururea a-l slăvi 


cu îngerii te-a rânduit. 


Binecuvântăm pe Tatăl, şi pe Fiul şi pe Sfântul Duh, Domnul. 


Şerpilor şi fiarelor te-ai făcut stăpân; cum dar, ai vorbit cu şarpele cel pierzător de 
suflet, luând sfetnic pe vrăjmaşul ca pe un prieten adevărat? Vai de a ta înşelăciune 
ticălosul meu suflet! 


Şi acum şi pururea şi în vecii vecilor. Amin (a Născătoarei de Dumnezeu) 
Pe tine, cortul cel purtător de lumină al întrupării lui Dumnezeu, te lăudăm, Marie, 
de Dumnezeu dăruită. Pentru aceasta, mie, celui rău întunecat de patimi, arată-mi 


lumina îndurării, nădejdea celor deznădăjduiți. 


Catavasie: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Din văpaie cuvioşilor rouă ai izvorât şi jertfa dreptului cu apă o ai ars; că toate le 
faci, Hristoase, cu singură voirea. Pe Tine Te prea înălțţăm întru toţi vecii. 


Cântarea a 9-a 

Irmos: Pe Dumnezeu a-l vedea... 

Dulce la gustare mi s-a arătat în Rai rodul cunoștinței; iar săturându-mă de 
mâncare, venin s-a făcut sfârşitul lui. Vai, suflete ticăloase ! Cum neînfrânarea 'Ta 
Te-a înstrăinat din locaşul Raiului. 

Dumnezeule al tuturor, Doamne al îndurării, caută spre smerenia mea cu milo- 
stivire şi nu mă trimite departe de dumnezeiescul Rai; ca văzând frumuseţile de 
unde am căzut, să mă nevoiesc cu plângeri, să iau iarăşi cele ce am pierdut. 

Plâng, suspin şi mă tânguiesc, văzând pe heruvim că este rânduit a păzi cu sabia 
cea de văpaie intrarea în Eden, cea neapropiată tuturor călcătorilor de poruncă; vai, 


de nu mi-o vei face tu neoprită, Mântuitorule. 


Slavă Tatălui şi Fiului şi Sfântului Duh. 


Indrăznesc spre mulţimea milei Tale, Hristoase Mântuitorule, şi spre sângele 
dumnezeieştii coastei Tale, prin carele ai sfinţit firea omenească şi celor ce slujesc 
Ție, Bunule, le-ai deschis uşile Raiului, pe care mai înainte le-a încuiat Adam. 


Şi acum şi pururea şi în vecii vecilor. Amin (a Născătoarei de Dumnezeu) 


Ceea ce eşti uşă a vieţii neumblată şi înţelegătoare, Fecioară de Dumnezeu Năs- 
cătoare, care nu ştii de nuntă; deschide-mi cu rugăciunile Tale uşile Raiului cele 
încuiate mai dinainte; ca să Te slăvesc pe Tine, ajutătoarea mea cea după Dumne- 
Zeu, şi scăparea cea tare. 


Catavasie: Pe Dumnezeu a-l vedea nu este cu putință oamenilor, spre care nu cu- 
tează a căuta Cetele îngereşti. lar prin Tine, Preacurată, s-a arătat oamenilor Cu- 


vântul întrupat; pe carele slăvindu-l cu Oştile cereşti, pe tine te fericim. 


Luminânda învierii 


Slavă Tatălui şi Fiului şi Sfântului Duh. 
Această stihiră: 


Podobia: Femei auziţi... 

Porunca Ta, Doamne, nu am ascultat-o eu ticălosul, şi golindu-mă de mărirea Ta, 
vai mie! m-am umplut de ruşine, şi din desfătarea Raiului m-am depărtat; Îndurate 
bunule, miluieşte-mă pe mine cel lipsit, după dreptate, de a Ta bunătate. 


Şi acum şi pururea şi în vecii vecilor. 


Podobie: Cu ucenicii să ne suim în muntele Galileei, prin credinţă să vedem pe 
Hristos zicând: Că a luat putere a celor de sus şi a celor de Jos; să ne învăţăm cum 
învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul veacului. 


Depărtaţi fiind, Doamne, din Rai mai înainte pentru mâncarea cea din lemn, iarăşi 
ne-ai adus pe noi prin Crucea şi prin patima Ta, Mântuitorule şi Dumnezeul meu. 
Prin care întăreşte-ne să săvârşim postul, cu cuvioasă curăţie, şi să ne închinăm 
dumnezeieştii învieri, Paştilor celor mântuitoare; cu rugăciunile Celeia ce Te-a 
născut pe Tine. 


La Laude 


Din Octoih, 4 stihiri ale învierii şi una a lui Anatolie iar din Triod aceste samo- 
glasnice, glasul al 5-lea: 


Adam cu plângere a strigat: Vai mie, că şarpele şi femeia de la dumnezeiască în- 
drăzneală m-a gonit, şi din desfătarea Raiului mâncarea din pom m-a înstrăinat. 
Vai mie, nu mai pot răbda ocara. Cel ce eram odinioară împăratul tuturor făpturilor 
celor pământeşti ale lui Dumnezeu, acum rob m-am făcut, dintr-o sfătuire fără- 
delege. Şi cel ce eram oarecând îmbrăcat cu mărirea nemuririi, cu piele de om 
muritor cu jale sunt înfăşurat. Vai mie, ce plângere îmi voi lua întru ajutor ? Ci Tu, 
lubitorule de oameni, cela ce din pământ m-ai făcut, cu milostivirea îmbrăcându- 
Te, din robia vrăjmaşului iarăşi mă cheamă şi mă mântuieşte. 


Stih: Mărturisi-mă-voi Ție, Doamne, cu toată inima mea, spune-voi toate minunile 
Tale. 


Călătoria bunătăţilor s-a deschis. Cei ce voiţi să vă nevoiţi intraţi, încingându-vă cu 
nevoinţa cea bună a postului. Că cei ce se luptă după lege, după dreptate se şi 
încununează. Şi luând toată într-armarea Crucii să ne luptăm împotriva vrăj- 
maşului, ca un zid nestricat ținând credinţa, şi ca o platoşă rugăciunea, şi ca un coif 
milostenia. În loc de sabie, postul carele taie toată răutatea de la inimă. Cel ce face 
acestea, va primi cununa cea adevărată de la Împăratul tuturor, Hristos, în ziua 
judecății. 


Glasul al 6-lea: 
Stih: Veselimă-voi şi mă voi bucura întru Tine, cânta-voi mumele Tău, înalte. 


Adam din Rai a fost izgonit, cu mâncarea împărtăşindu-se, ca un neascultător. 
Moise văzător de Dumnezeu s-a făcut, cu postul, curăţindu-şi ochii sufletului. 
Pentru aceasta cei ce poftim să fim locuitori Raiului, să ne lepădăm de hrana cea 
nefolositoare; şi dorind să vedem pe Dumnezeu, să postim ca Moise patruzeci de 
zile. Cu rugăciuni şi cu cereri, stăruind din toată inima, să potolim patimile cele 
sufleteşti, să gonim zburdările cele trupeşti. Uşori să trecem spre călătoria cea de 
sus, unde cetele îngerilor cu glasuri fără tăcere laudă pe nedespărțita Treime; să 
vedem neasemănata şi stăpâneasca frumuseţe. Acolo învredniceşte-ne, Fiule al lui 


Dumnezeu, dătătorule de viaţă, pe noi cei ce nădăjduim întru Tine, să dănţuim 
împreună cu oştile îngereşti. Pentru rugăciunile Maicii, celeia ce te-a născut, 
Hristoase, şi ale apostolilor, şi ale mucenicilor, şi ale prea cuvioşilor. 


Stih: Scoală-te, Doamne Dumnezeul meu, înalță-se mâna ta, nu uita pe săracii tăi 
până în sfârşit. 


Sosit-a vremea, începutul luptelor celor duhovniceşti, biruinţa cea împotriva dra- 
cilor, înfrânarea cea într-armată, podoaba îngerilor, îndrăznirea cea către Dumne- 
zeu. Că prin aceasta, Moise s-a făcut vorbitor cu Ziditorul şi nevăzut a primit glas 
în urechile lui. Doamne, prin aceasta învredniceşte-ne şi pe noi, să ne închinăm 
patimilor Tale şi sfintei învieri, ca un lubitor de oameni. 


Slavă..., tot aceasta. Şi acum..., a Născătoarei de Dumnezeu: Prea binecuvântată 
eşti... Doxologia cea mare. Și obişnuita Litie, în pridvor, la care cântăm Slavă..., Şi 
acum..., Stihira Evangheliei. Apoi ceasul 1. Şi se citeşte învăţătura pentru credinţă 
a cuviosului părintelui nostru Teodor Studitul. Apolisul. 


La Liturghie 


Fericirile glasului pe 8 şi, din Canonul Triodului, Cântarea 6-a. pe 4. Apostol: Din 
Cartea cea către Romani. Evanghelia de la Matei. Şi dumnezeiasca Liturghie a lui 
loan Gură de-aur. Chinonicul: Lăudaţi pe Domnul din ceruri... 


Canonul din Duminica lăsatului sec de brânză - Izgonirea lui Adam din Rai 
(Triod) 


facere a lui Hristofor Protasicritul 
Cântarea 1-a 


Irmos: Ca pe uscat umblând Israil... 


Vino, ticălosul meu suflet, de plângi astăzi, de cele ce s-au făcut cu tine, aducându- 
ți aminte de goliciunea cea dintâi din Eden, prin care te-ai scos din desfătare şi din 
bucuria cea neîncetată. 


Pentru milostivirea cea multă şi îndurările tale, Ziditorule al lumii şi făcătorule al 
tuturor, viu făcându-mă întâi din ţărână, mi-ai poruncit să Te laud împreună cu 
îngerii tăi. 

Pentru bogăţia bunătăţilor, tu ai sădit, Ziditorule şi Doamne, desfătarea Raiului în 
Eden, poruncindu-mi să mă desfătez întru rodurile cele frumoase, veselitoare şi ne- 


stricăcioase. 


Slavă Tatălui şi Fiului şi Sfântului Duh. 


Vai mie ticălosul meu suflet, că ai luat volnicie de la Dumnezeu să te îndestulezi 
de cele ce sunt în Eden, şi ţi s-a poruncit să nu mănânci din rodul cunoștinței. 
Pentru ce ai călcat legea lui Dumnezeu? 


Şi acum şi pururea şi în vecii vecilor. Amin (a Născătoarei de Dumnezeu) 
Născătoare de Dumnezeu, Fecioară, ca ceea ce eşti după neam fiica lui Adam, iar 
după dar Născătoare lui Hristos Dumnezeu, pe mine, cel alungat din Eden, mă 
cheamă iarăşi. 

lar Catavasii cântăm Irmoasele acestui Canon: Ca pe uscat umblând Israil, cu 
urmele prin adânc, pe gonaciul Faraon văzându-l înecat, a strigat: Lui Dumnezeu 
cântare de biruinţă să-l cântăm. 

Cântarea a 3-a 


Irmos: Nu este sfânt... 


Şarpele cel viclean oarecând pizmuind cinstea mea, a şoptit în urechile Evei cu 
înşelăciune; de care eu amăgindu-mă, vai mie, m-am lepădat din veselia vieţii. 


Mâna cu obrăznicie întinzându-mi, am gustat din pomul cunoştinţei, din care mi-a 
poruncit Dumnezeu să nu gust nicidecum, şi din dumnezeiasca mărire m-am lepă- 
dat cu amar. 

Slavă Tatălui şi Fiului şi Sfântului Duh. 

Vai mie, ticăloase suflete! Cum n-ai cunoscut vicleşugul? Cum n-ai simţit înşelă- 
ciunea şi zavistia vrăjmaşului? Ci mintea ţi-ai întunecat şi ai călcat porunca Zidi- 


torului tău. 


Şi acum şi pururea şi în vecii vecilor. Amin (a Născătoarei de Dumnezeu) 


Nădejdea şi acoperământul meu, cinstită, ceea ce singură ai acoperit de demult, 
prin naşterea ta, goliciunea lui Adam celui căzut, Curată, cu nestricăciune iarăşi 
îmbrăcându-mă. 


Catavasie: Nu este sfânt precum Tu Doamne, Dumnezeul meu, care ai înălţat cor- 
nul credincioşilor Tăi, bunule, şi ne-ai întărit pe piatra mărturisirii Tale. 


Sedealna, glasul al-4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Născă- 
toare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoţilor, a grăit: Fecioara naşte şi după naştere rămâne iară- 
şi fecioară. 


Lepădatu-s-a Adam din desfătarea Raiului, prin mâncarea cea amară, pentru neîn- 
frânare, nepăzind porunca Stăpânului, şi s-a osândit să lucreze pământul dintru care 
s-a luat şi cu multe sudori să mănânce pâinea sa. Pentru aceasta noi să iubim înfrâ- 
narea, ca să nu plângem afară din Rai ca şi acela, ci să intrăm într-însul. 


Slavă Tatălui şi Fiului şi Sfântului Duh. 


Podobia: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe bine credincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Și acum şi pururea şi în vecii vecilor. (a Născătoarei de Dumnezeu) 


Nu vom tăcea niciodată, Născătoare de Dumnezeu, a vesti puterile tale noi nevre- 
dnicii; că de nu ai fi stătut tu înainte rugându-te, cine ne-ar fi izbăvit pe noi dintru 
atâtea primejdii? Sau cine ne-ar fi păzit până acum slobozi? Nu ne vom depărta de 
la tine, Stăpână, că tu mântuieşti pe robii tăi pururea din toate nevoile. 


Cântarea a 4-a 
Irmos: Hristos este puterea mea... 


Cinstei m-am învrednicit eu, ticălosul, de la Tine Stăpâne, în Eden. Vai mie, cum 
m-am înşelat, şi de diavolul fiind zavistuit, m-am lepădat de la faţa Ta. 


Plângeţi-mă, Cete îngereşti, frumuseţile Raiului şi podoaba pomilor celor de acolo, 
pe mine cel înşelat rău şi de la Dumnezeu depărtat. 


Livadă fericită, pomi sădiți de Dumnezeu, frumuseți ale Raiului, acum vărsaţi la- 
crimi din frunze ca din nişte ochi, pentru mine cel golit şi înstrăinat de mărirea lui 
Dumnezeu. 


Slavă Tatălui şi Fiului şi Sfântului Duh. 


Nu te voi mai vedea, nici mă voi mai îndestula de prea dulcea şi dumnezeiasca 
strălucire a ta, prea cinstite Raiule; că gol la pământ m-am lepădat, mâniind pe Fă- 
cătorul meu. 


Şi acum şi pururea şi în vecii vecilor. Amin (a Născătoarei de Dumnezeu) 


Preasfântă Stăpână, ceea ce ai deschis tuturor credincioşilor uşile Raiului, pe care 
le-a încuiat Adam odinioară cu neascultarea, deschide-mi uşile milei tale. 


Catavasie: Hristos este puterea mea, Dumnezeu şi Domnul, cinstita Biserică cu 
dumnezeiască cuviinţă cântă, strigând: Din cuget curat, întru Domnul prăznuind. 


Cântarea a 5-a 
Irmos: Cu dumnezeiască strălucirea Ta... 


Zavistuindu-mă vrăjmaşul, de demult, pentru petrecerea cea norocită din Rai, urâ- 
torul de oameni în chip de şarpe m-a amăgit şi străin de mărirea cea veşnică m-a 
arătat. 

Plâng şi mă tânguiesc cu sufletul şi cer să se adauge ochilor mei mulțime de lacri- 
mi; când privesc şi văd goliciunea mea, pe care am câştigat-o prin călcarea porun- 
cii Domnului. 


Slavă Tatălui şi Fiului şi Sfântului Duh. 


Din pământ am fost zidit cu mâna lui Dumnezeu, şi am auzit că iarăşi am să mă 
întorc în pământ eu, ticălosul. Cine nu mă va plânge pe mine, cel lepădat de la 
Dumnezeu, şi care am schimbat Raiul cu iadul ? 


Şi acum şi pururea şi în vecii vecilor. Amin (a Născătoarei de Dumnezeu) 


Cămară de taină a slăvirii, toţi credincioşii te vestim, pe tine, Născătoare de Dum- 
nezeu, cea cu totul fără prihană. Pentru aceasta te rog, curată, pe mine, cel căzut 
din cămara Raiului, fă-mă iarăşi primit într-însul. 


Catavasie: Cu dumnezeiască strălucirea Ta, bunule, sufletele celor ce mânecă la 
Tine cu dragoste, mă rog, luminează-le; ca să Te vadă, Cuvinte al lui Dumnezeu, 
pe Tine adevăratul Dumnezeu, Cela ce chemi din negura greşalelor. 


Cântarea a 6-a 
Irmos: Marea vieţii văzându-o... 


Cu veşmânt de Dumnezeu ţesut m-ai îmbrăcat, Mântuitorule, în Eden, ca un mi- 
lostiv; iar eu am călcat porunca Ta, plecându-mă vrăjmaşului, şi gol m-am văzut 
eu, ticălosul. 


Suflete al meu prea ticăloase, depărtatu-te-ai de Dumnezeu pentru neînfrânarea ta; 
lipsitu-te-ai de desfătarea Raiului; de îngeri te-ai despărțit; în stricăciune te-ai po- 
gorât; o, ce cădere! 


Slavă Tatălui şi Fiului şi Sfântului Duh. 


Îndură-te, miluieşte făptura mâinilor Tale, Atotţiitorule Dumnezeule; nu mă trece 
cu vederea, rogu-mă Ție, Bunule, pe mine cel ce m-am despărțit de ceata îngerilor 
Tăi. 


Şi acum şi pururea şi în vecii vecilor. Amin (a Născătoarei de Dumnezeu) 


Marie, ceea ce eşti de Dumnezeu chemată şi Doamnă a tuturor, ca ceea ce ai născut 
pe Domnul, împăratul tuturor şi Mântuitorul, pe mine cel ce sunt robit iarăşi mă 
cheamă în desfătarea Raiului. 


Catavasie: Marea vieţii văzându-o înălțându-se de viforul ispitelor, la hmanul tău 
cel lin alergând, strig către Tine: Scoate din stricăciune viaţa mea, mult Milostive! 


Condac glasul al 6-lea: Al înţelepciunii îndreptătorule şi de ştiinţă dătătorule, al 
celor neînțelepţi învăţătorule şi al săracilor sprijinitorule, întăreşte, înţelepţeşte ini- 
ma mea, Stăpâne; dă-mi cuvânt, Cuvinte al Tatălui; că iată buzele mele nu le opre- 
sc a striga către Tine: Îndurate, miluieşte-mă pe mine cel căzut! 


Icos: Şezut-a Adam atunci în preajma desfătării Raiului şi a plâns, şi cu mâinile 
bătându-şi faţa, zicea: Indurate, miluieşte-mă pe mine cel căzut! 


Văzând Adam pe înger alungându-l şi încuind uşa dumnezeieştii grădini, tare a 
oftat şi a zis: Indurate, miluieşte-mă pe mine cel căzut! 


Simte durere, Raiule, împreună cu lucrătorul care a sărăcit, şi cu sunetul frunzelor 
tale roagă pe Făcătorul să nu-ţi încuie uşa. Indurate, miluieşte-mă pe mine cel că- 
zut! 


Raiule prea îmbunătăţite, prea sfinte, prea fericite, cela ce eşti sădit pentru Adam şi 
încuiat pentru Eva, roagă pe Dumnezeu pentru cel căzut. Indurate, miluieşte-mă pe 
mine cel căzut! 


Cântarea a 7-a 

Irmos: Dătător de rouă... 

Cela ce stăpâneşti toate veacurile, Doamne, cela ce m-ai zidit pe mine cu voia Ta, 
nu mă trece cu vederea, Dumnezeule, pe mine cel zavistuit de vicleanul balaur 
oarecând şi care te-am mâniat, Mântuitorule; ci iarăşi mă cheamă. 

Cu îmbrăcăminte de ruşine fiind îmbrăcat, vai mic, în loc de veșmânt luminat, 
plâng pierderea mea, Mântuitorule, şi cu credinţă strig Ție, bunule: Nu mă trece cu 
vederea, Dumnezeule, ci iarăşi mă cheamă. 

Slavă Tatălui şi Fiului şi Sfântului Duh. 

Rănit-a şarpele cel prea viclean tot sufletul meu, cu vicleşug, şi m-a izgonit din 
desfătarea Raiului; ci o, îndurate Mântuitorule, nu mă trece cu vederea; ci, ca un 
Dumnezeu, iarăşi mă cheamă. 

Şi acum şi pururea şi în vecii vecilor. Amin (a Născătoarei de Dumnezeu) 
Rugăciunea mea cea smerită primeşte-o cu milostivirea ta, ceea ce eşti cu totul fără 
prihană, şi-mi dă, curată, iertare de greşale mie, celui ce strig neîncetat cu plângere: 
Nu mă trece cu vederea prea bună, ci iarăşi mă cheamă. 

Catavasie: Dătător de rouă cuptorul l-a făcut îngerul cuvioşilor tineri; iar pe haldei 
arzându-i porunca lui Dumnezeu, pe muncitorul l-a plecat a striga: Bine eşti cu- 


vântat Dumnezeul părinţilor noştri. 


Cântarea a 8-a 


Irmos: Din văpaie cuvioşilor... 


Cu daruri de multe feluri, odinioară, ai cinstit lucrul mâinilor Tale, unule lubitorule 
de oameni; iar cumplitul balaur cu şuierarea m-a înşelat, vai mie, golindu-mă de 
bunătăţile ce am avut. 


Pentru ce ai ascultat sfatul cel amar şi dumnezeieştii porunci neascultător te-ai fă- 
cut? Vai mie, smerite suflet, pe Dumnezeu ai scârbit, pe carele pururea a-l slăvi cu 
îngerii te-a rânduit. 

Binecuvântăm pe Tatăl, şi pe Fiul şi pe Sfântul Duh, Domnul. 

Şerpilor şi fiarelor te-ai făcut stăpân; cum dar, ai vorbit cu şarpele cel pierzător de 
suflet, luând sfetnic pe vrăjmaşul ca pe un prieten adevărat? Vai de a ta înşelăciune 
ticălosul meu suflet! 

Şi acum şi pururea şi în vecii vecilor. Amin (a Născătoarei de Dumnezeu) 

Pe tine, cortul cel purtător de lumină al întrupării lui Dumnezeu, te lăudăm, Marie, 
de Dumnezeu dăruită. Pentru aceasta, mie, celui rău întunecat de patimi, arată-mi 
lumina îndurării, nădejdea celor deznădăjduiți. 


Catavasie: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Din văpaie cuvioşilor rouă ai izvorât şi jertfa dreptului cu apă o ai ars; că toate le 
faci, Hristoase, cu singură voirea. Pe Tine Te prea înălțţăm întru toţi vecii. 


Cântarea a 9-a 
Irmos: Pe Dumnezeu a-l vedea... 


Dulce la gustare mi s-a arătat în Rai rodul cunoștinței; iar săturându-mă de mân- 
care, venin s-a făcut sfârşitul lui. Vai, suflete ticăloase ! Cum neînfrânarea Ta Te-a 
înstrăinat din locaşul Raiului. 


Dumnezeule al tuturor, Doamne al îndurării, caută spre smerenia mea cu milo- 
stivire şi nu mă trimite departe de dumnezeiescul Rai; ca văzând frumuseţile de 
unde am căzut, să mă nevoiesc cu plângeri, să iau iarăşi cele ce am pierdut. 


Plâng, suspin şi mă tânguiesc, văzând pe heruvim că este rânduit a păzi cu sabia 
cea de văpaie intrarea în Eden, cea neapropiată tuturor călcătorilor de poruncă; vai, 
de nu mi-o vei face tu neoprită, Mântuitorule. 


Slavă Tatălui şi Fiului şi Sfântului Duh. 


Indrăznesc spre mulţimea milei Tale, Hristoase Mântuitorule, şi spre sângele 
dumnezeieştii coastei Tale, prin carele ai sfinţit firea omenească şi celor ce slujesc 
Ție, Bunule, le-ai deschis uşile Raiului, pe care mai înainte le-a încuiat Adam. 


Şi acum şi pururea şi în vecii vecilor. Amin (a Născătoarei de Dumnezeu) 


Ceea ce eşti uşă a vieţii neumblată şi înţelegătoare, Fecioară de Dumnezeu Năs- 
cătoare, care nu ştii de nuntă; deschide-mi cu rugăciunile Tale uşile Raiului cele 
încuiate mai dinainte; ca să Te slăvesc pe Tine, ajutătoarea mea cea după Dumne- 
Zeu, şi scăparea cea tare. 


Catavasie: Pe Dumnezeu a-l vedea nu este cu putință oamenilor, spre care nu cu- 
tează a căuta Cetele îngereşti. lar prin Tine, Preacurată, s-a arătat oamenilor Cu- 
vântul întrupat; pe carele slăvindu-l cu Oştile cereşti, pe tine te fericim. 


Acatistul celor întâi zidiţi Adam şi Eva, strămoşii neamului omenesc 


traducere din limba rusă 
Rugăciunile începătoare 
În numele Tatălui și al Fiului şi al Sfântului Duh, Amin. 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 
Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 


miluieşte-ne pe noi. Amin. 


Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 


izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Și S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Creaţiei celei alese a lui Dumnezeu, Adam, cel dintâi strămoş al nostru împreună 
cu Eva, cea creată din coasta lui să îi cântăm cu credință, cuvinte de laudă. Chiar 
dacă au căzut din Rai, prin fapta noului Adam care a venit în lume şi a celei de-a 
doua Eve, au primit mântuire şi au fost înălțati la cer. Cei întâi zidiţi, Adam și Eva, 
rugați-vă pentru noi, copiii voştri, care strigăm către voi: Bucuraţi-vă, Adam şi 
Eva, coroana Creaţiei și frumuseţea Universului! 


Icosul 1 


Îngerii lui Dumnezeu L-au proslăvit pe Creator căci timp de 6 zile, a creat lumea şi 
în a şasea zi l-a făcut pe Adam, l-a aşezat pe acesta în Eden şi i-a dat o soţie numită 
de Adam cu numele Eva, adică viaţă, pentru că ea era să fie mama tuturor celor vii, 
iar noi ne rugăm: 

Bucuraţi-vă, creaţia desăvârșită a lui Dumnezeu; 

Bucuraţi-vă, împodobirea cerurilor; 

Bucuraţi-vă, creați după chipul lui Dumnezeu; 

Bucurați-vă, după asemănarea creaţiei Sale; 

Bucuraţi-vă, domnii creației; 

Bucurați-vă, stăpânii pământului; 

Bucuraţi-vă, plămădiţi din lut primind suflarea Duhului Sfânt; 

Bucuraţi-vă, minte cerească; 

Bucuraţi-vă, locuind în Eden; 

Bucuraţi-vă, hrănindu-vă din Pomul Vieţii; 

Bucuraţi-vă, că aţi primit poruncile lui Dumnezeu; 

Bucuraţi-vă, căci poruncile Sale nu sunt grele; 

Bucuraţi-vă, Adam şi Eva, coroana Creaţiei şi frumuseţea Universului! 


Condacul 2 
Văzând Creatorul facerea Sa, S-a odihnit în a şaptea zi, făcând din ziua aceea zi de 


închinare şi de slavă, pentru ca întreaga Sa Creaţie să Ii cânte: Aliluia! 


Icosul 2 

Având mintea nepricepută, a oamenilor, v-aţi lăsat cuceriți de viclenia celui rău, 
Adam şi Eva, care spunea cândva: "Mă voi sui în cer, îmi voi ridica scaunul de 
domnie mai presus de stelele lui Dumnezeu, voi şedea pe muntele adunării dumne- 
zeilor, la capătul miazănopții; mă voi sui pe vârful norilor, voi fi ca Cel PreaÎnalt”. 
Dar, toată Creaţia a fost slăvită prin Înţelepciunea Tatălui, căci uneltirile diavolului 
au fost spulberate de Dumnezeu, iar noi strigăm către Adam şi Eva: 

Bucurați-vă, Lumina cea dintâi a Duhul Sfânt în om; 

Bucuraţi-vă, că nu aţi ştiut ce înseamnă răul; 

Bucuraţi-vă, căci stăteați de vorbă cu Dumnezeu, Faţă către față; 

Bucuraţi-vă, contemplând minunăţia Creaţiei Sale; 

Bucură-te, Adam, mare luminător; 

Bucură-te, Eva, plină de lumină; 

Bucuraţi-vă, martorii Creatorului iubirii; 

Bucuraţi-vă, că Dumnezeu vă iubea foarte mult; 

Bucuraţi-vă, că umblaţi liberi pe pământ; 

Bucurați-vă, urcându-vă cu duhul la cer; 


Bucuraţi-vă, stăpâni peste toată suflarea; 
Bucuraţi-vă, îngrijind toate făpturile; 
Bucuraţi-vă, Adam şi Eva, coroana Creaţiei şi frumusețea Universului! 


Condacul 3 

Puterea Celui PreaÎnalt și Atotputernic este fără margini, căci i-a dat omului liberul 
arbitru şi l-a lăsat pe duşmanul neamului omenesc, şarpele, să o ispitească pe Eva, 
iar noi, cu capetele plecate și cu multă umilință, Îl chemăm pe Dumnezeu: Aliluia! 


Icosul 3 

Având gând viclean, şarpele i-a grăit lui Eva: „Dumnezeu a zis EI, oare, să nu 
mâncaţi roade din orice pom din Rai?” iar Eva i-a răspuns: „Roade din pomii Raiu- 
lui putem să mâncăm; numai din rodul pomului, celui din mijlocul Raiului, ne-a zis 
Dumnezeu: „Să nu mâncaţi din el, nici să vă atingeţi de el, ca să nu muriţi!” Şar- 
pele atunci a spus cu viclenie: „Nu, nu veţi muri! Dar Dumnezeu ştie că în ziua în 
care veţi mânca din el, vi se vor deschide ochii şi veţi fi ca Dumnezeu, cunoscând 
binele şi răul”. Aceste vorbe măgulitoare le spunea șarpele către Eva, iar noi ne 
rugăm: 

Bucuraţi-vă, vorbind cu Dumnezeu în Paradis; 

Bucuraţi-vă, cei fericiți în Dragostea Lui; 

Bucuraţi-vă, trăind lângă Pomul Vieţu; 

Bucuraţi-vă, cei dintâi strămoși, trăind în Edenul cu 4 râuri; 

Bucură-te, Adam, căci tu ai numit toate făpturile pământului; 

Bucură-te, Eva, ajutoarea bărbatului şi soția lui; 

Bucuraţi-vă, născătorii neamului omenesc; 

Bucuraţi-vă, părinţii tuturor celor vii; 

Bucuraţi-vă, căci pentru voi, Dumnezeu a umplut pământul cu bunătăţi; 
Bucuraţi-vă, cei mereu îndestulaţi; 

Bucurați-vă, căci Dumnezeu v-a creat ca să nu vedeţi niciodată moartea; 
Bucuraţi-vă, fiind înzestrați cu nemurirea; 

Bucuraţi-vă, Adam şi Eva, coroana Creaţiei şi frumusețea Universului! 


Condacul 4 

O furtună de gânduri viclene se afla în mintea Evei și socotind că rodul pomului 
este bun de mâncat şi plăcut ochilor la vedere şi vrednic de dorit, pentru că dă 
ştiinţă, a luat din el şi a mâncat şi a dat bărbatului său şi a mâncat şi el. Atunci li s- 
au deschis ochii la amândoi şi au cunoscut că erau goi şi au cusut frunze de smo- 
chin şi şi-au făcut acoperăminte, dar nu Îi mai puteau cânta lui Dumnezeu: Aliluia! 


Icosul 4 


lar când au auzit glasul Domnului Dumnezeu care umbla prin Rai, în răcoarea 
serii, s-au ascuns Adam şi femeia lui de faţa Domnului Dumnezeu printre pomii 
Raiului. Şi a strigat Domnul Dumnezeu pe Adam şi i-a zis: „Adame, unde eşti?” 
Răspuns-a acesta: „Am auzit glasul Tău în Rai şi m-am temut, căci sunt gol, şi m- 
am ascuns”. Şi i-a zis Dumnezeu: „Cine ti-a spus că eşti gol? Nu cumva ai mâncat 
din pomul din care ţi-am poruncit să nu mănânci?” Zis-a Adam: „Femeia care mi- 
ai dat-o să fie cu mine, aceea mi-a dat din pom şi am mâncat”. Şi a zis Domnul 
Dumnezeu către femeie: „Pentru ce ai făcut aceasta?” Iar femeia a zis: „Şarpele m- 
a amăgit şi eu am mâncat”. Zis-a Domnul Dumnezeu către şarpe: „Pentru că ai fă- 
cut aceasta, blestemat să fii între toate animalele şi între toate fiarele câmpului; pe 
pântecele tău să te târăşti şi ţărână să mănânci în toate zilele vieţii tale! Duşmănie 
voi pune între tine şi între femeie, între sămânţa ta şi sămânţa ei; aceasta îţi va 
zdrobi capul, iar tu îi vei înţepa călcâiul”. Iar femeii 1-a zis: „Voi înmulți mereu 
necazurile tale, mai ales în vremea sarcinii tale; în dureri vei naşte copii; atrasă vei 
fi către bărbatul tău şi el te va stăpâni” .lar lui Adam 1-a zis: „Pentru că ai ascultat 
vorba femeii tale şi ai mâncat din pomul din care ţi-am poruncit: „Să nu mănânci”, 
blestemat va fi pământul pentru tine! Cu osteneală să te hrăneşti din el în toate 
zilele vieţii tale! Spini şi pălămidă îţi va rodi el şi te vei hrăni cu iarba câmpului!” 
În aşteptarea izbăvirii şi a iertării depline, vă rugăm să primiţi aceste cuvinte: 
Bucuraţi-vă, cei stăpâni pe toate ființele pământului; 

Bucuraţi-vă, având voinţa liberă; 

Bucuraţi-vă, căci Dumnezeu v-a lăsat liberi, pentru binele ființei umane; 
Bucuraţi-vă, căci Domnul vroia să nu căutaţi la voia voastră; 

Bucurați-vă, că v-aţi hrănit cu rodul pomului binelui și răului; 

Bucuraţi-vă, căci nu aţi respectat porunca Creatorului; 

Bucuraţi-vă, cei care aţi căzut; 

Bucuraţi-vă, că nu aţi fost lipsiţi de mila Domnului; 

Bucuraţi-vă, că aţi trăit apoi în pocăință, toată viaţa; 

Bucurați-vă, căci moartea voastră nu v-a adus comuniunea cu Dumnezeu; 
Bucuraţi-vă, căci Dumnzeu v-a făcut din nemuritori, muritori; 

Bucuraţi-vă, căci credinţa v-a fost ispitită de cel viclean; 

Bucuraţi-vă, Adam şi Eva, coroana Creaţiei și frumusetea Universului! 


Condacul 5 

Și, izgonind Dumnezeu pe Adam, l-a aşezat în preajma grădinii celei din Eden şi a 
pus Heruvimi şi sabie de flacără vâlvâitoare, să păzească drumul către pomul Vieţii 
şi pe Adam l-a scos din grădina cea din Eden, ca să lucreze pământul, din care fu- 
sese luat, iar Îngerii Îi cântau, neîncetat lui Dumnezeu: Aliluia! 


Icosul 5 

Venind apoi un Înger, a închis uşile Edenului, iar Adam suspina şi îşi plângea goli- 
ciunea strigând: Vai mie, am fost certat de Dumnezeu, pentru amăgirea cu înșelă- 
torie și am fost condamnat şi îndepărtat de la slava Lui! Vai mie, căci acum zac 
gol! O, Rai pierdut, nu mă voi mai bucura de îndulcirile tale, nu-mi voi vedea 
Domnul și Creatorul şi nu voi auzi aceste cuvinte: 

Bucuraţi-vă, căci aţi trăit viața cerească; 

Bucuraţi-vă, cei ce nu aţi avut nici o grijă; 

Bucură-te, Eva, plămădită din coasta lui Adam; 

Bucură-te, Eva, cea iubită de soţul tău; 

Bucuraţi-vă, că nu vă temeaţi de animale; 

Bucuraţi-vă, că şi fiarele vi se supuneau; 

Bucuraţi-vă, bucurându-vă de frumuseţea copacilor Paradisului; 

Bucuraţi-vă, de voi ascultau și păsările Edenului; 

Bucuraţi-vă, vorbind lui Dumnezeu, ca unui prieten; 

Bucuraţi-vă, căci nu suntem nimic fără Dumnezeu, Creatorul nostru; 

Bucuraţi-vă, cei care aţi trăit în har; 

Bucurați-vă, căci Dumnezeu nu v-a lăsat în căderea voastră; 

Bucuraţi-vă, Adam şi Eva, coroana Creaţiei și frumuseţea Universului! 


Condacul 6 

Adam cu Eva au născut fii, neamul omenesc înmulțindu-se, iar Dumnezeu l-a tri- 
mis pe Mântuitorul şi Eliberatorul lor, care a zdrobit capul șarpelui şi a eliberat 
omul de sub de puterea morţii; Cain, însă, a fost cuprins de invidie şi răutate, 
înmulțind păcatul, în lume, prin uciderea fratelui său Abel şi nu i-a mai cântat lui 
Dumnezeu: Aliluia ! 


Icosul 6 

Eva a adus o nouă lumină lumii prin naşterea celui de-al treilea fiu, Set, din care 
mai departe s-a zămislit neam neîntrerupt de prooroci şi credincioşi: Enoh, cel 
înălțat cu trupul la Cer, Matusalem, Noe şi Sem. lar Eva a spus: „Dumnezeu a ridi- 
cat o nouă sămânță pentru mine, în loc de Abel pe care l-a ucis Cain”. Noi ne 
minunăm de bunăvoința mare a lui Dumnezeu și strigăm: 

Bucură-te, Eva, ascultătoare de Dumnezeu; 

Bucură-te, nevastă care îţi asculți soţul; 

Bucuraţi-vă, cei ce munciţi în sudoarea frunţii voastre; 

Bucuraţi-vă, văzând copiii voştri crescând; 

Bucuraţi-vă, că un Izbăvitor va ieși din sămânța voastră; 

Bucuraţi-vă, că sămânţa femeii va zdrobi capul şarpelui; 


Bucurați-vă, speranţa celor căzuţi; 

Bucuraţi-vă, că v-aţi pus încrederea în Dumnezeu; 

Bucuraţi-vă, Adam și Eva, căci după întristare a venit bucuria iertării; 
Bucuraţi-vă, cei hrăniți cu amarul pierderii Raiului; 

Bucuraţi-vă, rugându-vă mereu lui Dumnezeu; 

Bucuraţi-vă, cei ce strigaţi mereu către EI; 

Bucuraţi-vă, Adam şi Eva, coroana Creaţiei şi frumusețea Universului! 


Condacul 7 

Vrând Creatorul Dumnezeu să arate milă faţă de Creaţia Lui, urmaşii lui Avraam, 
Moise şi David au proorocit Întruparea Mântuitorului, din Fecioara aleasă, iar noi, 
Îi cântăm lui Dumnezeu: Aliluia! 


Icosul 7 

Dumnezeu cel slăvit, nu a lăsat păcatul strămoșesc al lui Adam și Eva să întineze 
pe veci neamul omenesc şi a ales-o pe Fecioara Maria să zămislească prin naştere, 
fără sămânță, pe noul Adam din a doua Eva, păstrându-i fecioria. Noi ne amintim 
de aceste mari minuni şi le spunem strămoșilor noştri: 

Bucuraţi-vă, că mântuirea voastră este aproape; 

Bucuraţi-vă, căci Cuvântul S-a întrupat; 

Bucuraţi-vă, primind iertarea de la Dumnezeu; 

Bucuraţi-vă, cei urcați din nou în Rai; 

Bucuraţi-vă, Adam şi Eva cerești; 

Bucuraţi-vă, Adam şi Eva, mântuiţi de Dumnezeul Om; 

Bucură-te, Eva, primind salvarea prin ascultarea Fiicei tale; 

Bucură-te, Eva, de smerenia ei; 

Bucuraţi-vă, căci a venit Bucuria; 

Bucuraţi-vă, că Domnul este milostiv; 

Bucuraţi-vă, căutătorii Paradisului; 

Bucuraţi-vă, cei ce îi căutați dulceaţa; 

Bucuraţi-vă, Adam şi Eva, coroana Creaţiei și frumusețea Universului! 


Condacul 8 

Întreg neamul omenesc a primit cu bucurie, vestea Nașterii Domnului nostru, lisus 
Hristos, venit în lume să șteargă păcatul lui Adam, smerindu-se pe Sine până la 
moarte, ca să ne dea iar Viaţa veşnică, iar noi plângem, plini de recunoștință: Ali- 
luia! 


Icosul 8 


Totul din dragoste pentru Creaţia sa, Cuvântul Sfânt, lisus Hristos, a fost trimis în 
țara durerii, să fie botezat cu apă de ÎnainteMergătorul Său, Sântul loan Boteză- 
torul, iar noi cântăm: 

Bucuraţi-vă, căci acum Îl vedeţi pe Dumnezeul cel iubit; 

Bucuraţi-vă, că rugăciunile voastre au fost auzite; 

Bucuraţi-vă, că Eliberatorul a venit; 

Bucuraţi-vă, că Mântuitorul S-a Înălțat la Cer; 

Bucuraţi-vă, așteptând cu nădejde izbăvirea; 

Bucuraţi-vă, căci sunteţi acum în Ceruri, cu Îngerii; 

Bucuraţi-vă, că Sămânţa lui Avraam se naşte fără sămânță; 

Bucuraţi-vă, că leul vine de la Iuda; 

Bucuraţi-vă, că EI s-a întrupat în Fecioară; 

Bucuraţi-vă, că Dumnezeu 1-a păzit fecioria; 

Bucuraţi-vă, cei iertați de toate datoriile de către Dumnezeu; 

Bucuraţi-vă, căci Mântuitorul a şters păcatul vostru; 

Bucuraţi-vă, Adam şi Eva, coroana Creaţiei și frumuseţea Universului! 


Condacul 9 
Cetele îngereşti sunt uimite de marea Intrupare a lui Hristos Dumnezeu, cum Cel 
Necuprins a fost încăput în pântecele unei Fecioare, iar noi Îl lăudăm pe Dumne- 


zeu: Aliluia! 


Icosul 9 

Ritorii, cei mult grăitori rămân fără cuvinte, în faţa milei mari a lui Dumnezeu faţă 
de voi, Adam şi Eva, iar noi vă spunem: 

Bucuraţi-vă, tatăl şi mama noastră; 

Bucuraţi-vă, că fiecare om vine din voi; 

Bucuraţi-vă, binecuvântați cu mântuirea; 

Bucuraţi-vă, căci ne arătați Adevărul; 

Bucură-te, Adam, creat în ziua a şasea; 

Bucură-te, Eva, creat din coasta soţului tău; 

Bucuraţi-vă, că aţi locuit în Eden; 

Bucuraţi-vă, aşezându-vă acum în Împărăţia Cerurilor; 

Bucuraţi-vă, suflete, care vedeţi Faţa Sfântă a Domnului; 

Bucuraţi-vă, însămânţarea bucuriei în neamul omenesc; 

Bucuraţi-vă, rugându-vă pentru noi; 

Bucuraţi-vă, că nu le lăsaţi pe noi, copiii voştri; 

Bucuraţi-vă, Adam şi Eva, coroana Creaţiei și frumuseţea Universului! 


Condacul 10 


Pentru a mântui lumea, Cuvântul lui Dumnezeu a coborât pe pământ, venind din 
sânul Tatălui, după ce a primit trup din Fecioară, S-a născut ca om, iar, prin Moar- 
tea Sa, întregii omeniri i-a fost dată o Viaţă veşnică ; Astăzi se bucură și Adam cu 
Eva şi strigă către Mântuitorul: Aliluia? 


Icosul 10 

Fiţi zid de apărare copiilor voştri cei credincioşi, care urmează învățăturile Evan- 
gheliei, cu dragoste, Adam și Eva; ajutaţi-ne ca să ne păzim de întunericul acestui 
veac, să nu rătăcim şi să cădem în păcate şi vă rugăm: 

Bucuraţi-vă, iubită Creaţie a lui Dumnezeu; 

Bucuraţi-vă, că El v-a mântuit de păcat; 

Bucuraţi-vă, stând acum în Lumina Vieţii; 

Bucuraţi-vă, că întunericul a dispărut pentru voi; 

Bucuraţi-vă, că aţi primit iar darul vederii tainelor lui Dumnezeu; 

Bucuraţi-vă, învăţându-ne și pe noi să înţelegem ce pare de neînțeles; 

Bucuraţi-vă, sprijinitorii noştri; 

Bucuraţi-vă, înălțând mintea noastră până la Dumenzeu; 

Bucuraţi-vă, că deşi erați căzuţi în păcat, aţi plâns toată viaţa pentru iertare; 
Bucuraţi-vă, cei izbăviţi de Jertfa Mântuitorului; 

Bucuraţi-vă, părinţii noştri cei dintâi; 


Bucuraţi-vă, învăţaţi-ne, căci suntem copiii voştri; 
Bucuraţi-vă, Adam şi Eva, coroana Creaţiei și frumuseţea Universului! 


Condacul 11 

Cântarea noastră slabă nu este suficientă pentru a cânta faptele minunate ale Dom- 
nului, pentru a vorbi despre Adam și Eva, trupuri muritoare, ale căror suflete au 
fost mântuite şi ridicate înapoi în Ceruri, dar ne deschidem mintea şi sufletul şi 
învăţăm să plângem în tăcere lui Dumnezeu: Aliluia! 


Icosul 11 

Adam și Eva, sunteţi acum două lumini strălucitoare, primind lumina de la singura 
Lumină adevărată, iar noi, copiii voştri credincioşi, cu bucurie vă cântăm: 
Bucuraţi-vă, îndurând suferinţa; 

Bucuraţi-vă, cei plini de răbdare; 

Bucuraţi-vă, propovăduitorii pocăinţei; 

Bucuraţi-vă, învăţători ai speranţei; 

Bucuraţi-vă, că toată viaţa ați plâns după Raiul pierdut; 

Bucuraţi-vă, căci S-a născut Cel Promis; 

Bucuraţi-vă, căci EI a adus Cuvântul mântuirii; 

Bucuraţi-vă, primind sfințire, de la EI; 


Bucuraţi-vă, îmbrăcaţi acum în har strălucitor; 

Bucuraţi-vă, împărtăşindu-vă de Lumina Pomului Vieţii; 

Bucuraţi-vă, trăind în Lăcaşurile veşnice; 

Bucuraţi-vă, contemplând Sfânta Treime; 

Bucuraţi-vă, Adam şi Eva, coroana Creaţiei și frumuseţea Universului! 


Condacul 12 

lisus Hristos a venit să şteargă datoriile strămoşilor noştri, Adam şi Eva şi rupând 
blestemul strămoșesc, S-a dat pe Sine jertfă, murind ca noi să înviem în harul Lui, 
cu EI Însuși, iar noi ne închinăm cu recunoștință: Aliluia! 


Icosul 12 

Cântând nenumăratele îndurări ale Domnului arătate neamului omenesc, îi vedem 
pe strămoşii noştri, Adam şi Eva, stând lângă tronul lui Dumnezeu în Paradisul 
Vieţii veşnice viitoare şi cu speranţă şi bucurie, le spunem: 

Bucuraţi-vă, cei ridicaţi înapoi în Rai de Mântuitorul Hristos; 

Bucuraţi-vă, mijlocitori noştri; 

Bucuraţi-vă, trăind în tăcere; 

Bucuraţi-vă, părinţii celor ce se roagă lui Dumnezeu; 

Bucuraţi-vă, îndrumătorii noştri; 

Bucuraţi-vă, învăţători ai evlaviei; 

Bucuraţi-vă, ferindu-ne de ispitele șarpelui viclean; 

Bucurați-vă, distrugând uneltirile diavolului; 

Bucuraţi-vă, călăuzindu-ne către cer; 

Bucuraţi-vă, deschizând mintea noastră, ca să înțelegem învățătura cerească; 
Bucuraţi-vă, speranţa noastră; 

Bucuraţi-vă, îndrăzneala noastră pentru a-l cere lui lisus Hristos iertarea păcatelor 
de neam; 

Bucuraţi-vă, Adam şi Eva, coroana Creaţiei şi frumusețea Universului! 


Condacul 13 (de 3 on) 

O, Sfinții noștri strămoși, Adam și Eva primiţi această mică laudă a noastră şi ruga- 
ți-vă Creatorului și Mântuitorului ca să ne primească și pe noi în Împărăţia Lui, ca 
împreună cu voi şi cu toţi Sfinții, să-l cântăm: Aliluia! 


Se zice apoi, iarăşi: 


Icosul 1 


Îngerii lui Dumnezeu L-au proslăvit pe Creator, căci timp de 6 zile, a creat lumea 
şi în a şasea zi l-a făcut pe Adam, l-a aşezat pe acesta în Eden și 1-a dat o soţie nu- 
mită de Adam cu numele Eva, adică viaţă, pentru că ea era să fie mama tuturor ce- 
lor vii, iar noi ne rugăm: 

Bucuraţi-vă, creaţia desăvârșită a lui Dumnezeu; 

Bucuraţi-vă, împodobirea cerurilor; 

Bucuraţi-vă, creaţi după chipul lui Dumnezeu; 

Bucuraţi-vă, după asemănarea Creaţiei Sale; 

Bucuraţi-vă, domnii Creaţiei; 

Bucuraţi-vă, stăpânii pământului; 

Bucuraţi-vă, plămădiţi din lut primind suflarea Duhului Sfânt; 

Bucuraţi-vă, minte cerească; 

Bucuraţi-vă, locuind în Eden; 

Bucuraţi-vă, hrănindu-vă din Pomul Vieţii; 

Bucuraţi-vă, că aţi primit poruncile lui Dumnezeu; 

Bucuraţi-vă, căci poruncile Sale nu sunt grele; 

Bucuraţi-vă, Adam şi Eva, coroana Creaţiei și frumuseţea Universului! 


Și Condacul 1 

Creaţiei celei alese, a lui Dumnezeu, Adam cel dintâi strămoş al nostru împreună 
cu Eva, cea creată din coasta lui să îi cântăm cu credință, cuvinte de laudă. Chiar 
dacă au căzut din Rai, prin fapta noului Adam, care a venit în lume şi a celei de-a 
doua Eve, au primit mântuire și au fost înălțati la cer. Cei întâi zidiți, Adam şi Eva, 
rugați-vă pentru noi, copiii voştri care strigăm către voi: Bucurați-vă, Adam și 
Eva, coroana Creaţiei și frumusețea Universului! 


Apoi, se spune această: 
Rugăciune 


Alergăm la voi, Adam și Eva, strămoșii noştri, noi copiii voştri slabi. Uitaţi-vă, cu 
milostivire la noi, din înălțimea slavei voastre cereşti, treziţi-ne şi fiți ajutorul no- 
stru în ispitele care ne încearcă de la duşmanul neamului omenesc. 


Chiar dacă aţi fost ispitiți de vorbele înşelătoare ale şarpelui şi aţi pierdut dulceaţa 
Paradisului, ați trăit restul vieţii voastre pământeşti în pocăință şi plângând căderea 
voastră, dar Dumnezeu v-a promis că din sămânţa voastră ÎL va aduce pe pământ pe 
Cel care va zdrobi capul şarpelui. 


Ascultaţi aceste rugăciuni de la noi, păcătoşii care ne numim copiii voştri, după să- 
mânţa trupească. Dumnezeu nu s-a îndepărtat de la voi, ci Şi-a împlinit legământul, 
căci Fiul Său, Mântuitorul lumii, a pătimit moarte, prin răstignire, ca să coboare în 
iadul din care v-a ridicat înapoi în Rai, împăcându-vă pe voi şi pe întreg neamul 
omenesc cu Dumnezeu. Acum sunteți bucuroşi şi înălțați în duh, văzându-L pe 
Mântuitorul nostru, pe Dumnezeu, cel ce este fără de început şi Duhul Sfânt, Dătă- 
torul Vieţii. 


Ajutaţi-ne şi pe noi, ca să trăim această viață pământească plângând pentru păcate, 
în pocăință. Mijlociţi la Hristos Domnul ca să ne ierte păcatele ştiute şi neștiute, ale 
noastre şi ale celor din neamul nostru, ca să ne bucurăm de Împărăţia Lui cea ce- 
rească, atât în viaţa aceasta, cât şi în cea veșnică, unde voi, împreună cu Îngerii 
cântați o cântare de biruință Sfintei Treimi: Tatălui, Fiului şi Sfântului Duh, acum 
şi pururea şi în vecii vecilor. Amin! 


Și apoi se face Otpustul: Doamne, Iisuse Hristoase, Fiul lui Dumnezeu pentru ru- 
găciunile prea curatei Maicii Tale, ale celor întâi zidiți, Adam şi Eva şi ale tuturor 
Sfinților, miluieşte-ne şi ne mântuieşte pe noi. Amin! 


Pogorârea la iad - Mântuitorul Hristos îi scoate din iad pe Sfinţii Adam şi Eva, 
cei întâi zidiţi şi pe Sfântul prooroc loan, Botezătorul 


Surse: 
https://salutis8.wordpress.com/2022/12/04/acatistul-celor-intai-ziditi-adam-si-eva- 
stramosii-neamului-omenesc/ 


https://acoperamantulmaiciidomnului.wordpress.com/2021/12/18/acatistul-celor-intai- 


ziditi-adam-si-eva-stramosii-neamului-omenesc/ 


Comentarii patristice - Evanghelia la Duminica izgonirii lui Adam din Rai 


Duminica izgonirii lui Adam din Rai (Ev. Matei 6,14-21) 


(Mt. 6, 14) Că de veţi ierta oamenilor greşelile lor, ierta-va şi vouă Tatăl vostru 
Cel ceresc. 


Nimic nu ne face mai semănători cu Dumnezeu decât ușurința de a ierta pe cei 
păcătoşi şi făcători de rele. Căci Dumnezeu a făcut să răsară soarele şi peste cei răi 
şi peste cei buni (Mt. 5, 45). 


Din acelaşi motiv, din nou, în fiecare cerere, lisus ne porunceşte să ne rugăm într- 
un cuget, spunând Tatăl nostru şi precum în cer, așa şi pe pământ şi pâinea noastră 
cea de toate zile dă-ne-o nouă astăzi şi ne iartă greșelile şi nu ne duce în ispită şi ne 
izbăveşte. În tot locul ne învaţă să folosim acest plural ca să nu rămânem cu ran- 
chiună față de aproapele nostru. 


De ce mustrare trebuie să aibă parte cei care, după toate acestea învăţate, totuşi nu 
iartă, ba mai cer şi răzbunarea lui Dumnezeu peste dușmanii lor? Făcând aceasta, 
încalcă pe deplin porunca. Dar, între timp, Hristos caută în toate felurile să stingă 
certurile dintre oameni. Din moment ce dragostea este rădăcina a tot binele, înde- 
părtând de la toți certurile, ne aduce împreună şi ne uneşte unul cu celălalt. Căci nu 
este nimeni, nici măcar unul, fie tată, mamă sau prieten care să ne iubească la fel 
de mult precum Dumnezeu, care ne-a creat (de ce ales pluralul noastre și nu singu- 
larul mele? Când iertăm, suntem mai asemănători cu Dumnezeu decât în orice alt 


moment. A ierta înseamnă a fi ca Dumnezeu. Iertarea Sa pentru noi este la plural, 
este a întregii omeniri. Astfel, trebuie să iertăm pe toţi cei care ne-au greşit, precum 
şi noi am fost iertaţi de toate greşelile noastre - n.tr.). 


(Sfântul loan Gură de Aur, Evanghelia după Matei, Omilia 19.7, traducere 
pentru Doxologia.ro de Lucian Filip). 


(Mt. 6, 15) lar de nu veţi ierta oamenilor greşelile lor, nici Tatăl vostru nu vă va 
ierta greşelile voastre. 


Sigur, nu putem ca din nepăsare să nu atragem atenţia la faptul că, dintre toate 
cuvintele prin care Hristos ne-a poruncit să ne rugăm, intenționat a adăugat şi o 
condiţie la porunca care priveşte iertarea păcatelor. În această poruncă a dorit ca 
noi să fim milostivi pentru că doar prin aceasta putem ocoli necazurile. Într-adevăr, 
prin nici o altă cerere nu ne rugăm astfel, ca şi cum am face un fel de legământ cu 
Domnul, căci spunem: iartă-ne nouă greşelile noastre precum şi noi iertăm. Nepu- 
tând respecta condiţiile legământului, întreaga cerere este fără folos, căci spune 
Hristos: Căci, de veţi ierta oamenilor greşelile lor, ierta-va şi vouă Tatăl vostru Cel 
ceresc; lar de nu veţi ierta oamenilor greşelile lor, nici Tatăl vostru nu vă va ierta 
greşelile voastre (Mt. 6, 14-15). 


(Fericitul Augustin, Predica de pe Munte 2.2.39, traducere pentru Doxologia.ro 
de Lucian Filip). 


(Mt. 6, 16) Când postiţi, nu fiţi trişti ca făţarnicii; că ei îşi smolesc feţele, ca să se 
arate oamenilor că postesc. Adevărat grăiesc vouă, şi-au luat plata lor. 


Făcând aceasta, nu numai că imităm pe făţarnici, dar şi îi întrecem de departe. 
Oftăm cu putere şi ne plângem cu amar. Sunt unii, de fapt sunt mai mulți care, 
chiar şi atunci când nu postesc, se poartă asemeni celor ale celor ce postesc. Se 
îmbracă într-o fățărnicie mai rea decât păcatul în sine. 


Fac asta, spun ei, ca să nu-i smintească pe ceilalți (care se aşteaptă să postească). 
Legea dumnezeiască poruncește aceasta (să posteşti) şi tu spui că sminteşti, ascul- 
tând de ea? Dacă posteşti sufleteşte, smintești, dar dacă nu postești sufletește (însă 
te arăţi că postești trupeşte) , nu smintești. Poate fi ceva mai nebunesc decât acea- 
sta? De ce nu încetezi a fi mai rău decât fățarnicii (pe care îi judeci) , înmulțind 
propria fățărnicie şi nu te gândeşti la ce sfârşit duce acest mare rău? Nu te ruşinezi 
nici acum, privind la însemnătatea versetului de dinaintea noastră? Căci lisus nu 
spune numai că ei se prefac, ci şi mai grav, că-şi smolesc feţele. 


(Sfântul loan Gură de Aur, Evanghelia după Matei, Omilia 20.1, traducere 
pentru Doxologia.ro de Lucian Filip). 


(Mt. 6, 16) Când postiţi, nu fiţi trişti ca făţarnicii; că ei îşi smolesc feţele, ca să se 
arate oamenilor că postesc. Adevărat grăiesc vouă, şi-au luat plata lor. 


Numai după ce a izgonit demonul trufiei, și nu înainte, spune cuvântul acesta 
despre sărăcia de bunăvoie. Căci nimic nu face mai mult pe oameni să fie ahtiați 
după bogății, decât dragostea pentru mărire. Asta îi mișcă şi pe cei ce au sute de 
sclavi, mulțimi de eunuci, cai cu podoabe din aur, mese din argint și altele ase- 
menea lor. Îi face şi mai decăzuţi. Nimic din toate acestea nu le satură dorinţa de a 
mări plăcerea. Doar ca să se fălească înaintea celorlalți. 


(Sfântul loan Gură de Aur, Evanghelia după Matei, Omilia 20.2, traducere 
pentru Doxologia.ro de Lucian Filip). 


(Mt. 6, 17-18) Tu însă, când posteşti, unge capul tău şi faţa ta o spală ca să nu te 
arăţi oamenilor că posteşti, ci Tatălui tău care este în ascuns, şi Tatăl tău, care 
vede în ascuns, îţi va răsplăti ţie. 


Slava deșartă îşi poate afla loc nu numai printre fastul şi splendoarea bogățiilor 
lumești, ci şi în haina murdară a sacului. Atunci este cu mult mai păgubitoare, 
deoarece ne înșelăm, crezând că slujim pe Dumnezeu. Când cineva este orbit de o 
frumusețea a trupului necumpătată și de straiele sale sau de splendoarea a ceea ce 
altul are, acela nu doreşte altceva decât să se fălească. Acest om nu amăgeşte pe 
nimeni prin această vicleană formă de sfinţenie. Însă, dacă printr-o mizerie şi o 
ponosire a hainelor nemaipomenită atrage atenția celorlalți la felul său de a-şi trăi 
credinţa şi, dacă o face intenționat şi nu doar pentru că nu are mai mult, își va avea 
plata sa de la Dumnezeu. Într-adevăr, Domnul ne-a prevenit să ne ferim de lupii în 
piei de oi: După roadele lor îi veţi cunoaşte (Mt. 7, 16). Judecata de un fel sau altul, 
care face pe aceşti oameni să piardă tocmai câştigurile agonisite prin hainele lor ori 
pe cei care au dezminţit ceea ce căutau să câștige prin ele, va arăta în final dacă 
este vorba de un lup într-o piele de oaie sau este într-adevăr o oaie. Astfel, precum, 
oaia nu-și schimbă pielea, chiar dacă câteodată lupii se ascund sub ea, asemenea şi 
creştinul nu trebuie să încerce să încânte ochii celorlalți prin podoabe netre- 
buincioase doar pentru că făţarnicii doresc acele haine sărăcăcioase pe care nevoia 
le impune şi le folosesc pentru a amăgi pe cei ce sunt mai puţin conştienţi. 


(Fericitul Augustin, Predica de pe Munte 2.12.41, traducere pentru Doxologia.ro 
de Lucian Filip). 


(Mt. 6, 19) Nu vă adunaţi comori pe pământ, unde molia şi rugina le strică şi 
unde furii le sapă şi le fură. 


Înainte, a spus numai că trebuie să fim milostivi şi acum arată cât de mare este mila 
pe care trebuie să o arătăm. Hristos spune, nu vă adunaţi comori. Ar fi fost cu 
neputinţă să înceapă cuvântul său despre disprețuirea bogățiilor fără o anumită 
pregătire. Aşa că a împărțit cuvântarea în bucăţi mai mici. Pregătind mintea 
ascultătorilor, aduce în discuţie greoiul subiect într-un fel mai accesibil. 


(Sfântul loan Gură de Aur, Evanghelia după Matei, Omilia 20.2, traducere 
pentru Doxologia.ro de Lucian Filip). 


(Mt. 6, 19) Nu vă adunaţi comori pe pământ, unde molia şi rugina le strică şi 
unde furii le sapă şi le fură. 


Cel care săvârşeşte ceva cu gândul de a avea plată aici, în lume, acela are inima pe 
pământ. Cum poate fi o inimă curată, cât timp se tăvălește în noroi? Pe de altă 
parte, dacă ar fi aţintită la cer ar fi curată, căci tot ceea este ceresc este neîntinat. 
Un lucru devine stricăcios dacă este amestecat cu o materie întinată, chiar dacă ea 
nu este rea în sine. Aurul de exemplu, își pierde valoarea dacă este amestecat cu 


argint. La fel este şi mintea pângărită printr-o dorinţă după cele pământeşti, deşi în 
felul şi natura sa, pământul este curat. 


(Fericitul Augustin, Predica de pe Munte 2.13.44, traducere pentru Doxologia.ro 
de Lucian Filip). 


(Mt. 6, 20-21) Ci adunaţi-vă comori în cer, unde nici molia, nici rugina nu le 
strică, unde furii nu le sapă şi nu le fură. Căci unde este comoara ta, acolo va fi 
şi inima ta. 


Să nu credem că în acest text cuvânt cer înseamnă universul trupurilor cerești, căci 
cuvântul pământ include în sine trupurile de tot felul, căci cel care-şi adună comori 
în cer trebuie să fie nepăsător faţă de lume. Astfel cerul la care se face referire este 
cel despre care s-a spus: cerul cerului este al Domnului (Ps. 113, 24). Mai mult 
decât atât, de vreme ce trebuie să avem comoara și inima la cele veșnice şi nu la 
ceva trecător, cerul despre care se vorbeşte aici este cel spiritual, căci cerul şi 
pământul vor trece. 


(Fericitul Augustin, Predica de pe Munte 2.12.44, traducere pentru Doxologia.ro 
de Lucian Filip). 


(Mt. 6, 22) Luminătorul trupului este ochiul; de va fi ochiul tău curat, tot trupul 
tău va fi luminat. 


Hristos ne vorbeşte prin asemănări pe înţelesul nostru, ca să înţelegem. Vorbise 
deja despre minte ca aflată în captivitate şi acum se mută spre ochi, ca să ne înveţe 
cu lucruri ce află înaintea noastră, pentru a pricepe mai ușor şi ca să învăţăm de la 
trup ceea ce nu am învăţat de la minte. Căci, ceea ce este mintea pentru suflet, este 
ochiul pentru trup. 


(Sfântul loan Gură de Aur, Evanghelia după Matei, Omilia 20.3, traducere 
pentru Doxologia.ro de Lucian Filip). 


(Mt. 6, 23) Iar de va fi ochiul tău rău, tot trupul tău va fi întunecat. Deci, dacă 
lumina care e în tine este întuneric, dar întunericul cu cât mai mult! 


Știm că toate faptele noastre sunt curate şi plăcute înaintea lui Dumnezeu dacă sunt 
săvârşite cu inimă smerită, adică din dragoste pentru aproapele şi cu gândul la Rai. 
Căci iubirea este împlinirea legii (Rom. 13, 10). Aici trebuie să vedem ochii ca 
mijlocul prin care săvârşim totul. Dacă acest mijloc este curat, drept şi se îndreaptă 
către Cel care trebuie să se îndrepte, atunci fără îndoială toate faptele noastre sunt 
fapte bune, pentru că sunt săvârşite întocmai cu acel mijloc. ŞI prin tot trupul, 
Hristos se referă la toate acele fapte pe care EI le condamnă şi pe care ne cere să le 
lepădăm. Căci Apostolul numeşte şi anumite fapte, mădulare ale trupului: omorâţi 
mădularele voastre, cele pământeşti: desfrânarea, necurăţia, patima (Col. 3, 5) şi 
altele asemenea. 


(Fericitul Augustin, Predica de pe Munte 2.13.45, traducere pentru Doxologia.ro 
de Lucian Filip). 


(Mt. 6, 23) Iar de va fi ochiul tău rău, tot trupul tău va fi întunecat. Deci, dacă 
lumina care e în tine este întuneric, dar întunericul cu cât mai mult! 


Dacă aţi orbi, ați mai vrea să purtaţi aur sau mătase? Nu crezi că sănătatea curată 
este mai de preţ decât lucrurile exterioare? Căci, dacă ar fi să ţi-o pierzi sau să o 
irosești, toată viaţa ta va fi nefericită. Căci atunci când ochii tăi sunt întunecați și 
puterea mădularelor tale este slăbită, lumina lor fiind stăvilită la fel şi mintea când 
este păcătoasă, viața ta este nenumărate răutăți. Pentru aceea, în trup, țelul nostru 
este de a ține ochiul curat, precum trebuie să ţinem mintea curată, în ceea ce pri- 
veşte sufletul. Dar, dacă stricăm aceasta, cine va mai lumina pe restul, cum vom 
mai putea vedea? Precum cel ce seacă izvorul poate seca și râul, la fel şi cel ce 


stăvileşte înţelegerea poate să dea pierzării toate faptele sale din această viaţă. De 
aceea se spune:iar, de va fi ochiul tău rău, tot trupul tău va fi întunecat (Mt. 6, 22). 
Căci ce speranță mai este pentru cei de sub comanda sa, când căpitanul vasului este 
înecat, lumânarea este stinsă şi generalul este captiv. 


(Sfântul loan Gură de Aur, Evanghelia după Matei, Omilia 20.3, traducere 
pentru Doxologia.ro de Lucian Filip). 


Părintele Ilie Cleopa - Predică la Duminica lăsatului sec de brânză (a 
Izgonirii lui Adam din Rai ) - Despre lucrarea faptelor bune în ascuns şi 
despre milostenie 


Iar tu postind, unge capul tău şi faţa ta o spală, ca să nu te arăţi oamenilor că 
posteşti (Matei 6, 17) 


Iubiţi credincioşi, Domnul şi Mântuitorul nostru lisus Hristos a venit din Cer ca să 
facă ascultare de Părintele Său şi să slujească la mântuirea neamului omenesc, 
scoţându-l din robia diavolului şi a morţii. În toată Evanghelia EI a învăţat 
neîncetat pe oameni, cum Să facă voia lui Dumnezeu şi cum să lucreze faptele 
bune spre slava Lui şi spre mântuirea sufletelor lor. În dumnezeiasca 
Evanghelie de azi, pe lângă alte învățături, ne arată cum Să postim şi unde să 
adunăm comoară pentru sufletele noastre. 


lată ce zice în privinţa postului ca să fie spre slava lui Dumnezeu şi spre mântuirea 
sufletelor noastre: Tu însă, când posteşti, unge capul tău şi faţa ta o spală, ca să 
nu te arăţi oamenilor că posteşti, ci Tatălui tău care este în ascuns; şi Tatăl care 
vede în ascuns îţi va răsplăti ţie (Matei 6, 17-18). 


apa m e aa 


iată ce zice: Luaţi aminte că faptele dreptăţii voastre să nu le faceţi înaintea 
oamenilor, ca să fiţi văzuţi de ei; altfel nu veţi avea plată de la Tatăl vostru Cel 
din ceruri (Matei 6, 1). Deci, când faci milostenie, nu trâmbiţa înainta ta, cum 
fac făţarnicii în sinagogi şi pe uliţe, ca să fie slăviţi de oameni; adevărat grăiesc 


vouă că îşi iau plata lor. Tu însă, când faci milostenie, să nu ştie Stânga ta ce 
face dreapta ta, ca milostenia ta să fie într-ascuns şi Tatăl tău care vede în 
ascuns, îţi va răsplăti ţie. lar când vă rugaţi, nu fiţi trişti ca făţarnicii cărora le 
place, prin sinagogi şi prin colțurile ulițelor, stând în picioare, să se roage ca să 
se arate oamenilor; adevărat grăiesc vouă că îşi iau plata lor. Tu însă, când te 
rogi, intră în cămara ta şi, închizând uşa, roagă-te Tatălui tău care este în 
ascuns, şi Tatăl tău, Care vede în ascuns, îţi va răsplăti ţie (Matei 6, 2- 6). 


lată, frații mei, cum ne-a învăţat Mântuitorul nostru lisus Hristos să lucrăm întru 
ascuns, spre a ne feri de păcatul cel mare al mândriei şi al slavei deşarte care de 
multe ori ne vine din lauda oamenilor. 


Dar oare întotdeauna trebuie să lucrăm faptele bune în ascuns? Suntem datori să 
lucrăm faptele bune şi în ascuns şi la arătare, când nu vom putea să le ascundem. 
Numai un lucru Să avem în vedere: ca toate faptele noastre să fie plăcute lui 
Dumnezeu şi spre Slava Lui. Că zice ieri minei el dei Aşa să 
lumineze lumina voastră înaintea oamenilor, încât să vadă faptele voastre cele 
bune şi să slăvească pe Tatăl vostru cel din ceruri (Matei 5, 16). Deci, ori de 
facem fapte bune în ascuns, ori întru arătare, să le facem spre slava şi plăcerea lui 
Dumnezeu. Acest lucru ne învaţă şi vasul alegerii marele REDGEIOIAEIE zicând: 


De aceea, ori de mâncaţi, ori de beţi, ori altceva de faceţi, toate spre slava lui 
Dumnezeu să le faceți. (| Corinteni 10, 31). 


DOI ne arată că fapta are trup şi suflet. Trupul faptelor bune 


este lucrarea lor, iar sufletul faptelor bune este scopul cu care le lucrăm. Deci, se 
cuvine să fim cu mare luare aminte la scopul cu care lucrăm faptele cele bune. 
Fapta bună făcută cu scop rău are temelie de umbră şi, pe lângă faptul că pierdem 
osteneala săvârşirii ei, ne facem vinovaţi de osândă. Căci 


Acest adevăr ni-l arată și III), care 


zice: “În toate cele făcute de noi, Dumnezeu ia seamă la scop” (Filocalia, vol. IL, 
Sibiu, 1947, p. 86). Căci unul lucrează fapta bună ca să fie lăudat şi cinstit de 
oameni, altul, ca să câştige bani sau avere, iar altul, ca să tragă pe unii la păcate şi 
dezmierdări. Toate aceste scopuri sunt rele şi vătămătoare de suflet. Altul însă 
suferă toată osteneala faptelor bune şi cu multă răbdare şi smerenie îşi duce crucea 
vieţii având în vedere numai scopul sfânt de a face toate spre slava lui Dumnezeu, 
spre a câştiga milă şi îndurare în ziua morţii şi a Judecăţii de apoi ca să-şi 


Oare câţi din sfinţi, urând slava de la oameni, au fugit de lume şi au slujit lui 
Dumnezeu prin pustietăţi şi prin stâncile pământului! lar unii, spre a fi urâţi şi 
batjocoriți de oameni, s-au făcut nebuni pentru Hristos, precum au fost sfinţii 
Andrei şi Simon. Alţii, având în vedere prăpastia slavei deşarte, se sileau mai mult 
a ascunde faptele bune decât a le lucra. 


Aşa vedem pe acel bătrân care se depărta totdeauna întru adâncul pustiului şi 
acolo îşi petrecea viaţa lui în tăcere, în linişte şi rugăciune. Odată l-a întrebat 
ucenicul lui, zicând: "Pentru ce, părinte, totdeauna fugi de noi şi te depărtezi în 
adâncul pustiului? Nu este mai bine să trăieşti aproape de oameni, ca văzând ei 
nevoinţa şi viaţa ta bună, să se folosească şi alții, şi tu vei avea mai mare plată de 
la Dumnezeu?" Răspuns-a bătrânul: "Crede-mă, fiule, că măcar de ar fi cineva 
asemenea cu Sfântul şi Marele Prooroc al lui Dumnezeu Moise şi ar trăi 
împreună cu oamenii, nu poate să se cheme fiu al lui Dumnezeu după dar şi să- 
şi folosească sufletul său nicidecum. Că eu sunt fiu al lui Adam, şi precum 
Adam părintele meu, văzând roada frumoasă şi bună la gust, n-a răbdat să nu 
guste, prin care a murit, aşa şi eu, când văd rodul păcatului, îndată îl poftesc, 
prin care luând şi gustând mor. Pentru aceea, Preacuvioşii noştri Părinţi, 
fugeau din lume la pustie, ca să-şi omoare patimile şi poftele dulceţilor căci 
acolo nu aflau mâncare care naşte poftele păcatului” (Pateric, Rm. Vâlcea, 
1930. Despre smerenie). 


lubiţi credincioşi, astăzi se lasă sec de brânză, iar de mâine începe Sfântul şi 
Marele post al Paştelui, care durează şapte săptămâni. Primele şase săptămâni 
formează postul propriu-zis, iar ultima săptămână de la Florii până la Învierea 
Domnului, postim şapte zile în cinstea Sfintelor şi mântuitoarelor Patimi ale 
Domnului nostru lisus Hristos. 


De felul cum trebuie să postim ne învaţă Însuşi Mântuitorul în Evanghelia de 
astăzi, cum am amintit la început. Adică să postim după puterea fiecăruia, dar în 
taină şi cu bucurie, iar nu cu tristeţe, căci sunt o parte din creştini care spun: "Eu 
nu pot posti că sunt bolnav!" Sau dacă totuşi postesc o zi, două se arată trişti, 
indispuşi şi chiar agitaţi. În această privinţă, fraţii mei, trebuie să ştiţi că "Biserica 
nu este omorâtoare de oameni ci de patimi”. Postul de mâncare de dulce şi chiar de 
vin este rânduit de Biserică pentru toți, dar după putere. EI este necesar tuturor, mai 
ales celor tineri, ca să-i oprească de la păcate şi de la patimile trupeşti. lar dacă 


cineva este bolnav, bătrân sau neputincios să asculte de duhovnicul lui şi să 
postească după cât poate. 


Să ştiţi şi aceasta, că postul este de două feluri. 

+ adică înfrânare de la mâncare pe un timp limitat, cu scopul 
de a ne ruga mai curat lui Dumnezeu şi de a ne stăpâni firea. 

A Al doilea, este postul sufletesc, adică înfrânarea limbii, a ochilor, a 
auzului de la cele rele; a mâinilor să nu lucreze vreun păcat şi, mai ales, 
înfrânarea minţii de la imaginaţii şi gânduri pătimaşe, a inimii de la pofte 
şi tot felul de răutăţi "care ies din inimă” şi a voinţei ca Să nu accepte 
săvârşirea vreunui păcat. 


lată deci, cele două feluri de posturi. Numai cine posteşte cu amândouă felurile 
de post, adică şi cu trupul şi cu sufletul, numai acela ţine post întreg şi adevărat. 


lar dacă cineva este bolnav să se înfrâneze de la mâncare după putere, dar să 
postească de mânie, de tutun, de beţie, de ceartă, de înjurături, de glume, de somn 
mult, de gânduri şi imaginaţii necurate, de cărţi rele, de păcate urâte trupeşti şi 
sufleteşti, de furt, de minciună, de judecăţi prin tribunale, de vrăjitorie, de avorturi, 
de divorţ, de dezbinări între rude şi de tot păcatul. Că mai mare este postul 
sufletesc de gânduri şi de faptele rele, decât postul trupesc de mâncare. Cine se 
înfrânează de la toate aceste răutăţi se va putea cu uşurinţă înfrâna şi de la 
mâncare şi băutură. 


Poate întreba cineva de vechimea postului, crezând că postul a fost rânduit de 
Biserică mult mai târziu. Aici vă amintesc cuvintele Pa 
care spunea că postul este una din cele mai vechi porunci, fiind rânduit chiar 
din rai. Căci a poruncit Dumnezeu lui Adam: Din toţi pomii din Rai poţi să 
mănânci, iar din pomul cunoştinţei binelui şi răului să nu mănânci, căci, în ziua 
în care vei mânca din el, vei muri negreşit! (Facere 2, 16-17). Vedeţi vechimea 
postului? lar dacă Adam şi Eva au călcat porunca postului şi ascultării, vedeţi că au 
fost izgoniți din Rai şi au murit? lată vechimea postului şi iată şi urmările celor ce 
au putut dar n-au voit să postească. Deci şi noi să ne silim a trece curgerea 
Postului Mare, cu înfrânare după puterea trupească şi sufletească. lar când nu 
putem sau nu ştim cum să postim să urmăm sfatul preotului nostru. 


Iubiţi credincioşi, postul se respectă şi în Legea Veche. Iudeii posteau lunea şi joia 
şi în anumite zile după rânduiala de cult a Vechiului Testament. În Legea Harului, 
Sfinţii Părinţi, pornind de la cultul iudaic, au rânduit două zile de post 


săptămânal obligatoriu: 
+ Mai târziu s-a rânduit şi 
zi de post, mai ales pentru călugări, ca să prisosească în toate Biserica 
creştină faţă de cultul iudaic. Apoi s-au rânduit şi 
„ dintre care cel mai important pentru pocăinţa şi creşterea noastră 
duhovnicească este Postul Mare. 


În acest sfânt post creştinii se înfrânează de la mâncare de dulce, merg cât mai 
regulat la biserică, se împacă unii cu alţii, soţii ţin definitiv curăţenie trupească. 
Apoi toţi se roagă mai mult, citesc regulat Psaltirea, fac metanii şi milostenie 
după putere, se spovedesc şi se împărtăşesc în post de două ori, sau măcar odată 
până la Sfintele Paşti, renunţă la judecăţi, la certuri şi distracţii care robesc 
mintea şi înşeală pe mulți. 


Pentru a avea folos de post şi pentru a-l trece cu uşurinţă, trebuie să-l unim cu încă 
două fapte bune cu sfânta rugăciune şi cu milostenia. 


O scară 
numai cu trei trepte care ne poate ridica de Jos, unde suntem căzuţi împreună cu 
Adam, până sus, în Împărăţia Cerurilor. Să iubim aceste trei virtuţi şi să le lucrăm 
toată viaţa, dar mai ales acum în Postul Sfintelor Paşti. Postul este jertfa trupului, 
rugăciunea este jertfa sufletului, iar milostenia este jertfa dragostei în Hristos. 


Să postim cu dragoste şi să urcăm scara Postului Mare cu bucurie, iar nu 
suspinând, "că pe dătătorul de bunăvoie îl iubeşte Dumnezeu”. Adam a căzut 
călcând porunca postului. De aceea se şi numeşte Duminică de astăzi "a Izgonirii 
lui Adam din Rai”. 


În Seara aceasta se citeşte la vecernie o rugăciune de iertare şi se iartă, acasă şi 
în biserică, toţi credincioşii din fiecare sat, parohie, familie, ca şi cei din 
mănăstiri. 


lar începând de mâine, timp de patru zile se citeşte, în fiecare 
biserică, "Canonul Mare" al Sfântului Andrei Criteanul, o prea frumoasă rugăciune 
de pocăință. Care puteţi, luaţi parte cu evlavie la slujba Canonului Mare, care se 
citeşte patru zile. Acasă citiți cărți de rugăciuni şi cărți creştineşti, după timp şi 


putere faceţi metanii şi, mai ales, citiți Psaltirea până la Sfintele Paşti, că mare 
putere au psalmii. 


Cu aceste scurte învățături duhovniceşti, încheiem predica de azi şi 


Părintele Ilie Cleopa - Despre creaţie, căderea omului, Rai şi iad 


1. Părinte Cleopa, spuneţi-mi câteva cuvinte despre creaţia lumii văzute şi 
nevăzute, după învăţătura Sfinţilor Părinți. 


Toată creaţia este şcoala a sufletelor celor cuvântătoare, spune Sfântul Vasile 

în Exaimeron. Căci, privind la cele create la Dumnezeu, ne înălțăm cu 
mintea la cele nevăzute şi ne întărim în Sfânta credinţă. Cât suntem în trup, toate 
le vedem " ca prin oglindă ", adică prin creaţii, care formează icoana, imaginea 
celor viitoare de dincolo de mormânt. 


Creaţia este oglinda lui Dumnezeu în care se reflectă bunătatea, mila, pronia şi 
iubirea Tatălui ceresc pentru noi oamenii. 


Sfinţii Părinţi numesc pe toate cele văzute ” spatele lui Dumnezeu ”, care 
închipuiesc, simbolizează pe cele viitoare. lar când vom trece la cele veşnice, 
atunci vom vedea cu ochii cei duhovniceşti ” faţa lui Dumnezeu ”, adică vom 
privi faţă către faţă slava Prea Sfintei Treimi, fără să mai avem nevoie de ” 


oglinzile ” cele de pe pământ, adică de creaţii. 
s pep 


Aici pe pământ nu suntem vrednici să privim pe Dumnezeu în faţă. lar dacă auzim 
pe Sfântul Apostol şi Evanghelist loan, zicând: ” Pe Dumnezeu nimeni niciodată 
nu L-a văzut ” (loan 1, 18), să înţelegem că nu L-a văzut după ființă, după esenţă, 
însă Îl vedem prin creaţie. Că după fiinţă nici îngerii din cer nu-L pot vedea şi 
înţelege pe Dumnezeu. 


2. Ce spun Sfinţii Părinţi şi mai ales Sfânta Scriptură despre îngeri şi despre 
căderea lui Adam? 


La început îngerii nu ştiau că lisus Hristos este numit de Duhul Sfânt " Îngerul 
sfatului celui mare ", cum Il numeşte proorocul Isaia, cu care se sfătuia permanent 
Tatăl. 


” Îngerii nu-L ştiau de Fiu al lui Dumnezeu ”, spune Sfântul Vasile cel mare în 
Exaimeron. Deci, când a strigat Sfântul Arhanghel Mihail, zicând: " Închinaţi-vă 
Îngerului sfatului celui mare ”, unii din îngeri n-au vrut să 1 se închine Lui şi de 
aceea au căzut în adâncul iadului, cum spune Mântuitorul: ” Văzur-am pe satana, 
căzând ca un fulger din cer " (Luca 10, 18). 


Deosebirea dintre căderea îngerilor răi şi a omului este că îngerii au căzut cu voia 
lor, deci din libertate, iar omul a căzut din amăgire şi din îndemnul diavolului. 


Iar ” păcatul cu sfătuire ”, spune Sfântul loan Gură de Aur, ” jumătate este al 


celui ce îl face şi jumătate al celui ce l-a sfătuit ”. 


Dumnezeu a îngăduit omului în Rai să facă păcatul cel mai mic, adică să mănânce 
din pomul cunoştinţei binelui şi răului. Că dacă mânca din pomul Vieţii, cum 
spune Sfântul loan Gură de Aur, omul nu mai avea pocăință niciodată, se 
împietrea la inimă ca diavolul, cădea ca diavolul, nu mai murea niciodată şi se 
chinuia în veci în iad, asemenea satanei. 


La căderea lui Adam au contribuit două patimi raţionale ale omului - mândria şi 
pofta. Prin căderea sa, omul Adam nu a pierdut total harul lui Dumnezeu, căci a 
căzut din ispita diavolului. Astfel, harul şi arvuna mântuirii au rămas în om, 
pentru că a greşit din neştiinţă şi pentru că este purtător de trup pământesc. 
Numai celui ce se leapădă de Dumnezeu 1 se ia harul Duhului Sfânt, dar şi acesta 
este primit prin pocăință. lar cel ce greşeşte din neştiință, păstrează harul, însă 
acoperit de păcate. Iată pentru care pricină femeia lui Adam s-a numit Eva, adică 
Viaţă, iar nu moarte, pentru că nu a căzut total ca diavolul şi apoi pentru că prin 
a doua Eva, - adică Maica Domnului, se va izbăvi neamul omenesc. 


După cuvântul Sfântului loan Gură de Aur, îndoit a fost creat omul, cu trup şi 
suflet; îndoit a fost şi pomul cunoştinţei binelui şi răului; îndoită şi urmarea 
greşelii lui Adam; îndoit este şi raiul - raiul pământesc, sau sânul lui Avraam, 
unde stau sufletele drepţilor până la judecata viitoare şi raiul ceresc, adică 
împărăţia cerurilor unde vor intra drepții până după a doua judecată. lar 


LAĂ 


mâncarea din pomul cunoştinţei binelui şi răului înseamnă ” cât de bine era 


omului dacă nu mânca şi cât de rău este că a mâncat ”. 


Despre îngeri trebuie să ştim că ei s-au zidit numai prin gândirea lui Dumnezeu, 
dar nu erau neschimbători, ci i-a lăsat ca ei singuri să câştige prin luptă 
neschimbarea. Atât îngerii cât şi primii oameni nu aveau imaginaţie. Cum au căzut 
îngerii în imaginaţie, îndată au căzut din cer în iad, că doreau să fie asemenea " 
celui Preaînalt ". 


Iar oamenii au căzut în clipa când s-au îndoit de cuvântul lui Dumnezeu. Îndată ce 
satana le-a răpit frica de moarte, zicând: " Nu veţi muri, ci veţi fi vii... ", omul a 
căzut în imaginaţie şi apoi în păcat. Cea mai mare pagubă este să uite omul de 
moarte. Cum i-a şters omului din minte frica morții, îndată a murit prin păcat. 


Sfântul loan Gură de Aur spune că primul om a căzut prin trei lucruri: femeia, 


lemnul (pomul) şi neascultarea. Și tot prin trei lucruri va fi mântuit: Maica 
Domnului, Crucea şi ascultarea. 


3. Ce spun Sfinţii Părinţi despre cele şapte zile ale creaţiei? 


Sfântul Vasile cel mare, în cartea sa Exaimeron (facerea lumii în cele şase zile), 


spune că zidirea s-a făcut ” îngrecată ” ca o femeie însărcinată în a noua lună, 
cu toate zidirile din ea, gata să le dea viaţă. lar Duhul lui Dumnezeu încălzea 
adâncul, ” se odihnea deasupra apelor ”, ca să dea viaţă apelor şi zidirilor. 


Deci pământul avea viaţă de când Duhul Sfânt încălzea adâncul, dar nu avea şi 
suflare de viaţă. Sfânta Scriptură la Facere (cap. 1,1-2), spune că " pământul era 
netocmit şi gol ", dar nimeni nu ştie de când era, că cele cu ochi încă nu se 
creaseră, nu primiseră suflare de viaţă. Ziua întâi a creaţiei a fost Duminică, căci 
atunci a zis Dumnezeu " să fie lumină " (Facerea 1, 3). De aceea EI a înviat tot 
duminică, căci prin înviere a înnoit lumina cea dintâi. Lumina cea dintâi a fost 
creată, iar nu necreată. Ea nu izvora din energiile necreate ale Duhului Sfânt. 
Era o lumină cerească a cărei origine omul nu poate să o ştie. De asemenea, nici 
despre primele trei zile ale creaţiei nimeni nu ştie lungimea lor, că încă nu era 
soare care să răsară şi să apună. 


Soarele este numit de USII» căruţa iuminii ”, spunând că 


Dumnezeu a pus în soare numai puţin din lumina creată în ziua cea dintâi şi a 


rânduit ca soarele să lumineze pământul ” ca o lampă ”, adică munţii, codrii, 


câmpiile, râurile şi mările, care împlinesc porunca cea dintâi, mereu curg şi se 
adună la un loc. 


Toate legile puse de Dumnezeu în univers, după care se conduce întreaga creaţie, 
se numesc de Sfinţii Părinţi " temeliile lumii " şi cine cugetă la ele se întăreşte în 
credință şi laudă cu mai multă tărie pe Ziditorul a toate, împlinind cuvântul 
proorocului David care zice: ” Cine va vorbi despre puterile Domnului, auzite va 
face toate laudele Lui '' (Psalm 105, 2). Legile universului nu se schimbă 
niciodată pentru că sunt " temelii " ale întregii zidiri. Iar când auzim pe Sfântul 
Apostol şi Evanghelist loan, zicând: "Tatăl Meu lucrează şi Eu lucrez !, Să 
înțelegem că Tatăl lucrează prin legile creaţiei şi ale vieţii; iar Fiul lucrează prin 
pronie, adică prin păzirea legilor universului, care formează temeliile lumii 
văzute. 


Frumuseţea zidirilor create de Dumnezeu este aşa de minunată, încât şi îngerii din 
cer se uimesc de armonia lor, după cum spune lov: ” când s-au creat stelele, 
lăudatu-M-au cu glas mare toţi îngerii Mei ” (lov 38, 7). Armonia şi frumuseţea 
zidirilor au uimit pe sfinţi, pe filosofi, pe înţelepţi, pe poeţi, pe artişti, pe creştini şi 
chiar pe păgâni, înălțându-i cu mintea la Creatorul a toate, Dumnezeu. Prin 
cugetarea la zidiri mulți au cunoscut pe Dumnezeu, au sporit în rugăciune, au 
înălțat imne de laudă Ziditorului şi au ajuns chiar la rugăciunea cea mai înaltă a 
minţii şi a inimii. De aceea, spun WERE, ne este de mare folos să cugetăm 
la zidirile lui Dumnezeu, pentru a-L cunoaşte şi iubi mai mult pe Dumnezeu. 


4, Ce ne mai puteţi spune despre creaţie şi despre crearea omului? 


Dumnezeu a făcut pe om şi întreaga lume din patru materii sau Stihii. Două 


Stihii uşoare - aerul şi focul - şi două stihii grele, care curg în jos - pământul şi 
apa -, după mărturia 


Aceste patru stihii lucrează unite şi neamestecate, dar şi amestecate. lar în vremea 
de apoi, stihia cea mai de sus, cea mai uşoară, adică focul, va arde pe celelalte trei 

stihii, dar numai cât va fi ființă omenească, după cuvântul Domnului care zice: 
De mânia Atolţiitorului se vor aprinde stihiile pământului " (adică aerul, 
pământul şi apa). Dar zice Duhul Sfânt prin gura lui David că nu va distruge 
stihiile şi întreaga zidire, ci numai le va înnoi: " Trimite-vei Duhul Tău şi se vor 
zidi şi vei înnoi fala pământului " (Psalm 103, 31). 


Dumnezeu a creat trei ceruri. Cerul întâi este văzduhul; al doilea este eterul - un 
fel de foc deasupra văzduhului; şi al treilea cer este cerul îngerilor. Aici a fost 


' 


răpit Sfântul Apostol Pavel şi " a auzit cuvinte de nespus pe care nu se cuvine 
omului a le grăi " (Il Corinteni 12, 2-4). Aici este Raiul. 


Omul a fost creat de Dumnezeu, după chipul şi asemănarea Sa. El este singura 
făptură pe care a zidit-o Dumnezeu cu mâinile Sale, iar nu numai prin cuvânt, ca pe 
toate celelalte. L-a creat apoi cu sfatul celor trei persoane ale Prea Sfintei Treimi, 
că zice la Facere: " Să facem om după chipul şi asemănarea Noastră " (Facere 1, 
26). Trupul omului a fost creat din pământ, iar sufletul lui a fost insuflat de 
Dumnezeu în chip nevăzut. Omul este compus din două părţi - trup şi suflet - 
dihotomism, aşa cum ne învaţă Biserica noastră Ortodoxă; iar nu din trei părți - 
trup, suflet şi duh- trihotomism, cum învățau unii scriitori bisericeşti vechi. Omul 
are duh, adică suflet animal ca toate vietăţile, din care izvorăsc puterile fireşti ca: 
puterea seminală, cea crescătoare, de hrănire, de conservare, instinctele etc. Dar 
sufletul animal al omului aparţine trupului şi nu trebuie să-l confundăm cu sufletul 
de origine divină creat de Dumnezeu în om, care se uneşte cu trupul în clipa 
zămislirii şi se duce la cele veşnice prin moarte. Trupul se va reuni cu sufletul la 
judecata viitoare, însă va învia induhovnicit, iar nu cum a fost pe pământ. 


Omul începe de pe pământ să guste şi să trăiască cele ale cerului, căci încă de pe 
pământ materia omului se îndumnezeieşte, se luminează la faţă, se dezbracă de 

cele pământeşti şi se îmbracă în cele cereşti, aşa cum au fost sfinţii. Căci 
zidirea toată suspină, aşteptând înnoirea firii omului " (Romani 8, 22-23). 


Dumnezeu a făcut trei lumi: 

» Iumea de jos, unde este numai întuneric, văpaie de foc şi tartar, în care se 
chinuiesc diavolii şi sufletele celor păcătoşi. Iadul a fost creat în clipa căderii 
îngerilor răi. 

» A doua lume, numită amestecată, adică pământească, unde este amestecat 
binele cu răul, bucuria cu întristarea, fapta bună cu păcatul, plăcerea cu 
durerea, viaţa cu moartea. Aici pe pământ se trudeşte omul să scape de 
păcate şi de iad şi să dobândească mântuirea prin fapte bune şi pocăință. Aici 
plăcerea vieţii sau a nunţii se răsplăteşte cu durerea, cu chinurile naşterii şi 
creşterii de copii. Altfel nu este mântuire. 


Că spune NEI: Cine fuge de durerile veacului de 


acum, are parte de durerea cea veşnică ”. 
» A treia lume este Raiul și Împărăţia Cerurilor. Acolo este numai bucurie, 
cântare, lumină şi viaţă veşnică. 


5. Ce altceva trebuie să mai ştim despre om? 


Omul este " regele creaţiei " pentru că este făcut cu sfatul Prea Sfintei Treimi, după 
chipul şi asemănarea lui Dumnezeu; pentru că are suflet viu şi poartă în el, prin 
Botez, pe Tatăl, pe Fiul şi pe Sfântul Duh. 


Omul este singura fiinţă care primeşte darul de a spori în virtute, în sfinţenie şi 
în putere, ajungând până la indumnezeiere. Însă prin păcat, omul a căzut din 
cinstea cea dintâi, în starea cea de rob, de om păcătos. De aici, se poate iarăşi sui la 
cinstea cea dintâi, de fiu al lui Dumnezeu, însă cu multe şi mari jertfe şi osteneli. 


Iată ce zice despre aceasta BIN: * precum Dumnezeu I-a 


făcut pe om alt dumnezeu, dumnezeu al pământului, tot aşa, prin păcat, 
Dumnezeu S-a supărat aşa de mult pe om, încât întreaga zidire s-a răzvrătit 
asupra omului. Trupul îi este neputincios şi plin de suferinţe, focul îl arde, frigul 
îl omoară, şarpele îl muşcă, lupul îl ucide, marea îl îneacă, pământul îl înghite, 


foamea îl chinuie, diavolul îl ispiteşte până la moarte... ”. 


Totuşi Dumnezeu nu l-a părăsit pe om. l-a dat mijloace de îndreptare, de 
pocăință şi de mântuire. 


+ Mai întâi i-a lăsat harul mântuirii, deşi înăbuşit de păcate. 

4 Apoi i-a dat legea conştiinţei ca să-l înveţe şi să-l mustre pentru cele rele. 

4 I-a lăsat în inimă dorul Raiului pierdut, adică nostalgia paradisului, care 
îi dă omului râvna pentru rugăciune, lacrimi de pocăință, simţire 
duhovnicească spre cele bune. 


În EDO se spune că după izgonirea lui Adam din Rai, patruzeci de zile a 
plâns strămoşul Adam la porţile Raiului, cerând iertare, însă heruvimii care 
străjuiau porţile Raiului nu i-au mai deschis, căci nu mai putea să intre în 
nemurire omul muritor fără pocăință şi jertfă de răscumpărare a lui Hristos. 
Atunci, întorcându-se Adam înapoi pe pământ, a început a-l ara, a-l semăna şi a 
lucra în sudoarea frunţii sale, ca să-şi dobândească pâinea cea de toate zilele. 


Deşi era departe de Dumnezeu, de aici de pe pământ omul Îl putea vedea pe 
Dumnezeu, cum spune însă în chip tainic, prin cei doi ochi 
ai sufletului. 
> Cu un ochi Îl vedea pe Dumnezeu din zidiri, adică prin contemplarea 
duhovnicească a creaţiei, a tuturor celor făcute aşa de minunat de mâinile 
lui Dumnezeu. 
> Cu al doilea ochi Îl vedea pe Dumnezeu prin împlinirea poruncilor Lui şi 
prin Simţirea duhovnicească a inimii. 


Sfântul Vasile cel mare spune în această privinţă că, cu cât sporeşte omul în 
cugetarea Sau contemplarea naturală a zidirilor, în aceeaşi măsură sporeşte în 
credinţa şi în dragostea de Dumnezeu. 


6. Ce ne învaţă Sfinţii Părinţi despre cele nouă cete îngereşti? 


Dumnezeu a creat mai întâi lumea nevăzută, adică pe îngeri. Sfântul Apostol Pavel 
şi mai târziu ucenicul său, Sfântul Dionisie Arepagitul, în lucrarea sa Ierarhia 
cerească şi bisericească, împarte îngerii în nouă cete cereşti, fiecare ceată de îngeri 
având o anumită misiune dumnezeiească (Romani 8, 38; 1 Petru 3, 22). 


4 Astfel, cei cu câte şase aripi, ORĂ cei cu ochi mulți şi 
„ care " odihnesc pe Dumnezeu gânditor ", 


formează prima ceată de îngeri. Aceştia înconjoară tronul cel de văpaie şi 
lumină al Prea Sfintei Treimi (lezechiel 1, 4-28). 

4 Apoi urmează „ care formează a doua ceată 
mijlocie de îngeri. Aceştia au misiunea să stăpânească întreg universul, 
planetele, stelele, vânturile, mările şi puterile întunericului, adică pe diavoli 
şi iadul. 

i Urmează apoi [NCEPăIORII E Aha o helii ŞI DAgorii, care formează a treia 
ceată de îngeri şi au ca misiune să facă cunoscută oamenilor voia lui 
Dumnezeu. Deci, îngerii noştri păzitori sunt numărați în ceata a noua, ca cei 
mai de pe urmă dintre îngeri şi cei mai apropiaţi de neamul omenesc. 


7. Ce ştim din Sfânta Scriptură şi de la Sfinţii Părinţii despre Rai? 


Sfânta şi dumnezeiasca Seriptură ne vorbeşte despre Rai, zicând: " Și a sădir 
Dumnezeu rai în Eden, către Răsărit, şi-a pus acolo pe omul pe care l-a făcut. Și 
a făcut Dumnezeu să răsară din pământ tot pomul frumos la vedere şi bun la 
mâncare; şi pomul vieţii în mijlocul raiului, precum şi pomul cunoştinţei binelui 
şi răului " (Facere 2, 8-9). 


Sfântul loan Damaschin, despre Rai, zice aşa: ” Pentru că Dumnezeu a vrut să 


facă pe om dintr-o fire văzută şi una nevăzută, după chipul şi asemănarea Sa 
(Facere 1, 26), ca pe un înger şi stăpân al întregului pământ şi ale celor ce sunt 
întru el, i-a zidit omului înainte un fel de palat împărătesc în care trăind, va avea 
viaţă fericită. Acesta este Raiul dumnezeiesc, plantat în Eden cu mâinile lui 
Dumnezeu, cămară a întregii bucurii şi veselii; căci Eden înseamnă desfătare şi 
este situat în partea de răsărit, mai Sus decât tot pământul. Are o climă temperată 
şi este luminat de un aer foarte fin şi curat, acoperit cu plante veşnic înflorite, 


plin de miros de bună mireasmă, umplut de lumină, depăşind noţiunea oricărei 
frumuseți şi podoabe simţite; un ţinut cu adevărat dumnezeiesc şi o locuinţă 
vrednică de cel făcut după chipul şi asemănarea lui Dumnezeu. În el nu locuia 
nici o fiinţă raţională, ci numai omul, plăsmuirea mâinilor dumnezeieşti ” 
(Sfântul loan Damaschin, Dogmatica, cap.1 1, Despre paradis). 


5, arătând din Sfânta Scriptură că Raiul a fost zidit de 


Dumnezeu la răsărit, zice: ” Și a sădit Dumnezeu raiul în Eden, spre răsărit, şi a 
pus acolo pe omul pe care l-a plăsmuit. Să înţelegem, deci, ascultătorilor, sădire 
vrednică lui Dumnezeu şi rai cuviincios iubirii de podoabă al unui Ziditor ca 
Acesta atât de mare ". Apoi, arătând că nu cu lemne de obşte a fost împodobit 
Raiul, zice acelaşi Sfânt Părinte: " Dacă cu lemnele cele de obşte ar fi fost plin 
Raiul, S-ar fi cuprins cu adevărat intru facerea cea dintâi a sadurilor şi nimic nu 
ar fi fost trebuinţă de sădirea cea mai aleasă şi mai deosebită... dar acum, mult 
mai deosebite şi cu chipul şi cu gusturile şi cu neamurile, sadurile cele din sine, 
care mai înainte răsăriseră din pământ, Sunt felurile copacilor sădiţi de 
Dumnezeu în Rai " (Exaimeron). 


8. Unde este locul Raiului şi al iadului şi care este originea lor? 


Cât priveşte despre locul Raiului, PI nu arată locul geografic 


unde a fost anume. Ci zice doar atât: ” Deci acolo a sădit Dumnezeu Raiul unde 
nu era sila vânturilor, nu nepotrivire a celor patru Stihii şi patru vremi ale 
anului, nu grindină, nu trăsnete care aprind, nu volburi, nici trăsnete care 
lovesc, nici înghețare de iarnă, nici umezeală de primăvară, nici înfocare de 
vară, nici uscăciune de toamnă... Acolo floarea nu puţină vreme străluceşte... 
Buna mireasmă este fără de saţ, frumoasa vopseală veşnic străluceşte... Acolo 
sunt neamuri de feluri de păsări, care prin floarea aripilor şi prin dulcea 
viersuire a glasului, dulceaţă prea minunată adaugă celor ce se văd, încât să se 
ospăteze omul prin toate simţirile: pe unele văzându-le, pe altele auzindu-le, pe 
altele pipăindu-le, pe altele mirosindu-le şi din altele gustând... ” (Exaimeron, 
Cuvânt pentru Rai). 


Despre Rai, atât Sfânta Scriptură, cât şi dumnezeieştii Părinţi ne arată că locul lui 
este la Răsărit. Raiul se mai numeşte şi ” Paradis ”, care în limba persană 
înseamnă grădină plină de saduri şi flori. In limba ebraică raiul se zice ” Pardus 


LĂ 


DD IS N ONIOARIIORII) spun să nu se confunde 


Raiul cu cerul, pentre că altul este cerul şi altul Raiul, unde a fost primul om. 


Aşadar, iată aici puţine cuvinte despre Rai şi locul Raiului. lar despre iad ştim din 
dumnezeieasca Scriptură că iadul este loc de chin (Matei 18, 8; 23, 33; Marcu 9, 
43; Luca 16, 23, 28). Ştim că în iad suferă trupul şi sufletul celor păcătoşi (Matei 5, 
30; 18, 9). Ştim că în iad este pedeapsa veşnică (Daniil 12, 2; Matei 25, 46). Iadul 
are foc veşnic (Matei 18, 8); flacăra veşnică; are râu de foc (Apocalipsa 20,10; 19, 
20); are foc nestins (Isaia 66, 24; Marcu 9, 43); are foc mistuitor (Isaia 33, 14); are 
gheena focului (Matei 5, 22; 10, 28; 18, 9); are tartar (2 Petru 2, 4; Apoc. 20,1); 
acolo este " viermele, plângerea şi scrâşnirea dinţilor " (Matei 13, 42; 51, 50), cum 
spune Domnul nostru Iisus Hristos. 


DINO, arărând cât folos aduce omului 


cugetarea la iad, zice: ” Dacă la gheenă totdeauna vom gândi, nu vom cădea 
degrabă în gheenă ”. Şi iarăşi: ” Nimeni din cei ce au înaintea ochilor gheena 
nu va cădea în gheenă ” (|mpărţire de grâu, Cuvânt despre judecata cea viitoare). 


lar unde este locul iadului, după Sfânta Scriptură, acesta ni-l arată dumnezeiescul 
Apostol Pavel în Epistola sa către Efeseni, zicând: " Jar aceea că S-a suit, ce 
înseamnă decât că S-a pogorât în părţile cele mai de jos ale pământului ". Apoi 
zice: " cel ce S-a pogorât, Acela este care S-a şi suit mai presus decât toate 
cerurile, ca pe toate să le umple " (Efeseni 4, 9-10). 


Deci, iată mărturia Sfintei Scripturi despre locul iadului. Locul lui este în " părţile 
cele mai de jos ale pământului ", adică adâncul cel nemăsurat al văzduhului. 


De aceea și INIIIDROIONOII NINO NINE, întelegând acest lucru din 


Sfânta Scriptură, zice astfel în cântările sale: '' Pogorâtu-Te-ai intru cele mai de 
jos ale pământului şi ai Ssfărâmat încuietorile cele veşnice, care ţineau pe cei 
legaţi, Hristoase, şi a treia zi, precum Ilona din chit, ai înviat din mormânt " 
(Slujba Învierii, pesna a 6-a). 


LL] 


Drumul cerului se face prin pogorâre, după cum şi drumul iadului se face prin 
Suire; şi măcar că cerul este deasupra creştetului nostru, iar iadul este sub 
picioarele noastre, cu toate acestea, ca să ajungi în cer este trebuinţă Să te 
Smereşti şi să te pogori, pentru că este scris în Sfânta Scriptură: " Tot cel ce se 
va înălța pe sine, se va smeri, iar cel ce se smereşte pe sine se va înălța " (Luca 
14, 11). 

4 Cât priveşte originea Raiului, el a fost creat de Dumnezeu odată cu crearea 

primului om, căruia i-a fost încredinţat să-l lucreze şi să-l stăpânească. 


4 Iadul a fost creat de Dumnezeu pentru îngerii căzuţi care s-au prefăcut în 
diavoli, înainte de crearea omului, adică în clipa când Lucifer a cugetat " să 
fie asemenea " cu Dumnezeu. 


9. Care este numărul îngerilor căzuţi din cer, după Sfânta Scriptură şi Sfinţii 
Părinţi, în ce loc stau diavolii până la judecata viitoare şi de au voie să ispitească 
şi să piardă pe oameni? 


Dumnezeiasca Scriptură nu ne arată exact numărul îngerilor căzuţi din cer, ci 
numai ne spune că cei ce au căzut din cer împreună cu Lucifer " au fost a treia 
parte din stelele cerului ", adică din îngeri (Apocalipsa 12, 4, 9). Iar locuinţa 
îngerilor căzuţi este în văzduh, adică locul dintre cer şi pământ (Efeseni 6, 12). În 
alt loc spune că îngerii răi sunt aruncaţi în întuneric, adică departe de faţa lui 
Dumnezeu, până la judecata viitoare (Isaia 14,12,15; II Petru 2; 4; luda 1, 6; Luca 
8, 31). 


4 Creștinii, toți oamenii drepţi ai lui Dumnezeu sunt ispitiți şi supăraţi de 
diavoli cu îngăduinţa şi voia lui Dumnezeu, pentru a nu se mândri, pentru a 
li se încerca credința şi pentru a-şi pune toată nădejdea lor numai în 
Dumnezeu (Il Corinteni 12, 7; 1 Petru 1, 6-7). 

4 De asemenea, creştinii sunt ispitiți de diavol, pentru încercarea dragostei 
lor faţă de Dumnezeu (Deuteronom 13, 3); 

4 pentru încercarea supunerii oamenilor faţă de Dumnezeu (Deuteronom S, 
25); 

4 pentru a se alege cei buni de cei răi şi a se învrednici de mai multă plată. 


Ispitele diavolului, însă, nu întrec niciodată puterile noastre, " căci Dumnezeu nu 
îngăduie să fim ispitiți mai presus de puterile noastre " (1 Corinteni 10, 13; II 
Petru 2, 9; Apocalipsa 3,10). 


10. Din ce cauză a căzut omul din Rai? Din mândrie, din neascultare sau din 
amăgirea diavolului? 


A căzut din toate aceste pricini. 
+ Şi din mândrie, căci a voit să fie asemenea Ziditorului său; 
4 şi din lăcomie, pentru că a mâncat din pomul oprit; 
+ şi din neascultare, şi 
+ din zavistia şi amăgirea diavolului (Sf. Maxim Mărturisitorul, Filocalia, vol. 
III. Pag. 153; Facere 3, 1-7; II Corinteni 11, 3; 1 Corinteni 7, 5; Matei 4, 1; 1 
Tesaloniceni 3, 5). 


11. Ce s-ar fi întâmplat cu Adam dacă nu mânca din pomul cunoştinţei binelui şi 
răului, ci mânca din pomul vieţii? 


Dacă Adam ar fi mâncat din pomul vieţii, atunci şi pedeapsa lui ar fi fost fără de 
sfârşit, adică nu ar mai fi murit, ca prin moarte să i se ierte păcatul, ci ar fi fost 


aruncat în adâncul iadului, împreună cu diavolul, fără nici o speranţă de iertare 
şi răscumpărare (Dogmatica cap. 11). 


12. Cum s-ar înmulțit neamul omenesc şi ce soartă ar fi avut dacă nu greşea 
Adam în Rai? 


Sfântul Maxim Mărturisitorul spune că ” scopul de mai înainte al lui Dumnezeu 


d fost să nu ne naştem prin legătura nunţii, din Stricăciune ”. Dar călcarea 
poruncii a făcut ca oamenii să se înmulțească prin nuntă, întrucât Adam a nesocotit 
legea dată de Dumnezeu. 


! LL] 


Deci, toţi cei ce se nasc din Adam " se zămislesc intru fărădelegi ", căzând sub 
osânda protopărintelui. Aceasta o spune proorocul David zicând: " în păcate m-a 
născut maica mea ". Deci Eva, maica noastră, a tuturor, a născut în păcat, adică 
din plăcere. De aceea, şi noi căzând sub osânda maicii noastre Eva, zicem că ne 


naştem în păcate (Filocalia, vol. II, pag. 210). 


Unii UER afirmă că, dacă Adam nu ar fi greşit, neamul omenesc s-ar fi 
înmulțit prin cuvânt. In această privinţă spune ; Ceziei, 


omule? Este oare vreun lucru cu neputinţă la Dumnezeu? Oare Dumnezeu, 
Care înmulțeşte neamul multor feluri de păsări fără împreunare, nu putea face 
acest lucru şi cu neamul omenesc?... ” (Exaimeron, Cuvântul 8). 


lar dacă întrebi ce soartă ar fi avut Adam dacă nu greşea în Rai, la această zic că ” 
Dumnezeu l-a făcut pe om pentru ca să se împărtăşească de bucuria de a fi în 
preajma lui Dumnezeu şi de fericirea de a cunoaşte, de a-L slăvi pe Dumnezeu ”. 


EI este încununarea întregii zidiri, este o lume mică, cum spun Sfinţii Părinţi. Prin 
trupul său, omul face legătura cu lumea văzută, iar prin Suflet el face legătura 
cu Dumnezeu. Omul a fost făcut să fie făptură aleasă a slavei dumnezeieşti. 
Rostul său în Rai era să împlinească porunca lui Dumnezeu şi să lucreze prin harul 
Duhului Sfânt la desăvârşirea sa, ajungând prin participare să fie după chipul şi 
asemănarea lui Dumnezeu (Învățătura de credință Ortodoxă, pag. 71-73). 


13. Cum se cuvine Să trăim noi pe pământ, pentru a răscumpăra păcatul 
strămoşesc al lui Adam făcut în Rai? 


Mai întâi trebuie să ne botezăm în numele Prea Sfintei Treimi, deoarece Sfântul 
Botez deschide Împărăţia cerurilor, după cuvântul Sfintei Evanghelii, care zice: " 
De nu se va naşte cineva din apă şi din Duh, nu poate să intre în Împărăţia lui 
Dumnezeu " (loan 3, 5). După botez, avem datoria să ne păzim de păcate şi să 
luptăm împotriva lor, fiind ajutați de harul lui Dumnezeu cel primit la Sfântul 
Botez. 


” Prin botez ne-a scos cu silă din robie, desființând păcatul prin cruce şi ne-a dat 

poruncile libertăţii; dar a urma sau nu poruncilor, a lăsat la voia noastră liberă. 
Deci, chiar de la Sfântul Botez, după harul lui lisus Hristos, ni s-a dăruit harul 
desăvârşit al lui Dumnezeu, spre împlinirea tuturor poruncilor. Dar pe urmă, tot 
cel ce l-a primit în chip tainic, dar nu împlineşte poruncile, pe măsura 
neîmplinirii este luat în stăpânire de păcat, care nu este al lui Adam, ci al aceluia 
ce a nesocotit poruncile, întrucât luând puterea lucrării, nu a săvârşit lucrul ” 
(Filocalia, vol. 1, ai pag. 278). " Căci în măsura în care 
crezând, lucrăm poruncile, în aceeaşi măsură lucrează şi Duhul Sfânt în noi 
roadele Sale... " (Ibidem, pag. 290). 


14. Care este cea dintâi lege dată omului în Rai? 


După cuvântul EEE II, cea dintâi lese dată de Dumnezeu omului 
în Rai este legea cea firească, adică vederea şi înţelegerea zidirilor lui Dumnezeu 


(Filocalia, vol. X, Cuvântul 5). 


15. Spuneţi-ne câteva cuvinte despre patriarhul Avraam şi urmaşii Lui. Cum a 
ajuns el ” părinte al multor neamuri *? 
Avraam a fost al unsprezecelea patriarh de la Sem, fiul lui Noe. El a avut trei 
femei, prin pronia lui Dumnezeu, cA prin ele să unească toate cele trei grupe de 
popoare care se trag din seminţia lui Noe. 


4 Astfel, prin Sarra, care era din neamul lui Sem, se trage seminţia evreilor, 
adică semiţii. 

+ Prin Heturia, care era din neamul lui Iafet, al doilea fiu al lui Noe, se trag 
popoarele Asiei şi Europei, adică iafetiţii. 

+ Iar prin a treia femeie, Agar slujnică, care era din neamul lui Ham, al treilea 
fiu al lui Noe, se trage seminţia agarenilor sau arabilor, numiţi şi hamiţi. 


Deci, prin cele trei femei, Avraam a devenit părinte al tuturor seminţiilor 
pământului, adică al semiţilor (evreilor), al iafetiţilor, adică al creştinilor (indo- 
europenilor) şi al hamiţilor, adică al arabilor. Când toate aceste trei seminţii vor 
crede în Hristos, atunci se vor uni toate popoarele şi " va fi o turmă şi un păstor ". 


Noi creştinii suntem fiii lui Avraam prin credinţa lui Isaac, care simboliza jertfa 
lui Hristos şi prin femeia lui, Heturia. Semiţii sunt fiii lui Avraam prin Sarra, iar 
hamiţii (arabii) sunt fiii lui Avraam, prin Agar slujnica. Dar noi creştinii suntem 
fiii lui Dumnezeu prin credinţa în lisus Hristos, care este mult mai de preț decât 
a fi fiul lui Avraam prin Sânge, cum sunt evreii şi arabii. 


16. Spuneţi-ne ceva şi despre Noe şi urmaşii lui. 


Noe este al doilea Adam al omenirii, pentru că el singur cu încă şapte suflete au 
fost scăpaţi de Dumnezeu cu viaţa în vremea potopului. EI a avut trei fu: Sem, 
Ham şi lafet. Pe Sem l-a binecuvântat tatăl său Noe, zicând: " Binecuvântat să fie 
Domnul Dumnezeul lui Sem, iar Canaan (fiul lui Ham) să-i fie rob ". Pe afet, de 
asemenea, l-a binecuvântat, zicând: " Să înmulțească Dumnezeu pe lafet... " iar pe 
Ham l-a blestemat, pentru că a văzut goliciunea tatălui său, zicând: " Blestemat să 
fie Canaan! Robul robilor să fie la fraţii săi. " (Facere 9, 25-27). 


Datorită păcatelor lui Sem, pământul Palestinei a fost mai târziu ocupat de 
popoarele canaaneice, care se trag din Ham. De aceea a fost chemat Avraam din 
ţara Ur în Canaan ca să moştenească pământul strămoşului său Sem. 


Pentru aceea şi Moise a întors poporul ales din Egipt în pământul făgăduinţei, 
adică în ţara Canaanului, care era dat lor de Dumnezeu după potop. Dar, după cum 
ştim, din Vechiul Testament, evreii au biruit aproape toate popoarele canaaneice 
din Palestina, " afară de cinci cetăţi " pe care Dumnezeu nu le-a dat în mâinile 
evreilor, pentru ca prin aceste popoare păgâne să-i smerească pe evrei când vor ieşi 
înaintea lui Dumnezeu. Deci, ori de câte ori evreii supărau pe Dumnezeu, El îi lăsa 
să cadă în mâinile celor cinci popoare păgâne, printre care au fost şi filistenii. 


Sfinţii Părinţi spun că Dumnezeu face tot aşa şi cu creştinii şi chiar cu bărbaţii 
sfinţi. Le lasă unele slăbiciuni şi patimi fireşti nebiruite de ei, precum mânia, 
somnul, foamea, lenevirea, gândurile, imaginaţia, ispitele trupeşti, cu scopul să-i 
Smerească, ca să nu cadă în păcatul mândriei. La Sfârşitul vieţii, însă, 
Dumnezeu le ridică aceste patimi şi prin mila Lui se mântuiesc. 


Căci i mila Lui, nici Sfinţii nu se pot mântui, după cuvântul care zice: " În 


Sfântul loan Gură de Aur - Cuvânt la Duminica Lăsatului sec de brânză 
(Omilia despre profetul Iona şi despre post) 


Fost-a cuvântul Domnului către Ilona: „Scoală-te şi mergi la Ninive, cetatea cea 
mare” (lona |, 1-2). Dar ce trebuia el să vestească acolo? EI trebuia să strige: „încă 
trei zile şi Ninive se va prăpădi” (lona 3, 4). Dar pentru ce, o Dumnezeule, 
porunceşti să se vestească mai înainte nenorocirea pe care voieşti să o trimiţi ? 
Răspunsul lui Dumnezeu este: „Tocmai ca să nu fac ceea ce am poruncit Să se 
vestească”, Pentru aceea Dumnezeu ne-a ameninţat şi cu iadul, pentru ca să nu ne 
arunce în iad. El zice către noi cam aşa: „Teme-te de cuvintele Mele, şi nu vei 
tremura de faptele Mele”. 


Însă pentru ce oare hotărăşte El un termen aşa de scurt de iertare ? Pentru că tu 
să cunoşti fapta cea bună a ninivitenilor, care în aşa de puţine zile s-au pocăit de 
aşa de multe păcate şi le-au stârpit. Totodată, trebuie să te minunezi de îndurarea 
lui Dumnezeu, căreia i-a fost de ajuns o pocăință atât de scurtă pentru atât de multe 
păcate; de aceea tu nu trebuie să cazi în deznădăjduire, măcar de ai fi săvârşit mii 
de păcate. Precum un om leneş şi delăsător, care, deşi are timp de pocăință, totuşi 
nu săvârşeşte nimic însemnat, ci din uşurătatea minţii, întârzie de a se împăca cu 
Dumnezeu; pe când dimpotrivă, cel râvnitor şi dispus la pocăință, în timp scurt 
poate face îndestulare pentru păcatele multor ani. 


Nu s-a lepădat oare Petru de Domnul de trei ori ? Şi a treia oară n-a făcut el oare 
aceasta cu jurământ ? Nu s-a temut el oare de vorbele unei slujnice nebăgate în 
seamă ? Şi ce ? Avut-a el oare trebuinţă de mulți ani spre a se pocăi ? Nicidecum, 
ci într-o noapte a căzut şi iarăşi s-a ridicat, într-o noapte s-a îmbolnăvit şi iarăşi s-a 


însănătoşit. Dar cum s-a făcut aceasta ? EI a plâns şi s-a văitat, şi nu în chip 
obişnuit, ci plin de râvnă şi de seriozitate. De aceea Evanghelistul nu zice numai: 
„a plâns”, ci: „a plâns cu amar” (Mt. 26, 75). 


Însă cât de mare a fost puterea acestor lacrimi, cuvintele nu o pot spune; dar 
urmarea lucrului arată aceasta. Adică, după acea cădere grea — şi ce cădere în păcat 
putea fi mai cumplită decât lepădarea de Domnul ? - Hristos iarăşi a aşezat pe 
Petru în vrednicia sa cea de mai înainte şi iarăşi i-a dat dregătoria întâietăţii în 
Biserică, şi, ceea ce este mai mult, el ne spune că dragostea lui Petru este mai mare 
decât a tuturor celorlalți Apostoli, când îl întreabă: „Perre, Mă iubeşti tu mai mult 
decât aceştia?” (În. 21, 15). 


Poate tu vei zice că pe niniviteni de aceea i-a iertat Dumnezeu aşa de uşor, căci ei 
nu erau învăţaţi în religia cea adevărată, după cum zice Sfânta Scriptură: „Sluga 
care nu a ştiut voia Domnului sau, şi a făcut cele vrednice de bătăi, se va bate 
puțin” (Lc. 12, 48). Pentru ca tu să nu pui aceasta împotrivă, ţi-am adus căderea 
Sfântului Petru, care, desigur, cunoştea cu desăvârşire voia Domnului, însă iată că 
el, măcar că a păcătuit, ba încă a săvârşit cel mai mare păcat, totuşi a dobândit din 
nou cea mai mare încredere. De aceea, nu deznădăjdui nici tu pentru păcatele tale. 


Mai rău decât însuşi păcatul este împietrirea în păcat; şi încă şi mai rău este, la 
cădere, când cineva nu se scoală iarăşi. Aceasta o deplânge Pavel mai mult şi o 
socoteşte mai vrednică de tânguit, când scrie Corintenilor: „Mă tem ca nu cumva, 
venind iarăşi, să mă smerească Dumnezeul meu la voi şi să plâng pe mulţi care 
au păcătuit mai înainte şi nu S-au pocăit de necurăţia, de desfrânarea şi de 
necumpătarea pe care le-au făcut” (Ul Cor. 12, 21). 


Dar care timp ar putea fi mai potrivit pentru pocăință decât tocmai timpul postului? 
Dar să ne întoarcem la istoria profetului lona. După ce a auzit el aceste cuvinte ale 
Domnului, s-a sculat şi s-a dus la Iopi, „spre a fugi de la faţa Domnului la 
Tharsis” (lona |, 3). 


O, omule, unde voieşti să fugi ? Nu ştii tu oare, ce zice Psalmistul: „Unde mă voi 
duce de la duhul Tău, şi de la faţa Ta unde voi fugi?” (Ps. 138, “7). 


4 Poate undeva pe pământ ? Însă „al Domnului este pământul şi plinirea 
lui” (Ps. 23, 1). 

4 Sau în lumea cea dedesubt ? Dar "de mă voi posori şi acolo — zice 
Psalmistul - Tu de faţă eşti” (Ps. 138, 8). 

4 Sau în cer? Însă „de mă voi sui în cer, Tu acolo eşti” (loc. cât.). 


+ Sau poate cumva în mare ? „Dar şi acolo mâna ta mă va apuca””, zice 
Sfânta Scriptură (biidem, 10), precum tocmai s-a întâmplat lui Iona. 


Cu toate acestea, păcatul are acea însuşire că umple sufletul nostru de multă 
nebunie. Adică, precum cei ameţiţi şi beţi nebunește şi fără prevedere şovăiesc în 
toate părțile, chiar şi când în apropierea lor ar fi o beznă sau o prăpastie adâncă, 
sau altceva asemănător, în care ar putea să se rostogolească, tot aşa se li întâmplă şi 
păcătoşilor, îmbătaţi, ca de vin, de pofta de a săvârşi păcatul, ei şovăiesc în toate 
părţile, nu ştiu ce fac şi nu văd nici primejdia cea de faţă, nici pe cea viitoare. 


Pentru ce, spune-mi, lona, pentru ce vrei tu să fugi de Domnul ? Rabdă puţin şi 
cu fapta te vei încredința că nu poţi să fugi la mare, care şi ea este o slugă a lui 
Dumnezeu. Deci, abia s-a suit lona în corabie, că marea a înălţat valurile sale şi a 
aruncat undele sale până la cer. Marea a făcut ca robul cel credincios, care 
întâlnind pe un alt rob care a prădat pe stăpânul său, nu-l pierde din vedere şi 
împiedică pe oricine ar voi să-l ia, până ce robul cel necredincios nu s-a întors 
îndărăt, îndată ce ea a întâmpinat şi a cunoscut un alt rob necredincios, pricinuieşte 
mii de greutăţi corăbierilor care l-au primit, mugeşte şi, măcar că nu face chiar 
judecată, totuşi ameninţă a înghiţi corabia împreună cu oamenii, dacă nu se va 
preda robul cel necredincios. 


Deci, ce au făcut corăbierii în acea furtună ? Au aruncat proviziile din corabie 
(lona 1, 5). Corabia însă nu s-a uşurat, căci povara cea mai grea rămăsese în ea, 
adică profetul cel păcătos; atât de greu nu prin trupul său. ci prin păcat. 


Căci nimica nu este aşa de greu şi apăsător ca păcatul; de aceea, profetul Zaharia |- 
a înfățişat sub icoana unui bulgăre de plumb (Zah. 5, 7); iară David descrie firea 
păcatului prin cuvintele: „Păcatele mele au covârşit capul meu, ca o sarcină grea 
S-au îngreuiat peste mine” (Ps.37, 5) 


Și Hristos a strigat către cei ce au trăit cu multe păcate: „Veniţi către Mine toţi cei 
osteniţi şi împovăraţi, şi Eu vă voi odihni” (Mt. 11, 28). 


Aşadar, păcatul lui Iona a îngreunat corabia şi o ameninţă cu pieirea. Între acestea, 
lona zăcea dedesubt în corabie şi dormea. Somnul, deşi era greu, nu era plăcut, ci 
trist; era un somn în care el căzuse nu din nepăsarea de primejdie, ci din 
melancolie. 


Adică, robii care nu s-au înrăutățit, pricep îndată că au greşit. Aşa a fost şi cu Ilona. 
După ce a săvârşit păcatul, el îndată a cunoscut mărimea greşelii sale. Aşa este 


firea păcatului. Odată păcatul născut, el pricinuieşte sufletului, ce l-a născut, 
nenumărate dureri. Se întâmplă cu totul altfel decât la naşterea cea firească. Odată 
ce femeia a născut, vaietele ei încetează. Dimpotrivă, păcatul tocmai după naşterea 
sa chinuieşte mai mult sufletul din care s-a născut. 


Deci, ce face cârmaciul corabiei ? „A venit la Ilona şi i-a zis: „Scoală-te şi roagă 
pe Dumnezeul tău” (lona 1,6). Aşadar, el ştia din experienţă că aceea nu era o 
furtună obişnuită, ci era trimisă de Dumnezeu, împotriva căreia nu ajunge 
meşteşugul oamenilor şi mâna cârmaciului nimica nu isprăveşte. El a văzut că în 
cazul de faţă avea trebuinţă de un alt cârmaci mai puternic, adică de acela care 
cârmuieşte toată lumea, de ajutorul cel ceresc. De aceea, corăbierii au părăsit 
cârma şi odgoanele şi toate celelalte, şi au ridicat mâinile lor la cer, spre a chema 
pe Dumnezeu în ajutor. 


Și când aceasta n-a folosit la nimic, atunci ei, zice Sfânta Scriptură au aruncat sorţi, 
iar sorții au descoperit pe cel vinovat (Iona 1, 7). Însă ei nu I-au aruncat îndată în 
mare, ci l-au ţinut în mijlocul furtunii şi al freamătului, ca şi cum ar fi fost linişte, 
au format judecata în corabie, ca el să vorbească pentru sine şi să se apere, şi totul 
s-a cercetat cu aşa amănunţime ca şi cum ei ar fi trebuit să dea cuiva socoteală 
despre hotărârea lor de judecată. 


Ascultă numai cum totul seamănă a fi cercetat judecătoreşte: „Spune nouă ce este 
lucrul tău şi de unde vii şi încotro mergi, şi din ce ţară şi din ce popor eşti tu 2” 
(lona 1, 8)! 


Marea cea mugitoare l-a pârât, soarta I-a aflat şi a mărturisit contra lui, ei totuşi nu 
au rostit îndată hotărârea de osândă asupra lui, ci au urmat ca la o curte de 
judecată, unde, cu toate că sunt de faţă pârâţii, martorii şi dovezile, totuşi osânda 
morţii nu se rosteşte, până ce pârâtul însuşi nu mărturiseşte nelegiuirea sa. Aşa au 
făcut şi corăbierii aceia. Măcar că erau oameni neînvăţaţi şi neştiutori, ei totuşi au 
urmat obiceiul judecătoriei, şi încă într-o astfel de mugire şi învăluire a mării, încât 
ei abia puteau răsufla. 


De unde oare, iubiţilor, venea această putere atât de prevăzătoare împotriva 
profetului ? Ea venea de la pronia şi de la înţelepciunea lui Dumnezeu. Adică 
Dumnezeu a îngăduit acestea, ca să aducă aminte profetului că el trebuie să fie 
blând şi iubitor de oameni. 


Aceasta era ca şi cum ar fi strigat către dânsul şi i-ar fi zis: „Urmează acestor 
corăbieri, acestor oameni altminteri neînvăţaţi. Ei nu socotesc lucru mic o singură 


viaţă, se poartă nu fără cruţare chiar şi cu o singură persoană; tu, dimpotrivă, ai 
expus la primejdia pieirii o cetate întreagă, cu atât de multe mii de locuitori. Ei, 
măcar că au descoperit pe pricinuitorul răutăţii izbucnite asupra lor, totuşi, nu s-au 
năpustit asupra lui cu judecata osândirii; tu însă, măcar că nu ai pârât pe nimeni 
dintre niniveteni, totuşi îi arunci în nenorocire şi în pierdere. 


Eu ţi-am poruncit să te duci la dânşii şi, prin predicarea ta să-i chemi la mântuire; 
tu însă n-ai ascultat; dimpotrivă, aceşti corăbieri, fără a le cere cineva, fac totul ca 
să te scape ; de pedeapsă pe tine, cel vinovat. Adică, cu toate că marea s-a înfățişat 
ca pârâş al profetului şi sorții au mărturisit contra lui, şi el însuşi a recunoscut şi a 
mărturisit fuga sa, cu toate acestea ei nu s-au grăbit a-l pierde, ci s-au oprit, au 
cercat şi au făcut totul ca, la o asemenea vădită vinovăţie, de va fi cu putinţă, să nu- 
1 predea mării, însă marea, sau mai bine Dumnezeu, n-a îngăduit aceasta, voind, 
atât prin corăbieri, cât şi printr-un monstru din mare, să aducă pe profet la o cale 
mai bună. Deci, când ei au auzit pe Ilona zicând: „Luaţi-mă şi mă aruncaţi în 
mare, şi se va alina marea asupra voastră” (lona |, 12), ei n- au voit să facă 
aceasta, ci au cârmit spre țărm; valurile însă i-au împiedicat. 


Tu până acum ai judecat pe profet pentru fuga lui; ascultă-l acum cum grăieşte în 
pântecele chitului de mare şi cum mărturiseşte nedreptatea sa. Acolo, adică în fugă, 
el a greşit ca un om de rând, iar aici s-a arătat ca un profet. Aşadar, marea I-a luat 
şi l-a închis în pantecele unui monstru, ca într-o temniţă. El nu s-a nimicit nici de 
valurile cele înfricoşate, nici de monstrul cel încă şi mai înfricoşat care I-a înghițit; 
ba mai mult, acesta din urmă l-a mântuit şi l-a dus la Ninive; iară el s-a dus apoi 
acolo şi a vestit hotărârea Domnului pentru pierderea cetăţii. Ninivetenii au auzit 
aceasta, au crezut cuvintele lui, nu le-au nesocotit, ci s-au grăbit îndată la post, 
bărbaţi şi femei, şi robi şi stăpâni, căpetenii şi supuşi, copii şi bătrâni; ba chiar nici 
animalele cele fără de minte n-au fost scutite de păzirea acestei datorii. 


Pretutindeni se vedeau haine de pocăință, pretutindeni cenuşă, pretutindeni lacrimi 
şi suspine, însuşi împăratul s-a pogorât de pe tron, a depus coroana sa şi s-a 
îmbrăcat în veştmânt de pocăință; şi cu chipul acesta ei au mântuit cetatea de 
pieire. Aici s-a putut vedea ceva rar, adică porfira stând îndărăt, în dosul hainei 
celei de pocăință. 


Ceea ce n-a putut porfira, a isprăvit veştmântul cel de pocăință, iar ce n-a putut 
coroana, a putut cenuşa. 


Aşadar, vezi cât de adevărat este ceea ce zic eu, că cineva nu trebuie să se teamă 
de post, ci să se teamă de viaţa cea desfătată, de lăcomie şi de îmbuibare, 


îndoparea şi îmbuibarea au zguduit cetatea Ninivei şi au dus-o aproape de pieire. 
Postul însă iarăşi a întărit cetatea. 


4 Cu postul a intrat Daniil în groapa leilor, umblând printre fiarele acelea 
grozave ca printre nişte oi. 

+ Cu postul au intrat cei trei tineri în cuptorul cel înfocat din Babilon, mult 
timp petrecând în flacără. 


Iată rodurile cele mărite ale postului! 


Dar vei zice, poate: postul slăbeşte trupul. Dar ascultă ce învaţă Sfânta Scriptură: 


;» Chiar dacă omul nostru cel din afară se trece, cel dinlăuntru însă se înnoieşte 
din zi în zi” (Ul Cor. 4, 16). 


Afară de aceasta, dacă vei cumpăni lucrul mai cu de-amănuntul, vei afla că postul 
este chiar folositor sănătăţii, întreabă pe doctori, şi ei cumpătarea şi înfrânarea o 
vor numi mamă a sănătăţii, pe când din îmbuibare şi din viaţa cea desfătată provin 
mii de boli. Acestea sunt nişte lucruri otrăvite, care ies dintr-un izvor otrăvit, şi 
vatămă atât sănătatea trupului, cât şi a sufletului. 


Aşadar, să nu ne înfricoşăm de post, care ne liberează de nenumărate răutăţi. Eu zic 
aceasta nu fără temei, ci pentru că ştiu că unii se tem de post, ca de un tiran 
cumplit, astfel că ei înşişi se vatămă pe sine, prin îmbuibare şi necumpătare. Eu, 
deci, vă îndemn să nu pierdeţi prin desfătare şi beţie folosul adus de post. 


Când cineva, pentru stricarea de stomac, trebuie să ia doctorie, dar mai întâi îşi 
încarcă stomacul cu mâncări nesănătoase, atunci el, deşi simte amărăciunea 
doctoriei, nu are de la ea nici un folos. Tocmai aşa se întâmplă cu tine, când înainte 
de a începe postul, mai întâi te umpli cu mâncare şi cu băutură, ca apoi a doua zi să 
primeşti doctoria postului. Tu simţi atunci numai neplăcerea, dar n-ai nici un folos 
de la dânsa, fiind luată toată puterea doctoriei, prin necumpătarea cea săvârşită de 
tine. Când tu însă vei lua doctoria postului cu cumpătare trupească şi cu trezvie 
sufletească, ea va putea curăţi multe din păcatele tale cele vechi. 


Aşadar, să nu intrăm în post beţi şi ameţiţi, nici să nu trecem de la post iarăşi la 
beţie, ca să nu se întâmple cu noi ceea ce se întâmplă cu un trup slab, care, împins 
fiind mai tare, cade. Acelaşi lucru se întâmplă sufletului nostru, dacă el la începutul 
şi la sfârşitul postului se înveleşte de norul necumpătării şi al beţiei. Aceia care se 
luptă cu fiarele cele sălbatice păzesc şi învelesc în tot chipul cu putință membrele 
cele de căpetenie. Asemenea fac acum mulţi oameni în faţa postului. 


Ei privesc postul ca pe o fiară sălbatică, cu care trebuie să se lupte, şi deci se 
înarmează cu îmbuibarea, se învelesc cu lăcomia şi cu îmbuibarea şi aşa aşteaptă 
venirea postului, care totuşi nu este sălbatic şi înfricoşat, ci înfăţişarea lui este 
blândă şi lină. Dacă întreb pe vreunul: „De ce te îmbeţi tu astăzi ?”, el zice: „Pentru 
că mâine am să încep postul”, însă spuneţi, nu este aceasta oare o nebunie 
înfricoşată, de a voi să înceapă cu suflet necurat această mărită îndeletnicire cu 
fapta cea bună ? 


Am mai avea multe de zis, dar pentru cei înţelegători este destul aceasta, de vor voi 
să facă îndreptare vieţii lor. 


(Extras din cartea: Sfântul loan Gură de Aur - Omilii la Postul mare) 


Sfântul loan Gură de Aur - Că de veţi ierta oamenilor greşealele lor, ierta-va 
şi vouă Tatăl vostru Cel ceresc! 


„Să imităm pe Stăpânul nostru! Să nu luăm în seamă când greşesc alții faţă de noi, 
să iertăm pe cei ce ne greşesc! Dar când păcatul se întinde la Dumnezeu, atunci să 
pedepsim! Dar nu ştiu cum se face că noi facem cu totul dimpotrivă! 


Nu ne străduim de loc să pedepsim păcatele săvârşite împotriva lui Dumnezeu, dar 
dacă se întâmplă să păcătuiască cineva faţă de noi, îl mustrăm şi-l osândim cu 
asprime; nu ne dăm seama că pornim cu asta şi mai mult cu mânie asupra noastră 
pe lubitorul de oameni Dumnezeu. 


Că Dumnezeu obişnuieşte adeseori să nu ţină seama de păcatele ce le săvârşim 
față de EI, dar pedepseşte cu multă asprime păcatele ce le săvârşim faţă de 
semenii noştri...”. (Omilii la Facere, omilia XXVI, II, în col. PSB, vol. 21,p. 321). 


„Pilda aceasta a datornicului nemilostiv (Matei 15) n-a spus-o Domnul despre 
talanţi şi despre dinari, ci de mulțimea păcatelor şi greşelilor noastre, ca să aflăm 
că noi, deşi suntem datori Stăpânului cu zeci de mii de păcate, totuşi, pentru 
nespusa Lui iubire de oameni, primim iertare de la EL. 


Dar dacă suntem cruzi şi nemiloşi faţă de semenii noştri, față de cei de aceeaşi fire 
cu noi, dacă nu le iertăm greşelile ce ni le greşesc nouă, ci le purtăm ură şi 
dușmănie pentru aceste păcate neînsemnate - căci câtă deosebire este între o sută 
de dinari şi zece mii de talanţi tot atât de mare deosebire este între păcatele ce le 


facem noi lui Dumnezeu şi păcatele ce ni le fac nouă semenii noştri - atunci, vom 
atrage asupra noastră mânia Stăpânului şi stăpânul va porunci să fim traşi la 
răspundere şi pedepsiţi şi pentru păcatele pentru care primisem iertare mai 
înainte” (Omilii la Facere, omilia XXVII, VII, în col. PSB, vol. 21, p. 346). 


„Aşa şi Tatăl vostru Cel ceresc vă face vouă, dacă nu iertaţi fiecare fratelui său din 
inimile voastre păcatele lor (Matei 18, 35). Mare este câştigul pildei, numai dacă 
voim să fim cu luare aminte. Ce? Putem ierta noi, oare, atâta cât ne iartă Stăpânul? 
Nu! Şi chiar dacă am voi să facem lucrul acesta, apoi noi iertăm unor robi ca şi noi, 
pe când noi primim iertarea de la Stăpân! Şi uită-te cât de precise sunt cuvintele 
Stăpânului! N-a spus atât: Dacă nu iertaţi oamenilor greşelile. 


- Dar ce? 


- Dacă nu iertaţi fiecare fratelui său din inimile voastre păcatele lor. Uită-te, că 
vrea ca inima noastră Să ajungă liniştită şi potolită, cugetul nostru netulburat şi 
slobod de orice patină; vrea să arătăm multă bunătate semenilor noştri. 


ŞI în altă parte îl putem auzi pe Hristos spunând iarăşi: Dacă veţi ierta oamenilor 
greşelile lor, vă va ierta şi vouă Tatăl vostru Cel ceresc (Matei, 6, 14). Să nu 
socotim că facem bine altuia, atunci când iertăm cuiva păcatele sau că-i facem 
aceluia mare har! Nu! Noi suntem cei care ne bucurăm de binefacere şi mult 
folos ne pricinuieşte nouă fapta aceasta; şi iarăşi, după cum dacă nu-i iertăm pe 
cei ce ne greşesc, pe aceia cu nimic nu-i putem păgubi, dar nouă înşine ne pregătim 
mai dinainte osânda de nesuferit a gheenei. 


De aceea, rogu-vă, socotind toate acestea, să nu căutăm nicicând să ne răzbunăm 
pe cei care ne supără sau care ne fac în alt chip vreun rău sau care se poartă cu 
dușmănie faţă de noi; dimpotrivă, gândindu-ne de câtă binefacere ne suntem nouă 
înşine pricinuitori dacă iubim pe duşmanii noştri şi câtă îndrăznire dobândim 
înaintea Stăpânului, dar mai înainte de toate gândindu-ne că împăcarea cu cei care 
suntem certaţi şterge păcatele noastre, să ne sârguim şi să ne silim să iubim pe 
duşmanii noştri. Gândindu-ne, dar, la câştigul ce-l avem din această purtare, să 
arătăm celor ce ne urăsc tot atât de mare dragoste ca şi cum ne-ar fi cu adevărat 
prieteni. 


Dacă ne gândim bine, nu ne pot fi de atât folos prietenii şi cei care caută să ne ajute 
în orice chip, cât ne poate fi de folos dragostea pe care o arătăm celor ce ne 
duşmănesc şi ne fac rău! Dragostea aceasta ne face vrednici de bunăvoința cea de 


sus şi ne uşurează povara păcatelor". (Omilii la Facere, omilia XXVII, VII, în col. 
PSB, vol. 21, pp. 346-347). 


„De va şi cădea vreun om. larăşi arată dezvinovăţire pentru păcătos într-un alt 
temei de iertare: neputinţa firii, pe care o dă de înţeles prin numele de om; fiindcă 
precum marele lov, vrând să-şi atragă iertarea lui Dumnezeu, grăia: Ce este omul 
că-l socoteşti pe el şi ai făcut cercetarea păcatelor lui? (v. lov 7, 17-18), aşa 
facem şi noi atunci când cerem iertare pentru cineva care a greșit, spunând într- 
una: Om este, şi amintind de fire, şi prin aceasta trăgând spre milă pe cel mâniat. 


De asta şi Pavel arată dezvinovăţire în fire şi nimicnicia ei, zicând: De va şi cădea 
vreun om în vreo greşeală” (Cele dintâi omilii la Facere, cuvântul al nouălea, p. 
121) 


Nu voieşti, zice, să-l miluieşti pe fratele? Nu vrei să-i dai iertare, că este om şi el? 
Nu vrei, ca om duhovnicesc ce eşti, să-i întinzi mâna? la seama la lucrurile tale 
şi nu vei avea nevoie să fii sfătuit pentru a-l ajuta pe cel ce zace, ci singur 
îndeamnă-te. Cum şi în ce chip? Păzindu-te pe tine, ca Să nu fii şi tu ispitit. N-a 
zis: că negreşit ai să păcătuieşti şi tu, ca să nu facă prea apăsător cuvântul. Dar 
cum? Ca să nu cazi şi tu în ispită. Poate că vei păcătui, poate nu. Deci, viitorul 
nefiind cunoscut, învistiereşte-ţi dinainte taina iubirii de oameni prin facerile de 
bine către aproapele: de vei cădea vreodată, vei afla comoară mare de milă pusă 
deoparte” (Cele dintâi omilii la Facere, cuvântul al nouălea, pp. 122-123). 


„Dacă îţi aduci darul tău la altar şi acolo îţi aduci aminte că fratele tău are ceva 
împotriva ta, lasă darul tău înaintea altarului şi du-te de te împacă cu fratele tău 
şi apoi vino şi adu-ţi darul tău (Matei 5, 93-94). 


Ce bunătate! Ce iubire de oameni covârșitoare! Pentru dragostea noastră de 
aproapele Dumnezeu renunţă la cinstea şi slujirea ce trebuie să l-o aducem. (...) 


Ce cuvinte ar putea fi mai blânde decât acestea? Să fie întreruptă închinăciunea ce 
Mi-o aduci, ne spune Hristos, ca să rămână dragostea ta! Pentru că şi împăcarea cu 
fratele tău este tot o jertfă! De aceea n-a spus: După ce îmi vei aduce darul sau: 
înainte de a-l aduce, ci îl trimite să se împace cu fratele său după ce darul este dus 
la altar şi jertfa începuse. Ii porunceşte, deci, să alerge, chiar în mijlocul slujbei; 
nici după ce s-a sfârşit slujba, nici înainte de a începe. 


- Pentru ce ne porunceşte să facem aşa? Care e pricina? 


- După părerea mea, prin o astfel de poruncă, Domnul vrea să ne arate şi să ne 
dovedească două lucruri. Unul, de care am vorbit mai Sus, pentru a ne arăta că 
prețuieşte mult dragostea, că o socoteşte a fi cea mai mare jertfa şi că fără 
dragoste nu este primită nici Slujba şi nici închinăciunea adusă lui Dumnezeu; 
al doilea, pentru a ne constrânge să ne împăcăm cu fratele nostru. Cel care a 
primit porunca de a nu aduce închinăciune lui Dumnezeu înainte de a se împăca 
cu cel certat, se va grăbi să alerge la cel supărat, ca să pună capăt vrajbei, dacă 
nu din dragostea de aproapele, cel puţin să nu-i rămână jertfa nesăvârşită. 


Domnul a folosit aceste cuvinte tari, tocmai pentru a înfricoşa şi a deştepta. După 
ce a spus: Lasă darul tău, nu S-a oprit la atâta, ci a adăugat: înaintea altarului - 
iarăşi ca să înfricoşeze şi cu locul - şi pleacă. Şi n-a spus numai: pleacă, ci a 
adăugat: Mai întâi şi apoi venind adu darul tău. Prin toate aceste cuvinte a 
arătat că această sfântă masă a altarului nu primeşte pe cei care trăiesc în 
dușmănie unii cu alții. 


Să audă aceste cuvinte cei iniţiaţi, toţi câţi se apropie de sfânta masă cu duşmănie 
în suflet! Să le audă şi cei neinițiaţi”, că şi către ei sunt adresate cuvintele acestea! 
Aduc şi ei jertfă şi dar, adică rugăciune şi milostenie. Şi rugăciunea e jertfă. 
Ascultă ce spune profetul: Jertfa de laudă Mă va slăvi (Ps., 29, 24); şi iarăşi: 


Jertfeşte lui Dumnezeu jertfă de laudă! (Ps., 49, 15); şi: Ridicarea mâinilor mele, 
jertfă de seară (Ps., 140, 2). Deci dacă-ţi faci rugăciunea fără să fii împăcat cu 
fratele tău, e mai bine să laşi rugăciunea, să te duci să te împaci cu fratele tău şi 
apoi să te rogi. 


Toate s-au făcut pentru a fi pace între oameni. Pentru asta chiar Dumnezeu S-a 
făcut om, a făcut toate acele lucruri mari, ca să ne aducă pace. Prin porunca aceasta 
Hristos trimite pe cel ce a făcut răul la cel căruia i-a făcut rău; în Rugăciunea 
Domnească trimite pentru împăcare pe cel năpăstuit la făptaş. 


În Rugăciunea Domnească spune: Iertaţi oameni lor greşalele lor (Matei 6, 14); 
aici zice: Dacă are ceva împotriva ta, du-te la ei Dar, mai bine spus, mi se pare că 
şi aici trimite Domnul tot pe cel năpăstuit la făptaş, că n-a spus: împacă pe fratele 
tău, ci: împacă-te!; spusa pare a fi pentru cel ce a săvârşit răul, dar toate cuvintele 
sunt zise pentru cel năpăstuit. 


4 Dacă te împaci cu el, îi spune Hristos, prin dragostea arătată aceluia Mă vei 
avea şi pe Mine milostiv şi vei putea aduce jertfa cu multă îndrăznire. 

+ Dacă mai urăşti încă, gândeşte-te că şi Eu renunţ cu plăcere la cele ce Mi se 
cuvin, numai ca voi să fiţi prieteni. Să-ţi fie aceasta mângâiere mâniei tale! 


Hristos n-a spus Când ţi-a făcut un mare rău, atunci împacă-te, ci: Dacă are ceva 
cât de mic împotriva ta. 


Și n-a adăugat: Dacă pe drept sau pe nedrept, ci a spus numai atât: Dacă are ceva 
împotriva ta. Chiar dacă te-ar uri pe bună dreptate, nici aşa nu trebuie să întinzi mai 
departe ura. Că şi Hristos avea toată dreptatea să fie supărat pe noi, şi totuşi S-a 
dat pe Sine însuşi spre junghiere, fără să ţină seamă de acele greşeli ale noastre. 


De aceea şi Pavel, în alt chip, ne sileşte să ne împăcăm, spunându-ne: Soarele să 
nu apună peste mânia voastră (Efes., 4, 26). După cum a luat ca pricină a 
împăcării jertfa, tot aşa şi Pavel, în acelaşi scop, a luat ziua. Se temea ca nu cumva 
noaptea, cel mânios rămânând singur, să nu i se mărească şi mai mult mânia. Ziua 
întâlneşte o mulțime de oameni, aceştia îi pot risipi mânia şi-i pot abate gândurile; 
dar noaptea, când omul este singur şi stă şi se socoteşte în el însuşi, valurile mâniei 
cresc şi furia ajunge mai mare. 


De aceea, dar, Pavel o ia înainte; vrea să-l predea nopţii împăcat, pentru ca diavolul 
să nu mai aibă vreun prilej, datorită singurătăţii, să aprindă cuptorul mâniei şi s-o 
facă mai cumplită. Tot aşa şi Hristos nu îngăduie nici cea mai mică amânare, 
pentru ca nu cumva, odată jertfa împlinită, cel cu mânia în Suflet să se 
trândăvească, să amâne împăcarea de pe o zi pe alta. Hristos ştie că duşmănia 
trebuie scoasă iute din suflet; şi, ca un doctor iscusit, nu dă numai doctorii ce ne 
pot feri de boli, ci şi doctorii care tămăduiesc bolile". (Omilii la Matei, omilia 
XVI, IX, în col. PSB, vol. 23, pp. 212-214). 


„--« POrunca de a ne împăca cu duşmanii noştri este o poruncă ce distruge toate 
păcatele zămislite de duşmănie". (Omilii la Matei, omilia XVI, X, în col. PSB, 
vol. 23, p. 214) 


„Ce înseamnă a se împăca? înseamnă Sau: Primeşte mai bine să ţi se facă 
nedreptate, sau: Aşa judecă pricina ta, ca şi cum ar judeca-o celălalt, ca nu 
cumva, din pricina egoismului tău, să strici dreptatea; şi, dimpotrivă, când judeci 
pricina altuia, judecă-o ca şi cum ar fi vorba de pricina ta şi aşa pronunţă 
sentinţa. 


Dacă e greu, nu trebuie să te minunezi; că pentru asta a dat Hristos mai înainte 
toate acele fericiri, ca, prin şlefuirea şi pregătirea mai dinainte a sufletului 
ascultătorului, să-l facă mai destoinic pentru primirea întregii Sale legiuiri" (Omilii 
la Matei, omilia XVI, X, în col. PSB, vol. 23, p. 215) 


(din Lumina Sfintelor Scripturi - Antologie tematică din opera Sfântului loan 
Gură de Aur, Edit. Anestis 2008, p. 838-839) 


Sfântul loan Gură de Aur - Tâlcuire la Tatăl nostru (carte) 

Sfântul loan Gură de Aur - Tâlcuire la Tatăl nostru: 


https://www.academia.edu/42651977/Sf% C3% A?2ntul loan Gur%C4% 83 _de Aur - 
T% C3% A?lcuire la Tat%C4% 831 nostru 


Sfântul ierarh loan Gură de Aur - Tâlcuire la rugăciunea “Tatăl nostru”: 


https://www.academia.edu/42651997/Sf% C3% A2ntul_ierarh_loan_Gur% C4% 83_de_Aur 
-_T 9% C3% AZlcuire_la_rug 9 C4% 83ciunea_Tat 9% C4% 83l_nostru 

Tălmăcirea Sfântului loan Hrisostom, socotit până astăzi cel mai mare pro- 
povăduitor al cuvântului lui Dumnezeu din Biserica creştină, se caracterizează prin 


simplitate şi profunzime, claritatea stilului, expunerea sistematică şi înlănţuirea 
logică a ideilor, 


lată de ce ne-am gândit că ar fi bine să punem la îndemâna credincioşilor Bisericii 
străbune ortodoxe în colecția „Mărgăritare duhovniceşti” a Editurii Buna Vestire 
explicarea rugăciunii Tatăl nostru, făcută de acest mare ierarh si dascăl al lumii, în 
traducerea părintelui Dumitru Fecioru, căruia îi aducem şi pe această cale un pios 


omagiu pentru că ne-a dăruit în româneşte atâtea si atâtea traduceri din scrierile 
Sfântul loan, numit de contemporanii săi „„Hrisoroas", adică „râu în ale cărui valuri 
curge aur”. 


Sfântul loan Gură de Aur - Cele dintâi omilii la Facere 

Sfântul loan Gură de Aur - Cele dintâi omilii la Facere: 
https://www.academia.edu/42652043/Sf% C3% A?2ntul loan Gur%C4% 83 _de Aur - 
Cele _dint%C3% A2i omilii la Facere 

Aceste nouă cuvinte la Cartea Facerii au fost rostite, după cum se presupune, chiar 
în cel dintâi an al lucrării de propovăduire desfăşurate de Sfântul loan Gură de Aur 
în Antiohia şi anume 386. 


&&& 

„Dar ce ne priveşte pe noi”, vor zice unii, „cuvântul despre Facere?” Ne 
priveşte, iubiţilor: că dacă este adevărat că „din mărimea şi frumuseţea făpturilor, 
după socoteală se cunoaşte Făcătorul lor” (Int. Sol. 13,5), cu cât vom cerceta 
mai mult mărimea şi frumuseţea făpturilor, cu atât ne vom apropia mai mult de 
Făcător. Este foarte bine a şti ce e făptura şi ce e Făcătorul, ce este lucrul şi ce e 
Făcătorul: că de ar fi ştiut să le despartă bine pe acestea vrăjmaşii adevărului, n- 
ar fi încurcat toate, răsturnând jos cele de sus — nu că ar fi coborât stelele şi cu 
cerul şi ar fi ridicat pământul, ci că ei coborând pe împăratul cerurilor de pe 
tronurile împărăteşti L-au pus în rândul făpturii, cinstind făptura cu întâietăţile 
Dumnezeirii. 


Sfântul loan Gură de Aur - Tâlcuiri la cartea “Facerea (Geneza)” - despre 
crearea lumii şi a neamului omenesc 


Sfântul loan Gură de Aur - Tâlcuiri la cartea “Facerea (Geneza)” - despre crearea 
lumii şi a neamului omenesc: 


https://www.academia.edu/42652059/Sf% C3% A2ntul_loan_Gur%C4% 83_de_Aur_T%C 
3% A?lcuiri_la_cartea_Facerea_Geneza_despre_crearea_lumii_% C59%9Fi_a_neamului_o 

Dacă nu poţi cunoaşte, omule, acestea pe care le avem înaintea ochilor şi pe care 
le săvârşeşte priceperea omenească, datorită iubirii de oameni a lui Dumnezeu, 
cum poţi cunoaşte desăvârşit pe cele create de Dumnezeu? Ce iertare mai poți 
avea? Ce cuvânt de apărare, când eşti atât de nebun de-ţi închipui cele mai 
presus de firea ta? Este semnul celei mai mari nebunii să spui că toate s-au făcut 
dintr-o materie preexistentă şi să nu mărturiseşti că Dumnezeu, Creatorul 
universului, le-a adus din neființă. 


Sfântul Nicolae Velimirovici - Predică la duminica Lăsatului sec de brânză —a 
izeonirii lui Adam din Rai (Inceputul postului Sfintelor Paşti) 


Prima regulă a soldatului care se află pe câmpul de luptă, este să nu se predea 
dușmanului. Comandantul dă comanda dinainte, ca fiecare soldat să se ferească de 
capcana inamicului, pentru a nu fi înşelat şi prins. 


Soldatul cel singuratic, flămând, înfrigurat şi dezbrăcat, va fi mai ispitit să se 
predea duşmanului. Potrivnicul înşelător se va folosi de strâmtorările sale prin 
toate căile cu putinţă. 


> Vrăjmaşul poate fi flămând, dar va arunca soldatului o bucată de pâine, 
pentru a-i arăta acestuia îndestularea sa. 

>» Vrăjmaşul poate fi înfrigurat, zdrenţuit şi dezbrăcat, dar va arunca 
soldatului o hăinuţă, ca şi cum el ar fi îndestulat şi bine îmbrăcat. 

> El va trimite soldatului ziceri, în care se laudă că este în întregime sigur de 
biruința sa, şi îl va minţi pe sărmanul soldat, ca şi cum ar avea regimente de 
prieteni de-ai soldatului la stânga şi la dreapta lui, care s-au predat, ori 
generalul aceluia fusese ucis în chip dovedit, ori împăratul aceluia ceruse 
încheierea armistițiului! 

> EI va făgădui soldatului întoarcerea grabnică la vatră şi o slujbă bună şi 
bani şi tot ceea ce omul poate doar să viseze, atunci când se află în mare 
strâmtorare. 


Generalul arată toate aceste curse şi capcane ale vrăjmaşului, încă dinainte, şi 
atenționează soldaţii să nu aibă încredere în ei cu nici un preţ, ci să se păzească pe 
ei, să nu se predea, ci să-şi păstreze steagul cu credinţă, chiar cu preţul vieţii. 


Pentru soldaţii lui Hristos este o regulă de însemnătate întreagă, ca să nu se dea 
pe ei vrăjmaşului, în lupta cu duhul cel rău, al acestei lumi. Şi Hristos, ca 
Împărat şi Căpetenie a noastră în această luptă, ne arată aceasta şi ne atenționează 
despre aceasta. “Iată, v-am spus de mai înainte.” (Matei 24:25; cf. loan 14:29), 
spune EI ucenicilor Săi. 


Primejdia este mare şi vrăjmaşul oamenilor este mai cumplit şi mai înşelător decât 
oricare alt vrăjmaş pe care vi-l puteţi închipui. Domnul a grăit despre aceasta şi în 
alt loc: “iată satana v-a cerut să vă cearnă ca pe grâu.” (Luca 22:31). 


Satan cercetează oamenii fără încetare, chiar din ziua în care l-a înşelat pe omul cel 
dintâi — din ziua în care a pus stăpânire pe libertatea oamenilor, şi i-a îndepărtat de 
Dumnezeu, punându-i în slujba lui. EI îl atrage la sine pe soldatul lui Hristos, prin 
oricare înşelare cu putință, ademenindu-l cu făgăduieli mincinoase şi arătându-i o 
bogăţie care nu există. 


Nimeni nu este mai flămând decât el, dar el le arată pâine celor flămânzi, 
chemându-i să se predea. Nimeni nu este mai dezbrăcat decât el, dar el îi atrage pe 
oameni spre culorile îmbrăcăminţii sale mincinoase şi închipuite. Nimeni nu este 
mai sărac decât el, dar el, ca un vrăjitor de bâlci, freacă două monede una de 
cealaltă şi arată privitorilor că el pare să aibă milioane. Nimeni nu a căzut mai Jos 
decât el, dar el nu se opreşte niciodată din spusul minciunilor, ca să pară că este 
biruitor şi că soldaţii lui Hristos sunt învinşi, ca şi cum Hristos a fugit de pe câmpul 
de luptă şi se ascunde. “EI este mincinos şi tatăl minciunii” (loan 8:44), şi toată 
puterea lui şi toate averile lui nu există cu adevărat. Lămurindu-i pe următorii Lui, 
de toate înşelările şi de armele diavolului, Domnul Iisus le-a arătat, prin cuvânt şi 
prin faptă, cum să reziste şi cu care arme să lupte. 


Însuşi Hristos este cea mai însemnată armă a noastră, a celor care Îi urmăm 
Lui: venirea Lui printre noi şi puterea Lui din noi, sunt armele noastre cele mai 
tari. Ultimele Sale cuvinte pe care ni le arată Evanghelia sunt: “Iată, Eu cu voi 
sunt în toate zilele, până la sfârşitul veacului” (Matei 28:20). Şi EI s-a arătat cu 
adevărat de-a lungul veacurilor, în milioanele de luptători neînfricaţi — apostoli, 
mucenici, mărturisitori, Părinţi purtători de Dumnezeu, fecioare evlavioase şi sfinți 
bărbaţi şi femei; şi toate astea nu s-au arătat numai în vremurile trecute, ci în chip 
lămurit şi sigur şi în zilele noastre, pentru toţi cei care nu s-au supus duhului celui 


rău. El nu numai că Se arată astăzi, dar Se va arăta şi la sfârşitul veacurilor, pentru 
că El a proorocit că la sfârşitul veacurilor se vor arăta martori însemnați 
(Apocalipsa 11:3). 


Mai este şi puterea, care se vede limpede şi neîndoios, a Trupului şi Sângelui Său, 
Patima Lui, Cuvintele Lui, Crucea Sa mult iubită şi dătătoare de viaţă, Învierea Sa 
şi slava Sa fără de moarte. Voi, cei care sunteţi lămuriţi de puterea cea de nebiruit a 
lui Hristos, care curge neîncetat (precum curentul electric) prin credincioşii Săi, 
arătaţi aceasta şi altora! Şi voi, cei care nu sunteţi lămuriţi, dar doriţi să vă lămuriţi, 
faceţi tot ceea ce vă cere Evanghelia şi vă veţi lămuri. Lăsaţi-i pe cei care se 
îndoiesc cu răutate, să rămână în îndoiala lor. Ei nu-L lovesc pe Dumnezeu, ci pe 
ei înşişi; ei nu pun la îndoială pierzarea Lui Dumnezeu, ci chiar a lor. Va veni 
îndată vremea când nu se vor mai putea îndoi, dar credinţa nu li se va da lor. 


Dar, pe lângă existenţa şi puterea lui Hristos, care sunt armele noastre de cel 
mai mare preţ, în lupta împotriva duhului rău, Domnul lisus ne-a mai dăruit şi 
alte feluri de arme, pe care să le folosim, cu ajutorul Lui. Aceste arme sunt: 


şi 
apoi, primind cu răbdare suferinţa pentru Hristos, cu credinţă şi pepe şi 


iertând ocările, apoi privind această lume ca şi cum nici nu S-ar afla, 
Pomenim postirea la sfârşit, nu 


pentru că postirea este arma cea mai neînsemnată — Doamne, să nu îngădui 
aceasta! — ci pentru că Evanghelia de astăzi vorbeşte despre postire şi scopul 
nostru este să vorbim despre această Evanghelie. 


“Că de veţi ierta oamenilor greşealele lor, ierta-va şi vouă Tatăl vostru cel 
ceresc; iar de nu veţi ierta oamenilor greşealele lor, nici Tatăl vostru nu vă va 
ierta greşealele voastre.” Acesta este începutul Evangheliei de astăzi. De ce începe 
astfel? Puteţi spune: ce legătură are aceasta cu postirea? Se leagă foarte strâns, tot 
aşa cum este o legătură foarte strânsă între postire şi sfârşitul acestei Evanghelii, 
unde nu se vorbeşte despre postire, ci despre adunarea bogățiilor, dar nu a celor de 
pe pământ, ci a celor din ceruri, unde molia şi rugina nu le strică şi unde furii nu le 
fură. Căci atunci când postirea este înţeleasă cu înţeles adevărat, creştin, şi nu în 
chipul legii, în chipul fariseilor, atunci iertarea ocărilor şi înfrânarea de la 
lăcomie înseamnă post şi acesta este postul cel mai însemnat, ori, dacă vreţi, cel 
mai bogat rod al postirii. Pentru că, într-adevăr, are puţină însemnătate înfrânarea 
de la mâncare, dacă nu există înfrânare de la întoarcerea ocării pentru ocara primită 
şi de la înşelarea cu bogăţiile cele pământeşti. 


Domnul nu ne porunceşte cu tăria puterii Sale: iertaţi oaemnilor păcatele lor! El ne 
lasă alegerea noastră liberă, ca să iertăm sau nu. El nu va călca peste libertatea 
noastră, ca să ne forțeze să facem ceva, căci în împrejurarea aceea, fapta noastră nu 
ar mai fi a noastră, ci a Lui, şi nu ar mai avea aceeaşi însemnătate ca atunci când 
am fi făcut-o în chip liber şi cu voia noastră. Este adevărat că El nu ne porunceşte 
cu tăria puterii Lui, dar El ne arată ce ni se va întâmpla dacă nu facem voia Lui: 
“Nici Tatăl vostru nu vă va ierta greşealele voastre.” Şi cine ne va ierta nouă 
păcatele noastre, dacă nu Dumnezeu? Nimeni, fie în cer sau pe pământ; absolut 
nimeni. Oamenii nu ne vor ierta, pentru că noi nu îi iertăm pe ei, şi Dumnezeu nu 
ne va ierta pe noi, pentru că oamenii nu ne iartă pe noi. Atunci, unde ne aflăm şi 
unde ne vom afla noi? Ne vom sfârşi zilele sub un munte de păcate şi, în viaţa 
viitoare, povara greutăţii acelui munte va spori şi mai mult în toată veşnicia. De 
aceea, să ne obişnuim să nu întoarcem ocara la ocară, răul pentru rău, ori 
răzbunând păcatul prin păcat. Când vezi un om beat tolănit în noroi, te vei tolăni în 
noroi lângă el? Sau vei încerca să îl ridici şi să-l scoţi afară din noroi? Fiecare 
păcat este noroi şi fiecare patimă este beţie. Dacă fratele tău şi-a rostogolit sufletul 
în noroiul păcatului, de ce să-ţi arunci sufletul tău să zacă în acelaşi noroi? Aşadar, 
înfrânează-te de la ceea ce face fratele tău şi grăbeşte-te să-l ridici şi să-l curăţi, 
pentru ca tatăl tău din ceruri să te ridice pe tine şi să te curăţe de toate păcatele tale 
şi să te aşeze între îngerii Săi la Înfricoşătoarea Judecată. 


“Când postiţi”, spune Domnul, “nu fiţi trişti ca făţarnicii; că ei îşi smolesc feţele 
ca să se arate oamenilor că postesc. Adevărat grăiesc vouă: Şă-au luat plata lor.” 


Făţarnicii sunt cei care postesc, dar nu pentru Dumnezeu, nici pentru sufletele lor, 
ci din pricina oamenilor, ca oamenii să-i vadă postind şi să-i laude pentru aceasta. 
Dar, întrucât nu toţi oamenii îi pot vedea în fiecare zi, ce mănâncă şi ce beau, 
atunci ei se străduiesc să-şi facă feţele lor ca să arate că postesc, ca ceilalți să poată 
citi aceasta pe feţele lor. Îşi smolesc feţele, făcându-le să arate palide şi triste, 
slăbănoage şi adâncite. Ei nu-şi ung feţele lor cu uleiuri înmiresmate şi nu-şi spală 
fețele lor. Şi oamenii se uită la ei şi se minunează şi îi laudă. Oamenii îi răsplătesc 
minunându-se; oamenii le dau lor răsplata postirii lor, lăudându-i. Ce mai pot 
aştepta ei de la Dumnezeu? Ei nu au postit pentru Dumnezeu, ci pentru oameni. Ce 
fel de plată să mai caute ei pentru sufletele lor? Ei nu au postit pentru sufletele lor. 
Ei au postit pentru oameni şi oamenii i-au lăudat pentru aceasta. Cu adevărat că ei 
şi-au primit plata lor. Şi Dumnezeu nu le mai datorează nimic, nici nu le va da 
nimic pentru postirea lor în viaţa ce va să vină. 


“Tu însă, când posteşti”, spune Domnul, “unge capul tău şi faţa ta o spală, ca să 
nu te arăţi oamenilor că posteşti, ci Tatălui tău, Care este în ascuns, şi Tatăl tău, 


Care vede în ascuns, îţi va răsplăti ţie.” Aceasta este cea mai bună alcătuire ce o 
primim pentru postire. lar înţelesul de suprafaţă este desluşit. Când posreşti, fă 
aceasta pentru Dumnezeu şi pentru mântuirea sufletului tău, nu pentru oameni. 
Nu este câtuşi de puţin important ca oamenii să vadă şi să ştie că tu posteşti — cu 
adevărat, este mai bine pentru tine ca ei să nu vadă şi să nu ştie. Pentru aceasta tu 
nu aştepţi de la oameni nici o răsplată. Şi ce-ţi pot da ei, care, ca şi tine, se bizuie 
pe Dumnezeu pentru toate lucrurile? Este important ca Dumnezeu să vadă şi să 
ştie. Şi Dumnezeu va vedea oricum; nu poţi să ascunzi nimic de Dumnezeu. 
Aşadar, nu arăta postirea ta prin nici un Semn văzut; El citeşte aceasta în 
lăuntru, chiar în inima ta. Aşa cum ţi-ai uns capul înainte de a posti, fă aceasta şi 
când posteşti; şi aşa cum ţi-ai spălat faţa ta înainte de a posti, fă aceasta şi când 
posteşti. Fie că faci aceasta sau te înfrânezi de la aceasta — nici una dintre aceste 
alegeri pe care le faci, nu-ţi va spori meritul tău; dacă faci aceasta sau te înfrânezi 
de la aceasta nici nu te va mântui, nici nu te va duce la pierzare. 


Dar aceste cuvinte ale lui Hristos: “unge capul tău şi faţa ta o spală” rostite atât 
de hotărât, au înţelesul lor lăuntric profund. Deoarece, dacă Domnul S-ar fi gândit 
numai la capul cel trupesc şi la faţa cea trupească, cu siguranţă că EI nu ne-ar fi 
poruncit să ne ungem capul şi să ne spălăm faţa atunci când posim. El ar fi spus că 
este un lucru de mică importanţă şi lipsit de sens, unde se amestecă roadele postirii, 
să-ţi ungi sau să nu-ţi ungi capul, să-ţi speli sau să nu-ţi speli faţa. Este limpede 
faptul că, în adâncul acestor cuvinte se ascunde un înţeles tainic. De altfel, cel care 
înţelege această poruncă a lui Hristos sub înfăţişarea ei de suprafaţă şi începe, mai 
ales atunci când posteşte, să-şi ungă capul şi să-şi spele faţa, va cădea în chipul 
celălalt al fățărniciei. EI va pune iarăşi în privelişte, înaintea oamenilor postirea sa, 
însă într-un chip diferit. Dar Domnul tocmai aceasta a căutat să ne înveţe în chip 
lămurit, ca Să nu facem. Atunci, nu mai există nici o îndoială că această 
poruncă îşi are înțelesul său lăuntric. Care este acela? Este asemenea celui pe 
care l-a dat Apostolul Pavel tăierii împrejur, întregind tăierea împrejur a inimii ca 
mijloc mântuitor, şi socotind că înfăţişarea de la suprafaţă a tăierii împrejur ca 
nefiind mai importantă ca nesăvârşirea acestei tăieri (Galateni 6:15; Romani 2:29). 


Atunci, “ÎIBOIGABIIIItăli” înseamnă: (BO IiRtEA tu Duliul Sfânt. Fiindcă 


“capul” semnifică “mintea” şi întregul suflet, şi uleiul înmiresmat cu care se 
unge capul semnifică Duhul Sfânt. Şi aceasta înseamnă: posteşre de toate 
gândurile cele rele şi înfrânează-te de la toate cuvintele neruşinate şi fără de 
folos. Dimpotrivă: umple-ţi mintea cu gândurile lui Dumnezeu, ale lucrurilor 
Sale sfinte, ale curăţiei, ale credinţei şi dragostei şi cu toate cele ce sunt vrednice 
de Duhul Sfânt. 


4 Fă la fel şi cu limba ta — pentru că vorbirea şi mintea una sunt — fie că te 
înfrânezi în întregime de la vorbire, ori, dacă vorbeşti, spune numai ceea ce 
este spre slava lui Dumnezeu şi spre mântuirea sufletului. 

4 Fă la fel şi cu inima ta: posteşte de toată ura şi de tot răul, zavistia şi 
mândria, hula împotriva lui Dumnezeu şi a omului, de orice păcat şi poftire 
păcătoasă, patimă şi dorinţă — înfrânează-te de la toate astea şi lasă Duhul 
Sfânt liber, ca să semene în inima ta fiecare fel de plantă sfântă şi bine- 
plăcută lui Dumnezeu, floare cerească. 

4 Fă la fel cu voia sufletului tău: posteşte de la fiecare scop păcătos şi de la 
fapta păcătoasă, înfrânează-te de la tot răul şi lasă Duhul Sfânt liber, ca să 
ungă sufletul tău învârtoşat, cu uleiul înmiresmat al lui, să-i vindece 
rănile şi să-l întoarcă înspre Dumnezeu, să-l îndemne către lucrările cele 
bune şi să-l umple cu setea pentru fiecare bună lucrare care se află în 
Dumnezeu. 


Acesta este înţelesul cuvintelor: “unge capul tău”. Altfel spus: înfrânează şi 
stăpâneşte omul tău lăuntric, care este de cea mai mare însemnătate, opreşte-l de 
la fiecare rău şi îndeamnă-l către tot ceea ce este bun. 


Ce înţeles au cuvintele: EROS I> futa semnifică omul pe dinafară, 


omul trupesc, simţitor — trupul omului. Sufletul se arată lumii acesteia, prin 
mijlocirea trupului. 

Prin Simţirile şi mădularele trupului arătăm lumii ce 
gândim, ce simțim şi ce vrem. Limba transmite gândurile minţii, ochii arată 
Simțămintele inimii şi picioarele duc la bun sfârşit scopul sufletului. 

“Spală fața ta” înseamnă: 
Înfrânează-ţi simţurile de la tot ceea ce este de 
prisos şi primejdios; 


4 păzeşte-ţi ochii ca să nu zăbovească prin amestecările acestei lumi, 
păzeşte-ţi urechile de la toate cele care nu slujesc mântuirii sufletului; 

4 păzeşte-ţi nasul, pentru ca sufletul tău să nu inspire mirosul acestei lumi, 
care degrabă se schimbă în duhoare, 

4 înfrânează-ţi limba şi stomacul de poftirea de multă mâncare şi băutură; 

4 înfrânează-ţi întregul tău trup, ca să nu se facă peste măsură de delicat, şi 
să nu-ţi ceară mai mult decât îi are nevoie pentru vieţuire. 

4 Pe lângă toate acestea, înfrânează-ţi mâinile, ca să nu bată şi să nu 
chinuiască oamenii şi animalele; 


4 înfrânează-ţi picioarele ca să nu te ducă în păcat, să nu te ducă la petreceri 
prosteşti, la distracţii fără de Dumnezeu, la lupte şi furturi. 

4 Şi, împotriva tutturor acestora, fă din trupul tău o adevărată biserică pentru 
sufletul tău; nu fă din el o cârciumă de la marginea drumului, unde se 
adună tâlharii ca să-şi împartă prada şi să-şi facă planuri pentru noi 
atacuri, ci biserică a Dumnezeului Celui viu. 


Acesta este înţelesul cuvintelor: “şi spală faţa ta”. Aceasta este postirea care duce 
la mântuire. Acesta este postul pe care îl propovăduieşte Hristos, post fără 
fățărnicie, post care scoate duhurile cele rele, şi aduce omului biruinţă slăvită şi 
roade bogate, atât în această viaţă, cât şi în cea următoare. 


Este important să observăm aici, că Hristos vorbeşte mai întâi despre cap şi apoi 
despre faţă — mai întâi despre suflet şi apoi despre trup. Făţarnicii posteau numai în 
trup şi arătau oamenilor postirea lor prin mijloace trupeşti. În contrast cu aceasta, 
Hristos aşează postirea lăuntrică pe primul loc şi apoi postirea din afară, 
trupească, nu pentru a socoti postirea trupească mai neînsemnată — căci EI 
Însuşi obişnuieşte să postească trupeşte — dar să începem cu începutul: mai întâi 
se curăţeşte izvorul şi apoi râul; mai întâi se curăţeşte sufletul şi apoi oglinda 
sufletului. 


Omul trebuie mai întâi să se străduiască să facă postirea în minte, inimă şi în voia 
lui, şi apoi să întregească postul cu bunăvoire şi bucurie în trupul său, aşa cum 
pictorul face mai întâi priveliştea în sufletul său şi apoi degrabă şi cu veselie, 
zugrăveşte priveliştea cu mâna. Aşadar, postirea trupească trebuie să fie cu veselie 
şi nu cu tristeţe. De aceea Domnul foloseşte cuvintele “unge” şi “spală”; pentru 
că, aşa cum acestea aduc bună plăcere şi bucurie omului celui trupesc, tot aşa 
postirea — atât a sufletului, cât şi a trupului — trebuie să aducă veselie şi bucurie 


sufletului omului. 


Căci postirea este o armă, o armă foarte puternică împotriva duhului rău. Soldatul 
care se află pe câmpul de luptă, este aruncat la pământ atunci când îşi pierde 
armele, fiindcă omul neînarmat este silit ori să fugă, ori să se predea. Şi atunci 
când 1 se dau arme, el se bucură din nou, pentru că atunci îşi poate păstra locul şi 
poate rezista duşmanului. Cum ar putea creştinul să nu se bucure, atunci când el 
se înarmează cu postirea împotriva vrăjmaşilor celor mai înfricoşători ai 
sufletului său? Cum ar putea inima lui să nu se bucure din nou şi cum S-ar 
putea ca faţa sa să nu-i fie strălucitoare, atunci când el vede în mâinile sale o 
armă de care vrăjmaşul fuge cu mare tulburare? 


Lăcomia îl face pe om posomorât şi temător, dar postirea îl face vesel şi curajos. ŞI 
cum lăcomia se lățeşte tot mai tare şi mai tare, tot aşa şi postirea îndeamnă la 
răbdare tot mai mare. Împăratul David obişnuia să postească vreme atât de 
îndelungată, încât el singur spunea: “genunchii mei au slăbit de post” (Psalm 
108:23). 


Când omul îşi dă seama de harul care vine prin postire, dorirea lui creşte ca să 
postească tot mai mult şi harurile care vin prin postire sunt fără de număr. 


+ Prin postire, omul îşi ușurează atâ trupul, cât şi sufletul de povara 
întunecimii şi a învârtoşării. Trupul său se face uşor şi puternic şi sufletul 
său se face strălucitor şi curat. 

+ Prin postire, omul îşi înalță sufletul deasupra temniței pământeşti şi 
pătrunde prin întunecimea vieţii trupeşti către lumina Împărăției lui 
Dumnezeu, către adevăratul său sălaş. 

+ Postirea îl face pe om puternic, hotărât şi curajos, atât înaintea oamenilor, 
Cât şi înaintea dracilor. 

4 Postirea îl mai face pe om darnic, blând, milostiv şi ascultător. 


XR 


+ Prin postire, Moise a fost învrednicit de primirea Tablelor Legii din mâinile 
lui Dumnezeu. 

+ Prin postire, Ilie a închis cerurile, aşa că nu a mai fost ploaie timp de trei 
ani de zile; prin postire, el a chemat foc din cer peste jertfelnicul cel idolesc, 
şi prin postire s-a curăţit şi a putut el să meargă până la Horeb ca să 
vorbească cu Dumnezeu. 

+ Prin postire, Daniel a fost izbăvit din groapa cu lei şi cei Trei Copii, din 
cuptorul cu foc. 

+ Prin postire, Împăratul David şi-a înălțat inima la Dumnezeu şi harul lui 
Dumnezeu a pogorât peste dânsul şi el a cântat rugăciunile cele mai dulci şi 
mai minunate pe care le înălțase cineva vreodată lui Dumnezeu, înainte de 
venirea lui Hristos. 

+ Prin postire, împăratul Iosafat i-a stârpit pe vrăjmaşii săi, pe amoniţi şi pe 
moabiți (II Cronici 20:23). 

+ Prin postire, iudeii au fost izbăviţi de osândirea lui Aman, cel care era al 
doilea după împărat (Estera 4:3). 

4 Prin postire, cetatea Ninive a fost izbăvită de la năruirea pe care o 
proorocise proorocul lona. 


+ Prin postire, loan Botezătorul a ajuns cel mai mare dintre cei născuţi din 
femeie. 


Înarmat cu postirea, Sfântul Antonie a biruit toate cetele dracilor şi le-a alungat de 
la el. Ce? Numai Sfântul Antonie? O armată fără de număr de sfinţi creştini, atât 
bărbaţi, cât şi femei, s-au curățit prin postire şi au ajuns cei mai mari eroi din 
istoria omenirii. Întrucât ei au cucerit ceea ce este cel mai greu de biruit — pe ei 
înşişi. Şi biruindu-se pe ei, ei au biruit lumea şi pe Satan. 


Sfântul Vasile spune: “Postirea întăreşte mintea. ” 


Sfântul Diodor: “Postitorii adevăraţi se înfrânează de la mâncare nu pentru că 
ei socotesc că lucrul aceasta este rău în sine, ci pentru ca, prin înfrânare, să-şi 
păzească părţile zburdalnice ale trupului.” 


Și fericitul leronim: “Dumnezeu, Ziditorul şi Domnul universului, nu are nevoie 
de chiorăitul intestinelor din burtă, dar fără aceasta nu poate exista faptă bună: 
aliter pudicitia tuta esse non possit. * 


Și în cele din urmă, nu Domnul lisus Insuşi Şi-a început preoția dumnezeiască a 


mântuirii lumii cu un post lung de patruzeci de zile? Şi, în felul acesta, nu El a 
fost Acela care ne-a arătat în chip lămurit, că trebuie să punem început bun 
vieţii noastre de creştini cu ajutorul postirii? Mai întâi postul şi apoi tot restul 
vine dimpreună cu postirea şi prin postire. Prin exemplul Său personal, Domnul 
ne-a arătat ce armă puternică este postirea. Cu această armă, EI l-a biruit pe 
Satan în pustiu, cu ea a ieşit biruitor asupra celor trei patimi satanice principale, 
cu care L-a ispitit Satan: 


e iubirea de lenevire, 
e iubirea de mărire şi 
e iubirea de arginți. 


Acestea sunt trei patimi pierzătoare, cele mai mari capcane în care vrăjmaşul 
diavol ademeneşte pe soldaţii lui Hristos. 


Iubirea de arginţi deschide uşa altor patimi; după cum spune Apostolul, “rădăcina 
tuturor relelor” ( Timotei 6:10). De aceea Domnul Îşi încheie învăţătura despre 
postire atenţionându-ne să nu avem iubire de arginţi, să ne înfrânăm de la 
bunătăţile cele care se îngrămădesc să ne piardă sufletul, care sucesc inimile de 
la Dumnezeu şi ascund sufletul în pământ: “Nu vă adunaţi comori pe pământ, 


unde molia şi rugina le strică şi unde furii le sapă şi le fură, ci adunaţi-vă 
comori în cer, unde nici molia, nici rugina nu le strică, unde furii nu le sapă şi 
nu le fură. Căci unde este comoara ta, acolo va fi şi inima ta.” Cel care adună 
comori pământeşti adună pentru sine chin şi teamă. Unul ca acesta se pierde în 
comorile sale şi inima lui este acoperită de țărână. (POD spune: 
“Este adevărat că mulţi Sfinţi din vremurile de odinioară aveau bogății mari, ca 
Avraam, lov, David şi mulţi alții, dar ei nu aveau patima iubirii de averi, pentru 
că ei priveau toate lucrurile ca aparținând lui Dumnezeu. ”) 


Întotdeauna avem cu noi comorile care sunt ale noastre, fie pe pământ, fie în cer. 
Gândurile noastre însoțesc comorile noastre, inimile noastre sunt alături de 
comorile noastre, tot la fel este şi cu voia noastră — fie pe pământ sau în cer. Noi 
suntem legaţi de comorile noastre aşa cum râul este legat de albia sa — fie pe 
pământ sau în cer. Dacă ne adunăm comori pe pământ, vom fi bogaţi o vreme, dar 
vom fi sărăci întreaga veşnicie; iar dacă ne adunăm comori în cer, vom fi săraci o 
vreme, dar vom fi bogaţi întreaga veşnicie. Şi una şi cealaltă sunt lăsate, ca noi să 
alegem după voia noastră. În această libertate de alegere se află slava noastră, dar 
şi chinuirea noastră. Dacă alegem comorile cele veşnice care nu pot fi atinse de 
molii, de rugină sau de furi, slava noastră va fi veşnică. Dacă, totuşi, noi alegem 
celelalte comori, pe care trebuie să le păzim de molii şi de rugină şi de furi, 
chinuirea noastră va fi veşnică. 


Semnificaţia lăuntrică a comorilor pământeşti are în sine, desigur, întreaga 
învăţătură pământească, cultura pământească şi rangurile pământeşti, în măsura în 
care sunt despărțite de Dumnezeu şi de Evanghelie. Uitarea roade această comoară 
ca şi molia, necazurile şi suferinţele o macină precum rugina roade fierul, şi duhul 
rău o slăbeşte şi o fură ca un hoţ. Alegerea comorilor cereşti, potrivit acestui 
înțeles lăuntric, înseamnă îmbogățirea minţilor noastre cu cunoştinţe despre 
existenţa lui Dumnezeu şi despre voia Lui, şi îmbogățirea inimilor şi sufletelor 
noastre cu cunoaşterea Evangheliei, pentru că numai aceste comori singure nu 
cad pradă vremelniciei, vătămării şi furtului. 


Alegând asemenea comori, îndată le dăm lui Dumnezeu spre păstrare. Și ceea ce 
este dat lui Dumnezeu în grijă spre bună păstrare, nu mai este atins de molii, de 
rugină Sau de furi. Dumnezeu va trimite aceste comori să ne aştepte, când, după 
moartea noastră, vom merge să-L întâlnim. Aceste comori ne vor fi aduse 
înaintea feţei lui Dumnezeu. Dar toate celelalte comori care, aici, pe pământ, ne- 
au despărţit şi ne-au îndepărtat de Dumnezeu, ne vor despărți şi ne vor îndepărta 
de EI în cer în vecii vecilor. Pentru că, dacă ne-am lipit inimile de comorile 


pământeşti, ne-am dăruit sufletele lui Satan. Şi atunci vom fi ca soldaţii care au 
fost necredincioşi şi s-au dat duşmanului lor înfricoşător şi uneltitor. 


Aşadar, să deschidem bine ochii cât mai este vreme. Să fim ferm hotărâți că 
biruinţa cea de pe urmă nu va fi a diavolului şi a slujitorilor lui, ci a lui Hristos, 
Împăratul şi Stăpânul nostru. Atunci, să ne grăbim să luăm arma cea biruitoare pe 
care ne-a dăruit-o El pentru luptă — postul cel drag — arma care se află în mâinile 
noastre este pentru noi strălucitoare şi purtată cu măreție, dar pentru vrăjmaşul 
nostru, ea este înfricoşătoare şi aducătoare de moarte. 


Să ne înfrânăm de la mâncare şi băutură multă, pentru ca inimile noastre să nu 
cadă (Luca 21:26) şi să nu pierim în stricăciune şi întunecime. 


Să ne păzim de la alegerea comorilor celor pământeşti, pentru ca Satan să nu ne 
despartă de Hristos şi să ne dea în gând să ne predăm. 


ŞI când postim, să nu postim ca să fim lăudaţi de oameni, ci pentru mântuirea 
sufletelor noastre şi slava Domnului şi Mântuitorului nostru lisus Hristos, pe Care 
Îl măresc îngerii şi Sfinţii din cer şi drepţii pe pământ, împreună cu Tatăl şi cu 
Duhul Sfânt — 'Treimea cea de o fiinţă şi nedespărţită, acum şi pururea şi-n vecii 


vecilor. Amin! 


Sfântul Teofan Zăvorâtul — Predică în Duminica lăsatului sec de brânză () 


Adu-ţi aminte de unde ai căzut!" Aşa îi spune Domnul îngerului Bisericii din Efes 
în Apocalipsa lui loan Teologul. Adu-ţi aminte, însă nu cu uşurătate şi nepăsare, ci 
în aşa chip încât să afli în aceasta imbold spre pocăință şi întoarcere la faptele bune 
de mai înainte. Adu-ţi aminte de unde ai căzut, şi pocăieşte-te, şi fă faptele cele 
dintâi (Apoc. 2, 5). 


lată, această poruncă ar trebui insuflată neîncetat fiecărui om şi întregii omeniri 
căzute. Adu-ţi aminte de fericirea dintru început a celor întâi-zidiţi, fericire mare şi 
cu neputinţă de povestit, care a fost pierdută prin cădere, şi prin aceasta să stârneşti 
în tine râvna şi grija de a te scula şi a redobândi ceea ce ai pierdut. 


> Bolnavul, de pildă, aducându-și aminte de plăcuta stare a sănătăţii, doreşte 
mai cu osârdie însănătoşirea,; 

> cel robit, amintindu-și bucuria libertăţii, caută eliberarea; 

» cel sărăcit, amintindu-și de tihna îndestulării, foloseşte toate mijloacele 
pentru a se îmbogăţi din nou. 


Cred că nimeni n-ar fi nepăsător şi lenevos de mântuirea sa dacă nu i s-ar împuţina 
aducerea-aminte de acest fapt: ce bine era înainte de cădere şi ce rău am ajuns după 
cădere! 


Bineînţeles, această aducere aminte ne-ar putea arunca în deznădejde dacă nu am 
avea la îndemână mijloacele de a ne îndrepta starea: dar iată, bunătatea cea grijulie 
a lui Dumnezeu a rânduit pe pământ chip de sculare şi 1-a apropiat de noi - chip de 


sculare pe care ne putem bizui, pe care mulţi l-au încercat deja şi care şi-a arătat în 
privinţa lor puterea sa cea minunată. 


In starea în care ne aflăm, aducerea-aminte de starea din care am căzut este acelaşi 
lucru cu stârnirea setei atunci când înaintea ochilor se află un izvor de apă curată, 
ori stârnirea foamei atunci când înaintea ochilor se află un ospăț îmbelşugat. 


Şi iată scopul cu care ni se înfăţişează în fiecare an, înainte de începutul 
Marelui Post, istoria căderii protopărinţilor. Prin aceasta ni se spune: „Amintiţi- 
vă cum eraţi înainte, cum v-aţi făcut acum, şi umpleţi-vă de râvnă pentru 
scularea din această stare! lată, acum este vremea bineprimită; iată, acum este 
ziua mântuirii!" 


Dar iată, parcă în ciuda purtării de griță a lui Dumnezeu pentru noi, din toate 
adevărurile mântuitoare, de care puţin ne amintim, cel mai puţin ne amintim de 
căderea cu care am căzut în persoana protopărinţilor noştri - de parcă totul ar fi aşa 
cum trebuie să fie. 


Uitare vrednică de plâns - la fel de plâns ca şi atunci când o fiică de împărat, fiind 
atrasă către lucruri josnice, pierzând din această pricină mila tatălui său şi căzând 
într-o stare înjosită, ar ajunge la o asemenea nesimţire, încât ar uita că nu se află la 
locul său: cu atât mai mult cu cât are şi casa împărătească înaintea ochilor, şi 
mijloc de a-l face milostiv pe împărat se găseşte, şi se ştie că împăratul este gata să 
îşi primească înapoi fiica şi să-i dea iarăşi tot ce avea. 


În aceeaşi stare se află şi sufletul nostru, care este zidit după chipul şi asemănarea 
lui Dumnezeu, atunci când el nu păstrează în gândul său felul în care era la început 
şi felul în care a ajuns acum, şi nu vrea să se folosească de mijloacele dăruite lui 
pentru întoarcerea la vrednicia dintâi. El a fost pus întru lumina cunoștinței, iar 
acum este împresurat de întunericul necunoştinţei, îndoielii şi rătăcirii. 


> A fost plin de pace a gândurilor, a dorințelor şi a conştiinţei, iar acum în el 
se dă o luptă a gândurilor cu dorinţele, a gândurilor şi dorințelor cu 
conştiinţa - luptă din care el primeşte rană după rană. 

> A fost în el dulce tihnă şi deplină mulțumire, iar acum o patimă după alta 
lovesc inima, chiar în timp ce aceasta se aşteaptă ca prin îndestularea 
patimii să capete plăcere. 


De la această neorânduială dinăuntrul sufletului vin şi amărăciunile, nevoile, 
suferinţele, nereuşitele, neorânduielile dinafară. Oare acesta este raiul desfătării, în 


care ţi se cuvenea să fii, suflete, după naşterea şi menirea ta? Deci aminteşte-ţi de 
unde ai căzut şi pocăieşte-te! Cât de nefirească e starea noastră de acum ar 
trebui Să simtă, pare-se, fiecare, necăjindu-se toată viaţa şi încercând greutăţi şi 
lipsuri de tot felul: şi totuşi, nu se întâmplă aşa. Unii se obişnuiesc atât de mult cu 
starea lor de cădere, încât nici prin gând nu le trece că n-ar fi trebuit să fie aşa, 
chiar încearcă să aducă dovezi cum că nici nu trebuie să fie altfel. Ce jalnic! 


Jalnici sunt toţi cei ce nu-şi simt căderea şi nu caută scularea. Cu atât mai jalnici 
sunt creştinii şi cei care trăiesc având în faţă creştinismul. în faţa noastră este casa 
mântuirii şi în ea ne-am împărtăşit deja de puterile tămăduitoare ce lucrează în ea; 
este un lucru jalnic dacă am ieşit din ea, gustând mâncarea ce ne-a adus pierzarea. 
Dar e un lucru şi mai jalnic dacă, stând afară, privim cu nepăsare pierderea şi în 
lenevia noastră nu năzuim să intrăm înăuntru iarăşi şi să ne desfătăm de bunătăţile 
aflate acolo. Aşadar treziţi, fraţilor, sufletele voastre, dacă au adormit! Treziţi-le 
zicând: „Scoală-te, suflete adormit şi istovit în păcate - scoală-te, şi te va sfinţi 
Hristos! Ai fost deja Sfinţit şi ştii ce mare este fericirea celor sfinţiți! Umple-te 
iar de râvnă pentru acelaşi lucru şi scoală-te! lată, acum este vremea 
bineprimită, iată, acum este ziua mântuirii!" 


4 Am căzut prin mâncare, să ne străduim a ne ridica prin post; 

4 am căzut prin părerea de sine, să ne sculăm prin defăimarea de sine; 

4 am căzut prin nepocăinţă, să ne sculăm prin lacrimile străpungerii; 

4 am căzut prin lenevie şi uitare de Dumnezeu, să ne sculăm prin grija de 
mântuire şi frica de Dumnezeu, 

4 am căzut dedându-ne plăcerilor, să ne sculăm prin vieţuire aspră şi 
îndurare de bună voie a lipsurilor, 

4 am căzut prin înstrăinarea de Biserică, să ne sculăm prin mersul în casa lui 
Dumnezeu, 

4 am căzut ascultând cântece ruşinoase şi îngăduindu-ne să dansăm, să ne 
sculăm prin ascultarea cântecelor bisericeşti şi prin metanii dese; 
am căzut prin multa vorbire, să ne sculăm prin tăcere; 

+ am căzut prin împrăştiere, să ne sculăm prin însingurare şi păzirea luării 
aminte; 

+ am căzut prin ascultarea de vorbe deşarte şi citirea de cărţi deşarte, să ne 
sculăm prin ascultarea Cuvântului lui Dumnezeu şi citirea de cărţi 
mântuitoare. 


lată, încă puţine ceasuri şi va veni vremea mântuitoare a postului, ce cheamă la 
sculare. Să ne folosim de ea aşa cum ne arată mama noastră cea înţeleaptă şi 
grijulie, Sfânta Biserică. Să ne folosim de ea, fiindcă nu ştim de ni se va mai da o 


vreme ca aceasta - şi cine vrea să rămână în cădere şi să se înfăţişeze în cealaltă 
viaţă căzut? 


Acesta, poate, e cel din urmă an când mai Suntem lăsaţi între cei vii, poate-poate 
vom aduce roadele pocăinţei, poate-poate ne vom îndrepta. Și dacă nici acum nu 
ne vom îndrepta, vom fi tăiaţi şi aruncaţi în foc. Având acest lucru în gând, să 
luăm hotărârea ca de acum, intrând în post, să intrăm şi în nevoinţele sculării 
din cădere. Asta cere de la noi Domnul; asta aşteaptă Sfânta Biserică, asta 
doresc toţi Sfinţii lui Dumnezeu, ce se gândesc la noi cu grijă şi privesc cu 
împreună-pătimire la abaterile vieţii noastre! Amin! 


5 martie 19861 


Sfântul Teofan Zăvorâtul — Predică în Duminica lăsatului sec de brânză (11) 


Sfânta Biserică ne aduce acum aminte de căderea protopărinţilor. Scopul pe care îl 
urmăreşte ea prin aceasta este şi ca, amintindu-ne că ne aflăm într-un loc de 
surghiun, să ne umflăm în pene şi să ne semeţim mai puţin, şi în loc de asta să ne 
smerim şi să ne umilim mai mult; dar este mai ales acela ca, trecând cu gândul de 
la căderea protopărinţilor la propria noastră cădere, să ne aprindem cu duhul de 


râvnă pentru sculare şi redobândirea a ceea ce am pierdut prin cădere. De aceea a şi 
fost rânduită pomenirea căderii protopărinților înainte de începutul Postului Mare, 
care este, mai mult decât orice, vreme de pocăință şi îndreptare. In acest răstimp 
suntem datori să ascultăm gingaşul glas, împreună-pătimitor faţă de noi, al mamei- 
Biserici, cu care ea glăsuieşte, parcă, fiecăruia dintre noi: „Ai căzur? Scoală-te! 
Iată, ţi se deschide uşa postului şi a pocăinţei: îmbărbătează-te, intră cu 
îndrăznire şi aleargă această alergare [cursă] fără a te cruța!” 


Pe lângă nişte fii adevăraţi ai Bisericii nici nu ar fi nevoie de atâta stăruinţă pentru 
a-i face să ia aminte la această chemare; dar ce să facem cu sufletul nostru 
nepăsător şi trândav? Nu aude, sau auzind nu ia aminte, sau dacă ia aminte găseşte 
dezvinovăţiri fel şi fel ca să nu facă faptele la care e chemat pentru binele lui. Să 
intrăm, deci, în sufletul nostru şi să-l] înduplecăm să nu lase să treacă în zadar 
postul acesta, ci să se folosească de el spre a se pocăi şi a se îndrepta. 


Nu ştiu cum s-a încetățenit la noi aşa o rânduială, că doar în post devenim puţin 
mai serioşi, numai în post dobândim gânduri de grijă pentru mântuirea noastră. 
Altcândva ne îngăduim să facem ce avem chef, câteodată cu foarte multă lărgime, 
nu fără de păcat, socotind că păcat nu avem - iar prin post gândul se trezveşte 
cumva de la sine; poftele recunosc drept legiuită măsura ce le înfrânează şi se 


supun ei, chiar dacă nu întotdeauna fără cârtire. Şi grijile multe amuţesc, ieşind în 
schimb la rampă grija pentru singurul lucru de trebuinţă, ce-şi înfăţişează cerinţele 
(chiar dacă uneori cu sfiiciune, ca un copil speriat). O astfel de bună rânduială adie 
de obicei asupra noastră Sfântul Post; este greu să credem că cineva l-ar lăsa să 
treacă fară să dobândească roadă. 


Se întâmplă totuşi ca, în ciuda înrâuririi mântuitoare a postului, chiar în ciuda 
silinţei de a ne îndrepta pe care o resimţim în vremea lui, pentru unii el să nu se 
numere între zilele de mântuire. Cine n-are nevoie şi cine nu simte trebuinţa de a 
îndrepta în sine ceea ce e neîndreptat? Dar vine cruţarea de sine - mama nepăsării 
şi leneviei - şi înăbuşă toate mişcările bune. Şi iată că începem să amânăm 
împlinirea acestor cerinţe: la început de pe o zi pe alta, apoi de pe prima săptămână 
a postului pe a doua sau pe a treia, de pe a treia pe a patra sau pe ultima, iar în 
ultima apare nu ştiu ce piedică sau nu ştiu ce pretext şi amânare mai născoceşte 
lenevia vicleană. Astfel trece tot postul fără ca omul să se fi mărturisit şi 
împărtăşit. Ei, dar dacă am irosit vremea postului, în alt răstimp greu de crezut că 
ne vom îndeletnici cu lucrarea mântuirii. Dacă în post, când totul este cât se poate 
de potrivit pentru această lucrare, nu facem asta, de unde să ne apucăm de această 
lucrare după post? Şi aşa, vom trăi iarăşi în nepăsare şi lenevie, în aceleași 
deprinderi şi patimi păcătoase, mâniind pe Dumnezeu la fel ca înainte, până la 
următorul post - şi cine ştie dacă o să trăim ca să-l apucăm? Ce se va întâmpla 
dacă o să murim în stare păcătoasă şi nepocăită? 


Se poate spune că am trăit ca să apucăm acest post: Să mulțumim Domnului 
pentru această milă, dar să ne şi grăbim a ne folosi de ea. Bineînţeles, pentru 
mântuirea noastră a binevoit astfel Domnul, în ciuda vieţii noastre nepăsătoare şi 
trândave. Răstimpul vieţii noastre nu e în stăpânirea noastră, ci este în puterea lui 
Dumnezeu: iar Domnul lungeşte ori scurtează viaţa noastră după cum are de 
aşteptat sau nu de la noi vreun bine. „Cei necredincioşi şi păcătoşi nu îşi vor 
înjumătăţi zilele lor”, adică nu vor trăi nici jumătate din timpul pe care l-ar fi trăit 
dacă ar fi bineplăcut lui Dumnezeu. Fiecare dintre noi e în Biserica lui 
Dumnezeu ceea ce este un pom în livadă: cei ce trăiesc în chip plăcut lui 
Dumnezeu Sunt pomii roditori, iar cei nepăsători şi leneşi sunt pomii neroditori. 
Grădinarul se uită la pomul neroditor un an, se uită doi, se uită trei, apoi îl taie 
şi îl aruncă în foc. 


Aşa se întâmplă şi cu noi: Domnul aşteaptă de la noi roadele pocăinţei un an, 
aşteaptă doi, aşteaptă trei - şi apoi, văzând că de la noi nu vine nici un bine, ne dă 
pe mâna morţii şi prin aceasta ne trimite la dreapta răsplătire care aşteaptă pe 
nepăsători. Amintiţi-vă pilda Mântuitorului despre smochinul cel neroditor (v. Lc. 


13, 6-7). Stăpânul spune grădinarului: „Iată, este al treilea an de când vin şi nu 
văd rod în acest smochin: taie-l, de ce să mai ocupe locul în zadar?” Grădinarul 
I-a rugat Să mai lase pomul neroditor încă un an, poate va aduce roadă; şi dacă 
nici atunci nu va aduce, atunci să-l taie. Această pildă închipuie felul în care 
mila lui Dumnezeu se roagă de dreptatea lui Dumnezeu şi primeşte pentru noi, 
trândavii, an după an, aşteptând: nu cumva vom aduce, până la urmă, roadele 
pocăinţei? 


Ah, fraţilor, cine ştie: poate că este cea din urmă oară când ni se dă postul acesta! 
Deci să ajutăm milostivirii să covârşească dreptatea, punând de acum înainte în 
inima noastră hotărârea ca în acest post neapărat să ne ocupăm de noi înşine aşa 
cum se cuvine şi să îndreptăm tot ce este neîndreptat în viaţa noastră, în faptele 
noastre, în simţămintele şi hotărârile noastre. Intrând în post, să ne punem în minte 
că este ultima oară când ni se dă vreme pentru pocăință, că dacă o irosim, nu mai 
avem de aşteptat o altă milă ca aceasta. Să ne întemnițăm în această strâmtorare: 
gândul că avem de ales între ostenelile pocăinţei şi moarte, iar după moarte vin 
Judecata şi chinurile veşnice! Poate că va fugi somnul nepăsării şi măcar instinctul 
de conservare ne va deştepta duhul la încordarea şi vioiciunea lucrării [activităţii ] 
care-i sunt proprii! Şi pentru ca înrâurirea asupra noastră să fie mai puternică, 
următoarele cuvinte ale apostolului să răsune în urechile noastre fără contenire: 
Sau nesocoteşti bogăţia bunătăţii lui Dumnezeu, şi a blândeţii', şi a îndelungii 
Lui răbdări, ne-ştiind că bunătatea lui Dumnezeu te îndeamnă la pocăință? Ci 
după împietrirea ta şi după inima ta nepocăită îţi aduni mânie în ziua mâniei şi a 
descoperirii dreptei judecăţi a lui Dumnezeu (Rom. 2, 4-5). 


Bineînţeles, mulți şi foarte mulţi dintre noi chiar aşa şi sunt dispuşi să facă: dar nu 
sunt, oare, şi unii care se clatină cu duhul şi slăbesc cu inima? Fie-vă milă de voi, 
fraților! Părăsiţi pentru un minut pierzătoarea neluare aminte față de lucrarea 
mântuirii şi haideţi să chibzuim! - la uite: cutare şi cutare - şi câţi nu sunt! - se 
adună încă din primele zile ale postului ca să ia asupră-şi ostenelile postirii şi 
pregătirii pentru primirea Sfintei împărtăşanii, iar eu şi cu voi nici nu ne gândim să 
ne neliniştim şi să ne tulburăm, ci ne pregătim să trecem vremea ca de obicei, 
făcând voia trupului şi gândurilor. S-ar părea că aceia pierd, iar noi câştigăm: de 
fapt noi suntem cei care pierdem, iar ei sunt cei care câştigă! Ei primesc iertare de 
păcate, dobândesc pace în conştiinţă şi împăcare cu Dumnezeu, se unesc cu 
Domnul prin Sfintele Taine şi încep să guste dulceaţa vieţii bineplăcute lui 
Dumnezeu - iar în noi rămâne aceeaşi neorânduială şi tulburare lăuntrică, aceeaşi 
tânjeală şi nemulțumire, aceeaşi povară de păcate şi patimi, aceeaşi deznădejde şi 
chinuire care sporesc greutatea stării noastre faţă de cei care s-au îndreptat şi s-au 
bucurat de îndreptarea vieţii lor. Umbra pare mai deasă atunci când cele din jur 


sunt mai luminate. La fel şi cu noi: toţi aceia vor urca din ce în ce mai mult, iar noi 
ne vom cobori din ce în ce mai mult. Dar de ce să îngăduim să ni se întâmple aşa 
ceva? Oare nu avem aceeaşi fire cu ei? Oare nu avem aceeaşi chemare cu ei? Oare 
nu ni s-a făgăduit şi nouă tot ce vor primi ei? De ce, atunci, să ne îngăduim a 
cunoaşte lipsuri ca acestea? Din cruţare de sine! Jalnică cruţare de sine, prin care 
ne pierdem pe noi înşine pentru vecie! - De osteneală ne temem? Dar ce osteneală 
este aici? - Această osteneală pare ostenicioasă doar până când purcedem la ea: 
şi îndată ce vom începe să ne ostenim, toată greutatea ei va pieri, fiindcă nu ne 
vom osteni Singuri, ci se va osteni împreună cu noi şi harul lui Dumnezeu, care 
ajută în toată lucrarea bună celor care lucrează cu osârdie. Dar chiar dacă ar fi, 
într-adevăr, grea osteneala pentru cineva, ce este greutatea aceasta în fața răsplății 
care se dă pentru puţina noastră osteneală? Şi, de altfel, cum să ne descurcăm fără 
osteneală? 


Ieri, Sfânta Biserică a proslăvit pe toţi cei care s-au nevoit întru mântuire. Uitaţi- 
vă! Toţi s-au ostenit: tineri şi tinere, bărbaţi şi femei, mireni şi clerici, pustnici şi 
trăitori în lume; şi fără osteneală nimeni nu a intrat încă în împărăţia cerurilor! Dar 
ce să mai vorbim despre osteneală, când fără ea putem afla numai pierzare! Şi chiar 
cei care pier, oare nu poartă osteneală şi greutăţi? Oho, şi câte încă! - Şi atunci, nu 
reiese că a petrece în osteneala cea pierzătoare suntem gata, iar de osteneala 


mântuitoare nici nu vrem să auzim? Unii vor spune: „Treburile şi împrejurările mă 
împiedică". Nici nu vreau să aud aşa ceva; numai să vrei, şi treburile se vor face, 
împrejurările se vor aranja, iar lucrarea postirii şi pregătirii pentru primirea 
Sfintei împărtăşanii se vor săvârşi în chip mântuitor de suflet. Dumnezeu i-a dat 
omului libertate, de care folosindu-se omul poate face ca toate să se mişte în jurul 
său. Nu în treburi e piedica, ci în iubirea de sine, cruţarea de sine şi uitarea noastră 
de Dumnezeu, în orbirea, nesimţirea şi lenevirea noastră. lată, cu acestea ne-a legat 
satana ca şi cu nişte lanţuri şi ne-a aruncat să ne tăvălim în păcat, iar noi ne şi 
bucurăm de asta, cu toate că starea în care ne aflăm, vădit lucru, nu e spre binele 
nostru. 


Să ne ridicăm, deci, din aceste lanţuri cu care ne vânează satana ca să ne aducă la 
voia sa. Să ascultăm mai bine de glasul apostolesc, care ne trezeşte din nepăsare: 
Vremea este de acum ca noi din somn să ne sculăm. Noaptea a trecut, iar ziua S- 
a apropiat. Să lepădăm, dar, lucrurile întunericului şi să ne îmbrăcăm cu armele 
luminii (Rom. 13, 11-12). Iată, acum este vremea bineprimită! lată, acum este 
ziua mântuirii! (Ul Cor. 6, 2) Deşteaptă-te, cel ce dormi, şi te scoală din morţi, şi 
te va lumina Hristos! (Efes. 5,14) Amin! 


1 martie 1864 


Sfântul Teofan Zăvorâtul — Predică în Duminica lăsatului sec de brânză (II) 


Slavă Ţic, Doamne! încă ne-am mai învrednicit să trăim până la Sfântul Post; încă 
ni se mai dă vreme pentru a ne veni în fire; Dumnezeu încă Se mai arată gata să ne 
primească în braţele părinteşti ale miluirii. Trei săptămâni am strigat rugându-ne: 
„Uşile pocăinţei deschide-ne nouă, Dătătorule de viaţă!” lată, s-a apropiat 
această vreme mântuitoare a pocăinţei! Stăm la intrarea în Sfântul Post - arena 
pocăinţei şi a milostivirii lui Dumnezeu faţă de noi. Să purcedem, aşadar, cu 
îndrăznire şi să intrăm cu dor. Nimeni să nu se dea în lături. Nimeni să nu se abată 
aiurea. 


Postul pare întunecat până ce intrăm în arena lui; însă începe numai, şi vei vedea că 
el e lumină după noapte, libertate după lanţuri, uşurare după trai greu. Aţi auzit că 
în Apostolul de astăzi s-a spus: Noaptea a trecut, iar ziua s-a apropiat (Rom. 13, 
12)? Noaptea e vremea dinaintea postului, iar ziua este Postul. Apostolul vrea ca 
noi să întâmpinăm postul cu acelaşi dor cu care întâmpinăm ziua după o noapte 
lungă. Doar să primiţi în inimă ceea ce cere, ce dă şi ce făgăduieşte postul - şi 
veţi vedea că altfel nici nu poate fi. 


4 Fiindcă ce cere postul? Pocăinţă şi îndreptarea vieţii. 
4 Ce dă? Lertare desăvârşită şi înapoiere a tuturor milelor lui Dumnezeu. 
4 Ce făgăduieşte? Bucurie în Duhul Sfânt aici si veşnica fericire dincolo. 


Primeşte toate acestea cu inima, şi nu vei avea cum Să nu doreşti postul. 


Împotriva postului se răzvrăteşte numai trupul, şi cei ce nu binevoiesc spre postire 
trupeşti sunt, cu toate că ei nu vor să pară trupeşti şi dau o explicaţie întrucâtva mai 
arătoasă pentru înstrăinarea lor de post: ei bine, nu vor să renunţe la viaţa plăcută 
trupului şi de asta înalță plângeri împotriva postului. 


Iar latura noastră duhovnicească iubeşte postul, însetează după post, se simte în 
voie în el. Ar trebui spus: să iubeşti şi să dezvolţi în tine latura duhovnicească şi să 
fii prieten cu postul - dar tocmai pentru dezvoltarea acestei laturi a şi legiuit 
Domnul postul. Iată, la început este neapărat trebuincioasă silirea de sine; este 
neapărat trebuincioasă osteneala lipsită de dulceaţă, ca mai apoi să gustăm roadele 
cele dulci. Cugetarea trupească n-are decât să se înstrăineze de post; tu supune-te 
sub jugul credinţei şi ia aminte la învăţătura apostolească: Cugetarea trupească 
moarte este, iar cugetarea duhovnicească - viaţă şi pace: căci cugetarea 
trupească este vrăjmaşă lui Dumnezeu, că legii lui Dumnezeu nu se supune, că 
nici nu poate (Rom. 8, 6-8). 


lată cu ce se învecinează înstrăinarea de post izvorâtă din răsfaţarea trupului şi 
supunerea înaintea cugetării trupeşti: cu pierderea putinţei de a plăcea lui 
Dumnezeu şi chiar cu vrăjmăşia împotriva lui Dumnezeu! Aşadar, dacă cineva are 
fie şi o mică scânteie a temerii de Dumnezeu, acela nu se va înstrăina de post şi, în 
lumina acestei temeri, va respinge toate pretextele mincinoase de a-l strica. S-ar 
putea spune: dă viaţă în tine fricii de Dumnezeu, şi cu plăcere vei intra în arena 
postului, străbătând-o fără osteneală pe toată, de la început până la sfârşit. 


Dar, pe de altă parte, cum să dai viaţă fricii de Dumnezeu fără osteneală? 
Deşertăciunea, grijile, distracțiile vane, plăcerile, aplecările păcătoase, presiunea 
legăturilor lumeşti statornicite nu îl lasă pe om să intre în sine însuşi, să îşi vină în 
fire şi să capete conştiinţa vie a legăturilor cu Dumnezeu la care e îndatorat. De 
aceea, trebuie să ne silim a intra în arena postului şi a îndeplini toate cerinţele 
lui. Atunci se potolesc dorinţele, gândurile şi patimile deşarte, se aude limpede 
glasul conştiinţei şi învie conştiinţa prezenţei lui Dumnezeu şi a răspunderii faţă 
de EI. Iar după aceasta, ostenelile obişnuite ale postului ţi se vor părea, poate, 
chiar neîndestulătoare: fiindcă temerea de Dumnezeu, care a înviat pe această 
cale, devine o putere nebiruită, ce nu cunoaşte nici un fel de îngrădiri, a cărei 
lucrare este îndreptată de-a dreptul împotriva oricărui răsfăţ al trupului, răsfăț 
pe care îl sprijină cruţarea de sine. Atunci când intri în Starea aceasta, toate 
drepturile trupului la comoditatea pe care i-o oferim în viaţa obişnuită ni se vor 
părea de la sine ciudate şi caraghioase; iar până ce vei intra, degeaba dai în 
vileag cât de mincinoase sunt pretextele de răsfaţare a trupului care abat de la 
post. 


Și de ce să îl iroseşti? Destul am trăit făcând voia trupului şi a gândurilor: e vremea 
ca, părăsind păcatele, să trăim în dreptate. 


Destul este vouă vremea cea trecută, spune apostolul, celor ce în vremea trecută 
a vieţii am făcut voia păgânească, umblând întru necurăţii, întru pofte, întru 
beţii, întru ospeţe, întru băuturi şi intru urâte Slujiri idoleşti (| Petr. 4, 3). 


Este vremea să lepădăm faptele întunericului şi să ne îmbrăcăm în armele 
luminii. E vremea Să începem a umbla cuviincios, ca ziua, şi a înceta Să mai 
facem grija de trup spre poftă (v. Rom. 13, 12-14). 


Căci dacă vom începe să trăim după trup, vom muri; iar dacă vom începe să 
omorâm cu duhul faptele trupeşti, vii vom fi (v. Rom. 8, 13). 


Acum e pomenită căderea protopărinților, şi în ei este căderea cea de obşte a 
noastră, a tuturor. Ce a mijlocit această cădere? îngăduinţa faţă de trup şi 
încălcarea postului şi a înfrânării. Căderea este moarte; scularea este viaţă. Vrei să 
intri în viaţă? Intră în nevoinţa postului, şi asta cu atât mai mult cu cât nu poţi să 
nu-ţi dai seama că şi propriile tale căderi au ieşit din acelaşi izvor. 


S-ar părea că sunt destule imbolduri care să ne hotărască la chinuirea trupului în 
postul de faţă prin nevoinţele omorârii de sine. Ceva ciudat se săvârşeşte însă în 
noi: cel mai mult se chinuie pe sine în posturi cei care ar putea să îşi facă înlesniri; 
iar cei cărora li s-ar cădea cel mai mult să se chinuie cu postirea îşi fac înlesnirile 
cele mai mari. Drepţii îşi adaugă osteneală peste osteneală, iar păcătoşii îşi 
îngăduie înlesnire peste înlesnire. Oare asta nu se întâmplă fiindcă dreptul se simte 
păcătos, iar păcătoşii se pun pe sine în rândurile drepţilor? lar dacă aşa stau 
lucrurile, nu este semn mai limpede al orbirii de sine în care ne ţine iubirea de trup 
şi nici temei mai logic ca să n-o ascultăm şi să facem în ciuda ei. 


Deci să intrăm cu bărbăţie în arena postului. 


4 Să nu fie între noi slujitori ai trupului fricoşi, ce tremură pentru viaţa lor 
dacă se lipsesc de vreun fel la masă ori îndepărtează vreo plăcere! 

4 Să nu fie între noi nici slujitori ai trupului cu gând deşert, care au prefăcut 
corcolirea trupului într-o lege, în virtutea unor învățături ale lor, aparte. Pe 
unii ca aceştia încă dintru început i-a făcut de ruşine apostolul, numindu-i 
vrăjmaşi ai crucii, al căror sfârşit este pierzarea, al căror dumnezeu este 


pântecele şi a căror slavă este spre ruşinea lor, care cele pământeşti cugetă 
(Filip. 3, 18-19). 


Acum se aud multe învățături care lărgesc căile vieţii, şi deja s-au încetățenit multe 
obiceiuri în care trupul nostru se simte în largul lui. Dar să ne amintim 
nemincinosul cuvânt al Domnului: Intraţi prin uşa cea strâmtă, că largă este uşa 
şi lată calea ceea ce duce în pierzare, şi mulți sunt cei ce intră printr-însa; că 
Strâmtă este uşa şi îngustă calea ce duce în viaţă, şi puţini sunt cei ce o află pe ea 
(Mt. 7, 13-14). 


Deci să ne alipim şi noi la acei puţini, şi să intrăm cu bărbăţie prin uşa ce ni se 
deschide a postului aducător de strâmtorare, neîngăduindu-ne răstălmăciri deşarte 


şi abateri după socotinţa proprie de la ceea ce a fost legiuit în chip atât de înţelept, 
de la ceea ce a fost şi este împlinit în chip atât de mântuitor de către toţi cei ce au 
înţeles şi înţeleg scopul şi preţul vieţii în trup, dar nu pentru trup (v. Rom. 8, 12). 


Amin! 


6 februarie 1866 


Sfântul Teofan Zăvorâtul - Tâlcuiri din Sfânta Scriptură - Duminica lăsatului 
sec de brânză 


[Rom. 13, 11-14; Mt. 6, 14-21] 


"Daca veţi ierta oamenilor greşealele lor, ierta-va şi vouă Tatăl vostru cel ceresc; 
iar dacă nu veţi ierta oamenilor greşealele lor, nici Tatăl vostru nu vă va ierta 
greşealele voastre." 


Ce mijloc simplu şi lesnicios de mântuire! Ţi se iartă păcatele, cu condiția să ierţi 
şi tu greşelile aproapelui. 


Asta înseamnă că îţi ţii soarta în mâini.Calcă-ţi pe suflet şi treci de la simţăminte 
neprietenoase faţă de aproapele tău la unele cu adevărat paşnice, şi e de-ajuns. 


Ziua iertării - ce zi mare şi cerească a lui Dumnezeu! Dacă ne-am folosi cu toţii 
de ea aşa cum se cuvine, ziua aceasta ar face din toate obştile (comunităţile) 
creştineşti nişte obşti de Rai, iar pământul s-ar face una cu cerul. 


Sfântul Luca al Crimeei — Cuvânt în Duminica Lăsatului sec de brânză - 
Despre post 


Mâine începe Postul mare. Ei bine, ce este postul? Pentru ce a fost el rânduit? 
Domnul nostru lisus Hristos a vorbit nu o dată despre post. În timpul vieţii Lui 
pământeşti, ucenicii Lui n-au postit, iar când cărturarii şi fariseii au început să-i 
mustre pentru asta pe ei şi pe însuşi Domnul lisus Hristos, EI le-a răspuns: Puteți, 
oare, să faceţi pe fiii nunţii să postească cât timp Mirele este cu ei? (Lc. 5, 34). 


Cât timp a fost cu apostolii însuşi Domnul lisus Hristos, Dumnezeiescul Mire al 
Bisericii Sale, bucuria le umplea inima şi, bineînţeles, n-aveau nevoie Să 
postească. Domnul a adăugat însă că vor veni zile când Mirele va fi luat de la ei, şi 
atunci vor posti. Astfel, EI le-a poruncit să postească în anumite zile. 


În pericopa evanghelică de astăzi aţi auzit cuvintele Domnului privitoare la faptul 
că trebuie să postim. El ne-a prevenit ca nu cumva să postim ca fariseii şi 
cărturarii, pentru care era important numai să pară postitori, drept care făceau o 
faţă mohorâtă şi îmbrăcau haine de doliu. 


Domnul lisus Hristos ne porunceşte să ne purtăm cu totul altfel în vremea 
postului: să postim cu feţe vesele, pline de bucurie, ca ascunzând postirea 
noastră de ochii oamenilor să postim înaintea lui Dumnezeu, Care, văzând taina 
inimii noastre pline de evlavie şi de frica Lui, ne va răsplăti la arătare (v. Mt. 6, 
16-18). lar cei care postesc doar de ochii lumii şi-au primit deja răsplata prin 
cinstirea pe care le-o arată oamenii. 


Aceste pilde sunt îndeajuns ca să vă încredinţaţi de sfinţenia postului, de faptul că 
el a fost poruncit de către însuşi Domnul lisus Hristos, drept care trebuie să avem 
mare evlavie faţă de post, mare luare-aminte şi cinstire adâncă. Postul trebuie să fie 
pentru noi un lucru extrem de important. 


Cât de greu este când vezi că poporul nostru nu mai are aproape nici o idee despre 
post, că aproape n-au mai rămas oameni care ţin posturile. Cei ce postesc sunt 
batjocoriţi, sunt numiţi „făţarnici”. Să ne gândim: aşa era pe timpuri în ţara 
noastră? Postea întreg poporul, începând cu ţarul - şi ţineau nu numai Postul Mare, 
ci şi toate celelalte posturi, miercurile şi vinerile. Copiii mirenilor erau educați în 
frica lui Dumnezeu, în adânc respect faţă de toate regulile Bisericii, inclusiv faţă de 
cea privitoare la post. Ei se pătrundeau din copilărie de adâncă cinstire faţă de post 
şi socoteau că este un păcat greu călcarea lui. Şi era cucernic poporul rus - iar acum 
cât de puţin a mai rămas din vechea cucernicie! 


Ca atare, datoria mea este să vă amintesc marea sfinţenie a postului, să vă lămuresc 
de ce este nevoie de el - fiindcă oamenii uşuratici spun deseori: „Dar nu-i totuna ce 
mâncăm, ce, prin mâncare trebuie să plăcem lui Dumnezeu?”, şi dispreţuiesc 
postul. Dar dacă însuşi Domnul lisus Hristos ne-a lăsat rânduiala postului, 
înseamnă că el este un lucru foarte însemnat, indispensabil - şi cel care 
disprețuieşte postul, care nu dă două parale pe el, disprețuieşte cuvintele 
Domnului lisus Hristos. 


Ca să înţelegem mai bine toată însemnătatea postului, trebuie să lămurim pentru 
început care e scopul lui. Postul ne învaţă să ne înfrânăm. Prin post ne obişnuim 
să ne înfrânăm poftele pântecelui, să călcăm în picioare poftele rele ale trupului, 
care se străduiesc întotdeauna să aibă întâietate asupra duhului, încercând să 
înăbuşe orice năzuinţă duhovnicească, supunând voinţa cugetării sale. 


Trupul nu ne duce la bine: el e izvorul celor mai multe păcate şi sminteli, în 
săvârşirea lucrurilor care plac trupului se află esenţa majorităţii păcatelor - şi Jacă 
noi, conştientizând lucrul acesta, ne silim trupul să postească, dacă îl lipsim de 
mâncăruri gustoase şi îmbelşugate, dacă ne mulțumim cu Strictul necesar, prin 
asta câştigăm o victorie asupra lui, îndepărtăm ceea ce ne împiedică să ducem o 
viață duhovnicească, dăm libertate duhului, îl înaripăm în năzuinţa lui spre tot 
ce este sfânt, ceresc, înalt. 


Sarcina noastră e să ne înfrânăm de la toate patimile şi poftele rele, de la tot ce este 
rău, de la tot ce aduce vătămare aproapelui, de la orice lucru pe care ni-l dictează 
egoismul şi adorarea de sine. Aşadar, trebuie să ne educăm voinţa în aşa fel ca ea 


să fie îndreptată spre lupta cu patimile, ca toate dorinţele noastre să năzuiască nu 
către satisfacerea imboldurilor trupului, ci către cele de sus, către cele cereşti, ca să 
avem Sus inimile, ca Să trăim întotdeauna cu gândul la Dumnezeu, la poruncile 
lui Hristos. 


În acest scop, trebuie să educăm în noi deprinderea înfrânării, fiindcă ştiţi că la 
orice scop dificil se ajunge pe calea antrenamentului de lungă durată. Adevărul 
acesta este valabil pentru orice muncă, atât intelectuală cât şi fizică. Scopurile mari 
se ating doar cu silință mare. Ca atare, trebuie să înţelegem că şi scopul atât de 
înalt al înfrânării trupului nostru, al luptei cu patimile, cere exersare constantă, 
luptă permanentă. 


Postul este tocmai o astfel de şcoală a înfrânării. Omul obişnuit cu postul, care 
ține toate posturile, mai ales când a postit toată viaţa, cum făceau marii 
nevoitori, capătă o putere uriaşă în lupta cu toate ispitele, învaţă să se înfrâneze 
de la tot păcatul. Aici este însemnătatea de temelie a postului. Dar postul, mai 
ales Postul mare, are şi o altă însemnătate, fiindcă este vreme de pocăință, de 
mărturisire, vreme pentru Sfânta împărtăşire, şi ca atare trebuie să petrecem 
această vreme în aducere-aminte necontenită de păcate şi de nevoia spovedaniei. 


Și dacă vom posti, însăşi înfrânarea de la mâncare ne va aduce mereu aminte de 
acest fapt. Când te aşezi la masă şi începi să mănânci gustarea sărăcăcioasă, îţi 
aminteşti de ce ai nevoie să faci asta: fiindcă suntem apăsaţi de păcate şi în vederea 
marelui Praznic trebuie să ne curăţim de ele şi de tot răul, ca în Luminata Zi a 
Paştilor să ne înfățişăm lui Dumnezeu curaţi, îndreptăţiți, pocăiţi până în adânc. 


Vedeţi ce mare este şi această însemnătate a postului? Doar oamenii stricaţi şi 
nechibzuiți dispreţuiesc postul. Din păcate, copiii generației noastre sunt însă 
educați într-o deplină necunoaştere a postului, nu sunt deprinşi cu el, nu-şi pleacă 
micuţele capete de copil în faţa poruncilor Bisericii. Ar trebui ca ei să se înveţe cu 
postul de la cea mai fragedă vârstă cu putinţă, ca să crească o nouă generaţie de 
creştini, care să fie cu totul altfel decât acest tineret desfrânat şi ateu care ne 
înconjoară. Este nevoie ca copiii creştinilor să lumineze ca nişte stele curate în 
această societate păcătoasă, care calcă în picioare Sângele lui Hristos. 


Pătrundeţi-vă de sfântul gând al însemnătăţii postului şi al educării copiilor voştri 
în păzire neabătută a lui. 


Înainte de a vorbi despre post, 
De nu veți ierta oamenilor greşelile 


lor, nici Tatăl vostru nu vă va ierta greşelile voastre (Mt. 6, 15). 


Vă mai amintesc şi pilda împăratului care a hotărât să încheie socotelile cu toţi 
datornicii săi. ] s-a înfățișat un om care îi era dator cu o sumă uriaşă de bani. Dat 
fiind că nu avea de unde să-i înapoieze, impăratul a poruncit să fie vândut el 
însuşi, împreună cu soţia, copiii şi toată averea lui, pentru acoperirea datoriei. 
Atunci, datornicul a început să-l roage pe împărat să mai rabde, promițând că în 
timp va plăti tot. Făcându-i-se milă de el, împăratul i-a iertat datoria în întregime. 


Ce credeţi că s-a întâmplat? Îndată ce omul cu pricina a ieşit de la împărat, s-a 
întâlnit cu cineva care îi era lui dator cu o sumă neînsemnată. A început Să 
pretindă plata neîntârziată a datoriei şi, înhăţându-l, a început să îl sugrume. 
Văzând asta, slugile împărăteşti s-au tulburat foarte tare şi au povestit totul 
împăratului. Acesta a poruncit ca datornicul său să fie chemat şi i-a zis: Slugă 
vicleană! Toată datoria aceea ţi-am iertat-o, fiindcă m-ai rugat. Nu se cădea, 
oare, ca şi tu să ai milă de cel împreună slugă cu tine, precum şi eu am avut milă 
de tine? Şi l-a dat pe mâna chinuitorilor, până ce va plăti toată datoria (Mt. 18, 
32-34). 


Oare nu era drept să facă aşa? Domnul ne-a poruncit să iertăm aproapelui greşelile 
față de noi, dacă vrem să primim iertare de la Dumnezeu. De asemenea, Domnul 
lisus Hristos ne-a învăţat să ne rugăm lui Dumnezeu prin cuvintele următoare: Și 
ne iartă nouă greşelile noastre, precum şi noi iertăm greşiţilor noştri (Mt. 6, 12). 
Aşadar, iertaţi-i pe toţi cei care sunt vinovaţi faţă de voi, care v-au făcut să 
suferiţi, care v-au rănit orgoliul. Aceasta este condiţia dintâi şi de temelie pentru a 
pune început postului. Doar când îi vom ierta pe toţi vom putea începe postul şi 
marea taină a pocăinţei. Dar oamenilor, de multe ori, le este greu să ierte. Cu câtă 
greutate se răsuceşte limba ca să spună nişte cuvinte atât de simple: „lartă-mă, 
fratele meu!”, de parcă o leagă cineva! De legat i-o leagă chiar diavolul, şi de asta 
ne e atât de greu să spunem cuvintele acestea simple. 


Pentru monahi, cuvântul „iartă-mă” e cel mai însemnat, cea mai mare obligaţie. 
Bătrânii duhovniceşti, cărora li se încredinţau monahii spre a-i călăuzi în viaţa 
duhovnicească, îi învățau în primul rând să răspundă cu acest cuvânt la orice 
mustrare li s-ar fi făcut, făcând totodată o plecăciune adâncă celui care i-ar fi 
mustrat. 


Au fost şi oameni uimitori, care rosteau acest cuvânt chiar şi atunci când asupra lor 
cădeau cele mai ruşinoase şi nedrepte învinuiri. Erau monahi învinuiți de curvie, 
care nu se dezvinovăţeau şi nu răspundeau la acele clevetiri murdare, ci doar le 
răspundeau: „lartă-mă” cu smerenie celor care îi asupreau. După aceea, timp de 
mulţi ani trăiau înfierați cu numele de „curvar”, şi deseori doar înainte de ieşirea 
din această viaţă Domnul vădea nevinovăția lor, şi se cutremurau inimile celor care 
îi socotiseră păcătoşi. lată cât de mare este puterea sfintei iertări. 


Aşadar, să începem postul iertând pe toţi greşiţii noştri: pe toţi cei care ne-au 
jignit, care ne-au făcut daune, care ne-au amărât cu ceva. Și în timpul postului 
Să împlinim faţă de toţi vrăjmaşii noştri porunca Sfântului Apostol Pavel pe care 
am auzit-o în Apostolul de astăzi: Nimănui cu nimic Să nu fiţi datori, decât cu 
iubirea unuia faţă de celălalt - că cel care iubeşte pe aproapele a împlinit legea; 
fiindcă poruncile: „Să nu săvârşeşti preacurvie, să nu ucizi, Să nu furi, Să nu 
mărturiseşti strâmb, să nu pofteşti” şi orice altă poruncă ar mai fi se cuprind în 
acest cuvânt: să iubeşti pe aproapele tău ca pe tine însuţi. Iubirea nu face rău 
aproapelui; iubirea este deci împlinirea legii - şi aceasta, fiindcă ştiţi în ce timp 
ne găsim, căci este chiar ceasul să vă treziţi din somn (Rom. 13, 8-11). 


A venit vremea să ne trezim din somnul nostru nesfârşit, în care nu ne gândim la 
Dumnezeu, căci acum mântuirea este mai aproape de noi decât atunci când am 
crezut (Rom. 13, 11). Acum, după ce a trecut oarecare vreme în care am slujit 
Domnului, mântuirea e mai aproape de noi decât atunci când de-abia păşisem pe 
calea vieţii creştineşti. Noaptea e pe sfârşite, iar ziua s-a apropiat (Rom. 13, 12). 
A trecut noaptea când trăiam în bezna de nepătruns a necunoaşterii lui Dumnezeu, 
în mândrie şi egoism. Ziua pocăinţei s-a apropiat. Să lepădăm, dar, lucrurile 
întunericului şi să ne îmbrăcăm cu armele luminii; să umblăm cuviincios, ca 
ziua, nu în ospeţe şi în beţii, nu în desfrânări şi în fapte de ruşine, nu în ceartă şi 
pizmă, ci îmbrăcaţi-vă în Domnul lisus Hristos, şi grija de trup nu o faceţi spre 
pojte (v. Rom. 13, 12-14). Tocmai asta ne învaţă Marele Post. Amin. 

Sfântul Luca al Crimeei — Cuvânt în Duminica Lăsatului sec de brânză - 
Despre făţărnicie 


Mâine purcedem pe marea cale a pocăinţei şi mântuirii, pe calea Postului Mare. 
Însuşi Domnul şi Dumnezeul nostru Iisus Hristos ne învaţă cum trebuie să postim: 
Când postiţi, nu fiţi trişti ca făţarnicii, că ei îşi smolesc feţele ca să se arate 
oamenilor că postesc. Adevărat grăiesc vouă: şi-au luat plata lor (Mt. 6, 16). 


Domnul nostru lisus Hristos ne-a poruncit, de asemenea, să fugim de făţărnicie nu 
numai când postim, ci şi când facem milostenie: Luaţi aminte ca faptele dreptăţii 
voastre să nu le faceţi înaintea oamenilor, ca Să fiţi văzuţi de ei, altfel nu veţi 
avea plată de la Tatăl vostru Cel din ceruri. Deci, când faci milostenie, nu 
trâmbiţa înaintea ta, cum fac făţarnicii în sinagogi şi pe uliţe, ca să fie slăviţi de 
oameni; adevărat grăiesc vouă: şi-au luat plata lor. Tu însă, când faci 
milostenie, să nu ştie Stânga ta ce face dreapta ta, ca milostenia ta să fie într- 
ascuns, şi Tatăl tău, Care vede într-ascuns, va răsplăti ţie (Mt. 6, 1-4). 


Cât de însemnate sunt aceste cuvinte ale Domnului! Cât de important este să nu 
pierdem răsplata de la Dumnezeu pentru faptele noastre bune! Vedeţi, EI spune că 
dacă săvârşim cu fățărnicie aceste fapte bune, ne-am primit deja plata de la oameni, 
iar de la Dumnezeu nu mai avem ce plată să aşteptăm. Am preferat plata de nimic 
care e slava de la oameni? Am lepădat plata veşnică, plata cea mai mare: slava de 
la Tatăl Ceresc. Domnul a vorbit mult despre făţărnicie, în înfricoşătoarea Sa 
cuvântare în care-i înfierează pe cărturari şi pe farisei, El le spune de multe ori: Vai 
vouă, cărturarilor şi fariseilor făţarnici (v. Mt. 23, 13-29), vestind că va fi vai de 
toți făţarnicii. Făţarnicii nici pentru părutele lor fapte bune nu vor primi de la 
Dumnezeu plată. 


Dacă Domnul vorbeşte cu atâta stăruință despre vătămarea şi pierzania aduse de 
fățărnicie, înseamnă că trebuie să cugctăm: ce este făţărnicia, de unde vine ea, 
unde îşi are rădăcinile şi care îi sunt formele? 


Formele ei sunt foarte diferite. 


4 pildă a celei mai cumplite, mai pierzătoare fățărnicii, a fățărniciei de treaptă 
diavolească, e sărutarea trădătoare dată Domnului lisus Hristos de către 
Iuda în grădina Ghetsimani. Acea sărutare n-a fost o mărturie a dragostei, ci 
semn pentru străjerii pe care-i adusese acolo ca să îl aresteze pe Hristos. Ce 
poate fi mai cumplit decât această fățărnicie? Sărutul ludei a devenit 
simbolul trădării, fățărniciei, al celei mai mari josnicii şi nemernicii 
omenești. 


În Sfânta Scriptură putem găsi şi alte exemple de fățărnicie. 


4 Să vă povestesc despre unul dintre ele. Împăratul David avea o căpetenie de 
oaste, un general ce se numea loav, iar Saul - vrăjmaşul lui, care voia să îl 
omoare - o altă căpetenie numită Avenir, care după moartea lui Saul s-a 
supus lui David şi a fost primit de el. Blând fiind, David l-a iertat, însă loav, 
care era plin de răutate, nu a putut să-l ierte, şi odată, când s-a întâlnit cu 
Avenir, l-a tras spre sine ca şi cum ar fi vrut să îl sărute prieteneşte, şi în 
timp ce-l săruta i-a înfipt un pumnal în pântece. 


Acestea sunt exemple ale fățărniciei celei mai mari, însă fățărnicia cunoaşte 
numeroase trepte: este şi fățărnicie foarte fină, pe care foarte greu o bagi de seamă. 
Cu toţi suntem Supuşi, mai mult Sau mai puţin, acestei boli sufleteşti, cu toţii ne 
străduim Să părem oamenilor mai buni decât suntem de fapt, şi mulţi dintre noi 
arată o mască de cucernicie fără să aibă cucernicia în Suflet, 


Domnul lisus Hristos i-a comparat pe farisei cu nişte morminte îngrijite pe 
dinafară, însă pline pe dinăuntru cu oase moarte (v. Mt. 23, 27), iar WE 

cu un măr roşu şi frumos la vedere, însă pe dinăuntru ros de viermi cu 
desăvârşire. Cât de exactă comparaţie! În sufletul făţarnicului nu este bunătate 
adevărată, nu este dragoste adevărată, însă pe dinafară el pare şi bun, şi evlavios. 
lată că Domnul ne previne cu privire la această nenorocită fățărnicie. EI cere ca în 
toate faptele noastre bune să nu fie amestecată deloc fățărnicia. 


Dar cum Să împlinim această poruncă a lui Hristos? Ei bine, pentru asta trebuie 
să cunoaştem pricinile şi rădăcinile făţărniciei. 


Există patima slavei deşarte, a dorinţei nesăturate de slavă, de laudă şi 
încuviinţare din partea oamenilor. De această patimă suferim cu toţii: tuturor ne 
place să fim lăudaţi, toţi năzuim spre slava de la oameni. Dar, oare, trebuie să 
năzuim spre ea? Cât face slava de la oameni? De ce aleargă oamenii după 
încuviințarea gloatei, silindu-se în fel şi chip să fie ridicaţi în slăvi de ea? 


Această patimă se vădea foarte puternic la nefericiţii de cărturari şi de farisei, pe 
care Domnul i-a înfierat pentru fățărnicia şi năzuinţa lor de a fi primit laudele 
poporului, care erau îmbinate cu dispreţ faţă de acesta: Mulțimea aceasta, care nu 
cunoaşte Legea, este blestemată (In. 7, 49), spuneau ci. Şi de la cei pe care-i 
blestemau, de la cei pe care îi socoteau neştiutori, căutau fără saţ proslăvire şi 
preamărire. 


Vedeţi ce lucru josnic? De ce să cauţi încuviinţare de la cei pe care nu-i respecţi, pe 
a căror părere nu dai doi bani în adâncul inimii? De ce să căutăm laudă şi slavă de 
la o gloată care poate să-şi arate încuviințarea, țipând nebuneşte, chiar şi faţă de 
curvele vopsite, chiar şi faţă de oamenii lipsiţi de orice valori morale, dar care o 
cuceresc prin forţa lor fizică sau prin alte calităţi îndoielnice? 


De ce să căutăm încuviințarea unei gloate care, pe deasupra, astăzi te preaînalță, şi 
te laudă, şi te proslăveşte, iar mâine te defaimă şi necinsteşte? Nu se aseamănă 
slava de la oameni cu fumul care se risipeşte în aer şi piere fără întârziere? Ea n-are 
absolut nici o valoare. 


În plus, trebuie să ştim că slava fuge de cei care o caută şi îi umbreşte deseori pe 
cei care n-o caută, şi o dispreţuiesc, şi nu îi dau însemnătate. Spuneți-mi, slava cui 
este mai presus de slava marelui ierarh Nicolae, Făcătorul de minuni? Slava cui 
este mai presus de Slava şi mărirea cuvioşilor Antonie şi Teodosie ai Lavrei 
Peşterilor, Serafim din Sarov, Serghie din Radonej? De la moartea cuvioşilor 
Antonie şi Teodosie a trecut aproape o mie de ani, de la moartea Făcătorului de 
minuni Nicolae - o mie şase sute, şi până acum slava lor nu a suferit nici o 
întunecare, ci pe măsură ce trece timpul ea străluceşte tot mai mult. 


Aceştia au căutat vreodată slava şi lauda de la oameni? Oare a fost vreun pic de 
slavă deşartă în inimile lor sfinte? Nu! Inimile lor erau curate, sfinte, şi de aceea 
le-a umbrit slava dată nu de oameni, ci de Dumnezeu însuşi. 


Celor ce caută slava de la oameni, însuşi Domnul lisus Hristos le vorbeşte precum 
urmează: Cum puteți voi să credeţi, când primiţi slavă unii de la alții? (v. In. 5, 
44). Să adâncim înţelesul acestor spuse. Domnul a spus că cel ce caută slava de la 


oameni nu poate să creadă în Dumnezeu, fiindcă în locul Marelui Dumnezeu, 
Căruia trebuie să-l slujim, el şi-a făcut un idol - slava omenească, şi acestui idol se 
închină şi îi slujeşte. Ce poate fi mai cumplit? 


Aceste cuvinte ale Domnului s-au împlinit asupra cărturarilor şi a fariseilor, care 
erau făţarnici până în adâncul fiinţei lor - în inimile lor nu era credinţă, căci dacă ar 
fi fost credinţă, dacă L-ar fi cinstit pe Dumnezeu şi ar fi avut frica Lui, cum ar mai 
fi putut să-L răstignească pe Fiul lui Dumnezeu, cum ar mai fi putut să facă această 
nelegiuire, cea mai groaznică dintre toate - pe care le-a cunoscut neamul 
omenesc!? Adevărate, adevărate sunt cuvintele lui Hristos: cine caută slava de la 
oameni, acela nu poate să creadă. 


Iar cei ce cred din toată inima în Dumnezeu, care fac binele nu de ochii lumii, ci 
din dragoste de bine, din dragoste şi milostivire faţă de oameni, din dragoste de 
Dumnezeu, din închinare adâncă în faţa tuturor poruncilor lui Hristos, sunt 
străini de orice slavă deşartă. Ei săvârşesc toate faptele lor nu pentru slavă 
lumească, nu ca să facă pe sfinţii în chip făţarnic, ci fac binele fiindcă nu pot să 
nu-l facă, fiindcă despre ei a zis Hristos: Fericiţi cei ce flămânzesc şi însetoşează 
de dreptate, că aceia se vor sătura (Mt. 5, 6). Ei flămânzesc, ei însetează fără saţ 
de dreptate, de bine, de pace şi de mântuire pentru toţi, şi de aceea împlinesc 
toată dreptatea. 


Astfel, credința adevărată curăță inima de orice păcat, iar otrava slavei deșarte, 


dimpotrivă, este cumplit de pierzătoare. Tocmai din slava deşartă se naşte 
făţărnicia. 


lar patima slavei deşarte este cea mai perfidă, cea mai felurită, cea mai 
primejdioasă şi cea mai otrăvitoare dintre toate patimile, fiindcă celelalte patimi, 
dacă ne străduim prin propriile strădanii şi cu ajutorul harului dumnezeiesc, ne pot 
lăsa în pace cu timpul, însă patima slavei deşarte nu ne va părăsi niciodată: ea ne 
urmăreşte, se foloseşte şi de faptele nostre bune, şi de căldura rugăciunilor noastre, 
şi de postirea noastră, şi de înfrânarea noastră, ca să ne otrăvească cu otrava ei 
diavolească. Când nevoitorul ajunge la oarecare sporire pe calea binelui, slava 
deşartă începe să îi şoptească la ureche: “Uite, acum eşti mai presus de ceilalți, 
acum i-ai întrecut pe toţi fraţii!” EI poate să nici n-o spună, ci numai s-o gândească, 
însă otrava slavei deşarte i-a molipsit deja sufletul nefericit. 


De această otravă scapă doar cei care au dobândit plânsul neîncetat al inimii, 
întristarea necurmată pentru păcate, conştiinţa propriei păcătoşenii. Despre aceasta 
a spus un cuvânt scurt, dar adânc: “Dacă nu ai 

plânsul inimii, atunci ai slava deşartă“. Cel ce nu are plâns în inimă, cel care nu 
trăieşte doar pentru Dumnezeu, care nu caută doar slava Lui, fugind de slava 
proprie, nu va scăpa de slava deşartă. 


Slava deşartă este subţire: ea nu ne părăseşte nici când ne rugăm în biserică, fiindcă 
iată ce spune un alt mare dascăl al Biserici, III ISI: “a aminte ca 
nu cumva, aflându-te între fraţi, să te arăţi mai drept decât ei în oarecare 
privinţă! Dacă vei face asta, două rele vei săvârşi în acelaşi timp: pe fraţi îi vei 
răni cu râvna ta mincinoasă, iar ţie îţi vei da negreşit prilej de semeaţă cugetare. 
Fii osârduitor în Sufletul tău, fără să dai în vileag asta nici prin mişcarea 
trupului, nici prin înfăţişare, nici prin cuvânt“. 


Vedeţi, aşadar, ce învăţătură adâncă ne-a dat Domnul lisus Hristos la începutul 
Postului Mare, la începutul nevoinţei pocăinţei? Amintiţi-vă bine ce a spus Hristos 
despre fățărnicie; nu faceţi din post prilej pentru fățărnicie, de slavă deşartă. Nu vă 
rugaţi cu slavă deşartă, fiindcă aşa făceau cărturarii şi fariseii, motiv pentru care au 
fost osândiţi pe veci de către Domnul lisus Hristos. 


Iar pe voi, pe toţi care vă străduiţi să scăpaţi de făţărnicie, care vă temeţi ca de 
foc de otrava slavei deşarte, să vă păzească Domnul Dumnezeu de robia lor, să 
vă binecuvânteze pe calea pocăinţei în vremea Postului Mare. 


(din: Sfântul Luca al Crimeei, “Predici”, Editura Sophia, Bucureşti, 2010) 


Sfântul Luca al Crimeei — Cuvânt în Duminica Lăsatului sec de brânză - A 
venit Postul, maica înfrânării 


„ AYRdG 


0 laF0e 


Cât de bine numesc sfintele cântări postul „maică a înfrânării”! Căci, pe de o parte, 
nimic nu îl împinge pe om atât de mult la încălcarea întregii înțelepciuni ca 
îmbuibarea şi beţia, adică încălcarea postului, iar pe de alta păzirea postului ne 
duce la cea mai înaltă formă a întregii înţelepciuni, care e curăția inimii. 


Ştiu cât de grea este postirea în vremurile noastre, ştiu că nu totdeauna puteți găsi 
mâncare de post. Ce să vă spun? Important e nu numai ce vă intră în gură, ci în 
primul rând dispoziţia duhovnicească, atitudinea faţă de post: căci dacă nu aveţi 
mâncare de post şi sunteţi nevoiţi să mâncaţi ce puteţi găsi, Dumnezeu n-o să vă 
osândească pentru asta; dar dacă veţi dispreţui postul, dacă nu veţi avea intenţia şi 
dorinţa de a posti, veţi fi osândiți de Dumnezeu, fiindcă El preţuieşte nu numai 
faptele noastre bunc, ci şi intenţiile noastre bune. EI priveşte inima noastră, şi 
dacă vede că suntem amărâţi fiindcă nu putem posti, ne socoate această 
amărăciune întru adevărat post. 


De ce suntem datori să nutrim mare evlavie faţă de post? În primul rând, fiindcă 
postul a fost rânduit de însuşi Domnul nostru lisus Hristos, iar ceea ce a rânduit 
EI e sfânt şi cuvintele Lui trebuie păzite din toată inima. 


Pe lângă asta, Domnul ne-a dat EI însuşi pildă, postind patruzeci de zile în pustie. 
Și sfinții Lui apostoli posteau, în Faptele apostolilor citim că ei, postind şi 
rugându-se, şi-au pus mâinile peste Saul şi peste Varnava, şi aşa i-au lăsat să 
plece (v. Fapte 13, 2-3). Cei care nu vor să postească, cei ce dispreţuiesc postul, 


care îl resping, de pildă sectanţii sau protestanții, care postesc numai două-trei zile 
pe an, spun cu fățărnicie: „Trebuie să plăcem lui Dumnezeu nu prin mâncare, ci 
prin fapte bune”. Dar faptele lor bune sunt fățărnicie de la un capăt la altul. Ei fac 
adeseori trimitere la cuvintele Domnului: Nu ceea ce intră în gură spurcă pe om, 
ci ceea ce iese din gură, aceea spurcă pe om. (Mt 15, 11) - însă cuvintele acestea 
au fost spuse mai mult spre înfierarea cugetării deşarte a fariseilor şi a 
cărturarilor, care dădeau o uriaşă însemnătate curăţiei dinafară, de pildă 
spălării mâinilor înainte de masă, dar nu se îngrijeau deloc de curăţia inimii. De 
asemenea, în cugetarea deşartă a potrivnicilor postului este vorba întotdeauna de 
aspectul lui exterior, ca şi cum postul ar fi regim alimentar! 


Mulţi citează cuvintele apostolului Pavel: Pe cel slab în credinţă primiţi-l nu întru 
îndoirea gândurilor, că unul crede să mănânce de toate, iar cel slab legume 
mănâncă. Cel ce mănâncă să nu dispreţuiască pe cel ce nu mănâncă, iar cel ce 
nu mănâncă Să nu osândească pe cel ce mănâncă, fiindcă Dumnezeu l-a primit. 
Cine eşti tu ca să judeci pe Sluga altuia? Pentru stăpânul său Stă sau cade. Dar 
va Sta, căci Domnul are putere ca să-l facă să stea (Rom. 14, 1-3). 


Scoase din context, cuvintele acestea nu sunt cu totul limpezi. Apostolul Pavel 
vorbeşte despre probleme dureroase ale vremii sale: despre păzirea exagerată de 
către unii a rânduielilor Vechiului Testament, în particular a deosebirii dintre 
„curat” şi „necurat”, precum şi despre ferirea de mâncărurile jertfite idolilor sau 
gustarea lor şi smintelile ce apăreau de aici. Ceva mai jos, lucrul acesta devine 
evident: Știu şi sunt încredinţat în Domnul lisus că nimic nu este întinat prin 
sine, decât numai pentru cel care gândeşte că e ceva întinat: pentru acela, întinat 
este... Rău este pentru omul care mănâncă spre poticnire. Bine este să nu 
mănânci carne, nici să bei vin, nici Să faci ceva de care fratele tău se poticneşte, 
se sminteşte sau slăbeşte (Rom. 14, 14-20). Şi în continuare sfântul apostol trage 
concluzia că trebuie să facem totul din credinţă şi întru slava lui Dumnezeu. 


În acest context, cel slab în credinţă este cel care se sminteşte, lăsându-se târât de 
cugetarea deşartă, nu cel care posteşte crezând în sfinţenia postului. Pe deasupra, 
noi ne înfrânăm de la mâncarea de dulce nu fiindcă o socotim necurată, fiindcă 
tot ce a zidit pentru noi Făcătorul este curat, ci datorită poruncii privitoare la 
înfrânare, spre înfrânarea patimilor şi poftelor noastre, după cuvântul aceluiaşi 
apostol. Şi, bineînţeles, postim pentru Domnul, întru slava lui Dumnezeu, cum ne-a 
şi învăţat Domnul. Dar de ce nu vor să postească sectanții şi ceilalți ? Să se 
gândească singuri. 


Din celelalte Epistole ale apostolului Pavel putem trage concluzia că şi el ţinea 
post. 


Dau numai un exemplu. În a doua Epistolă către corinteni, vorbind despre 
numeroasele necazuri şi pătimiri prin care a trecut în timp ce propovăduia despre 
Hristos, arată că s-a aflat în felurite primejdii: în osteneală şi supărare, în 
privegheri de multe ori, în foame şi în sete, în posturi adeseori, în frig şi în 
golătate (2 Cor. 11, 27). Şi atunci, cine va cuteza să spună că apostolul nu postea? 
Cine va cuteza să îi răstălmăcească vorbele, făcând din ele o tăgăduire a postului? 
Dimpotrivă, el îi chema pe creştini să exerseze postirea, le arăta uriaşa însemnătae 
a înfrânăril. 


Dar care este însemnătatea postului?” - veţi întreba. 


Încă din Vechiul Testament, în cartea prorocului Iona citim că Domnul Dumnezeu 
a osândit la nimicire străvechiul, uriaşul şi vestitul oraş Ninive - dar înainte de 
înfăptuirea osândei l-a trimis acolo pe prorocul Ilona ca s-o vestească locuitorilor 
Ninivei şi să îi cheme la pocăință. Ninivitenii au fost cutremuraţi de propovăduirea 
lui Iona; au căzut îndată pe gânduri, s-au pocăit, au hotărât să-şi schimbe viața 
păcătoasă - şi însuşi regele din Ninive le-a poruncit tuturor locuitorilor să 
petreacă trei zile în post, punând la post chiar şi animalele. EI însuşi s-a îmbrăcat 
în sac şi şi-a turnat cenuşă în cap, şi tot poporul a făcut la fel: trei zile au postit 
toți cu post deplin şi desăvârşit. 


Ce credeţi că s-a întâmplat? Pentru acest post, pentru adânca pocăință Domnul a 
miluit oraşul Ninive şi a schimbat cumplita Sa hotărâre. Oraşul a scăpat de 
nimicire. 


Fiecare creştin poate, la rândul său, să se mântuiască prin post şi pocăință, 
fiindcă postul naşte aplecarea spre pocăință. 


Mai vreau să vă amintesc că Domnul, când ucenicii Săi nu au putut să vindece un 
îndrăcit, a zis: Acest neam de draci nu iese decât cu rugăciune şi cu post (Mt. 17, 
21). Vedeţi puterea postului? El izgoneşte dracii - dracii fug de post, fiindcă urăsc 
postul. Nu cumva se află printre noi cineva care urăşte postul, asemănându-se 
dracilor? 


Cine citeşte Vieţile Sfinţilor ştie în ce chip de neurmat pentru noi posteau 
cuvioşii Părinţi şi cuvioasele Maici: ei posteau mereu, adeseori nu mâncau de 
dulce, mulți gustau doar pâine şi apă, dar trăiau o sută de ani şi mai bine, 


fiindcă îi ţinea harul atotputernic al lui Dumnezeu, în timp ce noi nădăjduim în 
sprijinul mâncărurilor noastre rafinate, care, fiindcă veni vorba, sunt deseori 
vătămătoare pentru Sănătate, pricinuind numeroase boli de stomac şi de 
intestine, dureri de cap, podagră şi aşa mai departe. 


Aşadar, să nu se îndoiască nimeni de faptul că postul petrecut în chip plăcut lui 
Dumnezeu nu vatămă, ci, dimpotrivă, dă tărie şi putere trupului şi duhului. Nu 
puteţi posti cum posteau cuvioşii, dar puteţi păzi posturile rânduite de Biserică. 
Dacă, postind, ne vom învăţa să ne înfrânăm pântecele nesăţios, ne va fi mai 
simplu să ne învăţăm cu înfrânarea tuturor poftelor, tuturor pornirilor trupeşti, din 
care vin cele mai multe păcate: prin înfrânarea de la mâncarea oprită în timpul 
postului ne călim voinţa. Şi oare sunt puţine lucrurile de la care trebuie să ne 
înfrânăm? Oare puţine sunt lucrurile pe care trebuie să ni le interzicem? 


2 martie 1952 


Sfântul Luca al Crimeei - Cuvânt la Vecernia din Duminica Lăsatului sec de 
brânză - Mergi mai întâi de te împacă cu fratele tău 


AStăzi, Sfânta Biserică ne aminteşte că a purcede pe calea postului putem numai 
iertând pe toți cei vinovaţi faţă de noi şi cerând iertare de la toţi faţă de care 
suntem noi vinovaţi. De nu veţi ierta oamenilor greşelile lor, nici Tatăl vostru nu 
vă va ierta greşelile voastre (Mt. 6, 15). 


Ce dreptate adâncă e în cuvintele acestea! Cu Preacuratul Său Sânge, Domnul 
Iisus Hristos a răscumpărat păcatele tuturor oamenilor, deci şi păcatele celui 
care te-a necăjit - iar tu, ticăloase, nu vrei să ierţi, când Hristos însuşi a iertat! 
Dacă nu vei ierta aproapelui greşelile lui, Hristos te va aşeza de-a stânga la 
înfricoşătoarea Judecată şi te va osândi, nu-ţi va ierta greşelile, fiindcă nici tu nu ţi- 
ai iertat aproapele. 


Altădată, Domnul a zis: Dacă îţi vei aduce darul tău la altar şi acolo îţi vei aduce 
aminte că fratele tău are ceva împotriva ta, lasă darul tău acolo, înaintea 
altarului, şi mergi întâi de te împacă cu fratele tău, şi apoi, venind, adu darul tău 
(Mt. 5, 23-24). 


Iudeii din vechime aduceau jertfă lui Dumnezeu felurite animale, acum însă darul 
adus pe jertfelnic este întâi de toate rugăciunea. ŞI, iată, după cum spune Domnul, 
dacă îți aminteşti că ai ceva împotriva aproapelui tău, dacă te-a necăjit sau dacă nu 
vrea să-ţi ierte păcatul săvârşit faţă de el, pleacă, nu îndrăzni să te rogi, lasă-ţi darul 
acolo şi mergi de te împacă cu fratele tău. 


Dar, iată, am auzit cu groază că s-a găsit o femeie nefericită care nu se roagă 
niciodată lui Dumnezeu fiindcă nu vrea să-i ierte pe cei care au necăjit-o, aşa încât 
preferă să nu se roage niciodată. Oare asta nu dovedeşte ce păcat greu este 
vrăjmăşia împotriva aproapelui? 


Cu adevărat este păcat de moarte, care ne înstrăinează de Dumnezeu - şi mare este 
mânia Lui împotriva celor care nu-şi iartă aproapele. 


În Vieţile Sfinţilor putem găsi pilde înfricoşătoare ale pedepselor căzute 
asupra celor care n-au vrut să ierte. 


Ieromonahul Tit din Lavra Peşterilor de la Kiev era pe moarte, şi obştea s-a 
adunat la patul lui. Tit se vrăjmăşea cu ierodiaconul Evagrie, cu care fusese 
cândva prieten. Știind asta, fraţii l-au adus pe Evagrie la el. 


Atunci, fericitul Tit s-a ridicat în capul oaselor, s-a închinat lui Evagrie şi şi-a 
cerut iertare - însă Evagrie, care avea inima împietrită, a rostit groaznicele 
cuvinte: „Nu te voi ierta nici în această viaţă, nici în veacul ce va să fie!” - şi 
deodată a căzut mort. 


Fericitul Tit s-a sculat din pat ca un om sănătos cu desăvârşire şi cu mare 
cutremur le-a povestit fraţilor că la patul lui se adunaseră îngerii şi dracii, iar 
dracii îi cereau sufletul, fiindcă se vrăjmăşea cu fratele său. Când Evagrie a 
rostit cuvintele acelea cumplite, Tit a văzut cum unul dintre îngeri l-a lovit 
deodată cu o lance de foc, şi Evagrie a căzut fără suflare. Acelaşi înger l-a luat 
pe Tit de mână, l-a ridicat din pat şi l-a vindecat. 


E cunoscut şi alt exemplu înfricoşător - din Viaţa Sfântului Mucenic Nichifor. 


Acesta era simplu mirean, legat printr-o mare prietenie de preotul Saprichie. 
Cum se întâmplă uneori, diavolul a stricat dragostea lor frăţească şi a semănat 
ură în inima lui Saprichie. Oricât îl ruga Nichifor: „Fratele meu, iartă-mă !”, 
Saprichie nu-i ierta. lată însă că Saprichie a fost dat la chinuri pentru Hristos - 
fiindcă atunci era vreme de prigoană cruntă împotriva creştinilor. L-au chinuit 
vreme îndelungată, apoi l-au scos din oraş ca să-i taie capul. Nichifor a văzut 
totul. A alergat în urma lui Saprichie şi a ostaşilor care-l duceau, şi se ruga: 
Părinte Saprichie! lartă-mă!” 


Dar Saprichie tăcea, nu ierta, ascundea în inimă răutate. Şi iată că atunci când 
era Să-i taie capul, şi-a ridicat deodată mâinile, zicând: „Nu mă omorâţi! Nu mă 


omorâţi! Mă lepăd de Hristos !”. Și s-a lepădat. Și-a păstrat viaţa nenorocită. lar 
în locul lui, Nichifor, mărturisind credinţa în Hristos, a fost pe loc tăiat cu sabia 
şi acum este proslăvit în ceruri. 


Cât este de cumplit să nu iertăm aproapelui nostru greşelile sale! Oare noi ştim ce 
se petrece în inima lui? Poate că se pocăieşte cu lacrimi înaintea lui Dumnezeu 
pentru necazul pe care ni l-a făcut, iar noi, nevrând să ştim de nimic, le refuzăm 
iertarea cu grosolănie şi fără milă. Amintiţi-vă cum ierta Domnul: cum l-a iertat pe 
tâlhar pe cruce, cum a iertat pe vameşi şi pe curvele ce I-au spălat picioarele cu 
lacrimi. lar noi suntem adeseori fără milă, adesea ne îndărătnicim, neiertându-l pe 
aproapele nostru. 


Fiecare dintre noi are multe păcate. Cu toţii ne-am necăjit aproapele nu o dată. Şi 
este rânduială ca în această seară a duminicii Lăsatului sec de brânză să ne cerem 
unii altora iertare pentru toate greşelile, şi cu sunt cel dintâi dator să cer iertare de 
la voi. 


Binecuvântaţi, părinţi Sfinţi şi fraţi! Iertaţi-mă pe mine, păcătosul, pentru câte 
am greşit în ziua de astăzi şi în toate zilele vieţii mele cu cuvântul, sau cu fapta, 
Sau cu gândul şi cu toate simţirile mele! Amin. 

Sfântul Ignatie Briancianinov - Predică la Duminica Izgonirii lui Adam din 
Rai 


Iubiţi frați! Deja am ajuns chiar la uşa Sfântului Post! Ea este deja gata să se 
deschidă înaintea noastră! Deja ni s-a citit astăzi în Evanghelie, după rânduiala 
Sfintei Biserici, povaţa Domnului nostru lisus Hristos despre intrarea cuviincioasă 
în nevoinţa Postului. 


De veţi ierta oamenilor greşelile lor, vesteşte învăţătura Evanghelici care s-a citit 
astăzi, ierta-va şi vouă Tatăl vostru Cel ceresc; iar de nu veţi ierta oamenilor 
greşelile lor, nici Tatăl vostru nu va ierta vouă greşelile voastre (Matei 6, 14-15). 


Cu această vestire ne întâmpină Sfânta Biserică la uşa Postului! Aceasta e condiţia 
pe care ea ne-o pune înainte, chiar la pragul intrării în cămara cea duhovnicească a 
pocăinţei. Noi vrem să dovedim căinţa noastră pentru feluritele aplecări 
păcătoase, îndurând felurite lipsuri şi strâmtorări trupeşti: Evanghelia cere de la 
noi milă mai înainte de jertfă, pentru ca jertfa să fie bineplăcută lui Dumnezeu. 


Toţi cei care doriţi să purcedeţi la nevoinţa postului şi rugăciunii, toţi cei care doriţi 
să adunaţi roade îmbelşugate din pocăinţa voastră ascultați cuvântul lui Dumnezeu, 
ascultați porunca lui Dumnezeu - şi lăsaţi, iertaţi aproapelui greşelile pe care le-a 
făcut faţă de voi! 


De veţi ierta oamenilor greşelile lor, ierta-va şi vouă Tatăl vostru Cel ceresc; iar de 
nu veţi ierta oamenilor greşelile lor, nici Tatăl vostru nu va ierta vouă greşelile 
voastre. Amin. 


Sfântul Simeon Noul Teolog despre nevoia de căinţă din tot sufletul pentru 
toţi creştinii. Dialogul lui Dumnezeu cu Adam după cădere 


Sfântul Simeon, Noul Teolog: “Adame, spune: «Am păcătuit!“ 


“Părinților şi fraţilor, bun lucru este pocăinţa şi folosul care vine de la ea. Știind 
acest lucru, Cel ce le ştie pe toate dinainte, Domnul lisus Hristos, Dumnezeu 
nostru, a zis: „Pocăiţi-vă, căci s-a apropiat Împărăția Cerurilor“ (Mat. 4:17). 


Vreţi dar să învăţaţi cum fără pocăință, şi fără o pocăință din suflet, aşa cum o cere 
de la noi Cuvântul, e cu neputinţă să ne mântuim? Ascultaţi cuvintele fratelui 
vostru cel mai mic şi păcătos, şi veniţi să ne închinăm şi să cădem la bunul şi 
iubitorul de oameni Dumnezeul nostru. Să întâmpinăm faţa Lui intru mărturisire şi 
să plângem înaintea Celui ce ne-a făcut pe noi, pentru că El este Domnul 
Dumnezeul nostru, şi noi suntem poporul Lui şi oile păşunii Lui, şi nu-şi va 
întoarce faţa Lui de la noi. 


Să ne căim numai din tot sufletul şi nu doar să lepădăm faptele noastre cele rele, 
dar să facem să dispară şi gândurile rele şi necurate ale inimii, potrivit cu ceea ce s- 
a scris: „Sfâşiaţi-vă inimile voastre, iar nu hainele voastre“ (loil 2:13). Căci ce 
folos este, spune-mi, dacă ne împărţim toate averile săracilor, dar nu ne vom opri 
de la rău şi nu vom ura păcatul? Ce folos dacă nu facem vreun păcat trupesc cu 
fapta, dar cu mintea ne însoțim cu gânduri ruşinoase şi necurate, şi împlinim în 


chip nevăzut păcatul, şi suntem împărățiți şi stăpâniţi de patimile nestăpânite ale 
sufletului? Să lepădăm, rogu-vă, împreună cu banii noştri, şi robia obişnuită faţă de 
relele mai sus pomenite. Şi să nu ne oprim aici, ci să ştergem cu râvnă cu lacrimi 
de pocăință întinăciunea acestora. Fiindcă socot că, dacă nu se curăţă cineva pe 
sine însuşi cu toată râvna, prin lacrimile sale, de întinăciunea patimilor, ci iese din 
viaţă întinat, pe bună dreptate vă fi luat în râs de Dumnezeu şi de îngerii lui (Le 
9:27; 12:9) şi împreună cu dracii va fi aruncat în focul cel veşnic (Mat 1:8; 25:41). 
Da, cu adevărat aşa e, fraților! Fiindcă n-am adus nimic în lume, ca, păcătuind, să-l 
dăm preţ de răscumpărare lui Dumnezeu pentru păcatele noastre. „Căci ce va da 
omul în schimb lui Dumnezeu?“ (Rom 11:35). 


E aşadar de trebuinţă, fraților, ca toţi - şi nu numai monahii - să se căiască, să 
plângă şi să se roage pururea şi necontenit lui Dumnezeu, şi să dobândească prin 
asemenea fapte toate celelalte virtuţi. Că acest lucru e adevărat, dă mărturie 
împreună cu mine şi loan cel cu graiul de aur, marele stâlp şi dascăl al Bisericii, 
care în cuvintele sale despre David tâlcuieşte Psalmul 50, spunând că e cu putinţă 
celui care are femeie şi copii, şi slujnice şi mulţime de casnici, şi averi multe, şi e 
prins în lucrurile acestei vieţi, nu numai să poată face aceasta (adică să plângă şi să 
se roage şi să se căiască în fiecare zi), dar şi să ajungă, dacă vrea, la desăvârşirea 
virtuţii, şi să primească Duhul Sfânt şi să se facă prieten al lui Dumnezeu, şi să se 
desfete de vederea Lui, aşa cum au fost mai înainte de venirea lui Hristos Avraam, 
Isaac, lacov şi Lot cel din Sodoma - ca să-i las deoparte pe ceilalţi, fiindcă sunt 
mulți - Moise şi David; iar în harul cel nou şi la arătarea Dumnezeului şi 
Mântuitorului nostru, Petru, pescarul şi neînvăţatul, care, împreună cu soacra sa şi 
cu alții, vesteşte pe Dumnezeu, Cel ce S-a arătat. lar pe ceilalţi cine i-ar putea 
număra?, întrucât sunt mai mulți decât picăturile de ploaie şi decât stelele cerului, 
folosindu-se, potrivit cuvântului lui Pavel, de lume, ca şi cum nu s-ar fi folosit (1 
Cor. 7:31). De aceea s-au şi făcut slăviţi şi strălucitori încă fiind în această viaţă, 
iar acum şi în vecii nesfârşiţi se vor face şi mai slăviţi şi mai strălucitori, în Îm- 
părăţia lui Dumnezeu. 


Taina convorbirii lui Dumnezeu cu Adam 


Dumnezeu l-a făcut pe om dintru început împărat al tuturor celor de pe pământ, ba 
chiar şi al celor ce sunt sub bolta cerului; fiindcă negreşit pentru om au fost aduse 
la fiinţă soarele şi luna şi stelele. Şi îţi spun acum un lucru pe care, cred, nu l-a 
descoperit limpede nimeni, dar a fost spus în chip adumbrit. Care anume? Ascultă 
Dumnezeiasca Scriptură, care spune: „Şi a zis Dumnezeu lui Adam, după ce a 
călcat porunca: «Adame, unde eşti?» (Fac 3:9). De ce a spus aceasta Făcătorul a 
toate? Negreşit, vrând să-l aducă la simţire - şi, chemându-l la pocăință, i-a zis: 


„Adame, unde eşti? Uită-te la tine însuţi, înţelege-ți goliciunea! Vezi de ce 
veşmânt şi de ce slavă te-ai lipsit! Hai, cugetă, nenorocitule, hai, ieşi de unde te-ai 
ascuns! De Mine crezi că te poţi ascunde? (cf. Fac 3:8) Spune: «Am păcătuit!“. 


Dar el nu spune aceasta - sau mai degrabă eu, ticălosul, nu spun aceasta, fiindcă a 
mea este păţania! - dar ce anume spune? „Am auzit glasul Tău pe când umblai în 
Rai, şi am cunoscut că sunt gol şi m-am ascuns“ (Fac 3:10). Deci ce spune atunci 
Dumnezeu? „Şi cine ţi-a vestit că eşti gol? Nu cumva ai mâncat din pomul din care 
ţi-am poruncit numai din el să nu mănânci?” (Fac. 3:11). 


Vezi, iubitule, îndelunga-răbdarea lui Dumnezeu? Fiindcă acela, nemărturisindu-l 
păcatul îndată, Dumnezeu nu S-a mâniat, nu S-a întors numaidecât, ci îi cere al 
doilea răspuns şi spune: „Cine ţi-a vestit că eşti gol? Nu cumva ai mâncat din 
pomul din care ţi-am poruncit numai din el să nu mănânci? De ce zici: «Sunt gol», 
iar păcatul tău îl ascunzi? Crezi oare că văd numai trupul tău, dar inima şi cugetele 
tale nu le văd?“. Fiindcă, amăgit fiind, Adam nădăjduia că Dumnezeu nu ştia 
păcatul. 


Și aşa cugetând el - cum mulţi, şi eu cel dintâi, fac până acum, ascunzându-şi relele 
lor! - Dumnezeu, nevrând să-i înmulțească osânda, spune: „Și de unde ai ştiut că 
eşti gol? Nu cumva ai mâncat din pomul din care ţi-am spus să nu mănânci?“. Ca şi 
cum ar spune: „Crezi că poţi să te ascunzi cu totul de Mine? Nu ştiu Eu oare ce ai 
făcut? Nu spui: «Am păcătuity? Spune, nenorocitule: «Da, Stăpâne, am călcat 
porunca Ta, am căzut ascultând sfaturile femeii, am greşit mult împlinind cuvântul 
ei şi neascultând cuvântul Tău! Ai milă de mine!»“. Dar nu spune aceasta, nu se 
smereşte, nu se pleacă, drug de fier e cerbicia inimii lui (cf.Int. Sol. 48:4), cum este 
şi a mea, nenorocitul! Căci dacă ar fi spus aceasta, ar fi rămas în Rai şi ar fi fost 
scutit atunci, printr-un singur cuvânt, de tot cercul acela de zeci de mii de lucruri 
rele cărora li s-a supus, fiind surghiunit şi zăcând în iad atâtea veacuri. 


Căci a zis Dumnezeu lui Adam: „În ceasul în care veţi mânca din pomul din care 
v-am poruncit numai din acesta să nu mâncaţi, cu moarte veţi muri” (Fac 2:17; 
3:11), adică veţi muri cu moartea sufletească, care a avut loc în chiar ceasul acela, 
şi pentru care Adam a şi fost dezbrăcat de veşmântul nemuririi; Dumnezeu n-a zis 
dinainte nimic mai mult şi n-a făcut nimic mai mult. Dar când Adam şi-a tăgăduit 
păcatul şi nu s-a căit nici când a fost mustrat de Dumnezeu (fiindcă a zis: „Femeia 
pe care Tu mi-ai dat-o, aceasta m-a amăgit!” (Fac 3:12-13) - „Pe care Tu mi-ai dat- 
0!” - o, suflet lipsit de trezvie, ca şi cum l-ai fi spus lui Dumnezeu: „Tu ai greşit: 
femeia pe care mi-ai dat-o, ea m-a amăgit!” - lucruri pe care le pătimesc şi eu 
însumi, nenorocitul şi ticălosul, care nu vreau să mă smeresc tăcând şi să spun din 


suflet că eu sunt pricina pierzaniei mele, ci zic: „Cutare m-a împins să fac şi să 
spun aceasta şi aceasta, cutare m-a sfătuit să lucrez aceasta şi aceasta!“ - O, suflet 
ticălos, care rosteşti cuvinte pline de păcat! O, suflet neruşinat şi întinat de cuvinte 
încă şi mai neruşinate şi întinate!), prin urmare, aşa grăind Adam, îi spune atunci 
Dumnezeu: „Prin osteneli şi sudoare să-ţi mănânci pâinea ta! Spini şi pălămida să- 
ți răsară pământul!” (Fac. 3:18) şi la sfârşit: „Pământ eşti şi în pământ te vei 
întoarce!” (Fac 3:19). Cu alte cuvinte, spune: „[i-am zis să te pocăieşti şi, aşa, să 
vii iarăşi în vieţuirea ta cea dintâi. Dar fiindcă eşti aşa de învârtoşat, du-te acum 
departe de Mine şi-ţi va fi de ajuns drept pedeapsă îndepărtarea ta, pentru că 
pământ eşti şi în pământ te vei întoarce” (cf. Fac. 3:19). 


Aşadar, lăsându-l pe el, Dumnezeu vine la Eva, vrând să arate ca pe drept cuvânt şi 
ea va fi izgonită împreună cu el, întrucât nu vrea să se căiască, şi-i spune: „De ce ai 
făcut aceasta?” (Fac 3;13), ca măcar această să spună: „Am păcătuit!“. Căci ce altă 
nevoie, spune-mi, avea Dumnezeu să grăiască către ea aceste cuvinte, dacă nu ca s- 
o facă să spună: „În nebunia mea, Stăpâne, am făcut aceasta — eu, nenorocita şi 
ticăloasa, neascultându-Te pe Tine, Stăpânul meu. Ai milă de mine!“. Vai, ce 
neruşinare! Căci cu şarpele care ţi-a grăit împotriva Stăpânului ai stat de vorbă, şi 
pe acesta l-ai ales înaintea lui Dumnezeu, Care te-a făcut pe tine, iar sfatul aceluia 
l-ai ţinut mai de cinste şi mai adevărat decât porunca Stăpânului! Şi cum nici ea nu 


s-a aflat zicând „Am păcătuit!“, au fost alungaţi din desfătare, au fost surghiuniţi 
din Rai, departe de Dumnezeu. 


Priveşte-mi însă adâncul tainelor lubitorului de oameni Dumnezeu, şi află şi 
învaţă-te de aici că, dacă s-ar fi pocăit, n-ar fi fost izgoniți, n-ar fi fost osândiţi, n- 
ar fi fost osândiţi să se întoarcă în pământul din care au fost luaţi. 


Pocăinţa neîncetată — cale către Rai 


Când au fost izgoniți şi au căzut de acolo în sudorile şi ostenelile trupeşti, şi au 
început să flămânzească şi să înseteze, să le fie frig şi să tremure şi să pătimească 
unele ca acestea, pe care le pătimim astăzi şi noi înşine, atunci dobândind de aici o 
simţire mai mare a acestei nenorociri şi căderi, le-a părut rău, au plâns, şi-au lovit 
fața, şi-au smuls perii capului, tânguindu-se pentru învârtoşarea inimii lor - iar 
aceasta nu o singură zi, nu două sau zece, ci, credeţi-mă, toată viaţa lor. Şi cum n- 
ar fi putut să plângă pururea şi necontenit, gândindu-se la Stăpânul acela cel blând, 
la acea desfătare negrăită, la viaţa fără de griji şi fără chin, la urcuşurile şi co- 
borârile la ei ale îngerilor? 


Dar ce face atunci Cel bogat în milă şi zăbavnic la pedeapsă? Pe cei pe care i-a 
izgonit din Rai din pricina neruşinării, şi-a inimii şi cugetului lor lipsite de părere 
de rău, pe cei care s-au căit după cuviinţă şi s-au smerit după vrednicie şi au plâns 
şi s-au tânguit, EI însuşi, Singurul din Cel Singur, Unul-născut Fiul şi Cuvântul 
Tatălui Celui mai înainte de veci pogorându-Se - precum ştiţi toţi - nu numai că S-a 
făcut om asemenea acelora, dar a primit chiar să moară ca şi ei de o moarte 
cumplită şi ruşinoasă şi, pogorându-se la iad, i-a înviat de acolo. 


Deci Cel ce a pătimit pentru ei acestea pe care le auzi în fiecare zi, ca să-i cheme 
din acel îndepărtat surghiun, nu s-ar fi milostivit oare faţă de ei dacă s-ar fi pocăit 
în Rai? Şi cum ar fi făcut altfel Cel ce este prin fire iubitor de oameni şi pentru 
aceea l-a făcut pe om, ca să se desfete în Rai de bunătăţile Lui şi să prea mărească 
pe Binefăcătorul său? 


O, puterea pocăinţei şi a lacrimilor! O, oceanul negrăitei iubiri de oameni şi a 
nepătrunsei milostiviri, fraților! 


„Amin“, a zis adevăratul Dumnezeu, „nu vă voi lăsa niciodată, ci vă voi arăta ca pe 
nişte fraţi şi prieteni ai Mei, ca pe nişte părinţi şi mame (cf. Mat 12:49-50) şi rude 
şi împreună moştenitori ai Mei (Rom 8:17), v-am proslăvit şi vă voi proslăvi, şi sus 
în cer şi jos pe pământ, iar viaţa, veselia şi slava aceasta nu vor avea sfârşit 
niciodată“. 


Deci nu pe Adam, ci pe sine însuşi să se învinuiască fiecare dintre noi, atunci când 
cădem în oricare păcat, şi fiecare dintre noi să arate ca acela pocăință vrednică, 
dacă vrea să dobândească viaţa veşnică în Domnul nostru lisus Hristos, Căruia se 
cuvine toată slavă, în vecii vecilor. Amin. 


(preluat din ultimul număr, 3/2013, al revistei “Familia ortodoxă ”) 


Din: „Cateheze - Scrieri II” (Deisis, 2003) Traducere de Diacon loan Ica jr. 


Sfântul Siluan Athonitul - Plângerea lui Adam 


Adam, părintele întregii lumi, a cunoscut în Rai dulceaţa iubirii lui Dumnezeu şi de 
aceea, atunci când pentru păcat a fost izgonit din Rai şi a pierdut iubirea lui 
Dumnezeu, a suferit amarnic şi cu geamăt mare suspina în toată pustia. Sufletul lui 
era chinuit de un gând: „Am întristat pe Dumnezeu pe Care îl iubesc". Nu-i părea 
rău atât de Rai şi de frumuseţea lui, cât de faptul de a fi pierdut iubirea lui 
Dumnezeu, care în fiece clipă şi nesăturat atrage sufletul spre Dumnezeu. 


Aşa tot sufletul care a cunoscut pe Dumnezeu prin Duhul Sfânt, dar mai apoi a 
pierdut harul, face experienţa chinului lui Adam. Sufletul e bolnav şi îi pare tare 
rău atunci când întristează pe Domnul Cel Preaiubit. 


Adam tânjea pe pământ şi suspina cu amar, şi pământul nu-i mai era drag. Suspina 
după Dumnezeu şi grăia: „Sufletul meu tânjeşte după Domnul şi îl caut cu 
lacrimi. Cum să nu-L caut? Când eram cu EL, sufletul meu era vesel şi liniştit, şi 
vrăjmaşul n-avea intrare la mine; dar acum duhul cel rău a pus stăpânire pe 
mine, şi el tulbură şi chinuie sufletul meu, de aceea sufletul meu tânjeşte după 
Domnul până la moarte; duhul meu se avântă spre Dumnezeu şi nimic de pe 
pământ nu mă poate veseli, şi sufletul meu nu vrea să se mângâie cu nimic, ci 
vrea să vadă din nou pe Domnul şi să se sature de El. Nu-L pot uita nici măcar 
pentru un Singur minut şi Sufletul meu se chinuie după EI, şi de mulțimea 
întristării plâng cu suspine: Miluieşte-mă, Dumnezeule, pe mine zidirea ta cea 
căzută!” 


Aşa hohotea Adam şi lacrimile lui curgeau de pe faţa lui pe piept şi pe pământ, şi 
toată pustia răsuna de gemetele lui; dobitoacele şi păsările tăceau lovite de durere 
şi plângeau, iar Adam hohotea, căci pentru păcatul său toate au pierdut pacea şi 
iubirea. 


Mare a fost întristarea lui Adam după izgonirea din Rai, dar când a văzut pe fiul 
său, Abel, omorât de fratele său, Cain, întristarea lui s-a făcut şi mai mare, şi cu 
sufletul chinuit de durere hohotea şi gândea: „Noroade vor ieşi şi se vor înmulți 
din mine şi toate vor suferi şi vor trăi în duşmănie şi oamenii se vor ucide unii pe 
alții”. Şi această întristare a lui era mare, ca marea, şi o poate înţelege numai cel al 
cărui suflet a cunoscut pe Domnul şi ştie cât de mult EI ne iubeşte. 


Şi eu am Ea harul şi SA împreună cu Adam: „Milostiv fii mie, Doamne! 


O, iubirea Domnului! Cine te-a cunoscut te caută neîncetat, ziua şi noaptea, şi 
strigă: „Tânjesc după Tine, Doamne, şi cu lacrimi Te caut. Cum să nu Te caut? 
Tu mi-ai dat să Te cunosc prin Duhul Sfânt, şi această cunoaştere a lui 
Dumnezeu atrage sufletul meu să Te caute cu lacrimi." 


ie se ste 


Adam plângea: „Nu-mi mai este dragă pustia. Nu-mi mai Sunt dragi munţii cei 
înalți, nici câmpiile, nici codrii, nici cântecul păsărilor; nimic nu-mi mai este 
drag. Sufletul meu e într-o mare mâhnire pentru că am întristat pe Dumnezeu. 
Şi dacă Domnul m-ar aşeza din nou în Rai, chiar şi acolo aş suferi şi aş plânge 
pentru că am întristat pe Dumnezeu pe Care îl iubesc.” 


După izgonirea din Rai, Adam s-a îmbolnăvit cu sufletul şi de întristare a vărsat 
multe lacrimi. Tot aşa, orice suflet care a cunoscut pe Domnul tânjeşte după EI şi 
spune: 


Dumnezeu este iubire nesăturată şi cu neputinţă de descris. 


Adam mergea pe pământ şi de multele sale suferințe plângea din inimă, dar cu 
mintea se gândea la Dumnezeu; şi când trupul lui era neputincios şi nu mai putea 
vărsa lacrimi, chiar şi atunci duhul lui ardea după Dumnezeu, pentru că nu putea 
uita Raiul şi frumuseţea lui; dar, mai mult decât orice, Adam iubea pe Dumnezeu şi 
însăşi această iubire îl atrăgea cu putere spre EI. 


cunoscut pe Dumnezeu prin Duhul Sfânt, acela ziua şi noaptea se avântă 
nesăturat spre Dumnezeul Cel Viu, pentru că iubirea lui Dumnezeu e foarte 
dulce. Dar când sufletul pierde harul, atunci caută din nou cu lacrimi pe Duhul 
Sfânt. 


Dar cine n-a cunoscut pe Dumnezeu prin Duhul Sfânt, acela nu-L poate căuta cu 
lacrimi, şi sufletul lui e neîncetat frământat de patimi; mintea lui e ocupată cu 
gânduri pământeşti şi nu poate ajunge la vedere [contemplare], nici să cunoască pe 
lisus Hristos, Care este cunoscut prin Duhul Sfânt. 


Adam a cunoscut pe Dumnezeu şi Raiul, şi după cădere îl căuta cu lacrimi. 


veselia lui, şi acum tu vieţuieşti în ceruri şi vezi slava Domnului. Spune-ne cum 
este preaslăvit Domnul pentru patima Sa şi ce fel de cântări se cântă în ceruri şi 
cât de dulci sunt aceste cântări, pentru că sunt cântate prin Duhul Sfânt. 


Vorbeşte-ne de slava Domnului, cât de milostiv este EI, şi cât de mult iubeşte 
zidirea Sa. 


Vorbeşte-ne de Preasfânta Născătoare de Dumnezeu, cum este ea mărită în 
ceruri şi cu ce fel de cântări este ea fericită. 


Spune-ne cum se bucură acolo sfinţii şi cum strălucesc de har, cum iubesc ei pe 
Domnul şi cu ce smerenie Stau înaintea lui Dumnezeu. 


O, Adame, mângâie şi bucură sufletele noastre întristate. Spune-ne ce vezi în 
ceruri?... 


De ce taci?... Doar tot pământul e în întristare... 

Sau din pricina iubirii lui Dumnezeu nu-ţi mai poți aduce aminte de noi? 

Sau vezi pe Maica Domnului în slavă şi nu te poţi smulse din această vedere şi 
nu vrei să ne spui un cuvânt de mângâiere, nouă, celor ce suntem copleşiţi de 
întristare, ca să uităm amărăciunea ce domneşte pe pământ? 

O, Adame, părintele nostru, tu vezi întristarea fiilor tăi pe pământ. De ce taci? 

Şi Adam a zis: — Copiii mei, lăsaţi-mă în pace. Nu mă pot smulge din iubirea lui 
Dumnezeu şi să vorbesc cu voi. Sufletul meu e rănit de iubirea lui Dumnezeu şi 


se veseleşte de frumuseţea Lui, şi cum pot să-mi mai aduc aminte de pământ? 
Cei ce viază înaintea Feţei Stăpânului nu se mai pot gândi la cele pământeşti. 


— 0, Adame, părintele nostru, ne-ai părăsit pe noi, orfanii tăi. lar noi suntem în 
amărăciune pe pământ. Spune-ne ce să facem ca să plăcem lui Dumnezeu? 
Priveşte la copiii tăi împrăştiaţi pe pământ, împrăştiaţi şi în gândurile inimii lor. 
Mulţi au uitat pe Dumnezeu, trăiesc în întuneric şi se duc în prăpastia iadului. 


— Nu tulburaţi odihna mea. Văd pe Maica Domnului în slavă şi cum m-aş putea 
smulge din această privelişte şi să grăiesc cu voi? Văd pe Sfinţii proroci şi pe 
apostoli şi toţi sunt asemenea Domnului nostru lisus Hristos, Fiul lui 
Dumnezeu. Umblu prin grădina Raiului şi peste tot văd slava Domnului, pentru 


că Domnul este în mine şi m-a făcut asemenea Lui. Aşa îl preamăreşte Domnul 
pe om, încât în face asemenea Lui. 


— De ce strigaţi la mine, copiii mei? Domnul vă iubeşte şi v-a dat poruncile Lui. 
Păziţi-le: iubiţi-vă unii pe alții şi veţi afla odihnă în Dumnezeu. Căiţi-vă în tot 
ceasul de păcatele voastre, ca să puteți fi gata să întâlniți pe Domnul. Domnul a 
zis: „Iubesc pe cei ce Mă iubesc şi-i voi preamări pe cei ce Mă preamăresc”. 


-O , Adame, părintele nostru, tu viezi în ceruri. Și vezi pe Domnul şezând în 
slavă de-a dreapta lui Dumnezeu- Tatăl. Vezi heruvimii şi serafimii şi pe toţi 


Sfinţii, şi auzi cântările cereşti, a căror dulceaţă a făcut ca sufletul tău să uite 
pământul. Dar noi suntem mâhniţi pe pământ şi tânjim mult după Dumnezeu. 
Puțin i mai este în noi, ca să iubim fierbinte pe Domnul. SEI PSCERIEEI 


Și Adam a răspuns: — Lăsaţi-mă în pace, copiii mei, pentru că din pricina 
dulceţii iubirii lui Dumnezeu nu-mi mai pot aduce aminte de cele de pe pământ. 


— Lăsaţi-mă în pace. Vremea întristărilor mele a trecut. Din pricina frumuseţii 
Raiului şi a dulceţii Duhului Sfânt nu-mi mai pot aduce aminte de pământ. Dar 
vă spun: Domnul vă iubeşte, trăiţi şi voi în iubire, fiţi ascultători faţă de cei ce vă 
Stăpânesc, smeriţi inimile voastre, şi Duhul Sfânt va via întru voi. EI vine în 
suflet cu linişte, îi dă pacea şi fără cuvinte dă mărturie de mântuirea lui. Cântaţi 
lui Dumnezeu în iubirea şi smerenia duhului, căci de aceasta se bucură Domnul. 


DP Pzoz—7]—————. 


— Căiţi-vă înaintea Domnului şi cereţi. EI îl iubeşte pe om şi îi dă toate. Și eu m- 
am căit mult şi m-am întristat mult, pentru că am întristat pe Domnul şi pentru 
păcatul meu am pierdut pacea şi iubirea pe pământ. Lacrimile mele îmi şiroiau 
pe față şi îmi umpleau pieptul şi pământul; şi pustia auzea gemetele mele. Nu 
puteţi înţelege întristarea mea, nici cum hohoteam după Dumnezeu şi Rai. în Rai 
eram bucuros şi vesel: Duhul lui Dumnezeu mă veselea şi nu cunoşteam nici o 
suferinţă. Dar când am fost izgonit din Rai, frigul şi foamea au început să mă 
chinuie; fiarele şi păsările care în Rai erau blânde şi mă iubeau, S-au făcut 
sălbatice şi au început să se teamă şi să fugă de mine. Gândurile rele mă 
chinuiau; soarele şi vântul mă ardeau; ploaia mă muia; bolile şi toate suferinţele 
pământului mă chinuiau, dar am îndurat toate şi am nădăjduit cu tărie în 
Dumnezeu. 


Faceţi şi voi ostenelile pocăinţei: iubiţi întristările, uscaţi-vă trupurile voastre, 
smeriţi-vă şi iubiţi pe vrăjmaşi, ca Duhul Sfânt să se sălăşluiască întru voi, şi 
atunci veţi cunoaşte şi veţi afla Impărăţia cerurilor. 


Dar pe mine să mă lăsaţi în pace: acum iubirea de Dumnezeu m-a făcut să uit 
pământul şi tot ce se află pe el, am uitat chiar şi Raiul pe care l-am pierdut, 
pentru că văd slava Domnului şi slava sfinţilor, care strălucesc şi ei de lumina 
feţei lui Dumnezeu, asemenea Lui. 


Adam pierduse Raiul pământesc şi îl căuta plângând: „Raiul meu, raiul meu, raiul 
meu minunat!" Dar prin iubirea Sa, Domnul i-a dat pe cruce un alt Rai, mai bun 
decât cel dintâi, în ceruri, unde e Lumina Sfintei Treimi. 


Ce vom da în schimb Domnului pentru iubirea Lui faţă de noi? 


(Cuviosul Siluan Athonitul - din Între iadul deznădejdii şi iadul smereniei ) 


Arhimandrit Sofronie de la Essex - Cuvântări la intrarea în Postul mare - 
Cum să trecem marele post - Cuvântarea a zecea 


Ieri şi azi m-a durut inima, şi doare în mod curios... Şi m-am rugat lui Dumnezeu: 
„Nu acum. Dă-mi să săvârşesc lucrul vieţii mele”. Şi iată, spre a-mi săvârşi lucrul 
vieţii, încep prin a vorbi cu voi despre cum să trecem Marele Post. 


V-am vorbit deja despre metoda mea, pe care vă sfătuiesc să v-o însuşiţi. Metoda 
mea este precum urmează: A ne vedea țelul de pe urmă şi a merge către el, 
începând cu abc-ul. În ce priveşte Postul, trebuie avut acelaşi principiu, dar pe o 
scară redusă. Trebuie înţeles că cele cincizeci de zile ale Postului ne sunt puse la 
dispoziţie ca pregătire spre a primi învierea cea din morţi. lar viziunea noastră ne-o 
întocmim astfel: Acum începe nevoinţa, însuflarea noastră creşte la gândul că sute 
de milioane de creştini vor ţine acest Post. Calea către înviere, pentru însuşi 
Dumnezeul întrupat trecea prin suferință. Taina suferinţei o înţelegem de abia mai 
târziu. La început o primim ca pe o condiţie a creşterii noastre în Dumnezeu, ca o 
condiţie a dezvoltării noastre, spre a-L putea primi pe Cuvântul lui Dumnezeu şi 
spre a ne însuşi căile Sale în viaţa practică. 


Astfel ne vom alcătui nouă înşine acest tablou pentru Marele Post, şi vom vedea 
cum un Om pe pământ a hotărât în Sine să urce pe Golgota şi să rupă cătuşele de 
fier ale blestemului pentru păcatul lui Adam, să rabde absolut tot ceea ce nimeni pe 
întreg Pământul nu a înţeles, nimeni nu a putut cu adevărat pătrunde. lar când a 
săvârşit „lucrul” Lui, a zis: „îndrăzniți, Eu am biruit lumea” 


„Printr-un om păcatul a intrat în lume” — spune apostolul Pavel „şi printr-un Om 
vine mântuirea”. Dacă înaintea noastră vom avea un astfel de ţel, atunci vom 


întâmpina Postul Mare ca pe un sfânt răstimp în viaţa întregului an. Şi atunci când 
cu bucurie vom purta nevoinţa trupească a înfrânării de la mâncare, ea nu ne va 
dăuna, ci ne va ajuta în toate planurile: şi în cel duhovnicesc, şi în cel trupesc. 


E drept, mie acum, la bătrâneţe, pot spune că mi s-a luat această îndulcire a 
Postului Mare. La Sfântul Munte, când trăiam într-o mănăstire unde trecerea 
postului era cea mai săracă şi mai anevoioasă, eu suportam Postul cel Mare cu 
bucurie şi uşor. Acum nu o mai pot face. Sunt lipsit de această binecuvântare şi 
fericire. 


În arhitectura genială a ciclului anual al dumnezeieştilor slujbe, Postul ocupă un 
loc deosebit. Slujbele Marelui Post, unde într-o mare măsură se întrebuinţează 
texte din Vechiul Testament se arată a fi o învăţătură exprimată adesea într-o 
înălțime de necrezut a darului poetic. 


Drept pildă voi aduce irmoasele canonului care se va cânta: Ajutor şi acoperitor s- 
au făcut mie întru mântuire: Acesta este Dumnezeul meu, şi voi proslăvi pre EI, 
Dumnezeul părintelui meu, şi Voi înălța pre EI, căci cu slavă S-au proslăvit. 


Insuflătoare cuvinte, care cuprind în sine un înalt înţeles — acela pe care îl numim 
Predanie. 


Predania cea vie, mai presus de toate se exprimă în duhul vieţii, învăţătura 
dogmatică vine mai târziu. La început inima iubeşte pe Domnul şi Îl urmează 
oriunde se va duce. lar mai pe urmă se adaogă treptat neasemănata îndulcire a 
dobândirii mântuirii lumii... |...) 


Și deşi aşa stau lucrurile, din nefericire în vremile noastre rezistenţa organismului 
nostru, zdruncinat în plan nervos încă din anii copilăriei, s-a împuţinat cumplit. Pe 
vremuri mulţi erau nevoitorii care puteau petrece săptămâni, luni fară să mănânce, 
urmând înfrânării lui Hristos, postului Lui în pustie patruzeci de zile, înainte de a 
ieşi la propovăduire. Astăzi aceasta se întâlneşte destul de rar printre nevoitori. La 
care observ cu durere în inimă, un fenomen foarte jalnic: când este vorba de 
motive medicale, oamenii Sunt în Stare să rabde un post, dar pentru Dumnezeu 
nimica nu merge — pentru că este un oarecare duh care împiedică orice lucrare 
atunci când este vorba a urma lui Hristos. Înainte vreme, în mănăstiri, cei ce 
puteau, ajunau până Vineri, şi chiar până Sâmbătă. Dar asta nu era pentru toţi. În 
prima zi nu se găteşte deloc. Începând cu a doua zi se pregăteşte un ceai. Unii nu 
au mâncat trei zile, alţii numai două zile. Şi totuşi, un fenomen curios: primele zile 
sunt mai greu de trecut. A doua zi, Marţi, începe capul să ameţească. După aceasta, 


Miercuri, se poate întâmpla trecerea unui prag şi o uşurare de a posti pentru 
organism. Dar pentru cei bolnavi nu este cu putinţă, nici o singură zi de post, din 
pricina bolii. 


La Athos prima zi a Postului pentru mulți era grea, pentru că acolo erau ţărani 
puternici. Secreţiile digestive, negăsind nimic în stomac, începeau să mistuie însuşi 
stomacul. În asemenea cazuri Lunea trebuiau să mănânce ceva, ca să nu-şi strice 
sănătatea. 


Aşa că nu vreau acum să enumăr toate variațiile organice, cui ce-i trebuie, şi cine 
ce poate. lar noi rămânem cu metoda aceasta: Nu este obligatorie deplina înfrânare 
în cursul întregii săptămâni; nu este obligatoriu nici până Miercuri, până la prima 
Liturghie a Darurilor mai-nainte-sfințite; nu-i obligatoriu nici chiar prima zi să o 
treci fără a mânca deloc. Fiecare să-şi aleagă după puterile proprii. Fiecare de 
bunăvoie să întâmpine nevoinţa care se deschide înaintea noastră. Și astfel ei vor fi 
în stare să treacă întregul Post fără ca să piardă din vedere adevăratul ţel: să 
întâmpinăm în trupul nostru stricăcios harul învierii. 


În fiecare an vă va fi dat să trăiţi un lucru paradoxal: Postul, cu toate nevoinţele 
plânsului, pocăinţei, privegherilor ş.a.m.d., îl putem îndura cincizeci de zile. Dar 
Paştile — bucuria pascală — o putem trăi pentru o foarte scurtă vreme, iar apoi nu ne 
mai rămâne putere pentru bucurie. În chip firesc s-ar zice că ar trebui să fie 
dimpotrivă: cu Postul — zdrobirea, iar apoi bucuria biruitoare a învierii care învie 
omul! 


Aşa, eu nu îmi propun să vă vorbesc despre amănuntele organizării Postului. La 
Părinţii Bisericii sânt scrieri despre unele trăsături caracteristice, cum trebuie trecut 
Postul, dar având în vedere că este greu, noi facem aşa: în prima săptămână, în a 
patra şi în a şaptea a Postului ne nevoim a ne înfrâna mai mult decât în celelalte. 
Deoarece trupul poate suferi din pricina nelucrării, în practica bisericească se 
recomandă mătănii până la pământ. lar mătăniile acestea pe care le face omul zi şi 
noapte servesc ca trupul să rămână în mişcare şi în încordare. Altfel, pentru un trup 
tânăr, lipsa mişcării devine de nesuferit şi dăunătoare. De aceea în biserică se fac 
rugăciuni cu mătănii mari. Aceasta, pe de-o parte, este expresia smereniei noastre, 
iar pe de altă parte, mişcarea fizică este de neapărată trebuinţă în absenţa muncii. 


Apostolul Pavel spune: „Dacă nu lucrează cineva, nici să nu mănânce”. Dar într- 
o scrisoare către un exarh, Mitropolitul Nicolae, i-am scris cândva: „lar noi, ca 
totdeauna, am schimbat-o acum şi pe aceasta: Cine nu mănâncă, acela nici să nu 
lucreze.” Când nu ni se dă de mâncare, nu lucrăm! Dumnezeu ne-a dat un 


privilegiu deosebit: Suntem liberi de a ne determina condiţiile. Nu suntem bogaţi în 
ce priveşte proprietatea. Noi chiar nu avem destul loc ca să trăim cum am avea 
nevoie. Dar totuşi, dacă vom păzi poruncile lui Hristos, harul nu ne va părăsi. 
Iar când harul nu părăseşte, rugăciunea curge fără poticnire în orice condiţii: şi 
în osteneală, în ascultări, şi în însingurare în chilie, şi în biserică. Şi aşa, v-am 
spus în puţine cuvinte ceva despre Postul cel Mare care ne aşteaptă. 


Întorcându-ne din nou la aceeaşi temă, cum să se întipărească în conştiinţa noastră 
ceea ce eu socotesc ca un principiu absolut necesar: a avea în vedere țelul final şi a 
se îndrepta către el. Atunci aspectele neînsemnate ale vieţii noastre de zi cu zi vor 
trece fără vreo deosebită zdruncinare a organismului şi a psihicului nostru. Şi 
aceasta nu numai în Post, ci şi după, şi întotdeauna, în fiecare zi: Noi trebuie să ne 
amintim de țelul şi înţelesul petrecerii noastre aci. Noi ne-am adunat împreună ca 
într-un singur duh al dragostei pentru Hristos, să urmăm paşilor Lui, sprijinindu-ne 
unul pe altul. Vă amintiţi cum este scris în Evanghelie: Când erau pre cale, suindu- 
se în Ierusalim, lisus mergea înaintea lor, la o oarecare distanţă, iar ei [ucenicii] 
erau înfricoşaţi, şi urmând Lui, erau cuprinşi de teamă. Aşa şi noi, cu frică vom 
urma lui Hristos în tot acest Mare Post, ca mai pe urmă cântarea „Hristos a înviat” 
să irumpă ca un „prisos de viaţă” în noi. Este un foarte bun obicei acela de a cânta 
stihira Paştilor, Duminică seara, în Duminica lertării. 


Pentru Duminica lertării trebuie să spun câteva cuvinte. Această zi dobândeşte o 
deosebită însemnătate când sincer cerem iertare unul altuia. Când iertarea este 
dată din ambele părţi, atunci sufletul se simte slobod şi plin de pace. Şi aceste 
condiţii, a slobozeniei şi a păcii, foarte mult uşurează Postul... Şi voi pregătiţi-vă 
pentru ziua aceasta, ca să lepădaţi din inimă şi din mintea voastră orice umbră de 
întărâtare împotriva fratelui... 


Din însuşi începutul Postului se va cânta despre Adam cel izgonit din Rai - lucru 
de mare însemnătate, în rânduiala istorică, mai târziu se va face pomenire de 
căderea în păcat a lui Adam şi de hotărârea lui Hristos de a strica blestemul. În 
această zidire genială a întregului ciclu anual al dumnezeieştilor slujbe — în această 
sumă de teologie, de rugăciuni şi de învățături ce reprezintă cărțile Marelui Post, 
este înscrisă toată Tradiţia, dar toate primesc forma rugăciunii, astfel încât teologia 
devine conţinutul tuturor rugăciunilor noastre... 


Voi să mă iertaţi: Eu acum v-am vorbit despre amănunte ale vieţii noastre. Țelul de 
căpetenie însă vi l-am exprimat în „Testamentul” meu. Rogu-vă, uitaţi de 
nimicnicia mea şi păziţi acest testament. V-am spus că nu este uşor. /nsă de 
fiecare dată în asemenea cazuri, ca în Duminica lertării ce vine, noi vom săvârşi 


această nevoinţă, şi Să uităm toate ranele pe care le-am primit în viaţă! lar când 
din inimă vom ierta tuturor fraţilor toate cele ce s-au adunat zi de zi, zile pline de 
trude, de nedumeriri, de strâmtorări, de lipsuri, atunci toate astea vor fi lepădate, 
şi duhul nostru se va slobozi şi va afla libertatea omului iertat, izbăvit de toate 


urmările păcatului şi însufleţit de o nouă nădejde. 


Nu trebuie să ne uimim că în viaţă se nasc neînţelegeri, mai cu seamă în Post. Dar 
trebuie să ne învăţăm să preabiruim greutățile pomenite, pentru a împlini legea lui 
Hristos, Care zice: Jertaţi orice aveţi asupra cuiva, ca şi Tatăl vostru cel din 
ceruri să ierte vouă greşalele voastre. lar prin faptul de a ierta greşalele fratelui 
sau ale sorei noastre intrăm în procesul mântuirii întregii omeniri. De fiecare dată 
când se ivesc ispite sau vreo greutate oarecare (că nu este cu putință a ocoli 
frecuşurile, ca urmare a limitării trupului nostru), trebuie neapărat să o biruim, ceea 
ce dovedeşte înţelepciune. 


Unul din gândurile cu putinţă a fi cuprinse în: „ară din lemnul cunoştinţei binelui 
şi răului să nu mâncaţi” este faptul că aceasta avea să tragă după sine dezbinarea 
tuturor oamenilor. Prima groaznică nelegiuire — Cain a ucis pe Avel - a fost dintru 
însuşi începutul zilelor omeneşti. Siluan, bunul nostru acoperitor, zice că „aşa a 
început”. Şi Adam plângea faptul că toată omenirea avea să trăiască în dezbinări, în 
războaie, în ucigaşii reciproce, în asupreli reciproce ş.a.m.d., toate cele ce sunt 
împotriva legii dragostei. 


Ce pregătire ne propune Starețul Siluan pentru întâmpinarea Paştilor? - Cu cât 
mai puternic va fi în noi Duhul, cu atât mai uşor vom uita toată rana şi vom 
ierta toată jignirea pe care ne-o pricinuieşte fratele, şi cu atât mai bogat se va 
revărsa asupra noastră bucuria vieţii vecinice. A se micşora este un măreț act 
duhovnicesc înaintea lui Dumnezeu. Însuşi Domnul S-a micşorat pe Sine. Citim la 

cuvintele: „Harul trăieşte în cei mai mici, iar nu în cei 
mai mari”. Aşa i-a dat Domnul să înţeleagă cu cât mai mult se smereşte omul, cu 
cât mai mult se avântă la nevoinţa însărăcirii — cu atât mai înalt se va afla înaintea 
lui Dumnezeu, şi cu atât mai mare putinţa lui de a primi marele har. 


Nav ar fi să gândim că felul cum ne-am adunat este o lucrare omenească: însuşi 
Domnul ne-a adunat. lar dacă Domnul ne-a adunat, noi vom urma Sfantului Siluan. 
În zile de praznic, la începutul vieţuirii sale monastice, el slujea în trapeză 
părinților şi fraţilor şi se gândea ce fericire îi fusese dată „să slujească celor pe care 
îi iubeşte Domnul”. Iar într-o zi, aşa cum scrie, slujind fraţilor în trapeză, a doua 
oară a simţit harul arătării lui Hristos. Dar întrucât, după legea duhovnicească, 
aceste stări înalte trupul omenesc nu le poate purta, ele se dau o dată sau cel mult 


de două ori în viaţă, iar apoi rămân ca o amintire şi ca o cunoaştere, în forma, 
amintirii în noi, însă puterea harului, în chip real, lipseşte. PD cer 
Mare zicea că ridicarea harului este de neapărată trebuinţă, pentru ca omul să-şi 
continue viaţa şi activitatea pământească. 


Voi toţi cu dragoste m-aţi ascultat: încercaţi să împliniţi toate acestea în Postul ce 
vine. De ce zic „în Postul ce vine”? — Pentru că, într-un chip straniu, împărăţeşte în 
lume acum o atmosferă încărcată. Şi buzele credincioşilor şi necredincioşilor tot 
timpul apare cuvântul „apocalipsă”, „evenimente apocaliptice”, „aşteptări 
apocaliptice”. În ce chip va veni sfârşitul, incă nu ştim, dar în anul de față 
tensiunea este mai mare decât mai înainte. Să încercăm să facem din acest Post un 
post al luptei pentru ceea ce v-am rugat eu: pentru unirea care va fi unire după 
chipul Sfintei Treimi. 


De ce rugăciunea lui lisus Hristos către Tatăl, înaintea însăşi morţii pe Golgota, 
cuprindea cererea ca unirea care este în Fiinţa lui Dumnezeu însuşi Să fie dată 
nouă? — Este cea înaltă formă de îndumnezeire a omului. lar a crede că ea poate fi 
însuşită fără dureri, fară răstigniri — este naiv. Cu mai multele suferinţe, mai multă 
răbdare a tuturor înjosirilor şi a tuturor nedreptăţilor, noi agonisim darul harului 
dragostei atotcuprinzătoare. Şi atunci vom cunoaşte pe Dumnezeu precum este, cu 
alte cuvinte — ca Dragoste. 


lată ceea ce trebuie noi să trăim. Îndelung aş putea să vă vorbesc despre un 
fenomen curios: Oamenii nu îşi observă propriile greşeli, şi judecă pe alții. Aşa se 
pierde unirea. Feriţi-vă de orice gând împotriva vreunui frate sau soră, căci 
fiecare gând pricinuieşte o crăpătură în zidurile cetăţii. 


Lipsa acestei viziuni duce la faptul că fiecare om crede că el are dreptate şi nu îşi 
observă greşalele proprii. Această pană şi ierarhii o fac, şi noi toţi. Aşa că feriți-vă 
de tot gândul rău, la voi în chilie, iar atunci zidirea noastră vă rămânea în picioare 
şi noi vom dobândi mântuirea. Dar dacă ne vom ierta nouă înşine greşalele, 
neînţelegând pe fratele, atuncea toate se vor nărul. 


Nu demult a venit la mine un tânăr care avusese un conflict cu soţia sa. lar ei au 
doi copii. Şi eu i-am spus: “Smereşte-te, şi atunci vom scăpa de tragica năruire a 


familiei. lar copiii mici vor scăpa de tragica formă a vieţii copiilor cărora li s-au 
despărțit părinţii“. 


Aşa şi în familia noastră: Vom fugi ca de foc, ca de venin de şarpe, de orice umbră 
a dezbinării. Ne vom zidi viaţa aşa încât cu adevărat să ne mântuim, şi ca să ne 
însuşim acel dar al lui Dumnezeu pe care-l avem în libertatea duhului noastru de a 
ne aduna şi a trăi ca o singură familie. 


lertaţi-mă. Vorbesc dintr-o inimă îndurerată şi multe zic într-un chip dezlânat. Dar 
totuşi, ascultaţi-mi cuvântul şi veţi vedea bune roade în viaţa voastră. PI 
zicea: “Dobândeşte pacea, şi mii se vor mântui în jurul tău“. 


Noi suntem douăzeci şi şase de persoane. Aşa că, dacă Dumnezeu ne ajută să ne 
biruim patimile aici, şi pentru fiecare se vor mântui o mie — atunci douăzeci şi şase 
de mii de oameni vor ajunge în Rai!” 


(din: Arhimandritul Sofronie, “Cuvântări duhovniceşti”, vol. 1, Editura 
Arhiepiscopiei Alba Iulia — Reîntregirea, 2004) 


Arhimandritul Sofronie de la Essex - Cuvântarea a unsprezecea - Postul şi 
lupta cu ispitele pe calea către înviere 


După pilda lui Hristos, Care S-a îndepărtat în pustie, tradiția noastră a statornicit 
Marele Post — cel de patruzeci de zile: 


Atunci lisus au fost dus în pustie de Duhul, ca să se ispitească de diavolul. Şi 
postind patruzeci de zile şi patruzeci de nopți, dupre aceea au flămânzit. Și 
apropiindu-se către EI ispititorul, i-a zis: De eşti Tu Fiul lui Dumnezeu, zi ca 
pietrile acestea pâini să se facă. lar EI răspunzând, au zis: Scris este: Nu numai 
cu pâine va trăi omul, ci cu tot graiul ce iese din gura lui Dumnezeu. Atunci L- a 
dus diavolul în sfânta cetate şi L-a pus pre aripa bisericii, şi a zis Lui: De eşti Tu 
Fiul lui Dumnezeu, aruncă-te pre Sineţi jos, că scris este: îngerilor Săi va 
porunci pentru Tine, şi pre mâini Te vor ridica, pentru ca nu cândva Să 
poticneşti de piatră piciorul Tău. Și au zis lisus lui: Iarăşi scris este: Să nu 
ispiteşti pre Domnul Dumnezeul tău. Apoi a dus pre EI diavolul într-un munte 
înalt foarte, şi i-a arătat toate împărăţiile lumii şi Slava lor. Şi a zis Lui: Acestea 
toate voiu da Ţie, dacă plecându-Te mi Te vei închina. Atunci au zis lisus lui: 
Mergi înapoia mea, Satano, că scris este: Domnului Dumnezeului tău să te 
închini, şi Lui Unuia Să Slujeşti. Atunci L-a lăsat diavolul, şi iată îngeri s-au 
apropiat de Dânsul, şi slujeau Lui. 


Astăzi nu socotesc cu putinţă a vorbi despre întregul conţinut al acestei ispite, dar 
toate ne indică faptul că ea s-a petrecut la ultimul „etaj”. Diavolul încă nu ştia cu 
Cine vorbeşte, însă Omul cu Care vorbea, stârnea acele ispitiri: „Dacă Tu eşti Fiul 
lui Dumnezeu, fă minunea asta...”; „Dacă Tu eşti Fiul lui Dumnezeu, atunci 


aruncă-Te, şi îngerii Te vor păzi...”; ducându-L pe muntele înalt şi arătându-l toate 
bogăţiile acestei lumi, a zis: „Stăpânia asupra întregii lumi este dată mie — închină- 
Te, şi ţi-o voiu da ie...” Şi Domnul a biruit toate cele trei ispite, şi a zis: „înapoia 
Mea, satano!” Astfel Omul-Hristos a biruit lumea. lar apoi, la sfârşitul călătoriei 
Sale pământeşti, EI a zis ucenicilor: „îndrăzniți, Eu am biruit lumea” 


Ce este caracteristic acestei ispitiri? — Patruzeci de zile Domnul postise, petrecând 
într-o neîntreruptă încordare a duhului. lar când n-a mai putut, şi puterea trupului 
în chip firesc a slăbit, atunci s-a apropiat şi diavolul. Deci înseamnă că atunci când 
postim şi slăbim din pricina postului — devenim uşor de supus ispitelor 
vrăjmaşului. 


Noi nu ne putem compara cu Hristos. Cunoaşterea lumii la El era absolută, 
dumnezeiască. Dar şi după omenire, în întruparea Sa, El se afla nu ca un om 
simplu, precum se vede din dialogul diavolului cu EI: „Dacă Tu eşti Fiul lui 
Dumnezeu -— atunci fă minuni, aruncă-Te, închină-Te: că îţi voiu da stăpânire”. Pe 
noi însă vrăjmaşul ne ispiteşte cu lucruri mai mici, dar care ne clatină, chiar dacă 
pe noi ne cearcă o luptă, fără îndoială, mai mică decât pe Domnul. Legile şi 
energiile cosmice sunt peste tot aceleaşi: ele trec prin noi. Când Domnul spune: 

Eu am biruit lumea”, înseamnă că EI a devenit mai presus de cosmos. 


Acum aş vrea să vorbesc cu voi în legătură cu cele de mai sus, că putem trăi acest 
Post fără a ne da seama de nimic. Şi atunci, în conştiinţa minţii noastre Postul va 
trece fără de folos. Zic „în conştiinţa minţii”, pentru că însuşi Postul este lupta cu 
patimile, şi o luptă nu fără de folos şi fără rezultate... 


După câte ştiu (dar ştiu foarte puţine despre cele prin care voi treceţi), vă voiu 
spune că în conştiinţa mea au rămas două experienţe de suferință din toate 
nevoinţele voastre în vremea acestui Post. Am simţit în rugăciunea pentru voi că au 
fost două momente de pierdere a răbdării. Și trebuie să fim cu mare luare aminte, 
căci lupta este foarte primejdioasă... Răbdarea priveşte toate formele vieţii 
noastre: şi durerile trupeşti, şi luptele gândurilor noastre, şi stările noastre 
duhovniceşti toate cele trei planuri sunt atinse, pentru că Postul, în amintirea 
postului lui Hristos, şi este acea încercare la toate nivelele. De pildă, noi nu 
înţelegem pentru ce îndulcirile trupeşti ridică de la noi îndrăzneala în rugăciune, ba 
chiar energia în rugăciune. Dar postul este una din formele luptei împotriva 
patimilor. Postind, începe o perioadă grea, când simţim întreaga noastră alcătuire. 
Tot trupul slăbeşte: foarte uşor se predă, şi nu mai poate răbda. Domnul a 
hotărnicit măsura omului — patruzeci de zile. lar aceasta este măsura desăvârşirii. 
În alte culturi ascetice există mijloace de a supravieţui şi mai mult decât 40 de zile. 


Dar acolo toată lupta se dă după alte legi şi pe alt plan. Şi mijloacele sunt altele. 


Noi nu ne slobozim niciodată de lupta cu patimile. Din pricina luptei trupului, 
noi trebuie în toată vremea să rămânem într-o continuă încordare a atenţiei, 
pentru ca trupul să nu ne impună cele ce împiedică duhul de a se înălța către 
Dumnezeu. Şi deci, este cu putinţă să se apropie de noi gânduri, aproape pe acelaşi 
plan pe care Hristos ni L-a arătat în Evanghelie, însă la noi asemenea încercări sunt 
un fenomen foarte rar. lar cealaltă sarcină a venirii noastre în lume: Domnul a 
venit Să mântuiască lumea biruind toate energiile cosmice, ducându-ne în planul 
vieţii Dumnezeieşti, făcându-ne de acum a fi dincolo de hotarele puterilor 
Cosmosului, transcenzându-le. Noi trăim pe planul cel mai de jos, dar totuşi, 
treptat, ne povăţuim către acea viaţă. lar când vine din nou Postul (dacă Dumnezeu 
îndelungeşte viaţa noastră a tuturora), fiţi cu luare aminte la aceasta. Vorba este nu 
numai despre trup ci, mai nainte de toate, despre duhul nostru cel vecinic. Iar 
atunci posturile voastre vor da rod în toate planurile luptei: şi în ce priveşte 
patimile trupeşti, şi pentru puterea psihică de a răbda, şi pentru o mai înaltă 
cunoaştere a minţii despre ființă. Şi aşa, am vrut astăzi să vă vorbesc despre 
aceasta, pentru ca Postul să nu treacă fără urmări în ce priveşte cunoaşterea 
noastră. 


Ca rezultat, prin post şi rugăciune, noi ne pregătim către ceea ce ne este făgăduit, 
adică învierea. Noi întâmpinăm Paştile: „Hristos a înviat!” — şi prăznuim învierea 
noastră cea de obşte, iar nu numai învierea lui Hristos, cum spune 

în Cuvântul de învăţătură din noaptea Paştilor: „înviat-au Hristos, şi nici 
un mort mai este în mormânturi”, 


lertați-mă că îmi îngădui să vă vorbesc despre următoarea: Mie mi-a fost dat 
pomenirea morţii, prin care toată fiinţarea cosmică suferea moartea şi se supunea 
sfârşitului. Dar când s-a pogorât asupra mea mila lui Dumnezeu şi am simţit în 
sine-mi putinţa vieţii vecinice, atunci pentru mine a înviat tot Cosmosul. Şi 
experienţa negativă a pomenirii morţii, dintr-o dată s-a schimbat în cunoaşterea că 
moartea pentru noi nu există. 


Noi suntem zidiţi „după chipul şi după asemănarea” Dumnezeului celui Fără de 
început şi Fără de sfârşit. Când am vorbit despre înviere ne-am îndreptat atenția 
către ultimele cuvinte ale Simvolului Credinței: „Aştept învierea morților”... 


Anume nădejdea aşteptarea este în noi acea energie care ne învie în chip neînțeles. 
Cei ce s-au întors înapoi de la Hristos, şi care se află pe de-a-ntregul sub stăpânirea 
morţii, nu pot să o aibă: ei nu cred în înviere. 


Am vrut să vă spun aceste câteva cuvinte pentru ca Postul cel Mare să vă fie cu rod 
şi în sfera cunoaşterii, şi în sfera conştiinţei, fiind o nevoinţă conştientă în toate 
planurile: în lupta cu patimile trupeşti, în planul experienţei psihice a răbdării, în 
planul cercării credinţei noastre. Şi ispitele pot fi de intensității diferite: ele cu 
adevărat ne pot duce până la hotarele pierzaniei. Dar când ieşim din această stare şi 
trăim Învierea atunci simţim biruinţa: Hristos a biruit lumea şi a înviat din morţi. 


Sunt oameni care se luptă cu patimile o dată sau de două ori, în vremea năpădirii 
vrăjmaşe. Să zicem că patima s-a apropiat de o sută de ori de om, şi că în două 
cazuri s-a împotrivit ei. Şi lui i se pare că este un nevoitor. Unul ca acesta se 
hotărăşte să vorbească celorlalți de virtuţi, iar el însuşi de nouăzeci şi opt de ori a 
dat înapoi“. Căci noi când vorbim despre „întunerecul în care trăieşte lumea”, 
avem în vedere că lumea trăieşte din patimi şi că viaţa noastră nu o cunoaşte. 
Oamenii se îndepărtează de la Hristos şi de la adevărata descoperire a ceea ce este 
omul. 


De la întâmplarea evanghelică, atunci când diavolul s-a apropiat de Hristos şi a zis: 
„Dacă Tu eşti Fiul lui Dumnezeu...”, vădit este că noi toţi suntem copii ai lui 
Dumnezeu, Cela ce a zis: Să facem om dupre chipul nostru şi dupre asemănare. lar 
vrăjmaşul a vorbit cu Hristos chiar dintru început despre cele de pe urmă! 


Sunt unii care se nevoiesc, rabdă nevoinţa, şi dintr-o sută de atingeri ale îndulcirii 
pătimaşe ei de nouăzeci şi opt de ori o resping cu succes, dar o dată sau de două 
ori, dintr-o dată, cumva cedează. EI nici nu se gândeşte să înveţe pe alții, căci el 
însuşi nu se simte pe sine a fi biruitor patimilor. 


Și totuşi mă simt nevoit să vă amintesc — vă rog rostiţi de fiecare dată, dacă e cu 
putinţă, conştient: „învredniceşte-ne, Doamne, în ziua aceasta, în seara aceasta, 
în noaptea aceasta, fără de păcat a ne păzi noi”. Prin ce se deosebeşte viaţa 
noastră de cea a restului lumii? — Prin faptul că noi respingem îndulcirea patimilor 
pentru a petrece în împreunare cu Dumnezeu. 


Domnul a venit şi a spus: Eu sânt calea. Care cale? — După căderea lui Adam, când 
totul a fost pierdut, Domnul a reînnoit în noi chipul lui Dumnezeu, întunecat prin 
cădere. Acum, că îl cunoaştem pe Hristos, încercăm să trăim ca şi El. Insă mai sunt 
atingerile încercărilor care sunt în stare a scâlcia voia noastră. Aceasta la început 
cere o mare şi dureroasă încordare. 


Mulţi nevoitori au iubit bolile, căci boala uşurează lupta cu patimile trupeşti. Şi 


deoarece noi încă nu am biruit patimile, nu putem trăi deplin bucuria învierii. ŞI, cu 
toate acestea, într-o măsură noi totuşi o trăim. 


Şi de multe ori mi S-a întâmplat să mă întâlnesc cu astfel de fenomene, că Paştile 
erau pentru unii 0 vreme de încercări, şi trăiau ca un fel de prăbuşire în fiinţa 
lor. “Înviat-au Hristos” şi nici un mort mai este în mormânturi”. Iar eu mă simt 
dintr-o dată sub stăpânirea morţii! Nu numai când veţi simţi faptic biruinţa 
patimilor asupra voastră, ci şi în însăşi lupta, amintiţi-vă că nimic altceva nu 
există, decât Hristos, şi sprijiniţi-vă pe EL. S-ar putea ivi şi simţământul: „Uite, 
au venit Paştile dar eu tot în moartea patimilor zac”. Dar nu trebuie să cedaţi 
acestei ispite, ci trebuie să credem că noi cu adevărat vom învia şi nu numai Să 
credem, ci şi să aşteptăm, precum minunat vorbesc Sfinţii Părinţi în Simbolul 
Credinței. Eu nu numai cred că învie morţii, nu! — ci şi aştept acea înviere. 


Rostiţi cuvintele acestea cu mult simţământ, cercetaţi-vă şi cunoaşteţi caracterul 
acestui fenomen! Dacă spunem în Simbolul Credinței: „Eu AŞTEPT învierea 
morţilor”, iar în rugăciunile pentru cei adormiţi: „Pre cel ce în NĂDEJDEA învierii 
vieţii vecinice a adormit, odihneşte”, înseamnă că subliniem că, murind, noi vom 
aştepta învierea noastră, iar între timp: În mâinile Tale îmi încredinţez duhul. 
Doresc tuturor să trăiţi Paştile adevărat, cu această aşteptare a învierii noastre celei 
de obşte... 


Sunt perioade când chiar ne aflăm răstigniţi în lupta de a ne petrece ziua fără de 
păcat, adică să nu ne stăpânească păcatul... Lupta aceasta poate atinge intensităţi 
deosebit de adânci, lucru de care nu am vorbit nici în cărți, nici cu voi. Că nu toţi 
aveţi destulă înţelegere spre a o primi cum trebuie. Insă mulţi dintre nevoitori s-au 
luptat cu patimile trupeşti până întru a-şi pricinui dureri. Citind Vieţile Sfinților 
veţi vedea că, atunci când unii au trecut astfel, de ispite, ei se ardeau pentru a 
omori în sine, prin durere, simţirea trupească. (Unul dintre sfinţi îşi ardea degetele 
spre a-şi birui îndulcirea). Câtă vreme patima lucra, ei îşi muşcau degetele, îşi 
pricinuiau durere, literal bătându-şi trupul (mai mult picioarele, unde nu sunt 
organe). Mijlocul acesta este foarte primejdios pentru unii: de a se bate până când 
durerea ajunge la inimă. Poftele după îndulciri trupeşti au o curioasă putere: Când 
patima lucrează în noi puternic, atunci durerile loviturilor nici nu se simt. Numai 
când ajunge durerea până la inimă, atunci încetează patima. 


De ce e nevoie de toate acestea? Fiindcă de fiecare dată când cedăm, patima deţine 
biruinţa asupra voii noastre. Şi de fiecare dată când biruim îndulcirile trupeşti prin 
lovituri, se schimbă întreaga noastră structură, iar trupul începe — să se supună 
cerinţelor duhului. 


Cu alte cuvinte, de fiecare dată când reuşim să biruim patima printr-o astfel de 
durere, trupul nostru se predispune a urma nevoilor duhului. 


Insă la drept vorbind, lupta cea mai eficace este lupta în duh. Iar loviturile sunt una 
din formele luptei ascetice pentru a stăvili în sine lucrarea patimii, adică spre a nu 
lăsa patima să te stăpânească, spre a nu o primi. Şi eu am fost nevoit să-mi 
pricinuiesc inimii dureri, pentru a opri poftele pătimaşe, însă personal prefer alte 
mijloace de a le combate: amintirea morţii mi-a ajutat mie. Uimitoarea ei lucrare 
consta în faptul că omul vede trupul celălalt ca pe un cadavru, şi ispita dispare 
astfel fără lovituri. Sfinţii Părinţi foarte mult apreciau pomenirea morţii, pentru 
faptul că ea omoară în noi patima trupească. 


Sunt momente de încăierări mortale cu patima: „Ori tu, ori eu, unul din noi va 
rămâne în viaţă!” Şi de fiecare dată, în astfel de clipe acute, trupul şi mintea 
noastră se primenesc, renasc. După aceea mintea uşor respinge orice chip pătimaş. 
Și dobândim „stăpânire”, de acum nu în virtutea postului, ci în virtutea culturii 
minţii. 


Cultura minţii - iată mijlocul cel mai eficace ce ne rămâne în lupta cu patimile. 
Scriu despre aceasta în cartea despre Starețul Siluan — cum Să te lupţi cu 
patima: „A nu-ţi preda mintea” şi a învăţa mintea Să respingă tot chipul pătimaş. 
Iar când omul îşi cultivă mintea în acest plan, astfel încât ea nu se mai 
împleteşte cu impulsul patimii, atunci patima moare. lar aceasta se referă nu 
numai la ispitele trupeşti, ci şi la orice altă patimă... 


Din experienţa mea la Athos, am observat chiar pe pielea mea că atunci când mă 
ocărau, când mă lipseau de ceva şi mă tratau cu bădărănie, atunci îmi scădea lupta 
cu trupul. Dar au fost cazuri (foarte rare) când tineri monahi, din pricina scârbelor, 
dimpotrivă, căutau mângâiere în această simţire trupească, nervos plăcută. lată 
pentru ce trebuie să fim cu multă luare aminte în privinţa asta. 


Tare mi-e teamă că vorbesc prost, dar totuşi nădăjduiesc că, în ciuda gândirii mele 
stângace, ceva va rămânea în cugetul vostru. Voi toţi — mie iubiţi fraţi şi surori, cu 
mă rog pentru voi toţi. ȘI fiți răbdători. Dumnezeu pe fiecare din noi ne încearcă cu 
câte ceva. ŞI iertaţi-mă. 


(din: Arhimandritul Sofronie, “Cuvântări duhovniceşti”, vol. 1, Editura 
Arhiepiscopiei Alba Iulia — Reîntregirea, 2004) 


Arhimandritul Sofronie de la Essex - Cuvântări la intrarea în Postul Mare - 
Cuvântarea a douăzeci şi patra - „O, cum aş dori ca voi toţi să fiţi poeţi!” 


Astăzi cuvântul meu este iarăşi către voi, fraţii şi surorile mele, care aţi venit nu 
demult. In două săptămâni începe Marele Post. Și vreau să vorbesc acum puţin 
despre post. 


De multe ori s-a vorbit despre faptul că putem introduce în facerile noastre, în 
cuvintele noastre, un înțeles sau altul. Cum şi ce trebuie să facem spre a 
preschimba acest Mare Post, din ceva ce ne înfricoşează, în ceva ce ne insuflă? 
Dacă monahul întâmpină Marele Post cu însuflare, atunci el curge cu adevărat ca o 
perioadă insuflată, ca o pregătire spre a primi lumina învierii. Dar dacă omul se 
teme, atunci el îşi poate strica sănătatea, iar postul va fi pentru el un chin. Pie ca 
fiecare dintre voi, în duh, să îşi înrădăcineze în minte vreun chip al sfinţeniei 
pentru a se insufla. 


Vă voiu vorbi despre gândurile care mie mi-au fost preţioase. Ce am observat eu în 
viaţa lumii, a lumii oamenilor şi a lumii în general, în tot regnul animal? Singur 
omul este în Stare să se reţină prin înfrânare atunci când în faţa lui se află 
mâncare - omul căruia i s-a dat duh ca şi chip al Dumnezeului Vecinic Care 
înfăptuieşte dintru nimic. Opriţi-vă asupra acestui gând. Astfel, dacă ne vom 
înfrâna de la mâncare, sau de la somn, sau de la mai ştiu cu ce — toate acestea vor 
lucra spre a face să crească în noi ceea ce aparţine chipului lui Dumnezeu. 


A curăţi în noi chipul lui Dumnezeu cel întunecat de păcat - iată sarcina ce ne 
Stă înainte! Când va trăi în noi ideea aceasta, atunci nu fără sens va fi toată 


înfrânarea noastră. Aşadar marea sarcină pe care ne-o pune înainte viaţa 
monahală este a ne asemăna cu însuşi Hristos, precum şi El a primit chipul 
omenesc, arătându-Şi Dumnezeirea. 


Postul acesta este aşezat întru amintirea postului de patruzeci de zile al însuşi 
Domnului în pustie, atunci când era cu fiarele, şi unde, la sfârşit, l-a lăsat către Sine 
până şi pe diavol şi a vorbit cu el. Ce putem noi alege din cuprinsul vieţii lui 
Hristos însuşi, aşa cum o putem înţelege din Evanghelie, din Tradiţie şi din cărţile 
apostolilor? lată, apostolul Pavel, genialul poet, spune că „noi, oamenii, trebuie să 
avem aceleaşi gândiri, aceleaşi simţăminte care erau şi în Hristos.” 


În ce constă taina? În faptul că, dacă ne asemănăm Dumnezeului Celui întrupat, 
aceasta va trece şi în vecinicia care era şi înainte de facerea lumii. Ipostasul 
omenesc trebuie să se dezvolte în noi şi să cuprindă în sine gândul lui Hristos 
însuşi. 


Ce trebuie să purtăm în gândul nostru ca să nu ne smintim de caracterul 
neînsemnat a multe din înfăptuirile noastre legate de post şi, în general, de nevoinţa 
chipului monahal al vieţii? 


Trebuie ca acea „înţelegere”, pe care am văzut-o în Hristos, să fie şi în noi. La Sf. 

aflăm o minunată expresie: „Noi ştim că acum 
fiii lui Dumnezeu Suntem, şi încă nu S-a arătat ce vom fi după ieşirea noastră din 
această lume. Ci ştim numai, zice el, că atunci când vom vedea pre EI precum 
este, şi noi ne vom putea face asemenea Lui: precum este EL” 


Aşa încât vă rog, mai tinerii mei fraţi şi surori, amintiţi-vă acestea şi fiţi proprii 
voştri „făcători” precum o arată cel între sfinți Grigorie de Dumnezeu 
Cuvântătorul, făcătorii tuturor, începând cu cele neînsemnate. Şi aşa, începând cu 
facerile noastre neînsemnate, neobservat ne pregătim duhul şi fiinţa spre a primi 
până şi suflarea cea nefăcută Dumnezeiască. Asemenea genialului poet, genialului 
teolog, genialului filosof — apostolul Pavel, fi-vom şi noi toţi făuritorii vecinicei 
noastre mântuiri în Dumnezeu. 


„Aştept învierea morţilor”. Rostind aceste cuvinte ale Simbolului Credinței ar 
trebui să ne amintim că ele reprezintă starea duhului care aşteaptă venirea lui 
Hristos. lar această aşteptare este rezultatul înfăptuirii noastre; ea este şi va fi 
acea energie care neapărat ne va învia. 


O, cum aş dori ca voi toţi să deveniți poeţi! Fără o însuflare creatoare este greu să- 
ți petreci o singură zi aşa cum s-ar cuveni creştinului. Astfel, apropiindu-ne de 
Post, să ne deschidem inima şi mintea către învierea ce ne Stă înainte, aşa cum şi 
Domnul, înainte de a propovădui, a postit patruzeci de zile în pustie şi era acolo 
cu fiarele. 


Și deci astăzi v-am spus câteva cuvinte spre a vă îndrepta mintea către nevoinţa ce 
ne stă în faţă. La acestea aş dori să adaog că trebuie să fim nu numai poeţi, ci şi 
luptători plini de bărbăție. Zis-a Domnul că „împărăția cerurilor se ia cu trudă şi 
cu nevoinţă, şi cei ce se silesc o vor răpi”. Câtă vreme trăim pe Pământ, 
experienţa noastră în trup ne arată că trebuie neîncetat să bem, să mâncăm, Să 
dormim, să ne odihnim, ca să redobândim noi energii biologice pentru viaţă. Aşa 
şi în plan duhovnicesc, suntem nevoiţi să ne hrănim Sufletul, mintea, prin efort. 


Voi cunoaşteţi expresia, adesea întrebuințată ironic „este în chinurile facerii.” Aşa 
se poate spune despre tot artistul, în orice domeniu al artelor. În felul acesta, 
începând cu lucruri foarte mărunte, ne vom predispune către arătarea lui 
Dumnezeu însuşi în noi. lar credinţa noastră stă în faptul că noi cu adevărat primim 
viaţa rezidită a lui Dumnezeu însuşi. Când noi „urmăm lui Dumnezeu” Celui 
întrupat — vorbesc despre Hristos — aceasta va trece apoi şi în planul duhului după 
moartea noastră. De vom fi asemenea Lui pe Pământ, precum a fost EI, atunci vom 
fi asemenea Lui în vecinicia Sa fără de început. 


Vedeţi ce cuvinte întrebuințăm: Vecinicia cea fără de început a lui Dumnezeu va fi 
împărtăşită nouă! Aşa o îndrăzneală, oare nu este semnul nebuniei noastre? Dar 
iată că genialul Pavel spune că o astfel de „nebunie” mântuieşte lumea. Ceea ce ne- 
a făgăduit Hristos, mintea pământească nu poate cuprinde. Mintea noastră poate fi 
deosebit de înzestrată cu putere pentru gândirea sau înfăptuirea ştiinţifică, pentru 
filosofie sau pentru multe altele, însă nu pentru a crede în vecinicie. Dar în 
vecinicie pot să creadă până şi copiii, precum zice Domnul. Aşa că vedeţi: şi astăzi 
— acelaşi cuvânt al nostru către Dumnezeul Cel ceresc, acelaşi duh ne trage a urma 
lui Hristos. 


A trecut puţină vreme de când am auzit de la cineva: “M-am săturat, nu mai vreau 
să sufăr. Vreau linişte, bucurie, fericire pământească, şi sufletul meu se scârbeşte 
de suferinţe”. Deşi un dreptslăvitor a rostit acestea, în esenţă el nu gândeşte în chip 
dreptslăvitor. Pentru a deveni în stare a cuprinde cu dragostea, mai pe urmă, 
întreaga făptură, trebuie să trăim multe stări dureroase şi multe suferinţe. Insă 
energia pentru acele suferinţe o dă porunca lui Hristos pentru ura de sine, pentru 
dragostea noastră de Dumnezeu şi de aproapele. 


lată că v-am vorbit despre lucruri în realitate înfricoşate. În zilele vieţuirii pe 
Pământ a Dumnezeului întrupat, lisus Hristos a fost singurul Om Care, dându-ne 
porunca urii de sine pentru dragostea de Dumnezeu şi de aproapele, S-a îndreptat 
către Golgota, nu pentru ca pe Sine să Se mântuiască: ci El S-a dat tuturor 
suferințelor, plin de dragoste pentru om-omenire. O — ce chip acela — Omul! Iar cei 
care au trăit acea viziune nu mai pot afla nicăieri nimic asemenea. 


Domnul ne-a poruncit ceea ce El însuşi a înfăptuit. Pentru dragostea de aproapele, 
EI S-a dat pe Sine tuturor suferințelor, şi nu numai morţii, ci unei morţi ce se trăia 
ca blestem în Vechiul Legământ: Blestemat tot cel spânzurat pre lemn. 


Noi nu atingem măsura pe care o vedem în Hristos, şi înţelegem de ce Părinţii 
noştri — iar cel dintâi Botezătorul loan — au văzut în Hristos pe Dumnezeu. lată 
pildă minunată: loan. Atunci când oamenii erau gata să recunoască în el însuşi pe 
Mesia cel aşteptat, el a zis: „Nu! Ci este Altul, Care vine înaintea mea, El este 
Mântuitorul lumii!” Cât de des se întâmplă pe Pământ ca aceia ce au primit 
stăpânire mare asupra multor oameni să fie înclinați a se socoti singurii vrednici de 
o astfel de stăpânire! Ci iată că Sf. loan a aflat în sine puterea de a tăgădui acest rol 
şi a spune cum trăia el însuşi insuflat de viziunea lui Hristos. 


Dacă se înalță mintea noastră către acea viziune a lui Hristos pe Golgota, atunci 
este de înţeles că tot cuvântul încetează. Şi atunci îl cinstim pe EI „ca Dumnezeu” 
— de acum în tăcere. În cele cincizeci de zile ale Postului care ne stau în faţă, 
fiecare dintre voi va avea de trăit clipe grele şi atunci ne vom aminti de Hristos, 
Care a petrecut în pustie patruzeci de zile şi patruzeci de nopți. 


Chiar înainte de începutul Marelui Post se face slujba „marii iertări”. Atunci când 
noi, în mica noastră obşte, vom cere smerit iertare fraţilor noştri pentru tot ceea ce 
am greşit înaintea lor în cugetul nostru, amintiţi-vă şi de Înfricoşata Judecată. Este 
spus că Domnul va veni în slavă. Şi când va şedea EI pe scaunul Său, se vor aduna 
înaintea Lui toate noroadele, de la facerea omului până la cel mai de pe urmă ce va 
din femeie să se nască. Astfel, strămutaţi-vă mintea de la cele mărunte care, cu 
toate acestea, sunt chipurile altor lucruri, neţărmurite — iată ce trebuie să facem. În 
capitolul al cincilea la Evangheliei de la Matei se află multe cuvinte ale lui Hristos 
care pomenesc legea lui Moisi: S-a zis celor de demult: Să nu ucizi. (...) Dar Eu 
ZIC vouă... (...) S-a zis celor de demult: Să nu preacurveşti. (...) Dar Eu zic 
vouă..., ş.a.m.d. Şi de fiecare dată, purcezând de la poruncile Vechiului Legământ, 
EI trece la înţelesul cel nemărginit al fiecăreia dintre ele. 


Aşa şi eu acum, încerc să vă propun, ca frate al vostru, să folosiţi acest mijloc spre 


a face ca viaţa voastră să fie roditoare: De la lucruri mărunte, strămutaţi-vă la 


nemărginire! 


(din: Arhimandritul Sofronie, “Cuvântări duhovniceşti”, vol. 1, Editura 
Arhiepiscopiei Alba Iulia — Reîntregirea, 2004) 


Arhimandrit Sofronie de la Essex - Cuvântări la Duminica iertării - 
Cuvântarea a douăzeci şi cincea - Fericită mintea carea nu a umblat în sfatul 
necinstitorilor 


“În cuvântarea trecută Domnul ne-a dat cuvânt pentru nevoința Marelui Post care 
ne stă în faţă. Astăzi aş dori să vă spun câteva cuvinte în legătură cu acea sfântă 
rugăciune ce va fi la sfârşitul săptămânii, cerând iertare pentru toate alunecările 
spre păcat unul faţă de altul. Pentru a întemeia cuvântul meu pe Sfânta Scriptură, 
voi cita cuvintele primului psalm: Fericit bărbatul, carele nu a umblat în sfatul 
necinstitorilor şi în calea păcătoşilor nu a Stătut, şi pre scaunul pierzătorilor nu 
a şezut, ci în legea Domnului voia lui, şi în legea lui va cugeta ziua şi noaptea. Şi 
va fi ca un lemn Sădit lângă izvoarele apelor, carele rodul său va da în vremea 
sa, şi frunza lui nu va cădea, şi toate, oricâte va face, vor spori. 


Aceste cuvinte ale psalmului se repetă în dumnezeieştile slujbe foarte des. Şi deci, 
întemeindu-mă pe ele, voi zice că rugăciunea de care am pomenit, pentru iertarea 
greşalelor noastre, ale tuturor fraților şi surorilor, se va săvârşi aicea — în căsuţa 
aceasta, în bisericuţa noastră. Dar, ca întotdeauna, deşi experienţa o primim într-un 
cadru restrâns, cu mintea trebuie să trecem la dimensiunile cosmice. 


Îngânând psalmul, aş zice aşa: „Fericită mintea noastră când refuză să intre în 
vorbă cu gândurile rele care ne înclină către vreo formă Sau alta a păcatului”. 
Dar nu este destul numai refuzul dialogului cu gândurile pătimaşe ce spurcă 
întreaga noastră fiinţă, ci este nevoie şi de o trecere de la aceste cadre restrânse 
până la — mă hotărăsc să o spun — dimensiunile Înfricoşatei Judecăţi. În 
dumnezeieştile slujbe ale primei săptămâni, mult se va pomeni despre Adam şi 


despre Judecată. Astfel încât, strămutaţi-vă cu mintea la aceste mari destine ale 
întregii lumi, chiar dacă nouă experienţa ni se dă în cadre cât se poate de restrânse. 
În general, călugăreşte, ar trebui să ne obişnuim a ne folosi de orice împrejurare 
pentru a ne înălța mintea către Dumnezeu. Neapărat rrebuie să ne învăţăm mintea 
Să trăiască în toată vremea în Dumnezeu. 


In cuvântarea lui Hristos cu ucenicii la Cina cea de Taină aflăm următoarele 
cuvinte: “Eu sunt buciumul viței, cel adevărat, şi Tatăl meu lucrătorul este, Care 
pe toți cei ce trăiesc prin Fiul Său îi curăţeşte de tot păcatul” 


Iar apostolilor Domnul le spune: De acum voi curați sunteţi, pentru cuvântul 
carele am grăit vouă. 


Vedeţi voi: Dacă vom lepăda gândurile rele, dacă tot mereu mintea noastră va 
petrece în strânsă legătură cu vecinicia cea fără de început a Dumnezeului 
nostru, atunci înseşi cuvintele despre El ne vor sfinţi şi ne vor curăţi de toată 
întinăciunea. Aşa încât, atunci când în sufletul omului se află năzuinţa de a înceta 
de la păcat, de a nu mai greşi, el va afla cale către Dumnezeu prin cuvânt. lar 
cuvântul, mai nainte de toate, este Logosul întrupat al Tatălui, lisus Hristos. 


Când citim Evanghelia de la loan, tot mereu ne aflăm chemaţi spre a trăi cu 
Hristos, prin Numele Lui şi prin cuvintele Lui. 


Trecerea duhovnicească de la lucruri mărunte către evenimente mari o 
săvârşeşte omul în minte. Dacă voim să ne curățim prin cuvânt, atunci Să ne 
deschidem inimile lui Hristos şi să ne „povăţuim în Legea Lui, ziua şi noaptea”. 


Aşa încât, vedeţi, ne este dată putinţa unei lucrări necrezut de mari: Născuţi, luaţi 
fiind din ţărână, noi putem trece la formele şi dimensiunile dumnezeieştii vecinicii. 
Logic este cu neputinţă, dar Dumnezeu aşa a zidit pe om. Şi noi toţi trebuie să ne 
zidim mântuirea printr-o vieţuire după poruncile lui Hristos, prin paza cuvintelor 
Lui care îndumnezeiesc pe om. 


Trecerea aceasta nu trebuie să se săvârşească sub forma unui act de închipuire a 
unor evenimente din viaţa lui Hristos — închipuiri care „desenează” în mintea 
noastră un Hristos aşa cum îl gândim noi. O astfel de facere nu este recomandată 
de Părinţii noştri. Dar ce zice însuşi Domnul? Să îl iubim. Şi „dacă îl vom iubi, şi 
cuvântul Lui vom păzi”, păzindu-ne prin aceasta şi de tot gândul ce întinează 
întreaga noastră făptură. Fără nici o închipuire, doar prin amintirea cuvintelor lui 


Hristos, putem trece de la întinăciune la vecinica mântuire. lar aceasta stă în voia 


noastră, atârnă de noi. lar când vom face această mică facere, corespunzător 
puţinelor noastre puteri, atunci poate veni către noi puterea cea mare a lui 
Dumnezeu. lar noi ne pregătim numai prin faptul de a ne „povăţui în cuvântul Lui 
zi şi noaptea”; prin faptul de a ne păzi mintea de orice legătură cu gândurile care ne 
şoptesc să săvârşim păcatul. 


Mare lucru sfinţenia! lar noi ne învăţăm a ne Simţi păcătoşi. Şi asta este bine. 
Dar totuşi, cuvântul lui Dumnezeu face cu noi în aşa fel încât chiar şi noi să 
putem deveni Sfinţi. Nu ne este tăiată calea către vecinica sfinţenie a marelui 
nostru Făcător. Toate ne-au fost date de către Dumnezeul cel mai nainte de veci, 
Căruia firească îi este marea, cea mai nainte de veci iubire. 


Astfel, prin faceri mărunte, ne punem pe calea dragostei lui Hristos. lar dragostea 
lui Hristos, pe care nu s-a încumetat să o cânte Sf. Siluan, ca fund mai presus de 
toată înţelegerea şi tot cuvântul — despre această dragoste a lui Hristos spunem că 
purcede de la Dumnezeu, Care este smerit. Exprimându-ne în formele Sfintei 
Scripturi, am putea zice că „Dumnezeu este smerenie”. lar Dumnezeului celui 
smerit îi este caracteristică dragostea smerită, iar nu dragostea semeaţă. lar când 
este vorba despre o astfel de smerenie, vorba este şi despre deşertare. Smerita 
dragoste a lui Dumnezeu — căci El este smerit — face ca iubirea să fie kenotică. 
Dumnezeu, Care prin Cuvântul Său a făurit tot ce există, S-a întrupat şi a trăit 
micşorându-Se până la limite de neajuns nouă. lată trăsătura caracteristică iubirii 
lui Dumnezeu: ea este de sine deşertătoare, kenotică. Astfel Domnul, ca să 1 se 
primească cuvântul, înainte de răstignirea pe Golgota a spălat picioarele 
Apostolilor şi a zis: „Pildă am dat vouă, că precum Eu am făcut vouă, şi voi să 


faceţi”. 


Dragostea omenească cunoaşte o dragoste ce se apropie de aspectul kenotic al 
dragostei dumnezeieşti mai mult decât orice altă manifestare omenească — 
dragostea de mamă: ea toate le rabdă de la pruncuşorul ei, este gata a sluji 
pruncuşorului ei sub orice formă, oricât de înjositoare ar fi ea. lată dragostea 
kenotică a mamei. 


Și Domnul Se smereşte înaintea noastră ca mama înaintea pruncuşorului. Dacă ni 
S-ar fi arătat EI în puterea Sa, ne-am fi înfricoşat să ne apropiem de EI, ne-am fi 
înfricoşat să căutăm către EI. Dar ca să nu înfricoşeze pe om, EI a luat asupră-şi 
ființa noastră trupească, existenţa, cu alte cuvinte “fiinţarea” (cuvânt puţin 
întrebuințat, dar care ca şi concept filosofic corespunde cu conceptul de existenţă). 


Și iată că atunci când, pentru dragostea lui Hristos, dintr-o dată ne umplem de 
viziunea măreției Dumnezeieştii smerenii, atunci „ni se pune pecetea lui 
Dumnezeu”, şi viaţa noastră poate deveni sfântă şi plină de măreție, în ciuda 
chipurilor de rob sub care se exprimă această kenoză-deşertare. 


Și iată că, în chip dezlânat, vă vorbesc despre o mulţime de lucruri, dar voi puneţi- 
le pe toate în ordine şi nu dispreţuiţi cuvântul meu, şi amintiţi-vă: „Fericit bărbatul, 
carele nu a umblat în sfatul necinstitorilor”, iar voi parafrazaţi: „/ericiră mintea 
noastră, care nu intră în vorbă cu gânduri rele; fericită mintea care se 
povăţuieşte zi şi noapte în dragostea lui Dumnezeu”. Scriptura vorbeşte despre 
povăţuire „în legea...” dar în realitate Evanghelia nici nu mai este lege, ci deja 
altceva. Pentru aceasta putem spune că mintea noastră se povăţuieşte nu în legea 
Domnului, ci în DRAGOSTEA Domnului. 


Și deci, pregătiți-vă iubiții mei fraţi şi surori pentru acea rugăciune pe care o 
săvârşim aci în mănăstire Sâmbătă, numai între noi, iar Duminică cu toată obştea 
închinătorilor care vin la noi. Rogu-vă, cugetaţi mai adânc la acestea şi rugaţi-vă 
pentru obşteasca iertare a întregii lumi, amintindu-vă de Hristos Care zice: „Eu 
pildă am dat vouă, iar voi faceți aşijderea”. Şi care pildă? — EI a luat asupra Sa 
păcatele întregii lumi. Şi cu frică urmăm lui Hristos, Care merge înaintea noastră — 
precum descrie Evanghelia: ucenicii se spăimântau, şi mergând dupre Dânsul, erau 
cuprinși de teamă, căci El urca spre lerusalim spre a Se supune judecății 
sanhedrinului, spre a se supune bătăilor, scuipărilor şi morții. 


ŞI pe noi ne cuprinde aceeaşi sfântă spaimă când, în vremea Marelui Post, se 
subliniază oarecum mai mult în dumnezeieştile slujbe că dragostea care duce la 
deplina deşertare de sine, la jertfă de sine, stârneşte prigoană şi ură din partea 
oamenilor acestei lumi. Taină de neînțeles, dar noi o cunoaştem. Noi ştim că nu 
voim Nici un rău nimănui, şi totuşi Domnul a zis: „Veţi fi urâţi de toate neamurile”. 
lar când ne urăsc, ne asemănăm lui Hristos Cel ce a suferit pe Golgota. 


Și deci, preascumpii mei fraţi şi surori, v-am spus câteva cuvinte, iar voi să 
cugetaţi la ele în toate aceste zile, până şi în săptămâna Patimilor, iar mai apoi la 
Sfintele Paşti, Sfânta Înviere a lui Hristos, pentru care Simbolul Credinței zice: 
„Aştept învierea morților“. Purta-vom toate acestea în inimile noastre. lar atunci 
energia vieţii veşnice cuprinsă în cuvintele lui Dumnezeu se va transmite nouă. lar 
noi vom fi sub lucrarea acelei energii în toată vremea, chiar atunci când dormim...” 


(din: Arhimandritul Sofronie, “Cuvântări duhovniceşti”, vol. 1, Editura 
Arhiepiscopiei Alba Iulia — Reîntregirea, 2004) 


Arhimandritul Zaharia de la Essex despre lucrarea restauratoare a pocăinţei 
(1) - Intoarcerea în Raiul din care ne-am izgonit prin răzvrătire 


Arhimandritul ZAHARIA ZAHAROU 


OMUL CEL TAINIC AL INIMII 
(1 Petru 3, 4) 


BASILICA 


Dacă este să vorbim despre pocăință, se cuvine să începem cu începutul, şi anume 
cu zidirea omului de către Dumnezeu. În Rai, Adam se bucura de mare cinste, 
vieţuia asemenea îngerilor, era într-o nemijlocită legătură cu Dumnezeu şi trăia în 
prezenţa Lui de viaţă dătătoare. Vorbea cu Dumnezeu faţă către Faţă, îl slăvea 
împreună cu cetele îngereşti şi hrană îi era tot cuvântul ce ieşea din gura lui 
Dumnezeu. Însă după cum bine ştim, în pofida cinstei de care se bucura, Adam s-a 
lăsat înşelat de şarpe şi a urmat pornirii diavoleşti de a se ridica împotriva lui 
Dumnezeu pentru a-l lua locul. Şi la fel cum vrăjmaşul a căzut din cer ca un fulger, 
din cauza dorinţei lui pline de îndrăzneală de a-şi aşeza tronul mai presus de tronul 
lui Dumnezeu, tot aşa şi Adam a căzut fără zăbavă. 


„Omul în cinste fiind n-a priceput; alăturatu-s-a dobitoacelor celor fără de minte şi 
s-a asemănat lor” (Ps. 48,21), zice Psalmistul. 


Izgonirea lui Adam din Rai a avut urmări dezastruoase, căci a deschis o prăpastie 
între lumea văzută şi cea nevăzută. Adam a căzut în pofida faptului că Dumnezeu 
l-a prevenit şi mare a fost căderea lui. Însă noi ar trebui să ne gândim la propria 
noastră cădere ca fiind chiar mai mare decât cea a lui Adam, pentru că deşi ştim 
ce i s-a întâmplat acestuia, nu contenim Să repetăm iară şi iară aceeaşi greşeală. 


Omul a fost zidit după chipul şi asemănarea lui Dumnezeu, o „oglindă” menită să 
reflecte virtuțile lui Dumnezeu. Aceste virtuţi nu trebuie înţelese în sens moral, ci 
ca însuşiri sau energii dumnezeieşti precum înţelepciunea, lumina şi frumuseţea. În 
Rai, omul primea nemijlocit harul lui Dumnezeu, însă, căzând, oglinda sufletului 
său s-a întunecat şi nu a mai putut răsfrânge nici măcar câteva raze din lumina cea 
plină de slavă a lui Dumnezeu. Cu toate acestea, darul pe care Dumnezeu l-a 
încredinţat omului a fost atât de mare încât unii dintre drepţii Vechiului Testament 
au întrezărit din când în când câte o licărire a Luminii dumnezeieşti. Ei s-au 
învrednicit de vederea lumii duhovniceşti şi au dat mărturie despre ea. 


Ne aducem aminte de Proorocul Isaia care, văzând slava Domnului, a fost chemat 
de Dumnezeu la pocăință cu cuvintele: „Gândurile Mele nu sunt ca gândurile 
voastre şi căile Mele ca ale voastre... Şi cât de departe sunt cerurile de la pământ, 
aşa de departe sunt căile Mele de căile voastre şi cugetele Mele de cugetele 
voastre“ (Is. 55, 8-9). 


Dumnezeu i-a dezvăluit Proorocului Său contrastul uriaş care există între lumea 
căzută şi „pământul celor vii“ (Is. 38,11), precum şi prăpastia adâncă ce le 
desparte. Din clipa aceea, Isaia a privit lumina lumii acesteia ca pe întuneric faţă de 
Lumina lumii duhovniceşti care i se dezvăluise şi s-a tânguit amarnic: „Om ticălos 
ce sunt!”. 


Un alt Prooroc s-a rugat în acelaşi duh şi rugăciunea lui dă glas strigării stăruitoare 
a tuturor drepţilor Vechiului Testament: „Dumnezeule, milostiveşte- Te spre noi şi 
ne binecuvântează, luminează Faţa Ta spre noi şi ne miluieşte! Ca sa cunoaştem pe 
pământ calea Ta, în toate neamurile mântuirea Ta“ (Ps. 66,1-2). 


ŞI când a venit în cele din urmă plinirea vremii, precum citim în Scriptură (cf. Gal. 
4, 4), şi Dumnezeu a văzut că se află pe pământ o făptură care umblă întru dreptate 
şi este vrednică de EI, a plecat cerurile (cf. Ps. 143,5) şi S-a pogorât, născându-Se 
din Fecioară. 


lată cum ne înfăţişează evenimentul Evanghelia după Matei: „Poporul care stătea 
în întuneric a văzut lumină mare şi celor ce şedeau în latura şi în umbra morţii 
lumină le-a răsărit“ (Matei 4, 16). Şi această „lumină mare” a început să-i 
vorbească iarăşi omului, reînnodând astfel dialogul care se întrerupsese atât de 
brusc în Rai. 


Lumina îi întrebase în Rai pe protopărinţii noştri care li nesocotiseră porunca: 
„Adame, unde eşti? Eva, unde eşti? Ce aţi făcut?” Dar nici unul dintre ei nu l-a 


răspuns: „Aici sunt, Doamne. Mă ascund, căci de bunăvoie am greşit Ție, dar iată 
că acum mă pocăiesc. Ci Tu, ca un bun, iartă-mă“. Nici unul dintre ei nu a vorbit 
astfel, ci dimpotrivă, Adam a dat vina pe Eva, iar Eva la rândul ei a dat vina pe 
şarpe. Adam a mers până acolo încât L-a învinuit pe însuşi Dumnezeu. „Femeia pe 
care Tu mi-ai dat-o să fie cu mine, aceea mi-a dat din pom şi am mâncat”, a zis el 
(Fac. 3, 12), vrând să spună prin aceasta că vina îi aparține de fapt lui Dumnezeu. 
Și Domnul, Care niciodată nu sileşte pe nimeni şi nu Se impune niciodată, i-a 
părăsit. l-a lăsat să sufere urmările neascultării lor, să se ostenească muncind 
pământul până când îşi vor „veni în fire“, asemeni fiului risipitor. 


Însă acum această „lumină mare” străluceşte din Fecioară şi vine să reia dialogul 
lui Dumnezeu cu omul. Însă de data aceasta, Dumnezeu nu mai întreabă: „Unde 
eşti, Adame?”, ci zice: „Pocăiţi-vă şi credeţi în Evanghelie” (Marcu 1, 15). În Noul 
Testament Dumnezeu ne cheamă la pocăință în repetate rânduri. Prin cuvântul Său 
EI luminează lumea, arătându-ne că nu se cade ca omul să se mulţumească doar cu 
ordinea văzută a lucrurilor, pentru că, în starea lor căzută, ele sunt urâciune 
înaintea Domnului. El ne învaţă mai degrabă că viaţa, mai cu seamă „viaţa din 
belşug“ (cf. loan 10, 10), se dobândeşte printr-o cu totul altă purtare decât aceea a 
cârmuitorilor lumii acesteia, care stăpânesc cu autoritate şi sunt numiţi binefăcători 
(Cf. luca 22 25). 


Domnul vine să răstoarne ordinea văzută a lucrurilor şi zice: „Care dintre voi va 
vrea să fie cel dintâi, să fie cel de pe urmă“ (cf. Matei 19, 30; 20, 26-27). El ne 
cheamă la pocăință: „N-am venit să chem pe drepţi, ci pe păcătoşi la pocăință“ 
(Matei 9,13), căci ştie că numai pocăinţa poate tămădui firea cea rănită de păcat a 
omului. „Nu cei sănătoşi au nevoie de doctor, ci cei bolnavi“ (Matei 9,12), zice 
Domnul. Adică, Hristos vine nu pentru cei ce se cred sănătoşi şi drepţi, ci pentru 
cei păcătoşi care au nevoie de tămăduire. EI vine să-i mântuiască şi să-i aşeze iarăşi 
în cinstea cea dintâi. 


Și chemarea lui Hristos la pocăință nu a rămas fără răspuns: chiar mai înainte ca 
Domnul să învie din morţi, tâlharul cel bun s-a pocăit pe cruce. EI s-a întors la 
Dumnezeu şi spre deosebire de Adam a ales să se smerească pe sine şi de aceea 
Domnul l-a luat cu Sine în Rai chiar în ziua aceea. Astfel, Dumnezeu ne arată că 
tot cel ce vrea să se înalțe împreună cu EI trebuie să cuteze mai întâi să se pogoare, 
căci aceasta este adevărata cale, pe care El însuşi a străbătut-o, slobozindu-ne din 
legăturile păcatului şi ale morţii. Tot omul care L-a întâlnit pe Dumnezeu, atât 
înainte cât şi după întruparea lui Hristos - fie că I-a auzit cuvântul, fie că I-a văzut 
slava, fie că a primit şi numai o descoperire negativă sub forma conştientizării 
adâncimii căderii sale - a fost îmboldit spre pocăință. lar în ziua Cincizecimii, 


imediat după pogorârea Sfântului Duh, Sfântul Petru a început a glăsui, 
propovăduind Evanghelia lui Hristos, cea a pocăinţei spre iertarea păcatelor. 


O minunată definiție a pocăinţei o aflăm în Epistola Sfântului Iacov. lată ce zice 
Apostolul: „Lepădând toată spurcăciunea şi prisosinţa răutăţii, primiţi cu blândeţe 
cuvântul sădit în voi, care poate să mântuiască sufletele voastre“ (Iacov 1, 21). 


Din cuvintele Apostolului înţelegem că pocăinţa presupune o întoarcere la ceea ce 
Dumnezeu ne-a dăruit la început: pocăindu-ne, primim încă o dată „suflarea de 
viaţă” a Domnului, tocmai acea suflare prin care omul a fost zidit după chipul şi 
asemănarea lui Dumnezeu. Când spunem că omul a fost zidit după chipul şi 
asemănarea lui Dumnezeu, înțelegem prin aceasta că a fost făcut după chipul şi 
asemănarea energiilor dumnezeieşti: a iubirii, a harului şi a înţelepciunii Lui. Dar 
ca să putem primi „suflarea de viaţă”, Cuvântul sădit înlăuntrul nostru, şi să 
devenim părtaşi ai energiilor dumnezeieşti, trebuie mai întâi să ne curăţim, 
lepădând toată răutatea şi alungând din sufletul nostru tot ceea ce este străin de 
Dumnezeu. 


Ori de câte ori omul primeşte acest Cuvânt, ceva prinde viaţă înlăuntrul lui şi darul 
cel dintâi, primit în clipa zidirii lui, se reînnoieşte. Omul îşi dă seama de toată 
urâciunea sa şi înţelege că, lpsindu-se de harul lui Dumnezeu, el se aseamănă 
dobitoacelor fără de minte; atunci începe în el lucrarea pocăinţei. Cu alte cuvinte, 
omul poate să ajungă la adevărata dragoste a lui Hristos; tot atunci creşte în noi şi 
dorinţa arzătoare de a-L cunoaşte şi mai deplin. A tânji după Ziditorul nostru este o 
trăire mai degrabă în plan ontologic, decât în plan sufletesc, psihologic. Prin 
urmare, se cuvine ca şi vederea noastră să sufere o prefacere ontologică, aşa încât 
să nu ne mai comparăm cu semenii noştri, ci să ne vedem pe noi înşine în lumina 
Ziditorului nostru. Şi precum Dumnezeu întrupat are o îndoită fire, la fel şi omul 
trebuie să capete o îndoită fire: el trebuie să dobândească firea dumnezeiască a 
Ziditorului său, nu ca esenţă, căci aceasta îi este proprie numai lui Dumnezeu, ci ca 
energii. Şi când începe să trăiască în chip ontologic, omul îşi dă seama că pocăinţa 
nu are hotar. 


Părintele Sofronie spunea că pocăinţa nu are sfârşit atâta vreme cât vedem în noi 
chiar şi cea mai mică umbră, pentru că Dumnezeu este lumină şi noi trebuie sa 
devenim la fel de transparenţi ca şi EI. 


„Cu cât mai mult văd pe Dumnezeu“, spune Părintele Sofronie, „cu atât mai 
înflăcărată mi se face pocăinţa, căci cu atât mai limpede îmi conştientizez 
nevrednicia înaintea Lui.” 


Când ne pocăim, ne întoarcem cu toată ființa către Dumnezeu, deşi suntem 
copleşiţi de durere. La început durerea aceasta este amară, căci purtăm în noi rănile 
păcatului, dar odată ce ni se tămăduiesc rănile, pocăinţa devine dulce. Un sfânt 
spunea că mierea este dulce limbii, dar dacă limba are vreo rană, în loc să simtă 
dulceaţă, va simţi durere. La fel se întâmplă şi cu pocăinţa. Când ne vedem propria 
sărăcie, ne tânguim din pricina ei până când tânguirea noastră se preface în lacrimi 
de iubire pentru acest minunat Dumnezeu al nostru. 


După cum spuneam, niciodată nu ajungem să ne pocăim îndeajuns pentru felul în 
care ne vedem pe noi înşine în lumina Împărăției Cerurilor; din aceeaşi pricină ni- 
ci nu putem să-l mulțumim lui Dumnezeu îndeajuns. Părintele Sofronie adevereşte 
că orice formă de mulţumire de sine este o înşelare care paralizează sufletul. 


Sfântul Pavel îi mustra pe Corinteni cu cuvintele: „Şi ce ai, pe care să nu-l fi 
primit? lar dacă l-ai primit, de ce te făleşti, ca şi cum nu l-ai fi primit? lată, sunteți 
sătui; iată, v-aţi îmbogăţit; fără de noi aţi domnit, şi măcar de aţi domni, ca şi noi 
să domnim împreună cu voi” (1 Cor. 4, 7-8). 


Apostolul îi ceartă pentru că au căzut în aceeaşi înşelare ca şi strămoșul nostru 
Adam, care a vrut să împărăţească fără Dumnezeu, vădind în felul acesta, în mod 
indirect, însemnătatea darului sărăciei duhovniceşti. 


În cartea sa Vom vedea pe Dumnezeu precum este, Părintele Sofronie descrie acest 
dar după cum urmează: “Acel cuvânt al Psalmului 33 s-a adeverit şi în cazul meu, 
şi nu o dată: «Săracul acesta a strigat, şi Domnul au auzit pe dânsul»... «Temeţi-vă 
de Domnul... că nu este lipsă celor ce se tem de Dânsul.» De departe nu este o 
fericire a se vedea «sărac», a conştientiza propria orbire. Nespus de dureros şi 
înfricoşat lucru este a-ţi auzi osândirea la moarte pentru că eşti aşa cum eşti. Însă în 
ochii Ziditorului meu - sunt fericit anume pentru această cunoaştere a propriei mele 
sărăcii (cf. Matei 5, 3). Această viziune duhovnicească ţine de faptul că ni s-a 
descoperit «Împărăţia Cerurilon». Eu trebuie să văd pe Hristos «precum este», 
pentru a mă cumpăni faţă de EI, şi din această comparaţie să îmi simt propria 
«neasemănarey» - urâciune. Eu nu mă pot cunoaşte pe mine însumi dacă nu se afla 
înaintea mea Sfânt Chipul Său. Puternică îmi era, şi încă îmi mai este, respingerea 
faţă de sine-mi. Însă tocmai din această groază s-a născut înlăuntrul meu o 
rugăciune de o anumită deznădejde care mă afundă într-o mare de lacrimi. Eu nu 
vedeam atunci nici o cale spre vindecarea mea; îmi părea că urâciunea-mi nu se 
poate preschimba întru asemănarea frumuseţii Lui.» 


Cu alte cuvinte, tânguirea noastră purcede dintr-o conştientizare a sărăciei noastre 
şi ia chipul plânsului duhovnicesc. Plânsul este un dar de la Dumnezeu care ne 
uneşte toate puterile sufleteşti şi ne înalță la măsura poruncilor dumnezeieşti, care 
ne cer să-L iubim pe Dumnezeu cu toată inima, cu tot cugetul, cu întreaga noastră 
fiinţă. Şi încercând să plinim poruncile, ne dăm seama că nu noi suntem cei care le 
păzim, ci mai degrabă Dumnezeu ne păzeşte prin poruncile Lui şi reînnoieşte 
chipul Său în noi. 


În Rai, Adam a trăit la măsura poruncilor dumnezeieşti, dar numai atâta vreme cât 
a făcut ascultare şi nu a mâncat din pomul cunoaşterii binelui şi răului. A fost 
dăruit de Dumnezeu cu însăşi suflarea Sa şi s-a bucurat de multă ocrotire, pentru că 
era adânc înrădăcinat în tot binele. Dar prin neascultare a pierdut toată această 
binecuvântare. Însă Dumnezeu, în nespusa Lui milostivire, a sădit un alt pom - nu 
în Rai, ci în inima omului - şi acest pom trebuie ţinut în viaţă de „izvoarele de apă 
ce se coboară din ochii omului” (Ps. 118, 136). Or, aceste izvoare de lacrimi nu 
sunt altceva decât darul plânsului duhovnicesc, rana inimii, cea mai înaltă expresie 
a pocăinţei. Căci atunci când omul primeşte de bunăvoie această rană în inima lui, 
el află vindecare; fiinţa lui îşi redobândeşte întregia şi în felul acesta izbuteşte să 
împlinească poruncile lui Dumnezeu atât cât îi stă în putinţă. 


Potrivit Părintelui Sofronie, omul, deşi nu poate niciodată să împlinească 
desăvârşit poruncile lui Dumnezeu, poate totuşi să sporească în împlinirea lor şi 
astfel să afle tămăduire. 


[va urma] 


(din: Arhimandritul Zaharia Zaharou, Omul cel tainic al inimii (1 Petru 3, 4), 
Editura Basilica, Bucureşti, 2014) 


„Fraţilor, să ne rugăm şi să plângem cu toţii!” - Sfântul loan de Kronstadt ne 
îndeamnă la lupta necurmată de eliberare din înşelăciunea şi scârba 
păcatului: “In fiecare clipă trebuie să stăm de strajă...” 


(icoană de loan Popa) 


“Înşelându-se cu rodul oprit în Rai, Adam şi Eva au lăsat moştenire pierzătoare, 
înşelătoare neamului omenesc - toată înşelăciunea şi minciuna pământească, toată 
deşertăciunea, toată nebunia păcatului, şi înainte de toate însăşi femeia a fost făcută 
obiect al înşelăciunii, poftei şi batjocoririi de către bărbaţii nelegiuiţi! 


O, ce adânc şi în ce necurăţie a căzut femeia, fosta fecioară! Cum umblă prin necu- 
rățiile şi poftele ei bărbaţii înverşunaţi spre parte femeiască! Şi apoi, fiecare om, 
afară de cei aleşi şi cu cuget bun, a preschimbat în înşelare şi împătimire toate cele 
pământeşti ale sale - însăşi viaţa a preschimbat-o în toată patima şi s-a făcut pentru 
sine însuşi obiect şi scop al patimilor de tot felul. Întunecime veşnică, dacă 
Domnul nu va lumina ochii inimii. 


O! Jalnică vietate este omul, dintru început dăruit de făcător cu libertate, chip şi 
asemănare, şi pus împărat al tuturor făpturilor neraționale, care în multe privinţe 
sunt mai raţionale şi mai pe potriva menirii lor decât omul. Dumnezeu S-a 
îndepărtat din inimile omeneşti şi nu împărăţeşte în ele, fiindcă în ele împărăţeşte 
duhul viclean a toată înşelarea şi înstrăinarea de Ziditor - satana; omul s-a făcut 


atelier al diavolului, laborator al răilor draci, care clădesc în el toată înşelăciunea, 
tot răul. Hristos Răscumpărătorul a venit pe pământ tocmai pentru a smulge pe om 
din această înşelare pierzătoare şi a reaşeza în el chipul lui Dumnezeu şi 
asemănarea lui Dumnezeu şi a-l face făptură nouă şi a-l uni iarăşi cu Dumnezeu. Şi 
sfinții au atins țelul asemănării cu Dumnezeu prin credinţă, dragoste, osteneli, 
smerenie, ascultare, rugăciuni necurmate. Slavă lui Dumnezeu pentru toate! 


Eva s-a înşelat cu rodul oprit, şi iată că întreaga omenire a căzut în înşelarea vieţii, 
şi toţi au început să se înşele, şi femeia însăşi a devenit obiect de înşelare prin 
frumuseţea ei trupească, şi totul, totul a devenit pentru om obiect de înşelare: şi 
mâncarea, şi băutura, şi îmbrăcămintea, şi banii, şi toate jocurile, şi distracţiile, şi 
vietăţile - câinii, pisicile, păsările: de toate s-a împătimit omul. Şi Dumnezeu nu a 
mai fost la el în inimă: Dumnezeu a devenit uitat în inimi, depărtat şi disprețuit, 
hulit. O, nemulţumitoare vietate este omul! O, ce vietate proastă, chiar dacă e 
cinstită cu înţelegere (rațiune)! Ce mai pedepse meriţi, rău nărăvitule! 


Înfricoşător, neînchipuit de stricată e firea oamenilor cu păcate de tot felul, păcate 
de care şi să vorbeşti e ruşinos şi dureros şi înfricoşător. Noi, preoţii-duhovnici, 
ştim asta mai mult decât oricare altul, şi mai ales aceia dintre noi care prin 
apropierea şi mângâierea duhovnicească şi împreună pătimirea lor. Prin credința 
lor fierbinte şi nefăţărnicia faţă de bolile duhovniceşti ale fiilor lor duhovniceşti şi- 
au câştigat încrederea lor. 


O, cum bolesc de păcate aceste simple şi nefăţarnice suflete ale păcătoşilor şi 
păcătoaselor. Şi cum au nevoie de împreună pătimirea noastră, de sfat, de 
doftoricire şi de milostivirea dumnezeiască! Nu este grozăvie şi urâciune a 
păcatului în care omul să nu fi căzut. [...] Până unde a căzut omul? Şi aceştia sunt 
oameni simpli: iar cei învăţaţi şi educați, cei bogaţi, de neam, cad şi au căzut încă 
şi mai rău, cu toată educaţia lor - făcând ruşine bărbaţii între ei. 


Vechii împărați păgâni erau împătimiţi după băieţi frumoşi şi îşi împlineau cu ei 
pofta trupească. Acelaşi lucru l-au făcut şi unii regători de rang înalt. 


Sfântul Andrei, nebunul pentru Hristos, l-a vădit desluşit de aceasta pe un dregător 
de la curte. Nu degeaba un pustnic, nevoitor înalt, adunând o dată pe fraţi şi 
vorbind cu ei despre sărăcia şi nevoia sufletească şi despre pătrunderea scârnăviei 
păcatului în firea omenească, spre sfârşit a grăit: „Fraţilor, să ne rugăm şi să 
plângem cu toţii!”, şi toţi au vărsat lacrimi de zdrobire a inimii. 


Oare nu vă simţiţi în starea celui care a pierdut ceva, în starea omului care s-a 
pierdut? Dar în ce stă pierderea aceasta? - într-un lucru foarte însemnat: aţi pierdut 
în voi ceea ce era pus în chip ființial în firea noastră, aţi pierdut asemănarea cu 
Dumnezeu, iar deseori şi chipul lui Dumnezeu, pe care l-aţi stricat, l-aţi 
schimonosit, l-aţi pângărit. Deci, căutaţi mai repede această drahmă pierdută. 


Vrăjmaşul diavol, care a înşelat pe Adam şi Eva prin pomul oprit, înşală până 
acum pe toţi oamenii cu toate împătimirile lumii şi vieţii - cu mâncarea, cu băutura, 
cu patima desfătării trupeşti şi celelalte patimi. lată cât de largi şi adânci sunt 
urmările păcatului! 


A se înfrâna de la patimi au deosebită nevoie viitorii soţi, fiindcă patimile trec, 
odată cu naşterea, şi la copii şi li se împărtăşesc, aşa încât copiii devin jalnici 
moştenitori atât ai patimilor părinților, cât şi ai bolilor acestora (de pildă sifilisul). 
O, moştenire a păcatului, moştenire de plâns! 


Cât de scârbos este păcatul, oricare ar fi el, pentru Domnul Cel Atotsfânt! EI e o 
urâciune, care desparte de Dânsul sufletul care păcătuieşte. Socotiţi-vă pe voi morți 
a fi păcatului şi vii lui Dumnezeu întru Hristos lisus. Domnul nostru (Romani 6, 
11). 


Putoarea păcatului, primită de om în el din neştiinţă, neprevedere şi deprindere în 
tinereţe, rămâne în suflet şi în mădularele trupeşti până în anii maturității, iar 
câteodată până la bătrâneţe, şi îndeobşte toată viaţa. Adu-ţi aminte şi fereşte-te! 


Să mori pentru păcat spre a via pentru Dumnezeu. Cât de nimicnice, stricăcioase, 
necurate şi pierzătoare sunt năzuinţele tale, omule! Ele despart de Dumnezeu 
sufletul, cufundă sufletul în stricăciune şi în moarte, îl orbesc, îl aruncă în robie 
ruşinoasă - în nebunie! Vai inimii! Pe crucea minţii şi inimii să năzuim şi să ne 
răstignim împreună cu Hristos, Cel care pentru noi S-a răstignit. Amin. 


Viaţa noastră e încercare necurmată prin mijlocirea împrejurărilor lumeşti şi a 
ciocnirilor cu oamenii - ca să se arate măsura în care suntem aplecaţi cu sufletul şi 
inima spre credință, nădejde şi dragoste către Dumnezeu, Făcătorul nostru, şi 
dragoste către aproapele, şi măsura în care suntem aplecaţi spre păcat şi feluritele 
patimi trupeşti ale vieţii, altfel spus spre ascultarea de diavol, care lucrează prin 
patimile trupeşti şi înşelările lumii. - Fericit cel care va pricepe această adâncă 
sarcină a sa şi va merge cu pas neşovăielnic spre Dumnezeu, biruind încercările 
venite din partea trupului şi lumii, luptându-se cu lumea şi cu stăpânitorul acestei 
lumi, ce ne înşeală fără încetare prin pofta trupului, pofta ochilor şi trufia vieţii. 


Sfinţii bineplăcuţi ai lui Dumnezeu, viaţa lor, ne slujesc drept pildă şi îndrumar în 
viaţa noastră. 


Domnul a mărit pe om peste toate făpturile pământeşti, zidindu-l după chipul şi 
asemănarea Sa, cu suflet înţelegător şi fără moarte, pe care nici după înfricoşata lui 
cădere în scârnăvia şi stricăciunea păcatului şi morţii El nu l-a părăsit, şi cu osebire 
l-a mângâiat şi l-a miluit, trimițând spre curățirea lui pe Fiul Său Cel Unul-Născut. 
Că pe Fiul Unul-Născut curățire L-ai trimis, Bunule, în lume, vesteşte sfântul 
imnograf al Bisericii. 


Câţi vrăjmaşi nu are omul căzut, robit! - Propriul trup viclean, mult pătimaş; 
diavolul, care priveghează şi vicleneşte ca să ne dea pierzării; lumea prea curvară şi 
păcătoasă, dimpreună cu toate năravurile şi înşelările viclene, cu toată deşer- 
tăciunea şi nestatornicia sa. În fiecare clipă este primejdie din partea păcatului, 
primejdia pierderii sufletului şi trupului. 


În fiecare clipă trebuie să stăm de strajă, să luptăm cu păcatul şi cu vrăjmaşul: să 
priveghem şi să postim, să ne rugăm şi să cugetăm la Dumnezeu, să plângem 
pentru noi înşine şi pentru ceilalți care pier neîncetat şi pretutindeni, căci 
pretutindeni cursele vrăjmaşului sunt întinse spre pierzare, pretutindeni vânează pe 


cel necercat vânătorul viclean, nu sta degeaba nici o clipă. Priveghează, suflete, 
roagă-te, luptă-te, scapa de cursele vrăjmaşului. 


"Până când aveţi lumina, credeţi în lumină, ca să nu vă cuprindă întunericul” (loan 
12, 35). Înfricoşate sunt aceste din urmă cuvinte. Domnul îi preîntâmpină pe iudei 
să lase necredinţa, orbirea, viclenia şi hula lor împotriva lui Dumnezeu şi să creadă 
în EI, Lumina cea Neînserată, ce luminează pe tot omul - altminteri se vor face 
pradă şi mâncare satanei, care răcneşte ca un leu. Cumplit e să fii înghiţit de acest 
şarpe, de acest chit al întregului iad. Păziţi-vă, fraţi şi surori, şi slujiți cu osârdie 
Domnului, până ce sunteţi vii şi puteţi face ce vreţi cu voi înşivă. 


Otrava nenumăratelor păcate a îmbolnăvit toată fiinţa omului, sufletul şi trupul, şi 
totdeauna caută să se tăinuiască de om, să îşi ascundă urâţenia, chipul său slut, ca 
omul să nu o urască şi să nu simtă faţă de ea dezgust şi ură; ea linguşeşte pururea 
pe om, se înfăţişează într-un chip plăcut, atrăgător, şi cere să fie ascultată şi 
satisfăcută că şi cum aceasta i s-ar datora (vulpea!). 


Dumnezeu l-a mărit pe om, zidindu-l după chipul şi asemănarea Sa, iar vrăjmaşul, 
hulitorul şi amăgitorul, se străduieşte neîncetat să-l spurce, să îl nimicească prin 
gânduri nevrednice şi hule. Blestematul! 


De toate necazurile şi întristările ne-a izbăvit şi ne izbăveşte Domnul nostru lisus 
Hristos, şi noi Îi mulţumim pentru aceasta din toată inima noastră. Dar ce grabnic 
ne împresoară vrăjmaşul cu necazuri aduse asupra noastră fără veste, nu se ştie de 
unde, mai ales prin oameni răi şi vicleni sau prin întâmplări neprevăzute. Slavă 
Ție, Celui ce păzeşti viaţa noastră de întristări şi de necazuri! 


Vrăjmaşul nu dormitează: ziua şi noaptea, în somn şi aievea el ne atrage la păcat şi 
hrăneşte în sufletul nostru toate patimile omorâtoare de suflet. Priveghează, omule, 
răstigneşte patimile trupeşti, mai ales răsfățarea pântecelui şi toate păcatele tru- 


peşti. 


O lume de închipuiri, o lume de iluzii clădeşte pentru noi în fiecare noapte vrăj- 
maşul nostru cel netrupesc, şi precum când suntem treji ne clădeşte în fiecare zi o 
lume de închipuiri, aşa şi în vis. Ziua şi noaptea e omul sub vraja vrăjmaşilor 
netrupeşti. Să ne izbăvească de dânşii Domnul! 


Cât de mult ne împărtăşim prin simţurile trupeşti de lucrurile văzute! Cu vederea, 
de pildă, îi fixăm pe trecători, feţele, mersul, costumele lor, şi deseori ne lăsăm 
atraşi în chip păcătos; îndeobşte, întrebuințăm toate simţurile noastre într-un chip 
pătimaş, prin toate simţurile se străduie vrăjmaşul să depărteze de Dumnezeu 
inimile noastre. Vai nouă! Este nevoie de luptă statornică, de priveghere statornică, 
altfel păcatul cel prea ticălos ne va robi şi ne va face slugile sale. Doamne, ajută-ne 
nouă, pentru Numele Tău! Doamne al puterilor, fii cu noi! 


Izbăveşte-mă de sporirea satanicească. Diavolul sârguieşte, sârguieşte ceva de 
necrezut să-l vâneze pe om ca să îl piardă pe vecie, iar oamenii dormitează, stau în 
nelucrare şi dorm în deşertăciunea lor lumească. Sârguiţi, dar, sârguiţi, creştinilor, 
să mântuiţi sufletele voastre, cât aveţi vreme, cât mai aşteaptă şi îndelung rabdă 
Domnul, şi cât nu s-au zăvorât porţile Împărăției Cerurilor. Au venit fecioarele cele 
nebune, zicând: Doamne, deschide nouă, şi le va răspunde Stăpânul: Plecaţi de la 
Mine! nu vă cunosc pe voi! (Matei 25, 11-12). Şi cum grăbeşte Domnul a mântui 
sufletele celor credincioşi, cu luare-aminte şi pregătiţi! În orice ceas, în orice minut 
grăbeşte şi trimite toate mijloacele de trebuinţă. 


Domnul mă paşte, şi nimic nu-mi va lipsi. În locul păşunii, acolo m-a sălăşluit, la 
apa odihnei m-a hrănit, sufletul meu l-a întors, povăţuitu-ma pe cărările dreptăţii, 
pentru numele Lui (Psalmi 22, 1-3). O, grăbiţi-vă, dar, creştinilor, către mântuire! 


Vrăjmaşul mântuirii noastre rămâne, iată, de aproape opt mii de ani credincios 
sistemului său viclean, pierzător, ca să vâneze oamenii spre pierzare prin toate 
smintelile şi patimile. Şi pe câţi, pe câți oameni lipsiţi de prevedere şi de credință, 
trufaşi, vicleni şi răi nu i-a pierdut şi nu i-a surpat în iad, oameni din toate 
popoarele, limbile, stările, vârstele, bărbaţi şi femei deopotrivă, cât de larg este 
botul lui de foc, cu care înghite pe necredincioşi! 


Vrăjmaşul, care l-a înşelat pe Adam şi prin înşelare şi-a primit stăpânirea asupra 
lui, l-a lipsit de stăpânirea asupra naturii şi s-a declarat pe sine stăpânitor al acestui 
veac; iar la început stăpânitor al acestui veac şi domn al tuturor făpturilor văzute 
fusese pus de către Dumnezeu omul, aşa încât nici focul nu putea să îl ardă, nici 
apa să-l înece, nici fiarele să-l vatăme, nici vreo otravă să-i facă stricăciune; iar 
când s-a dat pe sine înşelăciunii vrăjmaşului, a dat vrăjmaşului şi stăpânirea sa. De 
aceea fermecătorii şi vrăjitorii, prin lucrarea puterii potrivnice şi cu îngăduinţa lui 
Dumnezeu, fac unele minuni, stăpânind fiarele sălbatice şi intrând fără vătămare în 
foc şi apă, precum lanis şi lamvris, ce s-au împotrivit lui Moise, şi precum Simon 
magul, care s-a ridicat asupra apostolului Petru. 


Eşti biruit de vrăjmaşul cel viclean? Biruie-l şi tu; ţi s-au dat puteri, şi s-a dat tot 
harul ajutător şi împreună lucrător pentru a birui asupra vrăjmaşului: fii credincios, 


nu dormi, nu slăbi, ci încordează-ţi toate puterile. Celui ce biruieşte, voi da lui să 
şadă cu Mine pe tronul Meu (Apocalipsa 3,21). O, simplitate a inimii! O, credință 
necugetătoare de vicleşug! 


Să păzeşti curăţia şi pacea sufletului tău ca pe lumina ochilor, să nu dai sminteală 
piciorului tău. Toată împătimirea pământească, a acestei vieţi, este de la diavolul. 
Indată s-o lepezi şi s-o dispreţuieşti, ca să dobândeşti pe Hristos întru nemurire. 


Prin căderea sa, omul a alunecat şi s-a abătut foarte departe la stânga, îndepăr- 
tându-se de Dumnezeu, Dătătorul de viaţă, pierzând dreptatea şi viaţa şi moştenind 
viclenia vrăjmaşului, deşertăciunea lui, împătimirea de stricăciune, răutatea, trufia, 
zavistia şi moartea; pentru ca omul să fie îndreptat trebuia făcută calea întoarsă, iar 
asta nu putea s-o facă fără voia aparte, atotputernică, a lui Dumnezeu, fără 
răscumpărarea prin Mielul lui Dumnezeu, Cel Drept, Cel fără de păcat, Dumnezeu- 
Omul; trebuia să recapete dreptatea şi sfinţenia pierdută, însă diavolul a pus în aşa 
chip stăpânire pe jertfa sa, ca fără o răscumpărare pe măsură, desăvârşită, prin 
dreptatea veşnică şi nesfârşită, nu a putut şi nu a vrut să înapoieze jertfa sa lui 
Dumnezeu-Ziditorul şi, după dreptatea lui Dumnezeu, omul a fost dator să 
pătimească sute şi mii de ani, până ce a venit pe pământ Izbăvitorul neamului 
omenesc ca să plinească toată dreptatea, să pătimească pentru cei nedrepţi şi să 


moară pentru ei, să calce moartea şi să învie din morţi, dăruindu-le tuturor învierea. 
Iată ce vrăjmaş puternic ne ţinea în legăturile morții!” 


(din: Sfântul loan de Kronstadt, “Spicul viu. Gânduri despre calea mân- 
tuitoare”, Editura Sophia, Bucureşti, 2002) 


Mitropolitul Augustin de Florina - Predică la Duminica lertării: Armele 
duhovniceşti ale creştinului 


Mâine, iubiții mei, începe Sfânta şi Marea Patruzecime, care ţine 40 de zile. Prima 
zi este Lunea cea Curată, iar ultima este Sâmbăta lui Lazăr. 


Biserica ne cheamă să ne nevoim. Avem vrăjmaşi. lar cei mai mari vrăjmaşi ai 


sunt trei: primul este trupul cu dorinţele lui rele, al doilea este lumea cu 
spaimele şi farmecele ei, iar al treilea este satana, care — cum zice Apostolul 
Petru — „ca un leu răcnind umblă căutând pe cine să înghită” (I Petru 5, 8). 


Aşadar, suntem chemaţi la un război duhovnicesc. Şi precum soldaţii au arme, 
aşa şi noi, Soldaţii lui Hristos, trebuie să fim înarmaţi cu armele pe care 

le numeşte astăzi „armele luminii” (Romani 13, 12). lar armele 
pe care ni le recomandă Sfânta noastră Biserică în această perioadă sunt 
patru. 


Prima armă este postul. Unii moderni spun că postul nu reprezintă nimic. L-au 
inventat preoţii şi episcopii ca să ţină poporul supus. Aceasta este o minciună. 
Postul este un aşezământ vechi. Este, precum zice NEI, „die aceeaşi 
vârstă ” cu omul, atât de vechi ca şi omul. 


Când Dumnezeu i-a făcut pe Adam şi pe Eva, le-a spus să mănânce din roadele 
tuturor pomilor din Rai în afară de unul. Ei, asta nu înseamnă post? Dar, din 
nefericire, Adam şi Eva nu au păzit acest post uşor şi au fost pedepsiţi: „au fost 
izgoniți din Rai”, precum auzim astăzi în cântări. 


Au postit Moise, Ilie, toţi profeţii şi patriarhii şi drepții din Vechiul Testament. Au 
postit evreii, au postit toate popoarele. Dar mai înainte de toate postul îl recomandă 
Domnul nostru lisus Hristos. Îl recomandă prin cuvintele pe care le-am auzit astăzi 
(vezi Matei 6, 16 — 18), şi — mai mult — prin faptele şi pildele Sale. După botezul 
Său, Hristos s-a dus în pustie, a rămas acolo 40 de zile, s-a luptat cu satana şi l-a 
învins; şi acolo a postit aspru, atâtea zile nici nu a mâncat, nici nu a băut nimic. 
Aşadar postul se întemeiază şi pe Vechiul şi pe Noul Testament. De aceea 
creştinul trebuie să postească. 


Dar şi medicina recomandă postul ca medicament. Un medic înţelept a spus că noi, 
oamenii, „ne săpăm groapa — mormântul, cu furculiţele şi cu lingurile”. Întâlnim 
postul până şi în natură, la animale. Țestoasa, şarpele, broasca cad în mari 
perioade de hibernare; în această perioadă desigur că postesc. Postul este o lege 
universală. În anii de demult oamenii se fereau de cărnuri şi de esenţele grase. În 
Pont, din Lunea cea Curată, măcelarul îşi atârna în cui cuțitul, se închideau 
măcelăriile şi doar în Sâmbăta cea Mare îl lua din nou. Acum ne-am transformat în 
cel mai carnivor popor: s-a umplut Elada de rotiserii. Nu ajung animalele din ţară, 
aducem şi din afară şi pleacă banii. Noi mâncăm ca nişte sparţi, în timp ce dincolo, 
în Asia şi Africa, milioane de copilaşi mor. Însă ia aminte, vom plăti pentru asta. 
Vor veni iarăşi ani de foamete; se va împlini cuvântul III: 
;; Un pumn de făină — un pumn de aur”. 


Toţi să postească. Excepţie fac doar bolnavii, cei înaintați în vârstă şi femeile care 
alăptează copii. Biserica noastră este iubitoare de oameni. Nu vrea să-l nimicească 
pe om. Canonul apostolic zice că aceştia sunt scutiți; toți ceilalți sunt obligaţi să 
postească. Aşadar, o armă este postul. 


O altă armă este PUBĂGIURGAI Să ne rugăm mereu, însă în mod deosebit acum. 
În biserică, în fiecare seară, se cântă „Doamne al puterilor...” la Pavecerniţa Mare. 
Miercuri şi vineri se săvârşeşte Liturghia Darurilor mai înainte sfinţite. Vineri 
seară „Apărătoarei Doamne cele de biruinţă...” şi Acatistul Buneivestiri 
(Heretisirile). 


Rugăciune şi în afara bisericii: dimineaţa şi Seara, înainte şi după masă; pe 
drum, în maşină, în avion, pretutindeni. „Cad, îmi 


fac cruce şi îngerul este lângă mine”. 


Insă rugăciune şi acasă, în familie, tatăl — mama — copiii. Arătaţi-mi o familie care 
se roagă aşa, să cad să le sărut picioarele. Avem case frumoase, televizoare, 


mâncăruri, distracţii, desfrânări, adultere, carnavaluri... Dumnezeu nu avem. Pen- 
tru aceasta vin pedepse, potrivit Sfintelor Cărţi. 


Nu te rogi? Nu eşti om. Nu te rogi? Nici animal nu eşti. Păsările Îl laudă pe 
Dumnezeu în cântări. Şi câinele căruia îi arunci un os şi dă din coadă ca şi cum ţi- 
ar spune „mulţumesc”. Şi omul? Toate i le dă Dumnezeu, iar el abia are o buche în 
gură şi îl înjură pe Hristos. 


A treia armă este iilostenia, Banii tăi să nu-i ţii doar pentru tine, pentru femeia 
şi pentru copiii tăi. Asta este iubire de sine. Să fii milostiv. Cât de milostiv? 


Evanghelia numără trei trepte ale milosteniei. RI să le împarţi pe toate (vezi 
Luca 18, 22); asta au făcut-o apostolii, martirii, asceţii. Nu poţi să le dai pe 
toate? Ei, atunci fă ceva mai uşor, dă jumătateă aceasta o spune loan Înainte- 
mergătorul (vezi Luca 3, 11). Nici jumătate nu poți? Ei, atunci dă o zecimek 
precum făceau iudeii. Ai adunat 100? Dă 10 săracului. Dar nici asta n-o faci. 
Dar ce faci? Lozinca diavolului: toate pentru noi înşine, nimic pentru celălalt! Într- 
un sat, preotul a făcut o colectă pentru un sărman şi a adunat doar 1.000 de drahme. 
În aceeaşi seară au venit în centru dansatoare străine şi au dansat; tineri — bătrâni 
priveau la trupurile lor goale. Şi când au plecat, au numărat banii pe care i-au 
adunat. Erau, poftim, 350.000 de drahme. Foarte frumos! Pentru diavolul 350.000. 
Pentru Hristos? Aproape nimic... 


- Aşadar am spus: post, rugăciune, milostenie. Însă Hristos mai cere ceva. O spune 
astăzi Evanghelia. Ce anume? Să-ţi ierți vrăjmaşul (vezi Matei 6, 14 — 15). Este a 
patra armă, cea mai grea dintre toate. 


Duhovnicul întreabă un suflet: — Nu cumva ai duşmănie cu cineva? — Am, cu o 
vecină. — Ce ţi-a făcut? — Asta şi asta. — Cât timp ai de când nu vorbeşti cu ea? — 
Sunt deja zece ani... Vine alta. — Ai vreun duşman? — Chiar soacra a scos sufletul 
din mine ! Nici „bună ziua” nu-i zic... Vine soacra: — A, chiar noră-mea!... Vine 
vecinul: — Am ură faţă de cutare. — Fi, acum trebuie să iertaţi. — A, nu se poate asta, 
bunicuţule. Dă-mi canon orice vrei, să aprind lumânări, să fac metanii, dar iertare 
nu dau. M-a ars, nu vreau nici să-l văd, nici să-l aud... Ce zice însă Evanghelia!? 
Cineva a întrebat pe un necredincios, care este cel mai frumos cuvânt din câte 
sunt scrise în _ Evanghelie, şi [ 

Terţi? Eşti creştin. Nu ierţi? Păcat de posturile tale, de drumurile tale la 
biserică, de metaniile tale, de toate câte faci. O spune clar Evanghelia astăzi. lerțţi, 
vei fi iertat. Nu ierţi, nu vei fi iertat. În seara aceasta, Biserica ne va chema pe toţi 
ca mai înainte să intrăm în post, nurorile să ierte pe soacre, soacrele pe nurori, 


bărbaţii pe vecinii lor, cei mici pe cei mari, cei mari pe cei mici. In felul acesta toţi 
ca nişte fraţi, ca o familie iubită să începem sfântul stadiu al Marii Patruzecimi. 


Sfântul Cosma Etolianul spune: Vai de cel care moare înainte de a se împăca cu 


duşmanul său! Mii de preoţi şi mii de episcopi să le citească rugăciuni la 
mormânt! Nu se iartă. 


La arme deci, iubiții mei fraţi! Oricine apucă armele de război cu uşurinţă, arme 
care sunt de moarte, de distrugere, de pierzare; dar cu greu va apuca cineva armele 
cele duhovniceşti, „armele luminii”, despre care vorbeşte Apostolul Pavel astăzi. 


Să nu rămânem fără armele noastre: postul, rugăciunea, milostenia şi 
iertarea. 


+ Să postim, precum Domnul nostru lisus Hristos în pustie. 

4 Să ne rugăm, precum Hristos noaptea în Ghetsimani. 

4 Să facem milostenii, precum Hristos a împărţit în lume bunătăţile Lui. 

4 Și să iertăm din inima noastră pe orice vrăjmaş, precum Acela, care de sus 
de pe cruce, a spus pentru răstignitorii Săi: „Părinte, iartă-le lor, căci nu 
ştiu ce fac” (Luca 23, 34). 


De mâine la arme! 


(Omilie a Mitropolitului de Florina, părintele Augustin Kandiotis, în Sfânta 
Biserică a Sfântului Gheorghe Lakkia [Levaia] — Amintaios 28.02.1982: “Ne 
vorbeşte Părintele Augustin, Mitropolitul de 104 ani”, vol. 1.) 


Sfântul Teolipt al Filadelfiei - Cuvânt despre post citit în Duminica Brânzei 


Crugul timpului ne-a adus acum la preacinstitele zile ale înfrânării, aducându-ne de 
la vijelia valurilor uşurătăţii trupeşti la limanul cel larg şi senin al strâmtimii 
postului. Căci de mâine începem să umblăm pe drumul lui. Deci aşa cum atingem 
începutul său, tot aşa să primim şi sfârşitul lui, pentru ca ţinând postul să culegem 
şi toată tămăduirea care vine de la el. lar început al înfrânării nu spun că e prima zi 
din cele numărate după ea; şi, iarăşi, sfârşit al ei nu spun că este ultima zi care 
completează cele patruzeci de zile, fiind ultima din cele dinaintea ei. Căci cine se 
uită la măsura zilelor postului şi socoteşte străbaterea lor puţin câte puţin, acela îşi 
face publică înclinația spre plăceri a sufletului său. Pe care văzând-o împiedicată 
de post, simțind disconfort îşi închipuie lungimea lui limitată şi-şi uşurează astfel 
povara care-i vine din înclinația lui spre plăcere, întrucât după trecerea celor 
patruzeci de zile iarăşi se va îndopa fără teamă de mâncăruri mai groase şi mai 
felurite. Nu la acestea mă gândesc deci atunci când vorbesc de începutul şi sfârşitul 
postului, fiindcă a măsura zilele postului e propriu celor iubitori de plăcere şi care 
şi-au agonisit doar chipul din afară al postului, iar nu substanţa lui. 


Început al postului numesc abținerea de la mâncărurile multe şi grase, iar sfârşit 
al postului retezarea patimilor şi căderilor, pentru care a şi fost legiuit postul 
trupesc, care e folositor dacă are unit cu el şi postul duhovnicesc — respingerea 
celor rele — care completează definiţia postului. Şi ca să înveţi că acesta este 
adevăratul post, ia în minte Legea scrisă care, împărțită în literă şi duh, călăuzeşte 
pe cel care îşi are gândirea la lege conducându-l de la literă la duh; de aceea zice şi 
Apostolul: „Litera ucide, dar Duhul face viu" [2 Co 3, 6], Ceva asemănător 


înseamnă şi legea postului; căci cuprinzând abţinerea de la mâncăruri şi patimi, 
prin lipsirea de hrana trupului îndreaptă pe cel ce posteşte spre curăția sufletului. 


Vezi aşadar ca nu cumva postind de la mâncăruri să socoteşti că îţi este de ajuns 
numai acest lucru şi, trecând cu vederea postul mai bun, să te asemeni iudeilor 
care, ca unii groşi la gândire, s-au alipit de literă, şi să te afli săvârşind un post 
iudaic; căci aceştia, urmărind Legea, n-au ajuns la legea duhovnicească [Rm 9, 13]. 
Deci cel care-şi mărgineşte postul numai la abţinerea de la hrană, dar îşi hrăneşte 
sufletul cu patimi iraționale şi cu cuvinte şi moduri de comportare rele, e lovit de o 
săgeată cu două vârfuri, întrucât din pricina prieteniei faţă de patimi suferă 
plăcerea, iar din pricina postului falsificat suferă de slavă deşartă; iar plăcerea şi 
slava deşartă sunt săgețile cele mai ascuţite ale celui rău. la sufletul de la trup, şi 
trupul se va arăta mort. Separă postul de suflet, şi sufletul va fi omorât de patimi. 
Leagă sufletul de trup, şi acesta se va scula spre o nouă viaţă. Uneşte postul de 
suflet, şi vei avea un suflet viu şi treaz spre fapte bune. 


Eu însă îți voi înfăţişa postul adevărat şi care este realizarea lui. Ceea ce este podul 
peste un loc povârnit şi prăpăstios sau peste un râu care desparte suprafaţa văzută a 
pământului, aceasta face şi postul între trup şi duh. Căci acolo, unind extremităţile 
a două pământuri separate între ele şi primind pe spatele său pe cei ce trec pe el, 


podul face practicabil ţinutul necălcat şi ne transportă fără primejdie de partea 
cealaltă. Iar aici postul, aducând leacurile deprinderilor proprii, vindecă bolile şi, 
destrămând împărțirea şi lupta, împacă şi uneşte părțile aflate în luptă. 


Căci printr-un regim de viaţă frugal şi prin mâncare puţină el păstrează viaţa 
trupului, dar face trupul neîmprăştiat, uşor şi bine încordat pentru luptele ascetice, 
astfel încât să poată să privegheze, să psalmodieze şi să facă îngenuncheri cu râvnă 
şi să ia parte la adunările [slujbele] din biserică şi să săvârşească slujirea 
încredinţată cu vigoare. lar mintea o face trează şi veghetoare ca una eliberată, din 
pricina gustării măsurate şi simple din cele necesare, de somnul greu şi imaginaţie. 
Căci atunci rămânând netulburată şi păstrându-şi agerimea din pricina faptului că 
nu e împovărată, precum s-a zis, de pâcla lăcomiei, mintea îşi are puterea văzătoare 
curată. 


De aceea, ea înţelege modurile de comportare ale obişnuinţei deşarte şi cuvintele 
gurii rostite pripit şi fără judecată. Vede gândurile care se furişează în gândire. 
Observă necuviinţa patimilor şi, nesuportând urâtul ruşinii, se întoarce de la cele 
rele ca unele care desființează nădejdea mântuirii şi îndrăzneala la Dumnezeu. 
Fiindcă atunci distinge fără rătăcire că nu e nici un folos din abţinerea de la 


mâncăruri dacă patimile latră ca nişte dulăi prin gândurile şi prin cuvintele rele şi 
muşcă sufletul prin modurile de comportare nelalocul lor. 


Ce înrudire este între lumină şi întuneric? Ce comuniune este între Hristos şi Beliar 
[2 Co 6, 14-15]? Slujesc lui Hristos prin postul văzut şi mă închin lui Beliar prin 
patimi şi restul petrecerii mele rele. Vai mie rătăcitului, vai mie 
făţarnicului/ispititorului! în afară iau chipul unui ucenic al lui Hristos, iar prin 
păcat sunt rob al vrăjmaşului. Fac trafic cu harul postului. Amestec nemâncarea cu 
neînfrânarea ca vinul cu apă. Nu pun carne în gură, dar cu dinţii defăimării, ai 
osândirii, ocării şi ironiei îl mănânc pe fratele. Mă abţin de la peşte, dar am ţinerea 
de minte a răului care mi se furişează în suflet, şi prin gânduri nerostite îl rănesc pe 
fratele meu. Nu mănânc brânză, dar fermentez împotriva aproapelui şi stau la 
pândă ca să-l prind şi să-l dobor. Untdelemnul nu-mi unge gâtlejul, dar plăcerile 
trupului îmi îngraşă în chip scârbos sufletul, şi aceasta deşi în fiecare zi port în 
gură şi rostesc versetul din psalm care zice: „Certa-mă-va dreptul cu milă şi mă va 
mustra, iar untdelemnul păcătosului să nu ungă capul meu" [Ps 140, 5]. 


Mă va certa şi mă va face înţelept prin nemâncare măsurată postul care mă 
îndreptează — virtutea cea mai veche şi care locuieşte pururea împreună cu mine. 
„Mă va certa" însă „cu milă", adică cu micul necaz al unui regim strict — căci zice 
[Scriptura]: „In necaz mic ne-ai certat pe noi" [Ps 26, 16] — „şi mă va mustra”, ca 
să nu săvârşesc postul pe jumătate, astfel încât să mă abţin de la mâncăruri şi să nu 
mă curăţ de patimi. „lar untdelemnul păcătosului"”, adică plăcerea lunecoasă a 
păcatului, „să nu ungă" în chip amăgitor „capul meu", adică mintea conducătoare a 
simţurilor mele. 


Fug de băutul de vin, dar îndrăgesc beţia irascibil ționale. Exersez tăcerea, 
dar scot strigăte de mânie. Mă ţin departe de femeie, dar îmi umplu ochii de pofta 
desfrânării. Sunt cumpătat cu trupul, dar, zugrăvindu-mi cu gândul priviri plăcute, 
îmi găsesc plăcerea în gânduri. Mănânc puţin, dar vorbesc degrabă împotriva 
aproapelui. Mă sârguiesc spre închinăciuni, dar nicidecum nu-mi plec cugetul spre 
smerenie. îngenunchez rugându-mă, dar zbor prin văzduh pe aripile mândriei. Prin 
cuvinte mă arăt curat, dar închipuindu-mi lucruri înalte, mă fac necurat în mine 
însumi. „Căci tot cel cu inima înaltă e necurat la Domnul" [Pr 16, 5]. Nu mă 
abţin să-i mustru pe alţii ca un drept, dar nu suport să primesc de la altul îndemn 
sau aducere-aminte întâmplătoare. Nu obosesc denunţând căderile altora şi trăgând 
de fratele, dar sunt zăbavnic şi amân să-mi socotesc greşelile mele şi să arăt 
zdrobirea care se cuvine pentru ele. 


Fie defaim progresul cu fapta al aproapelui ca un invidios, fie mi-l atribui mie 


însumi ca unui mistagog, şi trâmbiţez punând înainte ca adevărată păruta lui 
greşeală. Pe fratele care cade în faţa mea ca un rob îl laud ca un mândru, pentru că 
mă socoteşte superior, iar pe cel ce mă laudă, îl măresc ca unul plin de slavă 
deşartă vrând să întăresc laudele care mă privesc ca fiind spuse de cineva mare. De 
la cel ce vrea să vină la mine şi să vorbească cu mine mă întorc cu scârbă, şi când 
acesta se smereşte din pricina cererii pe care vrea să o facă, mă umplu de furie. 


Postul dăruie minţii vederea acestor afecţiuni, porniri şi fapte nearătate şi de 
multe feluri. lar mintea văzând toate acestea, petrecând ca în eter din pricina 
seninătăţii care vine din înfrânare, simte urâciunea patimilor şi înţelege urâţenia 
relelor. De aceea, luminată de lumina discernământului, e pusă în mişcare spre 
gânduri bune care sugerează modurile îndreptării. 


Mâncărurile fac îndrăzneţ trupul, iar răutățile învârtoşează sufletul. Băutul vinului 
pune pe foc trupul, iar patimile iraționale provoacă un incendiu în gândire. Am 
desființat mâncărurile bogate şi grase, şi gust cu măsură legume uscate şi crude 
precum şi apă, ca să-mi fac curat trupul. Voi desfiinţa însă şi greşelile ruşinoase şi 
voi pune la pieptul meu modurile virtuţilor, ca să-mi curăţ inima şi să mă fac 
templu al lui Dumnezeu [l Co 3, 16; 2 Co 6, 16]. lar Hristos va locui în ea prin 
rugăciune şi va umbla în ea prin postire [cf. 2 Co 6, 16], alungând de la mine orice 
gând şi cuvânt rău, precum şi orice faptă rea, aşa cum, atunci când a petrecut în 
trup, i-a alungat pe vânzători şi neguţători din templu [Mt 21, 12]. Dacă mă 
gândesc la acestea şi transpun cuvintele în fapte, atunci arăt post adevărat şi 
cinstesc înfrânarea. 


Acest lucru l-ai putea învăţa de la Adam înainte de neascultare. Căci până ce a avut 
călăuză şi sfătuitor postul,s-a desfătat de pomii raiului şi se abţinea de la pomul 
oprit. Dar după ce s-a întors de la postul însoțitor, s-a întors spre soţia lui Eva şi s-a 
ghiftuit de mâncarea oprită, de îndată s-a lipsit de pomii raiului şi a fost izgonit din 
fai |e 273 DA. 


Iată şi aici nişte pomi ai raiului, din care ni s-a poruncit Să mâncăm: făptuirea 
poruncilor, lauda şi psalmodia în gură, modurile de comportare ale virtuţilor, 
adevărul buzelor, îndemnul dat aproapelui, mulțumirea către Dumnezeu, 
povestirea minunilor Lui, meditarea stăruitoare la cuvintele lui Dumnezeu, 
rugăciunea neîncetată şi străpungerea sufletului, mărturisirea păcatelor şi a 
gândurilor murdare, răbdarea necazurilor, iubirea şi smerenia sinceră faţă de 
toţi oamenii. Acestea sunt plantele lui Dumnezeu, pomii nemuritori, roadele 
nestricăcioase, a căror desfătare am primit-o. 


De asemenea se vede în noi şi pomul oprit, din care ni S-a poruncit Să nu 
mâncăm: patimile contrare firii, folosirea iraţională a puterilor naturale din noi, 
plăcerile defăimate ale trupului, pofta ochilor, plăcerea celor deşarte, cuvintele 
urâte ale limbii, săturarea necuviincioasă cu mâncăruri, beţia desfrânată, 
irascibilitatea repezită, mânia cumplită şi înflăcărată, al cărei fum e ţinerea de 
mintea a răului, bănuiala împotriva aproapelui şi restul şirului patimilor puse în 
mişcare în gândire. Acestea sunt vlăstarele neascultării, neghina sădită în ascuns 
de cel rău [Mt 13, 25] şi smulsă cu grebla rugăciunii şi a postului; căci zice 
[Hristos]: „Acest demon nu iese decât cu rugăciune şi cu post" [Mt 17,21], 


Astfel stând lucrurile, alegerea liberă stă la mijloc având puterea de a da înclinarea 
voinţei uneia din acestea. Dar chiar dacă pot face liber ce vreau, totuşi nu mă voi 
folosi rău de această putere şi nu voi pierde preţul ei făcând ca aceea ce e mai bun 
să fie aservit la ceea ce e mai rău. Căci, dacă am voinţă ca să fac după socotința 
mea, am primit însă şi discernământ |diakrisis] ca să separ răul de bine şi să-mi leg 
voinţa numai de bine. Pentru ca prin discernământul care nu cade, cunoscând 
binele, să păzesc chipul [lui Dumnezeu; Fc 1, 26] folosindu-mă de cunoaştere ca de 
un ochi; iar prin voinţa îndreptată spre bine, iubind numai binele, să zugrăvesc 
asemănarea |cu Dumnezeu; Fc 1, 26] ca unul care gândeşte, vorbeşte şi face toate 
potrivit rațiunii. 


Plecând de la discernământ şi învăţătura din dumnezeieştile Scripturi găsesc că 
postul e uşă şi pază a tuturor celor bune. Dăruind din belşug împărtăşirea de cele 
bune şi săturând pe cel ce mănâncă din roadele virtuţii, îl face pe cel ce preferă 
înfrânarea în toate să nu se învăluie cu desfătarea celor stricăcioase. Păzit fiind, îi 
îmbracă pe cei ce îl păzesc în haina decenţei şi a îndrăznirii |parrhesia], dar cei ce 
îl nesocotesc se îmbracă cu veşmântul indecenţei, al ruşinii şi necuviinţei [cf. Fc 3, 
ali 


Pe cei ce îl iubesc, postul îi depărtează de cele ce se târăsc pe pământ şi de la cele 
pământeşti, îi urcă pe muntele rugăciunii şi-i duce în întunericul Celui mai presus 
de cunoaştere [lş 20, 21] unde primesc cunoaşterea adevărului. Gândirea şi trupul 
li se fac tăblițe [lş 31, 18; 32, 15] pe care se înscriu cuvintele înţelepciunii şi se 
gravează modurile de comportare ale virtuţii care pun în rânduială mintea israelită. 
Postul arată înflăcărat pe zelosul înfrânării şi, înălțând prin dobândirea virtuţilor 
generale trupul cel alcătuit din patru stihii, îl răpeşte din cele pământeşti şi ridică 
sufletul spre dorul celor cereşti. 


îmblânzind pornirile irascibilității, ale strigătului şi izbucnirii de furie împotriva 
aproapelui şi reprimând mişcările limbii nestăpânite şi ale mâinilor repezite, postul 


face pentru cel ce posteşte ascultătoare şi îmblânzite patimile sădite în el, ca 
odinioară leii pentru Daniel [Dn 6, 16-24]. Postul stinge şi flacăra aprinderii 
trupeşti şi dă minţii văzătoare tărie spre trezie, şi ea, suflând în mijlocul inimii 
sunetul rugăciunii, are împreună cu sine pe îngerul sfatului celui mare [Is 9, 5], 
Iisus Hristos. Acesta scânteiază gândirea cu lumina Dumnezeirii Lui şi răcoreşte 
sufletul cu roua iubirii faţă de EI [cf. Dn 3, 49-50], prin care veştejind toată 
pofta veacului acesta sufletul se face neîntristat, fiindcă se bucură cu bucurie 
din pricina preadulcii convorbiri cu Mirele Hristos, şi face inima netulburată, 
căci umblă în Duhul şi pofta trupească n-are loc [Ga 5, 16]. De aceea, imitând 
mulțumirea celor trei copii, laudă, binecuvântează şi Slăveşte pe Domnul [Dn 3, 
51-88]: laudă prin gândurile din gândire, binecuvântează prin cuvintele de pe 
limbă şi slăveşte prin faptele dreptăţii din trup. 


Căci zice [Hristos]: „Aşa să lumineze lumina voastră înaintea oamenilor, ca 
văzând ei faptele voastre cele bune să slăvească pe Tatăl vostru Cel din ceruri" 
[MT 5, 16], Las acum slugile şi alerg la Stăpânul Care a legiuit postul ca un 
Dumnezeu iar ca om, iarăşi, Acelaşi a postit în pustie şi prin post I-a surpat pe 
ispititorul [Mt 4, 1-11]. Fundcă Dumnezeu Cuvântul a poruncit la începutul 
veacurilor lui Adam să postească de la mâncarea din pom, dar acesta, uitând 
porunca postului, a mâncat din rodul lui şi a primit numaidecât moartea potrivit 


prezicerii [Fc 2, 15-17], De aceea, luând la sfârşitul veacurilor în EI însuşi firea cea 
neputincioasă, a început de la post şi prin post a lupta împotriva vrăjmaşului care-L 
ataca, pentru ca să arate oamenilor cu ce arme pot surpa pe vrăjmaşul şi, de 
asemenea,să înveţe că Acela care în vechime 1-a dat lui Adam legea postului ca un 
Dumnezeu, Acelaşi şi acum ca al doilea [Adam]... 


(din: Despre viaţa ascunsă în Dumnezeu - Teolipt al Filadelfiei) 


Sfântul Teolipt al Filadelfiei - Cuvânt despre post citit în Duminica Brânzei 


Postul cel uşor şi prea venerat care a sosit să-l primim cu îmbrăţişare cei care din 
pricina uşurătății am pătimit uitarea lui. Căci, venind el, ne duce de îndată la 
amintirea relelor pe care le-am încercat din pricina încălcării lui şi, iarăşi, a celor 
bune de care ne-am învrednicit din pricina păzirii lui. Martori ai celor spuse sunt 
întâiul şi al doilea Adam: unul făcându-se începutul stricăciunii, pentru că nu a 
postit [Fc 3, 6], iar Celălalt facându-Se începutul nestricăciunii [7 Co 15, 20], 
fiindcă luând firea noastră a plinit lipsurile noastre. Căci postind în pustie, Hristos 
a biruit pe ispititorul şi biruinţa Sa a făcut-o a noastră [Mt 4, l—11], 


Prin urmare, se cade să facem cunoscut postul care a venit prin faptele lui, ca 
ajungând să cunoaştem din propriile noastre izbânzi adevăratul caracter al 
înfrânării, să ajungem îndrăgostiţi de frumuseţea lui. Trebuie să recapitulăm însă 
luptele postului, pentru ca luând astfel o formă chipul său, să fie necunoscut de cei 
ce s-au îndepărtat prin iubirea de plăcere de îmbrăţişarea lui, adică de neprihănire 
şi gravitate. 


NI e renuntarea la mâncărurile scumpe şi grase; ea 


descarcă pântecele de povara care vine din mulțimea mâncărurilor şi uşurează 
trupul spre slujirea celor bune, iar privirea minţii o păstrează curată, întrucât postul 
risipeşte printr-un regim uşor pâcla care vine din aburii mâncărurilor şi o separă ca 
un întuneric de lumina lui. 


A doua luptă e gustarea măsurată de legume uscate şi crude, precum şi de 


apă, care sprijină asprimea postului, şi separă ca o tărie [boltă, Fc 1, 6] mareea care 
vine din ghiftuială şi cinsteşte harul înfrânării. 


A treia luptă| e omorârea oricărei fapte rele şi restrângerea pornirii spre 
limbuție; căci desfiinţată fiind lucrarea plăcerii care destramă şi înmoaie sufletul şi 
trupul, odrăslesc modurile virtuţii şi în gură înfloresc cuvintele potrivite şi imnele 
dumnezeieşti. 


A patra luptă| e îndepărtarea încă de la prima ivire a amintirilor celor văzute 
şi făcute în chip pătimaş care atacă/momesc mintea, şi a nu lăsa sufletul să-şi 
găsească plăcerea prin înțelesurile multiple ale gândurilor şi să fie târât spre puţul 
consimţirii. 


DE e tinerea la distanţă a poftei ochilor şi a auzirilor rele, pentru ca 
ferestrele vederii şi auzului deschizându-se şi închizându-se frumos, gândirea să 
rămână netulburată şi mintea să petreacă în lumina cunoaşterii. 


WI e stergerea imaginaţiilor simple întipărite în gândire prin 
rugăciunea trează şi prin meditarea neîncetată şi cu cuget smerit a cuvintelor 
dumnezeieşti. 


Pusă la încercare prin astfel de întreceri ale postului, dezlegată de pofta celor 
prezente, eliberată de grija celor pământeşti şi ieşind afară din orice înţeles al celor 
ce sunt, mintea urcă străbătând spre Dumnezeu şi, legând de sine pofta şi unită 
fiind prin iubire, se desfată de veselia care ţâşneşte de acolo şi se învredniceşte de 
fericirea negrăită. Căci în cel care-l păzeşte postul obişnuieşte să păstreze darurile 
date de Dumnezeu. Și acest lucru poate fi învăţat de la strămoşul [Adam], Căci 
până ce acela a avut călăuză postul şi s-a abținut de la mâncarea din pomul oprit, îi 
era pusă înainte de către post masa tuturor pomilor din rai. Dar când a lăsat postul, 
a gustat din rodul oprit, dar a pierdut desfătarea tuturor acelora [Fc 2, 7-3, 24], 


Dezbrăcându-i astfel pe cei ce au ales să convieţuiască cu el de pofta celor 
stricăcioase, 
Lui fie slava în veci. Amin. 


Avva Efrem Filotheitul - Sfaturi duhovniceşti despre iertare 


Awva Efrem Filotheitul 


SFATURI 


duhovniceşti 


Pe pământ, nimeni nu este lipsit de păcat, toţi suntem păcătoşi, vinovaţi şi purtăm 
povara păcatelor care ne-au doborât, pentru că n-am luat aminte la patimile şi 
neputinţele noastre. Toţi avem nevoie să primim iertare de la Dumnezeu! Dar 
pentru a primi schimbarea, iertarea şi împăcarea cu Dumnezeu trebuie să ţinem 
cuvântul Evangheliei, care zice: “Dacă veţi ierta oamenilor greşalele lor şi Tatăl 
vostru Cel din ceruri vă va ierta greşalele voastre”. Nu vom primi în nici o situaţie 
iertare de la Dumnezeu, dacă nu-l iertăm din inimă pe aproapele nostru! 


lertarea nu necesită osteneală şi greutate. Este nevoie de smerenie. Vom primi 
iertarea nenumăratelor noastre păcate, dacă dăruim şi noi iertarea fratelui nostru. 


Copiii mei, pe cât putem, să iertăm din toată inima, ca să ne ierte şi pe noi 
Dumnezeu! Aceasta este înţelegerea dintre Dumnezeu şi om, “contractul” dintre 
Creator şi om. lertând şi noi din toată inima semenilor noştri, vom fi iertaţi de către 
Dumnezeu. 


Întreaga noastră viaţă produce continuu păcate. Păcătuim permanent cu gândul, cu 
inima, în general cu toate simţurile trupeşti şi duhovniceşti ale sufletului. Gândiţi- 
vă ce mare “producție” de păcate avem! Dacă iertăm aproapelui nostru păcatele, 
anulăm toată această producere a păcatelor. 


Când n-avem iubire şi iertare, ne părăseşte harul lui Dumnezeu. 


Cum va şterge Dumnezeu toate aceste catastife cu păcatele noastre, când noi nu 
vrem să ştergem doar o pagină din greşalele fraților noştri? Trebuie să luptăm 
împotriva ţinerii de minte a răului, a duşmăniei şi a răzbunării. Ce-au câştigat toți 
cei ce se călesc, fără folos şi îndreptare? Câtă vreme ne găsim în viaţa aceasta, cât 
timp cortina teatrului lumii prezente n-a căzut şi firul vieţii noastre nu s-a sfârşit, 
putem să iertăm. 


Grijă principală a vieţii noastre este să iertăm şi să ne rugăm pentru oamenii care 
ne-au făcut rău. Acela care iartă din toată inima şi se roagă pentru vrăjmaşii lui, va 
primi iertarea lui Dumnezeu pentru păcatele lui. Ceea ce semănăm, aceea vom şi 
secera. Osteneala, postirea, rugăciunea, privegherea, milostenia vor preschimba 
inima noastră, o vor face milostivă şi iertătoare față de aproapele şi durerea 
celuilalt va deveni şi durerea noastră. Să cercetăm cât am învăţat din Evanghelie, 
ca Hristos să prindă chip înlăuntrul nostru, şi să devenim şi noi, încetul cu încetul, 
dumnezei după har. 


lubeşte-i pe frați! Iubirea ta se va vădi când nu te vei mai gândi la slăbiciunile şi 
scăpările lor şi le vei arăta dragoste. Iubirea te va păzi de toate păcatele. In afară de 


tine să nu te gândeşti la nimic, ci continuu mustră-te şi aceasta va fi calea cea mai 
bună. 


Fiule, tu fă-ţi datoria! Dacă ceilalți nu fac ascultare, lasă-i în seama lui Dumnezeu 
şi linişteşte-te! Este invidia diavolului, fiul meu. Nu cumva diavolul va merge în 
munţi? Se duc acolo cei care se luptă să se mântuiască şi pentru că şi noi dorim să 
ne mântuim, ne amestecă fără să înţelegem. 


Cu cât mai mult este luminată mintea omului, ca să înţeleagă iubirea Făcătorului 
față de făptura Lui, cu atât mai mult se arată nemulțumirea şi necunoaşterea 
Părintelui nostru iubitor şi adevărat. 


Omul, făptura aleasă şi unică a lui Dumnezeu, îndoit în fire, se naşte pe această 
planetă, pe acest pământ, şi încetul cu încetul, într-o zi moare trupeşte, neputincios 
cu desăvârşire să-şi păstreze viaţa lui. Închipuirea îl umflă ca balonul până când, 
printr-o boală, moare şi piere. 


(din: Avva Efrem Filotheitul, Sfaturi duhovniceşti, Editura Egumeniţa, 2012) 


Sfântul Teodor Studitul despre Lăsatul secului de brânză 


Cuvântul 44: In Miercurea din săptămâna brânzei: să ne aducem aminte de 


darurile lui Dumnezeu şi să ne silim ca să-i plăcem 


Fraților şi părinților, cu darul şi cu iubirea de oameni a lui Dumnezeu, ne-am 
învrednicit şi-n acest an să ajungem la zilele, care sunt ca nişte uşi ale sfântului 
post. Deci trebuie să lăsăm toată lenea şi cu mare bucurie să primim grija mântuirii 
noastre. Destulă este vremea pe care am petrecut-o în lene şi în voile trupeşti. Des- 
tule sunt zilele ce le-am cheltuit fără de nici un folos, fără săvârşirea dumne- 
zeieştilor fapte bune. Măcar acum să ne silim a împodobi biserica sufletului, 
aducându-ne aminte câtă dragoste şi îndelungată răbdare are Domnul, iubitorul 
de oameni, pentru noi. 


Să ne aducem aminte de darurile cele nenumărate şi de bunătăţile cele negrăite ce a 
făcut şi face în toate zilele cu noi. Să ne aducem aminte că nu-i minte, sau limbă 
omenească să povestească, cum trebuie, bunătăţile şi darurile lui Dumnezeu. 


O, fraţi prea iubiţi, luaţi aminte cu ochii sufletului, adică cu mintea, înţelegeţi şi 
cunoaşteţi dragostea cea multă pe care o are Dumnezeu către noi şi cinstea cea 
mare cu care a cinstit neamul omenesc. Pentru că mai înainte de facerea omului, a 
făcut lumea şi a împodobit-o cu podoaba frumoasă şi minunată, pentru slujba şi 
trebuința omului. lar mai pe urmă de toate l-a zidit pe el şi l-a făcut împărat ca să 


stăpânească toate dobitoacele pământului, ale mării şi ale cerului (adică ale 
văzduhului), precum proorocul, mărindu-l zice: „Toate le-ai supus sub picioarele 
lui“; adică, toate lucrurile şi dobitoacele lumii le-ai pus sub stăpânirea omului. 


Dumnezeu numai din nemărginită Sa bunătate fiind pornit, ne-a zidit după chipul şi 
asemănarea Lui, ne-a dat minte cerească, ca să deosebim binele de rău. Noi, însă, 
ca nişte nemulţumitori şi fără de minte, am călcat porunca Lui cea sfântă şi ne-am 
depărtat de Dânsul. Dar EI iarăşi, ca un milostiv ce este, nu ne-a părăsit, ci a venit, 
căutându-ne, şi a suferit pentru noi ocări şi bătăi. Chiar moarte fără vină a pătimit 
şi ne-a răscumpărat cu cinstitul Său sânge din robia diavolului şi din iadul cel 
veşnic. Apoi ne-a suit la cer, la patria noastră, la Împărăţia Cerurilor, adică acolo 
unde este şi EI. 


O, ce mare milă ne-a arătat! O, ce mare dar ne-a dăruit! Ne-a lăsat încă şi Sfântul 
Botez, care ne slobozeşte din tot felul de păcate. Şi ce este mai mare şi mai 
luminat, ne-a hărăzit Pocăinţa şi Spovedania, încât de se va întâmpla să-şi întineze 
cineva, din slăbiciunea firii şi a slăbiciunii minţii, Botezul prin păcat, iarăşi să se 
curăţească şi să se lumineze. 

În scurt, pentru noi a gătit moştenirea cea veşnică, de vom păzi poruncile Lui, şi 
bunătăţile acelea, precum zice apostolul: „Că ochi omenesc n-a văzut, nici urechi 
au auzit, nici mintea n-a socotit, câte a gătit Dumnezeu celor ce-L iubesc pe EI“. 
De câtă fericire a învrednicit Hristos pe om! 


Pe lângă acestea să socotim cu mintea noastră prisosinţa darului Său către noi. 
Oare de câte ori n-am căzut în primejdii sufleteşti şi trupeşti şi acest Domn nu ne-a 
izbăvit! De câte ori n-am ascultat dracii vicleni şi am făcut voia diavolului, iar a lui 
Dumnezeu am călcat-o de bună voia noastră! Acesta nu ne-a părăsit, nici nu ne-a 
dat spre stricăciune vrăjmaşului. El ne-a păzit, ne-a hrănit şi ne-a chivernisit viaţa, 
răbdând şi aşteptând din zi in zi să ne pocăim, să ne întoarcem şi să alergăm către 
EI. Mai mult decât atât, ne-a arătat acest chip al vieţii călugărești şi dragostea vieţii 
pustniceşti şi ne-a întărit inima ca să urâm lumea şi înşelăciunea ei, să lăsăm patria, 
rudele şi prietenii şi să ne învrednicim a veni la acest sobor sfânt al frăției. 


Gândiţi-vă că, fără să facem nici un bine lui Dumnezeu, ci mai vârtos mii de 
păcate, acesta iarăşi în tot chipul şi în tot felul ne iubeşte şi ne păzeşte de toată 
răutatea. Dar când vom vrea să ne pocăim din toată inima şi să ne silim a-l plăcea 
în lucrurile duhovniceşti, câte bunătăţi şi câte daruri duhovniceşti nu ne va dărui! 
Cu cât mai mult ne va întări şi ne va ajuta pe calea faptelor bune! 


Aşadar, o fraților, la aceste lucruri să ne gândim ziua şi noaptea, acestea să le 
lucrăm pururea, adică la darurile lui Dumnezeu şi facerile lui de bine, şi să strigăm 
neîncetat cu proorocul David: „Ce vom răsplăti Domnului pentru toate câte ne-a 
dat nouă? "" Sau cum zice alt prooroc: „Cine sunt cu Doamne, Doamne, şi ce este 
casa Tatălui meu, că m-a iubit?" 


Când ne vom gândi la acestea cu adevărat, ne vom îndemna spre dragostea lui 
Dumnezeu, Cel ce ne-a făcut, şi ne vom nevoi ca să facem poruncile Lui sfinte, ca 
să nu mâhnim pe acela Care ne-a mântuit. 


Atunci şi El va revărsa cu prisosinţă darul şi ajutorul asupra noastră, ca să-l plăcem 
până în sfârşit, întru slava şi cinstea sfântului Său nume, că Lui 1 se cade toată 
slava, cinstea şi închinăciunea, în veci. Amin. 


Cuvântul 45: In Vinerea din săptămâna brânzei: despre mângâierea 
sărbătorilor şi despre datoria de a ne ruga pentru cei din lume 


Fraților şi părinţilor, de multe ori am lăudat şi laud cinul şi rânduiala vieţii călu- 
găreşti. Nu fac aceasta pentru ademenire şi pentru înşelăciune, ci grăiesc adevărul 
şi zic că este un lucru lăudat călugăria sau mai bine zis, un lucru îngeresc. Dar nici 


pe mireni nu-i voi defăima, ci vreau să vă îndemn către faptele bune ale vieţii ade- 
vărate. 


Ştiţi ce tulburări, ce strigări, ce jocuri, ce beţii se fac astăzi în lume. Ele sunt lucruri 
şi fapte diavoleşti pentru care, de nu se vor pocăi, rău se vor chinui cei ce le fac. 
Vieţuirea noastră însă nu înseamnă să mâncăm şi să bem mult, să sărim şi să 
aruncăm cu piatra. Oricine le face, după pravilă nu se poate cumineca nici la Paşti. 


Dar ce să facem? Să cântăm ziua şi noaptea şi să slăvim pe Domnul după rânduiala 
slujbei bisericeşti, dată nouă de sfinții Părinți. Adică să mergem din cântare în 
cântare, din citire în citire, din rugăciune în rugăciune şi adesea să luăm aminte şi 
să ne păzim mintea, ca să nu ne înşele diavolul şi să semene în inima noastră 
gândurile rele, aducerea aminte de relele trecute, de mândrie, de desfrânare sau de 
alt păcat. Alteori să spunem în gând psalmi şi alte cuvinte dumnezeieşti. 


Când va fi vremea, să ne odihnim în chilia noastră, apoi iar să lucrăm sau să 
vorbim despre folosul sufletului. Unul pe altul să ne ajutăm, fiecare la slujba sa. 
Unul pe altul să ne iubim şi să ne fie milă unul de altul, ca de nişte frați. Fiindcă 
toţi suntem un trup, precum zice apostolul: „Un trup şi un Duh, într-o nădejde 

a chemării noastre“. Toate să se chivernisească cu măsură şi cu bună rânduială. 


Iar de va fi trebuinţă şi de ceva mângâiere pentru trup la sărbători, nici aceasta să 
nu fie afară din cale, ci cu rânduială şi aşa cum se cade călugărilor, căci avem 
mărturie în Sfânta Evanghelie. Ascultaţi ce zice Hristos lui luda: „Ce ai să faci, fă 
curând". Nimeni din cei ce şedeau n-au înţeles de ce a zis aşa; După Scriptură, unii 
cred că s-a zis aşa fiindcă luda ţinea punga şi cheltuia: adică i-ar fi zis lisus să 
cumpere cele trebuincioase pentru sărăbătoare şi să dea milostenie săracilor. 


Vedeţi, fraţilor, că şi Domnul şi apostolii aveau grija sărbătorii şi a săracilor; pe 
care şi noi, smeriţii, precum vedeţi, ne nevoim, după putinţă, să-i urmăm. 


Blagoslovit este Dumnezeu, care ne-a învrednicit de această vieţuire, nu pentru 
niscaiva fapte bune, pentru că nici un lucru bun n-am făcut pe pământ înaintea lui 
Dumnezeu, ci numai pentru nemărginita Lui bunătate. 

De aceea avem datorie fiecare să mulţumim foarte, cu inimă frântă şi smerită, lui 
Dumnezeu făcătorul nostru de bine. 


Deci în viaţa călugărească trebuie, precum am zis, să se săvârşească mângâierea 
praznicelor, în lume foarte rare fiind aceste fapte. Căci toată ziua şi toată noaptea 
au numai grija bogățiilor şi oamenii sunt prididiți de patimi lumeşti, adică de: 
desfrânare, prea desfrânare, furtişaguri, nedreptăţi, minciuni, blestemuri, înjurături. 
Unul pe altul vrăjmăşeşte, unul pe altul dă în judecată nedreaptă şi alte multe 
răutăţi se fac în lume, aşa cum zice Sfântul loan Gură de Aur: „Puţini din lume se 
vor mântui“. 


Acest cuvânt este înfricoşat, dar este adevărat. De aceea trebuie să plângem, nu 
numai pentru păcatele noastre, ci şi pentru hotărârea aceasta asupra celor din lume. 
Nu suntem noi şi mirenii frați? Nu suntem zidiţi dintr-un pământ? Nu ne-am 
botezat într-o cristelniţă toţi? Chiar un dobitoc de vom vedea alunecând în râpă, nu 
ne întristăm? Cu atât mai mult să ne întristăm şi să plângem pe fraţii noştri creştini. 


— Aşa şi fericitul Pavel plângea pe vrăjmaşii crucii lui Hristos, rugându-se cu 
inima întristată. 

— Aşijderea, proorocul leremia plângea pierzarea evreilor; şi nu numai că i-a 
plâns, ci plângerile le-a scris şi le-a lăsat ca să se citească. 

— Moise, văzătorul de Dumnezeu, striga la Dumnezeu şi zicea: „De vei lăsa 
lor păcatul, lasă-l, iar de nu, şi pe mine mă şterge din cartea ta “ 


In scurtă vorbă, fiecare sfânt se mâhnea pentru păcătoşi şi se ruga lui Dumnezeu 
pentru dânşii. 


Deci de poftim să umblăm şi noi pe urma sfinţilor, să nu ne grijim numai de 
mântuirea noastră, ci să ne rugăm şi pentru lume, întristându-ne de păcătoşi, de 
eretici, chiar şi de limbile păgâne, care se află în întunerecul necredinţei. Cu un 
cuvânt, pentru toţi oamenii, precum porunceşte apostolul Pavel, să facem rugăciuni 
şi mulţumite. Folosul nostru va fi mai mare decât al acelora pe care-i pomenim şi 
pentru care ne rugăm. Vom dobândi curățirea şi iertarea păcatelor noastre şi vom 
câştiga viaţa cea veşnică a Împărăției cereşti, în Hristos lisus Domnul nostru, a 
Căruia este slava şi puterea dimpreună cu Tatăl şi cu Duhul Sfânt, acum şi pururea 
ŞI în vecii vecilor. Amin. 


Cuvântul 46: La Duminica lăsatului sec de brânză: tăierea voii este, pentru cei 
supuşi şi ascultători, adevăratul post 


Fraților şi părinţilor, Bun este Dumnezeul nostru care ne dă viaţă, ne ţine din an în 
an şi ne-a adus, cu iubirea Sa de oameni, până la acest sfânt post, în care fiecare 
silitor se sârguieşte în felurite chipuri şi se osteneşte pentru mântuirea sufletului 
său. Unul posteşte două şi trei zile; altul priveghiază şi stă la rugăciune atâtea 
ceasuri; altul se osteneşte prin plecarea genunchilor, făcând atâtea şi atâtea metanii, 
după putinţă; altul se sârguieşte cu oricare din faptele bune în aceste zile. 


Călugărul care face ascultare şi este adevărat ascultător nu se osteneşte numai 
pentru o vreme, ci pentru toată viaţa lui. 


Care este osteneala ascultătorului supus şi care este fapta cea mare şi cununa lui 
cea luminată? Să nu nădăjduiască în gândurile lui şi niciodată să nu facă voia lui. 
Ci orice va face, să fie cu întrebarea egumenului sau a stareţului şi a economului. 
Acestea-s mai mari decât toate faptele bune. 


In scurt, supunerea şi ascultarea se încununează cu cununa muceniciei. Căci a-şi 
tăia cineva voia sa şi a face voia proiestosului, are atâta preţ înaintea lui Dumne- 
zeu, ca şi când şi-ar vărsa sângele pentru Hristos. 


Să mai ştiţi, fraţilor, că în aceste sfinte zile se schimbă bucatele şi se înmulţesc 
metaniile şi rugăciunile, se lungesc cântările şi slujbele bisericeşti, după cum ne-au 
lăsat sfinţii Părinţi. De aceea şi noi să primim darul postului cu cinste şi cu bucurie, 
să nu ne întristăm de reaua pătimire şi de slăbiciunea trupului nostru, ci să ne 
bucurăm că-i pentru sănătatea şi mântuirea sufletului nostru. 


Aşadar să petrecem aceste sfinte zile cu blândeţea inimii, fără răutate, fără osândă, 
fără mânie, fără vicleşug, fără pismă, împăcaţi unul cu altul, cu dragoste, blânzi, 


ascultători. Când este vremea, să ne odihnim cu grijă, când va fi nevoie de vorbă, 
să răspundem cu smerenie şi cu evlavie. Să fugim de vorba multă şi de tulburarea 
mulțimilor pentru ca să plinim slujbele în linişte şi cu pace, ca nişte slugi ale lui 
Hristos, căci tulburarea aduce multă stricăciune în obşte şi-n soborul fraţilor. 


Mai presus de toate să punem strajă, să nu deschidem uşa gândurilor rele, care vin 
şi ne dezmiardă sufletul, nici să dăm loc diavolului, precum ne învaţă dumne- 
zeiasca Scriptură când zice: „De va veni duhul cel pierzător, asupră-ţi, să nu afle 
loc întru tine" Diavolul, vrăjmaşul nostru, nu are putere să ne silească, ci numai 
aruncă gânduri rele, precum aruncă pescarul undiţa cu viermele. De primim 
gândurile, atunci ne vânează şi ne stăpâneşte, iar când le izgonim cu ruga şi cu 
chemarea cinstitului nume al Domnului nostru lisus Hristos, atunci diavolul fuge 
de la noi ruşinat. 


Să punem osteneală şi silinţă, ca să ne păzim sufletul neîntinat şi curat de orice 
gând spurcat. Să-l păzim nerănit de săgețile lor, ca pe o mireasă a lui Hristos şi aşa 
ne vom învrednici să ne facem locaşul Duhului Sfânt şi să auzim: „Fericiţi cei 
curaţi cu inima, că aceia vor vedea pe Dumnezeu " sau precum zice apostolul: ,, 
Câte sunt adevărate, câte sunt cinstite, câte drepte, câte curate, câte lăudate, orice 
fel de faptă bună, orice laudă, acestea să le facem, acestea să le urmăm şi 
Dumnezeu va fi cu noi." 


Drept aceea, fraţilor, să fugim de mâncare multă şi de beţie, din care se nasc toate 
păcatele. Să mâncăm şi să bem cu evlavie şi cu frica lui Dumnezeu şi să-l dăm 
slavă că ne-a izbăvit de înşelăciunea şi de tulburarea lumii. 


De este cineva, printre noi, nu călugăr adevărat, care în aceste zile cântă cântece 
drăceşti, adică lumeşti, şi se joacă ca copiii cei mici, lucru neîngăduit nici mirenilor 
şi cu atât mai mult monahilor celor aleşi şi fiu ai lui Dumnezeu, să asculte ce arată 
Scriptura veche: Dumnezeu s-a mâniat pe evrei şi într-o zi au murit douăzeci şi trei 
de mii de evrei, pentru că mâncau, se îmbătau şi jucau. Şi dacă S-a mâniat pe evrei, 
ce vom pătimi noi, călugării, care facem acestea? 


Aşa că luaţi aminte fraților şi umblaţi ca nişte fii ai lui Dumnezeu. Slujiţi 
Domnului cu frică şi vă bucuraţi Lui cu cutremur. Nu vedeţi că se cutremură de 
dânsul pământul şi se clătesc munţii? lar voi vă jucaţi, glumiţi şi faceţi nebunii. 


Ascultaţi şi voi, care jucaţi şi cântaţi lumeşte, ce zice Scriptura: „Cei ce cântă 
cântece mireneşti li se umple inima de duh necurat, iar cei ce cântă bisericească 
cântare, cu smerenie, li se umple inima de Duh Sfant“. 


Tot aşa zice şi apostolul: „De va avea cineva mângâiere, să cânte, cu înţelepciune, 
psalmi şi tropare, iar nu să ne îmbătăm şi să vărsăm." 


Vă mărturisesc fraţilor, înaintea lui Dumnezeu şi a sfinților îngeri, că monahul care 
face acest lucru nu este vrednic să se împărtăşească, nici să ia anaforă în tot postul, 
afară de cazul că are duhovnic ca şi el şi-l va ierta. 


Pentru aceea ascultați şi păziţi cuvintele sfinţilor şi mâncaţi şi beţi cu măsură, ca 
nişte fii ai lui Dumnezeu, şi daţi şi la săracii care n-au cu ce să se mângâie în 
această sfântă zi. De vom face aşa, aici, ne vom învrednici să ajungem ziua 
învierii, iar în veacul viitor (la învierea morţilor), vom câştiga Împărăţia Cerurilor 
în Hristos lisus Domnul nostru, a Căruia este slava şi puterea dimpreună cu Tatăl şi 
cu Duhul Sfânt, acum şi pururea şi în vecii vecilor. Amin. 


(Extras din cartea: Sfântul Teodor Studitul - Cuvântări duhovniceşti) 


Pr. Alexander Schmemann - Duminica iertării (izgonirii lui Adam din Rai) - 
“Când mă necăjesc, degrab mă auzi...” 


lată-ne ajunşi la ultimele zile dinaintea Postului. Deja din timpul săptămânii 
lăsatului sec de carne, care precede „Duminica lertării”, două zile - Miercurea şi 
Vinerea - au fost rezervate spre o „postire" deplină: Sfânta Liturghie nu se va 
oficia, iar întreaga rânduială şi tipicul slujbelor poartă caracteristicile liturgice ale 
Postului. 


Miercurea, la Vecernie, ne bucurăm de venirea Postului prin acest imn minunat: 

» Răsărit-a primăvara postului şi floarea pocăinţei. Deci să ne curăţim pe noi 
fraţilor de toate spurcăciunea şi Dătătorului de lumină să-I zicem: Slavă Ţie, 
Unule lubitorule de oameni." 


Biserica pomeneşte apoi, în Sâmbăta lăsatului sec de brânză, pe toți bărbaţii şi 
femeile care au fost „luminaţi prin postire": sfinţii, care sunt modelele pe care 
trebuie să le urmăm, călăuzitori în dificila „artă" a postirii şi a pocăinţei. 


În nevoinţa la care suntem gata să purcedem nu suntem singuri: „Veniţi toţi 
credincioşii să lăudăm cetele cuvioşilor părinți: pe Antonie căpetenia, pe luminatul 
Eftimie; pe fiecare deosebi şi pe toţi împreună şi vieţile acestor ca un alt Rai al 
desfătării cu gândul socotindu-le..." 


Avem sprijinitori şi pilde: „Mulţimile călugărilor, pe voi îndreptătorilor părinți 
CUvIoşI, vă cinstim; că prin voi, pe cărarea cca dreaptă, cu adevărat a umbla am 


cunoscut" 


In cele din urmă vine ultima zi, numită de obicei Duminica Iertării, dar al cărei 
nume liturgic trebuie de asemenea menţionat: Izgonirea lui Adam din Rai. 


Această denumire totalizează, într-adevăr, întreaga pregătire pentru Post. Acum 
ştim, că omul a fost creat pentru Rai, pentru cunoaşterea lui Dumnezeu şi pentru 
comuniunea harică cu El. Păcatul omului l-a lipsit pe om de acea viaţă 
binecuvântată, iar existenţa lui pe pământ s-a transformat într-un exil. 


Astfel, la începutul Postului suntem 
ca şi Adam: “Scosu-s-a Adam din Rai pentru mâncare; pentru aceasta şi şezând 
în preajma lui plângea tânguindu-se şi cu glas de umilinţă zicea: Vai mie, ce am 
pătimit eu, ticălosul. O poruncă am călcat a Stăpânului meu şi de tot binele m- 
am lipsit. Raiule prea sfinte, cel ce eşti pentru mine Ssădit şi pentru Eva încuiat, 
roagă pe Cela ce te-a făcut pe tine şi pe mine m-a zidit, ca să mă satur de florile 
tale. Pentru aceasta şi Mântuitorul către dânsul a zis: Zidirea mea nu voi să 
piară, ci voi Să se mântuiască şi la cunoştinţa adevărului să vină. Că pe cel ce 
vine la Mine nu îl voi goni afară“. 


Postul este eliberarea de sub robia noastră faţă de păcat, din temniţa “acestei 
lumi”. lar pericopa evanghelică a acestei ultime Duminici (Matei VI, 14-21) stabi- 
leşte condiţiile acestei eliberări. 


Priia EStE POSIECA - refuzul de a accepta dorinţele şi îndemnurile firii noastre 


decăzute ca fiind normale, efortul de a ne descătuşa din stăpânirea cărnii asupra 
duhului. Pentru a fi eficace, totuşi, postul nostru nu trebuie să fie fariseic, nu 
trebuie să ne “fălim” cu aceasta. Nu trebuie “să ne arătăm oamenilor că postim, 
ci Tatălui nostru Care este în ascuns “. 


Cea dea doua condiție este jortarda 3 “că de veţi ierta oamenilor greşalele lor, 


ierta-va şi vouă Tatăl vostru Cel ceresc“. Biruinţa păcatului, principalul semn al 
Stăpânirii sale asupra lumii este dispersarea, izolarea, ura. Aşadar, prima 
încercare de a sparge această fortăreață a păcatului este iertarea: reîntoarcerea 
la unitate, la solidaritate, la iubire. 


A ierta înseamnă a pune între mine şi “vrăjmaşul” meu iertarea lui Dumnezeu 
Însuşi. A ierta este depăşirea “punctului mort” în relaţiile umane şi raportarea 


lor la Hristos. Iertarea este “crăpătura” Împărăției cereşti deschisă către această 
lume păcătoasă şi decăzută. 


Postul Paştelui începe, de fapt, de la Vecernia din această Duminică. Această 
slujbă unică, atât de adâncă şi frumoasă, lipseşte din atât de multe biserici ale 
noastre. Totuşi nimic nu destăinuie mai bine “tonalitatea” Postului mare în 
Biserica Ortodoxă; nicăieri nu se manifestă mai bine chemarea sa profundă 
către om. 


Slujba începe cu o Vecernie solemnă, cu slujitori îmbrăcaţi în veşminte luminoase. 
Stihurile care urmează Psalmului anunță 
venirea Paştelui şi, dincolo de Post, apropierea Paştelui! 


“Vremea postului să o începem luminat, supunându-ne pe noi nevoinţelor 
celor duhovniceşti. Să ne lămurim Sufletul, să ne curăţim trupul. Să postim 
precum de bucate aşa şi de toată patima, desfătându-ne cu bunătăţile 
Duhului. Întru care petrecând cu dragoste, să ne învrednicim toţi a vedea 
prea cinstita patimă a lui Hristos, Dumnezeu şi Sfintele Paşti, duhovniceşte 
bucurându-ne“. 


Urmează, apoi, Vohodul cu cântarea: Lumină lină a sfintei slave. Preotul slujitor 


înaintează către “locul cel înalt” din spatele altarului pentru a vesti Prochimenul de 
seară, care întotdeauna anunţă sfârşitul unei zile şi începutul alteia. 


Prochimenul cel mare al acestei zile vesteşte începutul Postului: “Să nu întorci 
faţa Ta de la sluga Ta; când mă necăjesc degrab mă auzi;la aminte spre sufletul 
meu,şi-l mântuieşte pe el”. 


Ascultă melodia unică a acestui stih - această strigare care dintr-o dată umple 
Biserica: “când mă necăjesc degrab mă auzi” - şi vei înţelege acest moment de 
început al Postului mare: tainică întrepătrundere dintre deznădejde şi nădejde 
dintre întuneric şi lumină. Toată pregătirea se apropie acum de sfârşit. 


Repetăm de cinci ori Prochimenul şi iată că Postul a sosit! Veşmintele luminate 
sunt puse deoparte; luminile sunt stinse. Când preotul slujitor rosteşte cererile 
pentru ectenia de seară, strana răspunde cu ceea ce se consideră a fi “cheia 
Postului“. Se citeşte pentru prima oară rugăciunea de post a Sfântului Efrem 
Sirul, însoţită de metanii. 


La sfârşitul slujbei credincioşii se apropie de preot, cerând unii altora iertare. În 
timp ce ei săvârşesc acest ritual de împăcare - pentru că Postul mare începe prin 
aceste mişcări ce exprimă dragostea, reuniunea, frăţia - strana intonează 
cântările pascale. 


(Pr. Alexander Schmemann, “Postul cel mare “, Editura Doris, Bucureşti, 1998) 


Părintele Alexander Schmemann « Tristeţea strălucitoare » 


Pentru mulți, dacă nu pentru majoritatea creştinilor ortodocşi, Postul Paştelui 
constă dintr-un numâr limitat de reguli şi prescripţii exterioare, predominant 
negative: abţinerea de la anumite mâncăruri, de la dans şi alte distracţii. Această 
înţelegere exprimă gradul nostru de înstrăinare faţă de adevăratul duh al Bisericii, 
care ne este aproape imposibil de înţeles, şi anume că Postul înseamnă şi “altceva” 


- ceva fără de care toate aceste rânduieli îşi pierd în mare parte semnificaţia. Acest 


X99 ce 


“altceva” poate fi cel mai bine descris ca o “atmosferă”, “un climat” în care fiecare 
din noi intră, ca fiind mai întâi o stare a minţii, a sufletului, care timp de şapte 
săptămâni pâtrunde întreaga noastră existenţă. 


a 
1 


Să subliniem încă o dată că scopul Postului nu este acela de a ne sili să 
acceptăm câteva obligaţii formale, ci acela de a ne „uşura” inima, încât aceasta 
să se poată deschide către realităţile duhovniceşti, să cunoască tainica „sete şi 
foame” după comuniunea harică cu Dumnezeu. 


Această „atmosferă" de post, această unică „stare a minţii”, este determinată în 
mare măsură de slujbe, de o multitudine de schimbări ce intervin în viaţa liturgică, 
în această perioadă. Luându-le separat, aceste schimbări pot apărea ca fiind 
„rânduieli" de neînțeles, reguli formale la care să se consimtă formal; dar înțelese 
ca un întreg, ele descoperă şi comunică duhul Postului, ne fac să vedem, să 
Simțim şi Să experimentăm acea tristeţe strălucitoare care reprezintă adevăratul 
mesaj şi dar al Postului. 


Se poate spune, fără exagerare, că Sfinţii Părinţi şi scriitori bisericeşti, care au 
compus imnurile Trioduhii, care încetul cu încetul au organizat structura generală a 
slujbelor de post, care au împodobit Liturghia Darurilor mai înainte sfințite cu acea 
frumuseţe specială, au avut o înţelegere unică a sufletului omenesc. Cu adevărat ei 
au cunoscut nevoinţele pocăinţei şi în fiecare an, de-a lungul Postului mare, ei fac 
accesibile aceste nevoinţe tuturor celor care au urechi de auzit şi ochi de văzut. 


Impresia generală este aceea de „tristeţe strălucitoare". Chiar şi cel care posedă 
cunoştinţe limitate despre slujbe, intrând într-o biserică în timpul unei slujbe de 
post, înţelege aproape imediat, sunt sigur, ce semnificaţie are această expresie 
oarecum contradictorie. Pe de o parte, o anumită tristeţe tainică pătrunde slujbele: 
veşmintele sunt întunecate, slujbele sunt mai lungi decât de obicei şi mai 
„monotone", totul este foarte aşezat. Pericopele evanghelice şi cântările alternează 
şi totuşi pare că nu se „întâmplă" nimic. La intervale rânduite, preotul iese din altar 
şi citeşte întotdeauna aceeaşi scurtă rugăciune, iar întreaga obşte răspunde fiecărei 
cereri a acestei rugăciuni prin închinăciuni. Astfel, poposim pentru o vreme 
îndelungată în această „monotonie" - în această tristeţe tainică. 


lar apoi începem să realizăm că această lungime şi „monotonie" a slujbelor sunt 
necesare dacă dorim să descoperim tainica şi la început nevăzuta lucrare a slujbei 


în noi. Încetul cu încetul, începem să înţelegem, sau mai degrabă să simţim, că 

această tristeţe este într-adevăr „luminoasă", ca o transformare tainică ce este gata 
să se petreacă în noi. Ca şi cum ajungem într-un loc în care zgomotele şi agitația 
vieţii, a străzii, a tot ceea ce de obicei ne umple zilele chiar nopţile, nu au acces - 
un loc în care toate acestea nu au nici o putere. 


Toate acestea, care ni se par extrem de importante încât ne umplu mintea, acea 
stare de nelinişte, care a devenit, practic, a doua noastră natură, dispare undeva şi 
noi începem să ne simţim liberi, uşori şi fericiţi. Nu este vorba despre o fericire 
superficială şi zgomotoasă, ce vine şi trece de douăzeci de ori într-o zi şi care este 
aşa de fragilă şi trecătoare; este o fericire adâncă care nu vine dintr-o pricină unică 
şi personală, ci din aceea că sufletul nostru - citând cuvintele lui Dostoievski - a 
atins „altă lume". Şi ceea ce acesta a atins este plăsmuit din lumină, pace şi 
bucurie, dintr-o încredințare inexprimabilă. 


Înţelegem apoi de ce slujbele au trebuit să fie lungi şi în aparență monotone. 
Realizăm că este pur şi simplu imposibil să trecem din starea normală a minţii 
noastre, plăsmuită aproape în întregime din agitație, fugă şi griji, în această nouă 
stare fără a ne „linişti” mai întâi, fără a reface în noi o măsură a echilibrului 
interior. 


Din această cauză cei ce percep slujbele bisericeşti numai ca pe nişte „obligaţii”, 
cei care întotdeauna pun întrebări despre minimul necesar (De câte ori trebuie să 
mergem la Biserică? De câte ori trebuie să ne rugăm?) niciodată nu pot înţelege 
adevărata natură a cultului care ne poartă într-o altă lume - aceea a prezenţei lui 
Dumnezeu! - care ne poartă încet către aceasta, pentru că firea umană căzută a 
pierdut iscusinţa de a păşi în această lume în mod natural. 


Astfel, o dată ce trăim această eliberare tainică, o dată ce devenim „uşori şi liniştiţi 
lăuntric", monotonia şi tristeţea acestor slujbe dobândesc o nouă semnificaţie, sunt 
transfigurate. O frumuseţe lăuntrică le umple de lumină precum razele unui răsărit 
de soare care pe când încă mai este întuneric în vale încep să lumineze peste 
vârfurile munţilor. Această lumină şi bucurie tainică vin dintr-o lungă prea slăvire, 
din întreaga „tonalitate" a slujbelor Postului. 


Ceea ce la început apărea ca monotonie, acum se dezvăluie ca pace; ceea ce 
simţeam ca fiind tristeţe este trăit acum ca primele mişcări ale sufletului spre 
descoperirea adâncimii sale pierdute. 


lată ceea ce proclamă în fiecare dimineaţă primul stih de la „Aliluia": „De noapte 
mânecă duhul meu cătte Tine, Dumnezeule, pentru că lumină sunt poruncile 
Tale pe pământ." 

„Strălucire tristă": tristeţea înstrăinării mele de Dumnezeu, a pustiului devenit viaţa 
mea; strălucirea prezenţei şi iertării lui Dumnezeu, bucuria redobânditei dorinţe 
după Dumnezeu, pacea căminului regăsit. Acesta este duhul slujbelor de Post; 
aceasta este prima impresie generală în sufletul meu. 


(Pr. Alexander Schmemann, “Postul cel mare “, Editura Doris, Bucureşti, 1998) 

Despre autor 


Părintele Alexander Schmemann a fost un scriitor prolific, un strălucit conferenţi- 
ar şi un preot devotat. 


A fost decan al Seminarului Ortodox Sfântul Vladimir, unde a predat cursuri de 
teologie liturgică. 


A plecat la cele veşnice în anul 1983, la vârsta de 63 de ani. Profunzimea şi sub- 
uilitatea cunoştinţelor sale în domeniul culturii contemporane, al vieţii eclesiale şi 
al celebrării liturgice au marcat profund comunitatea creştină universală, care s-a 
îmbogăţit graţie nemuritoarelor sale scrieri pline de har şi folos duhovnicesc. 


Introducere 


Comentariul acesta la Rugăciunea Tatăl Nostru este alcătuit dintr-o serie de scurte 
emisiuni radiofonice înregistrate de părintele Alexander Schmemann la postul de 
radio Libertatea şi adresate ascultătorilor din fosta Uniune Sovietică, ceea ce expli- 
că pe de o parte abundența citatelor extrase din operele unor cunoscuţi scriitori 
ruşi, iar pe de altă parte, deosebita atenţie acordată agnosticilor, necredincioşilor şi 
ateilor agresivi. 


De asemenea, autorul acuză religia sau, mai bine zis, „religiozitatea”, care, în 
viziunea sa, s-a împotmolit în ea însăşi fără să fie deloc preocupată de scopurile ei 
fundamentale şi de raţiunea ei de a fi. 


lată care este marea „ispită” a unei credinţe devenite o religie comodă şi aco- 
modantă într-un climat politic de opresiune, dar şi de libertate. 


Elogiind cea mai simplă rugăciune oferită de Hristos lumii, singura rugăciune 
„oficială”, de altfel, pe care ne-a lăsat-o Domnul şi Mântuitorul nostru, părintele 
Alexander Schmemann ne atrage atenţia asupra a ceea ce s-a pierdut din ea de-a 
lungul veacurilor, aparentul ei faliment şi aparenta lipsă de semnificaţie a 
nepieritoarelor ei cuvinte (o caracteristică a timpurilor noastre): împărăția Ta, voia 
Ta, pâinea noastră cea spre fiinţă, păcate, iertare, ispită,... 


Dacă ne vom aştepta la o meditaţie nocturnă cu efecte soporifice, vom fi dezamă- 
giţi: acest comentariu ne îndeamnă să conştientizăm cu multă acuitate un mod cu 
totul diferit de a recepta familiarele cereri ale Rugăciunii Domneşti. Dacă vom fi 
cinstiţi, vom recunoaşte numeroasele erori de interpretare şi distorsionări de sens 
de care au avut parte nepieritoarele cereri ale acestei rugăciuni în cele două milenii 
de istorie ale sale. 


Deoarece şi noi suntem implicaţi în aceste interpretări eronate, firesc este ca 
reflecţiile părintelui Schmemann să reprezinte pentru noi o binevenită convertire. 
Această scurtă rugăciune dăruită nouă de Hristos Domnul este o rugăciune 
cosmică, ce conţine tot ce trebuie spus despre Dumnezeu şi Împărăţia Sa, dar şi 
despre viaţa noastră, a tuturor oamenilor. Drept aceea, vom afirma că în această 
tâlcuire de esenţă a Rugăciuni Domneşti părintele Schmemann ne-a pus la 
dispoziţie o hartă pentru a redescoperi scopul şi măsura întregii noastre vieţi - fără 
teama că o astfel de afirmaţie va fi considerată o exagerare. 


Atât în scrierile, cât si în conferințele sale, părintele Alexander Schmemann a de- 
clarat adeseori că este nu numai dificil, ci chiar imposibil de a aşeza în cuvinte şi a 


împărtăşi anumite sensuri teologice şi anumite percepții ale credinţei. Cu toate 
acestea, părintele ocupă un loc de frunte printre cei ce au reuşit să „picteze” icoane 
ale tainelor şi revelaţiilor dumnezeieşti cu ajutorul cuvintelor - şi tocmai pentru că 
a fost un maestru între maeştri, oricine s-ar încumeta să-i traducă spusele îi 
datorează scuze. 


Oricât de mari ar fi eforturile traducătorului, el nu va reuşi să redea într-o altă 
limbă sensurile exprimate cu atâta precizie de părintele Alexander Schmemann în 
limba sa maternă, rusa. 


În cele din urmă, şi traducerile bune sunt tot un dar de la Dumnezeu, iar din 
moment ce toate darurile bune vin de la „Părintele luminilor”, fie ca lumina Sa 
dumnezeiască să strălucească peste paginile acestei traduceri pentru toţi cititorii 
receptivi la învăţăturile cuprinse în ea. 


Cu recunoştinţă, Alexis Vinogradov 
Capitolul I - Tatăl nostru, Care eşti în ceruri 


lisus Hristos ne-a lăsat o singură rugăciune, Rugăciunea Domnească. Când ucenicii 
L-au implorat: „Doamne, învaţă-ne să ne rugăm” (Luca 11, 1), EI le-a dăruit acea- 
stă rugăciune: 

„ Tatăl nostru, Care eşti în ceruri, 

Sfinţească-se numele Tău, 

Vie împărăţia Ta, 

Facă-se voia Ta, 

Precum în cer aşa şi pe pământ. 

Pâinea noastră cea spre ființă dă-ne-o 

nouă astăzi; 

Și ne iartă nouă greşelile noastre, 

Precum şi noi iertăm greşiţilor noştri; 

Și nu ne duce pe noi în ispită, 

Ci ne izbăveşte de cel rău” 

(Matei 6, 9-13). 


Această rugăciune a fost rostită fără întrerupere timp de 2000 ani. În fiecare clipă, 

undeva pe glob se află oameni care rostesc aceste cuvinte spuse de Hristos însuşi. 
lată de ce nu există nici o altă cale mai bună spre inima creştinismului decât 
această rugăciune scurtă şi aparent simplă. Numai că, din moment ce mi s-a cerut 


în repetate rânduri să-i explic sensurile, e limpede că nu e deloc o rugăciune 
simplă. 


Îngăduiţi-mi să încep prin a spune, fără ocolişuri, că sensurile acestei rugăciuni 
sunt inepuizabile: nu este posibil să i se dea o explicaţie finală, concluzivă. Ca şi în 
cazul Sfintei Scripturi, Rugăciunea Domnească se adresează fiecăruia dintre noi 
în mod personal, ca şi cum ar fi fost alcătuită pentru fiecare dintre noi în parte: 
ea îmi este adresată mie, nevoilor mele, întrebărilor mele şi pelerinajului meu. În 
acelaşi timp, ea rămâne de-a pururi neschimbabilă în esenţă, de-a pururi 
chemându-ne să-i împlinim năzuinţele cele mai importante, cele mai înalte, cele 
mai desăvârşite. 


Pentru a înţelege cu adevărat Rugăciunea Domnească şi a participa la ea, trebu- 

ie mai întâi să ne eliberăm de nebulozităţile noastre lăuntrice, de divizarea atenţiei 
noastre, de neglijenţa spirituală care ne caracterizează şi în care trăim în mod con- 
stant. Cea mai teribilă trăsătură de character a omului este aceea de a se ascunde 
mereu de tot ce i se pare prea entuziast şi semnificativ din punct de vedere 
spiritual. E ca şi cum am alege să fim meschini şi triviali la nivelul 
subconştientului, pentru că e mai uşor să trăim aşa (Poate vă amintiţi de personajul 
Sviajki din romanul Anna Karenina, de Lev Tolstoi; Sviajki părea în stare să 
înţeleagă orice şi să discute despre orice, dar de îndată ce conversaţia ajungea la 
chestiuni mai profunde despre sensul vieţii, ceva se bloca în sufletul lui şi nimeni 
nu putea să penetreze acea blocadă. Tolstoi descrie acest fenomen general uman cu 
geniul său narativ greu de egalat). 


Într-adevăr, o mare parte din forţa noastră interioară se îndreaptă spre înnăbuşirea 
vocii lăuntrice care ne cheamă la o întâlnire cu absolutul. Prin urmare, să depunem 
un efort cât de mic pentru a intra în spaţiul lăuntric şi în starea de spirit în care 
această rugăciune a rugăciunilor va începe să rezoneze cu noi şi în noi, desco- 
perindu-ne sensurile ei depline şi devenind singurul lucru de care avem cu adevărat 
nevoie: mâncare şi băutură pentru sufletul nostru. 


Să ne înălțăm cugetele şi să începem. Să începem cu formula de adresare, care este 
în acelaşi timp un apel şi o afirmaţie: Tatăl nostru. Primul lucru pe care-l oferă 
Hristos Domnul celor care-L roagă să-i înveţe să se roage, primul lucru, repet, pe 
care îl lasă lor şi nouă în dar - un dar nepreţuit şi o mare mângâiere - ca sursă de 
bucurie şi izvor de inspiraţie, este prilejul de a-L numi pe Dumnezeu „Tată”, de a- 
L considera tatăl lor. 


Ce multe idei despre Dumnezeu au vizitat imaginaţia omului! A fost numit Ab- 


solutul, Cauza Primă, Domnul, Atotputernicul, Creatorul, Ziditorul, Binefăcătorul, 
Atotmilostivul ş.a.m.d. Fiecare dintre aceste denumiri poartă în ea un adevăr şi se 
referă la experienţele profunde ale unor oameni cu o aleasă capacitate de percepţie. 


Aceste două cuvinte, „Tatăl nostru”, conţin toate adevărurile cuprinse în denu- 
mirile de mai sus, identificându-le, în acelaşi timp, cu apropierea sufletească, cu 
dragostea, cu unirea unică, irepetabilă şi plină de bucurie a omului duhovnicesc cu 
Dumnezeu. 


În aceste două cuvinte, „Tatăl nostru”, aflăm sensul iubirii şi răspunsul la iubire, 
experiența apropierii sufleteşti şi bucuria ei, credința care devine încredere, 
dependenţa care cedează locul libertăţii. Acestea toate nu sunt doar idei sau 
concepte legate de Dumnezeu, ci realităţi care demonstrează cunoaşterea lui 
Dumnezeu, comuniunea cu El în dragoste, în unire, în încredere. Este vorba despre 
începutul cunoaşterii veşniciei. Hristos însuşi spunea, adresându-se Părintelui 
ceresc: „ŞI aceasta este viaţa veşnică: Să Te cunoască pe Tine” (loan 17, 3). 


Aceste două cuvinte nu sunt doar începutul, ci şi temelia Rugăciunii Domnești; 

ele fac posibile toate celelalte cereri îmbogăţindu-le cu semnificaţii profunde. În 
sensul său cel mai adânc, în sensul său originar, creştinismul este religia pater- 
nității, ceea ce înseamnă că nu se sprijină pe idealuri intelectuale sau deducții 
filosofice, ci pe experienţa iubirii care se revarsă asupra întregii noastre vieţi, pe 
experienţa iubirii personale. 


Toate acestea sunt subînţelese în formula inițială de adresare a Rugăciunii 
Domnești: „Tatăl nostru”. După ce le-am rostit, adăugăm: „Care eşti în ceruri”. 
Aici, întreaga rugăciune (şi, odată cu ea, întreaga noastră viaţă) se ridică la ceruri - 
întrucât cerurile sunt, înainte de toate, dimensiunea verticală a vieţii, raportarea 
omului la o înaltă spiritualitate, care este în acelaşi timp obiectul urii şi batjocurii 
virulente a celor ce reduc viaţa umană la dimensiunile ei biologice şi materiale. 


Prin urmare nu este vorba despre cerul fizic sau astronomic, interpretare respinsă în 
mod constant de către atei, ci despre cel mai înalt stâlp de sprijin şi punct de reper 
al vieţii omeneşti: „Tatăl Care este în ceruri”. Este vorba despre credinţa în 
iubirea divină, care îmbrăţişează şi străbate întreaga lume, credinţa într-o lume 
în care se reflectă această iubire - lumea ca semn şi prezenţă a acestei iubiri 
credinţa că cerul este atât vocaţia fundamentală a gloriei şi destinului omenesc, 
cât şi locuinţa veşnică a oamenilor. 


Neîndoielnic, aceasta este afirmaţia plină de bucurie ce străjuieşte începutul rugă- 


ciunii pe care ne-a dăruit-o Hristos Domnul şi Mântuitorul nostru ca pe o pecete a 
calităţii noastre de fii şi fiice ale lui Dumnezeu: „„ Tatăl nostru, Care eşti în ceruri”. 


Capitolul II - Sfinţească-se numele Tău 


După începutul acesta plin de bucurie şi de dragoste, ca o sărbătoare a sufletului: 
„Tatăl nostru, Care eşti în ceruri”, spunem: „sfinţească-se numele Tău”. Ce anume 
ne rugăm, ce anume cerem, ce aspirații avem, ce speranţe nutrim atunci când 
pronunţăm aceste cuvinte? Poate cineva Să sfințească numele lui Dumnezeu? 
Din nefericire, majoritatea credincioşilor care pronunță aceste cuvinte nu le 
analizează înţelesul, iar pentru atei acesta este un motiv în plus de a da din umeri, 
exprimând astfel starea de confuzie pe care le-o creează combinaţia „mistică” a 
acestor trei cuvinte: „sfințească-se numele Tău”. 


Din cele mai vechi timpuri, oamenii au dat denumirile „sfânt” şi „sacru” 
lucrurilor şi fiinţelor pe care le-au perceput ca având o valoare supremă - 
impunând evlavie, respect, venerație, recunoştinţă acelor lucruri şi fiinţe care îi 
atrăgeau pe oameni, inspirându-le încredere, căldură şi apropiere sufletească. 
Mă refer aici la sen-timentele sfinte faţă de ţara natală, la dragostea sacră faţă 
de părinţi, la adorarea sacră a frumuseţii, a perfecțiunii, a miracolului. Prin 
urmare „Sfinte” sunt lucrurile mai înalte, mai pure, care cer să le dai tot ce ai 
mai bun în tine însuţi: 

Y cele mai bune şi mai frumoase sentimente, 

Y cele mai mari eforturi, 

Y cele mai luminoase speranţe. 


Specificitatea sfinţeniei constă în faptul că ea pretinde de la noi o conştientizare 
lăuntrică a dorințelor celor mai evidente şi mai ascunse; de fapt, nu e vorba 
numai de a le conştientiza, ci şi de a vieţui şi acţiona în duhul acestei 
conştientizări. A conştientiza că 2 x 2 = 4, sau că apa fierbe la o anumită 
temperatură, nu ne face nici mai buni, nici mai răi; noi ne referim aici la o 
conştientizare bipolarizantă - a drepţilor şi a păcătoşilor, a inteligenților şi a 
ienoranţilor, a geniilor şi a nătără- 

ilor. 


Dar dacă trăim experienţa conştientizării sfințeniei în termenii frumuseţii şi ai 
perfecțiunii morale sau dacă beneficiem de o intuiție deosebită despre lume şi 
viaţă, atunci conştientizarea respectivă va pretinde ceva de la noi, va efectua o 
schimbare în net, ne va invita undeva, ne va fascina, ne va cuceri. 


Cât de simplu şi de frumos a descries Puşkin toate acestea în binecunoscuta sa 
poezie: Amintirea unui moment de glorie...Uitând „închipuirile”, învolburarea 
„răscolitoarelor furtuni” şi risipirea „nădejdilor de odinioară”, scrie poetul: 
„... Sufletul meu era tulburat 
şi ai venit încă o dată, Tu, 
imagine care a şi trecut, 
licărire a frumuseţii pure. 
Acum, în plinătate bate inima mea, 
simțind, încă o dată, 
învierea dumnezeirii 
şi a inspirației şi a vieții, 
şi a lacrimilor şi a iubirii”. 


Aceasta este descrierea sfinţeniei ca frumuseţe. O astfel de experienţă ne schimbă 
viaţa în totalitate, umplând-o, pentru a împrumuta cuvintele lui Puşkin, de înţeles, 
„inspiraţie”, bucurie şi dumnezeire. 


Experienţa religioasă este experienţa sfinţeniei în forma ei cea mai pură. Cei ce 
CUNOSC această experienţă, cât de puţin, ştiu că ea pătrunde în cele mai adânci 
fibre ale vieţii noastre, cerându-ne o schimbare radicală a vieţuirii noastre, o 
transformare lăuntrică. Ei ştiu, de asemenea, că există în om o inerție, o 
slăbiciune, o meschinărie legată de viaţa cotidiană - şi, mai presus de toate, 
există o frică aproape instinctivă a sa faţă de tot ce e sacru, măreț, pur şi 
dumnezeiesc. Sufletele noastre, inimile noastre, se simt pur şi Simplu rănite de 
orice întâlnire cu sfinţenia, deşi simţim chemarea lăuntrică de a ne alipi întreaga 
fiinţă de ea. Atunci ne amintim de spusele Sfântului apostol Pavel referitoare la 
faptul că în adâncul nostru se află o lege care se luptă împotriva dorinţei noastre 
de a ne uni cu Sfinţenia (Romani 7, 23). 


„Sfinţească-se numele Tău” - acesta este strigătul celui care L-a văzut pe Dumne- 
zeu şi L-a recunoscut, al celui care ştie că numai întâlnindu-se cu El poate 
descoperi plenitudinea vieţii, plenitudinea inspiraţiei şi plenitudinea fericirii. 


„Sfinţească-se numele Tău” - fie ca tot ce este în lume, începând cu propria mea 
viaţă, cu faptele mele, cuvintele mele, să reflecte acest nume sfânt şi dumnezeiesc 
care ne-a fost descoperit şi dăruit! Fie ca viaţa să devină din nou un urcuş spre 
lumină, o înălțare, o laudă, o prea mărire a puterii binelui! Fie ca totul să se umple 
de înţelepciune dumnezeiască şi de iubire dumnezeiască! 


„Sfinţească-se numele Tău” - aceasta este şi o cerere de ajutor în dificilul efort al 
urcuşului nostru spiritual şi al transformării noastre lăuntrice, fiindcă, aşa cum se 
ştie, suntem înconjurați şi ţinuţi prizonieri de întuneric, răutate, josnicie, super- 
ficialitate, supărări şi necazuri. Fiecare suiş este înfrânt de o cădere, fiecare efort e 
urmat de un atac de slăbiciune şi descurajare - încât, într-adevăr, după cum spunea 
poetul Feodor Tiuciev, „viaţa se aseamănă unei păsări rănite care încearcă să urce 
în zbor spre ceruri, dar nu poate”. 


Experienţa sfinţeniei este o întâlnire mistică cu lumile de dincolo, o vedere rapidă a 
frumuseţii pure, care nu ne face viaţa mai uşoară, ci mai grea; ajungem uneori să-i 
invidiem pe cei ce sunt pur şi simplu scufundaţi în agitația şi preocupările vieţii de 
zi cu zi, fără să fie sfâşiaţi de lupte lăuntrice. Cu toate acestea, numai astfel de 
lupte îl ajută pe om să-şi împlinească vocaţia sa umană superioară; numai în astfel 
de lupte şi eforturi, în urcuşuri şi coborâşuri, omul se poate considera persoană, cu 
adevărat. 


Toate acestea sunt cuprinse în prima cerere a Rugăciunii Domnești: „Sfinţească-se 
numele Tău”. Este o cerere atât de succint exprimată, atât de spontană şi plină de 
bucurie, dar, în acelaşi timp, atât de plină de obstacole! 


Cu toată sinceritatea şi buna credinţă de care suntem în stare, nu numai să pro- 
nunțţăm aceste cuvinte, dar si să trăim în profunzime în conformitate cu ele; tot ce 
purtăm în adâncul nostru se află în căutarea unei vieţi noi, a unei vieţi care să stră- 
lucească şi să ardă în noi cu flăcări sfinte, mistuind toate impuritățile din fiinţa 
noastră, toate imaginile nevrednice care ne trag în jos. 


Doamne, cât de intensă este această cerere, ce povară grea ne-a lăsat Hristos atunci 
când ne-a încredinţat-o, arătându-ne că aceasta este singura cerere vrednică de a 

fi adresată lui Dumnezeu, şi, ca atare, trebuie să fie cererea noastră de căpătâi! Cât 
de rareori pronunțăm aceste cuvinte ţinând seama de toate cele enunțate mai sus - 
şi totuşi cât de bine este să le spunem iarăşi şi iarăşi! Numai atunci când aceste 
cuvinte: „Sfinţească-se numele Tău” se vor face auzite în lume, numai atât timp cât 
nu vor fi uitate, omul nu va fi întru totul depersonalizat şi nu-şi va fi trădat întru 
totul vocaţia pentru care a fost creat de Dumnezeu. „Sfinţească-se numele Tău” 


Capitolul III - Vie împărăţia Ta 


A doua cerere a Rugăciunii Domneşti este: „Vie împărăția Ta”. Ca şi în cazul pri- 
mei cereri, vă invit să ne întrebăm: Care sunt sensurile pe care trebuie să şi le 
însuşească un creştin credincios? Ce anume trebuie să conştientizeze? Ce să nă- 


dăjduiască? Ce să dorească? Adevărul este că şi aceste întrebări sunt la fel de 
grele ca şi cele legate de prima cerere. 


În zorii creştinismului, tâlcul acestei cereri era simplu - sau, mai precis, se poate 
afirma că cea de-a doua cerere a Rugăciunii Domneşti întrupa şi exprima esenţa 
credinţei creştine şi a speranţelor creştinilor. Este suficient să citim Sfintele Evan- 
ghelii o singură dată pentru a ne convinge că învăţăturile despre împărăţia lui 
Dumnezeu se află în centrul propovăduirii Mântuitorului. 


„Pocăiţi-vă, căci s-a apropiat Împărăţia Cerurilor!” (Matei 4, 17) - acesta este 
primul îndemn pe care ni-l adresează Hristos Domnul; cu el Şi-a început pro- 
povăduirea Evangheliei împărăției. Aproape toate parabolele hristice privesc 
Împărăţia Cerurilor, pe care Mântuitorul o compară cu o comoară pentru 
dobândirea căreia omul vinde tot ce are, cu grăuntele de muştar, care, odată 
semănat, creşte şi devine un copac imens, cu aluatul care dospeşte toată 
frământătura. Pretutindeni în Sfintele Evanghelii ni se face această promisiune 
mistică nespus de îmbietoare, această înştiinţare, această invitaţie de a intra în 
împărăţia lui Dumnezeu: „Căutaţi mai întâi Împărăţia lui Dumnezeu” (Matei 6, 
33), pentru a fi „fui împărăției” (Matei 13, 38). Poate că cel mai uimitor lucru din 
lunga istorie a creştinismului este faptul că tâlcuirea acestei învățături hristice, care 
reprezintă nucleul mesajului evanghelic, a rămas o enigmă a cărei descifrare s-a 
pierdut undeva, nu se ştie unde; cu această enigmă sunt confruntați şi creştinii 
zilelor noastre. 


Și atunci, cum să facem noi când ne rugăm, cum să-l spunem noi Domnului 
Dumnezeului nostru: „Vie împărăția Ta”, dacă ne este străin înţelesul acestor 
cuvinte? 


În primul rând, dificultatea constă în aceea că înseşi Sfintele Evanghelii atribuie 
Impărăţiei Cerurilor un dublu sens: 


= pe de o parte, împărăţia ar fi, chipurile, o referire la viitorul eon, la sfârşitul 
timpurilor, la tărâmul de dincolo - ceea ce constituie principalul argument 
pe care-şi întemeiază ateii pledoaria lor, anume faptul că centrul de 
gravitate al creş-tinismului s-ar afla într-o lume invizibilă de dincolo de 
mormânt, care este complet netulburată de răul şi nedreptatea din această 
lume; 

— pe de altă parte, creştinismul pare a fi religia unei alte lumi. 


Dacă aşa ar fi, atunci cererea „Vie împărăţia Ta” ar fi o rugăciune pentru ca lumea 
să se sfârşească, să dispară, grăbindu-se astfel intrarea în tărâmul de dincolo de 
moarte. 


Dar, atunci, de ce spune Hristos Domnul că Împărăţia Cerurilor a şi venit? De 
ce le răspunde El ucenicilor, care-l pun întrebări despre împărăție, că împărăţia 
este printre ei şi înlăuntrul lor? Ce înseamnă acest răspuns, dacă nu faptul că nu 
putem defini Împărăţia Cerurilor în termenii unei lumi viitoare, diferite de cea în 
care trăim, care se va instaura după ce această lume pământească se va sfârşi, va fi 
anihilată, printr-o catastrofă? Aflaţi în acest punct, începem să ne apropiem de 
miezul problemei. Noi nu mai înţelegem Evanghelia împărăției şi nu mai ştim 
pentru ce anume ne rugăm atunci când rostim a doua cerere cuprinsă în Rugă- 
ciunea Domnească: „Vie împărăția Ta”, pentru că nu mai auzim aceste trei cuvinte 
în plinătatea lor, pentru că pornim totdeauna de la noi înşine, de la întrebări despre 
noi înşine. Până şi pe aşa-zişii „credincioşi” îi interesează religia numai în măsura 
în care ea le poate răspunde la întrebări care-i privesc pe ei înşişi - spre pildă: 
Sufletul meu este nemuritor? Pune moartea capăt la tot şi la toate sau totuşi există 
ceva dincolo de acel misterios şi înspăimântător salt în necunoscut? 


Dar Sfintele Evanghelii nu ne vorbesc despre astfel de lucruri. Ceea ce numesc ele 
E Împărăţia Cerurilor” este întâlnirea dintre Dumnezeu şi om, întâlnirea omului 
cu Dumnezeu - cu Dumnezeu Care este plinătatea vieţii, viaţa însăşi a vieţii, 
lumina, dragostea, cunoaşterea, înţelepciunea, veşnicia. Sfintele Evanghelii ne 
spun că împărăţia vine şi începe odată cu această întâlnire, prin care omul îl 
recunoaşte pe Dumnezeu şi 1 se oferă cu iubire şi bucurie. Ele ne mai spun că 
împărăţia lui Dumnezeu vine atunci când viaţa noastră se umple de lumina Lui, 
de cunoaşterea Lui, de iubirea Lui. în cele din urmă, adresându-se celor care au 
avut deja expe-rienţa acestei întâlniri şi şi-au umplut deja viaţa proprie cu viaţa 
Lui cea dumne-zeiască, Sfintele Evanghelii le spun acestora că totul, inclusiv 
moartea lor, este învăluit într-o lumină nouă, şi că ceea ce întâlnesc ei, de fapt, 
ceea ce le umple viaţa aici şi acum, astăzi, este însăşi veşnicia: Dumnezeu însuşi. 


Cu adevărat, pentru ce anume ne rugăm noi atunci când rostim aceste cuvinte 
absolut unice: „Vie împărăţia Ta”? 
Y Desigur, mai presus de orice, ne rugăm ca această întâlnire să aibă loc 
acum, aici, astăzi, în circumstanțele prezente. 
V Ne rugăm ca, în dificila noastră viaţă cotidiană, să auzim cuvintele: 
„împărăţia este lângă voi”. 
V Ne rugăm să ne fie viaţa plină de puterea şi lumina împărăției, de lumina şi 
puterea credinţei, a iubirii şi a nădejdii. Mai mult, dorim ca întreaga lume, 


care în mod evident se zbate în rele şi în doruri, în frică şi în stăruinţă, Să 
vadă şi să primească această lumină care a venit în lume acum două mii de 
ani şi ceva, atunci când la marginile imperiului roman, în pustia ludeii, s-a 
auzit acel glas singuratic, dar atât de răscolitor şi vibrant: ,, Pocăiţi-vă, că 
s-a apropiat Împărăţia Cerurilor! "(Matei 3, 2). 

Y De asemenea, ne rugăm să ne ajute Dumnezeu să nu trădăm această 
împărăție, să nu cădem din ea tot mereu, să nu ne scufundăm în întuneric, 
căci întunericul ne va sorbi în el. 

V În sfârşit, ne rugăm ca împărăţia lui Dumnezeu să vină cu putere, aşa cum 
ne încredinţează Hristos Domnul. 


Da, creştinismul a prefigurat dintotdeauna viitorul, a anticipat a Doua Venire a iu- 
birii dumnezeieşti, a nutrit nădejdea apariţiei Sale ultime pe pământ şi în ceruri, „ca 
Dumnezeu să fie totul în toate” (1 Corinteni 15, 28): „Vie împărăția Ta”. 


Într-un anumit sens, nici nu este neapărat vorba despre o cerere sau o rugăciune 

în acest caz, ci, mai degrabă, despre bătăile inimii celor care au văzut, au simţit, au 
iubit - măcar o dată în viaţă - lumina şi bucuria împărăției lui Dumnezeu şi care 
ştiu că ea este începutul, substanţa şi plinătatea a tot ce există. 


Capitolul IV - Facă-se voia Ta, precum în cer aşa şi pe pământ 
Facă-se voia Ta, precum în cer aşa şi pe pământ” (Matei 6, 10). Aceasta este cea 


de-a treia cerere a Rugăciunii Domneşti. Dintre toate cererile, pare a fi cea mai 
simplă şi cea mai uşor de înţeles. 


Într-adevăr, dacă o persoană crede în Dumnezeu, se cuvine să se supună voii lui 
Dumnezeu şi să o accepte - dar şi să dorească din toată inima ca ea, voia lui 
Dumnezeu, să fie acceptată pretutindeni pe pământ, după cum presupune că este 
acceptată în ceruri, în realitate însă este cea mai grea dintre toate celelalte cereri 
cuprinse în Rugăciunea Domnească. 


Aş vrea să precizez că această cerere, „Facă-se voia Ta”, este criteriul ultim al 
credinţei, măsura potrivit căreia putem discerne, în primul rând în noi înşine, 
intensitatea credinţei noastre: este ea profundă sau superficială, autentică sau falsă? 
Cum aşa, vă întrebaţi? Deoarece adeseori, pentru a nu spune întotdeauna, chiar şi 
cel mai râvnitor credincios doreşte si-l cere lui Dumnezeu, în Care pretinde că 
sincer crede, să-i împlinească, întocmai, propria lui voie. Dumnezeu trebuie să Se 
plece voii omului, nu viceversa. 


Cea mai evidentă mărturie se află în Sfintele Evanghelii, în relatarea vieţii lui 
Hristos, Domnul nostru. Nu a fost El dintru început urmat de mulțimi de oameni? 
Şi motivul pentru care mergeau după El nu era faptul că Îi cereau să le împli- 
nească voia lor, iar El le-o împlinea? Îi tămăduia de boli şi neputinţe, îi ajuta în 
nevoinţele lor, le alina suferinţele... Cu toate acestea, de îndată ce începea să le 
vorbească despre lucrurile cu adevărat esenţiale, despre faptul că cei ce vor să-L 
urmeze trebuie să se lepede de sinele lor, despre necesitatea de a-şi iubi vrăjmaşii 
şi de a-şi da viaţa pentru semenii lor, de îndată ce învăţăturile Lui deveneau 
dificile, solemne, chemând la sacrificiu şi cerând atingerea imposibilului - cu alte 
cuvinte, de îndată ce Hristos începea să-i înveţe despre voia lui Dumnezeu, oame- 
nii ÎL părăseau imediat. Mai mult chiar, se ridicau împotriva Lui cu mânie şi cu 
ură. Acel sinistru strigăt al mulțimilor: „Răstigneşte-L, răstigneşte-L!” (Luca 23, 
21), nu s-a datorat faptului că lisus nu a împlinit voia oamenilor? 


— Oamenii trăitori în zilele vieţii pământeşti a Mântuitorului voiau ajutor şi 
tămăduiri, iar El le vorbea despre iubire şi iertare. 

—> Ei voiau ca El să-i scape de duşmanii lor şi să le înlesnească o biruinţă 
deplină asupra acestora, iar El le vorbea despre împărăţia lui Dumnezeu. 

= Ei voiau ca EI să le respecte tradiţiile şi obiceiurile, iar EI îi sfida stand la 
masă cu vameşii, cu păcătoşii şi cu desfrânatele. 


De ce L-a trădat luda, nu pentru că a considerat că lisus l-a dezamăgit? luda a 
anticipat [în mod eronat] că Hristos va face voia lui, iar Hristos S-a dat pe Sine de 
bunăvoie judecății şi morții. 


Toate acestea sunt relatate în Sfintele Evanghelii. Dar după aceea, cele două mi- 
lenii creştine care-au urmat nu au fost martorele aceleiaşi drame? Ce dorim noi 
cu adevărat de la Domnul lisus Hristos — noi toţi şi fiecare dintre noi, luat în 
parte? Să recunoaştem: dorim ca Dumnezeu Să împlinească voia noastră. Dorim 
ca Dumnezeu să ne asigure fericirea. Dorim ca El să ne învingă vrăjmaşii, dorim 
ca EI să ne împlinească visurile, aspiraţiile, năzuinţele şi mai dorim să ne 
considere buni şi blânzi. lar atunci când Dumnezeu nu ne face nouă pe plac, nu 
ne împlineşte voia, Suntem frustraţi şi indispuşi - şi, bineînţeles, suntem gata Să- 
L părăsim şi să ne lepădăm de EL. Iarăşi şi iarăşi... 


Spunem „Facă-se voia Ta” - dar, de fapt, ceea ce gândim este: „Facă-se voia 
noastră”. 


Din toate motivele expuse mai sus, această a treia cerere a Rugăciunii Domneşti 
este în primul rând un fel de judecată asupra noastră, o judecată a credinţei noastre. 


Dorim noi cu adevărat ce vine de la Dumnezeu? Dorim cu adevărat să acceptăm 
exigenţele solemne şi aproape imposibile ale Sfintelor Evanghelii? 


De asemenea, această cerere devine un fel de testare a ţelurilor noastre şi a orientă- 
rilor noastre în viaţă: ce anume doresc cu, care este principala şi cea mai înaltă 
valoare a vieţii mele, unde este comoara aceea despre care Hristos spunea că acolo 
unde este ea va fi şi inima mea (Matei 6, 21)? Dacă istoria religiei, dacă istoria 
creştinismului este plină de trădări, atunci acestea nu constau atât de mult în 
păcatele şi slăbiciunile oamenilor, pentru că păcătosul se poate căi, iar slăbiciunea 
lui se poate remedia, iar cel căzut într-o neputinţă oarecare se poate restabili. Nu, 
cea mai cumplită trădare constă în permanenta substituire a voii lui Dumnezeu cu 
voinţa noastră, cu propria voie. Din pricina acestei trădări, chiar şi religia în sine 
devine un egoism al nostru, care, la urma urmei, merită acuzaţiile pe care le are de 
suportat de la duşmanii ei; în atari condiţii, religia noastră devine o pseudoreligie - 
şi nu este nimic mai înspăimântător pe faţa pământului decât o pseudoreligie, 
întrucât pseudoreligia L-a omorât pe Hristos. Cei ce L-au condamnat pe lisus la 
moarte şi L-au răstignit, cei ce L-au bațtjocorit şi au căutat să-L distrugă, se 
considerau pe ei înşişi profund religioşi. 


— Unii dintre ei au perceput religia ca pe un fel de apoteoză naţională, pentru 
unii ca aceştia, Hristos era un revoluţionar primejdios, care vorbea despre 
iubirea de vrăjmaşi. 

— Alții vedeau în religie numai ceea ce era miraculos şi puternic, iar, pentru 
aceştia, un Hristos însângerat şi neputincios, spânzurând atârnat de cruce, 
era o disgrație a religiei. 

— Mai erau şi alții, pe care lisus îi dezamăgise pentru că îi învățase lucruri pe 
care ei nu doreau să le audă. 


Și aşa, până în zilele noastre, oamenii au continuat să gândească la fel, ceea ce 
subliniază importanţa majoră a înţelegerii corecte a acestei cereri: „Facă-se voia 
Ta”. 


„Facă-se voia Ta”. 

Y în primul rând, aceasta înseamnă: ajută-mă şi dăruieşte-mi pute- rea de a 
înțelege care este voia Ta, ajută-mă să depăşesc limitele felului meu de a 
gândi, limitele inimii mele, ale voinţei mele - pentru a putea încerca Să 
discern căile Tale, chiar dacă ele-mi vor fi neclare la început. 

Y Ajută-mă Să accept ceea ce este greu şi în aparenţă imposibil, sau ceea ce e 
de nesuportat în voia Ta. Cu alte cuvinte, ajută-mă să doresc ce doreşti Tu. 


De aici începe calea cea îngustă despre care ne vorbea Hristos, Domnul nostru. 
Imediat ce vom începe să dorim împlinirea voii divine, această chemare atât de no- 
bilă şi totuşi atât de dificilă, oamenii din jur ne vor întoarce spatele, prietenii ne vor 
trăda; vom fi părăsiţi, prigoniţi şi ostracizaţi. Aceasta a fost dintotdeauna şi va fi 
mereu indicația clară că am acceptat voia lui Dumnezeu, dar şi promisiunea că 
angajarea pe calea cea strâmtă şi dificilă va fi în mod cert încununată de biruinţă - 
nu de o biruință omenească efemeră, ci de o biruinţă de la Dumnezeu. 


Capitolul V - Pâinea noastră cea spre ființă dă-ne-o nouă astăzi 


Pâinea noastră cea spre ființă dă-ne-o nouă astăzi” (Matei 6, 11). Aceasta este a 
patra cerere - legată de pâinea noastră cea de toate zilele. Semnificaţia lexicală a 
sintagmei „spre fiinţă” este aceea de „substanţialitate” esențială supravieţuirii, 
motiv pentru care avem trebuinţă de această pâine ca hrană zilnică. Dacă primele 
trei cereri sunt direct legate de Dumnezeu, exprimând dorința noastră ca numele 
Său să fie prea mărit, împărăţia Sa să se sălăşluiască între noi şi în noi, voia Sa să 
se împlinească nu numai în cer, dar şi pe pământ — cu această a patra cerere ne 
întoarcem, pentru a spune astfel, spre trebuinţele noastre şi începem să ne rugăm 
pentru noi. 


Cuvântul „pâine” nu înseamnă doar hrană trupească sau hrană în general, ci 
înseamnă absolute tot ce este necesar vieţii, tot ce constituie existența noastră 
omenească. 


Pentru a ajunge la miezul acestei cereri este important să ne reamintim toate sim- 
bolurile biblice legate de hrană, întrucât numai Biblia este locul în care cererea 
aceasta îşi dezvăluie complexitatea ei semantică, încetând de a mai avea conotaţii 
strict limitate la partea fiziologică a vieţii. 


Primele referiri la sensurile hranei se găsesc în relatarea biblică a creării omului. 
După ce a creat lumea, Dumnezeu a oferit-o omului drept hrană, ceea ce înseamnă 
că, înainte de toate, viaţa omului depinde de hrană, mai precis, de lume. Omul 
trăieşte prin hrană, transformând-o în propria sa viaţă. Această dependenţă a 
omului de un factor exterior lui - de materie, de lume - este atât de evidentă pentru 
definirea sinelui, încât Feuerbach, unul dintre întemeietorii filosofiei materialiste, 
l-a redus pe om la o faimoasă formulă: „Omul este ceea ce mănâncă”. 


Învățăturile scripturistice şi revelaţia biblică nu se întemeiază însă pe această de- 
pendenţă. Omul primeşte hrană, adică însăşi viaţa sa, de la Dumnezeu. Hrana este 
darul lui Dumnezeu, iar omul nu trăieşte pentru a mânca, pentru a-şi asigura 


supraviețuirea fiziologică, ci pentru a-şi cultiva lăuntric chipul lui Dumnezeu şi 
asemănarea cu El. Astfel, hrana a devenit darul vieţii, iar viaţa, o cunoaştere a 
libertăţii şi a frumuseţii spiritului. Hrana se transformă în viaţă, dar hrana este 
dezvăluită de la bun început drept biruinţă asupra unei dependențe exclusive de ea, 
deoarece, atunci când Dumnezeu l-a creat pe om, i-a încredinţat stăpânire asupra 
pământului. Prin urmare, primind hrană de la Dumnezeu în dar, omul se umple de 
viaţa dumnezeiască. 


lată motivul pentru care referatul biblic despre căderea omului este legat de 
mâncare. Aşa trebuie înţeleasă cunoscuta relatare despre fructul oprit, pe care omul 
l-a mâncat pe ascuns, ferindu-se de Dumnezeu, pentru a deveni ca El. Este simplu 
de tâlcuit: omul a crezut că, bizuindu-se pe mâncare, va putea să primească ceea ce 
nu se poate primi decât direct de la Dumnezeu. Mâncarea i-a oferit omului 
perspectiva de a se emancipa, de a fi liber de Dumnezeu, dar tot mâncarea l-a 
transformat în rob al nutriţiei; astfel, omul a devenit dependent de alimente şi sclav 
al lumii materiale - ceea ce înseamnă, implicit, şi sclav al morţii, deoarece hrana, 
care-l dăruieşte viaţă fiziologică, nu poate să-i dea acea libertate faţă de lume şi 
față de moarte pe care nu i-o poate da decât Dumnezeu. Astfel, hrana, simbolul şi 
obârşia vieţii, a devenit simbolul morţii, căci dacă omul nu mănâncă, moare. În 
acelaşi timp, şi dacă mâncăm tot murim, căci hrana este comuniune cu ceva care a 
murit - deci hrana este comuniune cu moartea însăşi. 


Mântuirea, recrearea lumii, iertarea, învierea sunt şi ele legate de hrană în referatul 
biblic. 


Atunci când, fiind ispitit în pustie de către diavol, lui Hristos 1 s-a făcut foame, dia- 
volul I-a sugerat să facă din pietre pâini, dar EI a refuzat, zicând: „Nu numai cu 
pâine va trăi omul” (Matei 4,4). Mântuitorul a biruit aşadar exclusiva dependenţă a 
noastră, a oamenilor, de pâine, de viaţa fiziologică - dependenţă care a devenit, în 
simbolistica biblică, povara şi sursa de suferinţă a primului om. Odată cu eliberarea 
lui Hristos de această dependenţă, oamenii au fost descătuşaţi din robia faţă de 
lumea efemeră, iar hrana a redevenit un dar al lui Dumnezeu, comuniune cu viaţa 
divină, cu libertatea şi veşnicia. 


Acesta este sensul profund al hranei dumnezeieşti celei noi, care constituie, din 
zorii creştinismului, principala sursă de bucurie, cea mai însemnată Sfântă Taină a 
Bisericii, pe care creştinii o numesc „Euharistie”, adică „mulţumire”. Sfânta 
Euha-ristie, credinţa în comuniunea cu hrana cea nouă, cu pâinea cerească cea 
nouă, împlineşte revelaţia creştină despre hrană. Numai în lumina acestei 
revelații, a bucuriei acestei recunoştinţe, putem înţelege cum se cuvine întreaga 


profunzime a celei de-a patra cereri a Rugăciunii Domneşti: „Pâinea noastră 
cea spre fiinţă dă-ne-o nouă astăzi”. Dă-ne nouă, Doamne, astăzi, hrana care 
ține de esenţa făpturii umane! 


Bineînţeles, în primul rând lucrurile necesare vieții sunt: pâinea, hrana, aerul, tot 
ceea ce devine viata noastră. Dar mai e ceva. Acel „Dă-ne (Tu) nouă” - ceea ce 
înseamnă că sursa noastră absolută de viaţă este Dumnezeu însuşi, dragostea Lui, 
grija pe care ne-o poartă EI. Indiferent de forma în care vom primi acest dar sau de 
persoana de la care îl vom primi, totul va veni de la Dumnezeu. Aceasta înseamnă 
că sensul primordial al acestui dar, ca şi țelul lui suprem, este Dumnezeu. 


Noi primim pâinea, primim viaţa, dar numai pentru ca scopul vieţii noastre să ne 
fie revelat. Scopul vieţii noastre se află în Dumnezeu, în cunoaşterea Lui, în dra- 
gostea noastră pentru EI, în comuniunea cu EI, în bucuria veşniciei Lui, în viaţa 
aceea pe care Sfânta Scriptură o numeşte viaţă „din belşug” (loan 10, 10). 


Doamne Dumnezeule, cât de departe este înţelegerea aceasta de filosofia lui Feuer- 
bach, care era aidoma unei călăuze oarbe, deci întru totul nefolositoare! Neîn- 
doielnic, aşa cum susţinea el, omul este ceea ce mănâncă. Dar ceea ce mănâncă 
omul este darul iubirii divine: omul se împărtăşeşte din lumina, din slava şi din 
bucuria divină, iar viaţa sa şi-o trăieşte datorită tuturor darurilor pe care le primeşte 
de la Dumnezeu. 


„Dă-ne-o nouă astăzi” - în virtutea iubirii Tale, dă-ne nouă, făpturilor mâinilor 
Tale, acest astăzi, dă-ne nouă nu numai să existăm, ci să iubim cu adevărat şi pe 
deplin viaţa revelatoare, profund dumnezeiască şi veşnică pentru care ne-ai creat şi 
pe care ne-ai dăruit-o şi ne-o dăruieşti mereu, pentru ca de-a lungul ei să Te putem 
cunoaște, să Te iubim şi să- Ţi mulţumim! 
Capitolul VI - Şi ne iartă nouă greşelile noastre, precum şi noi iertăm 
greşiţilor noştri 

“Și ne iartă nouă greşelile noastre, precum şi noi iertăm greşiţilor noştri” 
(Matei 6, 12). Dintru început, să observăm că această cerere uneşte două 
componente care se întreţes: iertarea păcatelor noastre şi iertarea păcatelor comise 
împotriva noastră. Hristos Domnul spune: „Că de veți ierta oamenilor greşelile 
lor, ierta-va şi vouă Tatăl vostru Cel ceresc, iar de nu veţi ierta oamenilor 
greşelile lor, nici Tatăl vostru nu vă va ierta greşelile voastre” (Matei 6, 14-15). 
Aici, în această împletire, în această relaţie, se află şi misterul profund al iertării 
cerute în Rugăciunea Domnească. 


Înainte de a analiza întreţeserea aceasta, este esenţial să ne oprim asupra felului în 
care înţelege omul contemporan păcatul, pentru că păcatul a devenit un concept 
care îi este complet străin. Îi este familiară, desigur, ideea de crimă, care se înca- 
drează în categoria delictelor care încalcă legea, dar conceptul de crimă este un 
concept relativ. 


De exemplu, ceea ce constituie o crimă într-o ţară poate să nu fie considerată crimă 
într-altă ţară. Acolo unde nu sunt legi nu sunt nici crime. Deşi crima nu este legată 
de lege, ea poate, într-o oarecare măsură, să derive dintr-o lege, iar legea, Ia rândul 
ei, rezultă din nevoile societăţii - iar acest lucru nu are nici o legătură, şi nici n-ar fi 
posibil să aibă, cu ceea ce se petrece în adâncul conştiinţei omeneşti. Atâta timp cât 
cineva nu împietează cu nimic asupra vieţii paşnice a societăţii, nu face rău altora 
şi nu nesocoteşte tradiţiile înseamnă că n-a comis nici o crimă şi n-a încălcat nici o 
lege. 


Spre pildă, ura nu poate fi considerată mobil al unei crime până nu se material- 
lizează sau concretizează în vreun fel - în abuz fizic, în crimă, în tâlhărie. Pe de altă 
parte, legile nu fac casă bună cu mila, întrucât obiectivul principal al unei legi este 
acela de a apăra şi a menţine ordinea în societatea umană — iar ordinea depinde de 
modul în care sunt puse în aplicare legile. De aceea, e deosebit de important să 
înţelegem că atunci când vorbim despre păcat ne ocupăm, de fapt, de ceva care 
diferă clar şi categoric din punct de vedere structural de conceptul social de crimă. 
În timp ce crima e definită în funcţie de existenţa sau inexistenţa unei legi, păcatul 
rămâne în sarcina conştiinţei. Dacă ne lipseşte conştiinţa, sau dacă se diminuează 
percepția noţiunii de conştiinţă în societate, sau, mai bine zis, dacă experienţa 
directă a conştiinţei se estompează - atunci concepţia religioasă despre păcat 
devine confuză şi superfluă, ca şi iertarea, de altfel, care este o noţiune înrudită cu 
păcatul. 

Ce este conştiinţa? Ce este păcatul recunoscut şi mărturisit de conştiinţa noastră? 
Nu este pur şi simplu o voce lăuntrică, vocea care ne spune ce e bun şi ce e rău. Nu 
este pur şi simplu o capacitate înnăscută de a deosebi binele de rău - este ceva mult 
mai profund şi mai mistic. Se poate ca cineva să nu fi comis nici un rău, să nu fi 
încălcat nici o lege, să nu fi lezat pe nimeni şi totuşi să aibă o conştiinţă încărcată. 
„O conştiinţă curată” sau „o conştiinţă pătată, vinovată” - acestea sunt expresiile 
cele mai cunoscute care se referă la natura mistică a conştiinţei. 


Ivan Karamazov, unul din cei trei fraţi din celebrul roman Fraţii Karamazov, de 
Dostoievski, ştie foarte bine că nu şi-a ucis tatăl. Cu toate acestea, el e convins că e 
vinovat de paricid. Conştiinţa este, deci, convingerea profundă a vinovăţiei, a 
conştientizării implicării - nu neapărat într-o crimă sau în ceva rău ca atare, ci în 


acel rău lăuntric, cu rădăcini adânci, în acea depravare morală din care izvorăsc 
toate crimele de pe pământ, în faţa cărora orice lege este neputincioasă. Atunci 
când Dostoiesvki a rostit faimoasa lui sentinţă: „Loţi suntem vinovaţi faţă de toţi şi 
pentru toţi”, aceasta nu era o rostire retorică sau o exagerare, ci o intuiție dureroasă 
a vinovăţiei umane, un adevăr de conştiinţă. 


Nu este vorba despre faptul că noi toţi încălcăm o lege sau alta într-o măsură mai 
mare sau mai mică, ci despre faptul că toţi ne facem vinovaţi de unele crime mai 
mari sau, în cele mai multe cazuri, de crime mai mici; este vorba despre situaţiile 
în care acceptăm drept fapte de viaţă fie rupturi lăuntrice sau conflicte interioare cu 
noi înşine, fie un simulacru de viaţă bazat pe neîncredere, fie absenţa iubirii şi 
armoniei - carenţă care caracterizează lumea în care trăim. Conştiinţa noastră ne 
dezvăluie adevărul despre toate acestea. 


Legea cea mai profundă a vieţii nu constă numai în a nu face răul, ci în a face bi- 
nele - ceea ce înseamnă, în primul rând, a-l accepta pe celălalt, a realiza unitatea 
fără de care până şi cea mai paşnică societate poate deveni un iad autentic. În 
esenţă, acesta este cel mai mare păcat dintre toate şi pentru iertarea lui ne rugăm 
noi în cea de-a cincea cerere cuprinsă în Rugăciunea Domnească. 


Dar pentru a considera că cele expuse mai sus reprezintă un păcat şi pentru a cere 
iertare pentru acest păcat, e necesar să recunoaştem mai întâi lipsa de armonie cu 
ceilalți şi să facem efortul de a depăşi această deficiență a noastră - ceea ce deja 
implică iertarea lor. lertarea este o acţiune mistică ce restaurează o plinătate 
pierdută, aşa încât bunătatea să poată domni din nou în noi înşine; iertarea nu e o 
lucrare care ţine de lege, ci de etică. Din punct de vedere legal, oricine mă lezează 
trebuie pedepsit - şi, până când nu va fi pedepsit, nu se va împlini legea, în timp ce 
din punct de vedere al conştiinţei, încălcarea legii morale nu necesită o reparaţie 
legală, ci necesită restaurarea unităţii şi a iubirii, ceea ce nu poate realize nici o 
lege din lume. Numai iertarea reciprocă are această putere. Dacă ne vom ierta unii 
pe ceilalți, atunci şi Dumnezeu ne va ierta pe noi. Numai această iertare recipro- 

că, repet, a noastră față de semenii noştri şi a lor faţă de noi, la care se adaugă 
iertarea lui Dumnezeu faţă de noi, ne va putea purifica temeinic conştiinţa; numai 
astfel va putea domni lumina în lume. În adâncurile sale, fiecare om e însetat de o 
asemenea purificare şi o caută din toate puterile. 


Adevărul este că oamenii nu au atâta nevoie de ordine exterioară, ci de o conştiinţă 
curată, de acea lumină lăuntrică în absenţa căreia nu poate exista fericire autenti- 
că. 


Prin urmare „Și ne iartă nouă greşelile noastre, precum şi noi iertăm greşiţilor 
noştri” este de fapt o cerere de purificare morală şi de renaştere lăuntrică, fără 


de care nu ne va putea ajuta nici o lege din lume. 


Poate că cea mai teribilă tragedie a timpurilor noastre, a societăţilor în care trăim, 
constă cu precizie în aceea că, deşi se vorbeşte mult despre legalitate şi justiţie, 
deşi se citează multe texte de specialitate în această privinţă, aceste societăţi şi-au 
pierdut în întregime puterea şi frumuseţea morală de a ierta. 


În această ordine de idei, cererea de a le fi iertate păcatele celor care au greşit 
faţă de noi, împletită cu aceea de a ne fi şi nouă iertate păcatele noastre de către 
Dumnezeu, poate fi considerată, în mod întemeiat, drept centrul de renaştere 
morală cu care suntem confruntaţi în această epocă. 


Capitolul VII - Şi nu ne duce pe noi în ispită, ci ne izbăveşte de cel rău 


Ultima cerere cuprinsă în Rugăciunea Domnească este: „Și nu ne duce pe noi în is- 
pită, ci ne izbăveşte de cel rău” (Matei 6, 13). Incă din zorii creştinismului, această 
cerere a dus la neînţelegeri şi a suferit numeroase interpretări. 


În primul rând, care să fie sensul primei părţi a acestei cereri, anume: „Şi nu ne 
duce pe noi în ispită”? Este oare posibil ca Dumnezeu să ne ispitească, să trimită 
asupra noastră suferinţe, fel de fel de greutăţi, ademeniri şi incertitudini care se tot 
acumulează până ajung să ne facă viaţa insuportabilă? Sau poate că Dumnezeu ne 
supune la chinuri de dragul nostru, pentru ca noi să atingem, în cele din urmă, 
stadiul iluminării si al mântuirii? În plus, cine este acest „cel rău”, de care îi cerem 
noi lui Dumnezeu să ne izbăvească? lar dacă Dumnezeu există cu adevărat, atunci 
de ce triumfă răul mereu si de ce oamenii răi biruie mereu? Şi de ce prezenţa 
puterii negative este mult mai evidentă decât prezenţa şi puterea lui Dumnezeu? De 
ce îngăduie Dumnezeu aceasta? lar dacă, să presupunem, Dumnezeu decide să mă 
scape pe mine de rele, de ce nu-i scapă şi pe ceilalți din jurul meu, pe cei care mor, 
unii dintre ei îndurând suferinţe cumplite? 


Să recunoaştem că nu se poate răspunde cu uşurinţă la aceste întrebări. Mai exact, 
să recunoaştem că nu se poate răspunde deloc la astfel de întrebări, îndeosebi dacă 
dorim răspunsuri formulate în mod rațional, inteligent sau „obiectiv”. Nici unul 
dintre cei care au încercat să abordeze domeniul teodiceei, adică al explicării 
raţionale a existenţei răului în lume - în condiţiile în care se ştie că Dumnezeu 
Atotputernicul este omniprezent - nu a reușit să rezolve enigma aceasta într-un 
mod convingător. 


Ivan Karamazov, unul dintre cele mai cunoscute personaje dostoievskiene, ne oferă 
o replică foarte categorică în acest sens: „Dacă fericirea viitoare [a omului] va fi 
construită pe lacrima unui singur copil,” spune el, „eu cu respect vă anunţ că voi 
renunţa la o asemenea fericire”. 


Atunci ce se poate spune, totuşi, despre acest subiect? Este necesar să desluşim 
înţelesul, sau mai precis puterea lăuntrică a acestei ultime cereri a Rugăciunii 
Domnești: „Şi nu ne duce pe noi în ispită, ci ne izbăveşte de cel rău”. 


În primul rând, răul vine spre noi mai ales ca ispită, ca îndoială, ca destrămare a 
credinţei; este un triump al întunericului, al cinismului, al neputinței sufletului 
nostru. Cutremurătoarea putere a răului nu rezidă în răul în sine, ci în faptul că răul 
distruge credinţa noastră în bine, distruge convingerea noastră că binele este mai 
puternic decât el. Acesta este înţelesul ispitei. Chiar şi încercarea de a explica răul 
pe calea argumentelor raționale, pentru a-l „justifica” sau „îndreptăţi”, dacă pot 
spune astfel, este tot o ispită: este o cedare lăuntrică în faţa răului. 


Atitudinea creştină faţă de rău constă cu precizie în a înţelege că răul nu are nici o 
explicaţie, nici o justificare, nici o bază - el fiind rădăcina răzvrătirii împotriva lui 
Dumnezeu, a desprinderii de EI, a ruperii de plinătatea vieţii. De asemenea, e de 
dorit să înţelegem că Dumnezeu nu ne dă nouă explicaţii despre rău, ci ne dă pute- 
rea de a rezista răului şi de a-l birui. Această biruinţă nu constă în capacitatea de a 
înţelege şi explicita răul, ci mai degrabă în capacitatea de a ne confrunta cu el 
înarmaţi cu deplina forță a credinţei noastre, a nădejdiui şi iubirii noastre. Prin 
credinţă, nădejde şi dragoste ispitele pot fi biruite. Credinţa, nădejdea şi dragostea 
sunt răspunsuri la ispită, biruinţe asupra ispitei şi, prin urmare, asupra răului. 
Aceasta a fost suprema biruinţă a lui Hristos, Cel a cărui viaţă a fost o ispită ne- 
întreruptă. EI a fost permanent în mijlocul răului sub toate formele acestuia, înce- 
pând cu uciderea pruncilor nevinovaţi, care a avut loc imediat după naşterea Sa, şi 
sfârşind cu acea cumplită izolare, când, trădat de toţi, torturat fizic şi batjocorit, a 
fost supus unei teribile morți pe cruce. 


Din acest unghi privind lucrurile, Sfânta Scriptură este relatarea puterii răului şi a 
biruinţei lui lisus asupra răului - relatare a ispitelor îndurate de Hristos Domnul. 
Hristos Domnul nu a explicat pricina răului, nu l-a „justificat”, nu l-a „îndreptă- 
țit” în vreun fel, ci l-a înfruntat cu credinţă, cu nădejde şi cu dragoste. EI nu a 
distrus răul, ci a demonstrat puterea luptei împotriva răului şi ne-a dat şi nouă 
această putere; aceasta este puterea pentru care ne rugăm atunci când spunem: „ȘI 
nu ne duce pe noi în ispită”. 


Citim în Sfintele Evanghelii ca atunci când Domnul şi Mântuitorul nostru suferea 
singur, în inima nopții, în Grădina Ghetsimani, când, părăsit de toţi, EI „a început a 
Se întrista şi a Se mâhni” (Matei 26, 37), când ispita s-a năpustit asupra Lui cu 
toată înverşunarea, a venit un înger din cer, s-a arătat Lui şi-L întărea (Luca 22, 
43). 


Asemenea şi noi, cerem acelaşi ajutor ceresc în rugăciunea noastră - astfel încât, 
aflându-ne în faţa răului, a suferințelor, a ispitelor, credinţa noastră să nu se clatine, 
nădejdea să nu slăbească, iubirea să nu se usuce, iar întunericul răului să nu pună 
stăpânire pe inimile noastre şi să nu se cuibărească acolo. 


Ne rugăm să avem încrederea în Dumnezeu pe care o avea lisus, pentru ca toate 
ispitele să fie biruite de tăria credinţei noastre. Ne rugăm, în acelaşi timp, ca 
Dumnezeu să ne izbăvească de cel rău - iar în legătură cu această parte a rugăciunii 
nu ni se dă nici o explicaţie, ci ni se oferă încă o descoperire, de data aceasta 
despre natura personală a răului, despre persoana umană ca purtătoare a răului şi 
sursă a răului. 


Nu există nici o realitate concretă pe care am putea-o numi „ură”, dar ura apare în 
toată forța ei cutremurătoare atunci când un om urăşte un alt om. Nu există 
suferinţă ca atare, există oameni care suferă. Totul în această lume a noastră, totul 
în această viaţă a noastră, este personal. Aşadar în Rugăciunea Domnească noi nu 
cerem să fim izbăviţi de vreun rău impersonal, ci de cel rău. Sursa răului se află în 
persoana cea rea care se hrăneşte cu răul, adică în persoana în care, într-un mod 
paradoxal şi teribil de dureros, binele a fost înlocuit de rău. Singura explicaţie 
posibilă despre cel rău este faptul că am descoperit că nu este vorba despre o for- 

ță impersonală împrăştiată în lume, ci despre tragedia unei opţiuni personale, a 
unei răspunderi personale, a unei decizii personale. 


In concluzie, numai la nivelul persoanei umane poate fi biruit răul şi poate triumfa 
binele, nu la nivelul unor teorii abstracte. 


Drept aceea, de fiecare dată când spunem Rugăciunea Domnească şi cerem biruință 
asupra ispitei, optăm implicit pentru lumina credinţei, a nădejdii şi a dragostei - nu 
pentru întunericul răului. Astfel, se poate înstăpâni în lume o nouă ordine a 
cauzalităţii, o nouă posibilitate de biruinţă a binelui asupra răului, prefigurată de 
această cerere a Rugăciunii Domnegşti: „Şi nu ne duce pe noi în ispită, ci ne izbă- 
veşte de cel rău”. 


Capitolul VIII - Că a Ta este împărăţia şi puterea şi slava în veci 


Ne apropiem de sfârşitul scurtei şi întru totul nesatisfacătoarei noastre incursiuni în 
universul Rugăciunii Domneşti. Am văzut că în spatele fiecărui cuvânt, în spatele 
fiecărei cereri, se întinde o lume de realităţi spirituale şi de conexiuni spirituale 
care de obicei scapă atenţiei noastre, pierzându-se în zbuciumul vieţii cotidiene. 
Din acest punct de vedere, rugăciunea „Tatăl nostru” este mai mult decât o rugă- 
ciune; ea este o epifanie, o revelaţie a acelei lumi a spiritului pentru care am fost 
creaţi, o ierarhie de valori datorită căreia ne putem trăi viaţa în armonie cu Cel ce 
ne-a dăruit-o. Fiecare cerere cuprinsă în această rugăciune ne deschide o nouă uşă 
spre un nou orizont al conştiinţei personale, o nouă revelație despre noi înşine. 


„Tatăl nostru care eşti în ceruri! Stinţească-se numele Tău”. Aceasta înseamnă 


că propria mea viaţă se raportează la existenţa absolută, la existenţa divină, şi nu-şi 
poate afla înţelesul, lumina si orientarea decât numai în termenii acestei raportări. 


„Vie împărăţia Ta”. Aceasta înseamnă că viața mea este hărăzită să se umple de 
împărăția binelui, a iubirii şi a bucuriei - şi că ea ar trebui să fie străbătută şi 
iluminată de puterea acestei împărăţii pe care Dumnezeu ne-o dăruieşte şi ale cărei 
uşi ni le deschide chiar EI. 


„Facă-se voia Ta, precum în cer așa și pe pământ” - pentru a-mi măsura şi jude- 


ca viaţa potrivit voii Tale, pentru ca să aflu în ea, în voia Ta, o lege morală 
imuabilă, pentru a-mi pleca voinţa proprie, egoismul meu, patimile mele, nechib- 
zuinţa mea în faţa ei, a voii Tale. 


„Pâinea noastră cea spre fiinţă dă-ne-o nouă astăzi” - pentru a putea primi cu 
recunoştinţă şi venerație viaţa mea întreagă, toate bucuriile ei şi toate tristețile ci, 
toate frumuseţile ei şi toate suferinţele ei, drept daruri din mâinile lui Dumnezeu, 
pentru a putea atinge cele mai înalte şi luminoase dimensiuni umane - nu la nivelul 
acelor lucruri care-mi irosesc nepreţuitul dar al vieţii. 


pentru ca să fiu totdeauna plin de duhul iertării, de dorinţa de a-mi construi 
întreaga existenţă în jurul iubirii, pentru ca toate eşecurile mele, datoriile mele, 
păcatele vieţii mele, să-mi fie acoperite de strălucitoarea iertare divină. 


„Şi nu ne duce pe noi în ispită, ci ne izbăveşte de cel rău” - pentru ca, oferindu- 
mă pe mine însumi voii tainice şi luminoase a Domnului, să pot birui orice ispită 
cu ajutorul Lui, cu osebire pe cea mai cumplită dintre ele, orbirea care întunecă 
lumea 


şi viaţa, împiedicându-mă să văd în ele prezenţa lui Dumnezeu, orbirea care-mi 
răpeşte viaţa din mâinile lui Dumnezeu, înnegurând-o şi înrăind-o. Pentru a nu 
ceda forţei şi farmecului persoanelor rele, pentru ca să nu se cuibărească în mine 
însumi ambiguitatea şi perversitatea răului care se străduie totdeauna să poarte 
masca binelui şi să ia forma unui înger de lumină. 


Rugăciunea Domnească se încheie cu o exclamaţie solemnă, care o încununează: 
şi care cuprinde trei cuvinte 
cheie, trei sensuri biblice cheie şi trei simboluri principale ale credinţei creştine. 


Împărăţia este aproape, a venit, ni s-a revelat: „s-a apropiat Împărăţia Cerurilor” 
(Matei 4, 17), „împărăția lui Dumnezeu este înăuntrul vostru” (Luca 17, 21), „vie 
împărăţia Ta”. Dar cum? În viaţa, în cuvintele, în învăţăturile, în moartea şi 
învierea Domnului nostru lisus Hristos, în viaţa Lui plină de o extraordinară 
lumină şi putere, în cuvintele Lui, care sunt o poartă spre cele mai înalte culmi, în 
învăţăturile Lui, care dau răspunsuri tuturor întrebărilor, şi, în cele din urmă, în 
acel sfârşit pământesc al Lui din care a izvorât totul - începutul unei vieţi noi 
pentru toţi cei ce cred în EI. 


Când vorbim despre împărăţia lui Dumnezeu nu vorbim despre o abstracţiune, nici 

despre viaţa de dincolo de viaţă, nici despre ceva ce se va întâmpla după moarte. 
Mai presus de orice, vorbim despre ceea ce ne-a vestit, ne-a făgăduit şi ne-a dăruit 
Hristos nouă, celor care credem în EI şi-L iubim pe EL: aceasta este „împărăţia” - 
întrucât nicicând n-a existat ceva mai bun, mai frumos, mai strălucitor şi mai 
minunat revelat, făgăduit şi dăruit oamenilor. 


Aşa trebuie înţeleasă această primă parte: „Că a Ta este împărăţia...” „...ŞI 
puterea”, spunem în continuare. Ce fel de putere poate avea cineva care a murit 
singur pe cruce, fără să se apere în nici un fel - cineva care nu avea „unde să-şi 
plece capul” (Matei 8, 20)? Să încercăm să-L comparăm cu cea mai mare putere de 
pe pământ. Indiferent de puterea pe care o poate dobândi un om, indiferent de 
forţele de care este înconjurat, indiferent de câţi supuşi are, vine şi acel moment 
inevitabil când tot ce are se va transforma în pulbere şi nu va rămâne nimic din 
ceea ce avea înainte. Dar EI, cel „slab”, cel „fără putere” trăieşte, este viu; nimic şi 
nimeni, nici o putere a nimănui nu-l poate şterge amintirea din conştiinţa 
oamenilor de pretutindeni. Unii Îl părăsesc şi uită de EI, dar apoi se întorc din nou 
la EI, cuceriţi de alte cuvinte, de alte făgăduinţe. În cele din urmă însă, mai 
devreme sau mai târziu, revin la cartea sfântă care cuprinde cuvintele pe care le-a 

rostit El. Din această carte iradiază imaginea Celui ce a zis: „Spre judecată am 
venit în lumea aceasta, ca cei care nu văd să vadă, iar cei care văd să fie orbi” (loan 


9, 39) a Celui care a spus: „Poruncă nouă dau vouă: Să vă iubiţi unul pe altul” 
(loan 13, 34), şi, de asemenea: „Eu am biruit lumea” (loan 16, 33). 


lar noi îi spunem Lui: „Că a Ta este împărăţia şi puterea... ”,.... şi slava . Cât de 
iluzorie, scurtă şi fragilă este orice slavă în lumea în care trăim! Se pare că slava 
este lucrul pe care Hristos l-a căutat cel mai puţin. Dar dacă există o slavă profundă 
şi indestructibilă, aceea nu poate fi decât cea care se aprinde şi arde oriunde este EI 
- slava bunătăţii, slava credinţei, slava nădejdii. Mai presus de toate, El este 
purtător de lumină, iradiind o lumină necunoscută pe pământ înainte de EI. 


Privindu-L, îl vom înţelege pe poetul care exclama: „El vorbeşte cu măreţia 
stelelor şi cu frumuseţea zorilor creaţiei!”. 

Înţelegem cu întreaga noastră ființă, nu numai cu intelectul, ce caută omul de-a 
lungul zbuciumatei sale existenţe, după ce însetează el în toiul luptei sale cu viaţa: 
omul tânjeşte să fie aprins de această lumină şi doreşte ca totul să strălucească de 
frumuseţe cerească, să fie plin de slava cerească a Domnului şi Mântuitorului său. 


„Că a Ta este împărăția şi puterea şi slava în veci”. Aici se încheie Rugăciunea 


Domnească. 


Atâta timp cât ne vom aminti această rugăciune, atâta timp cât o vom repeat fără 
întrerupere, viaţa noastră va fi deschisă împărăției, va fi plină de putere, va străluci 
în slavă - iar întunericul, ura şi răul vor fi cu totul neputincioase. 


Părintele Arsenie Boca — Lumina de pe munte 


Astăzi aţi ascultat o parte din „Predica de pe Munte" a Mântuitorului. 
- Ce minunat ar fi dacă ne-am putea şi noi strămuta peste veacuri în urmă şi să fim 
şi noi printre ascultătorii de atunci ai Mântuitorului. 


Aşa gândeam odată, când eram mai mic. Dar dorul de copil nu m-a părăsit, ci s-a 
întărit. Poate că pentru dorul acesta a zis lisus, înălţându-Se la Cer: „Iară Eu cu voi 
sunt până la sfârşitul veacului". Aşadar şi noi suntem contemporanii lui lisus. De 
altfel numai aşa şi putem pricepe Evanghelia Sa, ca oarecum auzind-o de la EI, 
văzându-L pe EI trăind-o, căci tot trăirea rămâne cea mai bună tâlcuire. Ceea ce 
eşti vorbeşte mai tare decât ceea ce spui. 


Astăzi, la începutul marelui post al învierii, lisus ne învaţă despre aceste trei 
lucruri: despre iertare, despre post şi despre comorile din Cer, sau comorile eterne. 


Ne rugăm lui Dumnezeu să ne ierte: păcatele, greşelile, îngustimea vederilor, 
prejudecățile, neştiinţa şi un lanţ cam lung, care prea cumplit ne strânge. Dacă 
Dumnezeu ni-l iartă, cade lanţul de pe noi şi iarăşi suntem liberi. Dar Dumnezeu 
ne dezleagă lanţul nostru care ne chinuieşte, numai dacă dezlegăm, mai întâi 
noi, lanţul în care ţinem legaţi pe fraţii noştri. Dacă noi nu iertăm, nici 
Dumnezeu nu ne iartă. 


Mai mult: iertarea lui Dumnezeu e de aşa fel atârnătoare de iertarea noastră, încât, 
fără aceasta, rugăciunea noastră ni se întoarce în blestem. Căci zice: „Și ne iartă 
nouă greşelile noastre, precum iertăm şi noi greşiţilor noştri”. Deci dacă noi nu 


iertăm, neîndurarea noastră întoarce cuvintele rugăciunii pe dos, fără să ne dăm 
seama, aşa:,„ Doamne nu ne ierta nouă, căci nici noi nu iertăm greşiților noştri”, - 
ceea ce e un blestem. 


Deci, în această privinţă, iertarea noastră atârnă mai mult de noi decât de 
Dumnezeu. 


Dacă iubirea e porunca ce rezumă Scriptura, sigur că numai ea e chemată să pună 
capăt: judecăților, răzbunărilor şi a tot războiul cel ucigaş dintre oameni. Porunca 
aceasta, nu aştepta să o împlinească alţii întâi; împlineşte-o tu întâi, şi după tine 
se vor lua mulți. 


iubire care nu cade, la oricâte probe s-ar întâmpla s-ajungă. 


Primul care a iubit aşa a fost lisus; iar dintre oameni numai aceia în care trăieşte 
lisus: purtătorii de Dumnezeu. Porunca iubirii era şi în Vechiul Testament; dar 
aceia împlineau mai bucuros legea talionului. Deci pentru că n-a fost împlinită de 
aceea a zis lisus: „Poruncă nouă vă dau vouă: să vă iubiţi unii pe alții, precum 
Eu v-am iubit pe voi !" lar EI a împlinit-o între oameni ca nimeni altul. lisus n-a 
avut de lepădat pe nimeni - nici pe luda, căruia i-a zis „prieten”, deşi venea cu 
sărutarea trădării. N-a lepădat nici pe călăi care-i băteau piroanele în mâini şi 
picioare şi-i îndesau spinii pe cap. 


Deci dacă ţinem Să rămânem creştini, trebuie să iubim pe toţi oamenii, ca lisus, 
că numai aşa-i sigură şi e cu putinţă „iertarea din inimă”, care, atunci, vine ca 
de la sine, uşor şi Simplu, şi nici nu mai cade, chiar dacă ura ar răstigni-o pe 
toate crucile istoriei. - De altfel aceasta şi e suprema dragoste şi semnul 
divinității Sale. Cu această iubire grăia lisus către oameni. 


lată ce ne învaţă lisus: mai întâi însuşi a postit. Nu i-a trebuit, dar va zice cândva: 
„Pildă de viaţă v-am dat vouă !"' Deci nouă ne trebuie post, pentru înfrânarea 
patimilor, pentru Subţierea minţii, pentru sporirea în noi a Duhului Sfânt, care 
ne descoperă căile mântuirii. Postul ne ajută să înţelegem rosturile mai mari ale 
lui Dumnezeu cu omul. El e un toiag de drum prin viaţa aceasta cu trup pieritor 
spre veacul viitor, în care trebuie să ne deprindem de-aici. 


Dar să nu ţinem postul într-un înţeles îngust. Căci sunt unii care cred că a nu 
mânca carne, şi cele asemenea, ar fi tocmai de ajuns ca să se cheme că ai postit. Nu 
mănânci carne de porc, dar carne de om mănânci: clevetind, muşcând cu gura, 


osândind cu vorba şi ucigând cu gândul. Postul nu e, mai ales în creştinism, numai 
un regim al stomacului. Avea şi sf. Pavel de aceştia, înguşti cu socoteala, cărora 
trebuia să le spună că: „nu stomacul sau mâncarea ne va pune pe noi înaintea lui 
Dumnezeu". A face din post numai o chestiune de stomac însemnează a îngusta 
rostul cu care a postit lisus; - ceea ce ar fi o ocară. Deci iată şi înţelesul mai larg, 
chiar înţelesul pe care i l-a dat Dumnezeu şi ni l-a descoperit prin 

: Isaia 58: 
„]. Strigă din toate puterile şi nu te opri; dă drumul glasului să sune ca o 
trâmbiţă; spune poporului Meu păcatele sale... 
2. în fiecare zi Mă caută, căci ei vor să ştie căile Mele, ca un norod ce făptuieşte 
dreptatea şi de la pravila Dumnezeului său nu se abate. Ei mă întreabă despre 
legile dreptăţii şi li-e drag să se apropie de Dumnezeu, 
3. zicând: De ce să postim, dacă Tu nu vezi ? La ce să ne mai smerim Sufletul, 
dacă Tu nu iei aminte ? - Pentru că în zilele posturilor voastre vă găsiţi de lucru 
şi asupriți pe Supuşii voştri. 
4, Spre judecăţi şi sfadă postiţi şi bateţi cu pumnul pe cel smerit; nu postiți cum 
se cade zilei aceleia, ca glasul vostru să se audă sus. 
5. Oare postul acesta îmi place Mie ? De ţi-ai încovoia ca un cerc grumazul tău 
şi ţi-ai aşterne sac şi cenuşă, nici aşa nu se va chema post." 


- Oare de ce zice aşa ? - Fiindcă nu e bun rostul cu care e făcut. Oamenii implică 
pe Dumnezeu în vrajbele lor, fac slujbe ca să li se izbândească gândul şi să li se 
facă pe plac aranjamente pământeşti, -care, de multe ori sunt nedreptăţi asupra 
altora. Fii sigur că Dumnezeu îţi poartă de grijă şi în amănuntele vieţii şi nu va lăsa 
dreptatea ta, dacă o ai. 


»6. Ştiţi voi postul care-Mi place Mie ? zice Domnul. Rupeţi lanţurile fărădelegii, 
dezlegaţi legăturile nedrepte, daţi drumul celor asupriţi şi sfărâmaţi jugul lor. 

7. împarte pâinea ta cu cel flămând, primeşte săracii în casa ta; pe cel gol 
îmbracă- ll şi nu te ascunde de cel de-un neam cu tine. 

8. Atunci lumina ta va răsări ca zorile şi se va grăbi tămăduirea ta şi slava lui 
Dumnezeu te va înconjura. 

9. Atunci vei striga şi Domnul te va auzi şi încă grăind tu, va zice: aici Sunt! Și 
vei lepăda de la tine asuprirea, arătarea cu degetul şi vorba fără rost. 

10. Dacă vei da flămândului pâine din sufletul tău, şi vei sătura sufletul cel 
amărât, lumina ta va străluci în întunerec şi bezna din tine va fi ca miezul zilei. 
11. Domnul îţi va fi mereu povăţuitor şi va sătura sufletul tău şi în pustie. EI va 
da tărie oaselor tale şi vei fi ca o grădină adăpată, ca un izvor de apă vie, care nu 
seacă niciodată. 


12. Pe dărâmăturile tale vechi vor fi zidiri din nou, vei pune temelia cea 
străveche, şi te vei chema tocmitor de spărturi şi înnoitor de drumuri, ca ţara să 
se poată locui.” 


lată cum vede Domnul nevoinţa postului: tot ca o împlinire cu lucrul, o trăire a 
iubirii de oameni. Dar lucru vrednic de luat aminte din cuvântul acesta sunt 
urmările unui atare post; urmări cu refacerea sufletului tău şi urmări pentru o ţară 
de oameni. De bună seamă că un atare post, ţinut la o înălțime de vederi, e un egal 
al rugăciunii neîncetate, care, amândouă rețin pe Dumnezeu în zidire şi scot afară 
pe draci. 


A treia învăţătură pe care ne-o dă lisus e aceasta: „Adunaţi-vă vouă comori în Cer", 
căci acolo nu au soarta comorilor primejduite de pe pământ. - Poate că unii iarăşi 
au nedumeriri despre existenţa cerului. Nu cumva cerul ăsta e o ficţiune, creat de 
neputinţa rezolvării fericirii aici, şi acum, pe pământ ? - Şi de aceea e amânat şi 
închis într-o împărăție metafizică ! - Nu ne trebuie nici un „Cer”; tot ce dorim e 
aici „pe pământ!" vor zice alţii dintre ei. 


- Sigur că da; dar dacă nu eşti cu lisus pe munte, din crisalida ta de carne, n-ai nici 
o vedere spre larg, nici o geană de cer, nici o revelaţie de Duh. E povestea cu puiul 
care n-a vrut să iasă din găoace, pe motiv că nu este altă lume, mare şi cu soare, 
afară de găoacea lui. Aşa-s şi unii oameni. 


Pentru rezolvarea greutăţii acesteia folosesc aci şi cugetarea unor gânditori ai 
vremilor noastre. lată ce zice primul: „E firească necesitatea ideală de-a descoperi 
în Sfera veşniciei cheia cunoaşterii pentru lumea naturală, dependentă cu 
desăvârşire de cea transcendentă. Lumea aceasta e plină de contraste, de 
paradoxuri inexplicabile pentru mintea omenească. Lumea văzută poate fi 
explicată numai prin cea veşnică, dumnezeiască, dar exclusiv cu ajutorul unei 
ființe mijlocitoare, aparținând ambelor lumi." (VI. Soloview, Ausgewălte Werke 
t. 3, p. 151). Iar celălalt zice: „Umanismul voia să înlăture tot ce era greu, 
problematic şi tragic în om, pentru a-l face fericit pe pământ. Dar aceasta e 
numai negarea omului, ca a unei fiinţe aparţinând la două lumi, ca părtaş al 
lumii necesităţii naturale şi al împărăției libertăţii supranaturale. îndată ce 
Dumnezeu e înlăturat şi omul divinizat, omul cade în subomenesc, pentru că 
omul rămâne om cu adevărat, numai până ce este fiul, sau „chipul şi 
asemănarea lui Dumnezeu". (N. Berdiacff „Antropodicee" în „Gestliches 
Cristentum" v 2 pp. 272-5). 


Deci trebuie postit şi de acel desfrâu al minţii, care caută să se ascundă de 
Dumnezeu (Geneza 3,8), căutând să-l năruie Cerul, să despartă lumea de EI, pentru 
desfrâul ei cu pământul. 


Mintea fără har e o făclie stinsă. Dar când în suflet se arată zorile, ne vom da 
seama că viaţa noastră, trăită numai pământeşte, e o călătorie în pierdere şi nu ne 
putem apăra comorile. Deci de bună seamă că le vom da de bună voie. Numai 
dându-le de bună voie le schimbăm valoarea strămutând-o unde n-o mai fură 
nimeni, ŞI: „Unde va fi comoara noastră, acolo va fi şi inima noastră". 


Dar cu adevărat comoara, mai de preţ decât lumea, e însăşi persoana lui lisus, care 
se face nu numai contemporanul nostru în vreme, dar se face şi suflet al sufletului 
nostru; se face şi viaţa noastră, se face şi mintea noastră. Atunci, - zice Scriptura şi 
Părinţii - „veţi avea mintea şi simţirea care erau în lisus" (Filipeni 2,5). 


De aceea zicem că numai viaţa însăşi a lui lisus explică Evanghelia Sa cel mai 
bine. Ca s-o înţelegem şi noi, e limpede că ne trebuie Acelaşi comentar: Lumina de 
pe munte. 

- Și o putem avea ! 


Prislop. 6.111.49. 


Părintele Sofian - Predică foarte folositoare la intrarea în Postul mare: “Fraţi 
creştini, nu vă revoltați împotriva postului. Primele 3 zile e mai greu, dar apoi 
începi să simţi efectul binefăcător...” 


Părintăle 
SOFIA 


dm d 


Postul fără smerenie, fără paza gurii şi fără iertare e o amăgire 


“Postul este foarte bun, dar numai dacă e smerit, altfel poţi să mori de foame, tot 
degeaba. Diavolul nu mănâncă deloc, dar e diavol, pentru că nu are smerenie. 
Smerenia este mai mare decât postul. [...] Se spune că cineva purta pe umăr un băț 
de care legase doua desagi. În faţă avea desaga cu păcatele altora, iar în spate era 
desaga cu păcatele lui. Şi el lua păcatele din desaga din faţă şi le împrăştia peste 
tot, toţi erau păcătoşi, numai el nu, pentru că desaga lui era în spate şi nu-şi vedea 
păcatele lui. Fiecare avem sărăcia noastră, frați creştini, să nu uităm acest lucru. 
Mândrul se predica pe el (toţi au defecte, numai el nu), iar smeritul se vede pe el 
însuşi mai înnegrit decât toţi, pentru că îşi vede numai păcatele sale. Noi ştim ce e 
smerenia, dar numai teoretic; practic, cădem la acest mare examen al smereniei. Să 
învăţăm să fim smeriţi cu inima. Nu plecăcioşi şi plini de cuvinte dulci, dar plini de 
falsitate şi de orgoliu pe dinăuntru, ci smeriţi cu inima, blânzi, o smerenie autentică 
şi atunci nici cuvântul tău nu o să fie aspru şi tăios”. 

“Mulţumesc bunului Dumnezeu că iată, după doi ani şi mai bine de când lipsesc de 
aici [în anii 1978 - 1979 Părintele Sofian a pictat catedrala din Homs şi biserica din 
Hama, Siria.], mă pot bucura să vă văd din nou şi mă bucur când vă văd cu câtă 
evlavie veniţi aici să vă rugaţi lui Dumnezeu. Se bucură duhul meu, sărmanul... 


Acolo unde am fost plecat, am dus dorul acestor sfinte slujbe... Sirienii sunt 
oameni primitori, dar nu ca dumneavoastră. De aceea, cu adevărat vă spun, mi-a 
fost dor de dumneavoastră. Am stat acolo atâta timp, dar nu am văzut pe nimeni 
plângând lângă o sfântă icoană, aşa cum am văzut aici... Vă mulțumesc şi pentru 
rugăciunile dumneavoastră pentru cei înstrăinaţi. Acolo sunt multe necazuri şi 
multe primejdii şi am avut multă nevoie de rugăciunile dumneavoastră. Duhul 
Sfânt ne ocroteşte pe toţi şi răspunde cu dragoste la dragoste. 


Şi acum, un cuvânt despre post, fraţi creştini. În seara aceasta se lasă sec, iar de 
mâine intrăm cu ajutorul lui Dumnezeu în perioada postului dinaintea sfintei 
Învieri. Când cineva pleacă la un drum lung, se aprovizionează cu toate cele 
necesare, ca să fie asigurat pe timpul călătoriei lui şi să nu aibă piedici sau 
neajunsuri în ceea ce are de gând să săvârşească. Aşa şi noi, facem o lungă 
călătorie, deşi ni se pare că stăm pe loc, fizic, însă facem o călătorie în duh, pe un 
drum care merge mereu la deal, un drum obositor... Dealul către care mergem este 
Golgota, acolo ne vom întâlni cu Domnul lisus - lisus care merge cu crucea în 
spate, plin de râne, plin de sânge, mereu blestemat şi înjurat, EI, care dezleagă şi 
ridică păcatele lumii. Către acest deal, către această culme a nevoinţelor începem 
noi să urcăm, de mâine dimineaţă, pe calea sfântului şi marelui Post. 


Ce este postul? Postul înseamnă în primul rând înfrânare. Vă atrag atenţia asupra 
acestui lucru: dacă mănânci o mâncare foarte bună de post şi mănânci bine, ai 
încălcat postul. [...] 


De asemenea, vă atrag atenţia că cel ce posteşte de bucate, posteşte zadarnic dacă 
postul lui nu este însoțit şi de postul celălalt, sufletesc: postul de rele. Postul de 
rele, postul de păcate este obligatoriu, mai ales postul gurii. De pildă, dacă bârfeşti, 
Chiar dacă nu mănânci nimic, tot în iad te duci. 


Cine osândeşte pe altul, acela e mai vinovat decât cel care nu posteşte, pentru că 
intră în drepturile lui Dumnezeu. De aceea Părinţii ne îndeamnă mai ales la acest 
post al gurii, cum spune psalmistul: „Pune, Doamne, pază gurii mele“ [Psalmul 
140, 3]. O vorbă odată spusă, nu mai poţi fi stăpân pe ea. Zboară de la tine şi este 
mereu comentată şi răstălmăcită în toate chipurile. De aceea, ţine-ţi-o pe loc, mai 
ales când e vorba de un cuvânt rău. BIS spune că de asta 


sunt dinţii şi buzele în faţa limbii, ca doar-doar vom putea înfrâna această limbă 
şi Doamne, Doamne, cât venin şi cât vicleşug ştie ea să verse de multe ori! Citiţi 
în seara asta epistola Sfântului Iacov, să vedeţi ce ne îndeamnă el să facem ca să ne 
ținem în frâu limba plină de răutate. Limba clevetitoare pe mulţi a lipsit de plata 
ostenelilor lor - e bine să nu uitaţi aceasta. 


Tot aşa gândurile, imaginile, aducerile aminte de păcat, toate acestea atacă 
postul şi-l strică. Aşa că vă îndemn să fiți foarte atenţi şi la postul simţurilor, adică 
să închidem toate uşile prin care poate intra păcatul în noi, pentru că acesta este 
rostul postului, frați creştini: să închidem uşile prin care intră păcatul, să stârpim 
adică tot răul din noi. 


Și mai este încă un lucru. Evanghelia de astăzi ne-a vorbit despre post [Matei 
18,23-35, a datornicului nemilostiv.]. Şi lisus spune aşa: „Dacă nu veţi ierta 
oamenilor greşalele lor, nici Tatăl vostru cel din cer nu va ierta vouă greşalele 
voastre”| Matei 6,14-21; Marcu 11, 26.]. 


Simplu şi precis, condiționat. Postul şi toate nevoinţele, toată truda noastră pentru 
mântuire este primită cu această condiție: să fim, interior, în pace; în pace cu 
Dumnezeu, cu semenii şi cu noi înşine. 


Îmi spunea odată EERO NEI: „Părinte, nu se poate 


face rugăciune cu ciudă”. Adică atunci când în loc să te rogi, eşti mereu în dialog 
cu cel ce ţi-a făcut un rău şi te cerţi cu el şi îl urăşti în inima ta, degeaba te rogi şi 
degeaba posteşti, nu ai parte de iertare. În rugăciunea Tatăl nostru, ne angajăm noi 
înşine: „Doamne, iartă-ne, precum şi noi iertăm”. Şi dacă noi nu iertăm, nici 
Dumnezeu nu ne iartă pe noi, lisus ne spune foarte precis acest lucru. Trebuie să 
fim în pace cu toţi, dacă vrem ca postul nostru să fie bine primit de Dumnezeu şi să 
avem iertare. 


Postul este întemeiat de Dumnezeu odată cu lumea, fraţi creştini: primii oameni au 
primit porunca postului. Toţi sfinţii din Vechiul Testament şi toţi sfinţii din Noul 
Testament au împlinit această poruncă a postului. lisus însuşi posteşte şi El. Postul 
este cu adevărat un dar ceresc, nu o povară. Postul era pentru sfinţi o mare bucurie 
- şi aşa ar trebui să fie şi pentru noi. 

Bolnavii, dacă postesc, se vindecă mai uşor, este un fapt recunoscut şi de medicină. 
Bătrânii care postesc duc o viaţă mai senină. Copiii care postesc se dezvoltă altfel, 
capăta mai multă înţelepciune - deşi copiii, bătrânii şi bolnavii au dezlegare din 
partea Bisericii, sunt scutiţi de post. Dar şi ei pot posti, le va prinde bine. 


Era la noi un doctor, vestit pe aici... Postea el însuşi şi vindeca pe cei bolnavi prin 
post: 40 de zile de post. Şi vindeca boli de ficat, boli de inimă, mai ales boli de 
nervi. Venea lumea la el ca la o minune. Și el îi punea pe toţi la post. 40 de zile de 
post şi se vindecau oamenii şi nimeni nu se mai ducea la medici, la farmacişti. Şi 
prin asta şi-a făcut o ceată de duşmani teribili, mai ales că el nu lua bani, iar 
celorlalți nimeni nu le mai deschidea ușa. A fost invitat la Academia Franceză să 
țină o conferinţă, să vorbească despre post şi în noaptea dinaintea conferinţei “1-au 
făcut de petrecanie”, cum spune romanul. Confraţii săi - să mă ierte medicii care 
sunt aici - au avut grijă ca geamurile şi uşa să fie ermetic închise la hotelul unde 
era el cazat; şi a murit a doua zi pe la 10, în ziua când trebuia să-şi expună 
principiile sale de vindecare. Aşa a murit un om care a vindecat foarte multă lume. 
Gelozia, invidia este cea mai cumplită otravă, fraţi creştini. 


Aşadar, postul ajută şi la vindecarea noastră trupească. Vindecă foarte multe boli 
trupeşti. Noi ne temem de post, dar de regimul medical nu ne temem. Cum spune 

: „Oamenii se tem mai mult de câini, decât de Dumnezeu. 
Cine pleacă la furat, nu se teme de Dumnezeu, dar tremură dacă latră un câine“ 
[Sfântul loan Scărarul, Scara, treaptă 1.]. 


Nu aşa, fraţi creştini. Postul este o regulă de aur pentru buna noastră orânduire, şi 
trupească şi sufletească. E regula regulilor. Noi avem nevoie mai ales de 
vindecarea sufletului - de aceea, este de mare folos să postim. Și cei vechi au 
postit. Citiţi cartea lui Iona, să vedeţi cât de aspru era postul păgân. Când au postit 
cei din Ninive, au postit de la împărat până la ultimul animal - şi animalele 
posteau. Şi când a văzut Dumnezeu aşa ceva, s-a milostivit îndată de cetate. Şi ei 
erau păgâni, iar noi, creştini de două mii de ani, ne revoltăm, ocărâm: „lar post? lar 
n-am voie să mănânc cutare sau cutare? Ce-i cu atâta post?! Dacă posteşti, slăbeşti, 
ai dureri de cap, nu poţi munci”. 


Nu-i chiar aşa, fraţi creştini! Sfântul Teodosie cel mare 30 de ani n-a mâncat decât 
pâine din Sfânta Împărtăşanie şi a trăit 107 ani! Când mânca şi puţine zarzavaturi, 
era sărbătoare. Şi avea grijă de mănăstire şi avea în curtea mănăstirii trei spitale, de 
care trebuia să se îngrijească. Noi nu ne putem închipui cât de uşor şi cât de plăcut 
şi cu câtă bucurie posteau aceşti sfinți! Şi astăzi sunt foarte mulți călugări care 
postesc câte o săptămână întreagă, alţii postesc câte 40 de zile şi nu trăiesc decât cu 
Sfânta Împărtăşanie. Dar nu numai călugării. A venit odată la mine, într-o Joi 
Mare, un muncitor, să se împărtăşească. L-am întrebat: „Ai postit ceva”? Mi-a 
răspuns: „Părinte, de luni până acum, n-am mâncat nimic”. „Lucrezi”? „Da”. 
„Unde lucrezi”? „Încare vagoane cu piatra”. Şi nu mâncase nimic, de luni. 


Aşa că, fraţi creştini, nu vă revoltați împotriva postului. Maica Domnului a postit şi 
toţi apostolii şi toţi sfinţii din calendar au fost mari postitori - şi pentru post total, al 
sufletului şi al trupului, ei au avut nişte bucurii extraordinare. Ştiţi cum e cu 
postul? Primele trei zile e mai greu - e un fel de grevă a organismului - dar pe urmă 
aproape uiţi că posteşti şi începi să simţi efectul binefăcător. Simţi cum se repară în 
tine toate mădularele betegite, pentru că dacă te îmbuibi prea mult, chiar şi cu 
mâncare de post, simţi cum se răzbună organismul tău şi încet-încet, depui armele, 
te doare ba ici, ba colo... 


În rânduiala noastră, copiii, bătrânii, bolnavii şi cei ce lucrează în medii toxice nu 
sunt obligaţi să postească. Este această libertate: cum vor ei, să postească sau să nu 
postească. Dar dacă nu vor să postească, să spună la spovedanie, ca să ia bine- 
cuvântare, pentru că binecuvântarea le va spori puterea. Biserica nu este tiran şi 
Dumnezeu nu vrea să ne ucidă cu postul, ci să strunim în noi aceste apucături rele. 
Și totodată, ne reparăm şi sănătatea noastră. Biserica este numită şi spital pentru 
bolile sufleteşti. Fiecare boala fizică are un substrat sufletesc. Oboselile nervoase, 
spaimele, abuzurile, mânia, mândria, toate acestea ne atacă profund înlăuntrul 
nostru, se varsă aceste toxine în ființa noastră şi ne amărăsc viaţa cea dinlăuntru. 
De aceea, postul dumneavoastră trebuie să fie complet. Un post de mâncare, dar şi 
post de toată această răutate omenească. 


Fiţi foarte atenţi ca nu cumva prin postul acesta fizic să-l pierdem pe cel sufletesc. 
Păziţi-vă, să postiţi şi cu inima şi cu această hotărâre de a vă curăţi pe dinăuntru. 
Mai ales gura şi ochii şi limba să postească, altfel pierdem toată osteneala postului. 
Păziţi-vă de aceste răutăţi ale gurii şi ale inimii, care spurcă omul cel dinlăuntru. 
Unul nu mănâncă de dulce, dar îl mănâncă pe celălalt, îl sfâşie ca un lup. Altul 
posteşte, dar nu vorbeşte ani de zile cu vecinul său cu colegul de la serviciu. Nu 
aşa. Împăcarea e prima fapta bună pentru post. Împăcaţi- vă unii cu alţii. Nu aşa: 
„Cum, să mă plec eu? El mi-a făcut, el mi-a zis...”. Nu, nu aşa! Pleacă-te tu, 
smereşte-te tu, calcă-ţi tu pe inimă, că va fi spre folosul tău. Împăcarea este o 
condiție dumnezeiască, fără de care postul rămâne o osteneală zadarnică şi suntem 
pierduţi, fraţi creştini. 


Postul înseamnă mai ales această abţinere de la orice faptă rea, de la orice gând 
păcătos. Suntem temple ale Duhului Sfânt, ființă omenească este biserica, este o 
biserică extraordinar de prețioasă şi aceste răutăți ne spurcă, fraţi creştini. Spune 
undeva Sfântul Pavel: „De va batjocori cineva acest templu, îl va sfărâma 
Dumnezeu peel. || Corinteni 3,17] 


Acest templu este trupul nostru. Să ne păzim de această sfărâmare a noastră şi să 
postim cu umilinţă, cu dorinţa de a fi mai buni, mai curaţi, mai iertători. Să fim noi 
înşine ca nişte lumini - ca să ne putem apropia de marea lumină a Învierii, să fim 
nişte locaşuri curate, în care să aibă loc Dumnezeu în noi. 


Foarte mulţi încalcă acest post. Sunt părinți care nu postesc şi nu-i lasă nici pe 
copii să postească: „Te-ai prostit, cum să posteşti? Nu mai poţi, pierzi examenele”! 
Nu-i aşa. Dimpotrivă, postul luminează mintea, postul e o mare bucurie pentru 
trupul nostru. Dacă ne abţinem să mâncăm de câte ori vrea gura, se reînnoieşte 
organismul. Chiar dacă ne este foame, mai răbdăm puţin. Pentru că postul este 
poruncă, fraţi creştini. Şi trebuie să plinim aceste porunci. 


Dacă încalci postul, îl încalci în contul tău. Pentru că orice faptă bună sau rea este 
înscrisă undeva de Cel care ţine „contabilitatea” vieţii noastre, Acela care ne-a spus 
că în ziua judecății, omul va fi tras la răspundere pentru orice cuvânt rostit în 
deşert, prostii, spurcăciuni, murdării şi orice cuvânt deşert. Şi e cumplit, frați 
creştini! Dacă vom da seama pentru fiecare cuvânt deşert, desigur şi celelalte fapte 
vor fi surprinse undeva, într-o „contabilitate” foarte precisă: orice faptă, fie bună, 
fie rea. Nu vom putea scăpa, fraţi creştini, de acest examen de la sfârşitul vieţii 
noastre - şi nu ştim când va veni acest examen. Îl dăm în faţa unei comisii 


cumplite, în care Judecătorul suprem este Însuşi Dumnezeu, Cel care le ştie pe 
toate. lar în Împărăția luminii, binele nu poate fi amestecat cu răul. 


Postul înseamnă în primul rând cumpătare continuă, fraţi creştini, cumpătare. Eu, 
de pildă, am învăţat de la un cal cum se poate posti de băutură. l-am umplut ciutura 
de mai multe ori şi-i plecam capul în ciutură, rugându-l să bea şi n-a mai vrut să 
bea cu nici un chip. Adică ceea ce este saturație peste măsură, aceasta este păcat. 
Să te înveţi să mănânci simplu, să ai doar strictul necesar pentru viaţa ta. Plusul de 
orice fel, e păcat; luxul de care te poţi lipsi, e păcat. Adică saţiul vostru să nu 
depăşească măsura bunei cuviinţe. Asta vrea lisus să ne spună. 


Nimeni să nu flămânzească pentru săturarea ta. Eu mănânc şi mă ghiftuiesc, iar 
altul rabdă de foame. Totdeauna să ne gândim şi la altul, pentru că dacă toţi ne 
rugăm cu Tatăl nostru, [atunci] ne socotim toți frați, având fiecare dragoste şi grijă 
de fratele lui, grijă de părinte pentru fiecare din semenii lui. Mântuitorul Hristos, în 
Evanghelie, stăruie asupra acestei griji exagerate pentru existenţa noastră. Pentru 
existența aceasta pământească, noi avem nevoie de foarte puţine lucruri. Şi este 
nevoie de cumpătare în viaţă - aceasta era şi înţelepciunea celor vechi: să te scoli 
puţin flămând de la masă - ca să fie loc pentru a mai mânca. 


Sfântul Eftimie cel mare mânca în fiecare zi, dar mânca foarte puţin. El nu 
postea ca Sfântul Macarie, dar avea aceeaşi smerenie adâncă. El spunea aşa: 
„Dacă posteşti mult, mai ales fără blagoslovenie, se poate ascunde în tine acel 
fariseu făţarnic, care nu-i place lui Dumnezeu şi plata ta o înghite mândria din 
tine”. 


Adică, în toate, să mergi pe calea de mijloc. Acest discernământ să-l ai în- 
totdeauna. De pildă: să nu dai totul la săraci, dacă plâng de foame copiii tăi - dar pe 
ei să nu-i îmbuibi, bineînţeles. Sau posteşti până eşti gata să mori de foame, dar 
judeci pe altul care nu posteşte. Este foarte greşit. Postul este foarte bun, dar numai 
dacă e smerit, altfel poţi să mori de foame, tot degeaba. Diavolul nu mănâncă 
deloc, dar e diavol, pentru că nu are smerenie. Smerenia este mai mare decât 
postul. 


Aşadar, fraţi creştini, să reținem mai ales această dreaptă socoteală, să nu greşim 
nici prin căderile de-a stânga, în păcatele murdare care mânjesc viaţa noastră, nici 
prin căderile de-a dreapta, de exemplu prin trufie sau printr-un post fără socoteală 
dreaptă. Faceţi aşa, fraţi creştini. Cine posteşte tot postul, până la Paşti, e tare bună 
mâncarea de Paşti... Cine nu posteşte, parcă nu are nici o bucurie la sărbătoarea 
cea mare a Învierii. 


Grijiti-vă de viaţa dumneavoastră lăuntrică, pentru că nu ştim zilele în care 
Dumne-zeu ne va chema pe fiecare şi în ceea ce ne va găsi, în aceea vom fi 
judecaţi. Lucraţi la mântuirea dumneavoastră, cu dragoste de Dumnezeu şi cu 
scârbă pentru păcate, căci „diavolul ca un leu se mişcă prin văzduh, căutând pe 
cine să înghită“ [1 Petru 5,8.]. Poruncile lui Hristos nu sunt imposibile pentru noi, 
de vreme ce le-au împlinit sfinţii - aceşti titani ai vieţii duhovniceşti, smeriţi cu 
duhul, dar atât de înalți prin smerenia vieţii lor. Şi trebuie să plinim şi noi aceste 
porunci, altfel ne înrăim şi devenim ca nişte fiare, dacă nu ne străduim să mergem 
pe calea sfinților Părinţi, cu duh de bunătate, de dragoste, de pace, duhul păcii 
creştine, fără de care pământul acesta devine un adevărat iad. Să postim aşadar, 
post bine plăcut Domnului, post de mâncare, post de băutură, post de orice răutate. 
Aşa să ne ajute bunul Dumnezeu! Amin. 


> 3% 


Legat de acest post, nu uitaţi, fraţi creştini, porunca iertării vrăjmaşilor. Sunt mulţi 
care postesc şi vin să plătească nişte pomelnice aici, la noi, să ne rugăm noi „să-l 
trăsnească Dumnezeu pe cutare”. Noi nu putem face asta. Porunca este să-i iertăm 
pe duşmanii noştri şi să ne rugăm pentru ei. Sfinţii au împlinit la adânc această 


poruncă, se rugau chiar şi pentru cei care-i junghiau. Dacă ne lăudăm că suntem 
creştini, trebuie să împlinim neapărat această poruncă, să ştim să ne asumăm aceste 
înfrângeri personale, acest sacrificiu lăuntric, aceste virtuţi care ni s-au transmis de 
la sfinţii Părinţi. Sfinţii aceştia, după ce s-au biruit pe ei înşişi, au rămas ca nişte 
exemple demne de urmat pentru noi, cei de azi. 


Când ierți un duşman, el este cel umilit, pentru că a fost rău cu tine, nu tu. Tu eşti 
cel câştigat, pentru că ai câştigat cu adevărat pe dinlăuntru, în sufletul tău. Dacă 
nu-l ierți, eşti mereu în dialog cu el, chiar şi la rugăciune, te cerţi cu el, în loc să te 
gândeşti la Dumnezeu, te chinuieşte acest dialog lăuntric. Dacă îl ierți, câştigi un 
har din partea lui Dumnezeu şi scapi şi de acest zbucium grozav. 


Numai clipa de faţă este a noastră, fraţi creştini; viitorul este necunoscut, iar 
trecutul este consumat. Numai clipa de faţă e a noastră. Doamne fereşte, nu ştim 
când ne aşteaptă sfârşitul. leşim afară şi cădem de un atac de inimă. Toţi murim, 
frați creştini. Să ne împăcăm de aici cu Dumnezeu, că El ne va judeca. Doamne 
fereşte, să nu ajungem să auzim: „Nu vă cunosc pe voi” | Matei 25,12.]. Amintiţi- 
vă de acel Dismas, tâlharul de pe cruce, care s-a umilit şi s-a mântuit. Asta ne 
trebuie şi nouă, această umilinţă sinceră, acest regret că suntem aşa de ticăloşi şi să 
facem tot ce putem ca să ne schimbăm cu adevărat. Să ne smerim şi trupul acesta, 


punându-l la caznă, la rugăciune, la mătănii, la post. Pentru că greşim şi cu trupul, 
nu numai cu sufletul. 


Rostul omului pe pământ este să facă cât mai multă bucurie celuilalt. Orice bucurie 
făcută altuia se întoarce asupra ta. Dumnezeu nu rămâne dator niciodată. La fel, 
orice rău făcut altuia se întoarce asupra ta. Fiecare e liber să-şi trăiască viaţa cum 
doreşte, dar Dumnezeu răsplăteşte fiecăruia după faptă. Răul duce la rău şi binele 
la bine. Nu e faptă fără răsplată, chiar dacă ni se spune că nimeni nu ştie nimic de 
faptele noastre. În ziua cea mare a Judecăţii - şi nu e departe această zi, e ziua când 
toți murim şi când toţi ne vom întâlni cu aceste realităţi - vom da seama de toate 
faptele noastre, până şi de gândul deşert. E cumplit, frați creştini! 


Sunt unii care încep de mâine un post foarte nevoitor, una, doua, trei zile nu 
mănâncă nimic. Dar aveţi grijă ca acest post să fie însoţit de rugăciune, de 
cumpătare şi de abţinere de la toate formele răului. Dacă posteşti, dar te mânii, eşti 
nervos, nu ai câştigat nimic din postul tău. Te-a atins cineva în metrou şi eşti gata 
să-l plesneşti pe loc. Sau se întâmplă în tramvaie să te calce cineva pe picior, din 
greşeală - dar suntem toţi foarte suspicioşi, foarte nervoşi, foarte greu de convins să 
iertăm. 


Iertarea aceasta, dacă nu se întâmplă îndată după ceartă, e foarte greu de împlinit 
mai târziu. O supărare veche e ca o boală cronică. Cu cât trece mai mult timp, cu 
atât se adânceşte mai mult ura şi duşmănia. Când sunteţi împricinaţi cu cineva, e 
bine să vă împăcaţi îndată, frați creştini. „Să nu apună soarele în mânia voastră” | 
Efeseni 4,26.], cum spune Sfânta Scriptură. Iertarea aceasta să fie nu ca pe hârtie, 
ci sinceră, din inimă, altfel nu ajută la nimic. lar dacă sunt oameni străini de 
Dumnezeu, luaţi-i cu binişorul şi cu limbajul pe care-l folosiţi zilnic, în problemele 
de serviciu, nu în limbajul bisericesc. Spuneţi-i „scuză-mă, dragă”, că poate de 
iertare nu ştie, înţelege mai greu. Cere-i scuze, în loc de iertare, vorbeşte-i pe limba 
lui. 


Se spune că cineva purta pe umăr un băț de care legase două desagi. În față avea 
desaga cu păcatele altora, iar în spate era desaga cu păcatele lui. Şi el lua păcatele 
din desaga din faţă şi le împrăştia peste tot, toţi erau păcătoşi, numai el nu, pentru 
că desaga lui era în spate şi nu-şi vedea păcatele lui. Fiecare avem sărăcia noastră, 
frați creştini, să nu uităm acest lucru. Mândrul se predica pe el (toţi au defecte, 
numai el nu), iar smeritul se vede pe el însuşi mai înnegrit decât toţi, pentru că îşi 
vede numai păcatele sale. Noi ştim ce e smerenia, dar numai teoretic; practic, 
cădem la acest mare examen al smereniei. Să învăţăm să fim smeriţi cu inima. Nu 
plecăcioşi şi plini de cuvinte dulci, dar plini de falsitate şi de orgoliu pe 
dinăuntru, ci Smeriţi cu inima, blânzi, o smerenie autentică şi atunci nici 
cuvântul tău nu o să fie aspru şi tăios. Când spui ceva, chiar un cuvânt de folos, 
cu ton poruncitor, cu autoritate [agresivă], nu poți fi ascultat. Lucrul care este al 
lui Dumnezeu, e cu blândeţe, cu smerenie, cu rugăminte. 


“Exemplele atrag” - spuneau cei vechi, romanii. Sunt învățături foarte puternice, 
fără cuvinte. Noi, de obicei, scoatem aşa, din fiecare buzunar, câte un sfat - 
bineînţeles pentru celălalt. Dar nu uitaţi că diavolul e cel mai mare teolog. „Te ştiu 
cine eşti: eşti Fiul lui Dumnezeu”| Luca 4,34.] - dar tot diavol rămâne. În 
Evanghelie, Mântuitorul ne spune limpede: „Nu cel ce ştie, ci cel care face, mare 
se va chemă în Împărăţia lui Dumnezeu“| Matei 5,19.]. 


Tot Patericul este bazat pe fapte, fraţi creştini. Cel de la cină, care n-avea haină 
curată, a fost scos afară şi pedepsit. Să fim foarte atenţi la viaţa noastră! 


Nouă ni se pare de multe ori că suntem aşa, de capul nostru, pe pământ, dar nu-i 
deloc aşa. Acest examen din urmă va fi categoric şi definitiv şi fără ocolişuri, nu ca 
la examenele acestea pământeşti. Acolo se va vedea omul foarte exact, ceea ce este 
el. Şi dacă pentru fiecare gând deşert vom da seamă înaintea lui Dumnezeu, d-apoi 
pentru toate faptele şi ticăloşiile pe care le facem de-a lungul vieţii noastre! Sfântul 


Pavel spune undeva un cuvânt foarte îngrijorător: „Nu vă înşelaţi, fraților, în 
Împărăţia lui Dumnezeu nimic necurat nu intră”. Să lucrăm mereu la această haină 
a sufletului nostru, ca s-o curățim pe cât se poate. Nu vă îngrijiţi chiar aşa de mult 
de ziua de mâine. Să nu uităm pe bogatul din Evanghelie care şi-a pierdut sufletul, 


în schimbul bogățiilor lui. 


Orice om cu adevărat mare se caracterizează în primul rând prin umilinţă faţă de 
Dumnezeu şi prin smerenie faţă de semeni. Nu uitaţi că vameşul, primind 
batjocură, s-a dezbrăcat de toate păcatele sale. Sunt unii care, după foarte multe 
osteneli, cad într-o mândrie cumplită. Dacă harul lui Dumnezeu îi ajută să se 
trezească din căderea lor, sunt salvaţi. Sau dacă găsesc un duhovnic care să-i ajute 
să scape de această ispită, sunt salvaţi. O să vedeţi la Suceviţa pictată „Scara”, 
după Scara Sfântului loan Scărarul - şi mulți cad din vârful scării din pricina 
acestei mândrii. O să vedeţi acolo, această imagine. Şi o să mai vedeți în partea 
dreaptă o mulțime de îngeri care vin în zbor şi se opresc să asiste la această luptă 
crâncenă, dintre noi şi diavoli - sunt diavoli cu nişte ţepuşi, care caută să ne 
îndemne mereu la patimi. 


În timpul acesta, cât staţi aici şi vă aşteptaţi rândul la miruit, sau staţi la alte cozi, 
nu pierdeţi timpul, fraţi creştini. Gândiţi-vă la ceea ce aţi auzit aici şi mai ales 


rugaţi-vă în taina inimii dumneavoastră, pentru că numai astfel timpul trece repede 
şi cu folos. Să ne învăţăm să ne rugăm mai mult, pentru că rugându-ne, intrăm în 
dialog cu Cineva care ne poate ajuta cu adevărat. Spuneţi rugăciunile pe care le 
ştiţi pe de rost şi mai ales spuneţi această rugăciune scurtă şi foarte cuprinzătoare: 
„Doamne lisuse Hristoase, Fiul lui Dumnezeu, miluieşte-mă pe mine păcătosul” 
(sau „păcătoasă”). 


lar acasă, puneţi mâna pe Noul Testament şi începeţi a citi din Evanghelie, ca să 
cunoaşteţi bine viaţa lui lisus şi învăţăturile Lui. Şi nu numai aşa, doar să le 
cunoaşteţi, ci să vă însuşiţi ca pe nişte principii aceste sfaturi şi porunci ale Lui, 
adică să le trăiţi. Citiţi, fraţi creştini, pentru că omul are nevoie şi de nişte temeiuri 
intelectuale, ca să ştie pentru ce crede aşa, pentru ce trăieşte aşa, pentru ce se 
înfrânează de la anumite lucruri. 


Cum vă spuneam, exista o rânduială a acestui post. Postul e recomandat pentru 
toată lumea, dar de obicei sunt scutiţi bătrânii, bolnavii şi copiii. Însă care vor să 
postească dintre ei, nu greşesc, e foarte bine. Au această dezlegare, dar dacă 
postesc, nu greşesc. Sunt şi unii care lucrează în medii toxice şi folosesc unele 
alimente, de pildă laptele, ca pe un medicament. Mai bine să ai blagoslovenia 
duhovnicului şi să mănânci lapte, decât să te îmbolnăveşti şi să cârteşti; poţi lua 


acest aliment ca pe un medicament care te apără de un accident pulmonar sau de o 
altă boală. 


Faceţi aşa, fraţi creştini, şi Dumnezeu le va rândui pe toate celelalte spre folosul 
nostru, cu adevărat”. 


(în: Părintele Sofian, Editura Bizantină, 2007, Bucureşti) 


Părintele N. Steinhardt: Treptele iertării (din “Jurnalul fericirii”) 


N, STEINHARDT 


JURNALUL 

“Greşiţilor noştri le iertăm greu. Sau dacă iertăm, nu uităm. (Şi iertarea fără uitare 
e ca şi cum n-ar fi, bătătură fără câine, gură fără dinţi). Ne iertăm şi mai greu pe 
noi înşine. 


(Şi această ţinere de minte otrăveşte. Spre a dobândi pacea lăuntrică trebuie să 
ajungem, prin căinţă, dincolo de căinţă: la a ne ierta.) 


Cel mai greu ne vine a ierta pe cei cărora le-am greşit. (Cine ajunge să poată ierta 
pe cel faţă de care a greşit, cu adevărat izbuteşte un lucru greu, cu adevărat bate un 
record.) 


Neiertarea de sine are un caracter mai grav decât s-ar zice: înseamnă neîncredere în 
bunătatea lui Dumnezeu, dovada încăpăţânatei şi contabilei noastre răutăţi. E şi 
cazul lui Iuda, care n-a crezut nici în puterea lui Hristos (că-l poate ierta) şi nici în 
bunătatea lui Hristos (că vrea să-l ierte). 


Când francezii spun Dieu a crec | “homme â son image qui le lui a bien rendit 
[Dumnezeu l-a creat pe om după chipul Său, iar omul i L-a restituit], trăsătura 
aceasta a făpturii au avut-o desigur în vedere, specifică lui Iuda. Celui care ne-a 
creat după chipul şi asemănarea Sa îi plătim cu aceeaşi monedă, închipuindu-ni-L 
după chipul şi asemănarea noastră: atât de răi şi neiertători încât nu ne vine a crede 


că Dumnezeu poate ierta cu desăvârşire orice. Nu! Nu putem gândi o putere, oricât 
de atotputernică în domeniul fizic (minunile materiale cele mai fantastice le 
admitem), în stare să facă lucrul acesta de neconceput: să ierte. 


Pe de altă parte, întocmai ca domnul Perrichon (poartă pică celui care l-a scos din 
prăpastie, îl adoră pe cel pe care, cică, l-a scos el din prăpastie), îi iubim foarte 
puţin pe cei care ne-au scăpat dintr-o scârbă, o belea; îi iubim însă, cu drag, pe cei 
cărora am avut prilejul să le venim în ajutor, să le dovedim puterea şi mărinimia 
noastră.” 


Drumul omului înspre Raiul pierdut. Rostul, puterea, măsurile şi... duşmanii 

Postului. Părintele Ioanichie Bălan - Predici folositoare la începutul Postului 

mare: “Cântarea Domnului nu se cântă în pământ străin şi bucuria Duhului 
Sfânt nu se simte într-o inimă plină de răutate şi ură” 


Cum suntem ispitiţi (mai ales în zilele noastre!) să renunțăm la post sau... să ratăm 
folosul postului 


“Diavolul ne şopteşte ca lui Adam: „Omule, postul nu este o poruncă, te poţi 
mântui şi fără el, căci nu spurcă ce intră în om”. Lumea ne amăgeşte şi ea: „Nu mai 
posti că te râd oamenii. Cine mai posteşte azi! Fii om serios, nu te lua după babe!”. 
Ba şi trupul auzind de post, se mânie asupra noastră, zicând: „Cât o să mă mai 
chinuieşti? Vezi că sunt bolnav, mă doare stomacul, faţa mi se îngălbeneşte, sunt 
tânăr acum, am vreme să postesc”. Şi vai, cât de mulţi creştini sunt biruiţi de aceşti 
trei duşmani de moarte!” 


Părintele Ioanichie Bălan: Predică la Duminica lăsatului sec de brânză 
(despre post şi valoarea lui) 


“Dar tu, când posteşti, unge-ţi capul tău şi faţa ta o spală, ca să nu te arăţi 
oamenilor că posteşti, ci Tatălui tău...” (Matei 6, 17-18). 


[...] 


Spun Sfinții Părinţi că Adam, după ce a fost izgonit din Rai, a plâns 40 de zile la 
poarta Edenului, bătându-şi pieptul cu multă jale pentru a i se ierta păcatul şi a fi 
primit iarăşi înăuntru. Deci şi noi, astăzi, ne asemănăm strămoşului nostru. De- 
părtaţi fiind de Împărăţia Cerurilor pentru mulţimea păcatelor noastre, trebuie să 
plângem la uşa milostivirii lui Dumnezeu, prin post şi rugăciune, timp de 40 de 
zile, pentru ca să ni se ierte păcatele făcute peste an şi în toată viaţa noastră. 


lată deci, vameşul ne-a învăţat cum să ne rugăm, fiul cel desfrânat ne-a învăţat cum 
să ne întoarcem la pocăință, iar Adam, strămoşul cel izgonit pentru mâncare, ne 
arată cum să plângem şi să răscumpărăm prin post păcatul lui. 


Deci ce este Postul mare? Este o scară cu 40 de trepte care urcă prin înfrânare pe 
om de la pământ la cer. La capătul cel de jos stă săracul Adam, iar la cel de sus, 
lisus Hristos răstignit şi înviat. Jos plânge strămoşul împreună cu noi, păcătoşii, iar 
sus aşteaptă Preamilostivul Dumnezeu. Jos robii, sus Stăpânul. Jos se tânguieşte 
neascultarea, sus străluceşte Crucea ascultării. Jos suspină vameşul bătându-și 
pieptul, iar la celălalt capăt al scării postului, lisus Hristos, Cel ce S-a smerit pentru 
noi, aude rugăciunea lui. Jos strigă fiul cel desfrânat: Tată, greşit-am la cer şi 
înaintea Ta, iar sus, Tatăl cu braţele deschise aşteaptă cu veselie pe cel ce se 
pocăieşte, zicând: „Mort ai fost şi ai înviat”! 


Cât de minunată este rânduiala Bisericii! Postul mare începe cu izgonirea lui Adam 
şi se termină cu Răstignirea Domnului, începe cu moartea şi se termină cu învierea, 
începe cu lacrimi şi se termină cu bucurie, începe cu pedeapsă şi se termină cu 
împăcarea omului cu Dumnezeu prin Sfintele Taine. 


După Cuviosul Dorotei (Cuv. XV - Despre Postul mare), Postul mare este o 
zeciuială a anului pe care trebuie să o dea omul lui Dumnezeu. Căci cele şapte 
săptămâni de post, fără sâmbete şi duminici, fac 36 de zile, deci tocmai a zecea 
parte din an. Şi precum fiecare om este dator să dea zeciuială din toate câte are, tot 
aşa fiecare creştin este dator să dea zeciuială lui Dumnezeu, din toate zilele vieţii 
lui, prin post şi rugăciune. 


lar dacă vreţi o definiție a postului, Sfinţii Părinţi zic aşa: Postul este o înfrânare 
prea cuprinzătoare a omului cu toate simţurile lui, de la gânduri rele, priviri 
pătimaşe, vorbe păcătoase, de la mâncare, veselie, pofte trupeşti etc. 


De aici înţelegem că postul este de mai multe feluri, după simţurile omului. Cel 
mai înalt post şi cel mai greu de dobândit este înfrânarea (paza) minţii de la tot 
felul de gânduri rele. Tot atât de greu de dobândit este şi înfrânarea limbii de la 


clevetiri, vorbe rele, glume, râsuri, osândiri etc. Cine îşi poate păzi mintea şi 
domoli limba sa este bărbat desăvârşit şi în stare să-şi stăpânească tot trupul (Iacov 
3, 2). Nu mic este postul cu privirea, căci cele mai multe păcate se nasc în om prin 
ochi. Ultimul şi cel mai uşor de domolit este stomacul - înfrânarea de la tot felul de 
bucate bune, gustoase şi multe, de la vin, carne etc. 


Deci, pentru ca postul nostru să fie desăvârşit, trebuie să postim în acelaşi timp şi 
cu mintea şi cu limba şi cu ochii şi cu stomacul şi cu tot trupul. Să postim cu 
trupul, să postim şi cu sufletul. Să postim de mâncare de dulce, să postim şi de 
multă vorbire, de clevetiri, priviri pătimaşe, gânduri pătimaşe, păcate trupeşti etc. 
Un post fără altul nu aduce omului mare folos, ci rămâne aproape fără valoare. 


Cât despre valoarea postului, aceasta este nespus de mare. Puterea postului însuşi 
Domnul nostru lisus Hristos o laudă (Matei 17, 21), pentru că însuşi EI a postit 40 
de zile. O laudă de asemeni toți Sfinţii Părinţi, pentru că toată viaţa lor au purtat 
osteneala postului. 


Sfântul Efrem Sirul (Cuvânt despre Post - tom III) spune aşa: „Postul este pacea 
caselor, liniştea cetăților şi a târgurilor. Postul este sănătatea trupului şi a 


sufletului. Postul vindecă boli, luminează mintea, înalță la ceruri 
rugăciunile... ”. 


Orice faptă bună făcută cu post este primită de Dumnezeu. 


— Postul dă aripi rugăciunii, uşurează trupul şi îl fereşte de multe boli, 
limpezeşte gândurile, înalță mintea, vindecă sufletul. 

—> Postul este scară de desăvârşire, pentru că el înlesneşte pe celelalte fapte 
bune. 

—> Postul alungă râsul, îngrădeşte trufia limbii, smereşte privirea ochilor, 
adună gândurile, omoară poftele trupului, ne aduce aminte de moarte. 

— Postul arde pe diavoli, îmblânzeşte pe vrăjmaşi, împacă pe oameni. EI 
întăreşte nădejdea mântuirii, înmulţeşte credinţa, sporeşte dragostea, înf- 
rumuseţează Biserica, împodobeşte casele creştinilor, înfloreşte curăţia. 


Lipsa postului, dimpotrivă, aduce mari pagube şi sufletului şi trupului. Lăcomia 
pântecelui aduce boli trupului, suferinţe nevindecate, scurtarea zilelor, neînfrânarea 
simţurilor, dezlănţuire a tuturor patimilor trupeşti, întunecarea minţii. Neînfrânarea 
de la mâncare şi vin este maică a râsului, casă a poftelor, izvor al plăcerilor, pricină 
a multor certuri. Lăcomia alungă frica lui Dumnezeu de la om, naşte zgârcenia, 
izgoneşte milostenia, face pe om să uite de moarte şi de viaţa veşnică. Lăcomia 


ruşinează rugăciunea, căci spun Sfinții Părinți: „Aburul mâncării nu lasă rugă- 
ciunea să se suie mai sus decât capetele noastre”. 


În casa unde petrece postul, soţii sunt mereu în pace, copiii sănătoşi, toate merg cu 
spor şi bună rânduială. Adesea merg la biserică, se spovedesc regulat, fac 
milostenii, sunt întotdeauna mulţumiţi cu puţinul lor, pentru că peste casa lor este 
mâna lui Dumnezeu. lar de unde lipseşte postul, părinţii şi copiii sunt bolnăvicioşi, 
săracii sunt scoşi afară, rugăciunea este cu totul uitată, Biserica şi spovedania la 
fel. Acolo domnesc toate patimile, stăpâneşte beţia, neorânduiala, pentru că acea 
casă este lipsită de belşugul binecuvântării lui Dumnezeu. Celui lacom şi beţiv, 
niciodată nu-i mai ajung banii, bucatele, vinul, hainele, pentru că tot ce câştigă 
cheltuieşte numai pentru pântece. Lui îi trebuie din ce în ce mai multe plăceri, 
glume, certuri, clevetiri şi păcate, pentru că întru el s-a stricat gardul înfrânării 
care-i păzea via sufletului. Astfel devine o vie nepăzită, pe care toţi o pradă: şi 
lumea, şi trupul, şi diavolul. 


Unii zic că postul este o poruncă nouă, pusă mai ales de preoţi, deoarece nu face 
parte din cele zece porunci. Deci spun ei că nu ce intră înlăuntru spurcă pe om, ci 
ceea ce iese din om. Dar Sfântul Vasile cel mare ne vine în ajutor şi zice: „Bătrână 
este porunca postului şi veche, de o vârstă cu omul. Pentru că înainte de orice altă 
poruncă, Dumnezeu i-a poruncit lui Adam în Rai: Din toți pomii din Rai poți să 
mănânci, iar din pomul cunoştinţei binelui şi răului să nu mănânci (Facere 2, 16- 
17). Cât timp Adam a păzit porunca postului, a moştenit Raiul, iar când postul a 
lipsit din Rai, omul a căzut, Raiul s-a pierdut, veselia în lacrimi s-a prefăcut, 
mintea s-a îngroşat, trupul a murit, natura asupra omului s-a răsculat. 


Vedeţi urmările grozave ale lăcomiei? Satana a şoptit, ochiul a privit, Eva a întins 
mâna, Adam a mâncat, postul s-a călcat, omul a murit. Deci, pentru a dobândi 
iarăşi Raiul pierdut, să împlinim porunca pe care a călcat-o Adam, să postim. 


În ce priveşte măsura şi vremea postului, să ştim că postul nu are aceeaşi măsură şi 
vreme pentru toţi. Măsura şi asprimea postului se măsoară cu puterea fiecărui om. 
Sunt trei măsuri de mâncare: mâncarea cu înfrânare, adică fără a te sătura; 
mâncarea până la saturare şi mâncarea cu îmbuibare - mai mult decât cere stomacul 
(După Sfinţii Calist şi Ignatie). Dintre toate, cea mai de preţ este mâncarea de 
vegetale, la anumite ore şi nu până la saturare. Adică întotdeauna să rămână omul 
puţin flămând. Aceasta este cea mai aleasă măsură a postului. Cât despre vreme, 
postul se ţine cu sfinţenie în zilele rânduite de peste săptămână şi în cele patru 
posturi de peste an. Dezlegări mici se pot face numai în cazuri speciale şi cu 
învoirea preotului. 


Să ştiţi însă că postul are mai mulți duşmani decât toate celelalte fapte bune. De 
cele mai multe ori postul este socotit ca ceva învechit şi este scos cu necinste din 
casa creștinului. Dar nu uitaţi că odată cu el ies de la noi şi foloasele postului. Trei 
sunt duşmanii principali ai postului: diavolul, lumea şi trupul nostru. 


— Diavolul ne şopteşte ca lui Adam: ,, Omule, postul nu este o poruncă, te poţi 
mântui şi fără el, căci nu spurcă ce intră în om”. 

—> Lumea ne amăgeşte şi ea: „Nu mai posti că te râd oamenii. Cine mai 
posteşte azi! Fii om serios, nu te lua după babe!” 

=> Ba şi trupul auzind de post, se mânie asupra noastră, zicând: „Cât o să mă 
mai Chinuieşti? Vezi că sunt bolnav, mă doare stomacul, fața mi se 
îngălbeneşte, sunt tânăr acum, am vreme să postesc”. 


Şi vai, cât de mulți creştini sunt biruiţi de aceşti trei dușmani de moarte! 


Sfinţii cei mai iscusiţi spun că în trei feluri ispiteşte diavolul pe om: înainte de a 
face binele, în timpul săvârşirii binelui şi după săvârşirea lui. Întâi, diavolul se 
trudeşte în multe chipuri să nu facem fapta bună. Dacă totuşi începem să o facem, 
el ne întinde curse ca să săvârşim rău acea faptă bună. Şi dacă totuşi am împlinit-o 
bine, apoi ne aruncă în cursa mândriei, ca astfel să pierdem tot ce am lucrat, şi aşa 


căderea de pe urmă să fie mai rea decât cea dintâi. 


Deci iată cum ne ispiteşte satana împotriva postului: întâi ne aduce nenumărate 
motive ca să nu postim. Dacă noi îl biruim pe satana şi începem a posti, el caută să 
ne strice rânduiala postului, ca să nu avem folos de el. Astfel, ne învaţă să postim 
rău, numai prima şi ultima săptămână, iar restul să mâncăm orice. Acest fel de post 
este necanonic şi fără valoare. Şi dacă totuşi postim cu bucurie tot Postul mare, 
apoi la urmă satana caută să ne fure osteneala, cu gânduri de mândrie, dar noi să-l 
alungăm cu sabia rugăciunii. 


lubiţi credincioşi, Postul însă are o soră mai mare de care este foarte strâns legat. 
Aceasta este sfânta rugăciune. Rugăciunea fără post, ca şi postul fără rugăciune, 
rămân aproape fără nici o valoare. lar amândouă unite la un loc, după cuvântul 
Mântuitorului (Matei 17, 21), izgonesc şi ard pe draci, risipesc puterea vrăjmaşilor, 
înmoaie inimile, aduc lacrimi de pocăință, spală mulțime de păcate, nasc şi dau 
putere celorlalte fapte bune. 


Postul şi rugăciunea sunt cele două aripi cu care sufletul zboară, ca o porumbiţă, la 
cer. Două sunt părțile omului, două sunt şi aripile lui: postul pentru trup şi 
rugăciunea pentru suflet. Indoită a fost greşeala lui Adam, căci cu sufletul s-a 


învoit şi cu trupul a mâncat, îndoită este şi pocăinţa noastră, a celor păcătoşi: postul 
pentru trup şi rugăciunea pentru suflet. Aceasta este adevărata pocăință, ca 
rugăciunea noastră să fie mereu ajutată de post. Căci postul este medicament şi 
leac pentru trup, iar rugăciunea este hrană pentru Suflet. 


Mare este puterea rugăciunii întărită de post! Pe aceasta a ales-o oarecând marele 
Moise, pentru a se învrednici să vadă slava lui Dumnezeu pe muntele Sinai şi să 
primească Tablele Legii, postind şi rugându-se de două ori câte 40 de zile. Pe 
aceasta a râvnit-o Ilie Proorocul, petrecând pe muntele Carmelului. Această dublă 
bunătate a arătat-o şi însuşi Mântuitorul nostru, postind şi rugându-se tot 40 de zile 
în pustiul Carantaniei. Pe această măsură a sfințeniei au păzit-o întotdeauna 
proorocii, mucenicii, apostolii, pustnicii, cuvioşii şi toţi creştinii. 


Rugăciunea şi postul au făcut minuni, au îmblânzit pe Dumnezeu, au împăcat 
popoare şi cetăţi, au făcut pustiurile sălaşuri de sfinţi şi inimile cele tari, lucrătoare 
de bunătăţi. Au întors arşiţa soarelui în rouă de ploaie, au potolit vânturi, au liniştit 
mări învolburate, au vindecat boli grele, au mutat munţi din loc, au scos suflete din 
gura iadului. Acestea au întărit pe mucenici în privelişti, pe cuvioşi în luptele cu 
dracii, pe creştini în noianul necazurilor. 


Pe aceste două aripi să le luăm şi noi acum, fraţilor, dacă voim să zburăm pe 
muntele Golgotei, pentru a vedea pe Hristos răstignit. 


Iubiţi credincioşi, să iubim postul şi rugăciunea dacă voim să ne mântuim. Să le 
iubim ca să avem ploaie la vreme peste an, sănătate şi îndestulare în case, pace 
multă în inimi. Numai cine posteşte cu adevărat poate să se bucure de înviere. 
Ceilalţi nu au drept, ca să nu zic că nici nu pot să se bucure de darurile învierii lui 
Hristos. Biserica se va îmbrăca cu veşminte şi podoabe negre de doliu. Glasurile 
cele dulci se vor schimba şi ele în melodii duioase de tânguire. Atât bucatele cât şi 
hainele noastre se vor schimba cu altele, ca semn de pocăință, de post. 


Dar fără folos vor fi toate acestea, dacă nu ne vom schimba şi inimile noastre. Fără 
roade va fi postul, neauzită rugăciunea noastră, dacă nu mai întâi ne vom ierta cu 
aproapele nostru, cum ne învaţă Evanghelia (Matei 6, 14). Să iertăm noi ca să ni se 
ierte şi nouă. Să ne apropiem de semenii noştri, ca şi Hristos să se apropie de 
sufletele noastre. Altfel vom rămâne departe de Domnul şi ne vom trudi în zadar. 


Să ne schimbăm hainele, dar să ne schimbăm şi comportarea. Să începem postul, 
dar să ne şi iertăm unii cu alții. Să începem rugăciunea şi metaniile, dar să nu uităm 
nici milostenia. Să ne îngrijim de noi, dar să nu lăsăm pe Hristos flămând la poartă. 


Deci, întâi iertare cu toţi, apoi milostenie şi după aceea postul şi rugăciunea, 
spovedania, Sfânta împărtăşanie şi celelalte. Căci ne zice Domnul: „Schimbă-te tu 
şi mă voi schimba şi Eu; lasă tu fratelui tău şi voi lăsa şi Eu pe ale tale”. 


Aceasta este prima poruncă care condiționează postul, dar să nu o uităm nici pe a 
doua: lar tu, când posteşti, nu fi trist ca făţarnicii... (Matei 6, 16). Deci, nu cu 
întristare, ci cu bucurie să începem osteneala postului, ca să avem folos de el, căci 
pe dătătorul de bunăvoie îl iubeşte Dumnezeu. Şi nu la arătare să postim, ci în 
taină să ne nevoim, ca să nu ne laude oamenii pe acest pământ, ci Dumnezeu în 
ceruri. 


Cântarea Domnului nu se cântă în pământ străin şi bucuria Duhului Sfânt nu se 
simte într-o inimă plină de răutate şi ură. Căldura rugăciunii nu se dobândeşte fără 
de post, iar bunătatea postului nu se capătă între vasele cu mâncare. 


Destule sunt acestea zise până aici. Şi acum să pornim la drum. Să lăsăm vasele să 
se odihnească şi noi să luăm Psaltirea. Postul cel adevărat este înfrânarea limbii, 
ferirea de răutăţi, paza gândurilor şi a ochilor, înfrânarea de bucate, împăcarea cu 
aproapele şi milostenia. Deci, pe acestea iubindu-le, fraţilor, să pornim la nevoinţă. 
Cu rugăciunea vameşului în inimă, cu pocăinţa fiului risipitor în suflet şi cu 
suspinul lui Adam în minte, să începem a urca cele 40 de trepte ale Postului Mare, 
încet, veseli, fără frică, tari în credinţă, plini de nădejde, îndemnându-ne unii pe 
alții la buna nevoinţă. lar la mijlocul postului, în Duminica Sfintei Cruci, vom face 
un mic popas. Şi după ce ne vom uita un pic înapoi, ne vom avânta iarăşi către 
capătul scării, unde ne aşteaptă Mântuitorul răstignit şi înviat. lar după ce îl vom 
vedea pe Domnul, vom intra cu EI în Ierusalim, vom primi inel şi haină nouă prin 
spovedanie, apoi vom cina din Prea Curatele Sale Taine şi gustând, vom vedea cât 
de mare este bucuria întâlnirii noastre cu lisus Hristos. Amin! 


[din: Arhim. loanichie Bălan, Predici la Postul mare] 


Părintele ierodiacon Visarion lugulescu - Duminica izgonirii lui Adam din Rai 


Întoarceţi-vă la Mine cu toată inima, cu post, lacrimi şi tânguiri! (loil II, 12) 


Fraţi creştini, iată-ne ajunşi în pragul marelui post: este ultima duminică care ne 
pregăteşte pentru nevoinţa postului, numită a izgonirii lui Adam şi a Evei din Rai. 
Dar pentru ce ni se aminteşte tocmai astăzi de izgonirea lui Adam din Rai? 
Pentru ca să ne arate nouă cât de rea este neînfrânarea de la mâncare şi ce urmări 
grozave are păcatul lăcomiei. 


Dar izgonirea lui Adam din Rai mai are şi alt înţeles. PRI ne spun 
că, după ce au fost scoşi afară din Rai, Adam şi Eva au plâns 40 de zile la poarta 
Raiului cu multă căinţă, bătându-şi pieptul şi făcând rugăciuni cu multă jale, ca 
să li se ierte păcatul şi să fie iarăşi primiţi înăuntru. Am auzit şi din cântările de 
la strană cum Adam se jeluia la poarta Raiului şi cu lacrimi amare zicea: “Vai mie, 
că femeia şi şarpele m-au amăgit, făcându-mă să pierd fericirea Raiului vai mie 
ce voi face, cu ce lacrimi voi plânge înaintea Ta, Ziditorule, ca să-mi dăruieşti 
mie fericirea cea dintâi?!” 


De mâine intrăm în postul cel mare al sfintelor patimi. Departe, departe începe să 
se zărească Crucea răstignirii. Fiul lui Dumnezeu, Mieluşelul cel nevinovat, voiește 
să se răstignească, din dragoste mare pentru salvarea noastră. De acum, Biserica, 
mireasa lui Hristos, îşi dezbracă astăzi podoabele şi veşmintele strălucitoare, 
îndemnând pe toţi fii săi şi aducându-le aminte că au sosit zilele înfrânării, ale 
înnoirii sufleteşti ale pocăinţei, aşa cum strigă proorocul Ioil: “Întoarceţi-vă la 
Mine cu toată inima, cu post, lacrimi şi cu tânguiri! * 


Pe la sfintele mănăstiri, în aceste zile se cântă o duioasă şi mişcătoare cântare, 
numită “La râul Babilonului!” Este vorba de psalmul 137. Acest psalm aminteşte 
poporului evreu de soarta zbuciumată a trecutului său până în zilele noastre. 
Acesta, din cauza neascultării de poruncile Domnului, a fost luat şi dus în grea 
robie între neamuri păgâne. Două au fost robiile cele mai principale: robia din 
Egipt, care a durat 430 de ani, şi robia din Babilon, care a ţinut 70 ani. Acolo au 
suferit mult, căci împăratul Nabucodonosor îi silea să se închine idolilor, îi punea 
la munci grele, iar cei care nu se supuneau erau aruncaţi în cuptoare aprinse cu foc, 
aşa cum s-a întâmplat cu cei trei tineri Anania, Azarie şi Misail, sau cu marele 
prooroc Daniil, care a fost aruncat într-o groapă cu lei. 


În acest timp de grea prigoană, bieţii oameni îmbătrâneau aşteptând să-i scoată 
cineva, dar nimeni nu i-a scos din mâna cea tare a tiranului împărat. Chinuiţi de 
dorul patriei lor, de cetatea Ierusalimului, de frumuseţile Sionului unde era zidită 
biserica Domnului Savaot, poporul evreu se aduna pe malul unui râu care era 
hotarul imperiului păgân şi acolo plângea cu lacrimi nemângâiate, după ţara în care 
s-a născut şi după slava Ierusalimului pierdut. Atât de întristaţi erau evreii, încât 
nimeni nu-i putea mângâia şi opri din suspinul lor. Uneori se apropiau de ei boierii 
Babilonului acolo unde plângeau şi-i rugau să le cânte din cântările Sionului, aşa 
cum cântau ei în ţara lor. 


Cuprinşi de multă întristare, răspundeau cu toţii într-un glas: “Cum vom cânta 
cântarea Domnului în pământ străin?”. 70 de ani şi-au amestecat lacrimile cu apele 
Babilonului, iar oasele le-au rămas în pământ străin pentru că mult supăraseră pe 
Dumnezeu. Aceasta s-a întâmplat înainte de venirea Domnului lisus Hristos, 
care s-a născut din Fecioara Maria, din neamul lor, ca să-i mântuiască pe ei şi 
întreg neamul omenesc, fiindcă El era Mesia cel aşteptat de proorocii lor. Dar ei 
n-au vrut Să-L recunoască. 


De aceea mai târziu, după ce au răstignit şi pe Fiul lui Dumnezeu, omorând mai 
întâi o mulțime de prooroci, au păţit-o şi mai rău, căci armata romană i-a trecut 
prin foc şi sabie şi i-a împrăştiat pe tot pământul făcându-i sclavii popoarelor. 
După aproape 2000 de ani, unii dintre ei au rămas tot în rătăcirea lor, căci şi astăzi 
aşteaptă pe Mesia ca să-i izbăvească şi să-i adune pe toţi la un loc. La Ierusalim au 
el un zid care a mai rămas din vechile ruine, unde se adună şi astăzi când şi când şi 
plâng ca la râul Babilonului; acolo suspină, se tânguiesc, cerând de la Dumnezeu 
pe Mesia şi izbăvirea lor. După atâta timp şi după ce atâţia fraţi ai lor au cunoscut 
pe Domnul Hristos şi s-au trezit, ei refuză mereu pe Fiul lui Dumnezeu; căci bine 
le-a spus Domnul Hristos în faţă: “Mă veţi căuta voi şi nu mă veţi mai găsi căci 
unde mă duc Eu voi nu puteţi veni! ” 


Dar să-i lăsăm pe ei în pribegia şi necredinţa lor şi să ne întoarcem la neamul 
nostru creştinesc, căci acesta este poporul cel ales de Dumnezeu prin Fiul Său Iisus 
Hristos, în al cărui nume ne-am botezat, ne-am pecetluit cu botezul Sfintei Treimi: 
Tatăl, Fiul şi Sfântul Duh. Cei botezați, toţi creştinii de pe întregul pământ sunt 
poporul cel ales al lui Dumnezeu. Acesta este noul Israel. Noi aici însă, suntem cu 
toţii în ţară străină pe pământul acesta. Aici am căzut robi în fel de fel de păcate şi 
ne frământă mulțime de griji şi gânduri rele. 


Vrăjmaşul sufletelor noastre - diavolul - ne-a înstrăinat de Dumnezeu, ne-a 
îndepărtat de biserică şi rugăciune, de post şi spovedanie. De aceea suntem chinuiți 
cu tot felul de boli sufleteşti şi trupeşti; căci o mulţime de creştini a ajuns să-şi 
lepede credinţa pentru cine ştie ce nimicuri. Alţii au trecut la sectanţi, iar alții 
insultă cu ură şi duşmănie pe Dumnezeu, pe Fiul Său lisus Hristos, pe Maica Lui, 
Biserica, Crucea şi icoanele, înjurând cu ură infernală. Unii se dau necuratului în 
orice moment pentru lucruri de nimic. Alţii trăiesc numai în judecăţi cu o ură 
înverşunată, iar alții se pândesc şi se urmăresc ca fiarele prin junglă. Şi așa, 
creştinii noştri înoată în mocirla tuturor păcatelor, căci foarte bine ne asemănăm şi 
noi cu poporul evreu care a fost luat în robia Babilonului din cauza mulțimii 
păcatelor şi îndepărtării de Dumnezeu. 


În primul rând, să nu mai ascultăm de satana care ne ispiteşte şi ne atrage în cursele 
pierzării. Să păşim apoi peste râul Babilonului, adică peste obiceiul cel vechi al 
păcatului şi peste toate fărădelegile care curg ca un râu înspumegat pe pământ, care 
să înece toată lumea. Acest râu al fărădelegilor îl formează toate plăcerile 
amăgitoare ale lumii, care au puterea şi vraja satanică a ne robi lui Faraon — 
diavolul. Dacă reuşim să trecem peste acest râu blestemat al plăcerilor lumeşti, să 
fugim cât mai departe de ţara păcatelor şi de hotarul ei, ca să ne simțim cât mai în 
siguranţă. 


Drumul spre această ţară ni l-a arătat însuşi Domnul Hristos căci EI a zis: “Eu 
sunt Calea, Adevărul şi Viaţa!”. Prin sfânta Biserică păşim cu încredere şi curaj 
după Domnul vieţii noastre. În drumul nostru întâmpinăm desigur multe 
obstacole; diavolul, care este tatăl minciunii, ne iese înainte şi începe să ne 


înfăţişeze viaţa într-o altă formă. El vorbeşte prin gura lumii, care şi-a făcut o 
mulțime de crezuri despre viaţă. Cum ai început să mergi mai des la biserică, îi şi 
ridică diavolul pe unii împotriva ta şi îi auzi zicând, chiar pe unii din casă cu tine, 
că doar ce păcate mari ai făcut de te duci mereu a biserică, doar n-ai omorât pe 
nimeni, că la biserică merg numai păcătoşii, ce vrei, să te faci călugăr? 


Asemenea şi alte vorbe le spune diavolul prin gura lumii. În ziua de astăzi, cine nu 
ştie să desfrâneze, să se îmbete, să joace şi să cânte diavolului, să stea numai prin 
restaurante şi localuri de petrecere, acela este socotit prost, un om care trăieşte 
degeaba sau, mai bine zis, un om pierdut, care nu ştie să petreacă. Lumea zice chiar 
că acel om nu este nici creştin ortodox, ci e un sectant. Cum te-ai lăsat de păcate, 
nu mai eşti creştin ortodox, eşti sectant, aşa învaţă diavolul pe lume. De aceea 
calea aceasta a lui Dumnezeu este vorbită de rău. Pe omul care apucă să meargă 
drept pe ea, cu credinţă, cu nădejde şi dragoste, pe acela, în lumea acesta, îl 
aşteaptă crucea şi suferinţa, Golgota, ca pe Mântuitorul care ne-a învăţat s-o 
urmăm. De aceea Sfânta Biserică ne cheamă astăzi ca să ne lămurească cu 
privire la rostul şi foloasele postului. 


Noi, conducătorii sufleteşti ai poporului în această zi, trebuie să facem lucrul 
comandanților de oştire înaintea luptelor, să vorbim şi să arătăm însemnătatea 
luptei ce se va da. Să lămurim cugetele, să întărim inimile şi să arătăm şi roadele 
biruinţei. Multă lume nu ştie ce însemnătate are postul. Spun unii că ar fi 
poruncă pusă de preoţi şi nu face parte din poruncile lui Dumnezeu, că de aceea 
a spus Domnul Hristos: “că nu spurcă ce intră în gură, ci ce iese din gură” (pe 
aceasta o ştiu toţi). Dar observăm chiar din Sfânta Evanghelie de astăzi, că 
Mântuitorul n-a desfiinţat postul, n-a spus să nu mai postească nimeni, ci a 
arătat cum trebuie ţinut postul şi care este adevăratul post plăcut lui Dumnezeu. 
Vedem că însuşi Mântuitorul a postit 40 de zile în pustia Carantaniei, unde a fost 
ispitit de diavol. 


Altădată, Domnul Hristos laudă postul şi arată şi puterea lui când spune ucenicilor 
că unele soiuri de draci nu se pot scoate decât cu post şi rugăciune. De aceea | 

zic că postul este poarta iar epitrahilul este uşa mântuirii; adică prin 
poarta aceasta strâmtă de care vorbeşte Mântuitorul vor intra virtuțile sfinte în 
sufletul şi trupul omului, îmblânzindu-le şi sfinţindu-le. De altfel, atâţia sfinţi 
prooroci şi mărturisitori prin post şi rugăciune au dobândit mari binefaceri de la 
Dumnezeu. spune că atât de bătrână este porunca 
postului încât ea este de o vârstă cu omul. 


Înainte de orice altă poruncă, Dumnezeu i-a poruncit lui Adam în Rai să postească, 
adică să nu mănânce din pomul oprit, acela al cunoștinței binelui şi răului. Adam şi 
Eva, cât au păzit porunca, au moştenit Raiul, iar când au mâncat, au pierdut Raiul 
şi veselia de acolo. Prin căderea acestei porunci s-a prefăcut veselia în lacrimi, 
mintea s-a îngroșat, trupul a murit şi toată natura s-a răsculat împotriva omului, 
căci a intrat moartea. 


Dumnezeu a creat trei feluri de fiinţe desăvârşite care au diferite vieţi, potrivit 
diferitelor însuşiri ale naturii lor; adică: îngerul, omul şi animalul. 


+ Îngerul este o fiinţă cu totul duhovnicească. 
4 Animalul este o fiinţă cu totul materială, nu are suflet, viaţa lui e cu totul 
trupească. 


Y Când omul trăieşte după trup, degenerează din noblețea sa şi cade 
în condiţia animalului, aşa cum observăm în lume la mulţi oameni, 
care în zadar se numesc oameni, deoarece se tăvăleşte în noroi ca 
porcii, din cauza beţiei, sau urlă precum câinii, trăind în desfrânări. 
lată oameni căzuţi în rândul animalelor sau, mai rău, că nu vezi un 
câine beat sau un porc. 

Y Când omul trăieşte după duh, după suflet, el îşi menţine 
demnitatea şi se înalță la starea unui înger. 


Când omul urmează voia trupului, ascultând de poftele lui şi îndeplinind toate 
plăcerile, se zice că trăieşte ca un animal. Adevărul este că viaţa curată şi 
nevinovată, pe care Dumnezeu o cere de la creştini în timpul postului, constă în 
abținerea de la păcate, precum şi în abţinerea de la carne şi celelalte bucate de 
dulce. Acesta este postul cel adevărat, să postească şi trupul, şi sufletul. 


nina Postul trupesc nu trebuie despărțit de cel duhovnicesc, adică, dacă 


omul posteşte la mâncare dar în schimb înjură, dă răului şi alte păcate, un astfel de 
post e ca un trup fără suflet. Deci abţinerea de la păcate este sufletul postului care-i 
dă tot meritul şi desăvârşirea. De aceea Domnul Hristos a mustrat pe fariseii cei 
ipocriţi care posteau până li se usca gura şi îşi posmogeau feţele de slăbiciune, dar 
în schimb erau plini de mândrie, de îngâmfare, slavă deşartă şi tot felul de păcate. 

Adevăratul post este ca să ne abţinem de la tot felul de patimi, de vicii rele. Căci la 
ce ne serveşte să nu mâncăm carne, dacă osândim pe fratele nostru, vorbindu-l de 
rău, duşmănindu-l şi pârându-l. La ce ne foloseşte să nu bem vin, dacă vărsăm 


sângele fraților noştri. Ce ne foloseşte dacă vom mânca numai seara, iar toată ziua 
am petrecut-o pe la spectacole, la filme, în procese, pe la tribunale şi în tot felul de 
păcate rele. Trebuie să ştim că şi sufletul şi trupul au o hrană şi un post al lor. 


Trupul are postul lui oprindu-l de la unele bucate, iar sufletul raţional, 
substanţa duhovnicească, are hrana potrivită cu natura Sa. Această hrană este 
cuvântul lui Dumnezeu: rugăciunile, citirea psaltirii, cântarea sfântă religioasă. 


Omul nu trăieşte numai ca animalul, mâncând şi bând; el cugetă, iubeşte, se roagă, 
gândeşte. Ceea ce hrăneşte cugetul lui, iubirea lui, este Cuvântul lui Dumnezeu. De 
aceea şi Mântuitorul când a fost ispitit de satana în pustie şi i-a zis să facă pietrele 
pâini, Domnul Hristos i-a răspuns: “Nu numai cu pâine va trăi omul, ci cu tot 
cuvântul care iese din gura lui Dumnezeu!” 


lată deci care este secretul mântuitor al sufletului şi al trupului. Pentru aceasta cei 
mai mulţi din creştinii noştri la fel ca şi fariseii de care pomeni Domnul Hristos în 
Evanghelia de astăzi, se abţin de la mâncăruri, ba unii nu mănâncă zile întregi, în 
schimb în loc să se hrănească cu Cuvântul lui Dumnezeu întărindu-se, să prindă 
aripi şi să se ridice mai sus de cele pământeşti, ei se hrănesc cu lucrurile diavolului, 
cu minciuni, cu vorbiri deşarte, cu povestiri, spun fel de fel de glume, stau numai 
cu ochii în televizor ascultând tot felul de cântări lumeşti şi programe imorale, cu 
bârfirea pe limbă crezând că-i poate mântui numai abţinerea de la păcate. Greşeală 
mare este aceasta. 


Sfinţii noştri părinţi aseamănă postul cu o scară cu 40 de trepte. O scară ce urcă 
pe om prin înfrânare, de la pământ la cer. La ospăţul cel de jos al scării stă 


săracul Adam, omul — noi — iar de la cel de sus priveşte Domnul lisus Hristos 
spre noi. Jos plângem noi cu Strămoşul Adam şi cu Eva, noi toți păcătoşii iar Sus 
aşteaptă Milostivul Dumnezeu şi priveşte să vadă lupta noastră, lucrarea 
noastră, dragostea noastră, cum urcăm noi pe aceste scări, pe aceste trepte ale 
postului. Fiecare dintre aceste trepte ale scării reprezintă o zi. 


În aceste 40 de zile ale sfântului post să nu fie una să o petrecem fără de folos. 
Într-o zi fă milostenie, într-o zi fă pace între cei ce se duşmănesc, într-o zi 
deschide ochii sufletului unui necredincios, în altă zi însoţeşte un mort la groapă 
în altă zi scrie ceva de mână, o rugăciune, o cântare sfântă, o învăţătură sfântă, 
şi împarte cu cel neştiutor tot felul de fapte bune, împreună cu postul, cu 
rugăciunea şi cu smerenia. Și aşa să urcăm zi de zi pe scara aceasta până acolo 
sus la Stăpânul nostru, unde ne vom bucura de milostivirea lui Dumnezeu. 


Dar Să ştiţi că postul are cei mai mulţi duşmani, mai mulţi decât celelalte fapte 
bune. De aceea el e socotit de lume şi chiar de unii creştini ca ceva învechit şi fără 
de folos. Cel puţin sectanţii care s-au despărțit de Biserică nu respectă postul deloc. 
Trei Sunt principalii duşmani ai postului: diavolul, lumea şi trupul. 

e Diavolul ne şopteşte ca şi lui Adam: “Omule, postul nu este o poruncă, te 
poți mântui şi fără post, căci nu spurcă ce intră în gură, n-a zis oare 
Hristos aşa!?”.. 

Al doilea duşman este lumea care ne amăgeşte zicând: “Nu mai posti, 
femeie, că te faci de râs, cine mai posteşte azi, fii serioasă, nu te mai lua 
după babe!” 

Trupul e al treilea duşman. Auzind că este vorba de post începe dinainte să 
se întristeze, să se mânie asupra noastră zicând: “O, cât o să mă chinuieşti 
cu bucate de acestea sărăcăcioase, nu vezi că sunt bolnav, fața mi se 
îngălbeneşte şi nu mai pot. Doar sunt tânăr acum, am eu vreme să postesc 
mai la bătrâneţe! ”. 


lată, aşa se lasă creştinii biruiţi de aceste ispite de la cei trei duşmani: trupul, lumea 
şi diavolul. Mai ales dacă stăm şi ne gândim câţi nu au de întâmpinat greutăţi şi 
batjocuri din cauza postului de la mulţi, în multe locuri. Sfinţii cei mai iscusiți ne 
spun că în trei rânduri ispiteşte diavolul pe om; înainte de a face binele, în timpul 
săvârşirii lui şi după ce a făcut binele. 


Întâi diavolul se trudeşte în multe chipuri să nu reuşim să facem fapta bună. Dacă 
totuşi începem să o facem, el ne întinde curse, ca să facem rău acea faptă bună, sau 
amestecată cu răul şi dacă totuşi am împlinit făcând fapta bună aşa cum o cere 
Dumnezeu, diavolul caută să ne arunce în păcatul mândriei şi aşa să pierdem tot ce 
am lucrat, cum am auzit în Sfânta Evanghelie de astăzi că acei farisei fățarnici, care 
posteau de ochii lumii, şi-au luat plata cuvenită lor. Mai găsim unele persoane şi 
între creştini care ajunează câte o vineri până seara, apoi vin la biserică cerând 
anafură în gura mare, că ei au ajunat până atunci, să ştie toată lumea. 


Unele persoane chiar nu mai ţin seama nici de rânduiala Bisericii, că poate în 
vinerea aceea a fost dezlegare în calendar, fiind harţi şi nu trebuia să ajuneze. Ele 
se apucă să postească şi când nu trebuie, să ajuneze sâmbăta şi duminica, şi Cartea 
Sfântă, sfinţii părinţi spun că acei care ajunează sâmbăta şi duminica să se 
afurisească, căzând sub blestem. lată de ce trebuie să ştiţi că sunt unii creştini care 
se iau după babe fără credinţă şi zic că postesc postul Maicii Domnului, iar aceasta 
constă în a posti câte o zi din săptămână, adică a ajuna chiar sâmbăta şi duminica. 
Încă o dată precizăm că sâmbăta şi duminica nu este voie să se ajuneze; nu 


cunoaştem decât o singură zi de ajunare a sâmbetei, Sâmbăta cea mare, în postul 
Paştelui, când Domnul Hristos este îngropat, aşa cum ţinem rânduiala noi creştinii. 
Mulţi creştini fac ajunări, citesc psaltirea şi multe fapte bune, iar diavolul vine şi el 
cu mândria să 1-0 aşeze în cap. Se apucă astfel ca fariseul să se laude , că dau 
zeciuială, că postesc de două ori pe săptămână, aşa ca să ştie toată lumea. Astfel 
sunt mulți creştini şi chiar oameni bătrâni care se laudă la alții. Aceştia îşi iau plata 
pentru laudele lor aici pe pământ fiindcă s-au mândrit cu ele. Trebuie să ţinem 
seama că după sfânta pravilă, după canoane şi după învăţăturile sfinților părinţi, 
postul nu este pentru toţi la fel: vorbim desigur despre postul de bucate, căci în 
ceea ce priveşte postul duhovnicesc — oprirea de la păcate şi fapte rele — acesta este 
pentru toţi la fel. Vedem că nici sfinţii părinți n-au ţinut postul la fel, unii puteau 
mai mult, alții mai puţin. Postul de bucate poate fi îndulcit pentru cei care sunt 
bolnavi de anumite boli mai grave, nu de orice boală, cum au luat-o unii, că dacă te 
doare puţin capul când posteşti te descurajezi imediat şi te apuci să mănânci că nu 
poţi. Numai acei care suferă de plămâni, de ficat, de stomac, de anemie, operaţii, 
diabet şi unde se cere regim special, numai pentru aceştia mâncarea este o doctorie, 
dar şi aceasta cu dezlegarea duhovnicului. 


In acest caz pot să mănânce mâncărurile care le priesc; dar şi aceştia, aşa cum am 
spus, după ce fac dezlegare, după ce se spovedesc, după ce se împărtăşesc şi în 


timpul acesta să pună dragoste mare şi fierbinte pentru Domnul. Aceştia să ţină şi 
ei cât pot şi în schimb să se păzească de faptele cele rele şi să înmulțească faptele 
cele bune. Ceilalţi care au stomacul sănătos şi n-au suferinţele pe care le-aţi auzit, 
n-au nici o îndreptăţire ca să nu postească. 


Trebuie să ţinem seama că dacă e vorba de post, postul este un canon şi dacă vrem 
să facem pocăință cu adevărat, să arătăm şi noi Domnului Hristos că-L iubim şi ne 
pocăim, ne chinuim cu ceva, suferim şi simţim ceva. Altfel nu este pocăință aşa 
cum ar trebui. Să ne gândim câtă suferinţă au provocat Domnului cuiele şi sulița pe 
care le-a răbdat. 


Cei care vor mânca legume vor trage cele mai mari foloase sufleteşti şi trupeşti, 
căci postul nu omoară pe nimeni. Din contră, să ştiţi că toate bolile au ieşit în lume 
din cauza nepostirii şi a îmbuibării. Mâncarea uşoară prelungeşte viaţa omului. 
Omul cumpătat trăieşte mult. Citim în vieţile sfinţilor că pustnicii, care trăiau cu 
verdeţuri şi cu mâncare săracă, au avut o viaţă lungă. Aşa de pildă sfântul Pavel 
Teremitul a trăit 113 ani, sfântul Antonie cel Mare a trăit 105 ani, Sfântul 
Arsenie cel Mare, 120 de ani, sfântul Teodor, 105 ani, sfântul loan Tăcutul, 104 
ani „Sfântul Macarie a trăit 100 de ani şi exemplele ar putea continua. lată o 


dovadă vie că a posti şi a ne înfrâna şi a trăi în cumpătare nu ne păgubeşte nici 
trupeşte, nici Sufleteşte. 


Când e vorba să se facă dezlegare la cei bolnavi, să nu se înţeleagă că desființăm 
postul ci să ne aducem aminte că boala, suferinţa pe care o poartă de ani de zile 
unii este tot un fel de post. Mulţi o duc cu această suferință până la moarte. Să nu 
înţelegem postul greşit, păzirea postului, şi să facem cum a făcut o creştină fără 
înţelepciune. Aceasta din cauza unor medicamente îşi otrăvise o fetiţă de 6 anişori. 
Doctorul i-a spus să-i dea lapte şi imediat îşi va reveni. Dar femeia, prea fixă în 
ideile ei despre sfântul post, n-a vrut să-i dea lapte copilului pentru că era într-o 
vineri, Şi copilaşul a murit chinuindu-se în braţele ei. lată neînţelepciune. 


Să fim înţelepţi cum ne învaţă Sfânta Biserică, să avem înţelepciune, că de aceea 
au lăsat sfinţii părinţi în Biserică, cuvântul acesta care se zice prin gura preotului: 
“Să luăm aminte, cu înţelepciune!”. Să nu o luăm după capul nostru şi după 
învățături străine. Să ştim cu toţii că sunt patru posturi pe an, apoi miercurile şi 
vinerile aşa cum scrie în calendar şi trei ajunări: ajunul Crăciunului, ajunul 
Bobotezei şi ajunul din Vinerea Patimilor, precum şi a doua zi, sâmbătă dacă 
doreşte cineva. Mai avem apoi zile de întristare, dar nu cu ajun, mâncându-se de 
post în orice zi ar cădea la “Tăierea Capului Sfântului loan Botezătorul” — 29 


august — şi “Înălţarea Sfintei Cruci” — 14 septembrie . 


Mai departe ne aminteşte Sfânta Evanghelie de astăzi, zicându-ne: “Să nu ne 
adunăm comori pe pământ, unde le strică şi le fură hoţii, ci să ne adunăm 
comori în ceruri , unde nu se Strică şi nimeni nu le poate fura; căci unde este 
comoara noastră, acolo va fi şi inima noastră”. Ne face atenţi că în acest timp al 
postului, avem fericita ocazie să ne îmbogăţim cât mai mult, să ne facem comori 
în Împărăţia Cerului. 


Comoara din cer pe care o putem face de aici de pe pământ în timpul postului, 
constă din tot felul de fapte bune: 

osteneli, 

metanii, 

închinăciuni, 

citirea psaltirii, 

ajunări şi post, 

milostenii, 

cercetarea bolnavilor, 

îngroparea morţilor care nu au pe nimeni, 

împărţirea la oamenii săraci duhovniceşte, cele ce sunt de trebuinţă, 


VvvvvvvvyY 


» să dai de pomană o icoană, 

» o candelă, 

» o cărticică de rugăciuni; 

» iar pe cei lipsiţi de cele trebuincioase trupului, să-i ajutăm cu cele necesare: 
lemne de foc, hrană, îmbrăcăminte, încălțăminte şi de toate. 


Să luăm aminte, trebuie bine căutaţi cei care merită ajutor. Nu mai daţi nici un ban 
la cei care vă ies în cale pe la poarta bisericii şi se strecoară şi prin biserică căci 
aceştia care o fac pe nenorociţii au poate mai mult decât dumneavoastră care 
munciţi din greu să vă câştigaţi existenţa. 


Să ne grăbim să facem cât mai mult căci viaţa noastră trece ca 
norii pe cer. Zilele alunecă grăbite ca frunzele pe apă, iar noi ne apropiem de 
amurgul serii, de mormânt, de unde nu ne mai întoarcem niciodată. 


Să nu uităm că poate mâine va suna trâmbiţa să ne adune pentru judecată. Să nu 
uităm că Domnul Hristos ne-a răscumpărat cu Scump Sângele Său. Să ne 
întoarcem acasă, să ne întoarcem la biserica lui Hristos ca fiul rătăcit prin pocăință 
ŞI rugăciuni, căci aici pe pământ suntem doar în treacăt. 


Sculaţi-vă să mergem la Hristos! Preoţii aşteaptă în pragul bisericilor, clopotele 
sună să ne scoale din somn şi să venim în casa lui Dumnezeu. Necazurile, urgiile 
ne vorbesc despre Dumnezeu şi ne spun să ne întoarcem înapoi la calea mântuirii şi 
a adevărului veşnic; căci, iată, vine noaptea, vine moartea şi nu se mai poate face 
NIMIC. 


În Abibisinia este un oraş numit Harar, foarte vechi întemeiat. Viaţa acestui oraş e 
pașnică şi simplă. În zorii zilei şiruri lungi de locuitori ies pe cele cinci porţi 
mânând cirezi de vite spre păşunile de pe dealuri şi se înapoiază seara încărcaţi cu 
câte ceva; unii cu cereale, alţii cu lemne sau nutreţ. Dar la asfinţitul soarelui când 
se închid porţile, portarul strigă cu glas de răsună văile: “Saile! — grăbiţi-vă se 
închide poarta!” — La puţin timp după această strigare poarta se închide. Cei rămaşi 
afară trebuie să aştepte până dimineaţa, dacă vor mai ajunge această dimineaţă, 
deoarece noaptea umblă tâlharii şi fiarele sălbatice şi cei mai mulți rămaşi afară 
sunt aflaţi morţi. 


Aşa e şi cu mântuirea noastră. Mântuitorul Hristos zice: “Intraţi pe poarta cea 
strâmtă care duce la viaţă — postul şi toate virtuțile”. Intrarea aceasta trebuie să o 
facem până nu vine noaptea. Ziua este pe sfârşite, nori negri încep să apară pe cerul 


mântuirii, fiare sălbatice îngrozitoare se vor năpusti asupra celor ce n-au vrut să 
vină să intre în cetatea cea salvatoare. Întunericul se lasă din ce în ce mai greu şi va 
veni vremea când toţi cei ce n-au vrut să audă strigătul de salvare vor rămâne afară 
în primejdia pierzării veşnice. 


Vor rămâne cu ucigaşii, cu vrăjitorii, cu mincinoşii, cu fiarele apocaliptice şi 
închinătorii la idoli. Atunci vor striga disperaţi şi ei, vor bate în zadar la porţile 
bisericilor dar va fi prea târziu, prea târziu. 


Domnul Hristos, în Evanghelia de astăzi, chiar de la începutul ei ne pune o 
condiţie foarte importantă: “Dacă veţi ierta oamenilor greşelile lor şi Tatăl 
vostru va ierta greşalele voastre. Dacă nu veţi ierta oamenilor greşelile lor, nici 
Tatăl vostru nu va ierta greşalele voastre”. 


Să nu ne înşelăm, că orice faptă bună am face nu primim iertare dacă nu iertăm pe 
cei ce ne-au greşit. Suntem datori să cerem iertare la cei cărora le-am greşit, sau 
ne-au greşit; făcând noi gestul acesta frumos, smerit şi plăcut înaintea lui 
Dumnezeu şi a aproapelui, chiar dacă el nu vrea să ne ierte, să-l iertăm noi din 
toată inima şi atunci vom primi iertare de la Dumnezeu. Acesta este lucrul cel 
mai principal din Evanghelia de astăzi care ne va da valoare la toate celelalte fapte 


pe care le vom face. 
Rugăciune 


Tatăl nostru cel din ceruri, iartă-ne nouă greşalele noastre, căci şi noi iertăm din 
toată inima pe greşiţii noştri. Întoarce-ne la Tine pe căile Tale cele sfinte. Ajută- 
ne cu Harul Tău, să punem început bun din clipa aceasta a vieţuirii noastre, să 
ne putem lăsa de toate obiceiurile cele rele, de vorbele cele proaste, ca să- Ţi 
urmăm Ţie în toate zilele vieţii noastre, Doamne. 


Iar atunci când vei veni pe norii cerului, să ne duci şi pe noi din Babilonul 
fărădelegilor, în Ţara Ta cea Sfântă, Noul Ierusalim, Raiul pe care l-au pierdut 
Adam şi Eva, fericirea cea veşnică, ca unde eşti Tu Împărat, acolo să fim cu 
Tine în vecii vecilor. Amin 


Sfântul Varlaam al Moldovei - Predică la Duminica Lăsatului sec de brânză 


Zis-a Domnul: „De-i veţi ierta pe oameni de greşelile lor, vă va ierta şi pe voi 
Părintele Cel din ceruri. lar de nu veţi ierta pe oameni de greşelile lor, nici 
Părintele vostru nu vă va ierta pe voi de păcatele voastre. Şi când postiţi, nu fiţi 
ca cei făţarnici, [adică] mâhnindu-vă. Căci ei îşi posomorăsc feţele lor ca să le 
arate oamenilor că postesc. Adevărat grăiesc vouă că-şi vor lua plata lor [Pentru 
că plata făţărniciei...e Slava deşartă.]. lar tu, postind, unge capul tău şi faţa ta o 
spală, ca să nu te arăţi oamenilor că posteşti, ci Părintelui tău, în taină. Şi 
Părintele tău, Cel ce vede taina, îşi va da ţie la arătare. [De asemenea], nu 
adunaţi vistierie/comoară pe pământ, unde-s viermi şi putreziciunea o putrezeşte, 
şi unde furii/ hoţii o sapă şi o fură, ci adunaţi-vă vistierie/ comoară în ceruri, 
unde nu-s viermi, nici putreziciunea nu putrezeşte şi unde furii nu o sapă şi nici 
nu 0 fură. Căci unde va fi vistieria/ comoara voastră, acolo va fi şi inima 
voastră ” [Mt. 6, 14-21]. 


[lar] înţelesul acestei Evanghelii acesta este: 


Întâi [de toate, ea] arată că atunci când ne rugăm lui Dumnezeu ca să ne ierte 
greşelile noastre, Dumnezeu ne pune pe noi, pentru acea iertare [din partea Lui], 
ca să iertăm mai întâi greşelile fraţilor noştri, adică fiecărui creştin [în parte]. 


Și pe care învăţătură, atunci când a auzit-o Apostolul Petru de la Domnul şi 
Invăţătorul său, ca să iubească pe vrăjmaşii săi şi să le ierte vinile lor, nu ştia ce să 
facă. 


Căci nu se întâmplă numai odată, într-o zi, scârba/supărarea şi mânia ci şi de 7 ori 
într-o zi. 


Pentru aceea L-a întrebat pe Domnul şi Învățătorul său, pe Hristos: se cuvine a 
ierta de 7 ori într-o zi greşeala fratelui care va greşi împotriva noastră? (Mt. 18, 
DU. 


Și acesta a primit [următorul] răspuns: că nu se cuvine a număra [gesturile de 
iertare ale] dragostei creştinului, adică de câte ori îl iartă pe aproapele său [Mt. 
16, 22]. Căci ori de câte ori ar greşi cineva împotriva noastră, tot de-atâtea ori ar 
trebui să-l iertăm. 


Fiindcă atunci când un om greşeşte împotriva altui om nu-i atât de mare păcatul, 
căci e om ca şi dânsul, chiar dacă ar fi împărat. Căci după firea/ umanitatea lui este 
asemenea [cu el]. 


Însă dacă greşeşte împotriva lui Dumnezeu, cine se va ruga pentru dânsul [I Reg. 2, 
25]? Aşa cum a spus Eli, preotul Legii Vechi. 


Pentru aceasta ţie nu ţi-e greu să rabzi greşeala altuia. Căci şi tu eşti om ca şi el. 
Insă li e greu lui Dumnezeu să rabde greşeala ta, căci EI nu e ca tine. 


Tu de ierți greşeala altuia, dai un şalău [Se referă la o monedă a timpului...la o 
monedă de aramă...care valora a patra parte dintr-un ban vechi. ]. 


lar Dumnezeu de-ţi iartă greşeala ta, îţi iartă o mie de zloți [Z/orul era o monedă de 
aur care echivala cu un galben de aur. Sau o monedă de argint care echivala cu 
30 de parale.]. 


Căci pe cât este mai mare şi mai înaltă vrednicia/ demnitatea [În original: 
destonicia.] lui Dumnezeu faţă de neputinţa omului, pe atât este mai greu a plăti lui 
Dumnezeu strâmbătatea/ nedreptatea, [Lui], Celui de sus, Care rabdă [păcatele] 
omului celui de jos. 


Dar Dumnezeu iartă strâmbătatea făcută de tine! 


De aceea tu cum să nu ierți strâmbătatea/ nedreptatea făcută ție de aproapele tău, 
atâta timp cât sunteţi asemenea [după fire]? 


Iar Dumnezeu iartă în dar. 


Iar ceea ce ierţi tu, nu este iertare în dar | Nu e manifestare de condescendenţă... 
pentru că şi tu eşti om păcătos. ]. 


Însă de la Dumnezeu iei iertare, după cum EI Însuţi spune: „De veți ierta, iertaţi 
veți fi” Mt. 6, 14]. 


În al doilea rând, dici se spune că omul creştin trebuie să postească. Și arată şi 
cum trebuie să postim. Căci ne spune că nu trebuie să facem nici postul şi nici 


rugăciunea în văzul oamenilor. 


Căci cine va căuta cinste şi laudă de la oameni pentru postul şi rugăciunea pe care 
le vor face, nu vor avea plată de la Dumnezeu. 


Aşa stau lucrurile şi în ceea ce priveşte faptele bune. 
Căci Prorocul David a postit [II Reg. 12, 6] pentru greşeala sa [II Reg. 11, 2-17; 


26-27]...şi a spus: „Am mâncat pâine ca de cenuşă şi băutura mea cu lacrimi am 
amestecat-o ” [Ps. 101, 10]. 


» 


Și iarăşi: „Imbrăcatu-m-am în dărstine/ în sac şi am smerit cu post sufletul meu” 


[Ps. 34, 12]. 


Astfel a postit şi Ahav/ Ahab, împăratul cel rău şi L-a îmblânzit pe Dumnezeu [III 
Rea. 21.27]. 


La fel şi Profetul Samoil/ Samuel, pentru depărtarea mâniei lui Dumnezeu, i-a 
sfătuit pe oameni de au postit şi au strigat: „Am greşit, Doamne!” [Il Reg. 7, 6]. 


Iar ninivitenii cu postul au îndepărtat mânia lui Dumnezeu şi au scăpat de prăpăd 
[lona 3, 5]. Căci împăratul i-a învăţat nu numai pe oameni |să postească] dar le-a 
spus şi faptul ca să închidă dobitoacele şi să nu le dea de mâncare, pentru ca să fie 
şi mai mare jalea şi pocăinţa [lor] [lona 3, 7-9]. 


Căci postul cel adevărat este înfrângerea inimii şi plecarea/ smerirea sufletului. 
Prin care omul, care L-a mâniat pe Dumnezeu, singur se mustră şi se ceartă. Și 
această frângere a inimii [oamenilor] îi este aşa de dragă lui Dumnezeu, încât îi 
scoate şi îi izbăveşte din certarea/ pedeapsa cea rea şi veşnică. 


Și acest fapt i-a învăţat şi Domnul Hristos pe Ucenicii Săi, cum că rugăciunea şi 
postul sunt armă tare împotriva vrăjmaşului |Mt. 17, 21]. Căci pe diavol nimic nu-l 
biruieşte şi nu-l face să iasă ca rugăciunea şi postul. 


Pentru aceea, în toată vremea e bun şi de treabă/ de folos postul, după cum spune 
Marele [/n original: velichi.] Vasile. 


De aceea să ne pregătim [/dem: să ne gătăm.] şi să ne curățim pentru Sfânta 
Cuminecătură/ Sfânta Euharistie şi pentru ziua Învierii Domnului nostru lisus 
Hristos, omorându-ne [Omorând/ istovind/ oprind şi noi mişcările trupului şi ale 
sufletului nostru spre...păcat, spre lucruri rele.] şi noi trupurile cu postul, datorită 
muncilor/ patimilor şi a morţii Sfinţiei Sale. 


Să dăm şi noi a zecea zi din tot anul, o zi din zece zile. 


Căci după făgăduinţa [În original: giuruinta.] Apostolului Pavel, dacă vom răbda 
cu Dânsul [Idem: Nus.], adică cu Hristos, cu Dânsul ne vom şi proslăvi/ preaslăvi 
[Rom. 8, 17]. 


Cum, de fapt, se şi nevoiesc şi fac toţi credincioşii lui Hristos în toată lumea. 


Numai calvinii şi luteranii |/dem: liutranii. ], ereticii din vremea de acum, nu vor 
legătura lucrurilor celor bune [Adică să îmbine postul cu rugăciunea. ]. 


[Pentru că] vor [să trăiască] în libertatea [În original: volniciia.] trupului şi în 
odihna care îndulceşte trupul. 


Iar crucea lui Hristos [Adică nevoința ascetică, lupta cu patimile.] le este urâtă. 
Pentru că nu cutează/ nu îndrăznesc să ia asupra lor vreo osteneală sau vreo 
nevoinţă [duhovnicească]. Căci se tem să-şi vatăme/ să-şi strice binele de aici, de 
pe pământ. 


Însă fără osteneală şi fără post şi fără lacrimi şi fără răbdare vor unii ca aceştia să 
ajungă la cer. Dar ei umblă pe calea cea largă, care duce la pieire [Mt. 7, 13]. 


Căci nu-şi aduc aminte de Prorocul Daniil/ Daniel. Care, după ce a postit 10 zile 
[Dan. 1, 12-15] [Postirile Sfântului Daniel le găsim subliniate şi la Dan. 9, 3; 10, 
2-3.], [s-a aflat] mai frumos şi mai gras decât cei care mâncau bucate scumpe la 
masa împăratului Navohodonosor/ Nabucodonosor. 


În al treilea rând, Sfânta Evanghelie [de azi ne] spune că acolo unde îşi strânge 
omul agonisita/ agoniseala lui, acolo îi este şi inima. 


Căci cine îşi pune toată nădejdea numai în viaţa acestei lumi, aici, pe pământ, 
numai la a strânge [averi], [atunci] aici, pe pământ, îi este şi inima şi gândul şi 
toată nădejdea şi avuţia sa. Dar acest lucru e o amăgire. 


Căci chiar dacă nu ne-o fură hoţii sau nu rugineşte sau nu putrezeşte, totuşi vine 
moartea |peste noi şi averea pe care am strâns-o] rămâne altora. 


Dar cel care îşi pune nădejdea în viaţa cea de sus — aşa după cum spunea Apostolul 
Pavel: „Viaţa noastră este în ceruri” [Col. 3, 3] — acela îşi mută avuţia sa în cer. 


Căci dă ajutor şi milostenie celor căzuţi, celor fără putere, săracilor, Bisericilor...şi 
împărşindu-şi agonisita/ averea întru numele lui Dumnezeu, acela îşi face vistierie/ 
comoară în ceruri. 


[Fiindcă acolo] nici furii nu o fură, nici putreziciunea nu o putrezeşte, nici moartea 
nu vine. 


Din această cauză şi inima lui şi tot gândul şi cugetul lui acolo sunt [În 
ceruri ...adică la Dumnezeu. ]. 


Astăzi toate locurile se gătesc [În original: să gătiadză.]/ se pregătesc de Sfântul 
Post. Adică şi satele şi oraşele şi toate casele creştinilor. 


Deci nici noi să nu ne arătăm a fi în afara tocmelii/ rânduielii creştine! Căci Îngerul 
lui Dumnezeu umblă de scrie în catastif [În registru, în condică... Aici e indicată, în 
mod antropomorfj, atotştiința dumnezeiască. Căci sensul duhovnicesc al exprimării 
de faţă e acela că Dumnezeu îi cunoaşte pe toţi cei care postesc...Și îi sprijină, îi 
întăreşte în nevoinţa lor.] pe aceia ce vor să postească. 


Deci să ne nevoim [şi noi] ca să nu fim lepădaţi din catastiful/ din condica/ [din 
aducerea aminte] a lui Dumnezeu. 


A fost o vreme când ai mâncat mult. A fost o vreme a anului când ai băut mult şi 
ţi-ai făcut voia ta cea rea. 


Insă acum, iată, a sosit vremea pocăinţei! lată, a sosit ziua iertării [In original: 
dzua spăşeniei.]! Să ne îndreptăm acum de câte am greşit peste an. Să spălăm 
acum păcatele pe care le-am făcut. 


Pe cât L-am mâniat pe Dumnezeu [până acum], |pe atât] să-L îmblânzim cu 
foamea şi cu setae [Cu postirea noastră. ], şi prin toate faptele cele bune. 


Căci postul nu este numai de bucate, ci e şi de clevetire [În original: de clevete. 
Adică a posti înseamnă şi a te abţine de la a-l vorbi pe altul de rău în mod 
nedrept...din invidie... ]. E post şi de făţărnicie [Ipocrizie.] şi de zavistie [Invidie, 
ură. şi de toate poftele cele rele. 


Și mai înainte de toate să păzim mersul la Sfânta Biserică şi să avem rugăciunea |în 
noi înşine în toată] vremea postului nostru. 


Căci aşa cum este pâinea fără sare, tot la fel e şi postul fără rugăciune. Fiindcă 


Postul i-a preaslăvit pe sihaştri [Pe cei care s-au nevoit singuri, în locuri pustii, în 
rugăciune neîncetată şi post.]. Postul i-a făcut pe Sfinţi [În original: 
Preapodobnici.] să fie cinstiți. Acesta i-a înălţat pe Drepţi, i-a luminat pe Apostoli, 
după cum a făcut Proroci. Fiindcă prin post s-a luminat mintea lor şi astfel au putut 
grăi despre tocmelele/ faptele ce vor fi în viitor. 


Pe acesta [Postul.] şi noi, creştinii, să-l primim cu toată bucuria! Pe acesta să ni- 
la 


acestea] 


[În original: ţinerea.] 


(Am diortosit textul predicii conform ediţiei: [Sfântul] Varlaam al Moldovei, 
Carte românească de învăţătură: [la] Dumenecile preste an şi la Praznice 
împărăteşti şi la Sventi mari, ed. îngrijită şi glosar de Stela Toma, prefața şi 
studiu de Dan Zamfirescu, vol. Il, Ed. Roza Vânturilor, Bucureşti, 2011, p. 22- 
26.) 


Părintele Dumitru Stăniloae - Trebuie restaurată comunicarea dintre oameni. 
Crucea este germenul oricărei împăcări, poarta comuniunii dintre toţi 
oamenii. lertarea este legată de înţelegerea slăbiciunii celuilalt 


“Crucea Ta, Doamne, s-a preaslăvit cu puterea Ta nespusă, ca smerenia Ta mai 
presus decât toată puterea s-a arătat, prin care cei puternici s-au zdrobit de 
Pământ şi săracii la cer s-au ridicat” (Octoihul, glas 1, duminică, cântărea 9). 


Crucea este germenul oricărei împăcări, poarta comuniunii dintre toţi oamenii, 
depăşirea întregii singurătăţi. 


“Crucii Tale ne închinăm, Stăpâne, şi sfânta Invierea Ta o cântăm şi o mărim!” 
(|nălţarea Sfintei Cruci, 14 septembrie). 


“Trebuie restaurată comunicarea dintre oameni. Acest lucru este cu putinţă 
numai prin compasiune, suferind pentru ei, jertfindu-ne pentru ei; doar astfel 
oți deschide poarta celuilalt. Oamenii sunt foarte neîncrezători 


Atunci însă Il imităm pe Hristos“. Dar această 
“imitație” a lui Hristos este o unire cu El; trebuie ca Hristos să Se încorporeze în 
noi şi să ne refacă în Sine după EI, Modelul nostru originar. 


Slava Crucii 


Crucea este ușa Împărăției cerurilor. Trebuie să regăsim sensul Crucii ca 


biruinţă asupra morţii spirituale, biruinţă a iubirii. “Avem adeseori o reprezentare 


parţială despre Cruce şi despre taina ei redusă la faptul de a suporta o asceză, de a 
ne înfrâna de la plăceri, de la tot felul de satisfacţii. Există însă şi un alt sens al 
Crucii: compasiunea pentru celălalt. Cu siguranţă însă nu putem face totul pentru 
celălalt dacă ţinem la plăcerile noastre egoiste, dacă omul este legat de lăcomie, 
poftă de stăpânire, mândrie. Aceasta arată însă numai aspectul negativ al Crucii. 
Pot să mă apropii de celălalt fără să-i vorbesc despre Cruce, arătându-i însă că sunt 
gata la toate sacrificiile pentru el. Dacă este bolnav, mă voi duce la el, voi rămâne 
împreună cu el. Celălalt poate suporta el însuşi greutăţi, persecuții, şomaj... lar eu 
pot să port împreună cu el aceasta Cruce. 


Inima celuilalt poate fi mişcată dacă vede că eu port o Cruce pentru el. Atunci el va 
înţelege sensul Crucii fără ca eu să îi spun că tocmai Crucea este cea care mă 
împinge să fac aceasta. O fac pur şi simplu. 


Să nu le predicăm doar oamenilor să-şi ia Crucea, ci să o luăm noi înşine ajutându- 
i pe ceilalţi. Voi ajunge astfel la convingerea că această Cruce nu este o suferință 
pentru mine. Sufăr pentru celălalt, dar această suferinţă pentru el mă bucură, 
mă odihneşte, cum spune 


Dacă trec pe lângă el, dacă nu rămân împreună cu el, dacă nu-l ajut, voi suferi toată 


viaţa. Poate că el se va pierde pentru totdeauna. Va spune:<<Ce fel de preot e 
acesta? Ce fel de creştin e acesta?>> Astfel, atunci când sufăr pentru el sunt 


mulțumit. De aceea Hristos pe Cruce e liniştit; USII 


spune că EI a adormit”. 


“Somn învietor în mormânt dormind, Hristoase Doamne, din cel greu somn al 
păcatului ai sculat tot neamul omenesc cel păcătos” (Sâmbăta Mare, Prohodul, 
starea a 2-a). 


Desigur, pe Cruce Hristos spune şi cuvântul: “Dumnezeul meu, pentru ce M-ai 
părăsit?” (Mc 15, 34). Dumnezeu trăieşte împreună cu mine, omul, faptul de a se 
simţi părăsit de Dumnezeu. Slavă ie, Hristoase Dumnezeul nostru, Care ai vrut 
Să împingi tăgăduirea de sine până într-acolo! 


“Hristos a vrut să dea oamenilor asigurarea faptului că Dumnezeu nu vrea Să 
intervină pentru Fiul Său; nu vrea să-L răzbune. Dumnezeu e lipsit de apărare 
în faţa respingerii oamenilor; nu Se apără pe Sine Însuşi. Putea interveni, dar 
nu vrea să o facă. Vrea să dea exemplu suferind pentru oameni, 
necomportându-se ca un om, nefiind supus reacţiilor. ” Îşi iubeşte Fiul, dar nu-L 
preferă oamenilor. Îl lasă în suferință. 


Când Hristos spune: “Dumnezeul meu, Dumnezeul meu!”, El afirmă că 
Dumnezeu există: “El spune atunci oamenilor: <<Tatăl Meu nu vrea Să 
reacționeze împotriva răutăţii voastre: nu vrea să vă pedepsească nici chiar 
pentru a-L apăra pe Fiul Său>>. Dumnezeu preferă mântuirea oamenilor 
odihnei Fiului Său. “ 


Această dimensiune a “iubirii nebune” a lui Dumnezeu pentru oameni a fost 
subliniată de PI555 5555 în secolul al XIV. Acest autor duhovnicesc bizantin 
scrie că trebuia ca Dumnezeu “să facă să nu fie trecută cu vederea această iubire, 
arătându-i nemărginirea şi convingându-ne că ne iubeşte cu o iubire 
neasemănată. Atunci găseşte această lepădare de Sine, Se străduieşte şi Se lasă 
să îndure rele şi încercări pentru a-i atrage, după ce i-a convins de iubirea Sa pe 
cei pentru care a suferit, chiar pe oamenii care fugeau de Bunătatea prin 
excelenţă, convinşi că erau urâţi“. (Viaţa în Hristos) 


Oamenii cred că Dumnezeu este indiferent, incapabil de a suferi pentru ei. Satana, 
care este “tatăl minciunii” (În 8, 44), Îl calomniază pe Dumnezeu în faţa 
oamenilor. Pentru a-Și arăta bunătatea şi iubirea Sa de oameni, Dumnezeu li se 
înfăţişează lipsit de apărare şi suferă pentru ei. 


“Mulţi spun: există un Dumnezeu, dar EI nu este bun, pentru că îngăduie 
suferinţă. E un lucru de neînțeles pentru lume. DEEE RU SEE 
EL nu pedepseşte, nu reacționează, acceptă totul, chiar 


suferinţa, chiar moartea Fiului Său din iubire pentru oameni. Dacă omul nu se 
mântuieşte, e pentru că rămâne indiferent la aceasta. * 


Valoarea persoanei 


“Valoarea persoanei este veşnică. Dacă o diminuăm în Dumnezeu, o diminuăm şi 
în om. Aici se arată valoarea numelui. În fiecare Sfântă Taină persoana este numită 
cu numele ei, fiind astfel pusă în valoare pentru totdeauna. Dacă persoana are o 
valoare pentru Dumnezeu, ea are o valoare veşnică. Câră vreme nu luăm în Serios 
persoana, nu Suntem cu adevărat oameni şi-L dispreţuim pe Dumnezeu ca 
Persoană. Mântuirea nu priveşte specia umană, ci persoanele. Creştinismul vede 
valoarea veşnică a omului pentru că vede importanţa persoanelor. 


Persoana nu se lasă cunoscută în întregime în actele ei de iubire şi de libertate, ea 
este totdeauna surprinzătoare, totdeauna nouă. Nu este un obiect. E mai aproape de 
noi decât un obiect şi, în acelaşi timp, rămâne extrem de misterioasă. Pe măsură ce 
o cunosc, îşi dezvăluie profunzimile, posibilităţile ei surprinzătoare. Se adânceşte. 


Dumnezeu e simţit ca o persoană foarte apropiată, Care vine la noi şi Se îngrijeşte 
de noi. 


Persoana nu poate fi izolată. Ea nu există decât în comuniune. Se realizează pe 
măsura interesului ei pentru celălalt şi a interesului celuilalt pentru ea. E taina 
Sfintei Treimi. Hristos arată valoarea veşnică a persoanei umane făcându-se 
omul personal, cum spune WERE în riristos avem adevărata 
umanitate, o umanitate cât se poate de personală; şi avem de asemenea revelaţia 
Numelor personale ale lui Dumnezeu: Tatăl, Fiul şi Sfântul Duh, întru Care e 
botezat orice creştin. Dumnezeu este numit; şi omul este numit. Numele aparţine 
relaţiei bipersonale. Dumnezeu Îşi descoperă Numele Său şi invocă numele 
persoanei umane dăruindu-i-se. 

E aici legătura între Taina Crucii şi Taina persoanei. Pe pământ omul trece prin 
multe încercări. Fiecare suferă o cruce. Ea este grea şi lipsită de semnificaţie pentru 
cel care nu are pe cineva să-l mângâie. Dacă ar găsi alături de sine o astfel de 
persoană, Crucea i-ar deveni mai uşor de suportat descoperindu-i-se însuşi sensul 
Crucii. 


“Veniţi la Mine toţi cei osteniţi şi împovăraţi şi Eu vă voi odihni pe voi.... Căci 
jugul Meu e uşor şi sarcina Mea este uşoară” (Mt 2, 28-30) 


“Nu ne putem realiza fără comunicarea noastră celuilalt. Nu putem deschide 
poarta celuilalt, nu putem dărâma zidul care-l închide pe celălalt şi zidul care ne 
închide pe noi înşine, fără experienţa Crucii. Hristos a dărâmat zidul despărțitor. 
Numai Crucea dărâmă zidul. Intrăm în viaţă prin comunicarea cu celălalt. 
Intrăm la Dumnezeu prin Cruce, primind de la Hristos puterea de a-L însoţi. 


Civilizaţia de astăzi suferă de această izolare a omului. Am văzut un spital modern. 
Am fost izbit de tehnicile extraordinare. Din întâmplare, am observat printr-o uşă 
deschisă două femei întinse, aproape epuizate, neputând să-şi ţină ochii deschişi. 
Nici o persoană alături de ele să le spună un cuvânt... 


Nu putem înlocui persoana prin tehnică. Prefer să rămân în sărăcia mea, dar să fiu 
împreună cu soția şi fiica mea. Pentru aceasta e nevoie de iubire, e nevoie de 
dăruire. Lucru greu, fiindcă-mi jenează comoditatea. Dar dacă evit să fiu aproape 
de celălalt, atunci voi suferi poate chinuri veşnice. Crucea care mă mântuieşte nu 
este suferinţa mea, ci suferinţa celuilalt; suferă el pentru mine sau sufăr eu pentru 
el. Hristos a suferit pe Cruce pentru ceilalţi- nu pentru Sine Însuşi sau pentru un 
grup anume în disprețul unui alt grup.” 


“Omul poate îndura boala, dar duhul abătut cine-l va ridica?” (Pilde 18, 14) 
Cine este celălalt? 


“Este omul. Dar nu există separație între Dumnezeu şi ceilalți. Pentru că dacă 
intrând în comuniune cu celălalt găsesc viaţa, găsesc atunci viaţa veşnică. Această 
iubire cu celălalt durează veşnic. Dar iubirea nu durează decât prin Dumnezeu: 
Prezenţa lui Dumnezeu în iubirea mea pentru celălalt îmi dă o responsabilitate 
extraordinară; iubirea mea se va adânci şi va dăinui. Aceasta arată că trebuie de 
asemenea să mă deschid tot mai mult Tatălui ceresc, iubindu-L. În fiecare semen 
trebuie să văd pe Fiul lui Dumnezeu. Dacă nu mă deschid Tatălui depăşindu-mi 
mândria, nu-mi pot depăşi mândria nici faţă de celălalt. 


“Nu e cu putință ca omul să fie uman fără Dumnezeu. O umanitate în afara lui 
Dumnezeu nu durează, nu rezistă. Nu putem rămâne în iubire fără Dumnezeu. 
Trebuie să simţim că această iubire ne vine de la Dumnezeu, că avem o 
responsabilitate față de celălalt, că suntem responsabili faţă de el înaintea lui 
Dumnezeu; dacă o simte aşa, celălalt nu va putea rezista iubirii. Dar iubirea mea e 
extrem de ameninţată: fiecare interes propriu, fiecare impuls egoist slăbeşte iubirea 
mea pentru celălalt. Dacă acela care mă iubeşte se simte responsabil de mine în 
faţa lui Dumnezeu, atunci se trezeşte şi propria mea responsabilitate. Pot avea 
Sentimentul că Dumnezeu este Cel care vrea aceasta. Dar şi eu am o 
responsabilitate pentru el în faţa lui Dumnezeu. Nu găsesc în mine o 
responsabilitate totală faţă de celălalt pe care-l iubesc decât dacă este prezent 
Dumnezeu: e nevoie de un al treilea, de un martor care ne iubeşte. Dumnezeu 
este acest martor. El îmi arată valoarea veşnică a celui pe care îl iubesc. Nu-l 
putem iubi pe om fără Dumnezeu. Altminteri este vorba de o filantropie hpsită de 
lumină pe care numai Dumnezeu o poate da iubirii noastre. Celălalt pe care-l 
iubesc e iubit de Dumnezeu, e scopul lucrării divine, scopul Crucii lui lisus. lisus a 
murit pentru el; iar aceasta dezvăluie valoarea lui veşnică în ochii lui Dumnezeu.” 


Dobândirea iubirii 


Cum să dobândim iubirea? Ce-i de făcut atunci când descoperim că nu iubim? 
Cum să nu deznădăjduim de iubire? 


“Trebuie să ne împărtăşim — să ne dăruim împărtăşindu-ne celuilalt. Mulţi spun: n- 
am răbdare în rugăciune; îmi vin tot felul de gânduri. Dar dacă ne aducem aminte 
de celălalt în rugăciune, îndată rugăciunea primeşte în acest fel putere. Doamne 
Dumnezeul meu, Te rog ajută-mi; Te rog însă şi pentru fiul şi fiica mea, pentru 
nevasta şi prietenul meu. Dumnezeu rămâne prezent în rugăciunea mea atunci când 
mă gândesc la celălalt care se găseşte în nevoi, simțindu-mă responsabil pentru el. 


Dacă pe Dumnezeu Îl cunosc ca Persoană, atunci persoana umană are o 
valoare. Dacă ştiu că acest om are o valoare veşnică, trebuie să trag concluzia că 
fericirea lui veşnică depinde şi de mine. Aceasta înnobilează relațiile noastre. 
Altfel mă port dacă ştiu că nu am de-a face cu un individ dintr-o specie de care pot 
să-mi bat joc pentru că un altul ar putea să-i ia locul. 


Această persoană are o valoare unică; dar depinde şi de mine, care mă împărtăşesc 
lui, ca el să devină om şi să se mântuiască. Atunci voi simţi mereu o mare 
responsabilitate faţă de fiecare. Mă voi purta cu mare delicateţe faţă de fiecare, voi 
căuta prin toate mijloacele să-i ajut să devină oameni. Tema îndumnezeirii este în 
realitate tema umanizării omului prin iubirea divină.” 


“Doamne, Tu ştii că Te iubesc. Iar lisus i-a zis: Paşte mieluşeii Mei!” (În 21, 
17). 


“Când ştiu valoarea veşnică pe care o are persoană pentru Dumnezeu, când simt 
cum Hristos pe Cruce Îşi dă viaţa pentru persoana umană, atunci mi se impune 
un cu totul alt comportament decât cel pe care-l aveam până atunci. Sufăr 
pentru toate obstacolele care-l împiedică pe celălalt să se realizeze ca om, şi prin 
aceasta să dobândească viaţa veşnică. 


Mărturia faţă de Evaghelie stă în calitatea umanităţii noastre. Dacă cineva poate 
găsi în mine un om adevărat, acest lucru îl poate mişca, încuraja, şi-i poate da 
speranţă că există un Dumnezeu Care-l iubeşte. Toţi convertiţii s-au convertit 
pentru că au găsit un creştin adevărat. Prin umanitate ajungem la Dumnezeu. 
Înainte de a-L fi văzut ca Dumnezeu, apostolii şi ucenicii au văzut mai întâi 


umanitatea lui Hristos. Au văzut un om uman, mergând pe drumuri în sandale, 
neavând unde să doarmă. Era împreună cu toţi oamenii, mergând la cei bogaţi 
ca şi la cei săraci, mâncând împreună cu ei, ascultându-i, vindecându-i din milă, 
nu pentru a-şi arăta puterea.” 


Pentru a fi martori ai Evangheliei în lume, în societate, e de ajuns să fim oameni. 
“Doar astfel vom putea atrage atenţia oamenilor; nu numai predicând.” 


Legătura Dragostei 


“Sfântul Duh face din noi doi o unitate; EI nu lasă nici o separație între noi. Duhul 
este o Persoană care-l leagă între Ei pe Tatăl şi pe Fiul, fără a-l confunda şi fără a 
se confunda El însuşi cu Ei. Trebuie să înţelegem într-un mod foarte real ce 
spune lisus atunci când zice: ceea ce faceţi unui bolnav Mie îmi faceţi. EI se 
identifică cu bolnavul, fără a deveni EI Însuşi bolnavul; în acest caz, bolnavul n- 
ar mai Simţi că un altul este cel care îl mângâie: identificare deci, dar nu 
confuzie. 


Duhul este Cel care face aceasta: El ne identifică fără a ne confunda. În 
Dumnezeu, El îi uneşte desăvârşit pe Tatăl şi pe Fiul fără a-l confunda. El nu 
face din Tatăl şi din Fiul aceeaşi persoană. Dar are acest rol de unitate, de 
legătură a iubirii în Treime. 


Nu mă pot bucura de un altul fără a asocia bucuriei mele o a treia persoană. Faptul 
de a o vedea bucurându-se mă confirmă în iubirea față de celălalt. Există 
întotdeauna nevoie de o a treia persoană, pe care să o pot lua drept martor al 
bunătăţii şi frumuseţii celuilalt. Iubirea adevărată este întotdeauna între trei; nu 
numai eu şi tu. Are un ecou, are nevoie de o ambianţă, de o simfonie lărgită, mai 
bogată. Dumnezeu este Cel care ne leagă unii de alţii. De aceea, Îl putem lua 
neancetat drept martor al iubirii noastre. 


Iubirea e dragostea desăvârşită pe care numai Sfântul Duh o produce. Ea este 
legată de credinţă. Fără credinţă într-un izvor divin, iubirea n-are profunzime. 
Trebuie să credem în Dumnezeu. Fără credinţă nu ajungem la Cruce, Crucea nu 
ajunge la practicare, la viaţă. Sfântul Duh e cel care realizează iubirea, care 
însoţeşte credinţa. La început este credința. După care vine puterea acestei iubiri. 
Mă simt atunci obiectul acestei iubiri, după care simt eu însumi iubire faţă de EI. 


Trebuie să ajungem Să Simţim iubirea lui Dumnezeu şi atunci vom Simţi iubirea 
noastră pentru El. Trebuie să ne rugăm cu Stăruinţă şi râvnă ca Să primim acest 
sentiment de iubire în rugăciune. Atunci ni se vor deschide ochii.” 


Iertare şi înviere 


“lertarea este legată de înţelegerea slăbiciunii celuilalt şi a propriei noastre 
slăbiciuni, de nevoia pe care o avem de celălalt. De ce să nu-l iertăm pe celălalt, 
când eu însumi mă Simt plin de păcate? Care om poate spune că a făcut tot ce 
putea pentru ceilalţi? 


Deşi ştiu că este bolnav, din comoditate personală spun că sunt obosit... Predic tot 
timpul pentru că nu-mi împlinesc toate datoriile faţă de ceilalți. Nu fac poate rău, 
dar nu fac nici bine. lar aceasta înseamnă a-i lăsa pe ceilalți în singurătatea şi 
neputinţa lor. Se întâmplă atât de des ca cineva să simtă nevoia de a fi încurajat, 
ajutat, mângâiat; şi nu o fac; sunt mereu păcătos. Afunci de ce să nu iert celorlalți; 
de ce să pretind altora mai mult decât pot să dau eu însumi?” 


Venim la biserică ca să cerem iertarea păcatelor noastre. Avem nevoie de 
iertarea lui Dumnezeu pentru că avem conştiinţa stării noastre de păcătoşi: avem 
datorii faţă de Dumnezeu şi faţă de oameni, fii Săi, şi nu suntem în Stare să le 
plătim. 


“Un părinte din vechime spunea că omul se simte iertat atunci când nu mai face 


păcatul, când simte puterea pe care i-o dă Dumnezeu de a nu mai păcătui. 
Iertarea nu este o achitare; e puterea lui Dumnezeu pe care omul o simte venind în 
el. Odată ce ne-am mărturisit păcatul şi am primit iertarea lui Dumnezeu prin preot, 
ne vine adeseori să spunem: acum mă simt bine, simt puterea lui Dumnezeu în 
mine; simt că El se bucură de mine. 


Când încetez să mai judec pe vreun om, când îl iert, acesta începe să-mi devină 
simpatic. Relaţia mea cu el se schimbă. Acelaşi lucru se întâmplă atunci când mă 
iartă Dumnezeu. PIESEI III spunea adeseori că Dumnezeu ne 
priveşte ca pe fii Săi. Vede pe faţa Fiului Său, feţele noastre. De aceea, spune el, 
trebuie să ne rugăm lui lisus, să ajungem într-o dispoziţie de jertfă, de oferire de 
noi înşine în faţa Tatălui. Atunci vom Simţi iubirea Tatălui. Iertarea este un act 
de iubire. Dacă iert pe cineva, încep să-l iubesc. ” 


Ne putem încorpora în lisus invocându-L neîncetat. Primim atunci comunicarea 
iubirii Sale compătimitoare pentru toți oamenii. Primim disponibilitatea Sa de a Se 


dărui. Rugându-ne lui lisus, ne împărtăşim de Cel care este într-o permanentă 
dispoziţie de dăruire de Sine. Nu noi ne punem în Stare de jertfă: nu suntem în 
stare de aceasta. El singur are în permanenţă dispoziţia de a se dărui. 


Compasiunea este “o sfâşiere interioară pentru oameni”. Hristos e în permanenţă în 
această stare. Slava lui veşnică e slava iubirii care se dăruie în mod gratuit şi 
bucuros pentru a-l ajuta pe celălalt. Atunci când ne dăruim celorlalţi şi pentru 
ceilalți prin iubire, devenim cu adevărat umani. 


Această compasiune biruie asupra morţii. Ea este iubirea mai puternică decât 
moartea. Murind Lui Însuşi pe Cruce, Hristos a omorât moartea. De aceea, întreaga 
experienţă a iertării se identifică în grade diferite cu o experienţă a învierii. 


“Simţirea spirituală a legăturii cu Hristos este o experienţă a comuniunii noastre 
cu Hristos Cel înviat, prin care avem o pregustare a învierii. Când îl iert pe 
celălalt, când sunt iertat, înaintez spre înviere. 


Sfântul Duh, Care ne ajută să restabilim comuniunea prin iertare, actualizează 
într-o experienţă din ce în ce mai accentuată ceea ce cunoaştem prin credinţă 
despre Hristos Cel înviat. Ne face să simţim duhovniceşte legătura cu Hristos. 
Gustând astfel viaţa veşnică, anticipăm învierea universală pentru care trebuie 
să se pregătească întreaga creaţie. 


Biserica îi ajută pe oameni în această lucrare de pregătire personală şi a lumii în 
vederea învierii lor obşteşti şi a transfigurării lumii.” 


Părintele Petroniu Tânase, Schitul Prodromu (Muntele Athos) - Izgonirea lui 
Adam din Rai 


Suntem în pragul sfântului şi marelui Post. Duminica izgonirii lui Adam din Rai, 
ultimul popas înaintea duhovniceştii ofensive, ne pune la începutul vieţii noastre 
păcătoase pe pământ. Suntem izgoniți din Raiul desfătării din pricina 
neascultării, a mândriei şi a neînfrânării. Viaţa cu sudoare, cu chinuri, cu 


necazuri şi lacrimi, cu moartea, plata păcatului. 


Starea lui Adam cel izgonit, care este şi starea noastră, se oglindeşte în cântările 
pline de umilinţă ale Duminicii: “Șezut-a Adam în preajma Raiului, şi de 
goliciunea sa plângând, se tânguia: Vai mie, celui ce m-am supus înşelăciunii 
celui viclean, şi am fost furat de ea şi de mărire m-am depărtat. Vai mie, celui 
dezbrâcat de nevinovăție şi lăsat în sărâcie. Ci, o raiule, de acum nu mă voi mai 
desfăta întru dulceaţa ta...” De aceea, nevoinţele, întristarea şi plângerea postului 
sunt şi o întristare şi tânguire pentru Raiul pierdut şi pe care, cu multe suferinţe, se 
cade să-l redobândim. 


Evanghelia duminicii, de la Sfânta Liturghie, ne aduce aminte, iarăşi, de cele 
care sunt temeiul a toată faptă bună. 


Postul împreună cu rugăciunea şi toate nevoinţele legate de dânsul poate fi 
zădărnicit de vrăjmaşul dacă nu suntem cu luare aminte. De aceea 
Mântuitorul: “Când postiţi, nu fiţi trişti, ca făţarnicii; că ei îşi smolesc feţele, ca 
să se arate oamenilor că postesc... tu însă, când posteşti, unge capul tău şi faţa 
ta o spală, ca să nu te arăţi oamenilor că posteşti”. (Matei 6, 16-18). 


Să nu uităm lecţia din pilda vameşului şi fariseului când postim. Să lucrâm cu 
dragoste nevoinţele postului, dar să le acoperim şi să le păzim cu Sfinţenie. 
Veştejirea firească a trupului să o împodobim cu veselia inimii şi a feţei, gândindu- 
ne la folosul cel mare pe care-l aduce postul. Ungerea capului şi spălarea feţei nu 
trebuie luate în literă, ci cu un înţeles duhovnicesc. 


ne arată că faţa este icoana întregii noastre 
vieţi, iar capul este simbolul minţii. Deci, a spăla fața înseamnă a ne curăţi 
viața de toată întinarea păcatului, iar a unge capul înseamnă a face mintea Să 
strălucească de cunoştinţă dumnezeiască (Filocalia, vol. II, p.232). 


Grijile lumegşti, de obicei, răpesc omului toată vremea, iar pentru grija de suflet nu- 
i mai rămâne nici un răgaz. Dar grijile trebuiesc proporţionate cu însemnătatea 
lucrului respectiv. De aceea ne îndeamnă iarăşi “Nu vă adunaţi 
comori pe pământ, unde molia şi rugina le strică şi unde furii le sapă şi le fură. 
Ci adunaţi-vă comori în cer... căci unde este comoara voastră, acolo va fi şi 
inima voastră”. (Matei 6, 19-21) 


Averile pământeşti faţă de comoara mai scumpă decât toată lumea a sufletului, nu 
merită atenţia care li se dă. Nu ne putem lipsi de grijile legate de trup, dar grijii de 
suflet se cuvine întâietatea; deci vremea postului, vreme de osteneli de suflet 
mântuitoare, nu trebuie zădărnicită cu grijile de multe a celor pământeşti. 


În chip deosebit, 


Aşa de mult ţine Mântuitorul la 
iertarea aproapelui, încât fără de ea nici El nu ne iartă pâcatele noastre: “De 
veți ierta oamenilor greşalele lor, ierta-va şi vouă Tatăl Ceresc; iar de nu veţi 
ierta oamenilor greşalele lor, nici Tatăl vostru nu vă va ierta greşalele 
voastre”.(Matei 6, 14-15) 


Deşi tot păcatul este împotriva lui Dumnezeu şi numai de la El putem dobândi 
iertarea, totuşi, de păcatul faţă de aproapele Dumnezeu nu ne iartă fără aprobarea 
acestuia. 


Și numai aşa ne iartă. Fiindcă pentru înnoirea noastră 
sufletească în primul rând avem nevoie de iertarea păcatelor de la Dumnezeu şi 
ostenelile postului urmăresc şi acest lucru. lar noi în rugăciunea domnească de 


fiecare zi, ne angajăm față de Dumnezeu Să facem acest lucru: “Iartâ-ne 
Doamne, greşalele noastre, că şi noi iertăm greşiţilor noştri”. Fâră de această 
iertare, nu ne iartă nici Dumnezeu pe noi. 


Nu numai că nu ne iartă, dar nici faptele cele bune nu ni le primeşte. Ne-o 
spune limpede tot :“De-ţi vei aduce darul tâu la Altar şi 
acolo-ţi vei aduce aminte că fratele tău are ceva asupra ta, lasă acolo darul şi 


mergi mai întâi de te împacă cu fratele tâu şi apoi venind, adu darul tău”. (Matei 
5, 23-24) 


Pr. lect univ. dr. Constantin Necula - Predică la Duminica Lăsatului de sec de 
brânză - Duminica Izgonirii lui Adam şi a Evei din Rai - Porţile dumnezeieştii 
pocăinţe... 


Inceputul săptămânii care premerge Duminicii acesteia - a Izgonirii lui Adam şi a 
Evei din Rai - are, la rându-i, un text de început, care poate fi socotit drept sâmbure 
de îndemn în a ne adânci mai mult în limpezimea Evangheliei: "'Deschisu-s-au 


porțile dumnezeieştii pocăinţe, să ne apropiem cu grabă, curăţindu-ne de 
mâncări şi de pofte, ca nişte ascultători ai lui Hristos, Cel Ce a chemat lumea 
întru Împărăţia cerească. Zeciuiala a tot anul aducând împăratului tuturor, ca şi 
Învierea Lui, cu dragoste să o vedem  (Sedalna 1 a zilei de luni, glas 1). 


Iar din Tricântarea a II-a a zilei de luni ne-a rămas în adânc de memorie glasul 
stranei, care cânta astfel: "Iată, mai înainte s-a deschis uşa pocăinţei... Apropiatu- 
S-a aceasta intru tot cinstită săptămână de acum, mai înainte curăţitoare, 
vestindu-ne primăvara Sfântului Post, care luminează trupurile şi sufletele 
tuturor". Îndemnul nu pare fără roadă, căci sâmbătă, la Utrenie, cântând celor de 
Dumnezeu Purtători Părinţi (teoforilor), spuneam: "Ca într-o livadă plină de 
florile virtuţilor, a pustnicilor celor purtători de Dumnezeu umblând, ne umplem 
de mirosul cel dulce; căci cu nevoinţele încercărilor întărindu-se, trupul prin 
postire şi-au supus duhului ca un rob, viaţă îngerească pe pământ vieţuind; 
pentru aceasta de mărire s-au încredinţat” (Slavă Sedalnei, glas 8). 


De aceea, în ciuda numelui "liturgic" dat Duminicii acesteia, chemarea este la o 
intrare în raiul virtuţilor, din care, gustând cu însuflețire prin plinirea (iarăşi, a câta 


oară ni se cere aceasta?) poruncilor, gustăm în fapt din însuflețita desfătare a 
Raiului ce ne aşteaptă. 


Îndemnul Duminicii însă este altul: "Vino, ticălosul meu suflet, de plângi astăzi de 
cele ce s-au făcut cu bine, aducându-ţi aminte de goliciunea cea dintâi din Eden, 
prin care ai fost scos din desfătarea şi din bucuria cea neîncetată" (Canonul 
alcătuit de Cristofor Protasicritul, glas 6). Dulceţii şederii cu Dumnezeu în Raiul 
virtuţilor îi contrastează în fapt amăreala gustării din pomul cunoaşterii, fără de 
îngăduința poruncii. lar Evanghelia zilei (Matei 6, 14-21) - parte integrantă a 
Predicii de pe Munte - nu-şi află contextualizare mai atent aleasă ca în această zi, 
în care ne reamintim cum "Adam a fost scos din Rai pentru neascultare şi de la 
desfătare a fost lepădat, amăgit fiind de vorbele femeii, şi gol a şezut în preajma 
locului, tânguindu-se: vai mie! Deci să ne sârguim toţi să primim vremea 
Postului, supunându-ne evangheliceştilor rânduieli, ca prin ele făcându-ne 
plăcuţi lui Hristos, să dobândim iarăşi sălăşluirea Raiului” (Subhira a III-a a 
Vecerniei). Ieşirea lui Adam "din adunarea vieţii” (Cântarea a III-a) prin în- 
drăzneaţă întindere a măririi este gestul care se cere recuperat, spre restaurarea 
omului în Hristos, noul Adam. 


Este remarcabil însă cum textul liturgic al acestei Duminici subliniază drama 
căderii, care antrenează nu numai firea omenească, ci lumea întreagă, aflată într-o 
teribilă tensiune: "Soarele razele şi-a ascuns, luna cu stelele în sânge s-au 
schimbat, munţii S-au înfricoşat, dealurile s-au cutremurat când s-a închis Raiul 
ieşind Adam, cu mâinile bătându-şi faţa şi zicând: Milostive, miluieşte-mă pe 
mine, cel căzut!" (Slavă Litiei, glas 6). Va trebui să Se întrupeze Însuşi Dumnezeu, 
pentru că, lovit cu palme peste Faţa-l cinstită, Raiul să se redeschidă şi, în acelaşi 
cutremur de cer şi de pământ, moartea să fie călcată cu moarte de către Viaţă. 
Drama atinge chiar şi Raiul cel către care Adam cel vechi cântă: ''Simte durere, 
Raiule, împreună cu lucrătorul care a sărăcit, şi cu sunetul frunzelor tale roagă 
pe Făcătorul să nu-ţi încuie uşa” (cos III, Cântarea a VI-a). Raiul îmbunătăţit, 
prefăcut, preafericit, sădit de Adam, părăginit de trădarea Evei şi adâncit intru 
întunericul aşteptării neîmplinite, se aşează de-acum în mijlocul preocupărilor 
duhovniceşti. De-aici şi sensul Duminicii acesteia: să nu rămânem, după Hristos, în 
aceeaşi izgonire. Căci ştim pe Domnul, auzim glasul Lui de lumină mereu 
strigându-ne: "Adame, Adame, unde eşti?" Ca un ecou al plânsului dumnezeiesc ce 
cutremură zidirea dintâi. 


Şi iarăşi Evanghelia este plină de tâlcuiri, căci iarăşi nu ne cere lucruri măreţe, 
după glasul lumii acesteia. Afât de simplu, ni se cere capacitatea de a ierta. 
Desigur, în fond, lucrul cel mai greu... Pentru că modul în care ne cere Hristos 


Să iertăm cele ale aproapelui nostru ţine de capacitatea noastră de a fi definitivi 
în acceptarea limitelor aproapelui şi în acceptarea limitelor noastre. Şi când o 
cere aceasta Hristos? După ce, mai întâi, ne învaţă cum să ne rugăm (Matei 6,9- 
13), pentru ca mai apoi să ne arate că sensul lucrului întru Slava împărăției este 
bucuria. 


Cea ale cărei gesturi le surprinde Evanghelia Duminicii: "Jar când postiți, nu fiţi 
posomorâţi ca făţarnicii; că ei îşi mânjesc feţele, să le arate oamenilor că ţin 
post; adevăr vă grăiesc vouă, îşi au plata lor. Tu însă, când posteşti, unge-ţi 
capul şi spală-ţi faţa. Pentru ca nu oamenilor să te arăţi că posteşti, ci Tatălui 
tău Care este întru ascuns, şi Tatăl Care vede întru ascuns îţi va răsplăti la 
arătare" (Matei 6, 16-21). Această “ascundere” înseamnă, de fapt, adâncire 
intru lucrul pentru biruinţa Crucii în toate ale noastre, căci, după Înviere, "toate 
se cer după Cruce” Mistagogia). 


De-aceea se cere, mai mult decât la orice sărbătoare, aşezare sub umbra de lumină 
a Crucii. "Depărtaţi fiind, Doamne, din Rai mai înainte pentru mâncarea cea 
din lemn, iarăşi ne-ai adus pe noi prin Crucea şi patima Ta, Mântuitorule şi 
Dumnezeul nostru. Prin care întăreşte să săvârşim Postul, cu o cuvioasă curăţie, 
şi să ne şi închinăm dumnezeieştii învieri, Paştilor celor mântuitoare...” (Şi 
acum..., a Luminândei Duminicii Izgonirii). 


Aşezându-ne, aşadar, în trăirea curăţiei postului, nu trebuie să uităm însă nici de 
aspectul său practic-duhovnicesc. Căci zice DIDI: si nu 
pierdem rodul postului, după ce am răbdat truda postului. Căci se poate să culegi 
truda postului şi să nu câştigi răsplata lui. Cum? Când ne abținem de la 
mâncări, dar nu ne abţinem de la păcate; când nu ne îmbătăm de vin, dar ne 
îmbătăm de pofte” (Predici despre pocăință, VI, 1). 


Sau, în alt loc: “Nu poți posti? Nu te poţi izola de lume? Nu poți priveghea 
nopțile? Totuşi poţi lua plata pentru toate acestea, deşi nu le-ai făcut, dacă vei 
servi pe cel bolnav şi neputincios, dacă întruna vei ajuta, vei procura odihnă şi 
vei alina durerile provenite din toate acestea. Acela a căzut, luptându-se, a primit 
lovituri grave şi răni; ei bine, tu serveşte pe cel zdrobit în luptă, primeşte-l cu 
mâinile întinse, şterge-i sudoarea, liniştindu-l, mângâie-l, încurajează sufletul 


zdrobit. Deci dacă noi servim pe Sfinţi cu o astfel de bunăvoință, desigur că vom 
fi tovarăşi la za lor. Aceasta a zis şi Hristos: ZIDIRII 


(Lc 16, 9)” (Omilii la Filipeni, 11, 4). 


Deci, post aşadar, rânduială duhovnicească, pentru ca Hristos să crească în noi şi-n 
dorul după EI să ne unim laolaltă. Să luăm aminte: "Că/ăroria virtuţilor s-a 
deschis, cei ce voiţi să vă nevoiţi intraţi, încurajându-vă cu nevoinţa cea bună a 
postului. Căci cei care se luptă după lege, după dreptate se şi încununează. Și 
luând toată întrarmarea Crucii, să ne luptăm împotriva vrăjmaşului, ca un zid 
nestricat ţinând credinţa, şi ca o platoşă rugăciunea, şi ca un coif milostenia. În 
loc de sabie, postul, care taie toată răutatea de la inimă. Cel ce face acestea va 
primi cununa cea adevărată de la împăratul tuturor, Hristos, în ziua Judecăţii” 
(la Laude, Il). 


Să ne gătim, aşadar, de Cale. Întru plinirea poruncii să iertăm, spre creştere. 


(Extras din cartea: Pr. lect univ. dr. Constantin Necula - Iubesc, Doamne, ajută 
neiubirii mele...) 


Pr. Constantin Necula - Duminici în dar: Predici şi gânduri 


— p=> 


Duminica iertării 
(Matei 6. 14-21) 


Suntem dinaintea uneia dintre cele mai autentice provocări. Aceea de a dovedi prin 
fapte că nu doar rostim „Tatăl nostru” (Matei 6. 9-13), ci şi trăim cu această 
conştiinţă (Matei 6.14-21). Suntem în Duminica ce se numește Duminica lertării. 
Încă din perioada primară a Bisericii celei Una, această Duminică era punctul de 
pornire nu doar în postire, ci şi în trăirea acesteia. Părinţii Pustiei ori mai marii 
oraşelor, credincioşii din cetăţi ori sate necunoscute nouă azi decât cu numele, se 
adunau la Vecernie şi cereau unii altora iertare. Ştiau ceea ce am uitat noi astăzi: 
exercițiul propus în Duminica aceasta a judecării de sine se desăvârşeşte prin 
iertare. Textul Evangheliei îndeamnă: „Dacă le iertați oamenilor greşelile, şi Tatăl 
vostru care este în ceruri vă va ierta. Dar dacă nu le iertaţi oamenilor greşelile, nici 
Tatăl vostru nu vă va ierta greşelile” (Matei 6.14-15). Simplu, asemeni căutării 
celui bolnav, săturării flămândului, îmbrăcării celui gol şi cercetării celui aflat în 
bezna de temniţă... Şi nu doar Duminica, şi nu doar în Postul mare. Şi nu doar de 
ochii lumii, nici măcar de ochii lui Dumnezeu. Mai ales nu de ochii lui Dumnezeu! 


Pentru că exerciţiul postirii este legat de redescoperirea bucuriei simple de a-l sluji 
lui Dumnezeu cu răbdare, cu nădejde, cu credinţă şi dragoste. Or, nici una dintre 
virtuți nu poate spori într-o inimă buruienoasă, asprită de îngâmfare şi auto 


admiraţii ieftine. Smerenia începe prin iertarea mândriei celuilalt, oricât de mult ar 
fi greşit. 


Alungarea ranchiunei din inima noastră, a iubirii îndoielnice, născătoare de 
jumătăţi de adevăruri, este pomenită într-o predică din aceeaşi Duminică a 

EI scrie: „Ranchiuna este un păcat groaznic, şi pe 
cât de urâcios este înaintea lui Dumnezeu, pe atât de vătămător e şi în societate. 
Suntem zidiți după chipul şi asemănarea lui Dumnezeu: blândeţea şi nerăutatea 
trebuie să fie însuşirile noastre nestrămutate, fiindcă şi Dumnezeu face 
întotdeauna după blândeţea Sa - îndelung rabdă şi fără număr ne iartă nouă. Şi 
noi trebuie să iertăm. lar ranchiunosul, pomenitorul de rău, nu are în el chipul 
şi asemănarea lui Dumnezeu: este mai mult fiară decât om.” (Cuvinte la Postul 
mare, Sophia,2013,p.71) 


Trăim în contextul unei lumi „grădină zoologică” din punctul de vedere al răutăţii, 
o numim junglă şi nu e de ajuns. Şi totuşi. Să nu uităm că îndreptarea lumii se face 
cu fiecare om în parte. Inceput bun, Duminica lertării! 


Vremea este a face postului 


Parafrazând, oarecum, spusa psalmistului: “Vremea este a face Domnului” sau 
„Vremea este să lucrezeDomnul”(Ps. 118.126), 


Suntem şi noi deja chemaţi, odată cu intrarea în săptămâna brânzei - având ca 
punct de maximă responsabilizare Duminica izgonirii lui Adam şi a Evei (Mt.6.14- 
21) - să facem cele ale Postului. Ne arată Biserica, prin acesta, că Postul cel mare 
al Paştelui este nu doar o curgere de timp, ci, mai ales, o implicare dinamică în 
viaţa în Hristos, o parte din timpul liturgic al Bisericii creşte în valoare şi se umple 
de sens. De sens ascendent, căci a trece cu Hristos Domnul prin toate etapele 
acestei călătorii a virtuţilor, care este Postul, înseamnă a creşte, a ieşi din piticismul 
cotidian şi a urca în binecuvântata stare de „nemuritor”. 


Ungându-ne, dar sufletul cu untdelemnul bucuriei postirii, „şcolarizaţi” discret prin 
etapele pe care le-am parcurs cu vameşul şi fariseul, cu fiul risipitor şi, mai ales, 
prin exersarea cu faptele mântuirii (cum ni le-a prezentat Duminica lăsatului sec de 
carne). Duminica aceasta, a izgonirii din Rai, ne arată nu doar fundamentul ieşirii 
cu umilință din dragostea dintâi a lui Dumnezeu către noi, din nemintoasă 
neascultare, ci şi sămânţa de lumină a aşteptării Mântuitorului care să reumple 
pământul cu cer de prezență dumnezeiască. Altfel spus, poarta ieşirii prin 
neascultare din slava Raiului poartă cu sine şi chipul lui Dumnezeu, brăzdat de 


grija pentru creaţia Sa, căreia îi dăruieşte şi scânteia de nădejde care - prin Adam şi 
Eva - are nevoie să parcurgă istoria agitată ce urmează. 


La început de post chipul lui Adam cel vechi ne ascute atenţia în căutarea mân- 
tuirii. La capăt de post Adam cel Nou, Hristos Iisus, restaurează ordinea dintâi a 
lumii - singura ordine cu adevărat mondială şi binecuvântată, faţă de orice altă or- 
dine mondială! - redând lumii acesteia împăcarea între Dumnezeu şi om, între 
oameni laolaltă, între pământ şi cer, între om şi natura din juru-i, dar, mai ales, 
restabilind posibilitatea ca sufletul şi trupul să lucreze împreună pentru veşnicia cu 
Dumnezeul izbăvirii. 


In aceasta constă lecţia cea mare a Postului. Ca înţelegându-i sensurile adânci, să 
trecem din simpla trăire gastronomică a postirii în trăirea cu Hristos a acestei 
tristeţi radioase, ce toate le umple. 


La treabă duhovnicească, dar! Brăzdând adânc conştiinţele noastre, pentru ca roada 
primăverii duhovniceşti a învierii să ne surprindă în bogăţie de Sus. Singura care 
nu se va lua de la noi! 


„lar când postiţi, nu fiţi posomorâţi ca făţarnicii” 
(Matei 6. 14-21) 


Vine Duminica Lăsatului de brânză. lată, primăvara postului înfloreşte în Biseri- 

ca Slavei. Se deschid uşile pocăinţei. Vremea este a face Domnului. După ce îi 
învaţă Tatăl nostru pe cei ce-L ascultau, Domnul Hristos vorbeşte despre iertare şi 
post. Aceasta este pericopa Duminicii ce deschide vremea postirii. 


Ce ne învaţă? 


V Că de vom ierta oamenilor greşelile lor şi Tatăl ni le va ierta nouă; 

Y Că postul nu se ţine cu posomorâre şi făţărnicie, ci în strălucirea chipului şi 
curăţia trupului, 

Y că a avea comoară în cer cu adevărat înseamnă a o aduna în smerenie, în 
milostenie, în faptă de dragoste, în post şi rugăciuni, giuvaieruri de preț 
pentru Împăratul cel nepreţuit. 

Y Ne învaţă că acolo unde este comoara noastră este şi inima şi că dacă în noi 
este lumină, cu adevărat totul este lumină. 


VY Ne învaţă - lucru de preț la vremuri tulburi - că nu putem Sluji şi lui 
Dumnezeu şi lui mamona, demonul banului, al avariţiei, al egoismului, al 
indiferenţei. 


Aşadar, a fi în post înseamnă a fi cu Mirele. Adică la Nuntă. Căci noi postim, dar 
nu oricum, ci în aşteptarea venirii Mirelui, Cel ce ne va da drept hrană nepreţuită la 
banchetul de Nuntă, Trupul şi Sângele Său. 


Cheia de aur a intrării la Nunta împăratului este iertarea, iar uşa de aur - postul. 
Iertarea aproapelui ce aduce iertarea Domnului. Postirea de mâncare şi băutură 
omenească, ce aduce mâncarea şi băutura cerească. 


lată. După smerenia vameşului, întoarcerea fiului risipitor şi lecţia despre nădejde 
în posibilitatea mântuirii, curgerea timpului duhovnicesc ne îndeamnă la postire şi 
iertare. lată, Mirele vine. Să ne iertăm unii pe alţii, cerând har pentru postire. Prin 
care să punem început bun mântuirii noastre. 


(Extras din cartea: Pr. conf. univ. dr. Constantin Necula - Duminici în dar: 
Predici şi gânduri) 


Pr. Constantin Necula: Acolo va fi şi inima ta (Matei 6, 14-21) 


Edoxologia.roj 


Parcă niciodată ca acum nu e nevoie de un text ca acesta, rostit de Domnul Hristos 
îndată după ce-i învaţă pe apostoli să se roage. Pentru că deschiderea Evangheliei 
acesteia, rostite în Duminica numită a alungării lui Adam din Rai, este rugăciunea 
pe care noi o ştim sub numele „Tatăl nostru” (Matei 6, 9-13). Rugăciunea care ne 
scoate din rostirea păgână a nevoilor noastre - din care am făcut rugăciuni. Ne 
spune atât de simplu Domnul: „Când vă rugaţi, nu spuneţi multe ca neamurile, că 
ele cred că în multa lor vorbărie vor fi ascultate” (Matei 6, 7). La vremea vorbăriei 
de acum, transferate în tot soiul de proiecte la care ne lăudăm că-l luăm părtaş pe 
Dumnezeu - deşi ştim că lumina nu are părtăşie cu întunericul - descoperim că nu 
simpla rostire este temei de rugăciune. Așa cum nu ne-mâncarea este rostul de preţ 
al postirii. A te ruga și a posti - la prezentul absolut - rămân legate de alte „verbe” 
ale mântuirii. Pe acestea ne ajută Mântuitorul să le identificăm şi să le trăim, ca 
daruri şi ca semne ale omeniei noastre. 


De aceea, în fapt, cuvintele Evangheliei din această Duminică sunt legate de cu- 
vintele rugăciunii pe care le rostim în fiecare zi şi care în ritualul Bisericii sunt 
rostite în fiecare ceas ori context. Nu există, în fond, rugăciune particulară ori de 
cult fără ca în ea să nu audă tonul rugăciunii dăruite de Domnul nouă, Rugăciunea 
Domnească - Tatăl nostru. Şi cuvântul cheie rămâne legat de iertare. De iertarea 
aproapelui ca fundament al iertării noastre. De iertarea aproapelui drept iertare a 
noastră propriu-zisă. 


Sunt atât de grele de har cuvintele Rugăciunii ce tocmai îi învățase pe ucenicii Săi 
Domnul, încât Acesta simte nevoia să le explice. Pentru omul Legământului nu 
exista iertare. Nu exista o teologie a iertării în Vechiul Legământ. Existau con- 
flicte, bătălii, ruperi ale lumii iudaice în partide şi interese. Existau boli incurabile 
şi morți. Exista nădejdea venirii unui Mesia. Şi promisiunea unui Rai pierdut, tot 
mai în urma istoriei poporului ales. Și exista această teologie a lui Israel ca popor 
ales, care poartă în măduva sa spirituală Legământul dintre Dumnezeu şi Avraam. 
Semn în carne. De aceea, multe ale cărnii erau ținute cu stricteţe straşnică (Edmond 
Fleg, Anthologie Juive des origines au Moyen Age, Paris, 1923, 330 pg.). 


Dacă aveţi curiozitatea să citiți poruncile legate de viaţa comunitară ori de viața 
spirituală a poporului ales, veţi identifica multe restricții crescute din nevoia 
mediului de viaţă propriu-zis, din nevoia ca poporul să fie organizat şi protejat 
sanitar. De bază însă rămâneau cele cuprinse în Decalog. Din ele decurgând - în 
funcție de orientarea religioasă pe care o dobândeai, de „partidul” religios căruia te 
afiliai în timp, un soi de confesiuni de astăzi ori fracțiuni confesionale - legi şi 
comportamente (puteți afla amănunte citind Eduard Lohse, Mediul Noului Tes- 
tament, Sapientia, laşi, 2010, 380 pg.). Domnul lisus Hristos ştie bine cui vorbeşte. 
De aceea aduce toate preocupările la un numitor comun: Dumnezeu-Tatăl! ÎI 
reaşeză pe Dumnezeu-Tatăl în centrul adorării, închinării. De aceea afirmă în mod 
repetat că a venit să plinească voia Tatălui. lar voia Tatălui vădită în aceste versete 
este iertarea, una dintre trăsăturile de caracter comunitar care - remarcăm cu fiecare 
clipă - nu ne prea înnobilează nici pe noi azi. 


Exerciţiul de teologie a iertării pe care ni-l propune Hristos este simplu. Iertarea e 
legată de Tatăl nostru cel Ceresc şi de forța noastră de a identifica şi ierta greşelile 
aproapelui. Pentru că nu poţi face pe iertătorul, nu-i aşa, dacă inventezi greşeli pe 
care să le ierți. Ci, mai întâi trebuie să ai discernământul atent al identificării gre- 
şelii care trebuie iertate. Nu. Domnul Hristos nu ne cere să iertăm oameni ci 
greşeli. De unde minunata spusă a Sfântului loan Gură de Aur: „urăsc păcatul dar 
iubesc pe păcătos”. 


De departe cea mai grea misiune a inimii unui om credincios. Domnul Hristos 
leagă iertarea de postire şi identifică modul în care ea rodeşte. Postul omului 
iertător este plin de bucurie, de sens, de lumină. Făţăria nu ţine loc de față aşa cum 
surogaturile sincretiste nu ţin loc de Dumnezeu. Postul în tainiţa inimii - pe care-l 
recomandă Domnul - nu înlocuiește postul cu reflecţie publică. Îl adânceşte în 
rădăcina de Rai a ascultării: a nu mânca din pomul cunoașterii pentru a păstra 
roada nemuririi, vieţii veşnice. Pentru că Dumnezeu refuză să fie altfel sfințit 
Numele Său, în lipsa acestui angajament al sufletului pentru mântuire. Nu te poți 


angaja întru mântuire decât în linia acestei postiri de carnea aproapelui tău pe care, 
altfel, l-ai sfâşia pentru greşelile reale ori închipuite în care îți poţi scălda uneori 
propria răutate. De aici importanţa Duminicii acesteia: vindecarea de cunoaşterea 
binelui şi răului în funcţie de toanele tale de neiertător. 


Pentru aceasta insistă Mântuitorul pe adevărata comoară a postirii: vederea în 
ascuns de către Tatăl nostru cel Ceresc a nevoinţei noastre în postire. În în- 
depărtarea de ispitirea din mâncarea roadei binelui și răului și apropierea de 
săturarea cu rodul veşniciei. Această nădejde este comoara pe care nici furii şi nici 
molia şi nici rugina nu le pot fura, săpa ori strica. Pentru că ea este mereu în 
Lumina privirii tainice a Tatălui. Care străbate până în inima noastră. De aici și 
îndemnul: Unde este comoara ta, acolo va fi și inima ta! (Matei 6, 21). Că exer- 
cițiul postirii este fundamental curăţirii de ispita judecării aproapelui ne-o arată în 
continuarea Capitolului 6 din Evanghelia după Matei Domnul Însuși: „Luminătorul 
trupului este ochiul; de va fi ochiul tău curat, tot trupul tău va fi luminat. lar de va 
fi ochiul tău rău, tot trupul tău va fi întunecat. Deci, dacă lumina care este în tine 
este întuneric, dar întunericul cu cât mai mult!” (Matei 6, 22-23). Exerciţiul dintâi 
al postului este să ne curăţim de suficiența judecării aproapelui, de condamnarea 
lumii în care trăim pentru că noi, perfecţi, nu ne simţim bine în ea. 


Problema furtunii de vorbărie din zilele acestea se vădeşte a fi nu necurăția inimii 
ori toxicitatea cuvintelor înveninate aruncate pe piața de non-valori a vieţii noastre 
publice. Ci lipsa de inimă. Nebunia unei comori care se ia rapid de la noi: ratingul! 
Care chiar nu mai contează în mai puţin de 24 de ore. Uneori nici câteva minute. 


Scriu aceste gânduri încercând să înțeleg de unde răutatea care izvorăşte din textele 
şi atitudinile noastre. De unde această lipsă de onestitate în raport cu inima aproa- 
pelui nostru? Oare din faptul că ne maimuțărim mereu rugăciunile şi postirea și 
încercăm mereu să facem totul cu gălăgie şi tonus paralizat de aroganță? Dacă e 
aşa, să ne ierte Dumnezeu şi să ne ajute să ne recăpătăm inima. Locul în care 
Dumnezeu priveşte în taină postirea noastră. 


Duminică seara, în chinoniile creştine se cere iertare. Unii de la alţii, oamenii se 
binecuvântează, iertându-se. Încercăm? Putem, oare, să iertăm înainte de a ne duce 
și de a nu mai fi decât ceea ce... am iertat? 


Părintele Constantin Necula, mesaj la început de post: „Vă rog să vă 
concentrați pe icoane, nu pe ecrane de televiziune” 


Odoxologia.ro 


În duminica primă a postului Paştelui, vă învit la o călătorie a virtuţilor așa cum 
Biserica ne cheamă de fiecare dată, de fapt. Aş vrea ca în fiecare întâlnire pe care o 
vom avea să limpezim împreună de unde nouă cinstea aceasta să postim de dragul 
Învierii Mântuitorului Hristos. 


Ne despărțim de o duminică grea, o duminică dificilă pentru că ne aduce aminte de 
unde plecăm, de alungarea din Rai. Suntem chemaţi să nu fim ca Adam şi Eva, dar 
până la urmă să fim după chipul şi asemănarea lui Dumnezeu Cel care pe Adam și 
Eva chemându-i la Sine, iar aceştia goi fiind, ruşinându-se, promite şi ridicarea 
păcatului din mijlocul lor şi redăruirea dimensiunii nemuritoare întru care postim, 
întru care viem, întru care înviem. De aceea, îmi îngădui să vă spun: postiţi cu 
zâmbetul! Postiţi cu dragoste! Postiţi cu bucurie! Nu suntem nişte „looseri” de 
Dumnezeu, ci suntem cei care primindu-L pe Hristos de partea noastră, ştim că 
postim de dragul Lui şi pentru împlinirea în El. 


Săptămâna aceasta ne va chema la o frumoasă deschidere de inimă, la o întâlnire 
cu canoane, cu rugăciuni, cu cântări speciale, mai cu seamă cu efortul acesta de a 
ține bine închis eşantionul de consumism pe care îl avem fiecare dintre noi în casă 
- frigiderul. Nu e vorba doar să nu mâncăm, ci e vorba şi să nu ne lăsăm mâncaţi de 
ură, de răutate, de neatenţie, de lipsă de dragoste în raport cu oamenii. Poate că 
vom posti mai cu înțelepciune dacă ne aducem aminte în ce vremuri trăim, cât de 


grea este de înfruntat această perioadă, cât de dificil ne este să rămânem oameni 
când ceilalți ne cer să fim ne-oameni. 


Vă rog să vă concentrați pe icoane, nu pe ecrane de televiziune. Să vă concentrați 
pe cuvinte, nu pe vorbărie. Pe rugăciune, nu pe bârfă, nu pe ură, nu pe minciună, 
nu pe delaţiune duhovnicească. Să vă concentrați pe ce ne-a dat Hristos mai de 
preţ: aşteptarea Învierii. Postim pentru că așteptăm să ne întâlnim cu Domnul Cel 
înviat. Nu postim ca nişte oameni înfrânți. Nu postim, dacă vreţi, cu braţele 
coborâte a umilință și a înfrângere, ci postim ca nişte oameni curajoşi, ca niște 
oameni care știm că Îl avem de partea noastră pe Domnul Hristos. În lume ştim că 
sunt ispite, ca şi în viețile noastre, dar Dumnezeu ne vrea îndrăzneţi în postire. 


Sfânta cântare a Triodului ne îndeamnă să intrăm în stadionul virtuţilor, în această 
încercare de a ne exercita şi de a ne exersa în virtuțile care ne ţin vii. De aceea îi 
frumoasă perioada aceasta a postului. E ca o sală de sport - mi-ar fi plăcut să o 
spun eu, dar a spus-o Sfântul Ambrozie cu sute de ani înainte - o palestră spi- 
rituală, o sală în care învăţăm să ne dezvoltăm conştiinţa, lucrarea şi virtuțile de 
care avem nevoie ca văzându-l pe Domnul Hristos să nu-L confundăm. Și, mai cu 
seamă, să nu confundăm alți dumnezei ce se prezintă atât de minunat înaintea 
noastră cu Dumnezeul nostru Cel viu. 


În taina aceasta a deschiderii postului trăim, de fapt, şi măsura duhovniciei pe care 
fiecare dintre noi am asumat-o. E înţelept Dumnezeu. Nu ne-a chemat dintr-o dată 
să urcăm pe o pantă abruptă, ci de fiecare dată ne face câte o oprire, ne face câte o 
staţie în care să ne oprim, să ne tragem sufletul şi să mergem cu discernământ mai 
departe. De fapt, ce ne cere cu adevărat postirea este să ne recăpătăm discer- 
nământul, discreția, bunul simţ de a fi creștini ortodocşi. 


Mă rog la Dumnezeu să fim sănătoşi toți şi să putem să ducem cu frumuseţe 
provocarea aceasta a postului la îndeplinire. E o provocare să dobândim virtuţi, să 
lucrăm cu ele. Să punem mâna pe Scriptură şi să citim. Să nu ne temem să ne 
rugăm. Să ţinem Psaltirea aproape de sufletul nostru şi măcar de un verset din ace- 
lea să ne agăţăm. „Miluieşte-mă, Dumnezeule, după mare mila Ta” (Psalmul 50, 
1). Să înţelegem că singura certitudine care ţine lumea este mila lui Dumnezeu şi 
din ea ne hrănim toți. 


Țineţi minte că la Facere se spune: „a fost seară și a fost dimineaţă: ziua întâi” 
(Facerea 1, 5). Aşa va fi în fiecare zi din postul acesta, care e o cincizecime de zile 
în care ne sporim iubirea. Să mergem! Ierusalimul se vede de departe. 


Pr. dr. Dorin Picioruş - Predică la Duminica Izgonirii lui Adam din Rai [2012] 


Iubiţii mei, iată-ne şi la începutul Postului Mare, adică în momentul când postul 
devine cotidianitatea/ ritmul zilnic al vieţii noastre ortodoxe, timp de 7 săptămâni, 
până la Invierea Domnului! 


Postul e aspru, trebuie să ne raportăm la el pe măsura vârstei şi a sănătăţii 
noastre...a muncii pe care o depunem...căci pentru post...trebuie să ai 
exerciţiu. ..care aduce, în timp, rezistibilitate/ obişnuinţă. 


Altfel, după o săptămână-două...se văd sincopele în viaţa noastră, lipsa de putere, 
sleirea fizică, perturbarea creierului... 


De aceea postul trebuie învăţat din copilărie, puţin câte puţin, pentru ca el să 
devină ceva firesc pentru noi, aşa cum ne devine firească cantitatea de mâncare şi 
de băutură cu care ne-am învăţat. 


De aceea vă îndemn la faptul de a nu considera că trupul nu are logica lui...şi că 
putem să postim, deodată, dacă până acum nu am postit în mod periodic...pentru 
că trupul şi creierul vă lasă/ dau rateuri dacă forțați lucrurile... 


Căci mâncarea de post echilibrată...în cantităţi pe măsura eforturilor şi a 
drumurilor zilnice pe care le facem e soluţia de a ajunge cu sănătatea întreagă la 
Paşti. 


Și Evanghelia zilei [Mt. 6, 14-21], iubiții mei, vorbeşte, în principal, despre 3 
coordonate ale vieţii ortodoxe şi anume: iertarea, postul şi milostenia. 


Lucruri cu legătură internă. ..sau care se cer a fi împreună. 

Pentru că ascultarea de Dumnezeu începe cu iertarea, cu dorinţa iertării lui 
Dumnezeu vizavi de noi...care ne învaţă să fim sensibili, atenţi cu alţii...dorind 
iertarea lor. 

ŞI până nu primim iertarea lui Dumnezeu, care ne înmoaie/ ne umanizează 
inima...nu ştim cum să ne manifestăm cu inimă, firesc, sensibil faţă de aproapele 
nostru. 

Și iertarea altora este o milostenie. 


E o grijă atentă la sufletul lor...şi al nostru. 


Pentru că grija aceasta de a ierta şi a te ruga pentru întreaga umanitate e o grijă de 
conştiinţă...care există în adâncul fiinţei noastre...Şi care se naşte din iertarea Lui. 


Şi cum să mai fim insensibili, când iertarea lui Dumnezeu...mila lui Dumnezeu 
faţă de multele noastre păcate...curăţirea lor din noi...ne-a schimbat inima, adică 


ne-a făcut-o plină de har, cu gândul lui Dumnezeu în ea? 


De aceea am spus că trebuie să învăţăm de la Dumnezeu iertarea...ca Să ştim 
CUM Să iertăm. 


Cum să îmbrăţişăm... 
Cum să îl vedem pe cel din faţa noastră. 


Ce cuvinte...ce fel de mod de a pune problema trebuie să avem...ca Să intrăm în 
inima lui... 


Căci după cum observaţi...a-l vedea pe altul...nu înseamnă, în mod 
neapărat...şi a-l înţelege. 


Pe lângă faptul de a-l vedea, de a-l auzi, de a fi citit despre el...de a auzi de la alţii 
lucruri despre el...ca să îl vezi pe cel din faţa ta...ai nevoie de ochii lui Dumnezeu, 


adică de harul Său, ca el, cel din faţa ta să şi se desluşească...să se lumineze 
prezenţa sa interioară în conştiinţa noastră. 


Pentru că omul nu este o ființă uşor de înţeles...ci, dimpotrivă, este o taină abisală, 
profundă, paradoxală, neînţeleasă în înţelegerea e1...care are nevoie de revelare/ de 
descoperire continuă înaintea ochilor inimii noastre. 


Aşa se face că există tomuri imense cu opera Sfântului loan Gură de Aur sau a lui 
Mihai Eminescu...pentru că au avut nevoie de zeci de mii de cuvinte pentru ca să 
îşi astâmpere setea de cunoaştere şi de redactare a cunoaşterii personale. Dar şi mai 
multe sunt cărțile despre ei...care vor să pătrundă în gândirea, în sensibilitatea 
lor...adică în taina lor. 


Și de aceea nevoia vitală de exegeză...de muncă de cercetare pe texte...pe vieţile 
lor...pentru a surprinde...şi mai mult...taina vieţii lor...care suscită mereu 


interesul... 


Interesul viu pentru celălalt. ..pentru alteritatea care ne cheamă să o cunoaştem...şi 
care ne fortifică existenţa. 


Astfel citirea de cărți sfinte, de cărți erudite, de cărți pline de informaţie formatoare 
de conştiinţă e un post al minţii...şi o delectare a duhului nostru în acelaşi timp. 


Marea carte te face să posteşti de lucrurile minore, de lucrurile uşoare şi sterile. 


În locul unor ziare impudice, a unor saituri cu plăceri perverse, a unor bancuri de 
prost gust sau a unor filme cu tot felul de bizarerii...a citi viaţa unui Sfânt sau 
opera sa teologică înseamnă a posti cu mintea...a vedea cu mintea înţelesuri 
adânci...a te responsabiliza şi mai mult în faţa greutăților vieţii. 


Pentru că, după cum vedem, acum, în aceste zile de mare încercare pentru 
România...în faţa durerii, a bolii, a cataclismului...nu ne salvăm cu bancuri şi cu 
filme porno...ci prin solidaritate, prin muncă energică, prin rezistență în faţa 
durerilor şi a grijilor de tot felul. 


Și de aceea Evanghelia de astăzi începe cu iertarea...cu iertarea oamenilor: pentru 
că iertarea reală e un factor de progres, de înaintare în relaţie atât pentru noi cât şi 


pentru cei pe care îi iertăm. 


A bate pasul pe loc înseamnă a nu ierta. 


Pe când a ierta înseamnă a merge mai departe...şi a fi întotdeauna capabil de o 
întâlnire, faţă către faţă, cu cei pentru care te rogi... 


Insă ieri pe un altul...pentru că ştii că Dumnezeu iartă enorm de mult în 
comparaţie cu noi. 


Noi iertăm omeneşte...pe când Dumnezeu iartă dumnezeieşte, ca un Preaiubitor 
de oameni. 


Şi prin iertare...prin cererea iertării în faţa lui Dumnezeu şi a oamenilor intrăm 
în firescul postului...care e firescul vieţii paradisiace, unde postul era ascultare 
şi unde ascultarea de Dumnezeu era bucurie şi vedere dumnezeiască. 


Căci după izgonirea Protopărinţilor noştri din Rai, datorită păcatului lor, a urmat 
pocăinţa, lacrimile, postul lor...care i-a curățit de păcate...şi care i-a scos din 
lad...la venirea Domnului. 


Acesta e motivul pentru care duminica de azi poartă titlul Duminica Izgonirii lui 
Adam din Rai: pentru că drumul nostru spre Învierea Domnului e drumul 
pocăinţei, ca şi pentru Protopărinţii noştri Adam şi Eva...pocăinţă care ne umple 
de bucurie. 


lată de ce postul nostru nu e tristeţe: pentru că aduce bucuria duhovnicească! 


Când oamenii se întristează din cauza greutăţii postului...se întristează pentru că se 
gândesc la plăcerile gustative...la umplerea stomacului cu orice deliciu... 


Dar când omul posteşte cu adevărat...nu se gândeşte la ce nu mănâncă, nu se 
gândeşte la câte săptămâni de post ne stau înainte...nu se gândeşte la câte metanii, 
câte cărţi sau la câte slujbe merge...sau la cât o să slăbească...ci e bucuros că se 
întraripează interior de bucuriile tainice, sfinte, dumnezeieşti ale postului. 


Pentru că postul nostru e plătit imediat cu multe bucurii dumnezeieşti de către 
Dumnezeu... 


Și la fel milostenia...şi orice lucru bun pe care îl facem: ne umplu de har, de 
înţelepciune, de pace, de omenie. 


Adică Dumnezeu ne dă cu mult mai mult...decât dăm noi...şi ne iartă infinit mai 
mult decât iertăm noi...şi ne umple cu plăceri şi mai înalte...decât acestea 
grosiere...care durează câteva ore după masă. 


Și dacă iertarea...aduce bucurie...postul...aduce bucurie...milostenia...aduce tot 
bucurie...de trei ori bucurie...pentru că bucuria este starea cotidiană a celui ce 
posteşte. 


Pentru că bucuria e starea cotidiană a ortodoxului...şi când e post şi când nu €... 
Insă bucuria ortodoxului nu e o euforie egoistă sau o autoiluzionare! 


Pentru că ea se naşte în relația dintre Dumnezeu şi noi...şi, în acelaşi timp, dintre 
ceilalţi şi noi. 


e Când iertăm...suntem în relaţie cu cel iertat...şi care se împacă cu noi. 

e Când postim suntem...în relaţie cu Dumnezeu...pentru Care ne curăţim şi 
mai mult simţirile...pentru ca să Îl înţelegem pe EI care e Duh. 

e Când dăm milostenie suntem... în relaţie cu cei pe care îi ajutăm. 


De aceea am subliniat faptul că bucuria ortodoxă nu e o autoiluzionare...ci o 
realitate personală şi interpersonală...şi nu e nici o euforie egoistă...în care eu mă 
bucur de lucruri pe care le fac pentru mine...ci e o bucurie din relaţie, din relația 
care îmi umple inima de simţiri umane, calde, responsabile... 


Pentru ce ne indignăm, de fapt, în aceste zile, când ne referim la faptul că suntem 
umiliți şi mințiţi, că nu suntem respectaţi cum se cuvine? 


Pentru lipsa relaţiilor fireşti dintre cei pe care îi alegem şi noi, alegătorii. ..şi pentru 
lipsa raportării principiale la diverse straturi ale societăţii. 


Dacă majoritatea şi-ar face treaba în mod conştiincios, negândindu-se la a abuza de 
funcție sau la a fura...atunci nu ar exista un grad major de nemulțumire socială. 


Insă când încalci regulile principialităţii nu mai ai nici credibilitate. 


Credibilitatea se obține prin muncă asiduă şi prin demnitate. 


Dacă vrei să iei ochii audienței, ai publicului sau ai clienţilor tăi...dacă vrei numai 
atât...nu valorezi mare lucru. 


Pentru a valora trebuie să impui respect prin munca pe care o faci şi prin 
demnitatea pe care o degaji. 


Aşa stând lucrurile, iubiţi fraţi şi surori întru Domnul, vă doresc să intuiţi bucuria 
din spatele abstinenţei...bucuria care e comoara noastră! 


Căci postul de imagini, de senzaţii tari, de moliciuni multe, de evidenţiere de 
sine...pe lângă postul de mâncare şi de plăceri sexuale...e postul care tezaurizează 
harul lui Dumnezeu în inima noastră. 


Fiindcă comoara de bine din noi...e comoară de fapte bune pe care am strâns-o 
întru harul lui Dumnezeu. 


Și nimeni nu ne poate otrăvi inima cu gânduri, sentimente şi fapte nocive...dacă 
noi mâncăm harul lui Dumnezeu cu dorul inimii noastre. 


Părintele Ion Cârciuleanu - Postul creştinesc 


Începem de mâine sfântul şi marele post al Paştelui. Păşim cu credinţă şi smerenie 
aşteptând de la Dumnezeu iertarea păcatelor noastre şi mântuirea sufletească. 


Păşim cu inimile încălzite şi cugetele întărite de dulceaţa sfintelor cântări ale 
Triodului, care cu trei săptămâni mai înainte ne cheamă în taina utreniei: “uşile 
pocăinţei deschide mie, Dătătorule de viaţă. Că mânecă duhul meu la biserica 
Ta cea Sfântă”. 


De aceea, pentru a ne putea apropia cu vrednicie de marele post, biserica a căutat 
să ne pregătească sufleteşte în mod deosebit. 


Mai întâi, în prima duminică a Triodului, ne-a învăţat cum Să ne rugăm, cum Să 
putem obţine acea hrană spirituală a sufletului după care tânjeşte sufletul 
nostru. 


Ne-a aşezat în faţa ochilor sufleteşti parabola vameşului şi a fariseului — cei doi 
oameni reprezentativi pentru noi -, care, îndemnați să se roage şi să comunice cu 
Dumnezeu, vin în templul Său ca să-L cinstească, să-L onoreze cu fiinţa lor, să se 
dăruiască şi să se contopească în rugăciune cu Dumnezeu. 
> Am văzut ţinuta mândră a fariseului, cunoscător al legii şi împlinitor al 
poruncilor lui Dumnezeu date prin Moise. Sigur de sine, stăpân pe viaţă şi 
pe sufletul său, sfidând pe toţi, pe oameni şi chiar pe Dumnezeu, în loc de 
rugăciune de iertare, el se laudă. 


> Am văzut smerenia vameşului îndurerat, îngenuncheat în colțul templului, i- 
am Simţit bătaia din piept şi am simţit cu toţii lacrimile sale fierbinţi, care 
ne-au înduioşat. Am cules de pe buzele lui arse de păcat cuvintele rugii sale 
fierbinţi ce implorau iertare şi împăcarea liniştită cu creatorul. El nu se 
lăuda cu nimic, nu se mândrea cu nimic, ci se umilea, plângea şi se ruga cu 
lacrimi de căință lui Dumnezeu să aibă milă, zicând: “Dumnezeule, 
milostiv fii mie, păcătosului”. 


lar cuvintele picurate din gura Mântuitorului Hristos la sfârşitul parabolei, se 
înscriu ca un “adevăr divin” lăsat nouă, tuturor credincioşilor, că zice: “Cel ce se 
înalță se va smeri şi cel ce se smereşte se va înălța”. 


Parabola, pe lângă faptul că anunţă o nouă relaţie şi dă o nouă valoare rugăciunii 
făcute cu smerenie, ridică virtutea umilinţei pe treptele cele mai înalte ale 
spiritualităţii. 


Icoana “fiului risipitor”, care se întoarce acasă la tatăl său, procesul sufletesc adânc 
petrecut în cugetul său, mustrarea de conştiinţă şi hotărârea de a se întoarce acasă, 
toate acestea care merg până la acceptarea pierderii dreptului de a se mai numi “fiu 
al tatălui său” şi “moştenitor al dragostei sale”, ne-au lăsat şi nouă, în fiinţa 
noastră, amărăciunea unor clipe petrecute în viaţă dincolo de voia lui Dumnezeu. 


În cuvintele: “Tată, am greşit” se cuprinde întreaga istorie a dorului de 
mântuire, întreaga frământare a veacurilor, toate luptele purtate pentru 
propăşirea credinţei creştine şi imaginea măreaţă a tuturor credincioşilor dornici 
de mântuire, ce-şi ridică, de veacuri, braţele spre ceruri implorând de la 
Dumnezeu iertarea şi mântuirea, zicând: “Tată, am greşit”. 


În acelaşi timp, alergarea tatălui înaintea fiului ce se întoarce acasă, îmbrăţişarea 
lor, hainele noi, inelul aşezat din nou pe deget — semnul cinstei şi al puterii, 
sacrificarea viţelului celui mai bun, bucuria generală din întregul cămin, toate 
acestea aureolează fericit cu nimbul iubirii de părinte legea firească a omenirii. Ele 
ne duc cu gândul la mărturisirea făcută de Mântuitorul când spune “că bucurie se 
face în cer pentru un păcătos care se pocăieşte”. 


Cuprinsul Sfintei Evanghelii ce s-a citit în biserică duminica trecută ne arată cum 
va fi judecata cea înfricoşătoare de apoi, sfaturile milei creştine care trebuie să 
împodobească sufletul fiecărui creştin. De o măreție fără seamăn, gceastă icoană a 
judecății celei înfricoşate cere din partea credincioşilor ca valorile morale şi ale 


iubirii creştine să fie împlinite în mod dezinteresat, împlinirea poruncilor ce 
izvorăsc din dragostea pentru aproapele, mila, ajutorul, înţelegerea, jertfa. 


Duminica de astăzi, dinaintea sfântului şi marelui post, a izgonirii lui Adam din 
Rai, ne dă imaginea îndurerată a clipei când prima pereche de oameni — Adam şi 
Eva — părăsesc paradisul, cea mai tristă zi din istoria omenirii, după credinţa 
noastră creştină. 


Această pedeapsă dată pentru călcarea poruncii divine, însoţită de blestemul dat de 
Dumnezeu primilor oameni, cu urmările lui: munca în sudoarea frunții pentru 
câştigarea existenţei, naşterea de prunci în dureri, blestemul ca pământul să nu mai 
dea roade ca până atunci, şi moartea, toate sunt lăsate posterităţii sub denumirea 
păcatului originar (strămoşesc). În acelaşi timp s-a hotărât şi posibilitatea mântuirii 
prin făgăduinţa “că urmaşul femeii va zdrobi capul şarpelui”. 


Pentru realizarea operei împăcării cu Dumnezeu, pentru reinstaurarea omului în 
starea cea dintâi, s-a desfăşurat întreaga iconomie a mântuirii, care s-a desăvârşit 
prin întruparea Domnului şi Mântuitorului nostru lisus Hristos, prin jertfa sa pe 
cruce şi Învierea sa. La temelia acestei opere este iertarea, ca una din condiţiile 
mântuirii. 


De aceea, azi, sfânta noastră Biserică, dându-ne un fragment din predica 


Mântuitorului, ţinută pe munte, 
Iertare, 


post şi milostenie - iată o treime din fapte bune, cu ajutorul cărora putem 
străbate această vreme sfântă făcând adevărata pocăință. Este o strânsă legătură 
între aceste trei fapte bune căci “în zadar posteşte cel ce urăște pe fratele său. În 
zadar posteşte cel ce nu-şi deschide inima spre fratele său în lipsuri şi suferinţă. 
Cel ce le uneşte pe aceste trei şi le împlineşte, face adevărata pocăință”. 


După ce ne-a arătat cum să ne rugăm şi ne-a dat rugăciunea Tatăl nostru, 
rugăciunea domnească (Mat. 6, 10-13), a accentuat problema iertării aproapelui 
drept condiţie a iertării noastre, căci cine este fără de păcat? În acest raport 
Mântuitorul ne arată că iertarea şi mântuirea nu pot veni decât prin aproapele 
nostru, viaţa noastră viitoare depinde nu atât de noi, cât de aproapele nostru, căruia 
trebuie să-i iertăm ceea ce ne-a greşit. Şi ce frumos lucru este ca să te poţi cunoaşte 
pe tine însuţi şi să cunoşti şi pe alţii! A ierta în sensul creştin nu înseamnă a ierta 
numai greşelile mici, nici a ierta astăzi şi mâine nu. 


Măsura iertării o arată Mântuitorul în răspunsul pe care îl dă Sfântului Apostol 
Petru: “ci de 70 de ori câte 7”, adică ori de câte ori ar fi greşit cineva, suntem 
datori să iertăm fără a hotări numărul greşelilor (Mat. 18, 21-22). 


Jertfa Domnului lisus, pe lângă că este expresia cea mai desăvârşită a iubirii divine 
față de omenirea căzută (loan 3, 16), ea este şi un act de răscumpărare, inclusiv de 
iertare, făcut din partea lui Dumnezeu, “prin sângele Lui şi iertarea păcatelor” 
(Efes 1,7). 


Iertarea poate fi considerată aici ca început al mântuirii noastre. 

Impăcare definitivă fără iertare, nu există, precum nu există nici iertare fără jertfă. 
Măsura iertării este jertfa. Iertarea cu atât mai mult îmbracă haina desăvârşirii, cu 
cât are mai mult preţ de jertfă. 

Jertfa de pe Golgota a fost şi este cel mai mare act de iertare, care îşi profilează 
luminile dincolo de veacuri şi e în stare să trezească la viaţă întru Hristos toate 


conştiinţele căzute în derută. 


Deci viaţa noastră capătă un caracter social. Ea merge până la sacrificiu şi se 


încadrează în opera de slujire a oamenilor. 


Dar iertarea din partea lui Dumnezeu a păcatelor noastre este condiţionată, între 
altele, de iertarea din partea noastră a greşelilor aproapelui nostru. Căci aşa ne 
învaţă lisus în rugăciunea Tatăl nostru: “Și ne iartă nouă păcatele noastre, 
precum şi noi iertăm greşiţilor noştri” (Mat. 6, 12). 


lată deci, că iertarea ni se prezintă aici sub raportul reciprocităţii. 


“Jertând altora, vouă înşivă daţi iertare”, spune UITI Lerta- 


rea în creştinism primeşte pentru prima dată acest caracter condiţionat. 


Cât de minunată poate fi imaginea acelui moment, când, ascultând de glasul 
Sfintei Evanghelii, vom merge spre fratele nostru “om” cu mâna întinsă, cu 
surâsul pe buze şi cu inima plină de dragoste! Și să ştim că în persoana 
aproapelui nostru găsim pe Hristos! EI este cel ce ne va primi şi ne va mângâia, 
cel ce ne va învăţa ce să facem atunci când cineva dintre oamenii noştri ne va 
face să suferim. Ne va învăţa să ascultăm sfaturile acestea care ne vor face să 
câştizăm Împărăţia Cerurilor: totdeauna aceleaşi, totdeauna sfinte, totdeauna 
măreţe — să faci, să rabzi şi să iubeşti. 


În continuare, Sfânta Evanghelie de azi, la începutul postului celui mare, ne arată 
conţinutul şi sensul adevăratului post, pentru ca, bine şi corect înţelegându-l, să-l 
putem săvârşi spre folosul nostru sufletesc şi trupesc. 


În timpul postului, fariseii şi cărturarii, pentru a avea laudă de la oameni, ei îşi 
smoleau feţele, umblau nespălaţi, cu părul nepieptănat şi trişti, ca şi cum erau gata 
să cadă de foame şi de priveghere. Frau admiraţi de masele necunoscătoare şi prin 
aceasta comiteau cea mai gravă încălcare a respectului faţă de porunca de a posti. 
De aceea, Mântuitorul, căutând să arate încă o dată puritatea şi frumuseţea 
postului, în cuvintele Sfintei Evanghelii de azi zice: “Când postiţi nu fiţi trişti ca 
fățarnicii; că ei îşi smolesc feţele ca să se arate oamenilor că postesc. Adevărat 
vă spun vouă, îşi vor lua plata lor”. Şi adresându-se ucenicilor, şi prin ei şi nouă, 
zice: “Tu, însă, când posteşti, unge capul tău şi faţa ta spală. Ca să nu te araţi 
oamenilor că posteşti, ci Tatălui tău, care vede toate în ascuns şi-ţi va răsplăti 
ție” (Mat. 6, 16-17). Prin urmare, prin aceste cuvinte ale Domnului lisus, reiese 
că valoarea cade pe aspectul spiritual (duhovnicesc) al postului, adică întărirea 
puterilor sufleteşti asupra poftelor trupeşti. 


Dacă nu avem în vedere, în practicarea postului, aspectul lui spiritual, atunci partea 
lui materială nu poate avea decât valoarea unui regim alimentar, pe care ni-l 
recomandă medicina, dar este lipsit de valoarea lui religios-morală. Adevăratul 
post este la fel cu rugăciunea, prin ferirea de mândrie, cu multă mulţumire 
sufletească şi cu încredere puternică în ajutorul lui Dumnezeu. În afară de aceasta, 
prin post omul îşi înfrânează mai uşor poftele trupeşti; este un act de voinţă, care 
arată dominaţia asupra instinctului de hrană şi asupra poftei şi plăcerilor legate de 
acest instinct; este expresia pocăinţei pentru păcate; este o jertfă bine primită la 
Dumnezeu; este un act de cult, adică o faptă de cinstire a lui Dumnezeu (Învățătura 
de credinţă ortodoxă, Bucureşti, 1952, întrebarea 293). 


Deci, postul este o jertfă, o înfrânare a ta proprie, o biruinţă asupra omenescului 
trecător. El trebuie desăvârşit în taina vieţii şi a sufletului, este un act de 
intimitate spirituală, o bucurie. Și dacă postul şi rugăciunea noastră Sunt întărite 
de o jertfire a firii noastre, să ascultăm glasul divin ce spune: “milă vroiesc şi nu 
jertfă”, dorind să ne arate că dragostea pentru aproapele întrece orice act de 
cult, act formal, şi prin urmările ei se adresează direct lui Dumnezeu. 


În felul acesta înțelegând şi practicând postul, ne vom lumina mintea, ne vom 
curăţi sufletele şi trupurile de toată patima şi întinăciunea, ne vom înălța 
duhovniceşte la Dumnezeu şi vom ajunge să ne facem vrednici de lumina învierii 
lui Hristos. 


În încheierea Sfintei Evanghelii, Mântuitorul trece de la înfrânarea de la simţurile 
trupeşti la înfrânarea de la pofta pentru bunurile lumeşti, în sensul că omul 
credincios să nu fie preocupat numai de strângerea averilor materiale şi să le 
considere ca singurul scop al vieţii. Nu condamnă acestea, ci biciuieşte abuzul, 
specula, hoţia, nedreptatea. Prin cuvintele: “Nu vă adunaţi vouă comori pe 
pământ, unde moliile şi rugina le strică, hoţii le sapă şi le fură, ci vă adunaţi 
vouă comori în cer, unde nici moliile, nici rugina nu le strică şi unde furii nu le 
sapă, nici nu le fură”. Acesta trebuie să fie scopul în sine, comoara spirituală a 
creştinului, şi în acelaşi timp, comoara spirituală a unei comunităţi sau a unui 
popor. Dacă vom recunoaşte că acesta este scopul suprem al frământărilor şi al 
luptelor de o viaţă — formarea caracterului, înzestrarea fiinţei tale cu această 
comoară de virtute care te face să te cunoşti mai întâi pe tine şi de a-ţi curăţi fiinţa 
de interese minore şi egoiste, şi dacă vom recunoaşte că “mai presus de toate este 
fericirea, pacea şi mântuirea”, atunci fiecare şi-a făcut datoria. Căci peste aceste 
realizări cad cuvintele Mântuitorului din Sf. Evanghelie de astăzi: “Unde este 
comoara voastră acolo este şi inima voastră”. Prin aceste cuvinte 

Comoara 
noastră să fie uşoară ca să poată urca şi prețioasă să poată fi primită de 
Dumnezeu. 


lată că acum, la începutul Sfântului şi marelui post al Paştelui, Biserica ne arată 
încă o dată ce să facem ca să ne mântuim, ce să facem să putem ridica firea noastră 
la echilibrul pierdut de primii oameni - la izgonirea lui Adam din Rai; ce să facem 
ca să putem privi cu linişte, demnitate şi vrednicie lumina şi bucuria învierii; ce să 
facem cu viaţa, cu inima, cu comorile pe care, fireşte, le strângem într-o viaţă; ce 
să facem să ne mântuim. 


De aceea, pentru a ne apropia cu credinţă, cu nădejde, cu demnitate de lumina 
învierii şi a mântuirii, să ridicăm privirea spre ceruri - sus, cât mai sus - şi să avem 
pururi în față cuvintele sfinte: “unde este comoara voastră, acolo este şi viaţa 
voastră”. Amin. 


Părintele Iosif Trifa - Evanghelia duminicii lăsatului sec de brânză - Ceva 
despre postul cel adevărat 


In evanghelia de azi, ne învaţă Mântuitorul cum trebuie să postim. In legătură cu 
această evanghelie, vom spune şi noi unele învățături despre post. 


Despre mântuirea sufletului se vorbeşte mult şi în multe feluri. De altfel, taina 
mântuirii este simplă. Greşeala lui Adam a lăsat în noi otrava păcatului; a lăsat pe 
„omul cel vechi“, firea cea veche. Domnul lisus a venit să nimicească această 
otravă; a venit să omoare în noi pe „omul cel vechi“, firea cea veche, ca să trăim în 
„omul cel nou“, în „omul cel duhovnicesc“ (cf. 1 Cor. 2, 14). Prin Jertfa Crucii 
Sale, Domnul lisus ne-a dat puterea „să murim faţă de păcat“ (Rom. 6, 2). 


Dar lucrul acesta nu merge aşa uşor. A muri față de păcat este o culme a mântuirii 
ce se poate ajunge numai după o viaţă întreagă de luptă şi biruinţă. Să ne 
însemnăm bine un lucru: firea noastră cea veche nu poate fi omorâtă cu totul. Ea 
poate fi slăbită, poate fi făcută nevătămătoare, dar nu poate fi omorâtă cu totul. 
„Adam cel vechi“ n-a murit cu totul în noi. Orice am face, orice am isprăvi, îl 
simţim că trăieşte în noi. 


Viaţa noastră este o războire neîncetată între „Adam cel vechi“ şi „Adam cel nou“; 
între firea cea veche şi firea cea nouă. In această luptă, Domnul lisus a venit şi ne-a 
adus ajutor de biruinţă. 


Eu îmi închipui firea cea veche în asemănarea imaginilor ce arată inima omului. 
Patimile cele rele sunt nişte urme din grădina Edenului; sunt nişte dobitoace ale 


diavolului. Aceste dobitoace au lipsă de „păşune“, de „mâncare“, altcum tânjesc şi 
amorţesc. Ele trăiesc cu mâncarea ce le-o dăm noi. Când le dăm mâncare, zburdă, 
iar când nu le dăm, tânjesc. În imaginea de mai sus se vede un om credincios, un 
om duhovnicesc, care nu dă de mâncare acestor dobitoace. EI îşi hrăneşte firea cea 
nouă cu rugăciune şi priveghere, iar pe firea cea veche, cu dobitoacele ei, „o 
omoară cu foamea“. Pe dobitoceştile patimi le-a pus pe foame, le-a amorțit cu 
foamea. Un astfel de om a pus la respect firea cea veche; a amorţit-o, a slăbit-o, i-a 
luat puterea şi a făcut-o neputincioasă. Un astfel de om îşi apără mereu firea cea 
duhovnicească prin priveghere şi rugăciune. Cheia mântuirii sufleteşti este tocmai 
asta: să ne apărăm cu darurile Domnului contra trezirii firii noastre celei vechi. 


Căci suntem tot mereu în primejdia de a simţi cum se trezeşte în noi firea cea 
veche, gustul după „carnea“ din Egipt. Câinele din noi n-a murit (poftele lumești), 
nici vulpea (viclenia), nici tigrul (mânia), nici porcul (beţia), nici păunul (trufia), 
nici şarpele (pizma) etc.; dar, de câte ori le simţim că se trezesc, trebuie să le 
punem pe foame, trebuie să le reducem mâncarea, sporindu-ne „mana“, mâncarea 
cea duhovnicească. 


În acest înţeles trebuie luat şi postul, ca un ajutor contra trezirii patimilor noastre. 
Îmbuibarea cu mâncăruri şi băuturi este o hrană pentru dobitoacele firii celei vechi. 
De hrana asta trebuie să ne ferim nu numai pe timpul postului, ci în tot timpul vieții 
noastre. „Precum pământul prea gras şi umed — zice NOII — 
naşte viermi, aşa şi îmbuibarea cu mâncăruri şi băuturi este cuib cald pentru 
viermii ispitelor şi poftelor rele. “ 


In chipul de alături se vede firea cea veche în trezire; se vede omul cel lumesc, care 
începe să-i dea de mâncare. Diavolul pregăteşte hrana firii celei vechi şi şopteşte 
omului celui păcătos să ia această mâncare, iar el o foloseşte... 


În multe chipuri şi feluri dau de mâncare necredincioşii firii celei vechi şi 
dobitoacelor ei. Cămara diavolului e încărcată cu fel de fel de mâncăruri pe seama 
asta. Dar dintre toate mâncărurile firii celei vechi, cea mai bună şi mai hrănitoare 
este alcoolul. 


Cum primeşte această hrană, firea cea veche cu dobitoacele ei îndată se trezeşte din 
somn şi începe a zburda (cum se vede în imagine). 


Despre lapte, spun doctorii că acesta conţine tot ce trebuie corpului nostru. Omul ar 
putea trăi numai cu lapte. Aşa e şi cu „laptele diavolului“, alcoolul. E în stare să 
hrănească el singur firea noastră cea veche; e în stare el singur să omoare sufletul. 


Vai, cum îl hrănesc oamenii tot pe omul cel vechi, tot firea cea veche! E plină 
lumea de răutăţi; dar cum să nu fie, când oamenii dau de mâncare numai firii celei 
vechi? Se beau în ţară la noi 14 miliarde de lei pe an ; se fumează 8 miliarde; 500 
de mii de cârciumi stau faţă în faţă cu 18 mii de biserici... Oare nu sunt şi aceste 
cifre grozave nişte dovezi despre mâncarea ce se dă dobitoceştilor patimi? 


Trăim vremuri cu creştini care trăiesc ascultând de şoapta lui satan: «Beţi, mâncaţi, 
chefuiți, păcătuiţi... trăiți-vă viaţa!»... 


Se sting posturile, se sting rugăciunile, se stinge privegherea... şi-apoi ne mirăm de 
ce ne-au biruit răutățile şi păgânătăţile. 


În acest înţeles trebuie să adâncim şi învăţătura despre post. Ne trebuie şi aici un 
post adâncit. Postul nu înseamnă numai Schimbarea unor mâncăruri, ci 
înseamnă întărirea firii noastre celei duhovniceşti şi slăbirea firii celei lumeşti. 
Postul trebuie să pătrundă şi el acolo, înăuntrul nostru, de unde ies răutăţile şi să 
ajute la „înţărcarea“ lor. Altfel, ce folos că oprim unele mâncăruri să intre în gura 
noastră, dar lăsăm, cu toată liniştea, să iasă sudalmele, minciunile, hulele etc? 


Schimbăm numai mâncărurile, dar purtările ba. Ne păzim de lapte, dar dăm drumul 
la „laptele“ diavolului, la alcool. 


In acest înţeles a zis Mântuitorul că „nu atât ceea ce intră, cât ceea ce iese din 
gură spurcă pe om“ (Matei 15, 11). lar mâncarea, adică numai mâncarea, zice 
Apostolul Pavel, încă nu ne va pune pe noi înaintea lui Dumnezeu (| Cor. 8, 8). 
» 
Rău fac cei care nu postesc, dar tot rău fac şi cei ce postesc rău, cei care văd 
bi) 
păcatul ascuns numai în mâncare, nu şi în inima lor şi în faptele lor. 


Un om din popor, ajuns odată în temniţă pentru o bătaie, a refuzat brânza ce i-a 
adus-o temnicerul într-o zi de vineri, spunând că-i Sfânta Vineri şi e păcat. 
Vedea păcatul ascuns numai în brânză, dar în fapta cea rea nu l-a văzut... Un 
astfel de post e ca o nucă fără miez, ca un fagur fără miere. 


„„ Posteşti? — întreabă Sfântul loan Gură de Aur. Arată-mi prin faptele tale! Să 


postească nu numai gura ta, ci şi ochii, urechile, picioarele şi mâinile tale. Că, 
de am mânca numai cenuşă, încă de nici un folos nu ne va fi postul, dacă noi ne 
înfrânăm numai de la mâncăruri şi de la păcate nu“. Nu acest fel de post am 
ales Eu, zice Domnul (Isaia 58, 6). 


În Biblie găsim multe pilde şi învățături despre cum trebuie să fie postul cel 
adevărat. Un astfel de post e şi cel pe care l-au făcut ninivitenii. Postul ninivitenilor 
n-a fost numai cenuşa şi înfrânarea de la mâncăruri, ci şi o schimbare în toată viaţa 
lor: „Și au început oamenii din Ninive a posti şi au strigat către Dumnezeu şi S- 
au întors fiecare din calea lui cea rea“ (lona 3, 5-10). Aşa să fie şi postul nostru! 


Traian Dorz - Îmbrăcaţi în Hristos (din meditații la Apostolul din Duminica 
Lăsatului sec de brânză — a Izgonirii lui Adam din Rai) 


we... Ci îmbrăcaţi-vă în Domnul lisus Hristos şi nu purtaţi grijă de firea 
pământească pentru ca să-i treziţi poftele.“ (Romani 13, 14) 


Există trei stări de credinţă şi trei feluri de credincioşi. Credință nestarornică, 


credinţă luptătoare şi credinţă neclintită. 


În starea cea dintâi sunt cei care s-au predat Domnului, dar nu în totul. Şi-au 


predat viaţa, dar nu şi-au predat firea. În umblarea lor cu Domnul încă mai 
lucrează mult şi de multe ori firea lor cea veche, pornirile lor dinainte, care au ca 
rod gânduri şi fapte ce îi depărtează adeseori de Domnul lisus şi de felul Lui de a 
fi. Aceştia seamănă cu un copil care umblă cu tatăl său, dar adeseori o ia prea 
înainte, ori rămâne prea în urmă. Unui astfel de copil i se întâmplă de multe ori să 
cadă, fiindcă el nu se ţine de tatăl. Şi uneori cade chiar foarte rău, dar cu toate 
acestea tot nu învaţă şi, îndată ce scapă dintr-un necaz, cade iarăşi în altul. 
Umblând când cu Domnul, când fără El, sufletul acesta nestatornic este când ici, 
când colo. 


EI nu are o credinţă neclintită şi de aceea uşor este atras când de o părere când de 
alta. Când de o învăţătură, când de alta, când de o adunare, când de alta. Şi, de cele 
mai multe ori, rămâne ori într-o rătăcire, ori în alta. Astfel de credincioşi nu ajung 
decât foarte puţini să aibă ca sfârşit al credinţei lor mântuirea pentru care au venit 
şi ei la Hristos când au fost chemaţi la Evanghelia dintâi. Cei mai mulți degeaba au 


crezut (1 Cor 15, 2). Şi suferă în zadar (Gal 3, 4). 


În starea a doua sunt cei care s-au predat şi ei Domnului lisus şi au făcut un pas 
mai departe, au ajuns până lângă Hristos. Și-au întins mâna spre Mâna 
Domnului, se ţin chiar uneori strâns de Domnul, dar şi aceştia au adeseori clipe 
şi stări când se scapă de Domnul, când se poticnesc de câte ceva şi pentru că nu 
Domnul lisus îi ţine pe ei, ci ei ÎI ţin pe EI, mâna lor slabă se desface şi ei cad. 
Uneori, chiar ţinându-se de Domnul, se uită prea mult ori într-o parte, ori în alta, 
ori la o ispită, ori la alta şi îşi încurcă picioarele şi într-o piedică şi în alta, făcându- 
i să alunece, să se rănească, să întârzie şi să sufere şi ei şi Domnul din cauza 
aceasta. În umblarea duhovnicească a acestui fel de credincioşi nu există niciodată 
o siguranţă deplină, nici o bucurie statornică, nici o mulţumire adevărată. Credinţa 
lor poate ajunge la dobândirea mântuirii, dar amintirile lor vor cuprinde multe 
păreri de rău şi roadele lor vor purta multe urme ce le vor scădea din preţ. 


Numai în starea a treia sunt adevărații credincioşi şi adevărata credinţă, pentru 
că aceştia au trecut şi de starea dintâi, cea cu Hristos, şi de starea a doua, cea 
lângă Hristos, şi au ajuns în Starea cea singură desăvârşită, cea în Hristos. Din 
această stare Sfântul Pavel spunea: Pot totul în Hristos (Fil 4, 13)... Pentru mine a 
trăi este Hristos (Fil 1, 21). Fiindcă numai cine este în Hristos este o făptură nouă 
(II Cor 5, 17). Nu este nici o osândire pentru cei ce sunt în Hristos (Rom 8, 1-2). 
Omul în Hristos are descoperiri cereşti (II Cor 12, 1). Şi cei în Hristos vor învia 
întâi (| Tes 4, 16). 


Fiul meu şi sufletul meu, numai această credință este adevărată, şi este sigură, şi 
este biruitoare. Numai această stare în Hristos şi în siguranţa braţelor Lui puternice 
poate să ne asigure nouă o viaţă rodnică, o umblare sfântă şi un sfârşit strălucit şi 
biruitor. 


Să nu ne mulţumim niciodată a fi numai cu Hristos, pentru că am văzut la ce stări 
nenorocite duce aceasta. 


Să nu ne mulțumim nici a fi chiar lângă lisus, a-L ţine noi pe EI şi a ne ţine noi de 
EI, căci şi în felul aceasta noi suntem expuşi la multe primejdii, la nesiguranţă şi la 
amărăciuni. 


Ci să facem saltul fericit până în Hristos, printr-o predare deplină şi printr-o 
rămânere permanentă în EI, în braţele Lui, în contopirea fericită cu EI, în duhul 
Lui, cu ascultarea Lui, cu smerenia şi sfinţenia trăirii Lui, pentru a avea mereu 


parte nu numai de cele mai mari bucurii şi biruinţe, ci şi de ospăţul unei mulţumiri 
necurmate 


(Traian Dorz, Hristos — Puterea apostoliei) 


Traian Dorz - Postul este neplăcut omului firesc 


Despre însemnătatea postului, ştim cu toţii. Despre roadele lui, suntem 
încredințaţi mulţi... Dar despre felul cum trebuie împlinit postul, ştim încă prea 
puţin; însă despre fericirea împlinirii acestora cu fapta nu ştim câți ştim. 


Că trebuie să postim toate posturile, asta o ştim cu toţii. Că trebuie să le postim 
întocmai cum au fost aşezate de la început, şi asta o ştim, poate, iar unii o mai şi 
împlinim, deşi acest lucru nu trebuie să-l trâmbiţăm, că ştie Domnul Dumnezeu cât 
poate şi cât face fiecare din împlinirea poruncilor înfrânării... Dar sunt mereu tot 
mai puţini cei care se mai interesează de asta acum, când lumea face tot ce poate 
spre a se îmbolnăvi şi a muri cât mai grabnic de îmbuibare şi de desfrâu. 


Dincolo de oprirea de la mâncare sau de la anumite mâncări, în toate zilele 
rânduite postului sau numai în anumite zile deosebite, cine mai gândeşte şi la 
cele care mai trebuie neapărat să însoţească adevăratul post? Câţi gândim, câţi 
luăm seama şi mai ales câţi ne oprim, ferindu-ne de ceea ce credem că ne este 
îngăduit oricând? Câţi renunţăm la dorinţa la care credem că avem dreptul în 
orice timp? 


Datorită acestor înfrânări cerute şi poruncite de Cuvântul lui Dumnezeu, postul 
este neplăcut omului firesc. Şi pare fără nici un folos pentru cel care îl face. Ce 
mare este amăgirea că acum se poate orice! O, mai târziu, cum vor vedea că nu s-a 
putut chiar orice! În zilele postului, ispitele sunt şi mai mari, şi mai multe, de aceea 
să fim şi mai veghetori. 


Oricine se scoală, acela se ridică, înălțându-se spre lumină. Dar omul, cu cât se 
scoală mai repede, cu atât se luminează mai mult. Oricine porneşte tot ajunge 
odată. Numai că, cu cât porneşti mai devreme, mergi mai frumos şi ajungi mai 
liniştit. Oricine începe tot isprăveşte odată. Numai că, cu cât începe mai din timp, 
lucrează mai chibzuit şi sfârşeşte mai rodnic. 


Numai în lumina lui Dumnezeu vezi luminos şi vezi clar, vezi sănătos şi vezi 
realitatea, vezi adevărul şi în toate direcţiile. Fără Hristos, cazi în falsele călăuziri, 
cazi în amăgirea luminilor rătăcitoare, care duc la zăpăceală, la nebunie şi la 
pierzare. De aceea, tinere, luminează-te! 


Scoală-te şi vino la soare. Soarele îți va da lumină şi sănătate, voioşie şi claritate, 
vigoare şi lărgime. Hristos te va lumina şi te va face luminos. Vino şi tu, oricare 
ai fi, care trăieşti în întunericul păcatelor, al deziluziilor, al falsităţilor şi al 
necredinţei. Scoală-te şi vino şi vei fi luminat de Hristos. lar dacă ai venit, rămâi 
în lumină, şi umblă în lumină, şi rodeşte în lumină... şi vei deveni şi tu luminos 
ca o parte din EL. 


Un suflet care de tânăr a ascultat de acest cuvânt, sculându-se, va avea parte de o 
mare lumină, devenind el însuşi un luminător ascultat de multe suflete. Și prețuit 


de mulţi aleşi. Inaintaşii lui vor fi binecuvântaţi din pricina lui, iar urmaşii lui vor fi 
înconjurați cu dragoste şi preţuire nemărginită tot din pricina sa. 


Peste cel ce vine şi rămâne la Hristos, Harul lui Dumnezeu se va revărsa 
neîmpiedicat şi din belşug, în toate privinţele. Şi prin el, peste alţii. Acest har îl 
va face să devină un prilej de mari binecuvântări pentru Numele Domnului şi 
pentru Lucrarea Lui. Şi pentru cei care se vor împărtăşi din lumina lui Hristos 
din ele. 


Curăţia omului credincios dinăuntru ca şi frumuseţea din afară sunt nu numai o 
cinste pentru Numele lui Hristos, Care a putut înălța prin harul Său o asemenea 
zidire luminoasă dintr-o dărâmătură, dar va fi totdeauna şi o pildă, şi un îndemn 
pentru oricine va mai dori să devină ca el, o Casă a Domnului, un Templu al 
Duhului Sfânt (1 Cor 6, 19). 


lată ce va face Hristos şi din tine, suflete ascultător de EI, dacă te scoli, dacă te 
luminezi şi dacă începi să trăieşti statornic în lumina Lui. 


Cine aude numai cuvinte dulci, acela nu se îndreaptă niciodată, ca şi cine aude 
numai cuvinte aspre. Cine vorbeşte numai despre dragostea lui Dumnezeu şi nu 


pomeneşte niciodată şi despre Dreptatea şi Judecata Lui, acela îşi înşală şi sufletul 
său, şi pe ascultătorii săi. Ca şi cel care vorbeşte numai despre judecată şi despre 
pedeapsă. 


O, vestitori ai Adevărului Dumnezeiesc, luaţi aminte la Amândouă Feţele acestea 
ale lui Dumnezeu. Vorbiţi despre întregimea Cuvântului Sfânt. Vestiţi întreg 
Adevărul Evangheliei lui Hristos. Mărturisiţi tot planul lui Dumnezeu (Fapte 20, 
27), căci numai aşa vă veţi face întreaga datorie faţă de Adevăr şi faţă de cei care 
au nevoie să-l cunoască în întregime, spre a nu se înşela din pricina voastră. 


Dumnezeul Adevărului să vă lumineze deplin în asta. 


Amin. 


(Traian Dorz, Păşunile dulci - Fragment din cap. Setea şi izvorul) 


Traian Dorz - Doamne, cum am îndrăznit? 


Doamne, cum am îndrăznit 
să cad lângă Tine 

când păcatul s-a-ncălzit 
moleşit spre mine? 


Doamne, cum nu s-a deschis 
vatra să ne-nghită 

când, în faţa Ta, am zis 

DA către ispită... 


Nu-mi ştiam păcatul meu 

ieri făcut spre soare, 

n-am căzut destul de greu 

ieri spre sărbătoare? 

— trebuia şi-un alt păcat 

să-l fac, şi spre lună, 

să-mi calc şi-al meu post curat, 
— două împreună? 


Cum credeam că n-ai să-mi vii 
chiar atunci la mine, 

cum credeam că n-ai să ştii 

ce fac lângă Tine? 


— Doamne, cum nu s-a deschis 
noaptea să ne-nghită 

când, în faţa Ta, am zis 

DA către ispită! 


Traian Dorz - Ai mila noastră 


Ai mila noastră, Doamne, atunci când Tu lucrezi 
spre binele iubirii ce-o binecuvântezi; 

învaţă-ne răbdarea şi-ncrederea tăcând, 

ca să-Ţi vedem minunea şi dragostea lucrând. 


Ai mila noastră, Doamne, când, după ce-am cerut, 
Ți-mpiedicăm lucrarea cu plânsul prea durut; 
învaţă-ne-nfrânarea şi postul suferind, 

la sfânta Ta răbdare cu-ncredere privind. 


Ai mila noastră, Doamne, când lupta e în toi, 
coboară-Te şi creşte puterea sfântă-n noi, 
învaţă-ne-aşteptarea pe cruce şi pe Jar, 

căci este-un preţ de jertfă pe orişicare har. 


Ai mila noastră, Doamne, tot timpul cât lucrezi 
spre binele iubirii ce-o binecuvântezi, 

învaţă-ne Cântarea, oricât de greu plângând, 

în dulcea noastră taină crezând, crezând, crezând... 


Pr. Anthony M. Coniaris - Duminica lăsatului sec de brânză (a izgonirii lui 
Adam din Rai) - Reţeta în trei părţi a lui Hristos pentru Post 


În Evanghelia de astăzi, Domnul nostru lisus Hristos ne oferă o reţetă în trei 
părţi pentru Post: iertarea, postul şi adunarea de comori în ceruri. Mai întâi 
iertarea. Problema cu lumea noastră de astăzi este că am construit prea multe 
ziduri. Cortina de Fier. Cortina de Bambus. Ziduri între rase. Ziduri între soţi şi 
soţii, între părinţi şi copii. Ziduri între oameni şi Dumnezeu. Unul dintre cele mai 
bune moduri de a dărâma aceste ziduri este iertarea. 


Să începem cu zidurile dintre om şi Dumnezeu. Aceste ziduri sunt construite de 
păcat. În timpul Postului mare, Biserica ne cheamă să privim la Crucea lui Iisus şi 
la marea sa milostivire. Ea ne invită să venim la Hristos în Post, în marele 
Sacrament al Spovezii, să schimbăm păcatele noastre cu bogăţiile harurilor Sale, să 
gustăm şi să experimentăm noi înşine dulceaţa iubirii Sale plină de iertare. Primind 
iertarea Sa, Dumnezeu ne cheamă să îi iertăm pe toţi cei care ne-au rănit şi Să 
căutăm să obţinem iertarea celor pe care noi i-am rănit. Dumnezeu ne oferă 
iertarea Sa în mod generos. Dar iertarea Sa ne obligă să îi iertăm pe ceilalţi. 


Tocmai aceasta ne spune lisus în lecţia din Evanghelia de astăzi: “Că de veți ierta 
oamenilor greşelile lor, ierta-va şi vouă Tatăl vostru Cel ceresc; iar de nu veţi 
ierta oamenilor greşelile lor, nici Tatăl vostru nu vă va ierta greşelile voastre”, 
Creştinismul începe cu iertarea din partea Domnului nostru. Dar nu se încheie aici. 
Pentru că am fost iertat şi zilnic sunt iertat de Dumnezeu pentru multele mele 
păcate, sunt obligat să îi iert pe ceilalţi. Astfel Postul Mare devine un timp pentru a 
dărâma zidurile în primul rând dintre om şi Dumnezeu şi apoi între semeni — ziduri 


create de duşmănie şi ură; ziduri mai tari decât oţelul sau betonul; ziduri pe care 
doar iertarea le poate distruge. 


Pr. Alexander Schmemann a scris: “Triumful păcatului, principalele semne ale 


domniei sale asupra lumii, sunt diviziunile, opoziţiile, separările, ura. De aceea, 
prima Spărtură în această fortăreață a păcatului este iertarea: întoarcerea la 
unitate, solidaritate, iubire. A ierta înseamnă a pune între mine şi “duşmanul” 
meu iertarea radiantă a lui Dumnezeu Însuşi. A ierta înseamnă a respinge 
impasurile fără speranţă ale relaţiilor umane şi a le raporta la Hristos. Iertarea 
este cu adevărat o “pătrundere” a Împărăției în această lume decăzută şi 
păcătoasă”. 


Prima noastră provocare pentru Post este deci aceea de a primi iertarea lui 
Dumnezeu şi de a ierta. 


Postul 


A doua parte a reţetei Domnului nostru pentru Postul Mare constă în a posti: 
“Când posteşti, unge capul tău şi faţa ta o spală, ca să nu te arăţi oamenilor că 
posteşti, ci Tatălui tău care este în ascuns, şi Tatăl tău, Care vede în ascuns, îţi 
va răsplăti ţie”. 


Există multe motive cât se poate de justificate pentru a posti, însă principalul este 
iubirea. Iubirea a fost unul dintre principalele scopuri ale postului în Biserica 
primară. De exemplu, atunci când creștinătatea avea mai puţin de un secol, un 
scriitor creştin, BEI, a scris un interviu cu un înger despre post. Întrebat ce 
fel de post ţine, Hermas a răspuns că posteşte în modul în care se obişnuieşte. 
Îngerul nu a fost impresionat. A răspuns că Hermas nu avea nici cea mai mică 
idee de ce înseamnă un post autentic creştin, şi că ceea ce făcea el era inutil. 
Îngerul a continuat spunând că dacă dorim ca postul să aibă un sens, trebuie să 
ținem o socoteală atentă câţi bani economisim cu el, şi să dăm aceste economii 
săracilor şi nevoiaşilor. 


ie se ste 


Un alt creştin din perioada de început a Bisericii, Aristides, scrie în 
“Apologetica ” sa: “Dacă există un sărac între creştini şi ei nu au posibilitatea să 
îl ajute, postesc două sau trei zile şi dau mâncarea pe care au economisit-o prin 
post persoanei flămânde”. 


Acesta este postul pe care suntem chemaţi să îl practicăm în timpul Postului Mare 
care începe mâine. Suntem chemaţi să postim nu doar din motive de auto-control 
şi rugăciune, ci şi pentru motivul iubirii: a ne refuza nouă înşine ceva pentru a 
putea să dăm ceea ce am economisit unei persoane aflate în nevoi. 


ie se ste 


O familie a decis să mănânce doar orez la o masă, o dată pe săptămână, în 
timpul Postului, deoarece aceasta este hrana zilnică a milioane de persoane 
defavorizate din lume. Desigur, orezul era gătit puţin mai deosebit. Nu era doar 
o fiertură apoasă, ca în ţările sărace. Când s-a încheiat Postul, această familie s- 
a hotărât să continue practica de a servi, o dată pe lună, doar orez la cină. Cei 
2,50 dolari pe care îi economiseau erau puşi într-un plic special pentru a fi dat 
prin Biserică săracilor din lume. Ar fi putut obţine banii renunțând la vreun lux, 
dar au Simţit că mâncarea de orez i-a ajutat să se identifice cu aceia pe care 
doreau să îi ajute. O dată pe săptămână în timpul Postului — şi o dată pe lună 
după aceea — ei simțeau gustul foametei pentru a-i ajuta Să îşi amintească atât de 
belşugul pământului lor cât şi de situaţia disperată a acelora care nu au acces la 
un astfel de belşug. 


Domnul Dumnezeu a spus prin profetul Isaia: “Nu ştiţi voi postul care Îmi 


place?... Împarte pâinea ta cu cel flămând, adăposteşte în casă pe cel sărman, pe 
cel gol îmbracă-l...” (saia 58,6-7). Acesta este postul plăcut lui Dumnezeu. 


Triodul care conţine slujbele Bisericii noastre pentru Postul mare spune urmă- 
toarele despre această perioadă: Postul primăverii a sosit, lumina pocăinţei... Să 
primim vestea Postului cu bucurie! Căci dacă părintele nostru Adam ar fi postit, nu 
am fi pierdut Paradisul... Postind trupeşte, fraţilor, să postim şi sufletește; să 
pierdem orice urmă de fărădelege, să rupem orice legătură păcătoasă, să împărțim 
celor flămânzi pâinea şi să primim în casele noastre pe cei care nu au acoperiş 
deasupra capului, pentru ca să putem primi milostivire mare de la Hristos 
Dumnezeul nostru. 


Comori în ceruri 


După iertare şi post, a treia parte a reţetei lui Hristos pentru Postul mare este 
exprimată în aceste cuvinte ale Sale: “Nu vă adunaţi comori pe pământ, unde 
molia şi rugina le strică şi unde furii le sapă şi le fură. Ci adunaţi-vă comori în 
cer, unde nici molia, nici rugina nu le strică, unde furii nu le sapă şi nu le fură. 
Căci unde este comoara ta, acolo va fi şi inima ta.” Întrebarea pe care Dumnezeu 
ne-o pune în Evanghelia de astăzi este: Ce comori v-aţi adunat în ceruri? Ce 


garanţii aveţi pentru când veţi fi în ceasul de pe urmă? Ce veţi putea susţine că este 
al vostru când veţi fi înaintea tronului lui Dumnezeu? Dumnezeu vrea să ne spună 
că trebuie să ne trăim pe deplin vieţile pe acest pământ, dar şi că trebuie să le trăim 
ca o pregătire pentru viaţa de apoi. 


Întrebarea pe care trebuie să ne-o punem nouă înşine este: Ne adunăm comori 
doar pentru această viaţă? sau folosim această viaţă pentru a aduna comori 
eterne, comori pe care să le putem lua cu noi dincolo, comori care vor fi ale 
noastre pentru veşnicie? "Toate comorile noastre de pe pământ — a spus Iisus — vor 
dura doar cât va dura această viaţă. Ele sunt trecătoare. Vor ajunge toate la groapa 
de gunoi. Dar în lisus găsim comori adevărate care nu îşi vor pierde niciodată 
valoarea. Care sunt câteva dintre aceste comori pe care Dumnezeu ne cere să le 
adunăm, comori care îi sunt plăcute Lui, comori pe care le putem lua cu noi, 
comori care ne aduc satisfacţie în veşnicie? 


Există Comoara Iubirii. “De aş grăi în limbile oamenilor şi ale îngerilor, 
iar dragoste nu am, făcutu-m-am aramă sunătoare şi chimval răsunător. 
Şi de aş avea darul proorociei şi tainele toate le-aş cunoaşte şi orice ştiinţă, 
şi de aş avea atâta credinţă încât Să mut şi munţii, iar dragoste nu am, 
nimic nu Sunt, Şi de aş împărți toată avuţia mea şi de aş da trupul meu ca 
să fie ars, iar dragoste nu am, nimic nu-mi foloseşte... Și acum rămân 
acestea trei: credinţa, nădejdea şi dragostea. lar mai mare dintre acestea 
este dragostea. ” 


A fi bogat în iubire înseamnă a fi cu adevărat bogat. 


+ Există pomana doi, Cele mai puternice ziduri dintre oameni şi dintre 
naţiuni nu sunt construite din fier sau oţel, ci sunt create de teamă, ură şi 
prejudecăţi. Singurul mod de a dărâma aceste ziduri este prin practicarea 
iertării. 


A fi bogat în iertare înseamnă a fi cu adevărat bogat. 


+ Există 
“Aceasta este viaţa veşnică: Să Te cunoască pe Tine, 


singurul Dumnezeu adevărat, şi pe lisus Hristos pe Care L-ai trimis” (loan 
17,3). “Dar cele ce îmi erau mie câştig, acestea le-am socotit pentru 
Hristos pagubă. Ba mai mult: eu pe toate le socotesc că sunt pagubă, faţă 
de înălțimea cunoaşterii lui Hristos lisus, Domnul meu, pentru Care m-am 


lipsit de toate şi le privesc drept gunoaie, ca pe Hristos să dobândesc” 
(Filipeni 3,7-8). 


Vieţile noastre sunt agitate de 
numeroase activităţi neesenţiale care conduc la atacuri de cord şi căderi nervoase. 
Postul este un timp pentru a plivi şi a anula unele dintre aceste activităţi care nu 
sunt necesare şi a crea timp pentru Dumnezeu şi pentru suflet; timp pentru a ne 
opri şi a trăi; timp pentru a aduna câteva comori în ceruri “unde nici molia, nici 
rugina nu le strică, unde furii nu le sapă şi nu le fură”. 


A-l cunoaşte pe Hristos personal este cea mai mare comoară. 


Există bomoara crodinței în Irisios. Fără această credință nici un om nu 


poate fi mântuit. Credinţa este puternică — atât de puternică încât poate 
“muta munţii”; este forţa la care Dumnezeu însuşi răspunde. 


A fi bogat în credinţă înseamnă a fi cu adevărat bogat. 


4 Există DOMOARINENa Jacă oiiaț a MIO DIiiiiăăăii) “Oricine va face voia 


Tatălui Meu Celui din ceruri, acela îmi este frate şi soră şi mamă” (lisus în 
Matei 12,50). În Predica de pe Munte, Iisus a spus: “Cel ce va face şi va 
învăţa [aceste porunci], mare se va chema în Împărăţia cerurilor” (Matei 
5,19). Adevărata nobilitate, a spus constă în a 
face voinţa lui Dumnezeu. 


A face voinţa Tatălui şi a fi numit de lisus “frate şi soră şi mamă” este într- 
adevăr o comoară. 


4 Există poor unici — privilegiul minunat de a vorbi şi a intra în 


comuniune cu Domnul nostru iubitor la orice oră din zi şi din noapte. Cineva 
a scris: “Directorii sunt greu de văzut, timpul lor scump Să nu îl irosesc; 
Îmi stabilesc agitat o întâlnire şi vorbesc cu ei în grabă. Însă în orice timp 
din zi sau din noapte, în locuri mai mult sau mai puţin ciudate, cer şi 
primesc fără amânare un interviu cu Dumnezeu”. 


Cu adevărat, ce privilegiu - şi ce comoară - este a duce totul la Dumnezeu în 
rugăciune! 


4 În fine, este EOIBOAIUSINAj II COLONIE di iata IE II EIRISIOS: “Şi cel ce va 


da de băut unuia dintre aceştia mici numai un pahar cu apă rece... adevărat 
grăiesc vouă: nu va pierde plata sa” (Matei 10,42). 


Unul dintre proiectele noastre de slujire pentru Hristos în acest Post va fi să punem 
fondurile obținute din postul nostru al iubirii în plicurile noastre speciale cu donaţii 
în Post. Fondurile vor merge către programul de misiuni al Bisericii noastre şi vor 
hrăni flămânzii acestei lumi în numele lui Hristos. 


Acestea sunt, aşadar, 
comori care nu ruginesc ci vor dura veşnic: 


Sfântul Ioan Gură de Aur d fost ameninţat că i se va lua totul. Marele sfânt a 


răspuns: “Comoara mea este în cer şi nu o puteţi lua niciodată de la mine”. 


De ce să nu încercaţi reţeta lui Hristos pentru post: iertare, post, şi adunare de 
comori în ceruri? Veţi descoperi că este reţeta perfectă dacă doriți ca de aceste 
Paşti nu doar să îl întâlniți pe Hristos înviat, ci şi să înviaţi şi vol. 


(Traducere: Oana Capan) 


Pr. Mihai Tegzeş - Duminica lăsatului sec de brânză (a izgonirii lui Adam din 
Rai) 


Capitolul şase al Evangheliei după Matei ne prezintă trei elemente esenţiale ale 
pioşeniei ebraice: 


» “rugăciunea ”, desemnând relaţia omului cu Dumnezeu; 

» “milostenia”, referindu-se la raportul cu ceilalți oameni, consumat în 
solidaritate şi 

» “postul”, care nu implică doar relaţia cu hrana, ci cu toate bunurile 
pământului — o relaţie care nu trebuie trăită în sfera acumulării de averi, ci 
în formă de gratuitate şi ospitalitate. 


În centrul acestei spiritualităţi se află rugăciunea, adică relaţia corectă a omului faţă 
de Dumnezeu, din care izvorăşte raportul cinstit faţă de aproapele (milostenia) şi 
faţă de întregul univers (postul). 


De mâine intrăm în Postul Mare, un timp “prielnic”, adică de har, de îndurare, de 
iubire, pe care Dumnezeu ni-l dăruieşte. Prin urmare, nu împietriți inimile voastre, 
ci ascultați glasul Domnului (cfr. Mt. 4, 17)! Acesta este un timp în care suntem 
chemaţi să ne reculegem, pentru a putea percepe vocea Domnului şi a ne 
reaminti de misiunea noastră, aceea de a ne ruga, posti, ajuta pe alții, a iubi... 
slujind. De fapt, liniştea (pacea sufletului) este cea care favorizează o bună 
relaţie a omului cu Dumnezeu. 


Când ne reculegem, învăţăm să dăm la o parte ideile noastre, pentru a permite să 
pătrundă în inimile noastre învăţătura lui Dumnezeu: “Ascultă Israele, Domnul 
este unul” (Deut. 6, 4) adică este singurul care merită să fie ascultat cu toată 


atenţia, unicul care merită lăudat. Prin urmare, pericopa ne oferă pilaştrii pe care să 
sprijinim credinţa noastră: rugăciunea, postul şi milostenia. 


Postul — abţinerea de la bunurile pământului — ne aminteşte că nu suntem noi 
stăpânii universului, ci Dumnezeu şi doar Lui trebuie să îi aducem mărire. 


Evanghelia de astăzi ne aminteşte că nu este important doar ceea ce un om 
realizează, ci şi motivul pentru care face ceva: munceşte pentru ca să facă voia 
Domnului sau pentru ca să fie apreciat şi stimat de cei din jur? Acest ultim scop nu 
este decât o altă formă a împlinirii propriei voințe şi ignorării lui Dumnezeu. 
Iubiţilor! Dacă civilizaţia şi cultura noastră ne împing, ne determină să ne măsurăm 
continuu cu ceilalți, să realizăm ceva doar ca să fim remarcaţi şi apreciaţi de cei din 
jur, pasajul evanghelic de astăzi — de la Matei — combate mândria deşartă, 
vanitatea. lisus recomandă urmaşilor Săi, să facă lucrurile “pe ascuns“, nu doar ca 
să fie apreciaţi. El subliniază că ne fac rău aprecierile şi admiraţia oamenilor, 
anulând tot binele pe care l-am făcut. Acest fapt se întâmplă, deoarece vom fi tot 
mai des interesați să fim stimaţi, apreciaţi, lăudaţi, uitând să-l mulţumim lui 
Dumnezeu. 


Atunci când dorim să ne afirmăm, nu ţinem cont că oamenii uită repede şi că 
numai Dumnezeu nu uită faptele noastre bune şi va şti să ne răsplătească în văzul 
tuturor. 


Azi găsim o mulţime de persoane cărora le putem oferi sprijin material. Dar modul 
în care dăruim nu este cel pe care îl prescrie Evanghelia. 


Cuvântul “milostenie” are un sens bogat, însemnând fie “mila”, fie “dreptatea” lui 
Dumnezeu. Credinciosul învaţă să facă adevărata milostenie, numai în măsura 
în care înţelege că Dumnezeu S-a comportat în chip milostiv faţă de el, în mod 
gratuit. Este Dumnezeu care — jertfindu-L pe unicul Său Fiu — ne-a copleşit cu 
multă îndurare, ne-a făcut dreptate, ne-a redat demnitatea de fii. Acest 
comportament divin ne spune că înainte de a face milostenie, trebuie să ne 
schimbăm mentalitatea, privind la fiecare om ca la fratele nostru, dăruindu-i 
respect şi demnitate. 


O altă componentă este “rugăciunea“, ca putere, ca sprijin, ca o cerere de ajutor, 
pentru a sluji cu iubire. Ultimul element este “postul“, capacitatea de a ne domina 
instinctele, pentru a fi tot mai curaţi. 


Dacă inima noastră nu se foloseşte de aceste “medicamente” se “tulbură”, iar omul 
îşi pierde tot mai mult însuşirea de a face binele. Atunci când inima noastră a 
devenit de piatră, ochii ni se închid înaintea nevoilor fraților noştri şi nu mai auzim 
glasul Domnului, care ne invită să îi ajutăm. 


Prin urmare, milostenia, rugăciunea şi postul sunt temelia credinţei, pentru că 
definesc raportul nostru cu aproapele şi cu Dumnezeu. Aceste trei elemente ne 
spun ce fel de viaţă trăim, descoperind adevărul existenţei noastre. 


+ “Când faci milostenie”... Milostenia nu este doar un gest de bunătate, ci de 
dreptate, deoarece exprimă solidaritatea cu cel sărac. Solidaritatea 
garantează nu doar viaţa materială, ci şi cea spirituală: iubirea frăţească. 

4 “Când te rogi“... Înainte de a ne învăţa rugăciunea “Tatăl nostru“, Lisus ne 
explică „cum să ne rugăm. Mulţi se roagă numai pentru ca să fie văzuţi. 
Rugăciunea adevărată se face când omul se aşează înaintea lui Dumnezeu, 
nu înaintea oamenilor. A te ruga implică să-ţi deschizi urechile, pentru a 
asculta glasul Domnului şi a intra în dialog cu EI. Nu trebuie să fim făţarnici 
când ne rugăm. Ipocritul, numai ca să-şi arate grandomania, se foloseşte 
inclusiv de Dumnezeu. Dar Domnul se opune celor mândri şi-i ascultă pe cei 
umiliți. 

“Când posteşti“... Postul este semnul convertirii. Omul începe să priceapă 
că nu trăieşte doar cu pâine (cu lucrurile materiale din lume). Postul “obligă” 
la milostenie. 


În cultura noastră, postul este un medicament care ne ajută să ne vindecăm de 
dorinţa de a avea tot mai mult, pentru a ajunge la virtutea sobrietăţii, ca antidot 
împotriva plăcerilor multiple. 


Postul este amintit în Scriptură. Profetul Daniel îi cere ajutor Domnului prin “post, 
îmbrăcat în sac şi cenuşă” (Dan. 9, 3), abţinându-se pentru trei săptămâni de la 
carne şi vin (Dan. 3, 10); şi Moise posteşte înainte de a se întâlni cu Domnul. De 
fapt pentru VT, postul, milostenia şi rugăciunea sunt elementele care favorizează 
reîntoarcerea omului la Dumnezeu şi părerea de rău pentru păcatele săvârşite. 


Biserica se inspiră de la lisus, în ceea ce priveşte practicarea postului: pentru Iisus 
“postul” a însemnat o continuă luptă împotriva celui rău, pentru a conserva 
comuniunea cu Tatăl şi dorinţa de a se jertfi pentru fraţii Săi. 


Iubiţilor! Postul trebuie “adaptat” la puterile fiecărui om şi întotdeauna, trebuie 
unit cu rugăciunea şi cu ajutorarea săracilor: este vorba de o devoțiune exterioară, 


care are ca scop întâlnirea omului cu Dumnezeu, care ne cheamă la comuniune cu 
EI, arătându-ne mizeria în care am decăzut datorită păcatelor. Astfel, omul — 
înțelegând că a ajuns într-o stare jalnică — hotărăşte să renunţe la plăcerile acestei 
lumi, pentru a se reîntoarce la Dumnezeu, prin mijlocirea “convertirii”, care îi cere 
să se schimbe radical în modul de a face, a fi şi a gândi: abandonează dorinţa sa de 
afirmare „pentru a-L pune pe Dumnezeu pe primul loc în viaţa sa. 


“A ne converti” implică să ne convingem că Dumnezeu ne iubeşte şi că este bine 
să trăim în funcţie de învăţătura Sa. În acest sens, postul ne vine în ajutor deoarece 
“distruge” pretenția noastră de superioritate, atotputernicie, ajutându-ne să 
pricepem că suntem doar simple creaturi. 


Este minunat atunci când îmbinăm rugăciunea cu fuga de şi din locurile 
zgomotoase, cu alungarea preocupărilor “importante, dar trecătoare” din minţile 
noastre, căci numai astfel, Spiritul va putea vorbi inimilor noastre: reculegerea nu 
face decât să favorizeze întâlnirea cu Dumnezeu, familiaritatea cu El, făcându-ne 
să înțelegem că imensa Lui iubire, depăşeşte cu mult nimicnicia noastră. 


E necesar să ştim, că dacă renunțăm la mâncare, nu este pentru a economisi, ci 
echivalentul în bani suntem invitaţi să-l dăruim celor mai săraci decât noi. Să nu 


uităm că, iubirea faţă de aproapele este culmea spiritualităţii şi toate devoţiunile 
trebuie să ne conducă la ea... Convertirea o materializăm prin fapte de iubire, 
împlinite cu sinceritate, fără să aşteptăm aprecierile celorlalţi: “Să nu ştie stânga, 
ceea ce face dreapta ta“. 


Postului trupesc trebuie să i se adauge cel sufletesc: încetarea de a mai vorbi de rău 
pe alţii; renunţarea la TV, calculator, distracţii, etc., pentru a ne dedica mai mult 
timp soţului/soţiei... Iubirea faţă de cei dragi, solidaritatea cu ei, buna înţelegere 
din familie, sunt tot atâţia factori care ne ajută să-L întâlnim mai uşor pe 
Dumnezeu. 


Iată câteva spicuiri din mesajul papei Benedict publicat înainte de Postul Mare din 
2007: “Postul să fie pentru fiecare creştin o nouă experienţă a iubirii lui 
Dumnezeu, care ne-a fost dăruită în Hristos, iubire ce în fiecare zi -la rândul 
nostru- trebuie să o “dăruim aproapelui ”, în special celui care suferă mai mult şi 
are mai multă nevoie de ajutor. Doar astfel vom putea gusta din plin bucuria 


Paştilor“. 


Din păcate, omul modern ignoră acest mesaj, considerându-se “auto suficient” şi 
distrugând relația cu Domnul. Dumnezeu nu s-a predat, ci a răspuns păcatului 


omului cu o şi mai mare iubire, jertfindu-Se pe lemnul crucii, pentru mântuirea 
lumii. 


Astfel, postul este timpul în care trebuie să pricepem că Domnul doreşte să 
răspundem cu iubire, iubirii Sale: să acceptăm si să primim iubirea Sa dătătoare 
de viaţă plină, fericită şi veşnică. Să pricepem că a o accepta nu este îndeajuns, 
căci trebuie să fim “demni” de o astfel de iubire şi trebuie să o dăruim şi altora: 
Hristos “mă atrage la EI” pentru ca eu să învăţ să-i iubesc pe fraţii mei, cu iubirea 
Sa. Prin urmare, creştinismul nu este o înşiruire de “interziceri”, ci o propunere 
pozitivă, pentru a trăi viaţa în chip nou. La încheierea lucrărilor Convegno della 
Chiesa Italiana in Fiera, de la Verona, suveranul pontif a spus: “Creștinismul este 
deschis faţă de tot ceea ce este drept, adevărat şi pur în cultura şi civilizaţia zilelor 
noastre, faţă de tot ceea ce bucură, mângâie şi întăreşte existenţa noastră“. 


În încheiere, dorim să descriem unele comportamente care împiedică apropierea 
omului, de Dumnezeu: 

- căutarea cu orice preţ, a distracţiilor care nu ajută la recuperarea puterilor psihice 
şi fizice, ci sunt numai plăceri în sine, împingând omul să evadeze din adevărata 
realitate şi să-şi neglijeze responsabilităţile; 

- munca frenetică, exagerată, care nu lasă spaţiu liniştii, meditaţiei şi rugăciunii; 

- statul excesiv în faţa televizorului şi folosirea altor mijloace de comunicare 
(calculator, telefon), care pot genera dependenţă, împiedicând gândirea, reflexia 
personală şi dialogul în familie. 


Iubiţilor! Pericopa de astăzi se încheie cu două îndemnuri pe care ni le adresează 
lisus: “Nu vă adunaţi averi pe pământ... Adunaţi-vă comori în ceruri“. 


A fi bogat este dorinţa oricărui om. Prin bogăţie, el îşi etalează puterea, 
superioritatea, orgoliul; mai presus de toate însă, în bogăție omul caută acea 
siguranță împotriva tuturor pericolelor, inclusiv a morţii, dar şi posibilitatea de a 
beneficia de toate satisfacțiile pe care bunăstarea economică i le oferă. Căutarea 
egoistă a bogăției afectează şi fură timpul şi energiile pe care omul trebuie să le 
dedice pentru însuşirea bunurilor cereşti, făcându-l pe om sclav al lucrurilor pe 
care le deţine sau, pe care le doreşte. 


Fiecare are ceva sau pe cineva, faţă de care trebuie să fie atent şi căruia să-i confere 
timpul şi atenția proprie. Problema se pune în alegerea pe care omul o face: cui 
hotărăşte omul să-şi dăruiască inima? Omul devine ceea ce iubeşte. Dacă iubeşte 
lucrurile lumii, devine ca şi ele: trecător şi fără valoare; dacă-L iubeşte pe 
Dumnezeu, devine ca şi EI: puternic şi veşnic. 


Munca şi adunarea bunurilor pământeşti sunt bune, dar atunci când îl împiedică pe 
om să-L urmeze pe Hristos şi să-şi iubească familia, îşi arată toată perversitatea. 
Creştinul nu trebuie să fie sclavul nimănui, deoarece “Hristos ne-a eliberat, ca să 
fim liberi” (Gal. 5, 1). 


“A aduna comoară în cer”, înseamnă a şti unde pun temelia existenţei mele. Dacă 
mă bazez pe bunurile pământului sunt în pericol constant, de a pierde tot ceea ce 
am adunat. Dacă adun comoară în Domnul, nimeni nu o va putea distruge şi voi fi 
liber să dăruiesc din puţinul meu şi altora. De fapt, Domnul doreşte să-mi spună că 
este importantă înţelegerea în familie şi ajutorul reciproc, deoarece suntem cu toții, 
fiu iubiţi ai lui Dumnezeu. 


O mamă îmi spunea: “Părinte! Avem de toate. Suntem foarte bogaţi. Suntem 
sănătoşi, dar nu avem înţelegere. Îmi puteţi spune la ce ne folosesc toate averile, 
dacă nu ne înţelegem? Aş prefera să avem mai puţine, dar să avem pace şi linişte 
în familie“. 


Fraților! lisus ne cheamă nu doar să ne rugăm şi să postim, ci să purificăm 
gândurile noastre. Prin urmare, vă îndemn să ne pregătim cum se cuvine pe tot 
timpul postului, pentru ca să trăim cu bucurie Invierea Domnului, luptând pentru 


dobândirea comorilor cereşti. Amin. 


Pr. Gheorghe Neamţiu - Duminica lăsatului sec de brânză (a izgonirii lui 
Adam din Rai) - Despre post 


“Nu vă adunaţi comori pe pământ, unde moliile şi rugina le strică şi unde furii 
le sapă şi le fură. Ci adunaţi-vă comori în cer, unde nici rugina, nici moliile nu 
le strică şi unde furii nu le sapă, nici nu le fură. Căci unde va fi comoara 
voastră, acolo va fi şi inima voastră. ” (Matei VI, 19-21) 


Mâine intrăm în sfântul şi marele post al Sfintelor Paşti, numit mare nu atât pentru 
că durează mai mult decât celelalte posturi, cât pentru că ne pregăteşte la cea mai 


mare sărbătoare creştină: Invierea lui lisus sau Sfintele Paşti. 


La Evrei, sărbătoarea Paştilor însemna comemorarea eliberării lor din robia 
egipteană şi intrarea în pământul Făgăduinţei, în Canaan, adică trecerea din starea 
de robie la libertate, trecere care în limba ebraică se numeşte pesah, iar în latină 
pascha de unde şi denumirea de Paşti. 


Pentru noi creştinii, Paştile încă înseamnă tot o eliberare, o trecere, dar nu dintr-o 
sclavie trupească, ci din robia spirituală, a păcatului, la libertatea de fii ai lui 
Dumnezeu, prin moartea şi învierea lui lisus Hristos. 


După cum vechiul popor ales al lui Dumnezeu, evreii, spre a intra în Pământul 
Făgăduinţei, au avut de străbătut prin pustiu, timp de patruzeci de ani, un drum 
lung şi anevoios, ducând o viaţă aspră şi renunțând la practicile idolatre, pentru a-l 
adora numai pe Dumnezeu, supunându-se Legii lui, dată prin servitorul său Moise, 
tot astfel, noul popor al lui Dumnezeu, noi creştinii, se cuvine să trecem printr-o 
perioadă austeră, de purificare şi transformare spirituală, de totală întoarcere la 
Dumnezeu, drept pregătire la sărbătoarea eliberării noastre prin moartea şi învierea 
lui lisus Hristos, şi a intrării în noul Pământ al Făgăduinţei, în Împărăţia Sa 


spirituală, Biserica, ce începe aici şi se desăvârşeşte în Cer. Această purificare şi 
reînnoire sufletească se cheamă pocăință sau, în greceşte, metanoia. 


In fragmentul evanghelic citit azi, lisus ne îmbie două mijloace spre a înfăptui în 
noi această transformare: iertarea celor ce ne-au greşit, şi postul. 


1. Este ceva simplu şi de la sine înţeles că, deoarece suprema poruncă în creştinism 
este iubirea de Dumnezeu şi de aproapele, noi nu ne putem îmbogăţi sufletul cu 
comorile virtuţilor câtă vreme magaziile lui sunt tixite de ură, mânie, invidie, 
clevetiri, răzbunare, calomnie. Cum ne-am putea apropia de Dumnezeu, care este 
însăşi Iubirea, când în sufletele noastre mocneşte ura ? De aceea lisus ne 
avertizează: “De nu veți ierta oamenilor greşelile lor, nici Tatăl vostru nu vă va 
ierta greşelile” (Matei VI, 15). Cât de atenţi trebuie deci să fim ori de câte ori 
rostim Tatăl nostru, ca nu cumva, nutrind în inimă ură, să ne rostim, noi înşine, 
propria noastră osândă. 


2. Al doilea mijloc pe care ni-l recomandă lisus este înfrânarea prin post şi ajun. 
Prin post şi ajun, refuzându-i organismului anumite alimente mai consistente, care, 
prin prisosul de energie pe care îl produc, ar putea trezi porniri dezordonate, noi îi 
punem astfel corpului un frâu, pentru ca sufletul să-şi poată păstra libertatea şi 
supremaţia ce i se cuvine. Cine îşi satisface toate capriciile şi exigenţele trupeşti va 
deveni curând sclavul poftelor sale dezordonate. Or, în om, sufletul trebuie să fie 
suveranul, iar trupul trebuie să fie supusul. Fără renunţări însă, fără cumpăt, acest 
lucru este cu neputinţă. 


Azi este un adevăr unanim recunoscut că, şi numai din punct de vedere al igienei, 
al bunăstării biologice, abţinerea parțială sau totală de la anumite alimente, pentru 
o perioadă mai scurtă ori mai lungă, recomandată de medicină, este deosebit de 
folositoare şi, uneori, chiar necesară pentru restabilirea sănătăţii bolnavului. Ba 
chiar şi cei sănătoşi, sportivii, atleţii, pentru a-şi păstra performanţele, e necesar să 
se abţină de la excese în ce priveşte consumul anumitor alimente şi de la alcool. Să 
nu mai vorbim de renunţările la care sunt în stare să se supună atâtea persoane 
numai din vanitatea de a-şi păstra silueta. 


Și totuşi, toate acestea lumea le admite, dar ea este refractară şi chiar indignată 
atunci când Biserica, în interesul superior al sufletului, prescrie credincioşilor 
anumite renunțări în alimentaţie. Or, dacă pentru o medalie sau o cupă sportivă e 
admis ca omul să se supună unor renunţări şi unei discipline vrednice de admiraţie, 
oare premiul incomparabil al fericirii veşnice să nu merite astfel de sacrificii ? 


lisus Hristos ne arată importanţa postului şi ajunului nu numai cu cuvântul, ci şi cu 
viaţa Sa. Înainte de a-Şi începe opera de Răscumpărare, se retrage în pustiul 
Iordanului, unde petrece, timp de patruzeci de zile, în rugăciune şi ajun aspru, 
pentru ca, apoi, să iasă biruitor din întreita ispită întinsă de Satana. EI s-a supus de 
bună voie acestor privaţiuni şi ispite, ca să ne demonstreze prin exemplul Său 
necesitatea şi eficacitatea înfrânării de la mâncare în lupta contra ispitelor. 


Urmând pilda Lui, vom trăi şi noi aceste şapte săptămâni de penitență, mai 
reculeşi, în mai multă rugăciune, spre a auzi în tăcerea interioară şoapta lui 
Dumnezeu. 


Vom petrece şi noi, ca lisus şi cu lisus, şapte săptămâni de penitenţă, rezistând 
Satanei care, pentru a ne abate de la slujirea lui Dumnezeu, se aliază împotriva 
noastră cu întreita poftă din noi: pofta trupului, pofta ochilor şi trufia vieţii. Sapre 
săptămâni de pocăință, în care, urmând calea arătată de lisus cu pilda Sa, prin 
veghe, rugăciune şi înfrânarea simţurilor, ne vom îmbogăţi sufletul în comorile 
netrecătoare ale virtuţilor teologale şi morale: în credinţă, speranţă şi iubire, în 
prudenţă, cumpătare, dreptate şi tărie, comori pe care “nici rugina, nici moliile 
nu le strică şi hoţii nu le sapă, nici nu le fură”, 


Dar, pentru ca practica postului să săvârşească în spiritul şi inima noastră acea 
prefacere adâncă, acea convertire totală şi unire cu lisus, Mirele sufletului nostru, 
pe care le aşteaptă de la noi Biserica, e necesar să ţinem seama de câteva precizări. 


Întâi, să ne ferim de ostentaţie. Iisus ne-o spune: “Și, când ajunaţi, să nu vă faceți 
trişti ca cei făţarnici, care îşi smolesc feţele ca să arate oamenilor că ajună. 
Adevăr vă zic că şi-au luat plata. lar tu, când ajuni, unge-ţi capul şi spală-ţi faţa, 
ca să nu te areţi oamenilor că ajuni, ci Tatălui tău, care este într-ascuns, şi Tatăl 
tău Cel ce vede într-ascuns, îți va răsplăti la arătare” (Matei VI, 16-18). 


În al doilea rând, să nu pierdem din vedere că spiritul postului este virtutea 
cumpătului. Dacă consum alimente de post, dar mi-am încărcat stomacul până la 
refuz, ce-i drept nu am încălcat litera postului, dar, prin lăcomie, am nesocotit şi 
încălcat spiritul acestei porunci, care este cumpătul. 

În al treilea rând, să nu uităm că abţinerea de la anumite alimente nu este un scop 
în sine, ci doar un mijloc de spiritualizare, de desăvârşire spirituală. De aceea, prin 
postul material, alimentar, trebuie să urmărim deprinderea postului spiritual care 
constă în înfrânarea patimilor şi reținerea de la orice plăcere oprită. Dacă, astăzi, 
Biserica Apuseană a îndulcit disciplina postului şi ajunului într-o aşa de mare 
măsură, limitând postul la vinerile de peste an, iar ajunurile la numai două zile pe 


an, ea cere în schimb fiilor ei, insistent, să tindă neîncetat spre o tot mai mare 
primenire spirituală, prin înfrânarea pornirilor dezordonate, prin combaterea 
păcatelor limbii, îngăduinţa față de semeni, suportarea ofenselor, purtarea crucii de 
fiecare zi în spirit de pocăință, de purificare, pentru a ajunge la acea întâlnire 
intimă şi îmbrăţişare cu Dumnezeu, în adâncul fiinţei noastre spirituale. 


“Cel ce se abține numai de la mâncărurile oprite, iar nu şi de la păcate, acela - 
spune Sfântul Onoriu — este asemenea diavolului, care niciodată nu mănâncă, 
dar nu încetează să facă rău”, 


Iar UNII remarcă: “Nu postul în sine, ci numai postul 


adevărat poate mântui pe om. Posteşti! Bine faci, dar arată-mi aceasta prin 
fapte. Întrebi: prin care fapte? Iată-le: dacă vezi un sărac, îndură-te spre el, dacă 
îl vezi fericit pe vecinul tău, nu-l invidia. Nu numai gura ta trebuie să postească, 
ci şi ochii şi urechile şi mâinile şi picioarele tale, toate mădularele trupului tău. 
Să postească mâinile, ţinându-le curate de averea nedreaptă şi de câştig nedrept, 
Să postească picioarele, neumblând după petreceri necuviincioase. Să postească 
Ochii, neprivind în lături cu poftă şi lăcomie. Să postească urechile, neascultând 
clevetirile şi vorbele păcătoase”. 


Iată, iubiţilor, postul adevărat, în sensul lui deplin, postul spiritual, care urmăreşte 
transformarea, desăvârşirea spirituală a omului, program de fiecare zi şi de fiecare 
clipă a oricărui creştin. 


Omul veacului nostru, captivat, cu sufletul şi cu toate aspiraţiile fiinţei sale, de 
ceea ce cade sub simţuri, este străin de sensul acestei chemări. Fascinat de mirajul 
progresului vertiginos ştiințifico-tehnic, el îşi pune scopul vieţii în satisfacţiile 
mereu sporite pe care i le oferă o crescândă bunăstare materială, pierzând cu totul 
simţul sacru al valorilor transcedentale. După el, singura realitate sunt comorile 
pământeşti, cu toate că Mântuitorul, în Evanghelia de azi, atrage atenţia oamenilor 
de azi şi dintotdeauna să nu-şi îngroape sufletul în lucrurile perisabile şi să nu-şi 
facă din ele scopul vieţii lor, ci să pună mai presus de ele comorile nepieritoare 
spre care trebuie să aspire orice suflet, căci, în ceasul din urmă, acestea sunt 
singurele pe care le putem lua şi duce cu noi în veşnicie. “Nu vă adunați comori 
pe pământ — avertizează lisus — unde moliile şi rugina le strică şi unde hoţii le 
sapă şi le fură. Ci adunaţi-vă comori în cer, unde nici rugina, nici moliile nu le 
strică şi unde hoţii nu le sapă şi nici nu le fură. Căci unde va fi comoara voastră, 
acolo va fi şi inima voastră” (Matei VI, 19-21). 


Iubiţii mei! Suntem făcu-ţi pentru Cer, pentru Dumnezeu. Insăşi poziţia noastră 
verticală ne arată că privirea noastră trebuie să fie orientată spre EI. 


In zborul lor spre alte zări mai calde, păsările călătoare îşi urmează neabătute 
drumul şi nu se coboară pe pământ decât pentru a lua atât cât le este necesar ca să- 
şi reîmprospăteze forțele, spre a-şi putea continua zborul către ţintă. 


Prin trupul nostru, avem şi noi nevoie de contact cu pământul, dar, prin sufletul 
nostru, puternic atraşi de nostalgia paradisului pierdut, suntem călători spre patria 
cerească. Să luăm din acest lut, frământat cu sudoare, doar atât cât ne este necesar 
pentru a ne primeni forţele trupeşti şi sufleteşti, ca să ne putem continua zborul. La 
aceasta ne cheamă postul. Şi, fiindcă această primenire şi sfințire a fiinţei noastre 
este o operă divină în care iniţiativa aparţine lui Dumnezeu, căci “fără de harul său 
nu suntem nimic”, ne vom încredința Lui prin Maica Lui şi a noastră, lăsându-L, cu 
docilitate, să ne purifice şi modeleze după chipul Său, spre a ne uni tot mai intim 
cu EI, asigurându-ne astfel răsplata fericirii în împărăţia cerească. Amin. 


Pr. loan Abadi şi Pr. Alexandru Buzalic - Duminica lăsatului sec de brânză 


După ce ne-am pregătit sufleteşte pentru o viaţă spirituală profundă, am descoperit 
slăbiciunea firii noastre, am fost încurajați să ne întoarcem la Tatăl din calea 
rătăcirii şi ne-am adus aminte că suntem chemaţi să dăm socoteală pentru faptele 
noastre în faţa dreptului Judecător, iată-ne înaintea Postului Mare. Ce înseamnă 
acesta pentru noi? 


Nu este altceva decât o invitație de a trăi împreună cu Hristos, însoțind prin 
rugăciune întreaga omenire, neamul omenesc, de la Adam şi Eva până la plinirea 
Misterului Pascal, în care ne inițiază şi liturghia de astăzi prin Evanghelie. Misterul 
Pascal cuprinde întreaga viață pământească a Fiului lui Dumnezeu, petrecută aici, 
pe pământ, în mijlocul nostru. Dar punctul culminant şi deplin al semnificației 
Misterului Pascal se află în misterul chinului, morţii, învierii şi înălțării glorioase a 
lui Hristos la Cer. 


Născuţi în păcat, îngreunaţi de păcatul strămoşesc, înclinați spre a înfăptui mai 
degrabă răul decât binele, despărțiți de Dumnezeu prin cufundarea într-o prăpastie 
din care ni se părea că nu mai putem ieşi, nici măcar nu puteam visa, că am putea 
să trecem la o altă viaţă, mai bună şi mai fericită; de aceea a venit Dumnezeu pe 
Pământ şi ne-a arătat calea spre mântuire. 


Dar iată, după multe secole de eforturi zadarnice pentru propriul bine, în care omul 
a încercat cu mâinile sale să-şi asigure mântuirea, într-o noapte, se coboară pe 
pământ Fiul lui Dumnezeu. «Aşa de mult a iubit Dumnezeu lumea, încât pe 
propriul Său Fiu l-a oferit, pentru ca oricine, crede în EI, să nu piară, ci să aibă 
viaţa cea veşnică» (cf. loan 3, 16). 


Dumnezeu putea să se împace cu noi şi într-alt mod. A putut, să ne arunce, la fel ca 
unor cerşetori, propria Sa iertare. Dar nu a făcut aceasta. Ne-a prețuit foarte mult şi 
ne-a respectat demnitatea de făpturi umane. Am fost iubiţi de EI într-un mod cu 
totul deosebit. Prin urmare, ne-a trimis pe pământ pe propriul Său Fiu. Acesta 
acceptă fiinţa noastră şi devine ca fiecare dintre noi. Şi astfel ca om, dar în acelaşi 
timp neîncetând să fie şi Dumnezeu, îşi începe misiunea Lui, trecând împreună cu 
întreaga omenire din Egiptul duşman în casa Tatălui. Postul Mare, pe care peste 
puţin timp îl începem, arată cea mai dificilă, cea mai dureroasă şi tragică parte a 
acestei treceri, trecerea prin suferință şi moarte. Chiar şi pentru lisus este o 
experienţă atât de mare, că din gura Sa se desprinde rugămintea: «Părinte, dacă 
este cu putinţă, treacă de la Mine paharul acesta! Însă nu precum voiesc Eu, ci 
precum Tu voieşti» (vezi Mt. 26, 39). 


Dar Părintele nu a îndepărtat paharul. Fiul a fost nevoit să-l bea în întregime şi o 
face din iubire. În caz contrar, mergând după Hristos, văzând capitularea 
Conducătorului nostru, niciodată nu am mai fi avut curajul de a intra cu capul sus 
în suferinţă şi în moarte. Şi am fi avut dreptate, căci poarta drumului ar fi fost 
permanent închisă. Deci, EI, a păşit primul şi ne-a deschis nouă poarta, prin care 
trecând, să putem accede spre mântuire. 


Inceputul Postului mare ne invită să privim cu seriozitate la această parte dureroasă 
a trecerii lui Hristos prin istoria omenirii şi să ne aflăm cât mai aproape de EI, să 
învăţăm cum se poartă crucea şi cum se poate muri cu demnitate pe ea. 


Exemplul lui lisus, clătinându-se pentru păcatele noastre sub greutatea crucii, şi 
murind în părăsire, cere de la noi cea mai eficace predică din lume, convertirea. 


Nu este ceva ciudat faptul că perioada Postului Mare este o perioadă de ispăşire, de 
mortificare, în care suntem invitaţi să facem acte de penitenţă, însoţite de umilinţă 
şi modestie în cămara sufletului nostru. Suntem chemaţi să demonstrăm o 
convertire autentică. 


Alături de colaborarea cu lisus-Mântuitorul, constând într-o corectare sub 
îndrumarea Lui a comportamentelor noastre morale rele, apare şi necesitatea unei 


conlucrări cu Dumnezeu, care să izvorească dintr-o voinţă bună şi dintr-o decizie 
fermă de a ne împărtăşi din chinurile şi moartea lui Hristos. În această perioadă de 
post, avem datoria să-l arătăm lui Hristos, cât de mult dorim să ne aflăm de partea 
Lui, cât de mult înţelegem suferinţa şi chinurile Sale, moartea, pe care a acceptat-o 
pentru noi. 


Pietatea creştină trebuie să se manifeste în om, în mod intuitiv şi călduros, prin 
trăirea unui profund sentiment al adevărului evanghelic, fapt care-l face pe creştin 
să parcurgă Postul Mare cu o adevărată devoțiune faţă de Dumnezeu. Acest lucru 
produce în el lacrimi amare, înţelegerea drumului crucii, şi nevoia timpului acordat 
meditării Patimilor Domnului, a coroanei de spini dureroase, precum şi altor multe 
forme de devoțiuni spirituale, prin care omul cu sensibilitatea inimii lui încearcă să 
pătrundă suferinţa îndurată de Dumnezeu pentru creaţia Sa, ca să mângăie inima 
întristată de moarte a Mântuitorului (vezi Matei 26, 38). 


Trecerea prin suferință, chinuri şi moarte, s-a terminat pentru lisus cel înviat şi plin 
de glorie cu Înălţarea la cer. Şi asupra vieţii noastre, de-a lungul întregului Post 
Mare, luminează evident gloria apropiatei victorii. În liturghia ce se celebrează 
zilnic, care aminteşte de Sacrificiul Mântuitorului nostru pe cruce, se aude în 
Biserică şi în timpul Postului Mare, sunetul de clopot al nopţii Învierii. Şi nu poate 


fi altfel! Dacă vom merge împreună cu lisus, chiar dacă am merge prin suferinţă şi 
moarte, întotdeauna ne vom îndrepta spre victorie. A-L însoţi, înseamnă a trăi 
misterul, neînsemnând altceva decât a merge până la mormânt şi a lăsa acolo ceea 
ce este vechi şi rău, şi a păşi spre o nouă noapte a Învierii, care este aşa de aproape 
de noi. 


Denumirea de Miercurea cenuşii dată începutului Postului Mare în ritul latin 
(prima zi a Postului Mare în practica Bisericii Romano-Catolice), nu este 
întâmplătoare. Semnificația ei ne priveşte şi pe noi, chiar dacă facem parte din 
Biserica Răsăriteană, conştientizând că suntem praf şi cenuşă. Vrem sau nu, vom 
cunoaşte acest sfârşit dar şi trecerea de la lumea materială la cea veşnică. Pământul 
şi praful nu reprezintă întregul adevăr despre om. Se cuvine să ne dăm seama că 
trecând prin viaţa pământească, avem datoria de a înfăptui o lucrare care să ne 
aşeze de-a dreapta Mântuitorului. Acest lucru ni-l spune tuturor lisus Hristos, 
invitându-ne pe toţi: «Convertiţi-vă şi credeţi în Evanghelie» (Marcu 1, 15). 


Rugăciune 


Îţi mulţumim Doamne, întotdeuna şi pretutindeni. Părinte Sfânt şi Atotputernic, 
veşnic Dumnezeu, prin Hristos Domnul nostru, prin al Cărui exemplu şi haruri se 


întăreşte credinţa aceluia care posteşte, se însufleţeşte speranţa şi se înflăcărează 
iubirea. El este cu adevărat Pâinea vieţii care ne conduce spre viaţa eternă, este 
hrana care însufleţeşte şi înviorează sufletul nostru. 


Cuvântul Tău, prin care ai creat toate lucrurile, este singura hrană a vieţii nu numai 
pentru oameni, Ci şi pentru îngeri. O, Doamne, nu lăsa niciodată să ne lipsească 
această hrană spre care Tu ne îndemni şi pe care suntem datori să o dorim, Corpul 
şi Sângele Fiului Tău, Domnul şi Mântuitorul nostru. 


lisuse, fă ca postul să ne îmbrace în haina sfântă a umilinţei, iar cenuşa iluziilor să 
fie înlocuită de gândurile, dorinţele şi faptele noastre arătate faţă de Tine, faţă de 
cei sărmani şi neajutoraţi, căci numai prin aceasta va răsări în noi lumina unei 
conştiinţe bune şi a unui suflet împăcat cu Dumnezeu. În acest fel, rănile provocate 
de păcate vor fi vindecate de Iubirea cea adevărată care este la Tine ajungând să 
privim lumea în lumina Învierii. Amin. 


Plângându-ne căderea, la porţile Raiului ... Ce înseamnă păcatul și care este 
pocăinţa adevărată? “Este nevoie să-şi tragă sufletul pentru început, să-şi 
revină din zilnica alergătură, să se strămute de la observarea continuă a 
celorlalţi la observarea de sine, de la bârfirea a tot şi a toate la convorbirea cu 
sinele său...” 


Monahul Moise Aghioritul: Pocăinţa adevărată 
(fragment) 


[...] 


Înainte de cădere, Adam se bucura de firescul convorbirii neîntrerupte cu Dumne- 
zeu. Era plin de curăţie, lumină, simplitate, smerenie. După cădere, această legă- 
tură minunată s-a tulburat. Mintea lui s-a întunecat, s-a înceţoşat, s-a înnegurat. 
Mintea întinată nu poate să primească harul dumnezeiesc. 


Păcatul constituie o mişcare împotriva firii, care nu numai că îl lipseşte pe Adam 
de comuniunea cu Dumnezeu, dar nici energia dumnezeiască nu mai poate fi de 
acum înainte curăţitoare, luminătoare şi îndumnezeitoare. Amăgirea lui Adam 
de către Eva şi a Evei de către diavol a dus la lipsirea de dumnezeiescul har. Cum 
se vor întoarce la frumuseţea de la începutul zidirii? Numai prin pocăință. Pocăinţa 
adevărată are putere să tămăduiască, să curețe, să readucă la starea anterioară 


căderii. Pocăinţa de Dumnezeu dăruită şi care se dăruieşte pe sine lui Dumnezeu 
este capabilă să lumineze întunericul minţii, să curețe inima şi vederea duhov- 
nicească. 


Sfântul Ioan Scărarul subliniază că pocăinţa poate să-l întoarcă pe cel ce se 


pocăieşte chiar la o curăţie mai mare decât cea din starea dinainte de păcat. 


Ascultând de glasul diavolului, Adam, aşa cum arată Sfântul Macarie Egip- 


s-a slăbănogit, dar nu a pierit cu desăvârşire. Centrul lui devine acum 
propriul său sine, şi nu Dumnezeu. 


Esenţa păcatului, spune” EERO, este dle a ne face 


dumne-zei fără Dumnezeu, noi singuri. Această autoîndumnezeire este potrivnică 
lui Dumnezeu, antihristică, demonică. Adam s-a vândut pe sine diavolului, între- 
buinţându-şi rău libertatea, şi diavolul îl are acum la cheremul său. 


Dumnezeu n-a mai scos-o la capăt cu omul, spune undeva Sfântul Atanasie cel 
mare, nu Se aştepta să ne dovedim a fi atât de răi. 


Sfântul Macarie continuă: În ziua în care a căzut Adam, Dumnezeu a venit în 
Rai şi a plâns pentru Starea în care ajunsese, căci a ales în locul binelui răul, în 
locul slavei ruşinea şi în locul luminii întunericul. Adam a tras tot neamul 
omenesc la răutate. 


Întâlnirea sufletului cu păcatul naşte patimile. Această întorsătură n-a fost impusă 
din afară, ci atârnă în totalitate de voia omului, este consecinţa unei depline 
libertăţi. Răul este străin de firea sufletului. Păcatul a erodat, a slăbănogit sufletul 
omenesc. 


Obiceiul păcatului este, după WE, precum curvia cu duhul 


necurat. 


Patimile, după Sfântul Grigorie Palama, sunt puse în mişcare de către demoni. 


Rămânerea în păcat orbeşte sufletul, îl întunecă, îl îmbolnăveşte, îl răneşte, îl 
omoară. În această stare, se face pradă diavolilor urători de oameni. Omul 
păcătos, după Sfântul Grigorie Palama, este, într-un anume sens, demonizat. Cu 
toate acestea, sufletul nu se identifică cu păcatul şi nu devine niciodată una cu el. 


Greşeala lui Adam i-a dat diavolului dreptul de a vătăma şi de a întuneca mintea 
omului, care este partea conducătoare a sufletului, mintea stăpânitoare care Il vede 
pe Dumnezeu, după Sfinţii Părinţi. 


Astfel, mintea devine roabă păcatului, fiind stăpânită de gânduri necuviincioase, 
întinate, viclene. Se îndeletniceşte numai cu cele lumești, pământeşti, stricăcioase. 
Uită să se roage, nu simte nevoia. Uneori, aducerea aminte de Dumnezeu sau pre- 
zenţa Lui îl mustră pe omul păcătos. Biserica îl sminteşte, mai dragă îi este lumea. 
Răul îl ţine captiv. Atunci îşi închipuie că trăieşte, în timp ce de fapt umblă mort, 
mort sufleteşte. 


Păcatul este voit, ales şi săvârşit de către om de bunăvoie. Voința omului este cea 
dintâi responsabilă pentru orice păcat. 


Este nevinovată de rău dumnezeiasca Bunătate absolută, Suta marele Vasile. 


Nu există nici un rău în afara alegerii omului, arată şi 


Adam este principalul responsabil de greşeală, ca unul ce avea stăpânire peste sine 
şi libertate desăvârşită. Căderea l-a întinat pe Adam. Hristos spune să ne lepădăm 
de voia noastră, să o supunem, să o mortificăm, şi astfel sporim în virtute. 


Păcatul este irațional, nefiresc, potrivnic lui Dumnezeu, ducând la dezorganizarea 
personalităţii umane şi despărțirea omului de Dumnezeu. Păcatul este, am putea 
spune, logica demonului, care este deosebit de suspicios, perfid, viclean, şiret, di- 
baci, înşelător, isteţ, experimentat şi un mare impostor. 


Prin cădere, Adam a primit în firea sa stricăciunea şi caracterul muritor. 
Întruparea lui Hristos a îndumnezeit firea omenească. Prin Cruce şi Înviere a 
biruit moartea. Sfintele Taine, şi mai ales Dumnezeiasca Euharistie, ne dăruiesc 
nemurire. 


Din cele spuse până aici credem că s-a întrezărit deja că pocăinţa nu este o hotărâre 
de moment, o schimbare fugitivă, de probă, o transformare psihologică, un simplu 
act juridic, o corijare moralistă şi o experienţă de suprafaţă, ci act de curaj al vieţii, 
urmarea unui ethos şi a unui mod de vieţuire drept, a unei vieți bisericeşti sănă- 
toase, autentice, nefalsificate, sfinte şi frumoase, pline de sens. Greşeala lui Adam 
are un caracter pedagogic. Adevărata cale a pocăinţei se întemeiază pe trei Stadii 
necesare: 


Y curățirea, 


Y luminarea şi 
V îndumnezeirea. 


Pocăinţa adevărată nu înseamnă doar îndepărtare de păcat, ci ură faţă de acesta şi 
îmbrăţişarea cu dragoste a virtuţilor îndumnezeitoare. Omul, de unul singur, este 
neputincios să o izbutească. Atunci îi vine în ajutor, în mod real, însuşi Dumnezeu- 
Omul, Hristos. Cu cât ÎL iubim mai mult pe Hristos, cu atât vom fi ajutaţi să urâm 
păcatul. Comuniunea omului cu Hristos pricinuieşte renaşterea persoanei, izbăvire 
de rădăcina răului, care este sataniceasca mândrie, şi împodobirea sufletului cu 
smerenia cea dătătoare de înălțare. Cel ce se pocăieşte crede, iubeşte şi nădăj- 
duieşte. 


Pocăinţa este o virtute de temelie, primordială, pe care se clădeşte întreaga viaţă 
duhovnicească a omului credincios. Numai cel ce s-a pocăit poate avea comu- 
niune cu Dumnezeu. Este un mare dar dat omului de Dumnezeu, Care nu 
încetează niciodată să-l iubească, să-l insufle, să nu Se mânie pe păcătosul 
nerecunoscător. Este încă o mărturie vădită a iubirii de oameni negrăite a 
Preabunului Părinte şi Ziditor. Omului nu-i rămâne decât să primească de 
bunăvoie îndemnul şi chemarea de a se desfăta de multele binefaceri ale 
pocăinţei. 


Roadele vrednice ale pocăinţei sunt, după Sfântul Grigorie Palama, mărtu- 


risirea, milostivirea, dreptatea, dragostea, smerenia. Lucrarea virtuţilor constituie 
fără doar şi poate o latură importantă a vieţii în Hristos şi contribuie la mântuirea 
omului. Fără pocăință nimeni nu poate să se mântuiască. 


Cuviosul Ioan Scărarul spune că începutul pocăinţei este înfrânarea de la păcat 


şi că tot el este şi începutul mântuirii noastre. 


Sfântul Grigorie Palama arată, de asemenea, că pocăinţa începe cu prihănirea, 
Spovedania şi depărtarea de la răutăţi. Nimeni nu va putea vreodată, spune 
Sfântul, să sporească duhovniceşte şi să înainteze la cele înalte şi desăvârşite, 
dacă nu ajunge la începutul virtuţilor: pocăinţa. 


După Întruparea Fiului şi Cuvântului lui Dumnezeu şi după dumnezeiescul Botez, 
credinciosul este singur răspunzător dacă urmează lui Hristos sau diavolului. Adam 
a fost poftit, rugat de Dumnezeu cu stăruinţă să se pocăiască şi să rămână locuitor 
al minunatei grădini din Eden. Dar n-a voit sub nici un chip să spună „am 
greşit”, arată USII, Cei ce se pocăieşte cu sinceritate 


vădeşte aşadar o aşezare şi o raportare cu totul opuse nepocăitului şi în final nefe- 
ricitului Adam. 


Cel ce se pocăieşte trebuie să creadă în Dumnezeu, să aibă frică de Dumnezeu, 
să se lepede de bunăvoie de tot ceea ce-l desparte de Dumnezeu şi să se întristeze 
pentru starea sa de mai-nainte, care şi pe Dumnezeu L-a întristat. Celui ce se 
pocăieşte îi pare rău în chipul cel mai sincer, aşadar. Nu se îngrijorează, nu se 
teme, nu este terorizat, tulburat, mânios pe sine însuşi, nu are complexe de culpa- 
bilitate, nu îl vânează Furiile [În mitologia greacă, Furiile erau cele trei zeități ale 
infernului care pedepseau nedreptatea, şi mai ales crimele împotriva rudelor 
apropiate; prin metonimie, simbolizează mustrările de conştiinţă care survin ca 
urmare a comiterii unei nedreptăţi, (n. trad.)]. Dacă se întâmplă aşa, pocăinţa lui nu 
este corectă. Arată că a fost atins în egoismul său, compromis, terfelit, făcut irepa- 
rabil de ruşine. în realitate, cel ce se pocăieşte cu adevărat nu se simte deloc astfel. 


= Pocăinţa este botez după botez, har după har. 

= Pocăinţa este indisolubil legată de Spovedanie şi îl slobozeşte pe cel ce se 
mărturiseşte de povara chinuitoare a păcatelor. 

= Pocăinţa stăruitoare încălzeşte credinţa şi sporeşte smerenia, după Sfântul 
Simeon Noul Teolog. Atunci, spune Sfântul, suntem cu adevărat fericiţi, 


devenind duhovniceşti, plini de har. Suntem cu Dumnezeu, precum era 
Adam în Raiul desfătării, pregustăm bucuria negrăită a Împărăției 
Cereşti, păstrând o autentică smerită cugetare, umilinţă, tânguire după 
Dumnezeu şi inimă curată, şi lucrând cu râvnă faptele pocăinţei, 
bineplăcute lui Dumnezeu. 


Am spus că pocăinţa este o lucrare neîncetată. Sfântul Simeon spune că şi o mie de 
ani dacă am trăi pe pământ, nu o vom putea cuprinde în chip desăvârşit niciodată, 
ci doar să-i punem început în fiecare zi şi să luptăm. 


Cuviosul loan Scărarul o consideră împrospătare a Botezului, o nouă învoială 


cu Dumnezeu, întărire împotriva deznădejdii, gând al judecării şi al osândirii de 
sine, încredere în Dumnezeu şi nădejde desăvârşită, împăcare cu Domnul şi 
lucrare a faptelor bune, cuget curat, răbdare în necazuri, tărie în postiri, moarte 
a omului celui vechi. 


Pocăinţa, spune Sfântul Grigorie Palama, nu se opreşte la ura faţă de păcat, ci 


înaintează şi la iubirea virtuţii. 


Cum se va pocăi cineva? Cu ce va începe? Este nevoie să-şi tragă sufletul pentru 
început, să-şi revină din zilnica alergătură, din goana neîntreruptă în căutarea 
plăcerii, şi să se întoarcă spre cele lăuntrice ale sale; să se strămute de la observarea 
continuă a celorlalți la observarea de sine, de la bârfirea a tot şi a toate la 
convorbirea cu sinele său necunoscut. Să se aplece un pic înlăuntru, să sondeze în 
sine, să-şi vadă forţele, putinţele, limitele, rezistenţele, talanţii care i-au fost daţi. 
Se cere adunare în sine, mustrare neînduplecată de sine, blândeţe şi înţelegere faţă 
de ceilalţi. Să ne vedem partea noastră de responsabilitate. Să nu o mai aruncăm, 
cu uşurinţă şi grăbire, mereu numai asupra celorlalți. Cu simplitate şi sinceritate, 
onest şi imparțial, se cere şi se cade ca sinele nostru, căruia îi stă în obicei să se 
strecoare cu dibăcie, să fie adus la recunoaşterea păcătoşeniei sale; să dorească 
curajos, eroic, bărbăteşte, să se îndepărteze fără întoarcere de la păcat. Să nu mai 
clocească aduceri aminte şi gânduri de întoarcere la cele dintâi, la faptele de 
necinste, păcătoase şi lipsite de bucurie ale vieţii de mai-nainte. 


Toate acestea, fireşte, se săvârşesc liber şi voluntar, orice fel de constrângere în 
această privinţă fiind lipsită de sens. Nu este permis în nici un caz să silim pe ci- 
neva Să se spovedească. Spovedania vine din insuflare lăuntrică şi constituie o 
Sfântă Taină şi un act de libertate. Pocăinţei îi precede cunoaşterea păcatului, 
conştientizarea stării de păcătoşenie, după care vine întristarea, părerea de rău 
pentru păcat. Urmează apoi Spovedania, cu inimă înfrântă şi duh umilit, 
rugăciunea pentru lăsarea şi iertarea păcatelor şi hotărârea responsabilă a 
îndepărtării definitive de la păcat. Păcătosul alege liber şi de bunăvoie pocăinţa 
şi se îndestulează de bunătăţile păcii. 


Intotdeauna mă preocupă în mod deosebit cuvântul unui înţelept şi îmbunătăţit 
părinte aghiorit din vremea noastră: „Mulţi se spovedesc, puţini se pocăiesc!”. 


Pocăinţa are fără doar şi poate un caracter strict personal. Fiecare se pocăieşte 
pentru sine însuşi. Cel ce vine la scaunul de Spovedanie îşi mărturiseşte propria sa 
răspundere. Nu analizează cât de răi sunt ceilalți, care nu-l înţeleg, sau cât de 
frivolă e lumea, care îl oboseşte. Pocăinţa nu are de-a face cu suprafaţa, ci cu 
ceea ce se află în profunzime. Nu se bazează atât pe cuvinte, cât pe fapte. Evlavia 
noastră, spune EI nu Stă în vorbe, ci în fapte. Pocăinţa îl 
eliberează, nu-l înrobeşte pe om. Cu cât credinciosul se adânceşte în pocăință, cu 
atât simte mai mult dragostea lui Dumnezeu şi experiază libertatea. 


Creştinul se pocăieşte întrucât nădăjduieşte că va primi iertare de la Dumnezeu, 
cum se şi întâmplă de fapt. Recunoscându-şi sincer starea de păcat, omul îşi recu- 
noaşte şi îşi mărturiseşte totodată neputinţa. Cunoaşterea neputinței este putere. 


Recunoaşterea înfrângerii este biruinţă. Conştiinţa lipsită de îndreptățiri a 
fărădelegii, a neascultării şi a folosirii abuzive a libertăţii duce la pocăință. 


Izgonirea lui Adam din Rai a fost urmarea nepocăinţei sale. Sfinţii Părinţi merg 
până la a spune că Adam a pierdut Raiul nu datorită păcatului concret, ci a 
îndreptățirilor sale. Dacă şi-ar fi recunoscut deschis greşeala, fără a aduce pretexte, 
Dumnezeu l-ar fi iertat şi el ar fi rămas în Rai. În sensul acesta, 

ajunge să spună acel înfricoşător cuvânt: „Cel ce se 
îndreptăţeşte neîncetat îl are drept stareţ pe diavolul“! 


Nădăjduind în dragostea lui Dumnezeu şi crezând în iertare, credinciosul 
mărturiseşte că Atotputernicul Dumnezeu poate să-l miluiască şi să-l primească şi 
pe el precum pe fiul risipitor din parabolă. Dar pocăinţa trebuie să aibă loc aici, în 
viaţa aceasta. „lată acum vreme potrivită, iată acum ziua mântuirii.“ Tărăgănarea 
este unul dintre cele mai perfide jocuri ale diavolului. 


Starețul aghiorit Tihon rusul spunea foarte inspirat: „ladul este bine pardosit cu 


«am săy»“! Este populat cu oameni plini de intenții bune şi de frumoase proiecte 
îndepărtate. 


Pocăinţa reaşază, îndreaptă, restaurează. Dacă este îngăduit să spunem aşa, toate 
sunt îngăduite, cu excepţia deznădejdii. Diavolul lucrează cu multă purtare de grijă 
să ne ducă la deznădejde. Odată ce tot cădem în aceleaşi şi aceleaşi, ce rost mai are 
să continuăm să ne luptăm? II purtătorul de 
Dumnezeu, spune: „Păcatul înnegreşte, pocăinţa albeşte”. Nici un păcat nu co- 
vârşeşte dragostea lui Dumnezeu. Toate se iartă, este destul ca omul să se pocă- 
iască sincer şi la vreme. Păcătosul care se pocăieşte este mereu plăcut, pe când 
nepocăitul îndărătnic şi voluntar depărtează de la sine harul dumnezeiesc şi se 
găseşte într-o postură dificilă. 


Părinţii niptici leagă întotdeauna pocăinţa de străpungere, pe care o consideră la fel 
de necesară ca şi oxigenul. Sfântul Simeon asociază străpungerea cu lacrimile 
fierbinţi şi cu lucrarea faptelor bune, ca mijloace prin care omul se curăţeşte. 
Rugăciunea umilincioasă (plină de străpungere) este însoţită de lacrimi, care sunt 
dulci, fierbinți, fără silire. Nu sunt consecinţa unor stări emoţionale sau a 
fanteziilor bolnăvicioase ale unui egoism şifonat şi ale unui sentiment mizerabil al 
pseudo-păcătoşeniei şi falsei nimicnicii. Cu cât păcătuieşte cineva, cu atât se 
împietreşte, se învârtoşează şi nu poate să verse lacrimi cu uşurinţă. Când omul 
se pocăieşte, varsă lacrimi şi gheaţa se sparge, şi se iveşte cercetarea harului 
dumnezeiesc. În cele din urmă, lăcrimează amintindu-și de dragostea lui 


Dumnezeu, de mijlocirile sfinţilor, şi mai cu seamă ale Născătoarei de Dumne- 
zeu. 


Lacrimile harului n-au nici o legătură cu cele fireşti, spune UE 
Sirul, cel pururea umilit la inimă. 


DI SEINII ara că prin lacrimi se înmoaie învârtoşarea 


inimii, prin lacrimi inima Se Smereşte, prin lacrimi se săvârşeşte unirea cu 
Dumnezeu, iar fără lacrimi cunoaşterea lui Dumnezeu este cu neputinţă. 


Întâiul Adam, învață WI, 1-a dezgolit pe om de puterile duhovniceşti 
ale fiinţării sale „după chipul” lui Dumnezeu, deoarece a ales mândria în locul 
po-căinţei. Cel de-al doilea Adam, Hristos, Dumnezeu desăvârşit şi Om 
desăvârşit, a acoperit goliciunea lui şi i-a dat puterea de a se împotrivi păcatului 
şi de a iubi virtutea. 


Pocăinţa ne oferă un important ajutor în cunoaşterea adevăratului nostru sine, prin 
tot ceea ce înseamnă lucrare a trezviei, ferindu-ne să credem sau să ne închipuim 
altceva decât ceea ce suntem în realitate. Pocăinţa chezăşuieşte autenticitatea 
virtuţilor persoanei, pe care le leagă, le uneşte şi le păzeşte smerenia adevărată, de 
care avem întotdeauna o neapărată trebuinţă. 


[va urma] 


(din: Monahul Moise Aghioritul, “Cuviosul vameş şi sfântul risipitor”, Editura 
Egumeniţa, 2016) 


Pr. loan Istrati: “Gunoiul palat şi rănile mărgăritar” 


În aceste zile sfinte de început de post, Biserica se află în priveghere adâncă, în 
ajunare a minţii cu rugăciunea stăruitoare şi în atentă luare aminte la învățăturile 
lui Dumnezeu. După Duminica căderii lui Adam din Rai, întreaga Biserică trăieşte 
drama înstrăinării de Dumnezeu şi calea cea anevoioasă a întoarcerii la Părintele 
iubitor de oameni. Sunt zile de ajunare, adică de post negru sau aspru, fiecare după 
putinţă, în care oamenii învaţă să vorbească mai puţin între ei și mai mult cu 
Dumnezeu. 


De asemenea, în zilele de luni, marţi, miercuri și joi, în toate Bisericile ortodoxe 
se citește Canonul cel mare al Sfântului Andrei Criteanul, un imn de pocăință 
adâncă şi de lăcrimare a sufletului, prin care omul credincios, dar căzut în păcat 
retrăiește în sine istoria umanităţii în chip unic, asumă vocaţiile neamului 
omenesc în sine şi le îndreaptă prin pocăință şi concentrează în clipa întoarcerii 
tot dorul şi toată dorirea omului de Dumnezeu. 


Canonul cel mare este aşadar un ecran liturgic pe care oameni din Vechiul şi Noul 
Testament vin să îşi arate istoria lor, o istorie a căderii sau a ridicării, a pocăinței 
sau a păcatului până la moarte şi osândă veşnică. E o lecţie a istoriei pe care Scrip- 
tura ne-o pune înainte, arătându-ne slăbiciunea omenească pentru materie, dar și 
puterea omului de-a se ridica, de-a deveni sfânt prin pocăință, de-a se uni cu 
Dumnezeu prin rugăciune şi prin mărturisirea păcatelor. 


Canonul este aşadar un maraton al veşniciei și o recapitulare a moştenirii noastre 
din veac, în care omul este purtat pe aripi de înger către Tronul slavei lui Dumne- 
zeu pentru a-şi mărturisi păcatele în faţa Mântuitorului. El nu este o simplă evocare 
de personalităţi biblice, ci o intrare a sufletului omenesc în realitatea căderii şi a 
ridicării. Aşadar, toate stihirile Canonului se referă la mine, la tine şi la fiecare 
dintre noi. 


Apoi, prin cererea stăruitoare “Miluieşte-mă, Dumnezeule, miluiește-mă“, omul 
devine întreg plângere a firii pentru căderea noastră şi a strămoşilor noștri. Este 
durerea din fața portilor închise ale Raiului, suferința fiului plecat în pribegie a 
ființei, pe tărâmuri născătoare de moarte. 


În demersul pocăinţei, omul postitor şi rugător înţelege adevăratele valori ale 
umanităţii, care nu constau în avere, materie stricăcioasă prețuită de comun acord 
(bani), slavă pământească (carieră), părere de sine. Acestea sunt valorile trecătoare 
ale umanității înstrăinate de Dumnezeu. Însă în plângerea firii la porțile Raiului, 
omul înțelege că adevăratele valori nemuritoare ale vieţii sunt locuirea cu 
Dumne-zeu, iubirea cea infinită a Stăpânului, preumblarea cu Hristos prin 
răcoarea serii, hrănirea din pomii Raiului care sunt - după Sfantul Mein 

- ideile lui Dumnezeu, podoabele cele strălucitoare ale jertfei lui 
Hristos pentru umanitate. 


In acel moment, omul, dezbrăcat de iluziile pământului, nu se mai rușşinează de 
sărăcie, de durere sau de plângere, şi înţelege taina acestei lumi înscrisă în istorie: 
iubirea răstignită şi înviată a lui Hristos pentru lume. 


Astfel, unul dintre troparele Canonului celui mare spune: “Cel ce era mai înainte 
pe tron, (lov n.n.) acum se vede gol în gunoi, cu răni; cel cu mulți fii și mărit, de 
năprasnă fără de fii şi de casă lipsit; că socotea gunoiul palat şi rănile mărgăritar“. 


In aceste cuvinte, vedem împreună cu lov, cu ochii limpeziți de lacrimile pocăinței, 
adevărul acestei lumi, în care toată slava este trecătoare, sfârșind în moarte, dar în 
care smerenia, pocăinţa şi umilința sunt căile către tronul iubirii lui Dumnezeu. 


Predica părintelui Hrisostom de la Mănăstirea Putna. “Fraţilor, acum 
mântuirea este mai aproape de noi, decât atunci când am crezut. Noaptea e pe 
sfârşite; ziua este aproape”. 


Transcriere parţială a predicii părintelui Hrisostom de la Mănăstirea Putna 
(2016): 


“Nu poţi să te întorci decât pe uşa pe care ai ieşit. Am căzut din această 
cumințenie, înapoi la această cuminţenie trebuie să ne întoarcem... Mai greu este 
când noi nu mai dorim să ne întoarcem acolo...” 


“[...] Această duminică se mai cheamă şi Duminica iertării, însă iertarea nu poate 
veni în afara pocăinţei. Spunem noi într-o rugăciune din timpul Sfintei Liturghii, 
rugăciune către Dumnezeu Tatăl, care zice: Că n-ai trecut cu vederea pe cel 
păcătos, ci ai pus pocăinţa spre mântuire. Deci n-ai trecut cu vederea pe cel 
păcătos, n-ai tolerat păcatul, aşa cum suntem acum învăţaţi s-o facem, şi obligaţi s- 
o facem, să tolerăm aceste păcate. Toleranţa nu este totuna cu îngăduinţa creştină. 
Toleranţa este lupta împotriva discernământului, este cea care face binele să fie 
rău, care face lumina să fie întuneric, toleranța asta aduce confuzie. Deci nu a 
tolerat Dumnezeu nici păcatul, nici pe păcătos, însă l-a îngăduit şi l-a aşteptat şi i-a 
ieşit înainte, punându-i căi spre mântuire, punând pocăinţa spre mântuire. 


Zice Sfântul Pavel în Epistola către Romani: Au doar voi nu ştiţi că bunătatea lui 
Dumnezeu îndeamnă la pocăinţă?Adică noi păcătuim şi nu ni se întâmplă nimic şi 
zicem <Lasă, că Dumnezeu e bun...>, fără să înţelegem că bunătatea asta 
Dumnezeu o revarsă asupra noastră ca să ne întoarcem, ca să dorim şi noi această 
bunătate, să ne dorim această bunătate nu ca ceva adăugat, ci ca ceva care să iasă 
din noi, să fie a noastră, să devenim şi noi buni cum am fost odată. 


Și zice mai departe Sfântul Pavel: Dar tu, cu inima ta nepocăită, îți vei aduna urgie 
în Ziua Judecăţii. Cu cât amânăm pocăinţa, cu atât urgia se adună, fraţi creştini. 
Dumnezeu nu-l trece cu vederea pe păcătos, nu-l socoate ca fiind drept, dar nici 
nu-l lasă la voia întâmplării. Un alt înţeles al acestei treceri cu vederea: nu-l lasă la 
voia întâmplării, nu-l lasă de capul lui, ci caută să-i vină în ajutor. 


Și iată, ce ajutor mai puternic şi mai frumos decât această perioadă a Postului 
mare? Drumul pe care-l începem acum este un drum aspru, foarte greu, însă şi 
foarte frumos. Am auzit citindu-se în Apostolul de astăzi un cuvânt al Sfântul 
apostol Pavel din Epistola către Romani. Şi el spune aşa: Fiindcă ştiţi în ce ceas şi 
timp ne aflăm acum, căci este chiar ceasul să vă treziți din somn, pentru că 
mântuirea este mai aproape de noi decât atunci când am crezut. Adică cum? 
Mântuirea este mai aproape decât dinainte de întruparea lui Hristos, pe vremea 


proorocilor, când venirea Lui era ceva îndepărtat, când oamenii trăiau doar prin 
credinţă, fără să aibă la îndemână şi uneltele, ceea ce avem nevoie, ceea ce putem, 
fără să aibă şi puterea de a împlini, de a concretiza această speranţă. Acum, însă, Îl 
avem pe Hristos. 


Hristos, Care a plătit cel mai Scump preţ, preț pe care l-a plătit nu, cum spun 
unii şi alții, ca să aducă satisfacţie majestăţii rănite a lui Dumnezeu Tatăl, nu. El 
a plătit acest preţ greu ca Frate al nostru pentru a putea să ne ierte, pentru a ne 
purta aşa cum Suntem noi, cu Slăbiciunile noastre, cu păcatele noastre, cu 
răutăţile noastre, pentru a ne purta pe drumul Său către Cruce şi către Înviere şi 
către Înălțare de-a dreapta Tatălui. Să ne dea iertare. Acest preț l-a plătit Hristos 
şi îl plăteşte şi este în stare să-l plătească iar şi iar pentru un singur om, dacă 
este nevoie, pentru ca noi Să ajungem înapoi în inima Tatălui. 


Căci ce este pocăinţa? Spune Sfântul loan Gură de Aur: Este întoarcerea în 


inima Tatălui. Hristos a plătit acest preţ pentru noi. Şi, dacă înţelegem acest lucru, 
atunci înţelegem că drumul acesta..., cum spune Sfântul apostol Pavel în Epistola 
către Romani, bine ştiind că noaptea este pe sfârşite şi ziua este aproape, să lăsăm 
dar cele ale întunericului şi să ne îmbrăcăm cu toate armele luminii şi să ne com- 


portăm cuviincios, umblând ca ziua şi îmbrăcându-ne întru Hristos lisus. Auziţi: 
îmbrăcându-ne întru Hristos lisus. lar grija de trup să nu o facem spre poftă. 


Dacă noi înţelegem că drumul acesta îl facem împreună cu Hristos, Cel care ne-a şi 
deschis această uşă a pocăinţei, atunci drumul acesta este uşor, este frumos, este 
cel mai frumos drum, cu atât mai frumos cu cât este şi greu. Este greu, este aspru, 
pentru că ne vom pune faţă în faţă cu propriile noastre păcate, cu ceea ce suntem 
noi, de fapt: păcat, urâciune şi întuneric. Însă nu vom cădea în deznădejde, pentru 
că Hristos a plătit acest preţ pentru noi. Și Hristos ne aşteaptă şi ne invită astăzi să 
păşim împreună pe acest drum, acest drum de la întuneric la lumină, de la moarte, 
de la întunericul separării şi înstrăinării de Dumnezeu, care a urmat izgonirii 
omului din Rai, către lumina Învierii. Şi pe acest drum veţi vedea că va străluci, 
chiar la mijlocul lui, Sfânta Cruce. Va străluci Sfânta Cruce şi acela va fi 
momentul în care noaptea se va fi sfârşit cu totul şi zorii zilei vor începe să apară. 
Și de la Cruce, mai departe, spre Înviere, noi vom auzi din ce în ce mai clar, din cei 
în ce mai aproape, glasurile îngerilor care laudă iubirea lui Dumnezeu, iubire care 
va lucra în inimile noastre. Drumul acesta de la întuneric la lumină nu va fi 
niciodată uşor. Nu va fi alfel decât aspru. Însă, atunci când ştii că nu eşti 
singur, atunci îl vei duce cu inima largă şi cu dor, cu dorul întoarcerii în inima 
lui Dumnezeu. De aceea Evanghelia de astăzi se termină în felul următor: Că acolo 
unde este comoara ta, acolo este și inima ta. Ce comoară mai mare decât inima 
Tatălui căutăm? Ce bine căutăm noi pe acest pământ? Doar de a fi înapoi, în 
inima lui Dumnezeu, doar de a păşi alături unii de alții către Dumnezeu. 


seste 
În viaţa Sfintei Maria Egipteanca, viaţă pe care o veţi auzi citindu-se în bisericile 
noastre în această săptămână, Săptămâna mare a postului se spune despre un stareţ 
foarte vestit, poate cel mai vestit la vremea aceea, Zosima, care, căutând şi ru- 
gându-L pe Dumnezeu să-i arate o nevoinţă mai mare decât nevoinţa lui, pentru a 
se putea pocăi mai intens, pentru a se putea apropia mai tare de Dumnezeu, a fost 
trimis la o mănăstire. Şi în această mănăstire era un obicei - despre acest obicei 
vreau să vă spun foarte pe scurt, pentru că arată modul în care noi putem şi ar fi 
bine să începem acest post. Aveau un obicei părinţii din acea mănăstire ca, în 
această duminică a iertării, să se strângă toţi, de la schituri, de prin pustie, să se 
împărtăşească şi apoi să mănânce ultima masă împreună şi, după ce se vor fi iertat, 
să plece fiecare în pustie, fiecare în drumul lui, urmând ca 40 de zile fiecare să stea 
singur cu Dumnezeu pe pământ, iar la Înviere să se întoarcă să sărbătorească acest 
mare praznic al omenirii. 


Vă daţi seama, dacă noi am face la fel? În duminica de astăzi să ne împărtăşim, să 
ne iertăm unii pe alţii, să ne întărim unii pe alţii şi apoi aşa, ştiind că suntem 
împreună, că plecăm pe acelaşi drum împreună, că ducem aceeaşi luptă, să vedem 
apoi fiecare cum stăm, cum ne aşezăm şi cum ne-am aşezat în faţa lui Hristos, să 
ne aruncăm fiecare, în intimitatea inimii noastre, la picioarele lui Hristos, şi să ne 
rugăm aşa, ca şi cum numai EI şi noi suntem pe pământ - aceasta poate să sune 
paradoxal, însă altă cale mai frumoasă nu am găsit şi părinţii, dacă ar fi fost, ne-ar 
fi descoperit-o: să te rogi lui Dumnezeu ca şi cum eşti singur cu El pe pământ, însă 
să ştii că în acest război nu eşti singur, că toţi avem aceeaşi luptă, toți luptăm ca să 
ne întoarcem în inima aceluiaşi Tată şi toți suntem fraţi şi fraţi cu Hristos, Cel care 
a plătit un preţ atât de mare pentru ca noi să ne putem întoarce împreună cu EI în 
inima Tatălui, la dreapta Lui. 


Să-L rugăm, aşadar, pe Hristos, Cel care nu a lăsat şi nu va lăsa niciodată nimic 
nefăcut pentru mântuirea noastră, şi pe Maica sa, cea prin a cărei inimă a pătruns 
sabie, cea care L-a simţit şi L-a avut cel mai aproape pe Hristos, drept pentru care 
şi stă la dreapta Lui la Înfricoşata Judecată, şi pe toţi sfinţii care, iată, au bineplăcut 
aşa, prin această pocăință grea şi foarte frumoasă, să nu ne lase până în sfârşit 
străini pe acest pământ, să nu ne lase inima să se tânguiască fără de nădejde, ci să 
ne învrednicească de acele lacrimi ale pocăinţei, lacrimi care izbucnesc din inima 


noastră în momentul în care conştiinţa vinovăţiei noastre se întâlneşte cu iertarea, 
mai presus de orice argument al lui Dumnezeu, acele lacrimi care nu fac decât să 
mângâie inima şi să sporească dorul după casa Tatălui. Pentru că unde este 
comoara voastră, acolo este şi inima voastră. Amin”. 


Păcatul “Originar” sau căderea lui Adam din Rai. Pr. James Bernstein despre 
înţelegerea ei ortodoxă versus rătăcirile catolice şi protestante 


Pr, JAMES A. BERNSTEIN wW 
C( limit 
de 
“Hristos 


« y (călătoria mea 
să de la Cludaisru 
[a ()rtodoxie 


Moartea este de la Dumnezeu? 


“Dintotdeauna am prețuit în mod deosebit prima carte a Bibliei, Facerea. Aceasta 
se datora faptului că printre unii evrei, modul de a învăţa cum să vorbească ebraica 
este de a începe cu începutul, adică cu primele versete ale Cărţii Facerii. Facerea 
povesteşte cum au apărut păcatul şi moartea atunci când Adam şi Eva nu L-au 
ascultat pe Dumnezeu şi au mâncat din fructul oprit în Grădina Edenului. 


Scriptura spune: „A dat apoi Domnul Dumnezeu lui Adam poruncă şi a zis: “Din 
toți pomii din Rai poţi să mănânci, iar din pomul cunoştinţei binelui şi răului să nu 
mănânci, Căci, în ziua în care vei mânca din el, vei muri negreşit!” (Facere 2, 16- 
17); 


Indiferent de modul în care este interpretat acest pasaj - literal sau alegoric - toate 
tâlcuirile admit că omul s-a îndepărtat de Dumnezeu şi, drept urmare, a căzut dintr- 
o poziţie de intimitate cu Dumnezeu într-o stare de confuzie şi moarte. Păcatul, 
mortalitatea şi moartea, atât spirituală cât şi fizică, au fost rezultatul direct al 
neascultării omului. 


În acest scenariu care poartă numele de „Căderea”, următoarea ipoteză majoră 
făcută adesea de Bisericile neortodoxe este că moartea a fost rezultatul direct al 
unei sentinţe de osândire pronunţată de Dumnezeu. Adică, Dumnezeu a dat o lege - 
„din pomul cunoştinţei binelui şi răului să nu mănânci, căci, în ziua în care vei 
mânca din el, vei muri negreşit” — şi când Adam şi Eva au încălcat această lege, 
moartea a venit ca urmare a sentinţei lui Dumnezeu. Acţiunea şi pedeapsa care au 
urmat sunt concepute ca fiind de natură juridică. În această concepţie neortodoxă a 
Căderii, Dumnezeu nu a avut nici o altă posibilitate decât să declare că Adam şi 
Eva vor muri. Acţiunea punitivă a fost impusă de o necesitate la care Dumnezeu 
Însuşi era obligat. Care era această necesitate? Necesitatea de a fi drept. 


Ca să spun adevărul, nu mă gândisem niciodată la aceste lucruri în mod serios. 
Acum, îmi dădeam seama că credeam aceasta fiindcă Dumnezeu este drept. Prin 
urmare, moartea lor spirituală şi fizică se afla în relaţie directă cu dreptatea lui 
Dumnezeu. A fost aproape un şoc să descopăr ulterior că ceea ce presupuneam 
dintotdeauna că este adevărat şi evident în privinţa acestei doctrine fundamentale a 
creştinismului era de fapt fals şi neortodox. 


În contrast cu această doctrină juridică a Căderii, Ortodoxia susţine că atunci când 
Dumnezeu i-a spus lui Adam că va muri dacă va mânca fructul oprit, a fost o 
simplă declaraţie de fapt. Domnul spunea de fapt: „Dacă te îndepărtezi de Mine, 
singurul izvor al vieţii, atunci moartea te va birui”. Ortodoxia a înţeles că această 
afirmaţie era un avertisment şi nu un act de dreptate retributivă. 


Sfântul Grigorie Palama (sec. XIV) descrie acest scenariu astfel: „Pentru că cei 
care ascultă cu înţelepciune aceste cuvinte, pot să înţeleagă că Dumnezeu nu a 
creat nici moartea sufletului, nici moartea trupului. Pentru că la început El nu a 
poruncit spunând: «Să mori în ziua în care vei mânca», ci «În ziua în care vei 
mânca, vei muri». Şi nici nu a zis, «Întoarce-te în ţărână» ci « ...te vei întoarce în 
țărână», anunțând astfel anticipativ şi îngăduind libertatea şi neînlăturând urmarea 
nici măcar justificat”. 


Scriptura spune că Dumnezeu le-a zis lui Adam şi Eva că dacă vor mânca din 
fructul pomului cunoaşterii binelui şi a răului vor muri. Pentru prima dată mi-am 
dat seama că Dumnezeu nu a spus: „Vă voi omor?” ci „veţi muri”. Fiindcă numai 
Dumnezeu are viaţa în Sine şi este sursa a toată viaţa, din EI nu poate ieşi decât 
viaţă. Îndepărtându-se de Dumnezeu, izvorul vieţii, omul s-a îndreptat către 
moarte. 


Mâncând fructul, Adam şi Eva au încetat să-L mai dorească pe Dumnezeu. Ei au 
încetat să mai caute către El pentru existenţa lor, pentru hrana lor şi, în schimb, au 
mâncat un fruct care reprezintă lumea. Mâncând lumea, ei au privit la creație 
pentru subzistenţa lor în loc să privească către Dumnezeu. Aşadar, prin aceasta, 
protopărinţii au căutat să-L excludă pe Dumnezeu din viețile lor şi să trăiască 
autonom. 


In gândirea Ortodoxă, marele păcat nu este faptul că au neascultat o lege ci că au 
căutat să afle cunoaştere şi subzistență în afara lui Dumnezeu. 


Sfântul Vasile cel mare a scris următoarele: „| Viaţa] este Dumnezeu şi lipsirea de 
viaţă înseamnă moarte. Aşadar, Adam şi-a pregătit moartea pentru sine prin 
îndepărtarea sa de Dumnezeu... Aşadar, Dumnezeu nu a creat moartea, ci am adus- 
o asupra noastră prin scopul nostru viclean. Dar EI nici nu a oprit sfârşitul nostru... 
pentru ca astfel răul să nu devină nemuritor în noi”. (Sfântul Vasile cel mare, 
Omilia „Că Dumnezeu nu este cauza răului”, PG 31, 345, Despre condiţia 
omenească, St. Vladimir's Seminary Press, 2005). 


Spre deosebire de această concepţie ortodoxă, Conciliul romano-catolic din Trent 
(1546) a statuat: „Dacă cineva nu mărturiseşte că primul om, Adam, atunci când a 


încălcat porunca lui Dumnezeu în Paradis, a pierdut imediat sfinţenia şi dreptatea 
în care a fost zidit; şi că a suportat, prin ofensa acelei ocoliri a adevărului, urgia şi 
indignarea lui Dumnezeu, şi, prin urmare moartea, cu care Dumnezeu îl ame- 
nințase mai înainte, şi, împreună cu moartea, captivitatea sub puterea celui care de 
atunci are stăpânirea morţii, adică, diavolul, şi că întregul Adam, prin acea ofensă a 
ocolirii adevărului, a fost schimbat, trup şi suflet, în mai rău; să fie anatema“. 
(Primul canon, Şedinţa a V-a, http://history.hanover.edu/texts/trent/ct05.html). 


Cu cât mă gândeam mai mult cu atât înţelegeam că diferenţa dintre cele două 
concepţii nu a putut fi supraevaluată: concepţia non-ortodoxă susţinea că moartea 
este sentinţa retributivă directă a lui Dumnezeu dată omului fiindcă a încălcat legea 
Lui, în timp ce concepţia ortodoxă susţinea că moartea este o condiţie auto-impusă 
care a rezultat din îndepărtarea omului de Dumnezeu, Cel care este izvorul vieţii. 


Deosebirile erau cruciale, fiindcă dacă eu credeam că moartea este cumva de la 
Dumnezeu, aş fi fost tentat să Îl consider pe Însuşi Dumnezeu drept un obstacol 
care trebuia depăşit pentru a dobândi mântuirea. Limpede, scopul devine 
împăcarea lui Dumnezeu. Este trist faptul că unii creştini ajung să aibă această 
concepţie despre Treime: Dumnezeu-Tatăl este văzut drept un personaj total 
inaccesibil specific Vechiului Testament, vechi de zile, cu o barbă albă lungă - 


fioros, dur, răzbunător şi lipsit de compătimire. El este Dumnezeul dreptăţii şi al 
judecății, precum zeul viking Odin care trimite trăsnete asupra oamenilor firavi, 
fragili, muritori. În contrast cu acesta, lisus Hristos este considerat drept Mielul lui 
Dumnezeu, iubitor, plin de compasiune, blând, Care, în calitate de Fiu caută să-L 
îmblânzească pe Tatăl Său mânios. Duhul Sfânt este acea Persoană ciudată şi prin 
urmare El nu este băgat în seamă. 


Fecioara Maria este acel personaj feminin blând, sensibil, bun, care este foarte 
abordabil, foarte omenesc. Aşadar, printre cei care au o teamă statornică faţă de 
Tatăl, există tendința de a îndrepta mai multe rugăciuni către Maica cea 
binecuvântată pentru mijlocire. Ea apelează la Fiul ei pentru aceştia aşa cum numai 
o mamă poate, încurajându-L să se apropie de Tatăl cel inabordabil. În această 
schemă, Tatăl este Cel pe Care oamenii doresc să-L evite cu orice preţ. De fapt, El 
devine acel personaj peste care trebuie să treci dacă doreşti să ajungi în Rai. 
Aceasta ar putea să pară ca o exagerare dar eu am cunoscut creştini evlavioşi şi 
bisericoşi care au despre Treime şi Maica Domnului concepţia pe care tocmai am 
descris-o. 


Spre deosebire de această viziune, învăţătura Ortodoxiei despre Cădere este 
centrată pe starea noastră, sau condiția noastră, în loc să fie axată pe o lege 


încălcată sau pe mânia îndreptățită a lui Dumnezeu. Ortodoxia este preocupată de 
starea de a fi [ontologică, n.n.] a lui Adam şi a Evei, fiinţa a ceea ce erau şi cum 
aceasta s-a schimbat prin neascultarea lor. Îndepărtându-se de Dumnezeu, izvorul 
vieţii, ei au început să moară. Problema nu este legală sau juridică, ci ontologică. 
Dintr-un anumit punct de vedere, nu are nimic de-a face cu Dumnezeu, ci numai şi 
numai cu omul. Este mai puţin o chestiune relațională şi cu mult mai mult o 
chestiune de schimbare interioară a inimii la cel mai profund nivel. 


Fiindcă moartea nu este considerată drept o chestiune juridică, nici leacul ei nu este 
juridic. Părintele loannis Romanides a scris o carte bine documentată pe acest 
subiect, numită Păcatul strămoşesc, în care face următoarea afirmaţie: „Aşa cum 
vom vedea, problema juridic formulată a vinei moştenite de la Adam şi pedeapsa 
primită de omenire din cauza unei ofense împotriva dreptăţii divine nici măcar nu 
există pentru Sfinţii Părinţi, pur şi simplu fiindcă ei învaţă că Dumnezeu nu este 
cauza morţii. Îndepărtarea omului de Dumnezeu până la moartea sa, precum 
libertatea voinţei omului se află în afara jurisdicției lui Dumnezeu. Și este în afara 
juridicției Sale prin propria Sa voinţă. Faptul că Dumnezeu doreşte mântuirea 
tuturor nu înseamnă că toți sunt mântuiţi. Dumnezeu mântuieşte numai prin 
libertate şi iubire. Acest punct de vedere este exact ceea ce teologii de sub influența 


lui Augustin nu au înţeles niciodată”. (Pr. Ioannis Romanides, Ancestral Sin, 
Ridgewood, 1998, pp. 32-33). 


Experienţa mea din tinereţe în ludaism m-a învăţat că Dumnezeu iubeşte. Deşi 
aveam multe legi de împlinit, Dumnezeu era mereu prezentat ca fiind milostiv şi 
iertător. Niciodată nu ni vorbise despre mântuire că ar fi fiinţa noastră izbăvită de 
mânia lui Dumnezeu. În cei optsprezece ani ai mei ca protestant ajunsesem să văd 
mântuirea ca fiind fiinţa noastră salvată de la urgia lui Dumnezeu şi din iadul pe 
care EI îl crease pentru cei pierduţi. Practic, mântuirea nu însemna decât să eviţi 
iadul şi să mergi în Rai. Acum, ca ortodox, eram învăţat că mântuirea înseamnă a fi 
salvat nu de la urgia lui Dumnezeu, ci din puterea celor trei mari duşmani: păcatul, 
moartea şi diavolul. 


Cât de căzuţi suntem? 


Răspunsul la această întrebare depinde de două lucruri: Care era starea din care am 
căzut şi în ce stare am căzut? Am descoperit că în creştinismul neortodox atât 
înălțimea de la care am căzut cât şi adâncul în care am căzut sunt considerate a fi 
cu mult mai mari decât în Ortodoxie. Abordarea ortodoxă se potrivea bine cu 
gândirea iudaică în care am fost crescut. Amândouă au o concepţie despre om mult 
mai favorabilă decât este ea prezentată în creştinismul neortodox, mai ales în 
opinia calvinistă cum că omul a căzut dintr-o stare de desăvârşire într-una de 
depravare totală, nemaiavând în sine nici o capacitate de a se întoarce la Dumne- 
zeu. 


În această carte, Biserica Ortodoxă, poate cea mai bună prezentare a Ortodoxiei în 
limba engleză, Timothy (episcopul Kallistos) Ware spune că Ortodoxia „nu poate 
fi de acord cu Augustin, atunci când acesta spune că «firea omenească a fost 
doborâtă de vina în care a căzut şi astfel a devenit lipsită de libertate». Chipul lui 
Dumnezeu este înnegrit de păcat dar nu a fost vreodată nimicit; aşa cum spune 
cuvintele unui imn cântat de ortodocşi la slujba înmormântării: «Chipul slavei Tale 
negrăite sunt, măcar deşi port rănile păcatelor». Şi fiindcă încă mai avem chipul lui 
Dumnezeu, încă mai avem voinţă liberă, deşi păcatul îi îngustează sfera de acţiune. 
Chiar şi după Cădere, Dumnezeu «nu ia de la om puterea de a voi - de a voi să 1 se 
supună sau nuy”. (Timothy Ware, The Orthodox Church, Penguin Books, London, 
1907223). 


Marele sfânt rus al secolului al XIX-lea, loan de Kronstadt a spus: „Să nu faci 
niciodată confuzie între persoană, formată după chipul lui Dumnezeu, cu răul care 
se află în el; fiindcă răul este o întâmplare nefericită, o boală, un vis diabolic. Dar 


miezul persoanei este chipul lui Dumnezeu şi acesta rămâne în el în pofida oricărei 
desfigurări”. 


Fidelă ideii de sinergie, Ortodoxia respinge orice interpretare a Căderii care nu lasă 
nici un loc pentru libertatea omenească. 


Aşadar, din ce stare consideră Ortodoxia că a căzut omul? Sfântul Irineu (sec. II) 
scrie: „Primind omul existenţa, el trebuia să crească şi să se maturizeze, apoi să 
devină puternic şi, ajungând la deplină maturitate să fie slăvit, şi slăvit fiind, ar fi 
putut să-L vadă pe Dumnezeu”. (Adversus haereses, Cartea IV, cap. 38, 3). 


Conform Sfântului Irineu condiţia originară a omului a fost una de copilărie 
spirituală, inocenţă şi simplitate îmbinate cu curăţie morală. Omul trebuia să 
câştige asemănarea dumnezeiască printr-un proces lent. El nu consideră căderea 
omului ca fiind o rebeliune în toată regula, ci mai degrabă o dorinţă impulsivă de a 
se maturiza înainte de vreme. 


Metafora ochiului vătămat m-a ajutat să înţeleg diferența dintre cele două 
concepţii. Modelul deteriorării totale consideră că prin Cădere a fost nimicit ochiul 
duhovnicesc al omului şi astfel el nu mai este capabil să mai aibă nici un fel de 


vedere spirituală. Singura sa speranţă este de a primi un ochi cu totul nou de la 
Dumnezeu. Dumnezeu decide unilateral cine va primi un nou ochi şi cine nu. 
Aceasta poartă numele de predestinare dublă fiindcă Dumnezeu singur hotărăşte 
(predestinează) cine va primi credință şi va merge în Rai şi cine nu va primi 
credinţă şi va merge în iad. 


Spre deosebire de teologia apuseană, în concepţia ortodoxă, Căderea afectează 
ochiul duhovnicesc dar nu îl nimiceşte. Nu suntem orbi cu totul deoarece, fiind 
creați după chipul şi asemănarea lui Dumnezeu, am păstrat libera voinţă şi un 
anumit grad de dorință de Dumnezeu. Credinţa rămâne în noi, chiar dacă e mai 
mică decât bobul de muştar. A avea credinţă nu este o chestiune de a avea totul sau 
nimic. Aşa cum există diferite niveluri ale căderii [în păcat], tot aşa există şi 
diferite grade de credinţă. 


Ce s-a moştenit din Păcatul strămoşesc? 


Eram un mare admirator al Fericitului Augustin (sec. IV-V), care este considerat 
de cea mai mare parte a creştinătăţii apusene drept părintele teologiei apusene. 
Studiind impactul imens pe care l-a avut asupra creştinismului occidental am 
descoperit că disputa sa cu călugărul Pelagius, un briton care locuia la Roma, a fost 


punctul critic. Pelagius (sec. V) nega moştenirea de către urmaşii lui Adam a 
vreunei urme de păcat. Deşi Fericitul Augustin 1-a răspuns lui Pelagius bine în cele 
mai multe privinţe, el a apelat la anumite extreme care au dus la denaturări şi 
accentuări exagerate târzii. În scrierile Fericitului Augustin s-a folosit pentru prima 
dată termenul „păcat originar” (peccato originali). 


Textul biblic central în chestiunea păcatului strămoşesc este Romani 5, 12 în care 
Sfântul Apostol Pavel face referire la Adam. Următorul pasaj este traducerea din 
greacă făcută de Ortodoxie: „precum printr-un om a intrat păcatul în lume şi prin 
păcat moartea, aşa şi moartea a trecut la toți oamenii, şi din această cauză 
[moartea] toți au păcătuit”. Ultimele patru cuvinte în greacă sunt eph ho pantes 
hemarton. 


Aici se iveşte o mare problemă de traducere. Aceste patru cuvinte au fost traduse în 
latină astfel in quo omens peccaverunt. „în care [Adam] toți oamenii au păcătuit”. 
Această formulare a fost folosită în Apus odată cu traducerea Bibliei în latină 
făcută de Fericitul Ieronim (sec. IV-V), pentru a justifica doctrina vinei moştenite 
de la Adam şi transmise urmaşilor săi. Varianta greacă nu spune nimic de acest 
gen. Eph ho este o contracție a lui epi cu pronumele relativ ho; poate fi tradus 
„fuindcă”. Majoritatea specialiştilor moderni sunt de acord că acesta este înţelesul. 


Aşadar, Sfântul Pavel nu spune că suntem cu toţii vinovaţi de păcat personal, doar 
fiindcă suntem uniţi cu toţii în Adam, ci că precum Adam, cu toţii am comis fapte 
păcătoase şi astfel am experiat moartea. Suntem supuşi morţii şi distrugerii din 
cauza păcatului lui Adam, dar suntem vinovaţi numai pentru păcatele noastre 
proprii. Din nefericire, creştinismul occidental a acceptat adeseori variaţii ale 
următoarei versiuni prost traduse: „Aşadar, aşa precum printr-un om păcatul a 
intrat în lume iar moartea prin păcat, şi astfel moartea s-a răspândit la toţi oamenii, 
în care cu toții am păcătuit”. Această traducere îl induce în eroare pe cititor 
făcându-l să creadă că vina pentru păcatul originar este moştenită. 


În plus, confuzie apare şi din cele două cuvinte greceşti folosite pentru „păcat”. 
Cuvântul grec hamartema înseamnă „faptă personală păcătoasă” în timp ce 
hamartia semnifică o „stare de păcat generală”. Acest ultim concept este cel care a 
modelat învăţătura augustiniană despre păcatul originar, neputinţă morală şi vină 
moştenită. Deosebirea dintre cele două cuvinte ne dezvăluie o ipoteză importantă: 
cu hamartia (stare de păcat generală) ideea de fire păcătoasă, ca distinctă de actele 
păcătoase sau de persoanele care păcătuiesc, a câştigat valabilitate în teologia 
apuseană. Mai mult, termenul Părinților greci propatorikon amartema este cel mai 


bine tradus prin „păcatul strămoşesc”. Acest termen este anterior celui latin folosit 
de Fericitul Augustin şi care înseamnă „păcat originar”. 


Pentru mine a fost o revelaţie să aflu că „păcatul strămoşesc” nu are legătură cu 
ideea de a transmite păcatul. Pe de altă parte, „păcatul originar” implică acest 
lucru, întrucât e primul din cele multe care urmează. Fericitul Augustin nu 
cunoştea limba greacă şi mulți dintre Părinţii greci nu înțelegeau latina. Aşadar, 
încă din secolul al V-lea creştinismul Apusean apuca o cale diferită de cel 
Răsăritean. Primii Părinţi ai Bisericii susțineau că nu există un astfel de lucru ca 
fire păcătoasă în sensul de fire care moşteneşte vina pentru o faptă păcătoasă 
comisă de altcineva. În concepţia ortodoxă doar omul păcătuieşte, nu şi firea 
omenească. 


Cu toate acestea, Sfânta Scriptură şi scrierile Părinților Bisericii conţin afirmaţii 
care arată că noi ne naştem în păcat. De exemplu, „Căci iată, întru fărădelegi m-am 
zămislit şi întru păcate m-a născut maica mea” (Psalm SI, 5). Copiii au fost 
dintotdeauna botezați pentru iertarea păcatelor, deşi ei, evident, nu au săvârşit nici 
un păcat personal. Ortodoxia consideră starea de păcătoşenie în care ne naştem cu 
toţii drept o înclinaţie de a păcătui personal, dar şi ca pe o rană, o stricăciune, o 
mortalitate fizică şi duhovnicească şi o deteriorare genetico-biologică. Dar a fi 
născut în păcat nu implică comiterea păcatului personal sau a fi vinovat personal 
pentru păcatele celor care au trăit înaintea noastră. 


Ortodoxia consideră neascultarea lui Adam şi Eva drept păcatul lor personal, nu al 
nostru. Astfel că nici păcatul originar, nici mântuirea nu pot fi înfăptuite în viaţa 
unei persoane fără a fi implicată responsabilitatea personală şi neîngrădită. Această 
concepţie afirmă că deşi ne naştem cu o fire căzută noi nu suntem obligaţi să 
păcătuim. Fiecare dintre noi deţine suficientă libertate şi har ca să se întoarcă la 
Dumnezeu, ca sa fie întărit de EI şi să se opună personal păcatului. Aşadar, suntem 
personal responsabili faţă de păcatele noastre. Nu putem pur şi simplu da vina pe 
strămoşii noştri. 


Învățătura creştin-ortodoxă despre păcatul originar mi s-au părut a fi liniştitoare. 
Iudaismul ortodox, de asemenea, respinge concepția despre păcatul originar a 
creştinismului apusean. ludaismul învaţă că copiii se nasc inocenți şi deşi starea 
noastră generală reflectă urmările Căderii, fiecare om are liberă voinţă şi este 
personal responsabil pentru păcatele sale. Această concepţie este fundamentată pe 
versete biblice precum următoarele: „Părinţii să nu fie pedepsiţi cu moartea pentru 
vina copiilor şi nici copiii să nu fie pedepsiţi cu moartea pentru vina părinţilor; ci 
fiecare să fie pedepsit cu moartea pentru păcatul său” (Deuteronom 24, 16); 


„Sufletul care păcătuieşte va muri. Fiul nu va purta nedreptatea tatălui, şi tatăl nu 
va purta nedreptatea fiului. Celui drept i se va socoti dreptatea sa, iar celui rău, 
răutatea sa” (lezechiel 18, 20; sublinierea îmi aparţine). 


ludaismul-ortodox interpretează versetul: „...căci Eu Domnul Dumnezeul tău sunt 
Dumnezeu zelos, Care pedepseşte vina părinților în copii până la al treilea şi al 
patrulea neam pentru cei ce Mă urăsc” (Deuteronom 5, 9), în acelaşi fel în care îl 
interpretează creştinii ortodocşi - ca referindu-se la starea noastră generală de 
cădere şi nu la un anumit păcat sau o vină anume. Ambele teologii consideră 
păcatele ca fiind doar acte personale şi nicidecum acte ale firii. Nici nu susţin că 
omul este păcătos inerent, şi amândouă accentuează faptul că deşi în om există o 
înclinație de a păcătui, copiii sunt - folosind terminologia non-teologică — fun- 
damental buni, nu ră!”. 


(în: Pr. James Bernstein, Uimit de Hristos. Călătoria mea de la Iudaism la 
Ortodoxie, editura Ecclesiast, 2011, traducere de Dragoş Dâscă) 


Omul - icoana lui Dumnezeu: “Aceasta este valoarea pe care EI ţi-o dă ţie!”. 
De la Adam cel vechi la Noul Adam, Hristos sau de la ruşinea goliciunii la re- 
îmbrăcarea în veşmântul de har al nemuririi 

Pr. David Fontes: Consecințele căderii 


Încă din zilele lui Adam şi ale Evei am uitat cine suntem cu adevărat. Vorbim, de 
obicei, despre ceea ce primii noştri părinţi au pierdut atunci când nu s-au supus 
poruncii lui Dumnezeu de a nu mânca din rodul pomului cunoștinței binelui şi 
răului; spunem că neascultarea lor a dus la căderea omenirii şi a afectat în mod 
negativ întreaga creaţie. Spunem deseori că şi-au pierdut nemurirea trupului din 
cauza căderii, însemnând că trupurile lor fizice au devenit muritoare. Urmarea 
păcatului lor a fost că au devenit muritori şi astfel au cunoscut stricăciunea şi 
moartea trupească, dar Dumnezeu, în mila Lui, i-a acoperit cu „îmbrăcăminte de 
piele” pentru a-i ajuta să supravieţuiască. Cu alte cuvinte, au trecut de la viaţa 
veşnică la viaţă de supravieţuire din cauza păcatului neascultării. 


Mai mult decât atât, duhul lor omenesc, care este locaşul inimii noastre duhov- 
niceşti (nous-ul din învăţăturile bisericeşti), a devenit acum ascuns luminii lui 
Dumnezeu. Drept urmare, duhul omenesc a devenit întunecat şi închis, la fel cum o 
floare îşi închide petalele după apusul soarelui, pe timp de noapte. 


Ştim cum căderea i-a afectat pe Adam trupeşte şi duhovniceşte; au devenit 
muritori, întunecaţi cu duhul şi pierduţi. Şi totuşi, întrebarea este cum i-a afectat 
din punct de vedere psihologic. [...]Cred că problemele psihologice găsite la primii 
noştri părinţi ca rezultat al căderii sunt aceleaşi probleme psihologice cu care noi, 
descendenţii lor, încă ne mai confruntăm până şi în ziua de astăzi. Căderea i-a 
afectat din punct de vedere psihologic pe Adam şi pe Eva cu îndoiala, ceea ce apoi 
a generat ruşine şi teamă. De atunci, fiecare generație până la a noastră s-a luptat 
cu îndoiala, ruşinea şi teama. 


La începuturi 


Cartea Facerii descrie felul în care Dumnezeu a creat universul şi pământul cu 
toate vieţuitoarele lui. Dumnezeu a văzut tot ceea ce făcuse, inclusiv bărbatul şi 
femeia, şi a spus că sunt bune - nu proaste sau rele. Şi a privit Dumnezeu toate câte 
a făcut şi iată erau bune foarte (Fac. 1, 31). Este important să ţinem minte acest 
adevăr. Dumnezeu le-a dat lui Adam şi Evei stăpânire asupra întregii Sale creaţii. 
Trebuie înţeles că întreaga creaţie universală a fost făcută de Dumnezeu pentru ca 
bărbatul şi femeia să o binecuvânteze, să o îngrijească şi să o conducă la Creatorul 
lor. 


S-ar putea spune că în aceeaşi direcţie în care se îndreaptă bărbatul şi femeia, se 
îndreaptă şi cosmosul şi întreaga creaţie. Dumnezeu i-a făcut pe bărbat şi pe femeie 
o creație unică, ca să binecuvânteze universul prin propria lor existenţă. Erau 
singura creaţie a lui Dumnezeu făcută după chipul şi asemănarea Lui Însuşi. 


Citim în Cartea Facerii: „Și a zis Dumnezeu: «Să facem om după chipul şi după 
asemănarea Noastră, ca să stăpânească peştii mării, păsările cerului, animalele 
domestice, toate vietăţile ce se târăsc pe pământ şi tot pământul!» Şi a făcut 
Dumnezeu pe om după chipul Său; după chipul lui Dumnezeu l-a făcut; a făcut 
bărbat şi femeie” (Fac. 1, 26, 27). 


In Cartea Facerii stă scris că Dumnezeu i-a binecuvântat, dăruindu-le bunăvoința 
Iul 


În limba greacă, cuvântul folosit aici în loc de „chip” este icoană. În teologia 
creştin-ortodoxă răsăriteană, icoana este uneori explicată ca fiind o fereastră 
simbolică între Cer şi pământ, între lumea spirituală şi lumea fizică. În bisericile 
ortodoxe se pot vedea multe icoane pictate manual (chipuri) ale lui lisus, ale 
Fecioarei Maria, ale sfinţilor şi ale îngerilor. Se aseamănă într-o oarecare măsură 
felului în care atârnăm fotografii ale familiei noastre creştine pe pereţii casei 


noastre parohiale, biserica noastră. Icoanele nu sunt menite a fi doar nişte simple 
portrete ale sfinţilor, ci mai degrabă simboluri ale lor, amintindu-ne că nu suntem 
singuri. Icoanele ne îndreaptă atenția către realitatea persoanelor pe care le re- 
prezintă. 


Suntem membri ai Bisericii lui lisus Hristos, ce cuprinde atât credincioşii care au 
plecat din viaţa aceasta şi pe credincioşii care sunt încă în lume. Aşadar, atunci 
când stai în faţa unei icoane, cum ar fi icoana lui lisus aceasta poate fi văzută drept 
o fereastră spirituală, în sensul în care lisus stă de cealaltă parte a ferestrei uitându- 
Se la tine, iar tu priveşti prin fereastră ca să-L vezi sau mai bine zis ca să-L cunoşti 
pe Hristos în acel moment al timpului. lisus nu este mort, ci viu, ca toţi sfnţii care 
au plecat înaintea noastră. Ne arătăm deseori afecțiunea faţă de chipul de pe icoană 
sărutându-l, aşa cum L-am întâmpina pe Hristos sau pe unul dintre sfinţi cu un 
sărut evlavios dacă s-ar afla cu adevărat înaintea noastră. 


Cu ani în urmă, atunci când taţilor nu li se permitea să rămână în sala de naştere 
din spital alături de soțiile lor ca să asiste la naşterea copiilor, îşi vedeau pentru 
prima oară copiii printr-o fereastră a salonului de nou-născuţi. Acolo tatăl putea să 
se uite pe fereastră ca să-şi vadă copilul pentru prima oară, cu deosebită bucurie. 
Acelaşi lucru ar trebui să-l simţim şi noi atunci când stăm dinaintea unei icoane 
creştine, în biserică sau la noi acasă. 


Cartea Facerii ne spune că noi, fiinţele umane, am fost create după chipul sau 
icoana lui Dumnezeu. Cu alte cuvinte, putem fi numiţi icoane vii ale lui Dumnezeu 
Însuşi - icoane făcute nu din lemn şi vopsea, ci din trup, suflet şi duh. Astfel, când 
oamenii ne privesc, ar trebui să-L vadă pe Dumnezeu radiind prin noi ca prin 
icoanele vii ale Lui. Aşa cum lisus le-a spus apostolilor Lui, Cel ce M-a văzut pe 
Mine a văzut pe Tatăl (In 14, 9). Aşadar, ar trebui să putem spune: „Văzându-mă 
pe mine, L-ai văzut pe lisus.” Aceasta este o cerinţă greu de îndeplinit, dar ar 
trebui să reprezinte dorinţa şi scopul nostru că adevăraţi creştini. De aceea ar trebui 
nu numai să le vorbim oamenilor despre iubirea lui Dumnezeu pentru omenire, ci 
prin faptele noastre bune în comunitate aceştia ar trebui să vadă cum iubirea lui 
Dumnezeu lucrează prin noi. 


Mulţi oameni îşi doresc să-L vadă pe adevăratul Dumnezeu. Adevărul este că 
singurul Dumnezeu pe Care ar putea inițial să-L vadă aici, pe pământ, este Cel pe 
Care Îl văd în noi ca şi icoanele Lui vii. Comportamentul nostru în lume fie 
dovedeşte adevărul iubirii lui Dumnezeu, fie îl distorsionează în ceva ce nu 1 se 
aseamănă câtuşi de puţin lui Dumnezeu. Dacă permitem murdăriei păcatului să ne 
înnoroiască viaţa, numai puţin din harul şi din lumina lui Dumnezeu vor putea 


străluci din noi către ceilalţi. Atunci nu Îi mai semănăm deloc lui Dumnezeu, ci 
suntem doar nişte făpturi ale pământului, pline de întuneric şi de păcate. Din 
fericire, Dumnezeu ne-a oferit prin lisus Hristos o cale de a ne curăța icoanele de 
noroiul păcatului prin pocăință. În mod minunat, Sfântul apostol loan ne spune că 
Dumnezeu este credincios şi drept, ca să ne ierte păcatele şi să ne curăţeascâ pe noi 
de toată nedreptatea (I În 1,9). 


Curăţirea de păcate este asemenea spălării noroiului de pe suprafaţa icoanei 
noastre, ferestrele spirituale care suntem. De aceea Biserica a descris deseori Taina 
Spovedaniei sau a împăcării drept al doilea botez - de fapt, o prelungire a primului 
botez. În cadrul spovedaniei, păcatele pe care le comitem după ce trecem prin 
botezul cu apă ne sunt iertate, lucru ce rămâne valabil de-a lungul întregii noastre 
vieți ca muritori. Fiind icoana sau chipul lui Dumnezeu, purtăm o mare respon- 
sabilitate în privinţa comportamentului nostru personal faţă de ceilalți, despre care 
va trebui să dăm socoteală înaintea lui Dumnezeu în ziua Judecăţii de Apoi. 


În Cartea Facerii, după ce Dumnezeu l-a făcut pe bărbat, a făcut-o apoi pe femeie. 
În Facerea 2, 25 citim că erau amândoi goi şi nu se ruşinau. Probabil cunoaşteţi 
restul istoriei: cum şarpele a înşelat-o pe femeie, ispitind-o să mănânce fructul din 
care Dumnezeu îi poruncise să nu guste, rodul pomului cunoștinței binelui şi 
răului; şi cum femeia l-a ademenit apoi pe bărbat să mănânce şi el din fruct. 


Unii teologi sugerează că Dumnezeu le-a poruncit bărbatului şi femeii să nu 
mănânce din acel fruct anume pentru că nu voia ca ei să cunoască răul, ci numai 
binele. Alţii sugerează că nu îi considera pregătiți, sau îndeajuns de maturi în 
Dumnezeu, ca să poată mânui cunoaşterea binelui şi răului. Iar alţii spun că a fost 
pur şi simplu un test al ascultării lor față de Creator. Toate aceste argumente pot fi 
valabile. 


Când Adam şi Eva au mâncat din fructul oprit au tăcut un lucru radical şi nefiresc 
pentru ei: au permis simţurilor lor fizice (trupul) şi gândirii şi emoţiilor raţionale 
(sufletul) să le dirijeze faptele în locul inimii (nous) care se afla în comuniune cu 
Dumnezeu. Drept urmare, s-au desprins din comuniunea cu Dumnezeu din inimile 
lor. 


A fost nefiresc pentru bărbat şi femeie să iasă din comuniunea cu Creatorul lor, să 
se îndepărteze de singurul principiu al vieţii lor - şi anume, de Dumnezeu şi de 
procesul fundamental al îndumnezeirii lor (devenirea prin har asemenea lui 
Dumnezeu însuşi). A fost nefiresc în acelaşi fel în care este nefiresc pentru duhul 
nostru să se separe de trup în clipa morţii. Reprezintă un păcat să renunțăm la 


îndrumarea pe care Duhul Sfânt i-o oferă duhului nostru, care este lăcaşul inimii, şi 
să urmăm în schimb voinţa gândurilor, emoţiilor, dorințelor, a simţurilor trupeșşti şi 
a satisfacției de sine, ceea ce Sfântul apostol Pavel numeşte „omul trupesc“ (v. 
Rom. 7, 14). 


Inveşmântaţi în harul lui Dumnezeu 


Scriptura spune apoi că, după căderea în păcat, lui Adam şi Evei li s-au deschis 
ochii şi au cunoscut că erau goi; aşadar, de ruşine, au cusut frunze de smochin ca 
să îşi facă acoperăminte. Ne putem poticni cu uşurinţă la acest verset. Cum puteau 
Adam şi Eva să nu fie conştienţi de goliciunea lor înainte să mănânce din fructul 
oprit? Sufereau de o orbire care îi împiedica să vadă că erau goi sau că existau 
anumite diferenţe fizice între ei? Poate că era din cauză că nu ştiuseră nimic despre 
ruşine înainte de cădere. Îşi consideraseră trupurile lipsite de veşminte drept 
normale, dar odată ce au păcătuit s-au văzut unul pe altul cu ochii simţurilor lor 
trupeşti deformate, separat de iubirea neprihănită pe care şi-o purtau unul celuilalt. 
Puteau interpreta privirile celuilalt drept priviri de pofta trupească şi nu de iubire 
neprihănită, ceea ce i-a motivat să acopere centrul acelor pofte. Toate acestea sunt 
explicaţii plauzibile. 


Şi dacă, pe de altă parte, nu ar fi fost cu adevărat goi înainte de cădere, ci 
înveşmântaţi, de fapt? Intrebarea ar fi atunci: înveşmântaţi cu ce? Fireşte că nu cu 
piei de animal sau cu pânză sau cu frunze de smochin. 


Sfântul Efrem Sirul credea că, înainte de cădere, Adam şi Eva sunt înveşmântaţi 
în straie de nemurire, în Slava şi harul pline de strălucire ale lui Dumnezeu 
Însuşi, asemănătoare slavei care L-a înconjurat pe lisus când S-a schimbat la 
faţă pe Muntele Tabor înaintea apostolilor Săi Petru, Iacov şi loan. 


Când lisus S-a schimbat la faţă înaintea apostolilor săi, a strălucit faţa Lui ca 
soarele, iar veşmintele Lui s-au făcut albe ca lumina (Mt. 17, 2). Amintiţi-vă: 
vestea cea bună a Evangheliei este că Dumnezeu S-a făcut om pentru ca oamenii să 
poată deveni asemenea lui Dumnezeu prin harul Său, ajungând astfel capabili să 
stea şi să vorbească înaintea unui Dumnezeu sfânt ca fii ai Lui. Scopul acestei 
energii îndumnezeitoare (harul) este de a ne ajuta să devenim ceea ce a fost ascuns, 
chipul desăvârşit al lui Dumnezeu în natura umană. 


Cuvintele din limbile greacă şi ebraică pentru har sunt traduse în general cu 
înţelesul de „protecție şi bunătate divină”. Unii creştini definesc harul drept 
„protecția nemeritată a lui Dumnezeu”. Sfinţii Părinţi ai Bisericii tindeau să vadă 


această protecţie drept energiile îndumnezeitoare necreate ale lui Dumnezeu, ofe- 
rite nouă prin Sfântul Duh, care ne dăruiesc nemurirea şi puterea de a ne schimba 
după asemănarea Lui. Această energie este necreată pentru că Dumnezeu este 
necreat. 


Această energie îndumnezeitoare necreată poate fi explicată printr-o analogie cu 
soarele. Deşi această analogie are limitele ei, poate fi oarecum de ajutor în a 
explica harul lui Dumnezeu. Nimeni nu poate rămâne în viaţă după ce a resimţit 
întreaga esență sau natură a soarelui; s-ar vaporiza pe loc, chiar înainte de a 
pătrunde în nucleul soarelui. Cu toate că nu putem de fapt să pătrundem în nucleul 
soarelui şi să supravieţuim, putem să resimţim şi chiar să ne scăldăm în razele 
soarelui, în energiile acestuia. Energiile soarelui dau viață pământului. Fără ele, 
pământul ar fi o rocă rece şi moartă. De asemenea, deşi nu putem avea experienţa 
directă a esenței lui Dumnezeu şi să trăim, energiile Lui ne dau viaţă. 


O altă analogie este cea a meşterului fierar care căleşte metalul de rând aşezându-l 
în focul încins. Metalul nu devine foc, dar străluceşte incandescent sub acţiunea 
focului. Putem spune că energia focului se transferă metalului. Fierarul poate acum 
să-şi făurească metalul într-o sabie de bună calitate. La fel şi energia lui Dumne- 
zeu, harul Lui, ne transformă după asemănarea lui Dumnezeu, strălucind de slavă 
incandescentă. 


Harul lui Dumnezeu este o energie a refacerii şi a desăvârşirii. Nu putem deveni 
Dumnezeu în esenţă sau în natură, după cum nu putem deveni soare, dar putem să 
resimțim şi să ne împărtăşim din energiile îndumnezeitoare necreate ale lui 
Dumnezeu ca raze ce pornesc din esenţa Lui. Aceste energii ajung la noi prin ceea 
ce numim harul lui Dumnezeu. Este important să ne amintim că aceste energii ale 
harului nu reprezintă doar o forță mistică din univers. Mai degrabă, Dumnezeu este 
prezent personal în energiile Sale, dând viaţă celor care Îl primesc. 


Sfântul apostol Pavel scrie către Corinteni: „Aceasta însă zic, fraţilor: Carnea şi 
sângele nu pot să moştenească împărăția lui Dumnezeu, nici stricăciunea nu 
moşteneşte nestricăciunea. lată, taină vă spun vouă: Nu toţi vom muri, dar toţi ne 
vom schimba, deodată, într-o clipeală de ochi la trâmbiţa cea de apoi. Căci 
trâmbiţa va suna şi morţii vor învia nestricăcioşi, iar noi ne vom schimba. Căci 
trebuie ca acest trup stricăcios să se îmbrace în nestricăciune şi acest (trup) muritor 
să se îmbrace în nemurire. lar când acest (trup) stricăcios se va îmbrăca în 
nestricăciune şi acest (trup) muritor se va îmbrăca în nemurire, atunci va fi 
cuvântul care este scris: «Moartea a fost înghițită de biruinţă. Unde îţi este, moarte, 
biruinţa ta? Unde îţi este, moarte, boldul tău?“ (1 Cor. 15, 50-55). 


Adam şi Eva au fost, într-adevăr, înveşmântaţi în nemurirea lui Dumnezeu înainte 
de cădere. Manifestarea acestei nemuriri era lumina cea strălucitoare a slavei lui 
Dumnezeu. Păcatul a fost cel care le-a adus pieirea şi moartea. Vestea cea bună 
este că, prin Hristos, putem încă o dată să ne înveşmântăm în slava lui Dumnezeu, 
de-a pururi. De la căderea din grădina Raiului şi până la prima venire a lui lisus 
Hristos, acest lucru nu a fost posibil - dar acum, cu Hristos, este posibil. lisus este 
calea spre har. 


Creştinismul primar era numit „Calea” deoarece ucenicii Săi Il vedeau pe lisus 
drept singura cale către harul şi mila lui Dumnezeu. Mesajul Evangheliei este 
mesajul restaurării omenirii sau a naturii umane înaintea lui Dumnezeu. 


Sfântul Efrem Sirul scrie: „Dumnezeu l-a făcut pe Adam cu Sfintele Sale mâini, 
după chipul şi asemănarea Sa, iar când îngerii au văzut înfăţişarea plină de 
slavă a lui Adam au fost adânc cutremuraţi de frumuseţea acesteia. Căci au 
văzut înfăţişarea chipului său arzând cu strălucire plină de slavă asemenea 
soarelui, iar lumina din ochii lui era ca lumina soarelui, iar înfăţişarea trupului 
Său, ca scânteierea cristalului. * 


Ce descriere minunată a strălucirii lui Adam de dinaintea căderii! Dacă aceasta nu 
descrie cât de valoros este omul pentru Dumnezeu, atunci ce altceva ar putea să o 
descrie? Dumnezeu reprezintă sursa valorii noastre personale. 


Dumnezeu a spus: „Cel ce biruieşte va fi astfel îmbrăcat în veşminte albe şi nu voi 
şterge deloc numele lui din cartea vieții” (v. Apoc. 3, 5). Aici Dumnezeu 
demonstrează cât de valoroşi suntem pentru El, dându-ne acest veșmânt de slavă, 
mai presus de orice alt strai pe care ni l-am putea face prin propriile noastre 
eforturi rudimentare. Ne amintim cum chipul lui Moise strălucea asemenea 
soarelui atunci când a coborât de pe Muntele Sinai cu cele zece porunci în mâini 
sau ori de câte ori se afla în prezenţa lui Dumnezeu. Chipul lui Moise strălucea atât 
de puternic, încât a fost nevoit să şi-l acopere cu un văl pentru oamenii care 
priveau către el. 


Vă puteţi închipui cum ar fi dacă toţi creştinii de pretutindeni ar arăta aceeaşi slavă 
înaintea lumii, strălucind la fel de puternic ca lumina soarelui, cu trupurile, inimile 
şi minţile noastre radiind de harul lui Dumnezeu? Oare nu ne-a chemat lisus să 
devenim „fii ai Luminii” (În 12, 36)? Vestea cea bună a Evangheliei este că lisus 
Se oferă să ne îmbrace din nou cu acest veşmânt al slavei şi al măreției. Aceasta 
este valoarea pe care Dumnezeu i-o dă omenirii. Aceasta este valoarea pe care EI 
ţi-o dă ţie. 


Aceasta este ceea ce Adam şi Eva au pierdut după cădere prin îndoiala lor, prin 
dorinţa păcătoasă şi prin nesupunerea faţă de porunca lui Dumnezeu. 


Sfântul Efrem Sirul, într-unul dintre imnurile sale, cântă despre mântuirea 


noastră şi despre lucrarea lui Dumnezeu în noi: „Toate aceste prefaceri le-a 
făcut Cel Milostiv, dezbrăcându-Se de slavă şi îmbrăcând trup; căci El a născocit 
o cale să-l îmbrace pe Adam în slava pe care Adam o dezbrăcase. Hristos a fost 
înfăşurat în scutece, în frunzele lui Adam, S-a îmbrăcat cu haine în locul pielii 
lui Adam; S-a botezat pentru păcatul lui Adam, a fost uns cu miruri pentru 
moartea lui Adam, a înviat şi S-a înălțat şi l-a înălţat şi pe Adam în slava Sa. 
Binecuvântat Cel ce S-a pogorât, S-a îmbrăcat în Adam şi S-a înălţat!” 


Aici, acest sfânt prea iubit vorbeşte despre felul în care Adam, înțelegând prin 
aceasta atât bărbatul, cât şi femeia, au fost dezbrăcaţi de veşmintele lor de slavă din 
cauza păcatului lor. 


Aşa cum mitropolitul lerotheos îl citează pe Sfântul Theolept, după ce Adam şi 
Eva au căzut din pricina nesupunerii faţă de porunca lui Dumnezeu, au fost 
dezbrăcaţi de „veşmintele luminoase şi vii ale strălucirii cereşti“. Hristos, pe de 
altă parte, Şi-a dezbrăcat de bunăvoie propriul Său veşmânt de slavă, supunându- 
Se Tatălui şi făcându-Se om pentru noi, pentru ca El să Se poată înălța cu slavă ca 
un nou Adam, înveşmântat din nou, slăvit în Ceruri după înviere, înapoindu-i 
naturii omeneşti locul ce i se cuvine în creație. El a adus omenirea în comuniune cu 
Dumnezeirea, cu Sfânta Treime. 


Întruparea lui Hristos, spune Sfântul Efrem, a fost calea prin care Dumnezeu S-a 
gândit să-l „reîmbrace” pe om: cu alte cuvinte, toată omenirea va veni la EI în 
credinţă, nu în îndoială; cu dorinţă sfântă, nu cu dorinţa păcătoasă a trupului; şi în 
supunere, nu în nesupunere, înapoindu-i lui Adam relaţia de drept cu Creatorul lui, 
Dumnezeu a găsit calea de a restaura întreaga omenire - fiii şi fuicele lui Adam şi ai 
Evei - pe noi! Avem acum parte de această restaurare prin pocăinţa smerită întru 
lisus Hristos şi prin kenoză - o golire de sine înaintea lui Dumnezeu, lepădându-ne 
de mândrie şi lăsând să moară eul nostru fals, care a fost construit din gândurile 
noastre întunecate, din emoţiile noastre dezechilibrate şi din dorinţele noastre 
materiale şi trupeşti. 


Dacă aţi văzut vreodată icoana Învierii într-o biserică, L-aţi văzut pe lisus 
sfărâmând porțile iadului (moartea), înveşmântat în slavă strălucitoare, mai 
luminoasă decât soarele. Icoanele Învierii prezintă mici variaţii de la o regiune la 
alta. În cele mai multe versiuni, persoanele din stânga sunt regele Saul şi regele 


David şi poate unii dintre drepții proroci ai Vechiului Testament sau Moise, în 
timp ce în dreapta se află Sfântul loan Botezătorul şi alți sfinţi din Noul Testament. 
Uneori, atât cei din dreapta, cât şi cei din stânga au aureole, reprezentate prin 
cercuri de lumină în jurul capetelor, iar uneori doar sfinții din Vechiul Testament 
au aureole. Aureolele reprezintă harul lui Dumnezeu şi slava strălucitoare a 
nemuririi şi a sfinţeniei. 


ȘI totuşi, în cele mai multe dintre stilurile icoanelor învierii, Adam şi Eva nu au 
aureole. De ce? Pentru că, după cădere, au pierdut veşmântul lui Dumnezeu sau 
acoperământul de slavă strălucitoare - cu alte cuvinte, şi-au pierdut aureolele. 
Mesajul icoanei este că Al Doilea Adam îi înapoiază primului Adam locul lui de 
drept în Împărăţia lui Dumnezeu. Înfăptuind aceasta, Iisus a deschis calea pentru 
întreaga omenire să intre din nou în Împărăţia lui Dumnezeu şi să fie reîmbrăcată 
în slava Lui strălucitoare a nemuririi. 


1% e se 


Atunci când un ucenic l-a întrebat pe Sfântul Serafim de Sarov din Rusia, în 1831, 
despre viaţa întru Sfântul Duh, Sfântul Serafim a spus: „Prietene, noi amândoi, în 
această clipă, ne aflăm în Duhul Sfânt, tu şi cu mine. De ce nu vrei să te uiţi la 
mine?” 


Atunci tânărul a răspuns: „Nu pot să mă uit la tine, părinte, căci lumina care 
străluceşte din ochii şi din chipul tău e mai puternică decât soarele şi sunt orbit!” 


Sfântul Serafim a răspuns: „Nu te teme, prieten al lui Dumnezeu, tu însuţi 
străluceșşti la fel ca mine; şi tu te afli acum în deplinătatea harului Sfântului Duh; 
altfel, nu ai fi putut să mă vezi în acest fel.“ 


Sfântul Serafim spune că numai cei plini de Duh Sfânt pot vedea acest veşmânt al 
slavei lui Dumnezeu redat omenirii. 


&&& 


Aceasta înseamnă să fii înveşmântat în slava lui Dumnezeu. Aşa erau înveșmântaţi 
Adam şi Eva înainte să păcătuiască şi să cadă din comuniunea şi unirea cu 
Creatorul lor. După cădere, cunoaşterea lor intuitivă, sentimentul interior al valorii 
personale înaintea lui Dumnezeu a fost deformat şi compromis. Atunci când Adam 
şi Eva au păcătuit şi au rupt comuniunea duhovnicească dintre ei şi Dumnezeu, 
slava i-a părăsit şi în acest sens au devenit cu adevărat goi, nemaifiind îmbrăcaţi în 
harul şi în nemurirea lui Dumnezeu. Şi-au văzut goliciunea; cu alte cuvinte, s-au 


văzut pe ei înşişi fără acoperământul pe care Dumnezeu li l-a dat înainte de cădere. 
Din cauza pierderii acestui veşmânt s-au ruşinat. 


Pierderea veşmintelor de slavă le-a spus că ceva era foarte rău. Cuvântul ruşine 
implică înţelesul de a fi descoperiţi sau daţi în vileag. Goliciunea lor le dădea acum 
păcatul în vileag, căci numai păcatul le putea rupe comuniunea cu Dumnezeu. 
Drept consecință, au devenit ruşinați şi umiliți unul faţă de celălalt şi față de 
Dumnezeu şi înaintea întregii creaţii. Nu se ruşinau că trupurile lor se deosebeau ca 
bărbat şi femeie, cât se ruşinau de pierderea veşmântului minunat al slavei 
strălucitoare pe care îl primiseră de la Dumnezeu [...]”. 


(din: David L. Fontes, “În faţa lui Dumnezeu. Cum să te prețuieşţi pe tine însuţi 
şi cum Să îţi pretuieșți aproapele“, Editura Sophia, Bucureşti, 2016) 


Stefanos Anagnostopoulos - Sărutarea Iubirii din timpul Sfintei Liturghii 


EXPLICAREA 
DUMNEZEIEȘTII 


LITURGHII 


Creştinul credincios este caracterizat de două virtuţi principale: iubirea şi credinţa, 
„hainele de nuntă" pentru a intra în împărăţia cerurilor. Credinţa, rădăcina tuturor 
virtuţilor, merge înainte urmată de iubire, încoronarea virtuţilor, conform imnului 
iubirii al Sfântului Apostol Pavel (1 Corinteni 16, 20). 


Să ne iubim unii pe alții, ca într-un gând să mărturisim! 


Acelaşi îndemn al preotului, în forma primară a Sfintei Liturghii era redat prin 
cuvintele: Imbrăţişaţi-vă unii pe alții cu sărutare sfântă (| Corinteni 16, 20). 


Rostind aceste cuvinte, preoții se îmbrăţişează, spunând unul altuia: „Hristos în 
mijlocul nostru... ”, „Este şi va fi”, răspunde celălalt. 


În epoca primară, în acelaşi mod, îşi dădeau sărutarea iubirii şi credincioşii, separat 
bărbaţi şi separat femeile. Această sărutare nevinovată, sfântă şi curată, era 
expresia iubirii din inimi, o atingere binecuvântată, cerească şi angelică, în special 
în vremurile martirilor, pe stadioanele unde erau mâncaţi de fiare, în închisori şi 
catacombe. 


Când iubirea creştinilor a început să se stingă şi să se răcească, obiceiul sărutării 
sfinte s-a pierdut uşor şi s-a limitat doar la preoţi în Sfântul Altar. 


Sărutul iubirii nu este doar un simplu simbol liturgic, ci un gest sacramental, o 
experienţă liturgică. Nu este numai imaginea iubirii care uneşte pe credincioşi, ci 


chiar experiența comuniunii reale dintre ei. Este experienţa bunei înţelegeri şi a 
legăturii dintre credincioşi precum şi a unirii lor cu Hristos. 


Sfântul loan Gură de Aur spune: „Să ne amintim iubiţilor de sărutările sfinte şi 
de îmbrăţişarea tremurândă pe care ne-o dăm între noi în timpul Sfintei 
Liturghii, care ne uneşte sufletele, făcând din noi un singur trup "(Sfântul loan 


Gură de Aur, "Cuvântare la trădarea lui Iuda", Omilia 1, P. G. 49, 382). 


Sfântul Chiril al Ierusalimului învăţa că: „sSărutarea la Sfânta Liturghie este 


Semnul că sufletele noastre au devenit o frământătură, o putere care 
îndepărtează, alungă şi scoate odată pentru totdeauna din inimile noastre orice 
ținere de minte a răului, pizmă şi dezbinare"(Stântul Chirii al Ierusalimului, 
"Cateheze Mistagogice", 5, P.G. 33,1112 A). 


Nerăutatea şi iubirea sunt condiţii pentru a ne apropia de Sfântul Altar, de Massa lui 
Hristos, adică de Sfânta Impărtăşanie. 


Sărutarea liturgică, acest gest sacramental, este expresia iubirii şi a credinţei, dar şi 
dovada că patimile au fost izgonite din sufletul nostru. Prin acest gest credincioşii 
se împărtăşesc unul de iubirea celuilalt. Noi pătrundem în sufletul celui de lângă 
noi şi acela în sufletul nostru. Fiecare dintre noi devine celălalt, aparţine celuilalt şi 
tuturor. Aceasta este întrepătrunderea iubirii faptelor şi nu a cuvintelor. 


Orice cuvânt, lucru, mişcare, întâmplare din Sfânta Liturghie sunt asemănătoare cu 
faptele vieţii noastre zilnice dar preschimbate, înduhovnicite, sfințite. La Sfânta 
Jertfă materia se sfinţeşte şi trupul devine duhovnicesc. Deci, şi sărutarea aceasta 
dintre preoţi şi credincioşi, ia dimensiuni noi, cereşti. 


Îndemnul „Să ne iubim unii pe alții”, se leagă de Persoana istorică a lui Hristos, 
de Jertfa pe care a adus-o EI însuşi pe înfricoşătoarea Golgotă. lubirea aceasta 
au experiat-o preoţii martiri ai Rusiei, ca şi milioanele de martiri şi neomartiri ai 
credinţei noastre. 


Fără credinţă, iubirea nu are fundament. Fără Hristos, iubirea, chiar şi cea fizică 
degenerează,se perverteşte, se distruge şi devine o mască înşelătoare a egoismului 
uman. Credinţa este darul lui Dumnezeu: „...sporeşte-ne credinţa"(Luca 17, 5)! 


Când Domnul va veni la Parusie, nu va căuta să afle dacă am făcut multe fapte 
filantropice „ca să fim văzuţi de oameni", metanii, paraclise, predici, ci va lua 
seama la credinţa noastră, dacă este adevărată şi dacă are forţa să-L mărturisească 


„pe Hristos, Cel răstignit”, fără concesii şi fără ipocrizie. Este vorba despre 
credinţa al cărei cuvânt face minuni, care acceptă dogma treimică şi hristologică şi 
se manifestă prin iubire lucrătoare, faţă de Dumnezeu şi faţă de aproapele. Deci, 
expresia „lubiţi-vă unii pe alții”, este prelungirea fraternă a celeilalte expresii: „Să 
iubeşti pe aproapele tău ca pe tine însuţi"(Matei 22, 39)! Apogeul acestei iubiri 
este: „Iubiţi pe vrăşmaşii voştri, binecuvântaţi pe cei ce vă blestemă, faceţi bine 
celor ce vă urăsc, şi rugaţi-vă pentru cei ce vă vatămă şi vă prigonesc'"(Matei 5, 
44). 


Starea noastră este dezastruoasă. În inimile noastre, stăpâneşte ura, duşmănia, 
răutatea, necredinţa, gelozia, invidia şi peste toate egoismul. Sufleteşte suntem 
departe unul de celălalt, în relaţiile dintre noi se interpun răceala, ţinerea de minte a 
răului precum şi gândurile ascunse. Chiar şi în biserică, demonii nu ne lasă 
neispitiţi. Am pierdut pacea şi iubirea dintre noi şi în locul lor am aşezat patimile. 
A venit însă momentul să înălțăm ochii credinţei noastre către cer, ca Să vedem 
marele mister al Sfintei Treimi, a cărei caracteristică principală este Unitatea 
Persoanelor şi comuniunea de iubire. Și precum Domnul nostru lisus Hristos 
este unit cu Tatăl şi cu Duhul Sfânt, aşa şi noi, aici pe pământ, Suntem datori şi 
trebuie să ne iubim şi să fim uniţi, într-o unitate a păcii, a înțelegerii, a iubirii, a 
bunătăţii şi a dreptăţii. Să devenim, aşadar, toţi împreună şi fiecare în parte 
icoană unică a Sfintei Treimi. 


Și în cadrul Sfintei Jertfe, există o icoană a unităţii treimice şi anume: Domnul 
Jertfei pe Sfânta Masă, preotul slujitor şi credincioşii din biserică. Dacă nu suntem 
uniți, în numele iubirii lui Dumnezeu, nu vom putea nici să participăm la 
împărtăşirea cu Preacuratele Taine, nici să urmărim Sfânta Liturghie. 


Insistând pe această temă a unităţii în iubire să ne amintim de Sfântul Ioan, 
Evanghelistul iubirii, despre care Tradiţia spune în biografia lui că atunci când a 
îmbătrânit şi nu mai putea să-i înveţe pe creştini, cum o făcuse odinioară, venea la 
sfânta adunare susţinut şi în loc de predică spunea creştinilor aceste puţine cuvinte: 
„Copiii mei..., iubiţi-vă unii pe alţii". Această formulă continua să o spună şi să o 
repete până la ultima răsuflare a vieţii, pentru că cel care iubeşte împlineşte toate 
poruncile Domnului. Dar şi Domnul însuşi a spus că trăsătura caracteristică a celor 
care cred în El trebuie să fie iubirea dintre ei: „întru aceasta vor cunoaşte toți că 
sunteţi ucenicii Mei, dacă aveţi dragoste unul faţă de celălalt"( loan 13, 35) 


Hristos a spus ucenicilor Săi: oamenii, care trăiesc în întunericul păcatului şi în 
înşelăciune, vor înţelege că sunteţi ucenicii Mei, dacă aveţi iubire între voi. lubirea 
vă va deosebi de ceilalți oameni. Apostolii şi creştinii primelor veacuri îl ascultau 


pe Hristos şi-l urmau exemplul, îl imitau. Batjocoriţi binecuvântau, alungaţi şi 
chinuiți, îndelung răbdau cu dragoste, afurisiți şi vorbiţi de rău suportau cu 
dragoste toate. Necredincioşii îi chinuiau, îi ucideau cu pietre, îi răstigneau şi îi 
aruncau la fiare, îi ardeau, iar aceia cu îndelungă răbdare îi iubeau. Lumea amuţită 
şi încremenită de uimire se minuna şi învăţa din iubirea lor martirică. Fiecare 
mărturie era o dovadă reală a credinţei şi iubirii primilor creştini. 


La îndemnul: Să ne iubim unii pe alţii ca într-un gând să mărturisim, poporul 
răspunde: Pe Tatăl, pe Fiul şi pe Sfântul Duh, Treimea cea de o fiinţă şi 
nedespărţită. 


Este cea mai scurtă şi mai expresivă mărturisire a credinţei creştine. Uneori, când 
slujesc mai mulți preoți sau este slujbă arhierească se cântă: Iubite-voi Doamne, 
virtutea mea, Domnul este întărirea mea şi scăparea mea, şi izbăvitorul meu. 
Aceste cuvinte sunt o mărturisire a iubirii, pe când celelalte o mărturisire a 
credinţei. Acest îndemn de iubire nu se referă la un sentiment omenesc, la o relaţie 
fizică între oameni, ci la iubirea care este putere divină şi roadă a Duhului Sfânt. 

Ea se varsă şi umple inimile noastre: „Iubirea lui Dumnezeu s-a vărsat în inimile 
voastre"(Romani 5, 5). 


lubirea aceasta, ca realitate divină este puternică doar în lisus Hristos, prin credința 
şi harul Lui pe care-L descoperim şi-L vedem în chipul fiecărui frate. O vedem în 
mărturiile înfricoşătoare şi în mărturisirile sfinților martiri. 


În timpul sărutării slujitorilor, la strană se cântă: „Pe Tatăl, pe Fiul şi pe 
Sfântul Duh...”. După aceea trebuie să se păstreze o tăcere totală până la 
încheierea ritualului sărutării (aşa se făcea după rânduiala veche). în acest 
moment din Sfânta Jertfă, pământul se uneşte cu cerul. Îngerii şi Arhanghelii 
înconjoară şi se desfată împreună cu credincioşii şi preoţii care slujesc. Biserica 
Luptătoare şi cea Triumfătoare devin o singură turmă cu un Păstor, Domnul 
nostru lisus Hristos. Din nefericire, cu trecerea timpului şi mai ales în zilele 
noastre, se observă o înrăutățire înfricoşătoare. Sărutul iubirii între slujitori a ajuns 
un simplu gest, sec, un îndemn liturgic, lipsit de fond. Este foarte trist că în biserică 
nu uităm deosebirile dintre noi, nu ne deschidem inima străinului, celui de departe, 
necunoscutului, şi mai mult decât atât, nu-l acceptăm pe cel care ne-a vătămat, ne- 
a nedreptăţit şi urât, care poate se află în Biserică lângă noi sau slujeşte alături de 
noi. Îndemnul Bisericii lui Hristos este: „Lubiţi-vă unii pe alţii..." Şi nu putem să 
mărturisim că noi credem în Hristos, şi Acela răstignit, având în suflet sabia 
mustrării aproapelui. 


DOI e spune: „Domnul nu socotește cinstea pe care 1-0 


datorăm Lui însuşi, dacă între credincioşi nu există iubire. Pentru că acceptarea 
fratelui nostru înseamnă jertfă" (Grigorie Ieromonahul, "Sfânta Liturghie”, op. 
cit., pag. 248) 


Într-adevăr, neputinţa noastră este mare, ne este foarte greu ca să spunem celui de 
lângă noi, omului din casă, uneori chiar tovarăşului nostru de viaţă: „iartă-mă..., îţi 
cer iertare". Sau să-l iertăm pe cel care ne înjură, ne fură, ne mănâncă ani din 
viaţă, sau ne înşeală. Inima noastră devine un cuptor încins în care ne perpelim, 
încoace şi încolo, zi şi noapte până ajungem să iertăm, să cerem noi primii iertare 
aproapelui nostru, pe care l-am întristat. Pentru aceea, Domnul preţuieşte iubirea 
răstignită şi o consideră în fapt jertfa cea mai mare. Dacă nu există iubiri, nu este 
acceptată nici o jertfă şi mai ales Jertfa cea Mare. 


Mărturisirea credinţei trebuie să se facă în acelaşi cuget cu gândul şi inima 
aproapelui. Dacă sufletul este rece, de piatră, tulburat, cum putem atinge Taina 
Iubirii? 


125. Un suflet rugător, la Sfânta Liturghie făcea metanii discrete şi simţea că se 
află în acelaşi timp într-o biserică cerească şi pământească, cu toate că auzea şi 
privea cu ochii cele săvârşite. La puţin timp a auzit preotul rostind: „Să ne iubim 
unii pe alții”!, şi cu ochii sufletului a văzut îngeri şi Arhangheli strălucitori 
îmbrăţişându-se spiritual şi o mulțime de preoţi îmbrăcaţi în veşminte albe, 
înăuntrul Altarului imitându-i, deşi preot slujitor era unul singur. Cum 
rânduiala Sfintei Liturghii continua, a văzut, cu teamă dar şi cu seninătate, pe 
Sfânta Masă, în locul Sfintelor Daruri, o inimă mare străpunsă cu o suliță, din 
care a curgea sânge mult..., sânge sfânt şi roşu.... Și într-un mod minunat, acel 
Sânge a hrănit toate sufletele pregătite din biserică. S-a întins peste toate 
mădularele sufletului şi ale trupului, în inimă, în Suflet, peste simţurile trupeşti 
şi duhovniceşti. Toate s-au adăpat din EI într-un chip neştiut. Inima S-a încălzit 
şi s-a aprins de iubire divină, mintea s-a umplut de lumină, gândurile s-au oprit 
şi S-au bucurat de ea, simţurile s-au delectat ca şi mădularele trupului, cu o 
desfătare duhovnicească. Peste tot, şi sus şi jos, domnea pacea, şi iată că peste 
câteva momente, preotul i-a chemat pe toţi să se împărtăşească cu Preacuratele 
Taine: Cu frică de Dumnezeu, cu credinţă şi cu dragoste, apropiaţi-vă! Şi 
preacuratul Sânge din Potir S-a unit cu Cel pe care-L primise mai înainte 
duhovniceşte... şi au devenit unul şi acelaşi... Sau poate era acelaşi... Nimeni nu 
ştie! Desfătarea divină, simțită în suflet şi trup, a continuat pentru mai multe 


zile, cu multe lacrimi. O, Dumnezeule, slavă Numelui Tău (Din consemnările 
personale) 


20. În vremea prigoanelor, doi creştini erau certaţi. îşi aduseseră injurii, îşi 
spuseseră cuvinte grele şi nu vorbeau unul cu celălalt. Unul se chema Nichifor, 
iar celălalt Saprichie, care era şi preot. Idololatrii, în urma unui denunţ, l-au 
prins pe Saprichie împreună cu alţi creştini şi l-au întemnițat. Nichifor, aflând, a 
alergat la închisoare, a îngenuncheat în afară gratiilor şi a zis: 

-Saprichie, iartă-mă. Acum, când ţi se apropie martiriul, iartă-mă. 

-Nu, nu te iert! A zis acela. 

Au intervenit ceilalți tovarăşi de suferinţă şi l-au rugat: 

-Jartă-l, Saprichie. 

-Nu, mi-a făcut un rău atât de mare, încât nu-l iert. 


A venit momentul când au adunat martirii şi i-au dus legaţi la locul execuţiei. în 
urma lor se afla Nichifor. 

- Jartă-mă, Saprichie, îl ruga Nichifor. 

- Nu te iert! 

Atunci S-a întâmplat ceva înspăimântător: când capetele martirilor cădeau sub 


săbiile călăilor şi a venit rândul lui Saprichie ca să-L mărturisească pentru 
ultima dată pe Hristos şi să fie decapitat, el şi-a pierdut curajul şi a apostaziat. 
Harul divin îl părăsise pentru că în inima lui nu stăpânea iubirea, părerea de 
rău şi iertarea. Nichifor, când l-a văzut apostaziind, a alergat să-i ia locul. A 
mărturisit că este creştin şi a fost decapitat, devenind astfel martirul Bisericii 
noastre (Augustin Kantiotul, Mitropolitul Florinei, „La Sfânta Liturghie", op. cit., 
pag. 44) 


(fragment din Explicarea Dumnezeieştii Liturghii) 


Savatie Baştovoi - Iertarea — începutul iubirii 

CATHIShiA 


Fragment din conferinţa părintelui Savatie Bastovoi, “A iubi înseamnă a ierta “, 
ținută în decembrie 2005 la Cluj-Napoca şi inclusă în cartea cu acelaşi titlu. 


Fiecare om cu bunăvoință face un efort pentru a deprinde dragostea. Toţi suntem 


conştienţi de neputinţa noastră de a iubi şi numai dacă suntem nebuni credem că 
avem dragoste. Dar dacă avem puţină sinceritate, puţină seriozitate, vedem în 
noi la tot pasul această neputinţă de a iubi. Dacă mă uit înapoi în viaţa mea, nu 
găsesc nici un om care să mă fi iubit şi căruia eu să-i fi putut răspunde aşa cum aş 
fi vrut, aşa cum s-ar fi cuvenit. Întotdeauna dragostea pe care am primit-o a fost 
peste puterile mele de a răspunde. Şi în strădania aceasta de a înţelege dragostea, 
de a răspunde celuilalt, dar mai întâi de toate de a răspunde Mântuitorului Hristos, 
Care ne-a poruncit şi ne-a rugat să iubim, în strădania de a-L înţelege pe Hristos în 
această poruncă, în strădania de a-L înţelege pe Dumnezeu ca dragoste, fiecare 
dintre noi încearcă să iubească. 


Dragostea este o stare, dar această stare străbate prin anumite gesturi exterioare. 
Oamenii obişnuiţi înţeleg dragostea în multe feluri. “Mă iubeşte pentru că m-a 
aşteptat, m-a aşteptat pe ploaie, pe frig, a făcut un drum îndepărtat ca să vină 
până la mine, mi-a acordat din timpul său, din darurile sale, m-a ajutat cu bani, 
m-a primit la el acasă...” şi aşa mai departe. "Toate acestea sunt gesturi care 
izvorăsc din dragoste. Totuşi, nu este neapărat că aceste gesturi să presupună 
dragostea. Pentru că şi darurile se oferă de multe ori şi cu alte scopuri, cu scopul de 
a dobândi ceva, de a-l avea de partea noastră pe cineva pentru a ne atinge un scop 
mai nobil sau mai puţin nobil. Dincolo de aceste gesturi exterioare, noi cei care 


suntem în Biserică, cei care am mai citit nişte cărți despre duhovnicie, care avem 
un duhovnic, ştim că există o lucrare lăuntrică a fiecărui om, există un exercițiu 
prin care noi ne educăm mintea, ne educăm voinţa, ne educăm inima. Și atunci 
care ar fi atitudinea inimii noastre atunci când iubim? 


Apostolul Pavel, când a trebuit să definească dragostea, a vorbit prea puţin de 
gesturile exterioare ale ei, el s-a referit la nişte porniri şi simţăminte ale inimii: 
„Dragostea toate le rabdă, dragostea toate le crede, dragostea toate le iartă, 
dragostea nu se bucură de nedreptate, ci se bucură de adevăr, dragostea nu se 
trufeşte, dragostea nu se înalţă, dragostea nu caută ale sale...” Toate acestea 
reprezintă tabloul duhovnicesc, tabloul sufletului nostru atunci când el iubeşte. 


Dar cuvintele pe care ni le spune Apostolul Pavel sunt foarte greu de priceput. Sunt 
greu de priceput nu pentru că ele ar fi grele, ci pentru că mintea noastră nu este 
obişnuită să gândească astfel. “Dragostea nu caută ale sale” — ce-i asta? Dar ale 
cui să le caute? Ale aproapelui tău. Care aproape? Unul vrea să meargă la fotbal, 
altul vrea să meargă la bar, altul vrea să meargă la peşte. Pe care din aceştia trebuie 
să-l urmez şi să-l satisfac? Desigur, înainte de a propune să 
căutăm la toate dorinţele celor din jurul nostru, ne vorbeşte de_o_dispoziţie_ a 
sufletului, aceea de a nu te socoti pe tine ceva, de a te pune pe tine în urma 
celorlalți, de a şti că, 


M-am gândit că până la urmă şi la urmă, dincolo de toate aceste gesturi prin care 
unii încearcă să fie milostivi, pentru a dobândi dragostea, alţii încearcă să-i asculte 
pe toţi, pentru a-şi cultiva dragostea, lucruri care presupun foarte mari riscuri, 
pentru că cel care îşi împarte averea săracilor, într-o zi rămâne fără de avere şi felul 
în care înţelegea el dragostea până atunci iată că nu mai poate fi lucrat, nu mai 
poate fi practicat. Atunci el, dintr-o dată, vede că nu-şi mai poate folosi [nu mai 
poate aduce folos] şi iubi aproapele. Cel care ascultă pe toţi şi le slujeşte, într-o 
zi vede că dorinţele şi apucăturile oamenilor sunt atât de diferite, încât 
ajunge, chiar bine dorind pentru aproapele său, să intre în nenumărate păcate 
şi încurcături cărora nu le mai poate face faţă. Și atunci cum lucrăm această 
poruncă de căpătâi pe care ne-a adus-o Dumnezeu? 


Cum? Mergând la esenţă. La lucrarea pe care o putem face oricând, oriunde, 
aceea că înainte de_a_ iubi, să_încercăm_să_nu_urâm. Începutul binelui este 
îndepărtarea de la rău. Spune Prorocul: “Îndepărtează-te de la rău şi fă binele” 
(Ps.33) Înainte de a căuta dragostea în inima noastră, de a o cultiva, trebuie să 
ne izbăvim de răul care este în inima noastră. Și care este acest rău care se 


ridică împotriva dragostei? Invidia, Slava deşartă — că suntem mai buni decât 
aproapele nostru, cine este el să ne spună nouă, ca să ne înveţe? — toată răutatea 
care se săvârşeşte cu gândul şi cu dorinţa. Și începutul a toate este iertarea. 


“Dacă iubiţi pe cei ce vă iubesc pe voi, ce răsplată mai aveţi, ce răsplată 
aşteptaţi? Oare nu şi păgânii fac aşa? Dar Eu vă zic: iubiţi pe vrăjmaşii voştri. * 


Aici este examenul iubirii. Cine sunt vrăjmaşii noştri? Nu cei care ne sparg 
apartamentul, nu cei care ne-au furat maşina, nu cei care vin cu săbii asupra ţării 
noastre. Vrăjmaşii noştri sunt cei pe care noi singuri ni-i facem. Sunt oamenii 
despre care noi avem o părere proastă, oamenii care ne tulbură prin prezenţa 
lor, prin cuvintele lor, prin felul lor de a fi. Oamenii despre care noi spunem: 
“Lasă-mă, că m-am Săturat de el“. Aici trebuie să începem lucrarea dragostei 
Cum? lartă! “Nu pot să-l iert, pentru că este mândru“. Păi dar tu cum eşti? 
Iartă! 


Și noi suntem datori să răspundem cu aceeaşi dragoste. 


Să iertăm, pentru că nu este cu neputinţă. Nu este cu neputinţă să iertăm pe acest 
om păcătos din faţa noastră. Pentru că Însuşi Dumnezeu l-a iertat. Aceasta este 
cugetarea cea mai de folos. Aceasta este raportarea pe care trebuie să o avem faţă 
de aproapele. Înainte de a-l judeca eu, trebuie să mă întreb cum îl judecă 
Dumnezeu pe el? Şi cum îl judecă? A murit pentru el! Dumnezeu l-a iertat. Vin 
oameni cu întrebări de genul: „Oare credeţi că pe verişorul meu, care a făcut aşa şi 
aşa, poate Dumnezeu să-l ierte?” Când a murit pe cruce a arătat că l-a iertat. 
Problema lui este: ce va face el mai departe, va primi această iertare? Va 
răspunde acestei iertări? 


Cum răspundem noi iubirii lui Dumnezeu şi iertării pe care ne-o dăruieşte? 


Dacă este să ne asemănăm cu Dumnezeu în ceva, aceasta este puterea de 
a ierta. Noi nu suntem nici fără de început ca Dumnezeu, nu suntem nici 
atotputernici, nu suntem nici Lumină, nu suntem nici Adevăr, nu suntem nici Cale, 


nu suntem ... nimic nu suntem. Suntem... pământ. Dar Dumnezeu ne-a chemat să 
fim asemenea Lui şi asemenea lui Dumnezeu suntem atunci când iertăm. 


Până la venirea lui 
Hristos nu puteau oamenii să ierte, dar prin moartea Sa şi prin harul pe care 
l-a vărsat asupra lumii ne-a dat această putere şi această bucurie: de a ierta 
pe cel din faţa ta. 


Voieşti să faci un bine lumii... Când eram mic, mă gândeam că voi creşte mare şi 
voi face un bine lumii. Voi scrie nişte cărți sau voi picta nişte tablouri, pentru că 
am auzit că se vând la licitaţii cu milioane de dolari... Şi stăteam eu, în sătucul 
meu, acolo, la şcoala de pictură din provincie şi exersam şi gândeam că voi face 
pictura, voi face nişte tablouri pe care le voi vinde cu milioane de dolari la licitaţie, 
vol face o casă de copii şi voi da bani la toţi săracii care vor veni la mine. Asta era 
planul meu cum voi ajuta eu lumea. Eu nu ştiam că este Dumnezeu. Acum 
Dumnezeu, în negrăita Sa dragoste, mi-a dat această posibilitate ca să ajut lumea, 
nu cu bani care se cheltuiesc, ci mi-a dat puterea de a ierta păcatele. De a spune: 
“Domnul Dumnezeu să te ierte şi să te miluiască“. Şi acest dar este dat nouă 
tuturor, nu ca o taină a Bisericii, ci ca o stare a sufletului de a ierta. Pentru că 
însuşi Hristos ne-a repetat-o obsedant în predica Sa: “Jertaţi şi vi se va ierta. Cu ce 
măsură măsuraţi, cu aceea vi se va măsura. Nu judecaţi ca să nu fiţi judecaţi. Și 
ne iartă nouă greşalele noastre, precum şi noi iertăm greşiţilor noştri. ” lată că 


Ca să înţelegem şi mai adânc această relaţie şi condiţie a mântuirii noastre, 
în care cineva care avea o datorie 


foarte mare a fost chemat de mai-marele său şi ameninţat că i se vor lua nevasta 
şi copiii şi vor fi vânduți, iar el va fi aruncat în temniţă, până va plăti datoria. 


Acest datornic, căzând în genunchi, s-a rugat şi a cerut îndurare şi a primit-o. 
Dar plecând el cu bucurie că a scăpat de atâta durere şi necaz, de durerea 
despărțirii de nevastă şi de copii, de suferinţa temniţei, a întâlnit pe cale pe unul 
din tovarăşii săi. Şi iată că, de îndată ce l-a văzut, i-a trecut bucuria, a uitat 
binele şi şi-a adus aminte că acest tovarăş are la el o datorie, o datorie 
neînsemnată pe lângă datoria pe care el o avea la stăpânul său, şi îndată l-a 
apucat de piept şi-i cerea să-i dea datoria. (...) 


Stăpânul, înfuriindu-se, l-a chemat pe acel datornic, i-a pus înapoi toate 
datoriile lui şi l-a închis în temniţă zicându-i: „Dacă eu [i-am iertat toată datoria 


ta atât de mare, n-ai putut şi tu Să ierţi aproapelui tău datoria neînsemnată pe 
care [i-o datora? “. 


Prin această pildă, 


Putem ierta şi când trăim într-o adunare, într-o obşte, dar putem ierta şi dintr-un loc 
însingurat, dintr-o pustietate. Ne putem tulbura şi mânia şi găsi pricini de 
nemulțumire în adunare, în convieţuire cu oamenii, dar putem păstra aceeaşi 
răutate şi nemulţumire şi într-un loc însingurat. Aşa că, puterea de a ierta este un 
rod al experienţei îndelungate prin care noi încercăm Să ne apropiem de 
Dumnezeu şi de esenţa Evangheliei. De aceea mi se pare că cel mai scurt drum, 
cea mai simplă şi mai esenţializată cale de a lucra dragostea este de a oferi iertarea 
celor care ne greşesc. Nu adunând bani pentru ca să-i dai văduvelor şi orfanilor, 
pentru că acesta este un lucru greu şi anevoios şi s-ar putea nici să nu ajungi 
vreodată să-i ai. Nu este nevoie neapărată nevoie să mergi până la capătul 
lumii pentru a îndeplini dorinţa cuiva, dar să ierţi poţi. Mi ales, ştiind că în 
schimbul acestei iertări primeşti iertare de la Dumnezeu pentru toate păcatele vieții 
tale. Dar mai presus de aceasta, ştiind că prin puterea de a ierta te asemeni cu 
Dumnezeu. 


Cum să ierți un om rău? Cum Să ierţi un om care te necăjeşte? 
4 Aducându-ţi aminte de Dumnezeu, de Cel care a murit pentru el. 
4 Aducându-ţi aminte că şi tu ai nenumărate datorii. 
4 Aducându-ţi aminte de oamenii dragi ţie, de felul în care te porţi cu ei. 


Cu toate că vedem copii care-şi urăsc părinţii, părinţi care-şi urăsc copiii şi aşa mai 
departe. Cât de departe suntem de chemarea lui Hristos! 


Puterea de a ierta este proprie celor care se apropie încetul cu încetul de 
despătimire, care au început să iasă cu încetul din această lume. Care sunt pricinile 
pentru care urâm un om, pentru care ne supărăm pe el? Are mai mulți bani? Ne-a 
păcălit într-o afacere? A mers în locul nostru într-o călătorie care se oferea de la 
locul de muncă şi aşa mai departe. Toate acestea vin din alipirea noastră de cele 
materiale, de cele pământeşti şi trecătoare. În măsura în care ne desprindem de 
ele şi ne îndreptăm mintea către Dumnezeu, către viaţa veşnică, ştiind că toate 
sunt deşertăciune, iertăm uşor. Știm că „deşertăciune este tot omul” şi „în deşert 
se tulbură tot pământeanul“, cum ne spune prorocul David. 


Aşa că 

Nu 
complexitate, cer o profunzime care ne uimeşte prin simplitatea ei. Ni se cere ca 
gândul nostru să fie pururea întors către noi şi către Dumnezeu, să nu se mai 
alipească de cele trecătoare. Pentru că aşa făcând vom şti să descoperim în 
ceilalți chipul lui Dumnezeu pe care îl poartă. Și dacă Dumnezeu a murit pentru 
noi “pe când noi încă eram păcătoşi“, cum spune Apostolul Pavel, cine suntem 
noi ca să judecăm pe aproapele nostru? Acestea avându-le în minte, vom căpăta 
şi îndrăzneală necesară pentru rugăciune şi pentru această îndrăzneală vom 
primi de la Dumnezeu şi răspunsul cererii noastre. 


55555555, duhovnicul nostru de la Noul Neamţ, repeta obsedant aceste 
cuvinte simple ale Evangheliei, cuvinte pe care le-a repetat Mântuitorul şi mai ales 
Sfântul Evanghelist loan în Epistolele sale, în Evanghelia sa. Toată nevoinţa 
părintelui Selafiil o concentra aici: „Jartă, ca şi Dumnezeu să te ierte. Când 
ajungi seara, spune: doamne, iartă-mi tot ce am greşit eu azi cu cuvântul, cu 
lucrul şi cu gândul ca un om, iartă pe toţi părinţii şi fraţii şi mă iartă şi pe mine 
păcătosul. Uită-te în inima ta şi dacă vezi că ai vreo mânie asupra cuiva, iartă, 
ca să nu te culci mânios. Și dacă ai iertat, poți să-i spui Domnului: acuma şi Tu 
iartă-mă, pentru că eu i-am iertat, că Tu ai zis”. Şi cu acest târg sfânt şi copilăros, 
zice, dă-ţi sufletul în mâna lui Dumnezeu şi dacă mori în noaptea aceea, Dumnezeu 
te ia la Dânsul. (...) 


- Ce să facem dacă vrem să iertăm, dar tot timpul ne aducem aminte ce ne-a 
făcut respectivul om? 


Este luptă, nu putem ierta de la început. Dar dacă avem această lucrare, 
Dumnezeu prin harul Său ne ajută. Vedem cât de greu este să ierţi, pentru că 
este greu, este cea mai grea lucrare. Numai oamenii care nu au practicat-o 
niciodată pot spune: “Ei mare lucru Să te mântuieşti aşa, la urmă spun şi eu 
iacă, i-am iertat şi mă mântuiesc“, Dar cei care au această nevoinţă ştiu cât de 
greu este. Tocmai de asta nu era chiar atât de simplu ce ne spunea Părintele 
Selafiil: “Înainte de somn iartă pe toţi şi spune: Doamne eu i-am iertat, şi Tu să 

mă ierţi. Și Dumnezeu te mântuieşte! “. 


Aceasta este o lucrare permanentă. lară şi iară căutăm motive pentru care să-l 
îndreptățim pe cel din faţa noastră: poate a fost obosit, poate-i bolnav, are o 
educaţie altcumva decât a mea, nu l-am înţeles cu corect, am fost eu obosit şi 
tulburat... Să luăm vina asupra noastră. Acesta este un exercițiu duhovnicesc prin 
care ne desăvârşim. 


Aşa ca să nu ne tulburăm, că nimeni nu poate ierta dintr-o dată, pentru că dacă 
ar fi aşa uşor, n-ar mai Sta această poruncă în mijlocul Evangheliei, n-ar mai 
făgădui Dumnezeu Împărăţia pentru un gând pe care noi l-am putea dobândi 
atât de uşor. Este osteneală. Dar prin exerciţiu, dacă tot timpul vom căuta aceasta, 
vom reuşi. 


Iubirea, spune WES, se poate deprinde, poate deveni un 


obicei. Să ne obişnuim să gândim frumos, să ne obişnuim să alungăm gândurile 
rele, să nu le credem. Şi atunci putem deveni ucenici ai lui Hristos adevăraţi, 
pentru că EI a zis: “Intru aceasta vor vedea oamenii că Sunteţi ucenicii ai Mei, 
dacă veţi avea dragoste între voi.” Aşa că, prin osteneală, prin eforturi 
lăuntrice, ajungem la această măsură. 


Duminica iertării şi începutul Postului mare 


Astăzi este Duminică iertării. Ce înseamnă de fapt Duminica iertării? Din păcate, 
această tradiție creştin-ortodoxă se mai păstrează în România doar în cadrul 
mănăstirilor. În Grecia de pildă, această tradiţie este păstrată şi de credincioşi. Ea 
constă în faptul că, după Sfânta Liturghie, creştinii ortodocşi ce au participat la 
ea, îşi cer iertare unii de la alţii şi se îmbrăţişează. De asemenea, creştinii merg 
şi acasă la cei care nu au putut veni la Sfânta Liturghie şi îşi cer iertare. De 
aceea, pentru a reînvia această tradiţie şi printre noi, vă cer Să mă iertaţi 
dragilor şi o rog pe Sfânta Treime să ne dăruiască un post bun, cu folos 
duhovnicesc! 


Mai jos am postat câteva lucruri folositoare la acest început de post: 
Sfântul loan Gură de Aur - Folosul postului 


Mulţi creştini, nedând o prea mare importanţă postului, îl ţin fără tragere de inimă 
sau nu îl ţin deloc. Şi totuşi, trebuie să primim postul cu bucurie, nu cu frică şi 
părere de rău, căci nu este înfricoşător pentru noi, ci pentru diavoli. În cazul 
demonizaţilor, mult poate face postul, mai ales când este însoţit de sora sa bună, 
care este rugăciunea. De aceea, Hristos a spus: Acest neam de demoni nu iese 
decât numai cu rugăciune şi cu post (Mat. 17, 21). 


Aşadar, dat fiind faptul că postul îi alungă departe pe vrăjmaşii mântuirii noastre, 
trebuie să îl iubim, nu să ne temem de el. Trebuie mai degrabă să ne temem de 
mâncarea multă, mai ales atunci când este însoţită de beţie, pentru că ea ne supune 


patimilor, în vreme ce postul, dimpotrivă, ne scapă de patimi şi ne dăruieşte 
libertatea duhovnicească. De ce dovadă a binefacerilor postului mai avem nevoie, 
atunci când ştim că el luptă împotriva diavolului şi ne izbăveşte de robia păcatului? 


Nu numai călugării cu viaţă îngerească sunt însoţiţi de puterea postului, dar şi 
unii mireni, care zboară pe aripile lui până la înălțimile cugetării Sfinte. 


Vă amintesc că cei doi mari prooroci ai Vechiului Testament, Moise şi Ilie, cu 
toate că aveau mare îndrăzneală la Dumnezeu, prin virtuțile lor, posteau adesea, 
iar postul îi apropia de Dumnezeu. 


Chiar şi cu mult înainte de ei, la începuturile creaţiei, atunci când Dumnezeu l-a 
plăsmuit pe om, i-a dat deîndată porunca să postească. Dacă Adam împlinea 
această poruncă, avea să se mântuiască. Din toți pomii din Rai poţi să mănânci, 
iar din pomul cunoştinţei binelui şi răului să nu mănânci, căci, în ziua în care 
vei mânca din el, vei muri negreşit! (Facerea 2, 16-17). Aceasta nu era alta decât 
porunca de a posti. Dacă şi în Paradis era nevoie de post, cu atât mai mult este 
nevoie în afara sa. Dacă înainte ca omul să fie rănit sufleteşte, postul era pentru 
el medicament, cu atât mai mult este medicament acum, când sufletul său este 
rănit de păcat. Dacă înainte să înceapă războiul poftelor, era absolută nevoie de 
post, cu atât mai multă nevoie este acum, când suntem în război cu diavolul. 
Dacă Adam se supunea acestei porunci, nu ar mai fi auzit cuvintele: pământ eşti şi 
în pământ te vei întoarce (Facerea 3, 19). Pentru că Adam nu s-a supus, au urmat 
moartea, grijile, suferinţele şi o viaţă mai grea decât orice moarte. 


Vedeţi cum Dumnezeu Se supără atunci când postul este disprețuit? Şi nu puteţi să 
vă închipuiţi cât Se bucură EI când ţinem post. Moartea a intrat în om pentru că a 
nesocotit postul şi este scoasă din el prin post. Astfel s-a întâmplat şi cu ninivitenii. 


4 Și a fost cuvântul Domnului către Iona, fiul lui Amitai, zicând: „Scoală-te şi 
du-te în cetatea cea mare a Ninivei şi propovăduieşte acolo, căci 
fărădelegile lor au ajuns până în faţa Mea!” (lona 1, 1-2). După mai 
multe peripeții (Ilona 1, 3-2, 11), lona s-a dus la niniviteni şi le-a spus că 
cetatea lor urma Să fie distrusă: Patruzeci de zile mai sunt, şi Ninive va fi 
distrusă! (lona 3, 4). Când au auzit aceste cuvinte, oamenii din Ninive nu s- 
au arătat dispreţuitori şi indiferenți. Cu toţii — bărbaţi, femei, stăpâni, robi, 
copii şi bătrâni — au început să postească. Ba şi pe animale le-au pus să 
postească. lată de ce am spus mai înainte că de mâncarea multă şi de 


băutură ar trebui să ne temem, nu de post: mâncarea şi băutura au fost 
aproape să distrugă cetatea, pe când postul a izbăvit-o. 

% Proorocul Daniel a fost aruncat în groapa leilor, dar pentru că postise, a 
ieşit nevătămat, ca şi cum ar fi fost aruncat între oi (Dan. 6, 16-23). 

+ Dar şi cei trei tineri, care au postit la rândul lor, au fost aruncaţi în foc şi 
au ieşit de acolo cu trupurile luminoase şi neatinse de flăcări (Dan. 3, 19- 
27). Dacă focul a fost adevărat, atunci cum de nu i-a ars pe aceşti oameni? 
Dacă trupurile lor erau adevărate, cum de nu au fost vătămate? Cum? 
Întreabă postul să-ţi spună. EI o să te lămurească în legătură cu această 
taină, pentru că taină este, cu adevărat, ca trupurile să fie date fiarelor 
sălbatice sau focului şi să nu păţească nimic. 


Vezi ce luptă peste fire şi apoi ce biruinţă peste fire? Adu-ţi aminte mereu de 
puterea postului şi primeşte-l cu sufletul deschis, pentru că este nebunie curată 
să ne îndepărtăm de el, atunci când şi de colții leilor fereşte, şi de foc scapă, şi pe 
diavoli îi îndepărtează, potolind văpaia patimilor, liniştindu-ne gândul şi 
aducându-ne alte şi alte binefaceri. 


„Mi-e frică de post pentru că strică şi slăbeşte trupul”, poate că spui tu. Dar să ştii 
că pe cât se strică materia omului, pe atât se înnoieşte sufletul său (vezi 2 Cor. 4, 


16). Pe de altă parte, dacă vrei să cercetezi bine lucrurile, vei vedea că postul are 
grijă de sănătatea trupului. lar dacă nu crezi cuvintele mele, întreabă-i pe doctori, 
să-ţi zică ei mai bine. Aceştia spun că sănătatea este menţinută prin cumpătare la 
mâncare, pe când lăcomia duce la tot felul de boli, care distrug trupul. 


Aşadar, să nu ne temem să postim, căci postul ne scoate din multe rele. Mai 
văd oameni care înainte şi după post se îmbuibă cu hrană şi cu băutură, pierzând 
astfel folosul postului. Este ca şi cum trupul nostru abia şi-ar reveni dintr-o boală şi 
când ar da să se ridice din pat, cineva l-ar lovi tare cu piciorul şi l-ar îmbolnăvi şi 
mai tare. Ceva asemănător se întâmplă şi cu sufletul nostru atunci când înainte şi 
după post nu suntem cumpătaţi. 


Dar şi când postim, nu ajunge să ne abținem de la diferite mâncăruri, ci trebuie 
Să postim şi sufleteşte. Există primejdia ca ţinând posturile rânduite de Biserică, să 
nu avem nici un folos. Din ce cauză? Pentru că ne ţinem departe de mâncăruri, dar 
nu ne ţinem departe de păcat; nu mâncăm carne, dar mâncăm sufletele celor săraci; 
nu ne îmbătăm cu vin, dar ne îmbătăm cu pofte trupeşti; petrecem ziua în post, dar 
ne uităm la lucruri ruşinoase. În felul acesta, pierdem folosul postului. De aceea, 
postul de mâncare trebuie însoţit de îndepărtarea de orice păcat, de rugăciune şi 


de luptă duhovnicească. Numai astfel vei aduce jertfă bine-plăcută Domnului şi 
vei avea mult folos. 


Rugăciunea Sfântului Efrem Sirul din timpul Postului mare 


Dintre toate cântările şi rugăciunile din timpul Postului mare, o singură scurtă 
rugăciune poate fi considerată rugăciunea specifică a acestuia. Tradiţia o atribuie 
unui mare învăţător al vieţii duhovniceşti - Sfântul Efrem Sirul, prăznuit pe 28 
ianuarie: 


» Doamne şi Stăpânul vieţii mele, duhul trândăviei, al grijii de multe, al iubirii de 
stăpânire şi al grăirii în deşert nu mi-l da mie. 


Iar duhul curăţiei, al gândului smerit, al răbdării şi al dragostei, dăruieşte-l mie, 
robului Tău. 


Aşa Doamne, Impărate, dăruieşte-mi ca să-mi văd greşalele mele şi să nu 
osândesc pe fratele meu, că binecuvântat eşti în vecii vecilor. Amin”, 


Această rugăciune este citită de două ori la sfârşitul fiecărei slujbe din timpul 
Postului mare, de Luni până Vineri (nu Sâmbetele şi Duminicile, deoarece acestea 
sunt zile de bucurie, Sâmbăta reprezentând ziua Creaţiei, iar Duminică reprezentând 
Învierea Domnului nostru Iisus Hristos). 


Vecernia iertării. Lupta pentru deschiderea, înmuierea și lărgirea inimii 


Pr. Prof. John Behr - Vecernia iertării 


In această seară ne aflăm în pragul Postului mare şi intrăm în această perioadă 
sfântă cerându-ne unul altuia iertare. 


Iertarea se află în inima creştinismului, a tainei lui Hristos. Ea exprimă iubirea pe 
care Dumnezeu ne-a arătat-o în Hristos, Mijlocitorul, Răscumpărătorul, Împăciui- 
torul şi Creatorul nostru, Cel care sfărâmă zidul despărțitor pe care îl ridicăm prin 
împietrirea inimii şi ne uneşte cu Dumnezeu şi cu aproapele. 


Iertarea este în acelaşi timp cel mai uşor lucru - jugul Meu este uşor, spune Hristos 
(Mt. 11, 30) - şi cel mai greu lucru, la fel de greu ca inima noastră, apăsător ca 


îndreptăţirea de sine şi îngâmfarea noastră. Este la fel de greu ca luarea crucii, şi 
totuşi atât de uşor, dar numai dacă ne dăruim cu totul [iertării]. 


Ceea ce ne împiedică să apucăm drumul iertării este în principal faptul că avem o 
inimă împietrită: adeseori nu vrem să-i iertăm pe ceilalți, preferând să ne lingem 
rănile, mâniaţi pe ceilalți, dar mulţumiţi de propria noastră persoană, şi ne 
construim identitatea pe aceste răni - „săracul de mine” - şi mai mult, adeseori nu 
vrem să cerem iertare, preferând să-i învinovăţim pe ceilalți fiindcă ei nu pot vedea 
cât de multă dreptate avem noi de fapt. 


Cât de greu este, şi totuşi atât de uşor, să răzbatem prin toată această 
îndreptăţire de sine, să acceptăm iertarea pe care Hristos ne-o dăruieşte şi să ne 
iertăm unul pe celălalt. Dacă facem noi primul pas, dacă-i cerem iertare 
aproapelui, noi tăiem egoismul nostru şi tot ceea ce ţine de tendinţa noastră de a 
ne autopromova şi de a ne justifica, şi îngăduim ca inima noastră de piatră Să fie 
zdrobită pentru a primi iubirea lui Dumnezeu, pentru a deveni inimi de carne, 
capabile să-l iubească pe celălalt. 


Făcând aceasta vom afla că iertarea nu este doar o chestiune de a spune „las-o 
baltă”, „nu contează”, „hai să zicem că asta nu s-a întâmplat vreodată”. Mai de- 
grabă vom descoperi că chiar şi răul şi păcatul care au fost săvârşite devin prilej de 
bucurie şi viaţă. Întocmai precum Iosif le-a spus fraţilor săi care-l vânduseră ca 
sclav: aţi crezut că voi aţi făcut aceasta? De fapt Dumnezeu a fost Cel care m-a 
trimis aici ca să-mi izbăvească viaţa (cf. Fc. 45, 5,8). 


În acelaşi chip, dacă inima noastră este orientată spre Hristos şi urmarea Lui până 
la slava pregătită nouă de la întemeierea lumii, atunci tot ceea ce s-a întâmplat, şi 
încă se mai întâmplă, devine mijlocul prin care Dumnezeu ne modelează, frângând 
inima noastră de piatră, pentru ca să fim precum întâiul-născut al multor frați 
(Rom. 8, 29), pentru ca să ne bucurăm cu adevărat de tot ceea ce ni se întâmplă, nu 
doar pentru ceea ce este uşor să fii recunoscător - lucrurile bune pe care le-am 
primit în viaţă şi bucuria pe care o avem în compania celorlalți - ci de asemenea şi 
pentru încercările şi necazurile pe care le pătimim acum, lovindu-ne repetat şi 
înmuindu-ne, pentru a fi părtaşi la Paştele lui Hristos, Paștele care, aşa cum vom 
cânta într-o clipă, ne ajută să iertăm totul pentru Învierea lui Hristos. 


Către acest scop şi numai către acest scop este îndreptat numărul sporit al 
rugăciunilor şi eforturilor ascetice din zilele care urmează - dar, desigur, ar trebui 
să nu ne mândrim şi mai mult cu performanţele noastre în împlinirea lor. 


Spun Părinţii că viaţa noastră vine de la aproapele. Dumnezeu este izvorul vieţii, 
dar este o viaţă pe care o trăim aici şi acum, unul cu celălalt. Aşadar, paşii noştri 
către o viaţă înnoită ar trebui să înceapă concret aici, unul cu celălalt, să înceapă 
prin a ne cere iertare între noi pentru tot ceea ce se poate să fi făcut sau nu, ba mai 
mult, pentru limba noastră slobodă sau faptele noastre rele săvârşite cu bună 
ştiinţă, pentru orice supărare provocată şi, mai general, pentru că nu am împlinit 
ceea ce Hristos cere de la fiecare dintre noi. 


(în: Pr. Prof. John Behr, “Crucea lucrează în lume: Omilii pentru perioadele 
liturgice de peste an ”, Editura Doxologia, laşi, 2016) 


+ Nicolae, mitropolit de Mesoghtia şi Lavreotica: - Virtuţile spaţiului inimii 


Perioada Postului mare este prin excelenţă una a nevoinţelor duhovniceşti şi a 
roadei duhovniceşti. Toţi creştinii, toţi credincioşii, toți membrii Bisericii, oricine 
doreşte să trăiască dumnezeieşte această perioadă, după destinderea mai generală 
din întreaga noastră viaţă, la care destindere pledează şi firea noastră cea căzută, ne 
străduim cel mai mult cu putinţă, ne concentrăm puterile şi începem o nevoinţă 
timp de şapte săptămâni. Cincizeci de zile nu sunt chiar atât de multe; sunt, însă, 
destule şi capabile pentru a putea să ne dea un gust dumnezeiesc, iar la sfârşit să 


umple mâinile noastre cu o recoltă de roade duhovniceşti. Aceste roade duhov- 
niceşti sunt virtuțile, adică rezultatul harului lui Dumnezeu, cu alte cuvinte, 
toată rodirea dumnezeieştilor porunci despre care vorbeşte şi tricântarea glasului 
al doilea. 


Se face adesea destulă discuţie despre virtuţi; virtuţi practice, virtuţi tainice şi 
interioare, virtuţi care aparțin unei categorii sau alteia, virtuţi care sunt recapitulate 
în faimoasa carte Scara, atribuită Sfântului loan Sinaitul, o carte care, după tipicul 
slujbelor şi al mănăstirilor, se citeşte pe părți în toată această perioadă; o carte pe 
care Biserica noastră o cinstește îndeosebi şi o aduce în amintirea noastră în 
Duminica a IV-a din Postul cel mare. Şi doar folosirea acestei cărți în Postul cel 
mare certifică ponderea pe care Biserica noastră o dă cultivării virtuţilor şi legăturii 
lor cu pocăinţa autentică. 


Aşadar, m-am gândit să consacru omiliile din Postul mare al acestui an unei 
cercetări mai adânci şi mai substanţiale a conţinutului virtuților, împărțindu-le în 
anumite categorii. 


Un pretext pentru prima familie de virtuţi, pe care le vom cerceta de îndată, putem 
să-l luăm din cuvântul care caracterizează prima Vecernie de umilinţă din Postul 


cel mare, adică Vecernia iertării. Ce frumos cuvânt este iertarea! Am auzit să se 
vorbească despre el în pericopa evanghelică de astăzi: Că de veţi ierta oamenilor 
greşelile lor, ierta-va şi vouă Tatăl vostru Cel ceresc (Matei 6: 14). 


Într-o asemenea zi, deci, Biserica noastră înţeleaptă ne repetă mesajul ei; ne 
îndeamnă înainte de a intra în arena virtuţilor, înainte de a începe nevoinţele cele 
duhovniceşti ale Postului mare, să ne înzestrăm neapărat cu binecuvântarea iertării. 
Cu ea se deschide marele Post, dar ea reprezintă şi pecetea sfârşitului lui, adică 
pecetea Săptămânii celei mari; ea constituie premisa participării la bucuria Învierii: 
în seara Sâmbetei celei mari, înainte de a spune Hristos a înviat!, la sfârşitul 
troparului de laudă Ziua Învierii şi să ne luminăm cu prăznuirea, cântăm în mod 
solemn să iertăm toate pentru Înviere şi aşa să strisăm Hristos a înviat, adică să le 
iertăm pe toate unul altuia, cu pretextul şi prilejul Învierii şi atunci să cântăm 
Hristos a înviat. 


» Premisă pentru ca nevoinţa noastră să fie eficientă, adică să fie însoţită de 
recolta roadelor duhovniceşti, este ca să înceapă cu iertarea. 
Premisă pentru ca să trăim, pentru ca să putem să participăm la bucuria 
Învierii, este iarăşi iertarea. 
Premisă, după cum cunoaştem toți, pentru ca Dumnezeu să ne ierte păcatele 
noastre, este propria noastră iertare faţă de ceilalţi. Acest lucru îl spunem şi 
în rugăciunea Tatăl nostru. 
Premisă ca să ne apropiem de Potirul vieţii, la Dumnezeiasca Împărtăşanie, 
este iertarea. Dacă nu ne împăcăm cu cei qi noştri, cu oamenii pe care i-am 
rănit şi care, eventual, şi ei ne-au rănit, atunci nu putem să ne împărtăşim. 
Condiţie indispensabilă a vieţii duhovniceşti, adică premisă necesară pentru 
a intra în arena Postului celui mare, este să ne curățim într-un anumit mod 
prin trăirea practică a acestei virtuţi. 


Iertarea este poarta; poarta de ieşire din păcat şi poarta de intrare în viaţa cea 
adevărată, adică în viaţa după har. 


Iertarea este o virtute care aparţine virtuţilor spaţiului [duhovnicesc]. Asemenea 
sunt iertarea, cedarea, retragerea, deschiderea minţii, lărgirea inimii şi, în fine, peri- 
horeza lui Dumnezeu [Adică unirea cu Dumnezeu, fără ca omul să se piardă sau să 
fie contopit de către Dumnezeu, (n. trad.)]. Minunate cuvinte! Să vedem pur şi 
simplu sensul lor şi să surprindem o nuanţă a conţinutului lor în sufletul nostru, ca 
să putem, prin dorinţa dobândirii lor, să începem lupta noastră. 


lertarea 


Prima virtute are legătură cu deschiderea inimii noastre, cu creşterea spaţiului ei. 
Este necesar să încapă toţi în ea, să încapă greşelile lor, să încapă toate câte au 
făcut în detrimentul nostru, până şi Justificările lor, chiar dacă nu ne par atât de 
rezonabile sau adevărate. Să poată încăpea orice slăbiciune a lor. Să poată încă-pea 
stânjenirea lor, slăbiciunea noastră; să le înţelegem şi dificultatea care, fireşte, ne 
provoacă. 


Depunem atâta efort, de multe ori, ca să-i acceptăm pe alţii aşa cum sunt! Deoarece 
avem pretenţia ca ei să fie aşa cum noi dorim. Acest lucru, însă, nu se petrece. 
Conştient sau inconştient, ei ne fac ceva rău. Ei au o anumită obişnuinţă ciudată. 
Eventual au şi ei, după cum indiscutabil şi noi avem, anumite moduri de 
comportament diferite de ale noastre, anumite obişnuinţe exterioare care nu ni se 
potrivesc, anumite slăbiciuni, anumite exprimări ale stării de cădere, ale firii căzute 
şi păcătoase a omului. 


Ne cheamă, aşadar, Dumnezeu să ne deschidem inimile şi să-i punem în interiorul 
nostru pe semenii noştri aşa cum ei sunt, să-i iubim ca pe fraţii noştri. Fraţii nu sunt 
iubiţi pentru că sunt buni. Ei sunt iubiți fiindcă sunt fraţi, deținători ai aceleaşi firi, 
ai aceloraşi caracteristici, ai aceleaşi eredităţi. Şi noi avem aceeaşi moştenire, avem 
aceleaşi păcate, aceleaşi caracteristici ale peceţii omului căzut. Dar avem şi 
aceleaşi caracteristici pe care ni le dă colimvitra [cristelniţa] Sfântului Botez, şi 
anume, caracteristicile posibilităţii de a ne apropia şi de a trăi harul lui Dumnezeu. 


Prin urmare, ne îndeamnă şi Biserica, înainte de a începe lupta, înainte de a ne 
apropia de Sfintele Taine, înainte de a gusta harul Învierii, înainte de a face oricare 
alt pas, să ne deschidem inimile şi să-i punem în interiorul ei pe fraţii noştri, adică 
să uităm ceea ce ne-au făcut, să lăsăm orice amărăciune, să stingem orice ecou ne- 
gativ din inimile noastre. 


În consecință, primul pas şi prima virtute este cea care toți ştim cât de uşoară 
este în definiţia ei şi cât de dificilă în practicarea ei, şi anume, virtutea iertării. 
Trebuie să sfinţim spaţiul. Şi pentru ca Să se petreacă acest lucru, se cuvine să 
sfințim propriul nostru spaţiu al inimii, spaţiul fiinţei noastre umane, adică 
spaţiul care, deşi este rânduit să funcţioneze ca spaţiu al persoanei noastre, în 
care Dumnezeu să se exprime şi să se odihnească, este prezentat, de obicei, ca un 
spaţiu al ego-ului nostru, care este dominat de patimile iubirii noastre de sine. 
Primul pas pentru a fi Sfinţit spaţiul sufletului nostru este să-i acceptăm pe 
ceilalți în interiorul nostru. 


Cedarea 


Al doilea pas este o altă virtute, şi anume, virtutea cedării. Să învăţăm puţin să 
facem un pas înapoi, adică să micşorăm sinele nostru, să ne smerim şi să nu 
credem că propriul nostru spaţiu, adică propriul nostru sine, propriile noastre 
exprimări şi însuşiri, orice lucru care are legătură cu noi, este cel mai important, 
după nevoie, şi pentru ceilalți. Nu, iubiții mei frați! Creştinul îşi lipseşte întot- 
deauna sinele de aceste drepturi. Le micşorează, le restrânge, funcţionează în 
conformitate cu îndemnul scripturistic: în cinste, unii altora daţi-vă întâietate (Ro- 
mani 12:10). 


De aceea, creştinul cedează uşor, îi dă cu uşurinţă altuia prioritate, valoare, 
drepturi. Nu insistă, nu este încăpățânat. Nimeni nu poate, prin încăpățânare 
[sau cerbicie, (n. trad.)] şi insistență pătimaşă, să înainteze în refacerea, 
restructurarea şi reînnoirea sufletului său. 


Retragerea 


Dar nu se termină în acest punct posibilitatea lărgirii şi a sfințirii sufletului nostru. 
Aceştia nu reprezintă nici unicii, nici, fireşte, ultimii paşi. 


Y După cum am spus, primul pas este acela de a-i pune pe ceilalţi în interiorul 


nostru, adică să creăm un spaţiu pentru ei. 

V Cel de al doilea pas este că micşorăm puţin sinele nostru. 

V Există şi o altă stare, care conduce la cea de a treia virtute a spațiului, 
retragerea. 


Retragerea înseamnă să plecăm din spaţiul nostru, să anihilăm egoismul nostru, să 
distrugem dependenţa noastră, ataşamentul nostru faţă de orice voinţă, dreptate, 
părere, pretenţie de la alţii, chiar şi nevoie. Să distrugem ataşamentul nostru faţă 
de grija lumească, faţă de orice ne leagă de această lume, faţă de orice simţim că 
înrobeşte sufletul nostru. Retragerea este izbăvirea, fuga de aceste legături. 


Deschiderea minţii sau lărgirea inimii 


Aproape toate cărţile ascetice, care sunt citite în Biserica noastră, în această 
perioadă, consacră primul lor capitol retragerii. Este o condiţie necesară de viaţă 
adevărată faptul de a fugi puţin de orice greşeală pe care am făcut-o, de orice 
strâmbătate cu care suntem obişnuiţi, de orice lucru bolnăvicios care subjugă 
sufletul nostru. 


Atunci ajungem la o a patra stare, în care nu doar că aproapele vine în spaţiul 
sufletului nostru, nici, iarăşi, că doar noi ne retragem din spaţiul ego-ului nostru, ci 
Insuşi Dumnezeu vine şi vizitează altarul sufletului nostru. 


Expresiile care sunt, de obicei, folosite, pentru a descrie această stare sunt cele pe 
care le-am menţionat la început: deschiderea minţii, adică faptul de a deschide 
puțin mintea noastră, şi lărgirea inimii. Acestea sunt expresii unice şi atât de 
cuprinzătoare! Exprimări care sunt întâlnite de două-trei ori în Vechiul "Testament 
(Psalmii 4:1; 17:22; 117:5; 118: 45) şi de două ori (chiar în acelaşi capitol al 
Epistolei a II-a către Corinteni) în Noul Testament (II Corinteni 6:11 şi 13). 


Se spune într-un Psalm: întru necaz m-ai lărgit (Psalmi 4: 2. Într-un alt Psalm se 
mărturiseşte: şi m-a scos la lărgime (Psalmul 17:22). Sfântul apostol Pavel le spune 
corintenilor: O, corintenilor, gura noastră s-a deschis către voi, inima noastră s-a 
lărgit şi lărgiţi-vă şi voi [inimile] (II Corinteni 6:11 şi 13). 


Cuvintele folosite au două sensuri diferite. În Vechiul Testament, termenii 
platismos şi platinsi înseamnă alinare, mângâiere, consolare. Întâmpinăm o greu- 
tate, o dificultate şi Dumnezeu ne alină. Acest lucru înseamnă platismos. În Noul 
Testament, aceiaşi termeni au oarecum un sens diferit, înseamnă faptul de a 
deschide inima noastră şi a o umple de iubire, a o umple de bucurie. 


Este adevărat că suntem de obicei, atât de înguşti! Există termeni care exprimă 
acest fapt: om îngust pentru inimă şi om încăpățânat pentru înţelegere. Nu putem 
să ne înţelegem unul pe altul sau nu putem să ne acceptăm unul pe celălalt. Şi acest 
lucru deoarece există această îngustime. Dimpotrivă, omul harului, adică cel care 
ştie să ierte, cel care ştie să cedeze, cel care ştie să se retragă, pe baza celor pe care 
le-am spus mai înainte, ştie cu uşurinţă să-şi deschidă mintea şi să se lumineze, să- 
şi cultive o gândire sănătoasă şi să evite piedici, să poată, astfel, să dobândească 
marile virtuţi, [precum] pacea gândurilor şi a inimii, libertatea gândirii şi a su- 
fletului, smerita smerenie, iar, în final, să trăiască întru bogăţia iubirii. 


Prin virtutea iertării, după cum am spus anterior, cineva îl acceptă, îl găzduieşte pe 
fratele său în interiorul său. Dacă este împăciuitor, atunci se adună şi el, nu are 
pretenţii pentru sine însuşi. Când este cultivat în retragere, el îşi părăseşte deja atât 
voinţa, cât şi cerinţele. Dacă trăieşte lărgimea Noului Testament, deschiderea, 
simplitatea, întinderea inimii, atunci Îl acceptă pe Hristos în interiorul inimii sale şi 
trăieşte, nu ca dorinţă, ci ca experienţă, lărgimea Vechiului Testament, adică ali- 
narea adevărului, mângâierea libertăţii, capacitatea omului interior, bucuria. 


Perihoreza 


Există şi o altă stare duhovnicească, prin care am putea să ajungem la aceste virtuţi 
ale spaţiului, după cum le-am numit, şi cu aceasta vom încheia, şi anume, starea de 
perihoreză. Este starea în care omul întreg, încape în Dumnezeu. Prin lărgime, omul 
devine, după har, atât de mare încât poate să-L primească pe Dumnezeu cel 
neîncăput cu totul. Prin perihoreză, el devine atât de mic, atât de smerit, încât 
încape în Dumnezeu. Aceasta este situația omului care nu apropie doar cerul de 
pământ, ci transformă şi pământul în cer. Este starea omului ceresc, a celui 
îndumnezeit, a celui în care se află Hristos, a omului încântător, adică a celui care 
uită de propriul său spaţiu, respinge raiul stricat şi fals al ego-ului său şi înaintează 
deja spre paradisul ceresc. 


Biserica noastră ne vorbeşte permanent despre Rai, deja de la începutul Postului 
celui mare, şi va continua să se refere la el până şi în Săptămâna cea mare. Toate 
troparele slujbei de dimineaţă din Duminica Lăsatului sec de brânză vorbesc despre 
Rai, amintind, însă, căderea şi exilul [alungarea din Rai a protopărinților Adam si 
Eva. (n. trad.)]. În Joia cea mare şi în Vinerea cea mare, pe măsură ce se termină şi 
se împlineşte perioada postului, iarăşi ne vor vorbi troparele despre Rai, amintind 
de întoarcerea tâlharului, care a devenit primul locuitor al Raiului, şi invitându-ne 


pe noi, toţi, să transfigurăm spaţiul sufletului nostru într-un spațiu al Raiului. 
Îndemnul este că putem, iar acesta este scopul luptei noastre, să devenim şi noi 
ucenici şi următori ai tâlharului, pentru a învăţa propriile lui secrete, propria lui 
tehnică, cu care a putut, în cele din urmă, să prade şi Raiul însuşi, după cum spun 
troparele: pocăinţa tâlharului a prădat Raiul. 


Ce lucru minunat este ca să trăiască cineva încă din această lume în spațiul Raiului, 
adică să trăiască starea Raiului! Dar şi cât de necesar este acest lucru pentru fiecare 
creştin! Nu ştiu dacă oamenii care trăiesc în afara Bisericii, pot să trăiască vreun 
Rai. Mulţi caută raiuri pământeşti, dar în zadar. Şi câţi creştini, însă, trăim fără Rai! 
Ce nefericire este pentru primii! Ce tragică ironie este pentru ultimii! Fiecare 
creştin care trăieşte în interiorul Bisericii nu este creştin şi nu poate să înţeleagă 
Postul cel mare, dacă nu reuşeşte să însămânţeze întru inima Sa această dorinţă 
după Rai. 


Să ne învrednicească Dumnezeu să începem de la aplicarea practică a iertării, adică 
să ne iertăm unul pe altul acasă, la serviciu, în locurile unde ne întâlnim cu ceilalți, 
în spaţiul Bisericii şi, în continuare, să deprindem învăţătura şi viaţa cedării. De 
acolo să trecem la practicarea retragerii, adică să abandonăm voinţa şi drepturile 
noastre, astfel încât să ajungem la această stare binecuvântată a perihorezei cu 


Dumnezeu. Acest lucru înseamnă perihoreză. Cu alte cuvinte, să intrăm în spaţiul 
lui Dumnezeu şi să-L lăsăm să pătrundă în adâncurile fiinţei noastre. Şi acest lucru 
înseamnă om îndumnezeit, purtător al credinţei în Hristos, ceresc, om al Raiului, 
om duhovnicesc. 


Scopul postului nostru, al luptelor noastre şi al slujbelor noastre este cultivarea 
omului intrat în spaţiul lui Dumnezeu şi pătruns de EI în adâncurile fiinţei sale. 
Formarea unei asemenea gândiri, dobândirea unui asemenea mod de vieţuire, 
cultivarea unor asemenea dorințe vor conduce, cu siguranţă, prin harul lui 
Dumnezeu, şi la experienţe asemănătoare, pe care fie ca Dumnezeu să ni le dă- 
ruiască nouă, tuturor, din belşug. Amin. 


(din: f Nicolae, mitropolit de Mesogheia şi Lavreotica, De la lumea vieții 
cotidiene la adevărul veşniciei, Editura Egumeniţa, 2016) 


ie se se 


Mireasma sfinţeniei. Povestiri dintr-o mănăstire de maici: Duminica iertării 


În seara dinainte de Lunea Curăţirii (prima zi de luni din Postul Paştilor), biserica 
mănăstirii s-a umplut de credincioşi veniți din satul învecinat. Era Duminica 
iertării, ultima zi a Triodului şi ajunul Sfântului şi marelui Post al Paştilor, iar 
slujba Vecerniei urma să fie lungă şi deosebit de frumoasă. Am primit bine- 
cuvântare să înregistrez întreaga slujbă; o ascult şi astăzi cu mare bucurie. Unul din 
cele mai memorabile momente ale acelei experienţe liturgice a fost atunci când 
maica Eufimia a cădit în toată biserica, în timp ce maicile cântau „Facă-se 
rugăciunea mea ca tămâia înaintea Ta“! 


Toată lumea stătea în picioare (deşi era mare înghesuială şi se împingeau unii pe 
alții), în timp ce maica Eufimia înainta încet cu cădelniţa, cădind atât icoanele, cât 
şi pe noi, mirenii. Părea o umbră desprinsă din întunericul din jur, însoțită de 
dangătul clopotelor şi de lumina care se reflecta de la cădelniţa pe care o ţinea în 
mâna dreaptă. Când a ajuns în dreptul meu, maicile cântau „Căci la Tine, Doamne, 
Doamne, sunt ochii mei, în 'Tine mi-am pus nădejdea mea”. M-am înclinat adânc, 
în timp ce tămâia îşi făcea loc pretutindeni în fiinţa mea, înmiresmându-mi toate 
simţurile. 


La sfârşitul slujbei, măicuţele în frunte cu stareţa s-au închinat la icoane; după 
aceea, au luat binecuvântare de la maica stareță şi, aşezate una în spatele alteia, şi- 
au cerut iertare una de la alta. A venit apoi rândul mirenilor să se închine la icoane, 
să ceară binecuvântarea maicii stareţe şi să se încline în faţa fiecărei călugăriţe. 


Încă nu le cunoşteam foarte bine pe maici, aşa că reacţiile lor, atunci când mi-a 
venit şi mie rândul să mă înclin în faţa lor şi să-mi cer iertare, m-au luat prin 
surprindere. Unele măicuţe îmi rosteau numele cu emoție, altele mă apropiau de 
ele şi mă îmbrăţişau, iar altele chiar mi-au sărutat mâna. 


Era o atmosferă solemnă şi cam tristă, dar în mod ciudat foarte destinsă în acelaşi 
timp. Ne pregăteam cu toţii pentru o călătorie lungă pe care urma să o săvârşim 
împreună. Unii îşi adresau urări de bine: „Să ai parte de o luptă bună!” sau: „Să-ţi 
meargă bine în cele 40 zile de Post!” Am ieşit din biserică mai smerită faţă de 
păcatele mele decât atunci când intrasem şi, de asemenea, mai pregătită să mă 
„îmbare” cu hotărâre pe drumul spre Golgota, susţinută de gândul că nu va trebui 
să străbat singură acel drum. 


(Din: Constantina Palmer, Mireasma Sfințeniei. Povestiri dintr-o mănăstire de 
maici, Editura Sophia, 2015) 


Pr. Constantin Sturzu - Postul ca intrare in cantonament 


Începând cu săptămâna viitoare, de luni, pentru orice ortodox viaţa ar trebui să 
capete un alt ritm: o prezenţă la biserica mai intensă, inclusiv în timpul săptămânii 
(spre a participa, spre exemplu, la slujba Canonului cel mare al Sfântului Andrei 
Criteanul), rugăciune personală mai multă, spovedanie mai deasă etc. 


Duminica de mâine, numită şi a Izgonirii lui Adam din Rai, reprezintă ultima 
treaptă dinaintea Postului mare. Este ultima hrană duhovnicească pe care o primim 
în desaga sufletului nostru pentru a fi întăriți pe drumul anevoios al postului. Ştim 
că mulți, atunci când îşi propun să postească, au în vedere, în primul rând, latura sa 
culinară. Ba chiar sunt foarte preocupaţi de a găsi cât mai multe rețete de post. 


Însă cea mai bună “rețetă de post” este cea pe care o vom auzi mâine citindu-se 
în biserici, din Evanghelie şi care sună aşa: “De veţi ierta oamenilor greşealele 
lor, ierta-va şi vouă Tatăl vostru Cel ceresc; iar de nu veţi ierta oamenilor 
greşealele lor, nici Tatăl vostru nu vă va ierta greşealele voastre. Când postiţi, nu 
fiţi trişti ca făţarnicii; că ei îşi smolesc feţele, ca să se arate oamenilor că postesc. 
Adevărat grăiesc vouă, şi-au luat plata lor. Tu însă, când posteşti, unge capul tău 
şi fața ta o spală, ca să nu te arăţi oamenilor că posteşti, ci Tatălui tău care este 
în ascuns, şi Tatăl tău, Care vede în ascuns, îţi va răsplăti ţie.Nu vă adunaţi 
comori pe pământ, unde molia şi rugina le strică şi unde furii le sapă şi le fură. 
Ci adunaţi-vă comori în cer, unde nici molia, nici rugina nu le strică, unde furii 
nu le sapă şi nu le fură. Căci unde este comoara ta, acolo va fi şi inima ta” 
(Matei 6, 14-21). 


3, 


Mântuitorul ne vorbeşte în această pericopă evanghelică despre trei ingrediente 
PPE unei adevărate “reţete de post”, şi anume: şi 


Multă lume se întreabă ce trebuie să facă pentru a se mântui. Există vreun secret al 
mântuirii, vreo Stratagemă prin care putem să-L înduplecăm pe Dumnezeu mai 
uşor să ne rânduiască şi nouă un colţişor de Rai? Şi iată că Scriptura ne “vinde” 
un pont: “De veţi ierta oamenilor greşealele lor, ierta-va şi vouă Tatăl vostru Cel 
ceresc”. Nici că se poate un răspuns mai simplu şi mai accesibil tuturor. Aşadar, nu 
trebuie să împlinim, de-a lungul vieţii noastre, porunci care să ne depăşească 
puterile, nu trebuie să ne supunem trupul unei asceze îndelungate, ci trebuie doar 
să iertăm totdeauna celor care ne greşesc, celor care ne fac rău. 


Patericul egiptean ne istoriseşte cazul unui călugăr pe care cei din jur îl 
considerau cam leneş în îndeplinirea obligaţiilor sale şi care, deşi era pe patul de 
moarte, era vesel şi cu inima uşoară. Întrebat de cei din jur dacă nu este 
îngrijorat de cele ce vor urma să se întâmple cu sufletul său, având în vedere 
viața pe care a dus-o, el le răspunde senin că, din toate, o poruncă nu a călcat-o 
niciodată: aceea de a nu judeca pe aproapele. Ca atare, el era încrezător în 
promisiunea pe care Mântuitorul ne-a făcut-o tuturor: “Nu judecaţi şi nu veţi fi 
judecaţi; nu osândiţi şi nu veţi fi osândiţi; iertaţi şi veţi fi iertaţi” (Luca 6, 37). 
Cât de uşor, în aparenţă, şi-a câştigat mântuirea acel călugăr! Este însă atât de uşor 
să nu judeci şi să ierți? Vedem în jurul nostru că mai simplu este a ţine un post 
alimentar, chiar şi unul mai aspru, dar că acest post, al minţii, al cuvântului se ţine 
foarte rar. 


Al doilea dintre elementele pe care trebuie să le avem în vedere când postim 
spuneam că este discreția: “Să nu te arăţi oamenilor că posteşti” este porunca 
Mântuitorului Hristos, care ne vorbeşte atât despre făţarnicii care nu posteau, dar 
simulau aceasta pentru a impresiona pe cei din jur, cât şi despre cei care posteau 
doar de dragul de a fi remarcaţi şi apreciaţi pentru asta. Postul este rânduit pentru 
folosul nostru, nu pentru a impresiona pe cineva sau pentru a face pe plac cuiva 
din viaţa noastră. EI este ca un medicament care ne ajută să luptăm cu boala 
păcatului. Postul nu este doar o sumă de restricţii, de renunțări, de abstinenţe, ci 
este un exercițiu de voinţă prin care unui suflet luminat de rugăciune îi încredințăm 
trupul acesta neputincios al nostru. A crede că poţi duce luptele cele duhovniceşti 
fără a te sprijini de post e ca şi cum ai crede că poţi participa cu succes la o 
competiţie fără nici o oră de antrenament. Discreţia cu care trebuie să ne însoţim 
postul nostru exprimă aşadar această interiorizare a postului pentru ca Tatăl 
nostru — “Care vede în ascuns” — să ne dăruiască puterea interioară de care 


avem nevoie, ferindu-ne de satisfacția de moment, ce vine din afara noastră şi 
care ne hrăneşte egoul cu iluzia că suntem mai buni. 


Un exerciţiu de libertate 


Aceste virtuți pot să devină lucrătoare în viaţa noastră prin faptele bune, de 
milostenie, pe care le facem. Mântuitorul ne avertizează să nu ne adunăm “comori 
pe pământ”, adică să nu avem o legătură pătimaşă faţă de bunurile materiale, să 
ajungem să ne punem nădejdea în cele agonisite. Însă nu rareori astfel de oameni 
se trezesc peste noapte lipsiţi de aceste bunuri materiale şi devin de două ori săraci. 
O dată pentru că nu mai au acele bunuri materiale în care şi-au pus nădejdea, a 
doua oară pentru că, în tot acest timp, au sărăcit şi sufleteşte. Cei care se preocupă 
să adune comori pentru Sufletul lor, prin rugăciune, post, fapte bune, aceia nu 
au de ce să se teamă. Chiar dacă i-ar ajunge vreun necaz, ei ştiu că Dumnezeu le 
poartă de grijă şi întotdeauna sunt preocupaţi pentru a face voia Lui mai mult 
chiar decât de a se gândi la bunurile absolut necesare traiului zilnic... 


Începând cu săptămâna viitoare, de luni, pentru orice ortodox viaţa ar trebui să 
capete un alt ritm: o prezenţă la biserica mai intensă, inclusiv în timpul săptămânii 
(spre a participa, spre exemplu, la slujba Canonului cel Mare al Sfântului Andrei 
Criteanul), rugăciune personală mai multă, spovedanie mai deasă etc. Putem, dintr- 
un anumit punct de vedere, lua exemplu de la sportivi care, atunci când doresc să 
se pregătească mai mult şi mai eficient, mai ales înaintea unei competiţii sau a unui 
meci, intra în cantonament, lepădându-se, pe cât posibil, de grijile vieţii, 
asumându-și chiar despărțirea de cei dragi pentru o perioadă mai îndelungată. Tot 
aşa şi noi, atunci când intrăm în post o facem cu gândul de a ne dedica cu 
preponderență vieţii noastre duhovniceşti. Desigur, asta nu înseamnă că nu mai 
mergem la muncă sau că trebuie să plecăm de acasă. Dar sunt multe restricții pe 
care ni le impunem, inclusiv ţinând de înfrânarea trupească dintre soţi, lucruri 
asumate nu de dragul ascezei, ci pentru ca să ne curățim inima şi să primim mai 
multă lumină de la Dumnezeu. Este ca un exerciţiu de libertate, un prilej de a ne 
testa şi de a ne întări libertatea faţă de toate cele care ne pot, altminteri, înrobi sau 
face dependenţi. În post ne vedem adevărata măsură şi multele neputinţe pe care 
nu le putem sesiza altfel. Doar respectând postul, cu toate rigorile lui, putem să 
ne cunoaştem aşa cum Suntem, lepădându-ne de multele iluzii pe care le avem 
asupra propriei noastre persoane. 


Există însă şi o înţelegere greşită a acestei perioade liturgice, considerată adesea că 
fiind singura în care suntem chemaţi să ne asumăm responsabilitățile de creştini, 
adică de ucenici ai lui Hristos. Ca şi cum ritmul duhovnicesc dobândit, cu mila lui 


Dumnezeu, în timpul postului e de la sine înţeles că trebuie abandonat odată ce 
intrăm în câşlegi (perioada dintre două posturi). Aceiaşi sportivi, la care făceam 
referire mai sus, după ce ies din cantonament nu renunţă la a se mai pregăti, ci se 
folosesc de acumulările făcute în acea perioadă pentru a-şi forța şi mai mult 
limitele, în vederea dobândirii unor performanţe mai mari decât cele anterioare. 


Tot aşa şi creştinul, nu intră în post pentru a trăi, doar atunci, în conformitate 
cu poruncile Evangheliei, ci se foloseşte de sporul şi puterea primite de la 
Dumnezeu prin postire pentru ca viaţa lui să fie un continuu urcuş duhovnicesc. 


Rugăciunea, milostenia, spovedania şi împărtăşania din timpul Postului Mare le 
putem prelungi şi după acest timp de chemare la pocăință. Putem dărâma în afara 
postului ceea ce am zidit în post sau putem avea înţelepciunea de a continua şi 
după Sfintele Paşti a cultiva mai mult relaţia cu Dumnezeu. Abia în cel din urmă 
caz putem spune că am folosit la maximum puterea postului şi că Duminica 
izgonirii lui Adam din Rai a devenit, de fapt, Duminica ieşirii noastre din iadul 
cotidian. 


Pr. Constantin Sturzu - Gânduri despre Postul mare 


Începutul Postului mare se face oarecum „abrupt”. Cei care pot, ţin post negru de 
luni până miercuri, când se împărtăşesc la Liturghia Darurilor mai înainte sfințite. 
E un început „şoc” - ca să vorbim mai pe limba consumatorului de presă „sen- 
zațională”. 


Întrebarea este: de ce nu se recomandă o înfrânare graduală? Se ştie că organismul 
se adaptează mai uşor dacă reducem treptat hrana, decât dacă luăm această decizie 
radicală, de a nu mai mânca nimic câteva zile (şi chiar de a nu bea apă, pe cât 
posibil). Motivația nu poate să fie decât una duhovnicească. Duminica ce precede 
aceste zile de post aspru este cea a „izgonirii lui Adam din Rai”. 


Ce s-a întâmplat cu Adam atunci? Tradiţia ne spune că a stat cu tânguire mare „în 
preajma grădinii desfătăciunii”, unde nu mai putea intra, pentru că Dumnezeu 
„puse hieruvimi şi sabia cea de pară ce să întoarce, ca să păzească calea lemnului 
vieţii” (citatele sunt din cartea Facerea 3, 24 a Bibliei de la 1688). După încălcarea 
poruncii, Adam s-a văzut pe sine nu doar gol, ci şi flămând, lipsit de harul din care 
se hrănea și cu care era acoperit. Şi asta dintr-o dată! Categoric, a fost un şoc 
pentru el şi pentru Eva! 


Încât şi noi, în primele zile din Postul mare, suntem îndemnați să ne lipsim nu doar 
de mâncare şi băutură, ci de orice fel de hrană a ochiului, urechii, minţi. E un 
prilej de a conştientiza condiţia noastră pe acest pământ. Depărtarea de Creator a 
condus la o lipsă de libertate şi la o stare de dependenţă de cele create (mai ales de 
hrana biologică). Fără un post cât mai aspru, nu pricepem cu adevărat de ce ar 
trebui să-L căutăm cu toată inima pe Dumnezeu, ci ne tot amăgim că ne este bine şi 
căutăm spre cele dumnezeieşti mai degrabă la modul teoretic, decât în chip exi- 
stențial. 


Chiar şi un post aspru se ţine cu un anumit discernământ. El este rânduit de 
duhovnic pentru fiecare ucenic în parte, funcție de măsura duhovnicească, de vâr- 
stă, de starea de sănătate etc. 


Fericita Sinclitichia spunea că „nevoinţa trebuie bine înţeleasă”. Să avem grijă, că 
şi diavolul ne poate îndemna la o postire, însă la una peste puterile noastre sau 
instigându-ne să ne mândrim cu asceza noastră. ȘI, astfel, cădem fie în deznădejde, 
fie în slavă deşartă. 


În postul obişnuit, avem ca reper cumpătarea. Avva Eftimie zicea că „înfrânarea 
înseamnă a nu mânca pe săturate şi totdeauna să simţi că încă îţi mai este foame şi 
ai dori să mai mănânci”. lar Palladius mergea și mai departe cu raționamentul: 
„mai bine să bei vin cu moderație, decât apă în exces!” 


Ro 2 


Postul este și pregătire pentru a primi mai mult har de la Dumnezeu. Pe vremea 
Sfântului loan Gură de Aur, unii se întrebau de ce trebuie să aştepte să se facă 
botezul lor de Sfintele Paști, după perioada Postului mare, dacă harul lui Dumne- 
zeu este același în orice timp. Acestora le răspunde astfel arhiepiscopul de atunci al 
Constantinopolului: „Şi la Pavel, nu a venit îndată harul, ci au fost la mijloc trei 
zile în care a fost orb, fiind curăţat şi pregătit dinainte prin frică. Fiindcă, precum 
cei ce vopsesc purpura pregătesc mai întâi materialul care primeşte culoarea prin 
alte substanţe, ca să nu-i treacă luciul, așa și aici, Dumnezeu mai întâi pregăteşte 
sufletul îngrijit şi atunci varsă harul. Pentru aceasta nici n-a trimis imediat pe 
Duhul, ci la Cincizecime. Harul acelaşi este şi atunci, și acum, dar mintea se face 
mai înaltă acum, fiind pregătită prin postire”. 

Părintele Alexander Schmemann explică de ce în perioada Postului mare slujbele 
sunt „mai lungi” şi „mai monotone”. El vorbeşte despre o „tristeţe strălucitoare”: 
„Este pur şi simplu imposibil să trecem din starea «normală» a minţii noastre - 
plăsmuită aproape în întregime din agitație, fugă şi griji - în această nouă stare, fără 
a ne linişti mai întâi, fără a reface în noi o măsură a echilibrului interior”. Firea 
noastră „a pierdut iscusinţa de a păşi într-o altă lume”, aceea a prezenței lui 
Dumnezeu. Postul mare şi slujbele specifice lui sunt remediu pentru această nepu- 
tință a noastră. Aşadar, călătoria către Dumnezeu începe cu un popas - cu liniştirea 
fiinţei noastre. 


Atenţie trebuie să avem nu doar la ce mâncare şi câtă intră în gura noastră, ci şi la 
ce facem după masă. 


Iovan lanici ne povesteşte că vrednicul de pomenire patriarh Pavle al Serbiei 
(1914-2009), „la sfârşitul mesei se străduia să strângă firimiturile, pentru ca nimic 
să nu se arunce. Spunea: «Hrana pe care-o mâncăm este făcută cu energie dumne- 
zeiască, prin razele soarelui». Din aceste cuvinte înţelegem că, dacă risipim hrana, 
înseamnă că risipim şi bunurile primite de la Dumnezeu!” 

Un alt sârb cu viaţă sfântă, episcopul Nicolae Velimirovici (1880-1956), cel numit 
„un Hrisostom (Gură de Aur) al zilelor noastre”, atrage atenția asupra importanței 
înfrânării tuturor simţurilor noastre sufleteşti şi trupeşti, tocmai pentru că trăim 
într-o lume stăpânită de multe răutăți: „Când şarpele muşcă mâna, mâna se leagă 
cu un garou, ca sângele otrăvit din mână să nu se ducă în inimă şi să strice izvorul 
sângelui. Când auzi un cuvânt rău, astupă-ţi auzul, ca otrava cuvântului să nu co- 
boare până la inima ta şi să nu strice izvorul vieţii tale, fiul meu!” 


ie se se 


În final, e nevoie să (ne) reamintim că postul nu e niciodată scop în sine. Postitori 
găsim şi între eterodocşi sau între cei de alte credințe. Pentru a ne fi de folos, 
postul trebuie să se facă nu doar cu dreaptă socoteală, ci şi întru dreapta credinţă, 
spre adevărata unire cu Dumnezeu. Chiar dacă numim perioada aceasta Postul 
mare, ea nu este caracterizată doar de înfrânare (postire). Esenţiale sunt și alte două 
lucrări pe care suntem îndemnați a le intensifica, mai ales în această perioadă pre- 
pascală: milostenia şi rugăciunea. Sfântul Maxim mărturisitorul (în Filocalia II) ne 
explică folosul specific al acestui adevărat triptic al despătimirii noastre: „Mil- 
ostenia tămăduieşte iuţimea sufletului; postul vestejeşte pofta; iar rugăciunea 
curăţeste mintea şi o pregăteşte spre contemplarea lucrurilor. Căci Domnul ne-a 
dăruit poruncile pentru şi potrivit cu puterile sufletului”. 


Indemnul de a ţine toate cele ale Postului mare este o invitație la a intra tot mai 
adânc în realitatea Împărăției, până ce vom gusta deplin din bucuria Invierii. 


Pr. prof. univ. dr. Stelian Tofană - Postul modern sau nepostirea prin postire 


https://www.youtube.com/watch ?v=IcPR6pn1f51&t=1s 

Ce este postul modern sau nepostirea prin postire? V-aş ruga să fiți cu luare aminte 
aici la ceea ce am să vă spun în continuare! Am văzut ce este postul în Vechiul 
Testament şi Noul Testament, am văzut ce face postul în viața noastră. Haideţi să 
vedem ce este postul modern - nimic altceva decât un nepost şi foarte mulți dintre 
noi putem să postim modern, adică așa zisul post modern de astăzi, ţin la acest 
lucru şi sunt convins de ceea ce vă spun - şi multora poate nu vă va conveni acest 
lucru din societatea de astăzi. Toate marketurile sunt pline de așa zise mâncăruri de 
post: salam, cârnăciori, brânză, pate, etc. 


Ar putea să zică cineva, şi zic mulţi, dar ce este rău în asta? Ba dimpotrivă, este 
bine, avem de mâncare şi putem posti mai uşor, ce este rău în asta? Unde este răul? 
Nicăieri! E chiar bine! Uitaţi-vă unde este răul; răul este următorul: prin toate 
aceste mâncăruri, diavolul a desființat postul ca jertfă. Cum? Am văzut în tot 
Vechiul Testament şi Noul Testament şi în exemplele pe care le-am dat că postul 
este o jertfă şi că nu este uşor să posteşti, şi că nu poți să fii în post sătul ca şi în 
perioada în care nu este post, nu se poate. Nu se poate să fim la fel de zdraveni şi în 
putere ca şi când nu suntem în post, dar suntem puternici în suflet chiar dacă în 
trup încet, încet poate mai slăbesc din puteri. Acesta-i postul, aceasta-i jertfa, şi 
cine pretinde ca în post să fie la fel de sătul, acela să se aștepte că nu este aşa, 


pentru că nu putem să fim la fel de sătui mâncând o mâncare simplă de varză sau 
de cartofi ca şi atunci când mâncăm un grătar. 


E clar acest lucru! Dar ce a făcut satana? Că postul este jertfă în primul rând. 
Părinţii sau protopărinţii noştri trebuiau să nu mănânce din acel pom, Moise şi toți 
prooroci, am văzut, n-au mâncat zile îndelungate şi Dumnezeu 1-a ajutat, n-au fost 
atunci sătul. 


Și ce-a făcut diavolul? Ce-i spune omului modern diavolul: Să nu postească? Nici 
vorbă! Ba dimpotrivă, să postească, dar nepostind. Şi cum? V-aş ruga aici să vă 
uitaţi ce este scris: cum să-i lipsească creștinului de azi de la masă, şi din gust şi 
din faţa ochilor, timp de şase săptămâni cârnații, mezelurile, brânza, etc. Dacă nu 
se mai deosebeşte o masă de post ca aspect, ca şi gust, ca aranjament de una de 
dulce, ce post mai este acela? Şi am să vă explic puţin: Asta a spus diavolul şi el 
lucrează printr-o societate consumistă şi ultracomercială de astăzi. 


Și i-a spus așa: tu creştin al acestui veac, cum să nu posteşti tu, dar diavolul nu-l 
vrea pe om jertfindu-se înaintea Lui Dumnezeu, pentru că prin jertfă înaintea lui 
Dumnezeu exprimi cinstire şi recunoștință față de EI, ori diavolul nu-l vrea pe om 
cinstindu-L şi recunoscându-L pe Dumnezeu ca autor. 


Și atunci a spus aşa: e bun postul vostru, e mult, şi dacă vă uitaţi peste an mai mult 
de jumătate din zile sunt de post. (...) Trebuie să postiţi, cum să nu, sunteţi creştini, 
dar vreau să îți spun ţie cum șase săptămâni din gustul tău să dispară gustul de 
cârnaţi, cremvuşti, de mezeluri, de brânză, ş.a.m.d., cum? Nu se poate asta! ŞI 
atunci, uite ce am inventat eu (adică diavolul), să posteşti, dar în fiecare zi tu te 
saturi şi același gust ca şi din timpul perioadei de dulce, din faţa ta din farfuria ta, 
nu mai dispare imaginea aceea încărcată de toate bunătăţile, cel puţin aşa cum le 
credem bunătăţi diversificate. 


Nu se poate şase săptămâni să ai în faţa ta numai cartofi şi varză, şi dulceaţă 
ş.a.m.d. Nu se poate! Acesta e un om perimat, sau nu eşti un om modern, eşti un 
om învechit, dacă voi aşa gândiţi postul, nu mai sunteţi în pas cu lumea de astăzi. 


Și ce a făcut omul? Posteşte aşa! Şi dacă te duci la o masă festivă, şi sunt multe 
mese festive şi în Biserică... Şi cine aude acum, trebuie să aplice acest lucru. Nu 
mai deosebeșşti o masă de dulce oficială de o masă de post. (...) Şi astfel a dispărut 
postul ca jertfă. 


Acesta nu este post! Nu aşa au postit moșii şi strămoşii noştri. Postul înseamnă 
renunțare, jertfă, osteneală, efort, luptă cu lăcomia, cu îmbuibarea, într-un cuvânt 
toată ispita mâncărurilor. (...) Nu se întâmplă absolut nimic dacă nu mâncăm mai 
mult. (...) Moşii şi strămoşii noștri spălau cu leşie vasele şi oalele, după ce că nu 
aveau cu ce să le spele pentru că erau săraci, şi dările erau multe, pentru ei acesta 
era un act liturgic. Pentru ca să rupă orice urmă, orice legătură cu trecutul de dulce 
ei spuneau: spălăm şi vasele ca să nu fie unsoare sau grăsime acolo în ele - așa se 
pregăteau ei de post. Şi cât de săraci erau? Sărăcia lor era adevăratul post. Dar ei 
ştiau că este o perioadă specială în viaţa lor. 


Postul modern de astăzi nu este un post, ci un surogat de post, şi în felul acesta în 
loc să ne detoxifiem organismul îl otrăvim şi mai mult, având în vedere și 
compoziția chimică a unor astfel de mâncăruri. Așa au fost moşii şi strămoșii 
noştri? N-au postit aşa! Și atunci noi spunem că suntem moderni şi că avem un 
post modern comparativ cu ei. Ei au fost în trecut, au fost înapoiaţi. N-au fost 
înapoiaţi în cele ale sufletului. Noi am ajuns azi mai rău, modernii de astăzi, 
dincolo de înapoiaţii de ieri. 


Fugiţi, este sfatul meu, de un astfel de post şi de o astfel de postire (modernă). Veţi 
vedea şi trupeşte beneficiile postului, binefacerile postului, cât de bine vă veţi simţi 


la Paşti şi din acest punct de vedere. lar cine posteşte astăzi spunând: postesc că o 
să slăbesc, e numai bine, fac şi eu o dietă şi voi arăta la Paşti mai bine, acela nu 
posteşte! E absolut clar că acela nu posteşte! De ce? Pentru că nu asociază postul 
cu actul de jertfă şi de cult adresat lui Dumnezeu, nu pune pe Dumnezeu în post, ci 
îl socoteşte o dietă. Acela nu e post! 


Suntem foarte ocupați dimineaţa n-avem timp să bem cafeaua, să luăm micul 
dejun, ne trezim la ora treisprezece fără zece, spunem: uite n-am mâncat! Dar mai 
stau zece minute că am şi ajunat. Nu, n-ai ajunat deloc, absolut deloc. Zic o 
rugăciune şi am ajunat până la amiază. N-ai ajunat până la amiază! Întâmplarea te- 
a adus acolo. Ai ajunat până la amiază (când) însoţind postul tău, sculându-te la ora 
cinci sau la ora şase când te-ai sculat şi te-ai dus la servici şi te-ai luptat până 
atunci la doisprezece să nu mănânci, să nu bei o cafea ş.a.m.d., atunci; spunând: 
fac un act de ajun, acum dedic acest timp ajunului, ca Dumnezeu să îmi însoţească 
postul şi binefacerea pe care o aştept, atunci da! Atunci ai ajunat până la ora 
doisprezece, altfel, nu! 


Toate acestea ţin de un post modern. Cine mai posteşte astăzi? Tribunalele sunt 
pline. Dacă vă duceţi la tribunal veţi găsi tribunalele pline şi acolo veţi putea 
întâlni și oameni care pe hol au poate doar o simplă bucată de pâine şi mănâncă din 


ea, sau un corn, sau un măr şi dacă te vei duce şi vei întreba: de ce ai numai pâinea 
aceasta? O să spună și revoltat: păi nu ştii că e post?! Nu ştii că suntem în Postul 
Paștelui, şi postesc acuma?! Și după câteva clipe poate dacă vei intra în sala de 
judecată, vei vedea pe aceiași oameni cum se judecă cu părinții, părinți cu copii, 
copii cu părinți, fraţi între ei născuţi de aceeaşi mamă, pentru nimic; vecinii între 
ei, prietenii între ei, ş.a.m.d. Veţi vedea acolo soți despărțindu-se de soţii şi copii 
rămânând pe drumuri și fără mamă sau fără tată, în zi de post. Şi mulți din aceştia 
vor şi posti spunând: să-mi ajute Dumnezeu la tribunal! Şi acolo vor minţi, vor 
calomnia, vor face nedreptate, vor da mărturie mincinoasă, ş.a.m.d. - oameni care 
postesc. E acesta un post care Îi place lui Dumnezeu? Mai departe, are Dumnezeu 
nevoie de post? Nu - de postul nostru; atunci de ce să postim? Postul este o jertfă şi 
ce primeşte Dumnezeu din jertfa noastră? Ceea ce Îi arătăm Lui, cinstire şi recu- 
noştință. 


Să zicem că avem un şef, suntem angajaţii cuiva, şi acela este un om poate cinstit 
şi are multe lucruri, e bogat, infinit mai bogat decât cel care este slujitorul lui. Şi 
acela se gândește că vine ziua de praznic, ziua onomastică, ziua de naştere sau ce o 
fi, a şefului meu şi mă gândesc să-i fac un cadou, şi atunci pun luna asta o parte din 
banii puțini pe care îi am, pun în luna următoare altă parte, şi în luna următoare altă 
parte şi adun o mică sumă să-i cumpăr un cadou. De ziua de praznic a stăpânului 
lui îi dă acel cadou. Stăpânul lui ştie un lucru: că acest om ca să cumpere lucrul 
respectiv prin care să-l cinstească, în luna respectivă poate nu a cumpărat copiilor 
ceva, în luna următoare a renunţat la altceva să cumpere, punând o parte din bani 
ca să facă un cadou. Ce va primi acel superior de la angajatul lui? Nu o cămaşă sau 
cravată, că poate el are mult mai multe şi mai de preţ. Nici cravata, nici cămașa, ci 
actul de jertfă pe care l-a făcut acel om încercând să-i arate în ziua de praznic a lui 
cinstire şi recunoştinţă. 


Cinstirea şi recunoaşterea că viaţa lui depinde de cel care l-a angajat şi că de acolo 
îşi câştigă pâinea de fiecare zi. Aşa-i cu Dumnezeu! EI are infinit mai mult din tot 
ceea ce noi i-am putea da şi n-are nevoie de ele, pentru că EI ni le dă nouă. Dar 
făcând un act de jertfă postind, Îi arătăm lui Dumnezeu pentru o scurtă perioadă de 
timp că Îl cinstim, că Îi mulţumim pentru toate, şi că recunoaștem suveranitatea 
Lui în viaţa noastră şi că totul depinde de El. Pâinea pe care o avem azi e de la EI, 
sănătatea pe care o avem azi e de la EI ş.a.m.d. 


Aceasta primeşte Dumnezeu de la noi prin post, nu postul nostru, ca nu de el are EI 
nevoie, ci de ceea ce arătăm Lui prin actul nostru de jertfă, că viaţa noastră, în 
concluzie, depinde de El. Şi că pentru o anumită perioadă de timp pentru ziua 
praznicului Lui, noi ne pregătim pentru EI şi oferim ceva, renunțăm până atunci la 


ceva şi prin acest act, aşa cum am văzut descoperit în Vechiul Testament, noi ne 
arătăm recunoştinţa şi prețuirea. 


Daniel, ați văzut, nu a mâncat carne, vin şi pâine. A renunţat la ceva alimente, nu 
că de acele alimente avea nevoie Dumnezeu, ci de ceea ce Daniel proorocul a făcut 
prin această renunțare la acele mâncăruri. Şi atunci haideţi toți să postim mul- 
țumindu-l lui Dumnezeu pentru tot ceea ce am primit toţi până acum. Pentru ceea 
ce suntem fiecare în parte. Pentru tot ce avem. Haideţi să postim toţi cerându-l Lui 
Dumnezeu - cei mici - creştere uşoară, - tinerii - ajutor la şcoală şi să primească 
ajutor de la Dumnezeu un viitor mai frumos, pentru o familie frumoasă, pentru o 
slujbă pe care să o aibă, ca să îşi câştige pâinea şi existenţa, haideţi să postim toți 
recunoscând că totul în viaţa noastră e de la Dumnezeu, iar cei care nu pot să 
postească: bolnavi, bătrâni, sunt mulţi care nu pot să postească, dar nu înseamnă că 
ei nu postesc - dar aceia mai mult trebuie să se gândească la postul sufletesc cu noi 
toți. 


ȘI atunci să postim cu ochii să nu mai vedem chiar toate în jurul nostru, să postim 
cu ochii de a nu mai citi ceea ce nu trebuie să citim, de a nu mai sta în faţa ochilor 
cu imagini necurate, urâte, să postim cu buzele, să oprim înjurăturile, să oprim 
cuvintele de ocară, să oprim calomniile, să oprim nedreptățile, să oprim mărturiile 
mincinoase, să oprim vorbirea de rău, asta toţi putem, acesta este postul buzelor, să 
postim cu urechile, să nu mai auzim tot - şi câte nu trebuiesc auzite astăzi - din tot 
ce ne înconjoară, să postim de vicii şi de plăceri. 


În acest post mulţi pot să spună: nu mai beau, în acest post nu mai fumez, în acest 
post nu mai fac păcatele mari, mă abţin total de la ele, e o înfrânare, e o jertfă. Nu 
este exclus, ba poate probabil, ca la sfârșitul acestei jertfe chiar să te scapi de 
aceste vicii şi păcate, aşa după cum avem toți experienţa că în ziua de Paşti, după 
un post pe care l-am dus ca jertfă, şi nu este uşor, aproape că nu ne mai trebuie să 
mâncăm carne; nici nu putem, pentru că organismul a ieşit de sub influenţa aceasta, 
aşa va ieşi şi de sub influenţa alcoolului, a tutunului și a tuturor patimilor și 
păcatelor. lată beneficiile postului. 


Să nu ne întrebăm prin post ce vom mânca mâine, ci ceea ce vom deveni mâine! 


Sursa: http://www.produsemanastiresti.ro 


Părintele Coman despre sensul şi riscurile postului şi iertării: “Să investim în 
Dumnezeu!” 


dreptatea 
lui Dumnezeu 
Şi 


dreptatea 
oamenilor 


R. Rădulescu: Jerzarea şi postul sunt două gesturi ale omului prin care, după 
cum ne spune Evanghelia, el poate intra intr-o relaţie cu Dumnezeu. lertarea şi 
postul Sunt gesturi pe orizontală ale vieţii noastre, dar aceste gesturi îl pot ridica 
pe om şi pe verticală. Părinte profesor Constantin Coman, Mântuitorul Hristos 
vorbeşte despre iertarea pe care noi oamenii ne-o acordăm unii altora, ca fiind o 
condiție pentru iertarea pe care noi o primim de la Dumnezeu. De ce această 
legătură între iertarea dintre oameni şi iertarea lui Dumnezeu? 


Pr. Coman: La o primă abordare cred că este vorba despre o pedagogie 
dumnezeiască, care are în vedere stimularea oamenilor spre un gest esențial, vital 
pentru existenţa lor. Omul care este într-o relaţie cu Dumnezeu, care se gândeşte 
la Dumnezeu, care aspiră, care aşteaptă ceva de la Dumnezeu, când află că 
Dumnezeu îi condiționează iertarea păcatelor sale de iertarea pe care el însuşi o 
acordă semenului său, va prinde curaj, va insista şi va investi mai multă energie 
în a dobândi această iertare, străduindu-se să ierte el însuşi. 


In al doilea rând, însă, este foarte important de ştiut că exerciţiul relaţiei îl face 
omul mai întâi cu semenul său. spune că nu poate 
cineva Să-L iubească pe Dumnezeu, dacă nu iubeşte pe semenul său. Prin 
urmare, cine nu are o relaţie cu semenii săi, nu poate spera la o relaţie cu 
Dumnezeu. lar cine nu iartă pe semenul său, nici nu poate avea o relaţie cu acela, 
pentru că iertarea este singura cale de a menţine sau reface relația cu semenul. Nu 
există altă cale. Ne putem da seama uşor de acest lucru. 


Neputinţele noastre generează permanent conflicte şi tensiuni între oameni, între 
prieteni, între soţi, între părinţi şi copii, între vecini, între colegi. Nu există altă cale 
de depăşire reală şi în fapt a conflictelor, a tensiunilor, a certurilor decât iertarea. 


Iertarea este cea care elimină totul. Mai sunt acordurile bilaterale, mai sunt tratatele 
de pace, dar acelea nu sunt decât nişte convenţii, care proclamă împăcarea în 
exterior, dar nu o asigură şi la nivel interior, adică nu elimină atitudinea de război, 
ci elimină numai războiul. Vedem şi noi, chiar la nivelul relaţiilor noastre 
interumane, că nefiind eliminată atitudinea de război faţă de celălalt, orice pact este 
vulnerabil şi poate dispărea în orice clipă. 


O să vă cer să-mi îngăduiți să subliniez un lucru fundamental pentru înţelegerea 
importanţei deosebite a iertării pentru viaţa omului. 


R. Rădulescu: Vă rog! 


Pr. Coman: Nu poate fi înţeleasă însemnătatea vitală a iertării decât de aceia care 
au înţeles că cel mai important lucru pentru viaţa lor este relaţia cu cei din Jur, şi, 
mai mult decât atât, calitatea acestei relaţii. Cel care iubeşte cu adevărat, cel 
căruia i se topeşte inima de dor după o persoană dragă, cel care trăieşte bucuria 
vederii prietenilor, acela va înţelege cât de necesară şi benefică este iertarea 
pentru recuperarea relaţiei, atunci când aceasta este afectată de slăbiciunile 
noastre sau de ispitele venite de la terţi sau de la vrăjmaşul. Altfel, discuţia 
despre iertare este neconvingătoare. 


Trăim vremuri în care a scăzut mult calitatea relaţiei interumane şi s-a împuţinat 
până la dispariţie conţinutul acesteia. Mă tem că suntem martori sau spectatori, 
dacă nu chiar eroii principali sau figuranţi, ai unei lumi tot mai aneraste [lipsite de 
iubire, n.n.], tot mai incapabilă de iubire. Nu poate înţelege şi nu poate râvni 
iertarea de la Dumnezeu cineva care nu-L iubeşte pe Dumnezeu. Sigur, sunt vorbe 
mari!!! 


Și încă un lucru: Nu poate înţelege şi nici practica iertarea cel stăpânit de 
îndreptățirea de sine. Acela va fi permanent blocat în argumentele care-i justifică 
atitudinea sa faţă de ceilalți. Cine este obsedat de dreptate nu poate ierta, pentru că 
nici nu poate iubi. Acela percepe viaţa la schimb, mercantil: aşteaptă mereu să 
primească atât cât dă. Omul smerit, despre care am mai vorbit în dialogurile 
noastre, omul care-şi vede întâi de toate propriile neputinţe şi este preocupat să 
nu greşească semenilor acela va fi dispus să ierte la nesfârşit. 


R. Rădulescu: Aceasta înseamnă că eu trebuie să iert, chiar dacă nu mi se cere 
iertare? 


Pr. Coman: Ar fi bine să mi se ceară, nu pentru mine, ci pentru cel care mi-a 
greşit. A cere iertare este semnul recunoaşterii greşelii, al căinţei. Dar dacă am 
puterea şi tăria să iert fără să mi se ceară, este cu atât mai bine. Numai aşa mă 
împac eu, înlăuntrul meu, cu celălalt. Şi nu numai că mă împac înlăuntrul meu cu 
celălalt, eliminând tensiunea agonisită în sufletul meu, în mintea mea — poate 
îndreptățit datorită abuzurilor sau greşelilor sau nedreptăţilor, pe care le-am primit 
din partea celorlalți — dar calea mea este deschisă către celălalt, este curățită de 
obstacole. Eu, cu sufletul meu şi cu mintea mea, merg lejer către celălalt, merg în 
întâmpinarea lui, ceea ce este foarte important. Atitudinea de iertare care vine 
unilateral îl determină, după mărturia Evangheliei Mântuitorului Hristos, şi pe 
celălalt să lepede armele războiului. Iertarea este cea mai eficientă cale de 
împăcare! Singura reală, insist! Cine nu crede, să o probeze! 


R. Rădulescu: Tot în acest fragment evanghelic, Mântuitorul Hristos vorbeşte 
despre post. Oarecum fără legătură, trece brusc la problema postului. Dar aici 
abordează lucrurile altfel. Dacă iertarea pe orizontală are legătură cu cea pe 
verticală, postul trebuie să fie ascuns, ne spune Mântuitorul Hristos, nu trebuie să 
se vadă pe orizontală, trebuie să se vadă doar în sus, la Dumnezeu. Cum să 
înțelegem atitudinea aceasta faţă de post? Ce este, de fapt, postul în viaţa unui 
creştin, părinte profesor? Sunt multe posturi; postul este un eveniment constant, 
am putea spune, care revine foarte des în viaţa noastră. Cum să-l abordăm? Ce 
se întâmplă cu noi atunci când postim? 


Pr. Coman: Ar fi bine, poate, înainte de a răspunde la întrebarea dumneavoastră, 
să spun că acest fragment este din Predica de pe Munte a Mântuitorului, şi anume 
din discursul Mântuitorului despre cum trebuie motivate şi săvârşite faptele 
evlaviei sau ale credinţei noastre: milostenia, rugăciunea şi postul. Cuvântul despre 
iertare este prilejuit Mântuitorului de rostirea rugăciunii Tatăl nostru, care spre 
sfârşit, cum ştim, cuprinde şi cererea: „Și ne iartă nouă greşelile noastre, precum 
şi noi iertăm greşiților noştri!” Mântuitorul Hristos simte nevoia să reia şi să 
insiste asupra temei iertării. Este important de semnalat contextul în care sunt 
asociate iertarea şi postul. 


Cât despre post, acesta este o atitudine de înfrânare. Ştim cu toţii ce înseamnă 
postul! Ne abţinem de la lucruri bune şi plăcute, ne abţinem făcând exercițiul 
sacrificiului. Sacrificăm propria noastră plăcere, bucuria care vine din alimente, din 
evenimente plăcute. In perioada postului, cum este bine ştiut, ne abţinem şi de la 


petreceri, de la întâlniri care ne oferă desfătări de orice fel. Prin urmare, postul este 
un exercițiu de autocontrol, de aceea este foarte binevenit. Este un exerciţiu de 
verificare şi de întărire a puterii noastre de stăpânire asupra dorințelor, a poftelor 
trupului, dintre care cea mai puternică este cea a pântecelui. Dacă-mi îngăduiți 
comparaţia, uşor prozaică, postul este verificarea sistemului nostru de frânare şi 
întreţinerea lui. Un om care nu posteşte poate pierde complet capacitatea de a se 
autocontrola şi pierde stăpânirea de sine. Cât de important este ca omul să fie 
stăpân pe sine?! Păi, dacă nu stăpâneşte el pofta pântecelui, va fi el însuşi stăpânit 
de către aceasta şi din stăpân devine rob. spune: 
„Stăpâneşte-ţi limba şi pântecele şi te vei mântui!” 


Postul, însă, suportă şi un risc, despre care se vorbeşte în Evanghelia de astăzi; 
acela al părerii de sine, al satisfacției că ai realizat o anumită performanţă postind, 
şi al dorinţei ca această performanţă să fie cunoscută de cei din jur, pentru un 
câştig de imagine. Riscul acesta este sporit şi cu ajutorul ispititorului, care, dacă nu 
reuşeşte într-o primă fază să oprească pe om de la a face ceva bun, încearcă, într-o 
a doua fază, să-i fure câştigul real, deturnându-l de la motivaţia şi finalitatea 
sănătoasă. Incearcă, adică, să zădărnicească efectul duhovnicesc al lucrului 
respectiv, ispitindu-l pe făptuitor cu motivații şi finalităţi, care transformă lucrul, în 
sine bun, în lucru păgubitor pentru cel care-l săvârşeşte. 


In Evanghelia de astăzi, accentul se pune pe motivaţia care determină şi susține 
gestul postului. De ce postim? Există riscul, pe care tocmai îl semnalam, de a posti 
pentru a fi văzuţi de oameni, pentru imagine. Să nu vi se pară lucru neînsemnat. 


Intâi de toate, dacă era neînsemnat nu se oprea Mântuitorul asupra lui. In al doilea 
rând, nu cu mult efort, am putea, fiecare dintre noi, să constatăm că majoritatea 
faptelor noastre au în vedere imaginea noastră în ochii celorlalți. Lucrul acesta a 
devenit un automatism. Să nu mai vorbim despre faptul că, imaginea, brand-ul, 
este un indicator valoric de mare preţ în civilizaţia actuală. Dacă postim să fim 
văzuţi de oameni, ne-am luat plata, spune Mântuitorul. Care plată? Păi, aceea de a 
fi văzuţi de oameni şi de a câştiga în imagine. Dar nu acesta este scopul şi rostul 
postului. Aceasta este o investiţie, aparent profitabilă, dar în fond foarte păguboasă. 


Domnul lisus ne spune, şi de data aceasta, să investim în Dumnezeu. Să postim, 
nu pentru a fi văzuţi de oameni, ci, în ascuns, pentru a fi văzuţi de Dumnezeu, 
Care vede în ascuns. Rostul postului este să ne perfectăm pe de o parte aparatul 
de autocontrol, iar, de cealaltă parte, să participăm printr-o atitudine de 
sobrietate sau printr-un sacrificiu de sine asumat la viaţa Bisericii, care 
actualizează ciclic evenimentele cruciale din viaţa Mântuitorului. 


lată, intrăm în Postul Paştelui. Acest post, Postul Mare, cum i se spune, a fost 
evident în legătură cu Răstignirea, Moartea şi învierea lui Hristos. Postim pentru că 
la sfârşitul acestei perioade este sărbătoarea învierii, iar înainte sunt Patimile 
Mântuitorului Hristos. Patimile lui Hristos înseamnă jertfă, înseamnă pătimire, 
înseamnă ofensă adusă dumnezeirii de către oameni. In această perspectivă, nu 
putem asocia bucuria, desfătarea, mâncarea bună şi petrecerea, comemorării 
Patimilor şi Morţii Mântuitorului Hristos, aşa cum nu putem să ne distrăm în ziua 
de pomenire a morţii tatălui, a mamei, a soţului sau a soţiei. Zilele de post de 
miercuri şi de vineri Sunt şi ele legate de evenimente triste din viaţa 
Mântuitorului Hristos. Miercurea postim pentru că a fost prins Hristos, iar 

pentru că a fost răstignit. Prin urmare, există o solidaritatea a noastră cu 
evenimentele şi cu persoana lui Hristos însuşi, dacă Suntem intr-o relaţie cu 
Hristos. 


Un alt aspect al postului este acela că ne ajută să ne Subțiem vederea 
duhovnicească sau înţelegerea lucrurilor. Să înţelegem că a exista nu înseamnă 
numai a ne hrăni organismul cu cele necesare vieţii biologice, ci existenţa poate fi 
dusă la un nivel mult mai ridicat, pe care noi îl numim spiritual sau duhovnicesc, 
care este domeniul relațiilor dintre oameni, sau nivelul relaţiei noastre cu 
Dumnezeu. Nivelul duhovnicesc de existenţă este a exista nu la nivelul lucrurilor, 
ci la nivelul rațiunilor lucrurilor, adică în deplină conştiinţă a sensurilor ultime ale 
lucrurilor. lar lucrurile au sens numai aşezate în spaţiul relaţiilor dintre oameni 
întreolaltă şi dintre oameni şi Dumnezeu. 


Cine nu crede, să probeze! Cine mănâncă fără să ştie de ce mănâncă, trebuie să 
recunoaştem că trăieşte la un nivel anume. Cine se opreşte cu mintea numai la 
finalitatea imediată a mâncării, adică mănâncă pentru ca să trăiască, dar nu se 
întreabă şi de ce trăieşte, care este sensul existenţei lui, iarăşi se opreşte la un nivel 
intermediar. Este foarte important demersul postului, pentru ca omul să se subțieze 
la minte, la înţelegere şi, în mod special, la inimă, de îngroşare şi de lipsa de 
sensibilitate. In limbajul bisericesc, spunem despre cineva că s-a împietrit la inimă. 
Postul ajută să se înmoaie inima, să se despietrească inima. Mintea se îngreuiază 
de la buna petrecere, de la modul de viaţă egoist, al plăcerilor şi al bucuriilor pe 
care ni le aduce mâncarea, pe care ni le aduc evenimentele plăcute din viaţa 
noastră. 


R. Rădulescu: Părinte profesor, închei cerându-vă un sfat practic. Vorbiţi despre 
discreţia postului. Când mă aflu într-un context aparte, o masă comună la care 
unii postesc, iar alții nu postesc, ce atitudine să am eu, care Sunt musafir la o 


masă cu bucate de dulce în Postul mare, care iată începe de mâine? Să primesc 
Sau Să spun că eu ţin post? 


Pr. Coman: Evanghelia Mântuitorului Hristos nu spune să nu fii văzut de oameni 
că posteşti, ci spune clar să nu posteşti pentru a fi văzut de oameni! Deci să nu ai 
această motivaţie în mintea şi în inima ta când posteşti. Referitor la situaţiile 
concrete pe care dumneavoastră le invocaţi, cu aş da un sfat concret, aplicat la 
situația actuală din România, când postul este o realitate cunoscută de toată lumea. 
Eu îndemn pe fii mei duhovniceşti, pe cei care sunt în jurul meu şi pe studenţi să 
țină cu rigoare postul, chiar şi atunci când sunt invitaţi la o masă festivă. Oricine 
cunoaşte perioadele postului şi ar trebui, discret, să-i respecte pe cei care postesc, 
aşa cum şi cei care postesc trebuie să-i respecte pe cei care nu postesc. 


Mă impresionează cât de multă lume posteşte în România! Atunci, haideţi să cerem 
şi semenilor noştri care fac mese în această perioadă să fie mai atenţi cu noi şi să 
nu ne provoace, să le programeze în perioade când nu este post. Ii rugăm, nu le 
impunem. [...]“ 


(din: Pr. Constantin Coman, “Dreptatea lui Dumnezeu şi dreptatea oamenilor”, 
Editura Bizantină, Bucureşti, 2010) 


Duminica iertării, Duminica izgonirii lui Adam din Rai. De ce şi în ce fel ar 
trebui să ţinem Postul mare? Postul adevărat — Nu dieta, ci jertfă tainică în 
aşteptarea întâlnirii cu Mirele Hristos 


Gândul/Duhul cu care trăim Postul mare - Predica părintelui Nichifor Horia 
la Duminica lertării 


(Mănăstirea Sfinţii Trei ierarhi, laşi, 17 martie 2013): De care post se tem de- 
monii? 


“Când sunt slab, atunci sunt tare” - Puterea lui Dumnezeu arătată în slăbiciunea şi 
în durerea inimii noastre 


“Începând de luni, Biserica ne pune înainte Postul cel mare, post ce ne pregăteşte 
pentru slăvita Înviere a Domnului, pentru înţelegerea că învierea noastră este 
ultima pagină pe care o trăim pe acest pământ. Nu moartea, ci învierea întru 
Domnul. Şi toţi cei ce trăim în această credinţă trăim în nădejdea cuvintelor lui 
Hristos: Adevărat, adevărat spun vouă: Tot cel ce ascultă cuvintele Mele şi crede în 
Cel Care M-a trimis pe Mine are viaţă veşnică şi la judecată nu va veni şi s-a mutat 
din moarte la viaţă. Evanghelia de astăzi ne arată cu ce gând trebuie să trăim 
postul, cum trebuie să ne raportăm la post şi cât de important este gândul nostru în 
tot ceea ce facem. 


Și pe bună dreptate, căci fapta, de multe ori, poate fi aceeaşi, dar gândul cu care o 
facem dă sens şi valoare faptei respective. Pot să dau un ajutor sau să vorbesc cu 
cineva pentru că sunt văzut de alţii şi, probabil, să nu pară că sunt nepăsător faţă de 
durerea aceluia, să nu par nemilostiv, sau pot să vorbesc cu cel aflat într-o durere 
dintr-o adevărată durere a inimii, dintr-o adevărată compătimire a aceluia. ȘI iată 
că şi într-un caz şi în altul fapta este aceeaşi: stau de vorbă cu el sau îl ajut cu un 
ban sau cu mai mult decât atât. Dar în primul caz o fac ca să fiu văzut de alţii, ca să 
atrag atenţia asupra mea, ca să nu par într-un alt fel; în celălalt caz, poate cu inimă 
de mamă, cu durere de mamă care îşi vede copilul într-o suferinţă sau într-o durere 
şi, chiar dacă va fi greşit copilul, în acea durere inima de mamă compătimeşte 
împreună cu el. 


Domnul ne învaţă că este foarte important gândul cu care postim. Ne învaţă să nu 
le arătăm oamenilor nevoinţa noastră. În timpurile în care trăim pentru mulţi postul 
nu mai are valoarea pe acre o avea cândva. Bunăoară, chiar în ţara noastră în urmă 
cu 40 sau 60 de ani, când în fiecare comunitate, într-o comună mai mare sau într- 
un oraş, a posti era ceva firesc. Şi în acest firesc, probabil, vrând să-ţi arăţi 
nevoința mai mare, te arătai celuilalt cu nevoinţa ta cum că ai postit până joi sau 
vineri nemâncând nimic, dar Domnul ne învaţă să ne ascundem nevoinţa noastră ca 
pe o perlă, aşa cum, atunci când, ca bărbat, îți aştepţi iubita cu o floare, nu te apuci 
să spui în jurul tău de unde ai luat floarea, cum ai făcut, ci este surpriza și legătura 
ta de taină între tine şi cea pe care o iubeşti şi jertfeşti acel lucru şi acea aşteptare. 


Postul, pentru Dumnezeu, este o legătură de dragoste şi de nădejde. Aşa cum 
atunci când ne stă în faţă un eveniment important, un examen sau operaţia cuiva 
drag, sau poate moartea cuiva drag nu ne mai vine să mâncăm, tot astfel postul de 
astăzi se face gândind la o aşteptare adevărată, la o aşteptare a Domnului nostru 
lisus Hristos, la o aşteptare a Învierii Lui şi la o înţelegere că aceasta nu este o 
închipuire a minţii noastre, o alcătuire a subconştientului nostru, ci este legătura 
puternică cu Dumnezeu, Care Se descoperă celor ce nădăjduiesc în EI şi celor ce 
cred în EI din toată inima. 


Postul marchează această aşteptare, este jertfa noastră de emoție, de dragoste, pe 
care o facem pentru Hristos. Nu este o dietă pe care Biserica ne-o pune înainte 
înţelept pentru c-ar fi bine primăvara să mai slăbim sau să mâncăm mai natural sau 
să mâncăm vegetal pentru că face bine la trup. Face bine la trup şi poate este 
necesar, dar nu ăsta e sensul adevărat, nu în sensul acesta postim. Ci postul 
adevărat este în această aşteptare a întâlnirii cu Domnul, care culminează, pentru 
cei ce au aşteptat cu înţelegere şi pregătire aceasta, cu un mare har, cu o mare 


bucurie şi mângâiere de la Domnul. Dar şi până la Slăvitele Paşti Domnul Se 
apropie de cei ce se pregătesc pentru întâlnirea cu EI. 


În preajma unui îndrăcit, Domnul vesteşte ucenicilor Lui că acest neam de demoni 
nu iese decât cu rugăciune şi cu post. Şi ne întrebăm de ce să se teamă demonii de 
post. Ce putere are omul postind asupra duhurilor necurate? Căci nici demonii nu 
mănâncă nimic, duhurile nu mănâncă nimic și nu sunt trupeşti. Postul drept înţeles 
este dus până la o îndurerare a trupului. Nu înseamnă doar o înlocuire a mân- 
cărurilor de frupt cu unele vegetale, nu înseamnă a mânca de acum soia şi cartofi 
pe săturate şi de a fi la fel de sătui ca în zilele de frupt. Ci înseamnă a ne abţine 
dureros, a prelungi această tensiune pe care o dorim în aşteptarea Domnului în 
inima noastră. Şi atunci ne cunoaştem slăbiciunea trupului, slăbiciunea noastră. Şi 
inima noastră împărtăşeşte o durere. Vedem pe cineva care este îndurerat, fie în 
boală, fie în suferinţă, nu glumeşte uşor, nu râde uşor, nu se uită la ştiri, nu se duce 
la distracţii, nu se duce la discotecă pentru că împărtăşeşte în această durere o 
înţelegere a realităţii lumii în care trăim, a stricăciunii şi bolii care pecetluieşte 
lumea aceasta. Din stricăciune şi boală evadăm adeseori în distracţii, în plăceri 
amăgitoare. Cel ce este în această criză, în momentul în care cineva drag suferă sau 
însuşi este într-o boală, înţelege deşertăciunea acestor amăgiri şi că singura putere 
de a ieşi din stricăciune şi boală este a te întâlni cu cel nestricăcios, cu Domnul 
Hristos, şi a nădăjdui în aceasta. 


Aşadar, în post ne cunoaştem suferinţa şi stricăciunea şi se plineşte cuvântul 
Sfântului Apostol Pavel: Când sunt slab, atunci sunt tare, pentru că în slăbiciunea 
mea Domnul Se apropie de mine aşa cum o mamă, când copilul ei este bolnav, 
când copilul ei este în suferință sau în durere, se apropie de el mai mult decât 
atunci când copilul se joacă sănătos afară sau îşi vede de treburile lui sau de multe 
ori nu ascultă sau face pozne. Tot astfel, Domnul Se apropie de cel ce suferă, cu 
atât mai mult cu cât această suferință este din aşteptare pentru EI, din dragoste 
pentru El. Şi atunci demonii se tem de post şi de rugăciune pentru că prin post şi 
rugăciune omul se uneşte cu Dumnezeu. Nu se teme diavolul de omul cel păcătos 
care sunt eu, ci de faptul că, în ciuda păcatului meu, în ciuda slăbiciunii mele, 
Dumnezeu îşi arată dragostea Sa şi Se uneşte cu mine atunci când eu vreau să mă 
unesc cu El şi postul meu şi rugăciunea mea exprimă această dorinţă, această 
întâmpinare a Domnului de a mă uni cu El. Şi de omul unit cu Dumnezeu se teme 
diavolul. Şi fuge. Fuge de lângă acela şi de cei ce sunt în proximitatea acestuia, în 
apropierea lui. 


lată dar cât de importante sunt postul şi rugăciunea, căci nu doar pe noi înşine, ci şi 
pe cei din jurul nostru îi ajută să iasă din influenţa demonilor. Să spunem în limbaj 


modern, a energiilor negative, energii care sunt putere diavolească şi lucrează în 
lume prin amăgire și prin plăceri. Aşadar, postul este pârghia prin care omul 
biruieşte aceste amăgiri. De aceea Biserica ne arată nu doar că trebuie să postim, 
nu să postim în sensul de a schimba unele mâncăruri cu altele, ci şi cum să ne trăim 
acest post, cu atenţie şi cu o tensiune lăuntrică adevărată şi cu ce gând să ni-l trăim, 
cumva ascunzându-l; e legătura noastră de taină, e legătura noastră de dragoste cu 
Dumnezeu, pe care în chip de mare gingăşie şi de mare taină doar Dumnezeu 
trebuie să o ştie. 


Fiecare dintre noi trăim această taină a unirii cu Dumnezeu şi Dumnezeu bate la 
inima noastră în fiecare zi. Și postind şi înțelegând că Dumnezeu mă cercetează, 
poate în ciuda slăbiciunilor noastre, în ciuda unor plăceri sau amăgiri sau alegeri 
greşite, care m-au biruit mai demult, Dumnezeu Se apropie de mine şi mă schimbă 
şi mă înnoieşte. Şi văzând şi înțelegând aceasta încep să privesc altfel pe aproapele 
meu, înțelegând că Dumnezeu şi cu el are un plan, precum pe mine şi pe el vrea să- 
| schimbe, şi pe el îl iubeşte, şi pe el îl cheamă la apropiere şi la înviere. Şi atunci 
când înţeleg că urâciunea noastră sau stricăciunea noastră nu e cea care ne 
defineşte în chip absolut, ci un accident pe care oamenii îl fac, neînţelegând şi 
amăgindu-se, atunci au puterea altfel să ierte, altfel îl vezi pe cel de lângă tine. De 
aceea Evanghelia de astăzi începe cu imperativul iertării, de a ierta aproapelui 


nostru. Dar nu automat, iertarea nu înseamnă că am uitat o supărare a cuiva, ci că 
acea supărare nu mai este lucrătoare în inima mea. Tot ceea ce am făcut cu ca 
eveniment istoric nu se poate şterge, dar pentru veşnicie poate fi nelucrătoare; ura 
mea poate să nu mai fie lucrătoare, dorinţa de răzbunare, resentimentul... Se poate 
asta pentru că înţeleg că bădărănia pe care mi-a arătat-o cineva sau trădarea sau 
poate minciuna este şi pentru el un accident. 


Sigur, ne este greu când lucrurile acestea sunt statornice, când din partea 
aproapelui vedem viclenie sau îndârjire în rău şi în acestea trebuie să cerem 
ajutorul lui Dumnezeu în rugăciune şi înţelepciune cum să trăim în timpul concret 
în care suntem, în locul concret în care trăim, poate într-un bloc cu un vecin care, 
în timpul postului, ascultă manele şi prăjeşte friptură, poate într-un oraş în care 
suntem atât de bombardaţi de ştiri care mai de care mai de panică, de tot felul de 
crize ale noastre şi ale celorlalţi, cum să trăim astfel încât să nu fim biruiți de 
deznădejdea lumii şi să nu adăugăm noi înşine acestei deznădejdi a lumii propria 
deznădejde şi propria necredință. 


Postul şi rugăciunea înseamnă încredințarea că încă de aici, de pe pământ, 
Dumnezeu Se poate uni cu noi, poate împăciui inimile noastre şi mintea noastră şi 
cu această nădejde să ne apropiem de postul ce ne stă înainte. Fiecare, în relaţia cu 


duhovnicul, serviciul care vă este înainte, sănătatea pe care o aveţi, încercaţi să 
experimentați şi anul acesta, cu atenţie şi cu tensiune, postul cel trupesc, dar şi 
postul cel duhovnicesc prin iertarea celor cu care sunteţi în vrajbă prin rugăciunea 
cu credinţă şi cu dragoste, prin biruinţa deznădejdii care bate la inimile noastre. 
Evanghelia de astăzi ne cheamă să înţelegem că postul înseamnă unire cu 
Dumnezeu, aşadar să ne pregătim pentru această întâlnire pe care, în chip 
sărbătoresc, o avem la Paştele ce ne stă înainte, sărbătorind Învierea Domnului, şi 
în chip duhovnicesc în fiecare zi când trăim cu această credință: Aştept învierea 
morţilor şi viaţa veacului ce va să vie. Amin. 


Postul ca aşteptare a Mirelui, a Mântuitorului sufletului nostru, înseamnă înviere 
din plăcerile morţii acestei vieţi, înseamnă înviere din toate şabloanele vieţii 
noastre rutinate, înseamnă întâlnire cu Hristos. Să dăm slavă lui Dumnezeu că ne-a 
învrednicit în această zi şi să ne pregătim cu adevărat pentru pregătirea cu EI. 
Amin. Dumnezeu să ne ajute”. 


Pr. Gheorghe Holbea: Cunoaşterea duhovnicească se dă pe măsura pocăinţei. 
Și o “traversare” duhovnicească aplicată la viaţa noastră a Canonului celui 
mare al Sfântului Andrei Criteanul 

Fragmente transcrise: 


” (...) Postul este acest mijloc, alături de rugăciune, prin care noi descoperim câtă 
putere a lăsat Dumnezeu în fiinţa fiecăruia dintre noi, prin care descoperim că răul 
dinlăuntrul nostru, patimile, şi toate păcatele pe care noi le săvârşim, toate acestea 
nu sunt o fatalitate, dacă vom pătrunde dincolo de “acoperişul” acesta sau de 
“cenuşa” aceasta, pe care răul a aruncat-o asupra luminii lăuntrice din noi. Vom 
descoperi că răul nu are putere atunci când Dumnezeu este cu noi şi când avem 
această conştiinţă a lui Dumnezeu care lucrează împreună cu noi. Deci, cum spune 
Mântuitorul lisus Hristos - cea mai mare descoperire - zice: “lată, stau la uşă şi bat. 
De va auzi cineva şi-Mi va deschide, voi intra la el şi voi cina împreună cu el, şi el 
împreună cu Mine”. 


Aşadar ne cheamă Mântuitorul lisus Hristos să ne întoarcem în starea de răi, în 
starea din care am fost izgoniți, nu prin voia lui Dumnezeu, care ne-a chemat din 
iubire la viaţă, ci prin voia noastră liberă. Ne cheamă Dumnezeu să ne lepădăm 
mai întâi de mândrie, de a crede că suntem dumnezeii propriei noastre vieţi, de a 
uita - cumplită uitare - că Dumnezeu este Cel care ne-a chemat la viaţă, şi ne-a 
dăruit viaţa ca dar; de a înţelege că ni se cuvine această viaţă, nu prin voinţa 
părinților noştri, nu prin voinţa noastră, ci prin darul şi harul lui Dumnezeu, şi mai 
ales prin iubirea lui Dumnezeu care stă la temelia oricărei vieţi care se naşte. 


Ne cheamă, de asemenea, Biserica, în această perioadă a Postului prin Părinţii 
Bisericii, să ne reîntoarcem spre noi înşine, şi - aşa cum ni se arătă în toate 
apoftegmele părinţilor pustiei, şi în toate cugetările părinților filocalici - de la 
cunoaşterea de sine ajunge omul la adevărata cunoaştere, a tot ce există, 
cuprinzându-se, şi realitățile duhovniceşti cele mai tainice şi cele mai înalte. ŞI, 
această întoarcere spre sine este Pocăinţă, care, spune Sfântul Simeon Noul 
Teolog, este “uşa care scoate din întuneric şi duce la lumină”, că “rodul şi fapta 
pocăinţei sunt cele care alungă neştiinţa”, care aduc cunoştinţă. Mai întâi cu- 
noştinţă despre Dumnezeu, şi despre cele ale noastre. 


Apoi despre cele mai presus de noi, şi despre tainele cele dumnezeieşti, cele 
nevăzute şi cele necunoscute celor care n-au făcut pocăință. Cele dumnezeieşti ce 
se descoperă numai celor care au făcut pocăință fierbinte, şi s-au curățit printr-o 
pocăință sinceră, şi atât pe cât este măsura pocăinţei şi curăţirii lor. Şi acestora li se 
arată adâncurile Duhului, dar pentru toţi ceilalți ele sunt necunoscute şi ascunse. 


Aşadar, calea postului este o cale uşoară, dacă vom avea conştiinţa că o petrecem 
cu Dumnezeu. Și uneori ne urăm unii altora: “Post uşor”. “Post uşor” — poate să fie 
post uşor, dar, cred eu că, cel mai bine este să ne urăm: “Post binecuvântat de 
Dumnezeu”, pentru că în momentul în care este binecuvântat de Dumnezeu, 


primim această conştiinţă că Dumnezeu lucrează împreună cu noi. Şi postul poate 
să fie într-adevăr uşor, dacă noi avem permanent conştiinţă pentru că aceasta este 
mare descoperire, că în momentul în care ne smerim prin post şi prin rugăciune, 
atunci Dumnezeu lucrează împreună cu noi, şi atunci Dumnezeu ne îmbrăţişează 
ca în parabola Fiului risipitor. 


Aşadar ne cheamă Dumnezeu, ne cheamă Mântuitorul lisus Hristos, şi Biserica 
prin Sfinţi săi Părinţi, ne cheamă la această bucurie a postului, adică la vieţuirea 
împreună cu Dumnezeu în viaţa aceasta, ne cheamă la descoperirea vieţii nu numai 
ca supravieţuire biologică, cu care noi suntem obsedaţi. Diavolul cu uneltele lui 
încearcă să ne obsedeze că piere fiinţa noastră biologică, iar perioada postului ne 
arată că nu este vorba numai de o supravieţuire biologică, nu este vorba numai 
despre a ne feri de boala aceasta, de ameliorarea unei sănătăţi, ci este vorba de mult 
mai mult, şi anume, de cunoaşterea tainei vieţii celei veşnice dinlăuntrul nostru. 

” (...) Fiecare cuvânt pe care îl rostim să devină pentru noi prilej de înălţare, de 
apropiere de Dumnezeu. Și ne dăm seama că este foarte greu, pentru că mintea 
noastră este împrăştiată, pentru că nu avem starea de rugăciune, şi că mintea 
noastră, neavând starea de rugăciune, este atât de mobilă, să spunem aşa, este chiar 
foarte mobilă, încât, în aceeaşi clipă este împărțită în nu ştiu câte direcţii, şi este 
împărțită între atâtea gânduri şi între atâtea griji, încât departe de noi este pacea şi 
liniştea pe care ar trebui să o avem atunci când rostim asemenea cuvinte sfinte - fie 
că este vorba de cuvintele Sfintei Scripturi, aşa cum avem în Pavecerniţă; fie că 
sunt cuvintele Sfinților Părinţi, cum de asemenea avem în rugăciunile din Pa- 
vecerniță ale Sfinţilor Părinţi; fie că sunt cuvintele acestea ale Sfântului Andrei 
Criteanul, pe care le rostim în Canonul cel mare. De ce? Pentru că fie suntem atenţi 
la ceilalți, fie că luăm seama mai mult la ceilalţi decât luăm seama la noi înşine. 
Toate aceste cuvinte uneori, trec pe lângă noi fără să le putem converti în 
eveniment de viaţă. 


Acest Canon al Sfântului Andrei Criteanul, pe care îl evocăm de fiecare dată, şi 
oricât ne-am referi la viaţa lui, dacă ne ajută Dumnezeu să o înţelegem, o viaţă 
care, iată, se găseşte reflectată în Scriptura Vechiului Testament şi a Noului 
Testament, o viaţă care, prin acest imn, canon, arată că omul duhovnicesc reuşeşte 
să facă din cuvintele Scripturii viaţa sa lăuntrică, realitatea sa lăuntrică, realitatea 
dumnezeiască. Este că în Apocalipsă atunci când aghiografului sau prorocului 1 se 
dă să mănânce acea carte, sau mai precis acel cuvânt al lui Dumnezeu care mai 


întâi este amar, dar după acea devine dulce, şi devine pentru el foc ce încălzeşte şi 
lumină care luminează înlăuntrul omului. 


Ce este canonul Sfântului Andrei Criteanul - care are legătură cu viaţa Sfântului 
Andrei Criteanul? Pentru unii dintre cei care au stat şi analizat viaţă şi opera 
Sfântului Andrei Criteanul, acest canon este ca un fel de cântec de lebădă. Adică, 
autorul sub povara anilor, şi conştient de iminenţa sfârşitului său, îşi priveşte 
trecutul, cum obişnuim mulţi dintre noi, şi mai ales la bătrâneţe sau nu numai la 
bătrâneţe, chiar şi atunci când “suntem puşi cu ochii pe jarul morţii noastre” - cum 
spunea un părinte. Deci autorul îşi priveşte trecutul şi, pământean fiind, se 
îngrozeşte de acest trecut, aşa cum spunem noi într-una dintre cântări: “la mulțimea 
faptelor mele celor rele, cugetând eu ticălosul...”. 


Și atunci, aşa cum vedem din acest canon, îl năpădeşte plânsul şi, din adâncul 
inimii însângerate de durere, izbucnește acest cântec de lebădă, care este Canonul 
Sfântului Andrei Criteanul, şi pe care noi îl rostim în Săptămâna [întâia din Post], 
şi îl mai rostim după aceea integral (...) în săptămâna a cincea. 


Moartea şi judecata care îl aşteaptă de cealaltă parte a vieţii sale îl somează într-un 
fel să-şi întoarcă pentru încă o clipă privirile spre trecut, pentru a-şi examina şi mai 
atent nevrednicia sa. Şi în această nelinişte, agonie a sufletului său, el deschide 
Sfânta Scriptură şi se cufundă în lectura ei, începe să citească Scriptura. Având 
această stare de pocăință, care este un dar a lui Dumnezeu, el nu se poate regăsi 
decât în cei vinovaţi din Sfânta Scriptură. Nu se poate asemăna fără numai pă- 
catelor acuzate pentru urâciunea lor. 


Se regăseşte în neascultarea lui Adam, se regăseşte în uciderea lui Cain - şi se 
regăseşte în uciderea lui Cain, nu pentru că ucisese asemenea lui Cain, dar pentru 
că, aşa cum unii dintre noi, poate, împătimiţi şi egoişti fiind, ucidem în fiecare 
clipă chipul celuilalt în sufletul nostru, nu numai prin ură, răutate, dar şi prin 
indiferenţă şi prin dispreţ. 


Se regăseşte de asemenea în urâciunea Sodomei, şi în acelaşi timp se regăseşte 
neînţelept, asemenea contemporanilor lui Noe, aşa cum am văzut în cântări, care îl 
vedeau pe Noe făcând corabie şi râdeau de el şi chiar îl batjocoreau. Aşa cum, 
mulți dintre noi vedem că până la urmă corabia vieţii noastre trebuie să ajungă la 
un liman şi limanul acesta este trecerea din viaţa de aici la viaţa de dincolo şi 
suntem neînțelepţi şi râdem şi, mai mult, devenim chiar ignoranţi, şi cum spune 


Sfânta Scriptură, nebuni. De ce? Pentru că vedem, spune Sfântul loan Scărarul, şi 
alți Părinţi Filocalici, că există o linişte şi o pace pe care o dobândim de la Duhul 
Sfânt prin multă nevoinţă şi prin smerenie - deci, această pace şi linişte nu o 
dobândim fără smerenie şi fără pocăință. Dar, există şi o linişte pe care diavolul 
viclean ne-o “dăruieşte”. Este acea linişte pe care o dobândeşte, să zicem, bogatul 
din Evanghelie, celui căruia i-a rodit țarina: “Suflete, ai multe bunătăți strânse 
pentru mulţi ani, mănâncă, bea, veseleşte-te”, această linişte, pe care majoritatea 
dintre noi o căutăm. Cei care au mai multă putere o caută, cum am spune în popor, 
“cu vârf şi indesat”, vor să se culcuşească veşnic în vremelnicie şi caută, şi înşeală, 
şi mint, şi cu cât au putere mai multă cu atâta mint mai mult, şi vor să se 
înveşnicească [aici], şi vor şi să-şi asigure şi neamul, dacă se poate toți 
descendenţii - de la fii, nepoți, şi strănepoţi - să fie asiguraţi vremelnic. Este o 
linişte a unora, care cred că având, şi mai ales înşelați fiind de puterea efemeră, 
ajung, la mândrie, este o linişte a mândriei, o linişte a slavei deşarte, care cuprinde 
pe unii şi care cred: “gata sunt asigurat, şi sunt sigur de mâine, am toată puterea, 
sunt asigurat veşnic”. Deci neînţelepciune. 


De asemea, Sfântul Andrei Criteanul, şi trimite bineînţeles la fiecare dintre noi, se 
regăseşte în nemulţumirea evreilor, care... “...căldărilor cu carne ai râvnit suflete, 
precum evreii”. Adică evreii au fost eliberaţi din robia egipteană, şi au fost purtaţi 


timp de 40 de ani în pustie, şi au crezut că alegerea lor este un prilej de mândrie. 
Mai mult, au crezut că alegerea lor de către Dumnezeu este un privilegiu: “noi 
suntem privilegiați”, or Dumnezeu ne-a arătat şi ne arată fiecăruia dintre noi: 
alegerea noastră de către Dumnezeu nu este un privilegiu, ci este o chemare pe care 
ne-o asumăm în mod conştient şi liber, şi nu suntem absolviţi de această nevoinţă a 
noastră. Şi evreii, vedem că în pustie, ce au păţit? Râvneau “căldărilor cu carne” 
din Egipt. 


“Mai bine era în ţara Egiptului, eram robi, dar ne înfruptam cu carne”. Căldările cu 
carne din ţara Egiptului i-au obsedat - şi dovada că n-au înţeles. l-a hrănit 
Dumnezeu cu mana în pustie, dar mana a fost pentru ei, din păcate, insuficientă. 
De ce? Pentru că duhul lor nu era pregătit să primească aceasta mana dumne- 
zeiască. ȘI, aşa cum ne arată Scriptura Vechiului Testament, toţi cei care au ieşit 
din ţara Egiptului, au murit în pustie; toți, inclusiv Moise de pe muntele Nebo [pe 
care îl], vedem că a privit ţara Canaanului de departe. Şi închinarea lor este 
întotdeauna o închinare la idoli, deci, la un moment dat ei au uitat că Dumnezeu i- 
a scos din ţara Egiptului ca să ajungă în ţara Canaanului. Şi atunci când Moise a 
primit Decalogul, Tablele Legii pe muntele Sinai, ce au făcut? Au făcut viţelul de 
aur, şi au uitat de fapt pentru ce se aflau ei în pustie, aşa cum şi noi facem viţelul 
de aur, şi ne închinăm viţelului de aur, şi suntem obsedaţi de viţelul de aur, care 


este banul. Şi uităm de fapt că viaţa aceasta este asemenea vieţii evreilor, trecerii 
prin pustie spre ţara Cananului, că suntem călători, că suntem pelerini. Şi suntem 
obsedaţi şi vedem că tulburarea noastră este asemenea evreilor, care fac din viţelul 
de aur un dumnezeu. Şi se ştie ce pedeapsă a poruncit Dumnezeu celor care s-au 
închinat viţelului de aur. 


Sfântul Andrei Criteanul citind Scriptura se identifică la un moment dat cu păcatele 
desfrânatei. Şi iată că, aşa cum aceasta din urmă a reuşit în cele din urmă să-şi 
spele vinovăția cu lacrimile ei, tot astfel lacrimile plăsmuiesc şi în inima muri- 
bundului nostru, cum se recunoaşte de altfel şi Sfântul Andrei Criteanul, o umbră 
de speranţă, care capătă expresie prin pocăință, prin această zdrobire a inimii şi 
încredințare în voia şi mila lui Dumnezeu. 


Canonul poartă numele de “cel mare” nu numai pentru această importantă 
duhovnicească pe care o are, dar şi pentru mărimea sa. Şi în acest Canon vedem că 
tema aceasta, care pune în faţa fiecăruia dintre noi - pentru că Sfântul Andrei 
Criteanul ne cheamă pe fiecare dintre noi să ne punem în faţa conştiinţei noastre, să 
ne analizăm, şi să reuşim, să vedem cât întuneric şi câtă împietrire este în sufletul 
nostru — este [în] Canonul Sfântului Andrei Criteanul, această trezire a conştiinţei 
pe drumul pocăinţei şi al mântuirii; şi tema condacului care se citeşte după cântarea 
a şasea: “Suflete al meu, suflete al meu, scoală, pentru ce dormi, sfârşitul se 
apropie şi te vei tulbura”. 


Deci, pocăinţa este o constantă a Canonului Sfântului Andrei Criteanul, dar această 
pocăință vedem că se asociază în Canon cu întreg cosmosul, pentru că această 
pocăință a noastră capătă dimensiuni cosmice. De ce? Pentru că se ştie: păcatul lui 
Adam a însemnat şi cădere a firii. Se ştie că păcatele noastre, ale fiilor lui Adam, 
după trup, adică fiii păcatului, atrag toate dezechilibrele din lumea înconjurătoare, 
din cosmos, din natură. 


Dar trebuie să mergem mai departe, şi vedem că lăcomia, cinismul, răutatea, 
indiferența ce au făcut din munţii noştri, din pădurile noastre? Dacă mergeţi la 
Mănăstirile din Moldova, veţi vedea munţi întregi care au fost pur şi simplu 
batjocoriţi, adică au fost defrişați până la ultimul brăduleţ. Şi nu numai în 
Moldova. Eu am văzut, spre exemplu în Moldova, dar am văzut şi imagini cu alți 
munţi pe care, chiar dacă cineva i-ar vedea din elicopter, oricum îi va vedea golaşi. 
Un dezechilibru generat de lăcomie, de lipsă de omenie şi de bun simţ, şi de 
respect pentru spaţiul în care trăim. lată, aşadar, ca şi pământul suferă din pricina 
păcatului nostru. De aceea vedem, în Canonul Sfântului Andrei Criteanul [că] se 
spune la un moment dat: “la aminte cerule şi voi grăi, pământule, primeşte în 


urechi glasul celui ce se pocăieşte lui Dumnezeu”. Drama consumată în sufletului 
chinuit de păcat, iată, capătă şi o dimensiune cosmică. 


Stadiile de pocăință pe care le prezintă Canonul Sfântului Andrei Criteanul sunt 
acestea: mai întâi sufletul începe să simtă nimicnicia stării provocată de cădere ca 
pe o povară pe care nu o mai poate suferi. 


Stăteam de vorbă şi cu copiii mei şi cu tineri, şi am întrebat dacă ar putea să 
suporte o veşnicie viaţa aceasta în condiţiile acestea. Şi invariabil mi-au spus că nu. 
Oricât am fi noi de optimişti, n-am putea să suportăm o veşnicie această viaţă 
vremelnică în condiţiile în care suntem noi. De aceea vedeţi, şi Părinţii Bisericii şi 
Sfânta Scriptură ne arată că moartea până la urmă, în prima ei etapă este, pe lângă 
trecere, şi o formă de eliberare de această vremelnicie, care, devin din ce în ce mai 
apăsătoare. Deci sufletul începe să simtă nimicnicia unei stări păcătoase, şi o simte 
ca o povară de nesuferit. Viaţa aceasta nu o putem suporta ca o veşnicie. 


A doua etapă: iubirea dumnezeiască prin glasul propriei conştiinţei cheamă sufletul 
abia trezit din păcat să se ridice şi să depăşească această stare. 


A treia etapă: sufletul conştientizează primejdia în care s-a lăsat târât de păcat. 
A patra: procesul propriu zis al pocăinţei. 


Și a cincea: încununarea luptei celei bune cu darurile, bunătățile şi milostivirea 
nemărginită a lui Dumnezeu. 


În Canonul Sfântului Andrei Criteanul, ce este minunat, vă spuneam de această 
înfăşurare a Sfintei Scripturi înlăuntrul nostru. Adică, prin harul lui Dumnezeu - 
iată Sfântul Andrei Criteanul este un exemplu - Sfânta Scriptură devine o realitate 
lăuntrică, şi este un lucru minunat. În această realitate a Sfintei Scripturi sufletul 
găseşte modele de cuviincioasă recunoştinţă față de Dumnezeu. Şi sunt amintite 
jertfa lui Abel, strămutarea lui Avraam, jertfa lui Isaac, misiunea lui Moise, jertfa 
lui Aaron, evlavia Anei şi a lui Samuel, sunt amintite exemple de fapte de vitejie 
săvârşite din porunca ori cu binecuvântarea lui Dumnezeu. Şi avem aici losua 
Navi, Manoe, Samson, Efati, Ghedeon, ale proorocilor precum Daniil, ale celor trei 
tineri din Babilon. Exemple de suferinţă în Patimi, care anticipează suferința 
Mântuitorului lisus Hristos, cum este suferinţa lui Iosif în Egipt, care este con- 
damnat pe nedrept, şi suferinţa lui lov. Exemple de dragoste, de ospitalitate, 
exemple de pocăință, precum este pocăință lui David - şi noi rostim de mai multe 
ori Psalmul 50. Dar, sunt şi exemple negative cu care ne identificăm în patima 


noastră: nescultarea şi călcarea legii lui Dumnezeu de către Adam şi Eva, Cain, 
locuitorii cetăților Sodoma şi Gomora, Izabela, Mânase, şi aşa mai departe. 


Aşadar, iată această minune de gând a Sfântului Andrei Criteanul, care se con- 
cretizează într-un imn. ŞI starea cea mai aproape de Dumnezeu este, fără îndoială, 
starea de rugăciune, starea de doxologie, starea în care cuvântul nu mai închide 
cugetul, ci cuvântul deschide cugetul spre contemplaţia dumnezeiască şi viaţa 
noastră devine bucurie, devine mirare, după ce a trecut prin durerea aceasta a 
pocăinţei, şi după ce a conştientizat, străpungându-se de lacrimile pocăinţei - că aşa 
nu se mai poate, că trebuie să se schimbe ceva - de aceea şi metanoia, pocăinţa, 
este numită înnoirea minţii. 


lată, iubiţi credincioşi, ce minunat este că avem această bucurie de a ne ruga 
împreună şi, ce minunat este că îl avem contemporan pe Sfântul Andrei Criteanul. 
De ce? Pentru că rostind Canonul de Pocăinţă al Sfântului Andrei Criteanul suntem 
împreună cu el în pocăință, şi chiar îl invocăm, pentru că la Canonul Sfântului 
Andrei Criteanul, Biserica a adăugat: “Sfinte al lui Dumnezeu Andrei, roagă-te lui 
Dumnezeu pentru noi”. 


Aceasta, aşadar, să fie bucuria noastă, şi mai ales în Postul acesta, pentru că vedem 
că dincolo de tristeţea aceasta care ne cuprinde din cauza păcatului, din cauza 
patimilor, avem şi această bucurie că, în sfârşit, mintea noastră se mai opreşte din 
alergarea ei bezmetică, şi se opreşte nu pentru a se linişti în mândrie, cum se 
liniştesc unii care cred că au atins apogeul puterii, ci se linişteşte în smerenie şi în 
pocăință. 


De aceea să rugăm pe Sfântul Andrei să mijlocească spunând: “Sfinte al lui 
Dumnezeu Andrei, roagă-te lui Dumnezeu pentru noi”. Amin. 


Predici de întărire a credinţei în vremea isteriei coronavirusului: “Vă rog să 
nu vă lăsaţi intimidaţi! Şi, mai ales, să nu vă lăsaţi îndepărtați de Sfintele taine 
din pricina provocărilor evidente pe care unii şi alţii le aruncă! Să fim cu 
dreaptă socotinţă şi să nu ne lăsăm manipulaţi.” 


(Izgonirea lui Adam din Rai, de Gabriela Mihăiţă David) 
1.03.2020 


Predica părintelui Tudor Ciocan la Sfântul Maslu, joi, 27 februarie 2020 
(Biserica Sfântul loan Rusul, Maternitatea Polizu, Bucureşti) 


În numele Tatălui şi al Fiului şi al Sfântului Duh. Amin. 


Preacucernici părinţi, iubiţi fraţi creştini, vedem deasupra crucea de pe cata- 
peteasmă, vedeţi că la baza ei este un craniu. Atunci când mergi la Ierusalim, mulți 
dintre dvs probabil că aţi fost şi, de altfel, nădăjduim să ajungeţi fiecare, în Biserica 
Sfântului Mormânt se vede Golgota. Este acolo o prezenţă reală şi fizică; noi o 
înţelegem mai mult simbolic. E o prezenţă reală, pentru că a fost şi ştim din 
relatarea Evangheliei că a fost cutremur şi că s-au despicat pietrele. 


Ce nu ştim din relatarea Evangheliei, ci din alte tradiţii, nici măcar n-aş spune 
Sfânta Tradiţie, dar este o tradiţie, cum că Noe, când a fost Potopul, cumva I-a dez- 
gropat pe Adam, care era strămoşul lui, şi i-a luat trupul, apoi l-a îngropat, după ce 
s-a terminat Potopul, chiar în acea zonă a Golgotei. 


Dumnezeu le potriveşte foarte bine. Ne uităm şi la orice se întâmplă în lumea asta 
şi evident că e un acord fin între diverse componente, chiar dacă noi suntem păcă- 
toşi, chiar dacă, de multe ori, conjuncturile în care ne aflăm par că nu ne vorbesc 
despre Dumnezeu sau vor să ne facă să uităm că există Dumnezeu. Evident, chiar 
şi iluminist cum era Voltaire şi, practic, anticreştin, spunea că nu poate să conceapă 
un ceas fără ceasornicar. 


Deci Dumnezeu le potriveşte şi, atunci, crucea lui Hristos a fost, de fapt, înfiptă 
exact deasupra mormântului lui Adam. De ce e aşa de important? Pentru că, prin 
Adam, păcatul a intrat în lume şi fiecare dintre noi suntem moştenitori ai firii lui 
Adam. Fiecare dintre noi suntem oameni şi avem această fire omenească prin 
faptul că am moştenit-o de la Adam şi de la Eva, de la protopărinţi. Şi faptul că toți 
oamenii avem aceeaşi fire unică, deşi există multe culori - alb, negru, roşu, galben 
- se pot interschimba şi apar mulatri, metişi şi alte combinaţii şi, totuşi, firea ome- 
nească este comună, indiferent de culoarea pielii. Deci toţi moştenim firea 
omenească a lui Adam, cu tarele ei şi cu partea ei frumoasă şi bună. Pentru că 
Adam şi Eva, păcătuind, s-au pus pe ei sub stăpânirea bolii, a morţii şi a diavolului. 


Toţi, însă, putem participa la firea omenească a lui Hristos lisus, Domnul nostru. În 
momentul în care Hristos S-a răstignit pe cruce, în momentul acela, prin Jertfa Sa 
pe cruce - de fapt prin tot ce a făcut El pentru noi din momentul în care S-a 
întrupat, dar şi textele liturgice vorbesc aşa, şi Sfinţii părinţi, prin Jertfa Sa pe cruce 
în mod special - firea omenească a fost din nou însănătoşită şi a fost din nou pusă 
în relaţie cu Dumnezeu. Încă o dată o spun, de fapt firea omenească a fost însă- 
nătoşită din momentul în care Hristos şi-a asumat-o din pântecele Sfintei Fecioare, 
în momentul Bunei Vestiri. Dar modul în care S-a jertfit în momentul respectiv a 
repus-o în relație cu Dumnezeu şi a scos-o din robia morţii şi a bolii şi a diavolului. 
A scos-o şi noi participăm la ea. Nu doar suntem moştenitori, că Adam a fost 
undeva, acum câteva mii de generaţii. La firea omenească a lui Hristos participă 
acum! În relaţia cu El putem să fim acum cu Hristos Cel viu. 


Acum, relaţia cu Hristos ne este dată, dar putem să ne împărtăşim de ea sau putem 
s-o refuzăm. În momentul în care o refuzăm, ne întoarcem în starea omului celui 
vechi, la Adam cel vechi. În momentul în care o refuzăm rămânem în lipsa de 
nădejde pe care Adam cel vechi o avea. Omul cel vechi a devenit muritor şi nu mai 


avea nici o speranţă. Adam a plâns la porţile Edenului, de unde, de fapt, s-a auto- 
exilat prin păcatul său şi nu s-a mai putut întoarce, nici nu ştiu dacă să spun că din 
cauza sau datorită heruvimului, sabiei de foc care era pusă acolo de Dumnezeu la 
poarta Raiului. nu din răutatea lui Dumnezeu, ci din faptul că Adam nu era încă 
pregătit să se întoarcă în Rai. Şi dacă nu era pregătit încă să se întoarcă în Rai, 
atunci, dacă s-ar fi întors, mai mare rău şi-ar fi făcut sieşi. Nu lui Dumnezeu! 
Dumnezeu este prea sus şi prea cu totul Altcineva decât avem noi vreodată posi- 
bilitatea să vedem sau cei mai înalți dintre heruvimi sau tronurile sau cei care sunt 
în legătură directă cu el, încât nu poţi să-l faci rău lui Dumnezeu. Poţi să-L faci „să 
plângă” într-o oarecare măsură, aşa cum îngerii din ceruri se bucură pentru un 
păcătos care se pocăieşte, la fel îngerii din ceruri, deci lumea nevăzută, şi Dumne- 
zeu se întristează pentru păcatele noastre. Dar rău propriu-zis nu-l poţi face. Şi-ar fi 
făcut sie însuşi rău Adam, dacă s-ar fi întors în Rai, nepregătit pentru asta în Rai. 


Pe toate acestea le spun pentru că lumea asta în care trăim vrea să ne facă să ne 
întoarcem la Adam cel vechi. Să ne facă să uităm de Hristos, să ne facă să-L 
transformăm pe Hristos într-o abstracție. Adică e bine cu Hristos, e bine să fim 
credincioşi, dar hai să ne vedem noi de treaba noastră ca şi cum Hristos n-ar exista, 
ca şi cum puterea Lui n-ar fi vie în lumea aceasta, ca şi cum EI ar fi doar Învierea, 
n-ar fi şi Viaţa - dar spune Mântuitorul: Eu sunt Viaţa şi Învierea. Eu sunt Calea, 
Adevărul şi Viaţa. 


Una dintre ispitele mari ale lumii în care trăim este să-L gândim pe Hristos numai 
ca Înviere şi nu ca Viaţă. Şi dacă-L gândim numai ca Înviere, Îl dăm afară, de fapt, 
din viaţa noastră şi atunci viaţa noastră se întoarce la viaţa lui Adam cel vechi. Şi 
atunci ajungem din nou în deznădejde pentru că Raiul ni se închide iarăşi. Şi atunci 
suntem cuprinşi din nou de toate angoasele pe care Adam sunt convins că le-a avut 
în momentul în care s-a trezit gol, - mă rog, cu veşmintele alea făcute din piele de 
Dumnezeu - dar faţă de harul pe care l-a avut şi faţă de stăpânia pe care o avea 
înainte peste toată lumea aceasta văzută, gol şi supus tuturor stihiilor din lumea 
aceasta. Ca un sălbatic care se teme şi de umbra lui, pe care ploile îl udă, pe care 
soarele îl arde, pe care fiarele îl prigonesc, care cu greu dobândeşte mâncare. Ăsta 
era Adam dat afară din Rai. 


Aşa am ajunge noi în momentul în care Îl ignorăm pe Hristos. Nu din prima. Nu 
văzut. Tot hainele astea le avem, tot la supermarket ne ducem şi ne cumpărăm 
mâncarea, tot acelaşi program de viaţă putem să avem, dar, lipsiţi de Hristos Cel 
viu, ajungem încetul cu încetul, într-o nepăsare faţă de Dumnezeu şi apoi în zonele 
cele mai adânci ale sufletului nostru vom ajunge intr-o mare lipsă. 


Dacă Hristos este viu pentru noi, atunci trebuie să avem această înţelepciune în 
fiecare clipă. Şi la boală! Şi la boala asta care este mult prea mult, exagerat de mult 
mediatizată. Trebuie să privim cu încredere: fac ce trebuie să fac acolo, de bun- 
simţ medical, mă spăl pe mâini, nu strănut către cei din fața mea, am grijă, dacă cei 
din faţa mea strănută, să mă feresc, şi cam atât! Dacă încep să mă feresc ca şi cum 
ar fi ciumă, dacă încep să mă feresc ca şi cum ar fi ebola, atunci unde mai e Hristos 
în viaţa mea? A, e undeva sus... Nu mă fereşte Hristos de... De ce? De o gripă? 
Dacă încerc să mă apropii de Sfânta Împărtăşanie cu linguriţa proprie, ca nu cumva 
să iau de la cel de dinaintea mea sau cel de după mine să nu ia de la mine... Ce? 
Gripă? Poate dacă ar fi ciumă, Doamne fereşte, am înţelege, atunci avem nişte 
măsuri de igienă, dar e o gripă! Nu mai gravă decât gripa de anul trecut, nu mai 
gravă decât aia de acum trei ani, SARS-ul, şi vă spun sigur că gripa actuală din 
Statele Unite, nu coronavirus, a făcut mult mai mulţi morţi în Statele Unite decât 
gripa asta în toată lumea. Şi nimeni nu se agită! 


Și de ce ne agităm aşa? Pentru că Hristos nu e pentru noi Dumnezeu Cel viu. E 
doar la Înviere. E în alt plan, altădată, şi în viaţa de aici trebuie să mă descurc cum 
pot. Să nu fie! Pentru că, dacă Hristos nu e viu pentru mine, nu va putea să fie nici 
Hristos al Învierii pentru mine. Şi atunci, când mă uit la cruce, asta pe care o văd 
pe catapeteasmă, ar trebui să mă opresc doar la căpățâna pe care o văd acolo, 
stropită cu sângele lui Hristos şi răscumpărată, dacă crede, dacă nu crezi - atunci 
nu, să mă uit la căpăţâna aceea şi să mă gândesc că ăsta o să fiu eu şi nicicum să nu 
îndrăznesc să-mi ridic privirea către Hristos pe cruce! Pentru că nu am acces la El. 


Nu ne cere nimeni să suportăm martiriu, nu vine nimeni acum să smulgă pielea de 
pe noi, dinții din gură, unghiile, să ne taie mâinile pentru Hristos, să ne scoată 
ochii, nu. Să nu ne speriem aşa, să nu fim ca nişte pui de găină ca şi cum nu am 
avea o credinţă, ca şi cum credinţa noastră nu ar fi lucrătoare, ca şi cum Taina 
aceasta a Sfântului Maslu nu ar avea efect, ca şi cum o cruce pe care o fac acasă nu 
ar avea efect, ca şi cum o rugăciune pe care o fac acasă, <Doamne, ajută-mă să fiu 
bine să-mi fac şi eu treaba în ziua de astăzi ca să pot să mai trăiesc o zi pentru 
tine!>, toate astea n-ar avea nici un efect! 


Deci vă rog să nu vă lăsaţi intimidaţi! Nu este cazul. O spun cu toată respon- 
sabilitatea din faţa Sfântului Altar. Şi, mai ales, să nu vă lăsaţi îndepărtați de 
Sfintele Taine din pricina provocărilor evidente pe care unii şi alții le aruncă. 
Pentru că, dacă ne despărțim şi de Sfintele Taine, atunci acasă chiar nu mai 
suntem. Dacă doar de frica unei posibile boli uşoare, care nu e nici foarte 
contagioasă, nici foarte mortală, stau acasă şi mă uit la Trinitas TV la Liturghie sau 
o ascult la radio, pentru ca nu care cumva s-o iau de la ăla de lângă mine... 


Doamne fereşte, de-ar fi o boală grea, e o soluţie şi asta, transmiterea de la Cate- 
drală, şi ne uităm şi ne închinăm şi aşteptăm să ne izbăvească Dumnezeu din boala 
respectivă. Dar nu e atât de grav. Deci, vă rog, nu vă lăsaţi intimidaţi, nu vă lăsaţi 
îndepărtați! Pentru că nu este atât de grav şi pentru că în felul ăsta, măcar puţin de 
tot, ne arătăm şi noi încrederea că Dumnezeu ne ajută şi în viaţa asta ca să ne 
pregătească pentru viaţa de veci. Amin”. 


ie se ste 


Predica aceluiaşi părinte la Biserica “Sfinţii ierarhi Nicolae, Spiridon, Calinic 
şi Nectarie”, 26 februarie 2020: 


Preacucernici părinţi şi iubiţi fraţi creştini, spune Mântuitorul la un moment dat: nu 
vă temeţi de cei care vă pot omori trupul şi nu pot să se atingă de suflet, temeţi-vă 
de cei care omoară şi trupul şi sufletul, de fapt de cei care omoară sufletul. Pentru 
că sufletul este cel care va suferi veşnic sau se va bucura veşnic şi, în funcţie de 
aşezarea sufletului, se va întâmpla şi trupului. Ştim că în starea de la început primii 
oameni erau într-o fericire deplină şi... dinamică. Dinamică în sensul că a fost 
schimbătoare. Putea să devină o fericire veşnică, desăvârşită şi statornică, cres- 
cândă, sau putea să devină nefericire. Prin alegerea oamenilor a devenit nefericire, 
prin călcarea Legământului pe care Dumnezeu l-a făcut prin oameni. Prin această 
încălcare de Legământ oamenii au devenit supuşi la trei stăpânitori: boala, moartea 
şi diavolul. 


În momentul în care Hristos a venit, a venit ca să reaşeze legătura dintre Dumnezeu 
şi oameni; nu numai să reaşeze, dar să Se facă EI Însuşi Legătură între Dumnezeu 
Tatăl şi noi. Făcându-Se om şi rămânând în acelaşi timp Dumnezeu, ne-a dăruit 
nouă din nou calea, ne-a deschis calea, ni S-a făcut Cale prin care să putem să 
dobândim Împărăţia Cerurilor. Deci ne-a scos din robia diavolului şi într-un fel ne- 
a scos şi din robia morţii. Într-un fel, pentru că, evident, şi după Hristos oamenii 
continuă să moară, dar alta era moartea înainte de Hristos şi alta e moartea după 
Hristos, pentru că într-un fel moare omul care nu are nicio nădejde că în viaţa de 
după moarte i se va mai putea întâmpla ceva bun şi altfel moare cel care moare cu 
nădejde că după moarte va trăi împreună cu Domnul. 


Și am spune noi că ne-a scos şi din robia bolii, dar iarăşi este evident că boala este 
pretutindeni, pentru că adevărata boală nu este cea trupească, ci este cea suflet- 
cască. De aceea din robia bolii sufleteşti putem spune că ne-a scos. Ne-a scos în 
măsura în care ne-a scos împreună cu El. Şi oamenii credincioşi şi sfinţii au suferit 
boală trupească. 


ȘI avem exemplu nu ştiu ce sfânt prin Rusia la un moment dat care toată viaţa lui a 
fost paralitic sau neputincios, dar, când se ruga el pentru cineva, atunci respectivul 
se vindeca, deşi pentru sine însuși nu se putea ruga. A primit înştiinţare de la 
Dumnezeu că atunci când se va ridica din pat şi va putea participa la slujbele 
Bisericii, imediat după ce va trece un astfel de ciclu de slujbe care durează 24 de 
ore, va ajunge la Judecată, deci va muri şi va intra în Împărăţia Cerurilor. Aşadar, 
când s-a sculat din pat, când s-a sculat cu adevărat, a ştiut că în următoarea 
Vecernie avea să se mute la Domnul. A suferit aproape o viaţă întreagă. 


Îl avem pe dreptul Iov în Vechiul Testament, ştim şi neputinţa Sfântului apostol 
Pavel din Noul Testament, ba ştim chiar şi suferința Mântuitorului, care nu a fost o 
boală, dar a fost o suferinţă şi o suferinţă groaznică. Deci credinţa nu ne dă |ne- 
apărat şi] sănătatea trupească. 


Dacă gândim în acest fel, gândim cam ca în Vechiul 'Testament unde avem impre- 
sia că dacă suntem credincioşi lui Dumnezeu trebuie să dobândim toate bunătăţile 
în lumea aceasta, bunăstarea în lumea aceasta. Binecuvântarea lui Dumnezeu, 
spuneau adesea iudeii şi mulţi dintre protestanți, şi dintre protestanții mai vechi şi 
dintre neoprotestanţi, se vede în lumea aceasta prin faptul că o ducem bine, că 
suntem binecuvântaţi material în această lume. Şi nu este adevărat! 


Şi ştiţi prea bine, şi o să auziţi că spune Hristos să căutăm mai întâi Împărăţia 
Cerurilor şi toate celelalte ni se vor adăuga nouă, să avem grijă de inima noastră, să 
ne facem comoară în cer şi nu comoară pe pământ pentru că acolo unde este co- 
moara noastră este şi inima noastră. Deci nu aici pe pământ trebuie să aşteptăm 
neapărat o sănătate, o stare perfectă în care să ne simţim întru totul în Împărăţia 
Cerurilor, pentru că nu [aici] este Împărăţia Cerurilor. Ceea ce pot să aştept pe 
pământ este să simt în adâncul sufletului meu relaţia de dragoste paternă pe care 
Dumnezeu o are față de mine şi de dragoste filială pe care pot să o am faţă de EI. 
Și pot, într-adevăr, nu numai asta, pot să simt în sufletul meu lucrul acesta: să vin 
la Sfânta Biserică, să iau Sfânta Împărtăşanie, să simt pe Hristos în gura mea şi 
prin gură, prin gâtlej coborând în pântecele meu şi de acolo răspândindu-se în 
întregul meu trup. Asta pot să simt şi asta trebuie să caut! 


Acuma că ne speriem de orice sau că unii vor să ne sperie... E cazul să fim creştini 
într-o mică încercare. Că nu este mare mărturie şi mare mărturisire ce ni se cere 
acuma. Ori are putere semnul Crucii ori nu are putere semnul Crucii? Ori mă las în 
voia lui Dumnezeu, ori nu! Fac ceea ce îmi spune omul să fac [respectarea regu- 
lilor de igienă], aşa, dar fără această angoasă, crispare, îngrijorare extraordinară! 
Fac şi celelalte: mă spăl pe mâini, încerc să nu tuşesc în nasul celui din fața mea, 


dacă omul din faţa mea tuşeşte încerc să mă retrag, dar fără crisparea asta, fără 
disperarea asta, pentru că disperarea aceasta nu are nimic creştinesc în ea. Deci 
ceea ce trebuie să facem cu adevărat este să fim cu dreaptă socotinţă! 


Nu spune nimeni, încă odată, să nu ne spălăm pe mâini! <Lasă că îmi fac cruce şi 
atunci mă scapă Dumnezeu şi de hepatită şi de ce am>. Nu! Trebuie sa mă spăl pe 
mâini! larăşi, dacă sunt răcit sau cineva de acasă e răcit, trebuie să mă protejez cât 
de cât faţă de el. Dar ceea ce suferim acum nu este nici ebola, nici ciuma neagră, 
aşa, să fie ultra contagioşi şi ultra mortali! 


Și atunci înţeleg foarte bine că ceea ce se întâmplă este mult, mult amplificat. Nu 
înţeleg de ce este atât de amplificat, în afară de faptul că a crescut preţul măştilor, 
auzeam pe cineva, de la 5 lei la 200 de lei pachetul de 100 de măşti. Deci ăia sigur 
au profitat. În rest nu înţeleg de ce atâta amploare. Bun, acum oamenii sunt slabi, 
înţeleg şi asta, oamenii sunt puţin credincioşi, dar mă aştept ca cei care vin la 
Sfânta Biserică să aibă un pic mai multă încredere în Dumnezeu decât văd în afară, 
la cei care nu prea vin pe la Biserică. 


ŞI vă spun drept, m-am bucurat că nu am văzut pe nimeni cu mască în Biserică 
acum Şi aici. Pentru că am fost la atâtea Masluri, ştiţi foarte bine că slujesc practic 
în fiecare zi a săptămânii un Maslu de obşte, şi am dat acolo peste atâţia oameni cu 
mască şi nici nu am mai întrebat, pentru că era evident că nu erau ei răciţi, nu 
vroiau să îi protejeze pe ceilalți, ci voiau să se protejeze pe ei. Deci: e cazul să ne 
aşezăm cu dreaptă socotință! Să nu mă las manipulat de ceea ce se întâmplă, să iau 
seama şi la credinţa mea în Dumnezeu. Această credință în Dumnezeu este şi 
lucrătoare. Nu e doar teoretică, nu e doar o stare morală, ci are uneori, atunci când 
vrea Dumnezeu, şi efecte în plan material. Nu înseamnă că de acum, gata, scăpăm 
cu toţii de orice. 


Am văzut cu ochii mei, într-adevăr, o dată, de două ori, de mai multe ori chiar, în 
ultima vreme mai des, când nu erau atât de avansate lucrurile, oameni care au trăit 
mult mai mult decât au prognosticat cei mai optimişti dintre medici. 


Gabriela, de care m-aţi auzit vorbind de mai multe ori şi Adina, de care nu m-aţi 
auzit vorbind, că a fost la începutul preoţiei mele, Adina avea un pronostic de 2-3 
săptămâni şi a trăit vreo 5 ani, Gabi avea un pronostic de trei luni şi a trăit vreo 4 
ani. În vremuri în care medicina era, chiar şi acum cinci-şase ani, mult mai puţin 
dezvoltată decât acum pe cancer; acum lucrurile sunt mult mai bune din punct de 
vedere al timpului, al duratei vieţii şi al calităţii vieţii celor bolnavi de cancer. Deci 
L-am văzut pe Dumnezeu lucrând. 


Dar, iarăşi, am încredere că Dumnezeu, dacă îngăduie cine ştie ce boală, deşi gripa 
asta e chiar mai mică şi mai puţin periculoasă decât SARS-ul de dinainte, nu este 
ciumă, Doamne fereşte, deşi şi asta se vindecă acum, nu este ebola, care nu s-ar 
vindeca acum. E o gripă! 


Am încredere că, dacă Dumnezeu îngăduie aşa ceva, pesemne şi pentru păcatele 
noastre şi ca să ne vedem puţin limitele credinţei noastre, pentru păcatele noastre 
care sunt multe... Şi eu încă rămân cu această senzaţie a părăsirii lui Dumnezeu pe 
care am avut-o atunci când noi, popor român drept-credincios, n-am participat, n- 
am binevoit să ieşim să punem o ştampilă la referendumul ăla, am fost prea puţini - 
slavă Domnului că am fost şi aceia, destul de mulţi încât să se teamă unii de noi - 
dar prea puţini faţă de un popor întreg. Deci am această senzaţie de părăsire. Şi 
atunci poate că urgia care trebuia să vină peste poporul nostru ar fi trebuit să fie 
mult mai mare. Asta nu e urgie. E o nebunie mediatică şi vă rog să nu vă lăsaţi 
manipulați. 


Încă o dată: nu înseamnă că nu ne spălăm pe mâini, nu înseamnă că nu ne ferim 
dacă tuşim sau că nu mergem la doctor, că eu am încredere în Dumnezeu şi mă 
vindecă Taina Sfântului Maslu. Nu. Dar nici breaking news şi breaking news la 
nesfârşit cu pe unde a mai trecut unul care cică ar fi fost bolnav. Sau altul care ce a 
mai făcut, cu cine a fost în spital, oare cu cine a mai intrat în contact. Aşa ceva ar 
merita dacă s-ar întâmpla o mare epidemie de ceva groaznic. Toată lumea vorbeşte 
de epidemia de gripă spaniolă din 1918-1919. E atât de departe ce s-a întâmplat 
atunci şi nişte condiţii atât de neclare din punctul meu de vedere, încât nu se poate 
lua ca referință. Ciuma neagră - da, aia a fost ceva şi mai departe, dar atunci a fost 
clar că au murit foarte mulți oameni. Acum, la epidemia aia de gripă, era şi epi- 
demia aia de tifos exantematic, au murit foarte mulți, era imediat după război, s-a 
răspândit foarte tare, nu se compară acel moment cu acesta de acum, când suntem 
sănătoşi, slavă Domnului, e adevărat că mâncăm tot felul de prostii, dar, în prin- 
cipiu, mâncăm, nu suntem înfometați, suntem în nişte condiţii optime de viaţă. 


Deci Dumnezeu a venit să mântuiască sufletul şi trupul, dar această mântuire o 
vom vedea la sfârşitul veacurilor, odată cu învierea morților. Până atunci putem să 
avem sufletul vindecat, în relaţia cu Hristos. Şi, poate, dacă se vindecă sufletul, 
poate se vindecă şi trupul, dar nu mai contează. Nu mai contează, pentru că un om 
care-L iubeşte pe Hristos nu mai simte nevoia de mai mult de atât. Îi dă slavă lui 
Dumnezeu pentru această dragoste pe care o simte, a lui Hristos pentru el şi a sa 
pentru Hristos, şi-l mulţumeşte cu Sfântul apostol Pavel şi spune: Cine ne va 
despărți pe noi de dragostea lui lisus Hristos? V-am mai dat citatul ăsta. Nici 
stăpâniile, nici domniile, nici îngerii din ceruri, nici viaţa, nici moartea nu ne vor 


putea vreodată despărţi de dragostea lui Hristos. Mergem cu gândul ăsta. Dacă 
stăm în gândul ăsta, atunci, de fiecare dată când, din cauza mass-media şi a lumii 
exterioare, sunt ispitit să intru în tot felul de tulburări şi de griji pentru viaţa mea, 
deşi nu e cazul, mă gândesc că viaţa mea este dată în mâna lui Hristos şi că Hristos, 
pentru că, odată ce a murit pentru mine pe cruce şi a înviat pentru mine, S-a înălțat 
la ceruri şi şade de-a dreapta Tatălui pentru mine, ştie El mai bine ce să facă cu 
mine. Amin. 


Pr. Vasile Gordon - Predică la Duminica Izgonirii lui Adam din Rai - a 
lăsatului sec de brânză 


Iubiţi credincioşi, astăzi, cu ajutorul Domnului, am urcat a patra treaptă a Triodului 
pe care, păşind, intrăm în Sfântul şi Marele Post. Astfel, în seara aceasta, lăsăm sec 
de brânză, de aici şi denumirea acestei duminici. Dar ea se mai numește, ştim cu 
toţii, a izgonirii lui Adam din Rai. 


Avem, aşadar, trei noțiuni: izgonire, Adam, Rai, cuvinte asupra cărora vom zăbovi 
în cele ce urmează. 


Dreptmăritori creştini, această duminică, cu multe şi adânci semnificaţii, are darul 
să ne ajute a recapitula succint istoria căderii lui Adam, strămoşul nostru, aşadar 
motivele pentru care a fost izgonit din Rai. Dar nu numai istoria căderii, ci şi 
începutul ridicării. 


Cum ştiţi, de altfel, întregul an liturgic-bisericesc este în aşa fel alcătuit încât în 
cele 365(6) de zile ni se înfăţişează pe dinaintea ochilor sufleteşti întreaga istorie a 
căderii şi mântuirii neamului omenesc. 


Cele trei mari perioade: Octoihul, Triodul şi Penticostarul au fiecare o semnificație 
specifică, cu raportare la cele trei slujiri ale Mântuitorului nostru lisus Hristos. 


Astfel, perioada Octoihului, cea mai mare ca extindere, comemorează eve- 
nimentele de dinaintea venirii Lui, până în ajunul Patimilor, reînnoind activitatea 
didactică sau învăţătorească a Domnului. 


Perioada Triodului, în care ne găsim acum, evidenţiază oficiul arhieresc al 
Mântuitorului sau activitatea de Mare Preot, împlinită mai ales prin Jertfă, adică 
prin Patimile şi moartea Sa pe Cruce. 


Perioada Penticostarului comemorează timpul dintre Învierea Sa şi Pogorârea 
Sfântului Duh (Rusaliile), semnificând slujirea împărătească a Domnului, biruitor 
asupra păcatului şi a morţii. 


Nu întâmplător am făcut aceste referiri, iubiţi credincioşi, ci pentru a reuşi să 
reconstituim cu exactitate timpul liturgic în care ne găsim, amintindu-ne, deci, că 
Triodul recapitulează slujirea arhierească, mântuitoare, a Domnului, pentru ri- 
dicarea omului căzut şi izgonit, propriu-zis pentru a-i oferi şansa redobândirii 
Raiului pierdut. 


lar duminica de azi poate fi asemănată cu ziua căderii strămoşului nostru, de mâine 
începând conştientizarea şi retrăirea dramei omului căzut, dar şi folosirea mij- 
loacelor duhovniceşti pentru ridicare. 


De mare ajutor în această orientare duhovnicească sunt şi slujbele din Postul 
mmare, între care şi Deniile la care se citeşte Canonul Sfântului Andrei Criteanul, 
care, prin stihuri de cugetare adâncă, descrie psihologia căderii, dar şi căile de 
revenire la statura creştinului înduhovnicit. 


De aceea vă invităm stăruitor să participaţi la aceste denii, ca la nişte veritabile 
tratamente medicale sufleteşti. 


Și acum să luăm pe rând cele trei noţiuni: Izgonire, Adam, Rai. Nu recapitulând 
datele istorice şi geografice care se cunosc din Biblie, ci încercând să vedem ce 
legătură au aceste trei cuvinte cu noi, cu viaţa şi mântuirea noastră. 


1. Izgonire. 
Vom pune mai întâi o întrebare: Cine l-a izgonit pe Adam din Rai? Veţi zice, 


Dumnezeu. Nu! Să nu vă miraţi de acest răspuns. Atunci cine, dacă nu Dumnezeu? 
Adam însuşi s-a izgonit! O foarte scurtă analiză ne va lămuri. Propriu-zis, pe Adam 


l-au izgonit din Rai trei mari păcate, rod al întrebuinţării neînţelepte a libertăţii 
dăruite lui de Dumnezeu: mândria, neascultarea şi lăcomia. 


Lăsându-se amăgit de diavolul-şarpe, omul s-a mândrit crezând că va fi asemenea 
lui Dumnezeu şi fără ascultare, de aceea s-a lăcomit să accepte repede oferta Evei. 
În acest sens grăieşte Sfântul loan Gura de Aur: „Pe Adam lăcomia pântecelui l-a 
scos din Rai!”. 


2. Adam. 


Trebuie să recunoaştem că de fiecare dată când recitim istoria căderii şi izgonirii 
lui Adam, ne gândim exclusiv la el, ca personaj biblic. Oare numai despre el să fie 
vorba? Nicidecum! În primul rând trebuie să ştim că Adam este prototipul fiecăruia 
dintre noi, aşa încât ne dăm seama că noi repetăm, sub o formă sau alta, istoria 
căderii lui. 


Nu doar el a căzut şi a fost izgonit, ci fiecare dintre noi am căzut şi nu zicem am 
fost izgoniți, ci ne-am izgonit singuri, afară din împărăţia sfinţeniei, dreptăţii, 
adevărului. Suntem legaţi de strămoşul nostru nu numai prin rudenia descendenţei, 
ci şi prin moştenirea păcatului său, numit îndeobşte „păcatul strămoşesc”. 


Sfântul Apostol Pavel scrie limpede: „Precum printr-un om a intrat păcatul în lume 
şi prin păcat moartea, aşa şi moartea a trecut la toţi oamenii, pentru că toţi au 
păcătuit în el” (Romani, 5, 12). 


lar acest păcat, se ştie, este şters prin Taina Sfântului Botez. Evident, urmările 
acestui păcat n-ar avea putere, dacă n-am repeta greşelile strămoşului nostru. Dar 
cine ar putea spune că nu repetă, zilnic poate, cele trei mari păcate adamice, 
pomenite mai sus: mândria, neascultarea şi lăcomia? 


Iar odată cu acestea pe toate câte ni le ştie Dumnezeu! În Canonul Sfântului Andrei 
Criteanul, una din stihirile care se citeşte luni seara, în prima săptămână a Postului 
mare, glăsuieşte astfel: „Râvnind neascultării lui Adam celui întâi zidit, m-am 
cunoscut pe mine dezbrăcat de Dumnezeu şi de împărăţia cea vecuitoare şi de 
desfătare pentru păcatele mele...” (Cântarea I, stihira 4). 


Sfântul Andrei a exprimat poetic, aşadar, acest adevăr al strânsei noastre legături 
cu păcatul adamic. Pe de altă parte, când pronunţăm cuvântul „Adam”, trebuie să 
ne gândim şi la Noul Adam, lisus Hristos, Care ne-a oferit mijloacele prin care 
putem redobândi Raiul pierdut. 


Dacă Vechiul Adam a fost calea de izgonire, Adam cel Nou este Calea de intrare. 


Tot Sfântul Apostol Pavel ne asigură asupra acestui adevăr: „Căci de vreme ce 
printr-un om a venit moartea, tot printr-un om şi învierea morților. Căci precum în 
Adam toţi mor, aşa şi în Hristos toţi vor învia...” (| Cor., 15, 21-22). 


3. Rai. 


Raiul pierdut nu trebuie înţeles numai ca loc geografic, plin cu pomi fructiferi, udat 
de patru râuri limpezi, grădină a bunăstării şi fericirii. Prin „Rai” înţelegem în 
primul rând locul apropierii maxime de Dumnezeu, locul fericirii de a vieţui cu EI, 
a-l simţi prezenţa, a vorbi cu El. Locul în care te simţi în maximă siguranţă, în care 


răul nu te poate ajunge. 


De aceea, izgonit din Rai, Adam a trăit durerea sfâşietoare a ruperii de Dumnezeu, 
o dată cu dorul după ocrotitoarea apropiere de El. După Adam, toate generaţiile 
retrăiesc această nostalgie a paradisului, cum genial s-a exprimat teologul nostru 
Nichifor Crainic. În excepţionala carte „Nostalgia paradisului”, Crainic arată cât de 
potrivit este cuvântul „nostalgie” pentru a exprima dorul după comuniunea cu 
Dumnezeu. 


lată ce spune: „Căci nostalgia este alcătuită din două cuvinte greceşti: nostos, care 
înseamnă întoarcere, în sens de întoarcere acasă sau întoarcere în patrie şi algos, 
care înseamnă durere, în sensul unei copleşitoare afecţiuni subiective, căreia nu i se 
poate rezista. Nostalgia este astfel durerea de a nu mai fi în locul unde ai fost 
odinioară, pe care amintirea îl păstrează mereu prezent, ca pe un cuib al fericirii 
pierdute”. 


Acestei limpezi şi convingătoare etimologii, Nichifor Crainic îi adaugă următoarea 
explicație: „Nostalgia paradisului este dorul de patria cerească a spiritului ne- 
muritor. lar idea paradisului, adică a unui loc care a fost sau care va fi al fericirii 
veşnice, e universal omenească. Fie în forma anteistorică privind începutul lumii, 
fie ca formă post istorică privind sfârşitul ei, fie ca amândouă deodată, această idee 
e comună tuturor credințelor religioase şi tuturor neamurilor pământului. 
Pretudintatea ei, în care se realizează un miraculos acord unanim al sufletului 
omenesc, peste toate timpurile şi peste toate locurile globului terestru, ne vorbeşte, 
ca însăşi universalitatea credinţei în Dumnezeu, de un destin originar şi de un 
destin final al omenirii”. 


Iubiţi credincioşi, am insistat asupra acestui suspin al omului după Raiul pierdut, 
genial exprimat de Nichifor Carainic, pentru că este suspinul nostru, al tuturor. De 
aceea, după ce am evocat câteva din semnificaţiile celor trei noţiuni, să încercăm a 
observa că această duminică nu este doar un simplu „remember” (amintire), o 
atenţionare asupra tragediei izgonirii, ci şi o invitaţie spre a păşi pe căile dăruite 
nouă de Hristos, pentru redobândirea Raiului mult dorit. 


Părintele Cleopa, Dumnezeu să-l odihnească în pace, repeta mereu ucenicilor şi 
creştinilor care-i cereau sfat: „Mânca-v-ar Raiul!”, sau „Vede-te-aş în Rai!”. 


Cine nu ar vrea să fie „mâncat” de Rai? Cine nu ar vrea să intre în el, pentru Marea 
Intâlnire cu Dumnezeu, Maica Domnului, îngerii, sfinţii, strămoşii, părinţii? Cu 
Părintele Cleopa, de ce nu? Şi cu toţi cei dragi plecaţi mai înainte. 


lar pentru împlinirea acestei nostalgii, trebuie să ne ridicăm din căderile de tot 
felul, prin folosirea căilor oferite de Adam cel Nou, Mântuitorul nostru lisus 
Hristos. Căci după ce ai căzut, este foarte important să ştii ce să faci pentru a te 
ridica. Întâi de toate, să ai voinţa ridicării, bine ştiind că dacă rămâi în stare 
decăzută, murind, aşa te duci. „Unde”, nu mai este nevoie s-o spunem. 


Dar „de va voi omul - zice Avva Alonie din Pateric - de dimineaţa până seara 
ajunge la măsură dumnezeiască!”. 


Tot în Pateric găsim un minunat îndemn, în acelaşi scop: „Un frate a întrebat pa 
Avva Sisoe, zicând: Ce voi face, Avvo, că am căzut? I-a răspuns lui bătrânul: 
Scoală-te iarăşi. Zis-a fratele: M-am sculat şi iarăşi am căzut. Şi a zis bătrânul: 
scoală-te iarăşi şi iarăşi! Deci a zis fratele: Până când? Zis-a bătrânul: Până vei fi 
apucat sau în bine sau în cădere, căci în ce se află omul, în aceea se şi duce!”. 


Un îndemn similar a fost inspirat pus în versuri de apreciatul poet englez Rudiard 
Kipling (1865-1936), în cunoscuta poezie „Dacă” (în original „1f”), în care autorul 
subliniază importanţa perseverenţei omului în actul ridicării. Chiar şi numai citarea 
primelor două versuri va fi, sperăm, ilustrativă şi convingătoare ca dumneavoastră 
să citiţi singuri toată poezia: 

„De poți să nu-ţi pierzi capul când toţi în jurul tău/ 

Și l-au pierdut pe-al lor, găsindu-ţi ţie vină/ 

De poţi atunci când toți te cred nebun şi rău, 

să nu-ţi pierzi nici o clipă încrederea în tine”. 


Să nu-ţi pierzi nici o clipă încrederea în tine, adică în puterile pe care ţi le-a dat 
Dumnezeu. 


lubiţi ascultători, înainte de a ne apropia de încheierea cuvântului, revenim asupra 
adevărului că Mântuitorul ne-a oferit căile ridicării şi dobândirii Raiului. Una 
dintre ele este postul. 


Cum ştiţi cu toţii, de mâine începem călătoria Postului Mare, de şase săptămâni. 
Nu vom detalia acum învăţătura ortodoxă despre post, întrucât nu ne propunem să 
rostim o a doua predică. 


Dorim numai să atragem atenţia că, pentru a fi de folos, postul trebuie să fie 
complet, sub două aspecte: 1. Post şi de păcate, nu numai de bucate. În această 
privinţă socotim binevenit un cuvânt al Sfântului Vasile cel mare: „Cei ce se 
înfrânează de la mâncare, dar au purtări rele, se aseamănă cu diavolul, care deşi nu 
mănâncă nimic, totuşi nu încetează să păcătuiască”. 


Tot aici amintim şi o vorbă a Părintelui Constantin Voicescu: „Postul numai de 
bucate este simplu regim dietetic, pe care-l prescriu şi medicii. N-are nici o 
legătură cu Biserica!”. 


2. Postul cu bucate îndelung pregătite şi cu prea multe dezlegări este auto-amăgire. 
Numai în cazurile unor maladii grave se îngăduie dezlegări şi regim preferențial. 
Altfel riscăm un post fals. Căci zice Sfântul Asterie al Amasiei: „Nu falsifica 
postul, ca să nu păţeşti ce păţesc cârciumarii. Dacă ei sunt pedepsiţi că pun apă în 
vin, cum vei scăpa oare nepedepsit tu, care falsifici asprimea postului prin 
mâncăruri de post pregătite cu multă grijă şi artă?”. 


lubiţi ascultători, având nădejde şi credinţă în dobândirea Raiului, să începem de 
mâine să urcăm, cu toată cuviinţa, treptele postului care ne duc spre el. Amin. 


Arhim. Simeon Kraiopoulos - “Adame, unde eşti?”. Ce au făcut Adam şi Eva 
după cădere? Ce facem noi după ce păcătuim? 


Reacţia protopărinţilor după cădere şi omul de astăzi 


“Aşa cum ştim, primii oameni n-au ţinut porunca lui Dumnezeu şi au căzut, iar 
această cădere i-a pus într-o postură dificilă. De aceea s-au grăbit să-şi ascundă 
greşeala şi pe ei înşişi de la faţa lui Dumnezeu. Când Dumnezeu a adus la lumină 
ceea ce ei se străduiau să ţină în ascuns, au alunecat într-o altă greşeală şi mai 
mare. 


Dar înainte să trec mai departe, aş dori să adaug la acest aspect câteva lucruri pe 
care le consider foarte necesare. Atunci când au căzut, primii oameni ar fi putut 
să reacționeze în următoarele trei moduri: 


a. Să consimtă că au păcătuit, să se căiască şi să-şi ceară iertare de la 
Dumnezeu. Aşa cum spun Sfinţii Părinţi, Dumnezeu i-ar fi iertat, şi ar fi rămas 
în continuare în Rai. N-au făcut însă acest lucru, cel mai bun pentru ei. 

b. Al doilea mod de reacţie este exact cel pe care l-au ales ei. Adică, şi-au dat 
seama ce rău s-a întâmplat şi s-au ascuns, dar când Dumnezeu i-a chemat, în 
loc să se pocăiască, au încercat să se justifice. Aşa cum citim în Sfânta Scriptură, 
Adam s-a îndreptăţit pe sine pentru păcatul săvârşit, aruncând vina pe Eva, iar Eva, 
la rândul ei, a dat vina pe şarpe. 

c. Al treilea mod de reacţie era să rămână indiferenți, să nu le pese cât de mult 
au căzut, de faptul că nu mai ascultă de Dumnezeu, ci de ei înşişi, şi să înceapă 
o nouă viaţă, adică întocmai cum se întâmplă cu omul de astăzi. Dar ar fi fost, 


oarecum, cu neputinţă pentru primii oameni să reacționeze astfel, deoarece 
cunoşteau pentru prima dată starea de păcat. 


V-aş ruga să luăm aminte asupra acestui aspect! Omul de astăzi nu ţine seama că 
păcătuieşte şi că are nevoie de pocăință, pentru că nu mai conştientizează Starea 
de păcat. Se depune un efort la nivel mondial ca să dispară conotaţia păcatului. 
Aşa cum am spus şi altă dată, în Parlamentul Greciei s-au ridicat parlamentari care 
au afirmat că trebuie să schimbăm puţin Evanghelia, să scoatem cuvântul păcat, 
noțiunile de pocăință, izbăvire, s. a. Adică, Sfânta Evanghelie să devină, dacă 
doriţi, un text pedagogic, social, care, într-un fel oarecare, ar putea să ajute ome 
nirea. Nici un cuvânt despre faptul că omenirea se află în păcat, că nu este 
împăcată cu Dumnezeu, că trebuie să conştientizeze acest lucru, să se pocăiască şi 
să se întoarcă la Dumnezeu. 


Dacă luăm seama la viaţa noastră de zi cu zi, vom vedea că în noi toți, mai mult 
sau mai puţin, există pornirea nu doar să păcătuim, ci să ne simţim nevinovaţi, să 
nu simţim vină, să nu avem mustrări de conştiinţă, şi de multe ori păcătuind, să 
credem că săvârşim o lucrare bineplăcută lui Dumnezeu. 


Aşadar, primii oameni s-au îndreptăţit şi au alunecat într-o greşeală şi mai mare. 
Dumnezeu a sosit, hotărât să-i ierte, dacă îşi mărturiseau păcatul cu pocăință 
sinceră. Dar aceştia s-au îndreptăţit. Şi poate că au pierdut Raiul, nu pentru că au 
greşit, ci pentru că nu s-au pocăit. 


Este de folos să aduc aici un citat din BIRIIISIIEII NISE. 


Îşi Spun ceva ce am Spus şi în trecut, dar într-un mod mai nedesluşit, dar acum 
ţi-l voi spune mai limpede. Ce? Ascultă Dumnezeieştile Scripturi care zic: Şi a 
spus Dumnezeu lui Adam, după încălcarea poruncii: „Adame, unde eşti?”. De 
ce zice aceasta Făcătorul tuturor? O face fiindcă voieşte să-l aducă în Ssimţiri, 
chemându-l la pocăință pe Adam. 


»Adame, unde eşti? Cunoaşte-te pe tine, ia seama bine că eşti gol de harul pe 
care ţi l-am dat! la aminte la veşmântul şi la slava pe care le-ai pierdut!” 


»Adame, unde eşti?” Se îndreaptă spre acesta rugându-l şi zicându-i: „Cugetă, 
nefericitule şi ieşi de unde eşti ascuns! Crezi că poţi să te ascunzi de Mine? 
Spune: „Am păcătuit!” Adică Dumnezeu îl roagă pe Adam să spună: „Am 
păcătuit!”. Dar nu spune aceasta, mai ales eu, nenorocitul nu spun acest lucru, 


al meu este păcatul! Dar ce spune? Mergând prin Rai am auzit glasul Tău, şi am 
cunoscut că sunt gol şi m-am ascuns!” 


Adică, după părerea unanimă a Sfinților Părinţi, Adam şi Eva în loc să spună „am 
păcătuit““, ca Dumnezeu să-i ierte, au început să se îndreptăţească. 


„Cine ţi-a spus că eşti gol? Nu cumva ai mâncat din pomul din care ţi-am spus să 
nu mănânci?“. Inţelege adâncul cuvintelor înţelepciunii lui Dumnezeu. „Ce spui, a 
zis, că sunt gol?”. Adică, începe şi cugetă: păcatul tău vrei să-l ascunzi? 


Primul lucru pe care trebuia să-l spună era că a păcătuit şi nimic altceva. 


„Oare crezi că văd doar trupul tău, iar inima şi mintea ta nu le văd? Te gândeşti să 
te ascunzi de Mine? Nu ştiu Eu ce-ai făcut?” Nu spui: „Am păcătuit!?”. Spune, 
nefericitule: „Da, Stăpâne, am încălcat porunca Ta, ai milă de Mine!”. 


Dar nu spune aceasta, nu se smereşte, nu se pleacă, grumajii inimii lui sunt de fier. 
Dacă ar fi zis aceasta, ar fi rămas în Rai, şi întregul lanţ al miilor de răutăţi pe care 
le-a suferit, exilat în iad atâtea veacuri, le-ar fi biruit prin vorba lui de atunci. 


Adică, dacă Adam ar fi spus un cuvânt plin de simţire, ar fi scăpat de toate 
chinurile care au urmat, care de fapt sunt şi suferinţele noastre. Desigur, în această 
situație toți ne gândim: „Ce rău ne-a făcut Adam?” Adam a fost încercat, dar 
venind şi noi la existenţa tot aşa am fi fost încercaţi. Deci, ce-am fi făcut? 


Acum, că a venit Hristos şi ne-a mântuit de păcat — într-adevăr ne-a mântuit de 
păcat — câţi dintre noi rămânem credincioşi voinţei Lui? Sau când păcătuim, câţi 
dintre noi spunem: „am păcătuit”! Ne mărturisim degrabă, ne întoarcem repede la 
Dumnezeu din toată inima? Mai mult sau mai puţin toţi, în loc să spunem aceasta, 
încercam să ne justificăm. 


Izvorul şi cauza dramei tuturor oamenilor este în revoltă şi în îndepărtarea lor de 
Dumnezeu. Răul constă în faptul că nu vor să-şi accepte greşeala lor, nu vor să se 
pocăiască. Orice alt lucru nu li se pare prea greu să-l facă, dar să se pocăiască nu 
Vor. 


Să luăm aminte la acest aspect, anume că nu ne este atât de greu să facem mătănii, 
rugăciuni, milostenii, dacă vreţi să ne şi jertfim. Pe toate cele din afara noastră, le 
facem cu mulţumire, nu ne este greu să le săvârşim, dar când este vorba de 
pocăință, şovăim tare. Oare de ce? 


Cel care se pocăieşte, se smereşte în faţa lui Dumnezeu. Acestuia îi dispare ego- 
ul, încetează să mai existe. De acest lucru vrea să fugă, să scape omul. Ca să scape 
de renunţarea la propriul eu, cu bucurie face multe altele. 


Aşadar, oamenii nu vor să se pocăiască, nu au nici o pornire spre pocăință. Şi dacă 
lucrurile îi silesc să-şi accepte greşeala, se vor osteni s-o justifice în mii de feluri, 
ca să se dezvinovăţească pe ei înşişi. 


Primii oameni s-au pocăit după cădere, aşa cum ne spun Sfinţii Părinţi. De aceea, 
Hristos când S-a pogorât la iad, i-a eliberat mai întâi pe ei. De acest lucru cred că 
ne dăm seama toţi, anume că orice ar fi făcut Adam şi Eva, după ce au suferit 
atâtea după cădere, s-au pocăit după săvârşirea păcatului. 


De aceea în reprezentarea iconografică a învierii lui Hristos, aşa cum o prezintă 
Biserica Ortodoxă, Hristos coboară la iad, unde striveşte toate cu puterea Sa 
dumnezeiască. Există în toată această reprezentare a Învierii şi câteva porţi 
căzute, zăvoare, cuie. Nimic nu a rămas la locul lui, toate au fost distruse. 
Hristos apucă cu o mână pe Adam şi cu cealaltă pe Eva, şi-i mântuieşte. 
Omenirea, în totalitatea ei, a apucat drumul îndepărtării de Creator, iar Dumnezeu 
lucrează, în orice fel, ca să-l aducă pe om la simţire şi la pocăință, dar el stăruie să 
rămână departe. 


Pocăinţa în Vechiul Testament 


Întreg Vechiul Testament, şi mai ales profeţiile, nu sunt nimic altceva decât o 
predică şi o invitație la pocăință. Dumnezeu făgăduieşte, trimite binefaceri, 
amenință, pedepseşte, face totul ca să readucă făptura Sa aproape. Alege poporul 
moştenirii Sale, ca să-l dea exemplu de pocăință şi de întoarcere, însă poporul 
acesta se arată „tare în cerbice şi netăiat împrejur la inimă şi la urechi”. Când se 
pocăieşte, o face de nevoie, superficial, şi nu de bunăvoie şi din adâncul inimii. 
Pentru că simte urgia pedepsei Lui Dumnezeu asupra lui, pare că se pocăieşte, dar 
când trece urgia divină, revine la ale sale. 


Este un lucru pe care, toți oamenii au obiceiul să-l facă. Când omul se află la 
ananghie, devine religios, se roagă, plânge şi se gândeşte puţin şi la păcatele lui. 
Când trece strâmtorarea, primejdia, ameninţarea, el se întoarce din nou la ale sale, 
ceea ce înseamnă că pocăinţa lui nu a fost din convingere, ci de nevoie. 

„Amintiţi-vă de aceasta şi învăţaţi-vă păcătoşilor!”, strigă Dumnezeu prin 
profetul Isaia. „Întoarce-te, necredincioasă fiică a lui Israel!”, repeta prin 


profetul Ieremia. La fel vesteşte şi prin profetul lezechel: „Pocăiți-vă, şi vă 
întoarceţi de la toate nelegiuirile voastre! “. „Întoarceţi-vă către Mine şi atunci 
Mă voi întoarce şi Eu către voi!”, zice Domnul Savaot prin profetul Zaharia. 
Dumnezeu, ca să încurajeze şi să îndemne mai mult la pocăință, adaugă şi 
următoarele prin profetul lezechiel: „Precum este adevărat că Eu sunt viu, tot aşa 
de adevărat este că Eu nu voiesc moartea păcătosului, ci să se întoarcă de la 


calea sa şi să fie viu!”. 


Şi ce face Dumnezeu? Îl aşteaptă pe necredincios să se pocăiască, pe cel păcătos 
să se întoarcă, pe cel care vieţuieşte în nesimţire, să se căiască. Acest lucru îl 
face Dumnezeu! În timp ce El aşteaptă pocăința omului, acesta o amână 
continuu şi, fireşte, acest lucru este plin de primejdie. 


De asemenea, Dumnezeu spune prin profetul Isaia: „Eu sunt Acel care şterge 
păcatele tale, şi nu-şi mai aduce aminte de fărădelegele tale. Adu-Mi aminte ca 
Să judecăm împreună, fă tu însuţi socoteala, ca să te dezvinovăţeşti”. 


Această ultimă expresie o consemnează de obicei şi Îndreptarul de spovedanie, o 
rostesc şi duhovnicii, anume că Dumnezeu aşteaptă să spunem păcatul nostru, să 
ne mărturisim, să arătăm pocăință, şi ne va ierta. Dumnezeu pe toate ni le dă în 
dar, însă aşteaptă pocăinţa omului. Le aminteşte celor chemaţi la pocăință, prin 
gura profetului Ioil, că este Dumnezeu mult milostiv şi îndelung răbdător: „Și 
acum, zice Domnul, întorceţi-vă la Mine din toată inima voastră, cu postiri, cu 
plâns şi cu tânguire. Sfâşiaţi inimile şi nu hainele voastre, şi întoarceţi-vă către 
Domnul Dumnezeul vostru, căci El este milostiv şi îndurat, încet la mânie şi mult 
milostiv, şi-l pare rău de răul pe care l-a trimis asupra voastră”. 


Poporul necredincios, însă, nu a luat seamă la chemările lui Dumnezeu, de aceea 
cu multă mâhnire Acela spune: „Tins-am mâinile Mele în toată vremea către un 


popor răzvrătit, care mergea pe căi silnice, după cugetele sale!”. 


Dumnezeu ne va da să înţelegem într-o zi că în toată viaţa a alergat după noi şi Şi-a 
întins mâinile Sale, rugându-ne să ne pocăim, ca să ne ierte, să ne izbăvească, să ne 
mântuiască, iar noi ne-am arătat necredincioşi şi răzvrătiți. 


Desigur, aşa cum am spus, Dumnezeu nu S-a oprit doar la predici, făgăduinţe şi 
binefaceri, ci când a văzut că nu face nimic cu acestea, a folosit şi biciul. Dar din 
nou, poporul împietrit la inimă, rămânea nepocăit: 


„O, Doamne, ochii Tăi nu privesc oare la adevăr!? Tu îi baţi şi ei nu simt durerea; 
Tu îi pierzi şi ei nu vor să ia învățătură; şi-au făcut obrazul mai vârtos decât piatra, 
Şi nu vor să se întoarcă!” 


„Căci am bătut cu rugină şi cu mălura şi cu grindină toată munca mâinilor 
voastre, dar voi nu v-aţi întors către Mine, zice Domnul”. 


Adică, Dumnezeu a folosit atunci asemenea moduri de pedepsire, şi le va folosi 
întotdeauna. Când omul nu înţelege, Dumnezeu care-l iubeşte şi vrea mântuirea lui, 
îi trimite mălura şi grindina, vânturi care distrug recoltele, ploi şi furtuni. 


Și ultimul dintre profeţi, Sfântul loan Botezătorul, grăieşte acelaşi lucru, 
propovăduieşte pocăinţa: „Pocăiţi-vă, că s-a apropiat împărăţia cerurilor!“. EI 
botează spre pocăință: „Eu vă botez cu apă spre pocăință”. Şi porunceşte celor 
care se pocăiesc: „Faceţi deci, roade vrednice de pocăință!” 


Fiul Unul-născut al lui Dumnezeu pe pământ — 
pocăinţa în Sfintele Evanghelii 


Când a venit plinirea vremii, Fiul lui Dumnezeu Unul-Născut, Şi-a făcut apariția ca 
om pe pământ. Şi care era scopul venirii Lui? Să-l caute pe cel pierdut, să-l readucă 
pe cel rătăcit, să propovăduiască pocăință şi să-l mântuiască pe cel care va crede în 
propovăduirea Lui şi se va pocăi. 


Putem să ne amintim primele cuvinte pe care le-a grăit: „S-a împlinit vremea şi s-a 
apropiat Împărăţia lui Dumnezeu. Pocăiţi-vă şi credeţi în Evanghelie. Căci n-am 


venit Să-i chem pe cei drepți, ci pe cei păcătoşi la pocăință! ”, 


De aceea Domnul Se înconjoară de vameşi şi de păcătoşi. EI n-a venit pentru cei 
drepţi, nici nu-i respinge pe aceştia, dar a venit în mod special pentru cei păcătoşi. 
Pentru că oamenii n-au ascultat de chemările făcute prin profeţi şi prin alte 
evenimente, a venit Însuşi Domnul. Nu a venit doar să împlinească vreo lucrare 
oarecare, ci ca să-i cheme, nu pe cei drepţi, ci pe cei păcătoşi la pocăință. 


Domnul îi primeşte pe păcătoşi şi pe vameşi, şi o face cu iubire, cu pogorământ, 
cu bucurie şi îi iartă. Nu are importanţă pentru Hristos că cei care se apropie de 
EI Sunt păcătoşi, aceştia trebuie doar să se pocăiască şi să creadă în EI. Nimic 
nu-L împiedică să facă dintr-un vameş un ucenic, dintr-o desfrânată o sfântă, care 
să-L iubească mai mult decât orice. De asemenea, nu-l vine greu în respectiva 
parabolă să-l trimită mai îndreptăţit la casa lui pe un vameş, care din pricina 


mulțimii păcatelor lui nu îndrăznea nici ochii să-şi ridice spre cer. Nu 1 se pare 
deloc greu să meargă la casa mai marelui sinagogii şi să propovăduiască: „Astăzi s- 
a făcut mântuire casei acesteia!”. Nu se dă înapoi să scape de la moarte pe 
desfrânata adulterină. Nu are nici o reţinere să-l aducă, întâi de toţi, în Rai pe un 
tâlhar, iar pe un ucenic apostat să-l [înnoiască] din demnitatea apostolică. A fost 
suficient faptul că cei de mai sus s-au pocăit. 


In Sfânta Scriptură nu se vorbeşte despre bucuria îngerilor în ceruri decât când se 
face referire la pocăință. „Bucurie mare se face în cer pentru un păcătos care se 
pocăieşte!”. 


Nu se spune că dacă omul face un lucru sau altul se va bucura în ceruri. Nu că 
cerul nu s-ar bucura şi în alte situaţii, dar Domnul întăreşte în mod special acest 
lucru, anume că la ceasul în care se pocăieşte omul, se face bucurie în ceruri pentru 
întoarcerea unui singur păcătos. Au devenit clasice parabolele cu oaia cea pierdută, 
cu drahma cea pierdută, şi cu fiul cel risipitor. 


Jertfă cea mai curată şi cea mai frumoasă adusă lui Dumnezeu 


Iată care este lucrul cel mai bineplăcut lui Dumnezeu: pocăinţa. Ea este jertfa 
cea mai curată şi mai frumoasă pe care omul poate să o ofere lui Dumnezeu. 


De multe ori cugetăm la multe alte lucruri, dar dacă aducem ca jertfă pocăinţa, 
Dumnezeu, Sfânta Treime, îngerii, se vor bucura şi prin această ofrandă a noastră 
se va pune în valoare toată lucrarea pe care Domnul a săvârşit-o pentru noi de la 
căderea primilor oameni, dar mai ales de când Domnul a venit pe pământ. 


Dumnezeu ne spune prin profetul Isaia că orice virtute şi îndreptăţire a omului este 
ca „0 cârpă lepădată” înaintea Lui. Adică, faptul că omului nu-i stă în putere să 
arate o astfel de virtute, încât să-L mulţumească deplin pe Dumnezeu. Prin 
pocăință, însă, pentru că se pune în valoare întreagă lucrare a lui Hristos pe 
pământ, Dumnezeu este pe deplin mulțumit. 


Aşadar, o vieţuire curată şi o pocăință sinceră nu au preţ, acestea pun în valoare 
toate câte a făcut Dumnezeu pentru noi. Tot ceea ce a făcut, a săvârşit ca să ne 
pocăim. 


Să-mi îngăduiţi aici să fac referire la ceva despre care, cei mai mulţi dintre voi n- 
aţi auzit, dar şi dacă aţi auzit, nu este rău să mai ascultați încă o dată. 


Într-o mănăstire din Sfântul Munte există o pictură care redă Parusia, şi 
prezintă Sufletele la Judecată. Fiecare suflet trece pe rând şi este cântărit în 
talerele lui Dumnezeu. Diavolii aduc pentru fiecare suflet greutăţi mari şi le 
aşează pe talerul dinspre partea lor. Tot pentru fiecare suflet şi îngerul păzitor 
aduce greutăţi ceva mai mici, iar balanţa înclină spre partea diavolilor, îngerul, 
foarte mâhnit, caută să găsească o modalitate să facă talerul să se aplece spre 
partea lui şi, astfel, sufletul să se mântuiască. Căutând, găseşte o batistuţă udată 
de lacrimile de pocăință ale acelui suflet. O pune în balanţă, şi aceasta se înclină 
spre partea îngerului şi sufletul se mântuieşte. 


Oare au atâta greutate cele două picături de lacrimi? Din punct de vedere material 
n-au nici o greutate, dar din punct de vedere spiritual cântăresc greu. Pocăinţa 
valorează atât de mult încât, oricât s-ar strădui diavolul, ea poate să întoarcă 
balanţa spre partea îngerului şi sufletul să se mântuiască”. 


(din: Arhim. Simeon Kraiopoulos, “Adame, unde eşti? Despre pocăință “, 
Editura Bizantină, Bucureşti, 2008) 


Izgonirea lui Adam din Rai. Omilia Arhim. Varnava lankos despre lupta 

duhovnicească a Postului mare. “Lumea nu se schimbă, noi înşine nu ne 

schimbăm, nu se schimbă copiii noştri. pentru că nu văd pe faţa noastră 
prezenţa lui Dumnezeu” 


Arhim. Varnava lankos: Să devină Hristos văzut in viaţa noastră 


Biserica noastră pomeneşte astăzi evenimentul alungării lui Adam din Rai. Scopul 
acestei pomeniri este acela de a ne ajuta astfel încât simţirea ieşirii omului din Rai 
să devină trăirea noastră personală ca să avem motiv pentru pocăință şi pentru 
întoarcere, dar şi motiv pentru lupta duhovnicească. 


„Călătoria virtuţilor s-a deschis; cei ce voiţi să vă nevoiţi intraţi”, cântă imnograful 
astăzi, în ultima duminică dinainte de Postul mare, care este perioada prin 
excelenţă a pocăinţei şi a postirii. În acest interval de timp - care va determina 
restul anului bisericesc, dar şi restul timpului vieţii noastre - Biserica noastră oferă 
prin intermediul citirilor motivele pentru o luptă duhovnicească mai intensă şi 
esenţială. Un astfel de motiv este şi pomenirea alungării lui Adam din Rai. 


Pentru ca omul să poată să înţeleagă raţiunea, dar şi ethosul pocăinţei sale, trebuie 
ca mai întâi să-şi însuşească trăirea plânsului şi a exilului lui Adam din Rai. lar 
aceasta pentru că dacă omul se află departe de harul lui Dumnezeu şi este despărțit 
de Hristos cel înviat, trăieşte în stricăciune, în osteneală, în moarte. 


Perioada postului nu este [doar] o perioadă a schimbării hranei, nu este o strădanie 
de înălţare a omului pe un alt nivel moral mai bun printr-o îmbunătăţire a vieţii sale 
morale, ci această perioadă a Postului mare este strădania omului de a avea o 
relaţie revelatoare personală cu Dumnezeu. Întreaga noastră luptă duhovnicească, 
întreaga noastră „silire” lăuntrică, este strădania ca Dumnezeu să devină văzut 
(vizibil) în viaţa noastră. lar dacă Dumnezeu devine văzut în viaţa noastră, să ne 
încredem în dragostea Lui şi să 1 ne predăm Lui. 


Ceea ce nu-l biruieşte pe marele nostru duşman este exact ignorarea adevărului, 
este indiferența faţă de raţiunea pentru care am venit la existenţă. Rafiunea nu este 
alta decât aceea de a deveni Dumnezeu văzut în viaţa noastră. 


Lupta noastră nu este ca să fim recunoscuţi noi înşine, ca să ne simţim realizaţi, ca 
să simţim că am izbutit să realizăm ceva, ca să simţim - să zicem - că am dominat 
cu cea mai mare lejeritate peste instinctele şi peste dorinţele noastre bolnave. Nu, 
lupta noastră nu este ca să ne regăsim pe noi înşine, ci pe Dumnezeu. 


Lupta noastră este - iar acesta este izvorul vieţii şi al slobozirii noastre - ca să 
devină Dumnezeu văzut în viaţa noastră, în modul pe care-l ştie EI, în modul în 
care de fiecare dată noi putem să-l înţelegem. Dacă Dumnezeu nu a devenit încă 
văzut în viaţa noastră, nu putem să vorbim despre Înviere. Lupta noastră este exact 
aceea de a ieşi din aceste stereotipuri. 


De multe ori spunem că în Biserică este rău formalismul, sunt rele stereotipurile, şi 
aceasta deoarece contribuie la o „„denaturare duhovnicească”, adică la o înstrăinare 
de trăirea dinamică întru duhul. Dasă suntem izolaţi în formă, de obicei nu ne 
luptăm ca să căutăm relația personală cu Dumnezeu, nu ne luptăm ca să aflăm 
modul în care Îl vom „sili” pe Dumnezeu să se facă văzut în viaţa noastră. 


Această nevoinţă duhovnicească este depăşirea oricărui hotar şi a oricărei legi. Însă 
acest lucru ni se pare utopic, paradoxal, ne îndoim de posibilitatea lui, şi din 
această cauză ne căutăm odihna în legile omeneşti, în legile bisericeşti, ca să 
simţim într-acestea o anumită siguranță, adică un sentiment de dreptate. 


Dreptatea noastră poate să fie sau adevărată sau mincinoasă. Dreptatea mincinoasă 
este să ne spunem nouă înşine şi în principal să ne spună alții că suntem buni, 
morali, virtuoşi. Însă acest lucru nu ne îndreptăţeşte. Poate să ne aducă o subţire 
simţire de bucurie, însă aceasta ascunde slava noastră deşartă. Aceasta nu este 
viaţă. Acest artificiu nu poate să biruiască moartea. Adevărata dreptate este să 
devină Hristos văzut în viaţa noastră. lar aceasta reclamă sinceritate, onestitate. 


Nu pot să mă făţămicesc că sunt credincios, că adică Il cunosc pe Dumnezeu sau Il 
iubesc pe Dumnezeu, când eu nu L-am văzut pe Dumnezeu în modul pe care EI îl 
ştie. 


Deoarece noi socotim că experierea lui Dumnezeu este o stare de neatins pentru 
noi, noi ne limităm la a face doar ascultare de Biserică, să fim ai Bisericii, şi astfel 
pur şi simplu să ne fie comod în formele Bisericii, fie că acestea se numesc postiri, 
fie Dumnezeiasca Împărtăşanie. Tot acest cadru dintr-o anumită perspectivă 
limitează pornirea pentru căutarea duhovnicească. Acum suntem buni. Ne-am 
simţit excelent. Câţi dintre oameni nu-şi doresc o emoție şi o euforie lăuntrică în 
Biserică? lar pe aceasta o numim duhovnicie şi spunem că acum „am simţit” Dum- 
nezeiasca Împărtăşanie. 


Faptul că am simţit Dumnezeiasca Împărtăşanie înseamnă că sunt pregătit pentru 
moarte şi nu mă înspăimântă moartea. Am simţit Dumnezeiasca Liturghie - 
înseamnă că Dumnezeu a devenit vizibil (văzut) în viaţa mea. Însă a devenit 
Dumnezeu vizibil în viaţa mea? Dacă nu a devenit, avem multă nevoință 
duhovnicească de făcut. Acesta este modul de a fi, acesta este ethosul Postului 
mare. Dacă Dumnezeu se face văzut în viața mea, atunci sunt purtător al harului. 


Oamenii însă vor modele, vor predici, vor învățături. Acestea capătă valoare dacă 
sunt plasate în perspectiva „transmutării” lor pe tronul cel ceresc al Împărăției 
slavei. Dacă ochii mei L-au văzut pe Dumnezeu, atunci fiecare om care mă vede Îl 
vede pe Dumnezeu. Lumea nu se schimbă, noi înşine nu ne schimbăm, nu se 
schimbă copiii noştri, pentru că nu văd pe faţa noastră prezenţa lui Dumnezeu. 
Ochii noştri încă nu au văzut nimic. 


Aşadar, atunci când ochii mei lăuntrici, când întreaga mea existenţă devine un 
ochi, şi Dumnezeu se face văzut în viaţa mea, atunci fiecare om care mă vede pe 
mine, care L-am văzut pe Dumnezeu, îl vede pe Dumnezeu. Aşa se poate 
Schimba omul, nu prin argumente şi cuvinte exterioare. Atunci este vie Biserica, 
atunci Suntem noi mădulare vii ale Bisericii. 


Biserica nu are nevoie de legi morale, de oameni buni, de oameni harismatici sau 
inteligenţi. Are nevoie - şi avem şi noi nevoie - de această cerință: să fie viaţa 
noastră un Post mare, o plângere necontenită, îndârjită, până când se va pleca 
Dumnezeu spre smerita si ticăloasa noastră viaţă şi va arăta mila Lui în viaţa 
noastră. 


Acest om este theologul, acesta poate să theologhisească, acesta pătimeşte cele 
dumnezeieşti, participă la harul lui Dumnezeu. 


(din: Preot Varnava lankos, Biserica păcătoşilor, Editura Egumeniţa, 2016) 


Pr. Nicolae Tănase - Predică la Duminica Izgonirii lui Adam din Rai - a 
lăsatului sec de brânză 


Omul a atras multe asupra lui din cauza neorânduielii. 


Prima săptămână din Post se numeşte Săptămâna mare. Săptămâna dinaintea 
Sfintelor Paşti se numeşte Săptămâna Patimilor. De ce este mare prima săptămână? 
Este mare pentru noi, pentru că noi suntem aceia care putem profita de aceste 
rânduieli. 


Orice în lumea aceasta are o rânduială. Observaţi că toate instituţiile din lume au o 
rânduială. Orice în lumea aceasta are o rânduială. lar Biserica are o rânduială 


pentru fiecare perioadă a anului şi chiar pentru fiecare zi. 


lată că şi noi acum facem o rânduială, o rânduială care are vechime. 


În cărţile noastre de slujbă - unii dintre dumneavoastră citiţi din ele - aţi văzut că 
există anumite menţiuni. Când se face aşa, cum se face... . La un moment dat, când 
slujba este foarte lungă, scrie acolo că putem să citim restul slujbei acasă. De ce? 
Pentru că Biserica nu urmăreşte osteneala şi îngreunarea vieţii omului, ci urmăreşte 
aducerea lui într-o rânduială. 


Noi, prin postul pe care vrem să îl începem, nu urmărim altceva decât să intrăm 
într-o rânduială. Lucrul acesta îl facem timp de o viaţă. Constatăm că ne apropiem 
de mormânt şi încă n-am intrat în rânduială; şi avem această dorinţă continuă, de a 


intra în rânduială. Cei care părăsesc lumea aceasta şi se retrag la sfintele mănăstirii, 
mai ales în pustiu, reuşesc să aibă o rânduială... 


Rânduiala, însă, nu face compromis. Din păcate, noi mergem în rânduială câţiva 
ani, uneori şi apoi întrerupem această rânduială, pentru că se iveşte ceva în viaţa 
noastră. Fie un necaz, fie o bucurie. Şi stricăm rânduiala. 


La spovedanie sunt atâţia care spun: „Părinte, 10 ani am reuşit sau ll ani am reuşit 
să fiu nelipsit la biserică şi uite, deodată s-a ivit situația aceasta şi aşa de rău îmi 
pare...”. Ce înseamnă? Înseamnă că şi-a ieşit creştinul din rânduiala lui... . 


Postul are o rânduială şi ne introduce în rânduială. Noi intrăm în Post cu dorinţa de 
rânduială şi este bine să dorim ducerea rânduielii până la capăt. Nu întotdeauna 
facem aşa. Sunt aşa de multe momente în viaţa noastră din Post, încât suntem 
aproape siguri că vom strica rânduiala. Unii, de exemplu, ne punem încă de la 
început în gând să postim doar prima şi ultima săptămână. Alţii nu pornim cu 
dorinţa de rânduială, de aceea nici nu o ducem la capăt. 


Rolul slujbelor este să ne introducă într-o rânduială. Biserica are o rânduială. Rân- 
duiala aceasta face din viaţa noastră, o viaţă plăcută lui Dumnezeu, iar pentru noi 
aduce pace, linişte. 


Am fost zilele trecute în Moldova, am trecut pe la câteva mănăstiri. Într-una din ele 
starețul vorbea la telefon cu cineva care le băga acolo curent şi care s-a anunţat: 
„Părinte stareţ, vreau să venim acolo cu şeful de la electricitate şi aşa să facem...”. 
Și stareţul a zis: „Nu e bine să veniți săptămâna aceasta. Este săptămâna întâi din 
Post şi la noi bucătăria este închisă. N-o să putem să vă tratăm şi nu facem o 
impresie bună şi aşa mai departe...”. Am întrebat: „Părinte, cum e închisă?”. A zis: 
„E închisă”. „Cum închisă? Poate un călugăr nu poate să ţină post negru toată 
săptămâna”. A spus: „Dacă nu poate să ţină toată săptămâna, o să mănânce la el la 
chilie mere, pere sau ce are el acolo. Ceva fructe sau rădăcini, ce o mânca el acolo. 
Dar bucătăria e închisă”. 


In mănăstiri, în săptămâna întâi din Post bucătăria e încuiată. De ce? Ca să-şi pună 
la punct rânduiala. 


O să citim, în săptămâna a cincea din Post, viaţa Sfintei Maria Egipteanca. Vedem 
acolo, în viaţa sfintei şi rânduiala mănăstirii din care făcea parte Sfântul Zosima, 
cel care a găsit-o în pustie şi a împărtăşit-o. Şi anume: la începutul Postului, 


călugării porneau în pustiu şi se mai întorceau de Florii. 40 de zile în pustiu, aşa 
era rânduiala mănăstirii. Aveau o rânduială. 


Este cazul să avem şi noi o rânduială, pentru că Postul are o rânduială. Şi n-are nici 
un rost dacă este ţinut fără rânduială. EI are rânduiala lui, cu metanii, cu rugăciune, 
cu milostenie, cu vorbă puţină, cu înviorarea trupului, înviorarea feţei, cum am 
auzit în Apostolul şi în Evanghelia de astăzi - că se cade nouă să nu arătăm că 
postim. Adică, mai precis, să nu ne văităm că postim... . 


Dumneavoastră ştiţi că la Botez ne botezăm în apă. Dar mai ştiţi că ne ungem cu 
Sfântul Mir, din care se ung toţi. De aceea, ţările ortodoxe au această unitate de 
credinţă, pentru că sunt unşi creştinii, respectiv copiii, cu Sfântul Mir, sfințit în Joia 
Patimilor de arhiereii Bisericii noastre, ai Bisericii respective, din ţara respectivă şi 
ne ungem în unire cu toți. 


Mai e, însă, încă o unire, încă o rânduială. Acum, când noi ţinem post, cu noi mai 
țin post sute de mii, milioane, zeci de milioane... .Nu suntem aşa mulţi, pentru că 
Ortodoxia este calea strâmtă şi la Ortodoxie nu vine oricine. Nu le convine, e greu 
în Ortodoxie, pentru că trebuie multă renunțare. Cu noi ţin post sute de mii, poate 
zeci de milioane. Asta înseamnă un lucru extraordinar. Zeci de milioane. Nu putem 
şti câţi ţin post, dar cel puţin zeci de milioane deodată ţinem post. Deodată. 


De aceea, nu trebuie să stricăm postul, nu trebuie să stricăm rânduiala. Nu pentru 
că a mânca este păcat, ci pentru că noi ne caracterizăm prin rânduială. De aceea 
facem de fiecare dată caz de rânduială: cum stăm în biserică, ce facem în biserică, 
cum ne manifestăm. De aceea facem caz, nu din alt motiv. Ce alt motiv să avem? 
Că cineva vorbeşte sau că e gălăgie sau că e linişte în biserică nu ne interesează aşa 
mult. Dar e important dacă este sau nu este rânduială, pentru că Dumnezeul nostru 
este Dumnezeul rânduielii, Dumnezeul nostru este Dumnezeul ordinii, nu al indi- 
sciplinei, nu al neorânduielii. 


Rânduielile sunt spre binele nostru. Neorânduiala strică. Adevărata gospodină are 
rânduială în casă. Indiferent cât e de simplă casa, cât e de săracă gospodăria aceea, 
există o rânduială. Rânduiala aceasta este foarte importantă în viaţa noastră. Şi 
dacă există orânduială în casa noastră, trebuie să existe orânduială şi în viaţa 
noastră, orânduială în sufletul nostru. 


Această orânduială o începem prin post. O continuăm, o însoţim cu rugăciunea, cu 
metaniile, bineînţeles cu iertarea şi cu lucrarea faptelor bune. Dacă staţi şi analizaţi 
acum, constataţi că nu este nimic nou, nu este nimic excepțional şi extraordinar. 


Sunt lucruri obişnuite. Dar, în acelaşi timp, dacă observați, de neorânduială - deşi 
am citit de atâtea ori, am predicat de atâtea ori - mereu ne facem vinovaţi, mereu 
cădem în neorânduială. 


În calendar aţi văzut că sunt zile în care mâncăm cu untdelemn, zile în care nu 
mâncăm cu untdelemn, zile în care mâncăm peşte, zile în care nu mâncăm peşte. 
lată, în săptămâna ce a trecut am mâncat lapte, brânză, ouă, peşte. Dar ne facem 
aşa de des vinovaţi de neorânduială... . 


Cu calendarul în faţă am putea să vorbim zile întregi. De ce e rânduiala aşa, de ce 
nu e aşa? De ce îl prăznuim pe sfântul acela aşa şi nu aşa? De ce e aşezată la 25 
martie Buna Vestire? Ca să fie 9 luni înainte de 25 decembrie, înainte de Naşterea 
Domnului. Şi celelalte... . 


Orice rânduială are explicaţie... . Sfânta Liturghie pe care o săvârşim şi la care 
participăm are rânduiala ei. De aceea şi preotul este dator să nu omită ceva din 
Sfânta Liturghie. Rânduielile pe care noi le avem sunt în binele nostru. Nu sunt 
poveri asupra noastră, ci sunt în binele nostru. 


De aceea spunem că un om care se află în canon este un om care, fiind în rânduială 
şi îl prinde moartea aşa, moşteneşte Raiul. 


Nu putem intra în Post fără rânduială şi prima rânduială a postului este rânduiala. 
Cine n-a vrut să respecte rânduiala a fost izgonit din Rai. 


Duminica aceasta s-a numit Duminica Izgonirii lui Adam şi a Evei din Rai. Se 
numeşte şi Duminica lertării, pentru că noi ne cerem iertare unul de altul. De ce se 
numeşte Duminica Izgonirii lui Adam şi a Evei din Rai. Pentru ca să ne amintească 
Dumnezeu că cine n-a vrut să respecte rânduiala a fost izgonit din Rai. 


Ne aminteşte şi acum că cine nu vrea să ierte, nu vrea să aibă pace cu aproapele, nu 
vrea să postească, nu vrea să se roage, nu vrea să facă metanii, nu vrea să citească 
la psaltire, cel care nu vrea să facă rânduială, trăieşte în neorânduială şi Dumnezeu 
îl va izgoni din Rai. De ce îl va izgoni? Că Dumnezeu nu e rău... . Pentru că nu-şi 
mai are locul. În Rai totul este cu rânduială. 


In Raiul lui Adam şi Eva era rânduială. Nu toţi pomii înfloreau deodată. Unii în- 
floreau, unii se pârguiau şi unii se coceau. Ce însemna asta? Insemna că existau de 
toate, continuu. 


Dumnezeu ne face aceste comparații cu mâncarea, cu cele de trebuinţă ale noastre. 
Împărăţia lui Dumnezeu nu-i mâncare şi băutură şi cele materiale. Cu toate acestea, 
să recunoaştem fiecare că avem bucurie când există o rânduială. O rânduială a me- 
sei de exemplu. Este foarte important să avem rânduială chiar şi la masă. 
Dumnezeu ne-a făcut orânduiţi, pe fiecare din noi. 


Spre exemplu: nu încetăm să respirăm. Ce ar fi atunci când ne culcăm să nu mai 
respirăm? Noi nu încetăm să funcționăm, chiar şi când dormim. De ce? Dumnezeu 
ne-a făcut cu rânduială. De aceea zice: „Cine va strica templul Duhului Sfânt - care 
este corpul - îl va strica Dumnezeu pe el”. Cine va strica biserica Duhului Sfânt, 
corpul? Cel care nu respectă rânduiala. 


Trăim în satul acesta, trăim în ţara aceasta. Unii vor posti, unii nu vor posti. Care 
va fi diferenţa dintre noi şi ei? Diferenţa va fi aceasta: noi vom arăta lui Dumnezeu 
că dorim rânduiala, iar ei fac neorânduiala. Nu-i interesează rânduiala. 


Nu înseamnă că noi suntem mai buni decât cei ce postesc, nici mai răi. Sunt 
oameni, v-am spus adesea, care vor şi care nu vor. Unii vor să se mântuiască şi unii 
nu vor. Nu înseamnă că cel ce vor, se vor mântui, pentru că nu-i de ajuns să vrei. 
Mai e necesar să şi faci. Peste toate acestea vine Dumnezeu cu puterea Lui, adică 
cu harul Lui. 


Ce nu se face cu rânduială nu iese bine. Să îndemnăm, mergând la casele noastre şi 
pe semenii noştri să postească. Nu pentru că mâncarea i-ar duce în Rai, sau i-ar 
scoate din iad, ci pentru a respecta orânduiala. 


Hristos a respectat orânduiala: a fost tăiat împrejur la 8 zile, după aceea a fost dus 
la templu la 40 de zile. În timpul vieţii Lui şi la Patima Lui a permis, a rânduit să se 
facă rânduiala, să fie uns cu miresme. Mironosiţele au mers la mormânt pentru a 
împlini rânduiala şi au primit vestea învierii! 


Toate acestea ne îndeamnă şi pe noi la rânduială. Am pronunţat cuvântul acesta de 
multe ori, nu am numărat, dar de multe ori. Dacă mergem la casele noastre cu 
ideea că e bine să fim în rânduială este de ajuns pentru Postul acesta. Câtă rugă- 
ciune facem, câte metanii, vom vedea fiecare. 


Dar dacă vrem să fim în rânduială, Dumnezeu va aduce multă dragoste asupra 
noastră, între noi şi mila Lui asupra tuturor, pentru că suntem în rânduială. 
Păcătoşi, dar în rânduială. De aceea spunem că cel mai păcătos om aflat în 
rânduială este mai bun decât cel mai bun, cel mai drept, aflat în neorânduială. 


Rânduială e şi la şcoală şi la primărie şi la semănat şi la secerat. E rânduială. Ce nu 
se face cu rânduială nu iese bine. Ceapa se pune într-un fel, morcovul într-alt fel. 
Ceasul, ora, luna, timpul în care semănăm sunt într-un fel. Grâul îl semănăm toa- 
mna, celelalte le punem primăvara, unele mai devreme, altele mai târziu. Toate 
sunt în rânduială. 


lar când, din pricina omului, se produce neorânduială, este dezastru. Când, spre 
exemplu, vine îngheţul atunci când pomii sunt înfloriți, strică rânduiala. Nu ne 
convine. Dacă lucrul acesta nu ne convine, să ne deranjeze şi când noi suntem în 
neorânduială. Omul, din pricina neorânduielii, a atras asupra lui multe, inclusiv 
dereglarea naturii. 


Sunt luni de iarnă fără zăpadă, fără ger. Sunt luni de primăvara cu ger, cu zăpadă, 
cu blocaje, cu fel de fel. Sunt veri întregi fără ploaie. 


După aceea sunt luni de atâta ploaie, că alunecă terenurile. lată ce înseamnă lipsa 
de rânduială. Toate acestea sunt din lipsă de rânduială. Dumnezeu să ne ajute să 
înţelegem ce este rânduiala în Biserica noastră! Amin. 


Pr. Visarion Alexa: „Postul este momentul iubirii dintre om şi Dumnezeu” 


Viaţa creștinului se desfăşoară între două hotare: Izgonirea lui Adam din Rai, când 
noi toți am pierdut conştientizarea dragostei lui Dumnezeu, şi aşteptarea Judecăţii 
finale. Când trupurile noastre se vor ridica din pământ, iar sufletele noastre se vor 
uni cu trupurile spiritualizate - scăpate de boală, de suferință, de bătrâneţe, de 


răutăţile acestei lumi, de constrângeri de timp şi de spaţiu - și vom intra aşa în sla- 
va şi în veşnicia lui Dumnezeu. 


Din păcate, nu mulți dintre noi, creştinii, mai ştim, mai credem că vom învia din 
morţi asemenea lui Hristos cel Înviat. Într-o lume în care spiritualitatea este con- 
siderată a fi ceva aproape desuet și în care, parcă, spiritualitatea nu-şi mai are 
rostul, v-aş ruga să îndrăzniţi să intrați în rânduiala aceasta de postire nu ca în ceva 
obligatoriu, nu constrânşi. Nu primiţi postul ca pe o corvoadă, ci ca pe o bucurie. 
Căci are multă bucurie în el. Postul este momentul iubirii dintre om şi Dumnezeu. 


Sensul postului nu este o contabilizare a ingredientelor din mâncăruri, nu faceţi o 
obsesie din lucrul acesta şi nici nu încercați să-L vicleniți pe Dumnezeu. Dacă ţii 
postul cu dragoste şi cu bucurie, nu vei mai fi preocupat de ingrediente, ci va fi ca 
un firesc care îţi va aduce plinătate sufletească şi sănătate trupească. Ce credeţi că 
este mai important: sufletul sau trupul? Veţi fi tentaţi să spuneți că sufletul este mai 
important, însă să ştiţi că în lumea noastră Ortodoxă, şi sufletul, şi trupul au aceeaşi 
importanță. Nu vorbiţi despre trup ca fiind ceva inferior sufletului. Ambele sunt 
create de Dumnezeu şi ambele au în ele harul Său. Ambele sunt darurile lui 
Dumnezeu pentru om. 


Vedeţi dumneavoastră, sufletul are o pregătire permanentă, pentru suflet nu există 
repaus, nu există „de dulce” și „de post”, pentru că el trece printr-o transformare, 
printr-o emancipare care începe în timpul vieţii, continuă prin moarte şi se va 
finaliza la Judecata de Apoi. În perioada postului, începem, exersăm şi eman- 
ciparea trupului, precum Adam a început-o atunci când a pierdut raiul. „Săptămâna 
brânzei” creşte atenţia noastră față de trup, începem să-l hrănim cu anume hrană, 
nu mai putem mânca orice, pentru că atunci când scad puterile trupeşti, cresc cele 
sufleteşti. 


„Părinte, oare nu e mai important să postim de vorbe rele, de răutăţi?”, aud adesea. 
Păi, dragii mei, când avem dezlegare la acestea? Cum? Cât postim nu înjurăm, nu 
mai suntem răi, facem fapte bune şi când se încheie suntem liberi să fim răi, să 
vorbim urât? Când se încheie postul primim dezlegare la păcate? E absurd. Dacă în 
rest cultivăm permanent, zi de zi, ceas de ceas, în orice împrejurare ne-am afla, 
puterile sufletești, postul este exerciţiul trupului. În perioada aceasta antrenăm 
trupul, ca într-o arenă, îl forţăm să urce la nivelul lucrării sufletului. De aceea îi 
reducem mâncarea, îi scurtăm odihna, de aceea facem metanii, pentru că nu vrem 
să rămână în urma sufletului, ci vrem să-l chemăm spre spiritualizare. Şi el - trupul 
- cum spuneam, ne va urma în veşnicie, la Judecata de Apoi. 


Fiecare dintre noi să ne străduim să trăim postul acesta cu multă dragoste şi cu 
mult discernământ, şi nu uitaţi, primul exerciţiu pe care ar trebui să-l practicăm cu 
mare, mare seriozitate, mereu, ar fi să nu mâncăm din carnea fratelui nostru... 


Pr. Ciprian Florin Apetrei - Theologica - Hristos, al doilea Adam, ne cheamă 
prin post în Rai 


Înainte de a începe Postul mare, la capătul Săptămânei brânzei se află Duminica 
Izgonirii lui Adam din Rai. Ea ne arată că primii oameni au pierdut Raiul pentru că 
nu au respectat porunca postului, iar noi prin postire putem recâştiga ceea ce ei au 
pierdut. Această duminică este numită şi a Lăsatului sec de brânză pentru că din 
această zi nu se mai consumă lactate şi ouă până la Paşti. După această duminică 
începe Postul mare, în atmosfera căruia suntem introduşi prin Vecernia iertării ce 
se oficiază în seara acestei zile a Domnului. 


După ce, duminica trecută, Biserica ne-a pus înainte -Înfricoşătoarea judecată, deci 
sfârşitul istoriei umanităţii din lumea aceasta, prin Săptămâna albă care a urmat ne- 
a amintit de începutul neamului omenesc şi de timpul petrecut de primii oameni în 
Rai, locul unde a apărut umanitatea în istoria creaţiei. Apoi prin Duminica Izgonirii 
lui Adam din Rai vedem exilul la care a fost supus omul prin pierderea Raiului din 
cauza păcatului protopărinților Adam şi Eva. Omul a fost creat să trăiască în Rai, 
însă prin neascultare a fost alungat şi supus morţii. Întreaga natură s-a cutremurat 
când omul prin păcat a pierdut patria sa cea veşnică pentru care l-a creat Dumne- 
zeu: „Soarele razele şi-a ascuns, luna cu stelele în sânge s-au schimbat, munţii s- 
au înfricoşat, dealurile s-au cutremurat, când s-a închis Raiul ieşind Adam, cu 
mâinile bătându-şi faţa şi zicând: Milostive, miluieşte-mă pe mine cel ce am 
căzut”. 


„Să iubim înfrânarea ca să nu plângem afară din Rai” 


Toate cântările acestei duminici mărturisesc tragedia pierderii Raiului şi suferința 
pe care a adus-o asupra oamenilor păcatul neascultării lui Adam. În acelaşi timp 
ele ne arată că pricina căderii primilor oameni au reprezentat-o neînfrânarea şi 
nepăzirea poruncii lui Dumnezeu: „Lepădat a fost Adam din desfătarea Raiului, 
prin mâncarea cea amară, pentru neînfrânare, nepăzind porunca Stăpânului, şi a 
fost osândit să lucreze pământul din care a fost luat şi cu multe sudori să mănânce 
pâinea sa. Pentru aceasta noi să iubim înfrânarea, ca să nu plângem afară din Rai 
ca şi acela, ci să intrăm într-însul” (Sedelna de la Utrenia Duminicii Izgonirii lui 
Adam din Rai). 


Ieromonahul atonit Makarios Simonopetritul arată că „imnografia acestei duminici 
se întemeiază pe imaginea lui Adam plângând înaintea porților Raiului pe care le-a 
închis neascultarea sa”: Șezut-a Adam în preajma Raiului, şi, de goliciunea sa 
plângând, se tânguia: Vai mie, celui ce m-am supus înşelăciunii celei viclene, şi 
am fost furat de ea și de mărire m-am depărtat. Vai mie, celui dezbrăcat de 
nevinovăție și lăsat în sărăcie. Ci, o, Raiule, de acum nu mă voi mai desfăta întru 
dulceaţa ta. Nu voi mai vedea pe Domnul şi Dumnezeul şi Ziditorul meu; căci în 
pământ voi merge, din care am şi fost luat. Milostive îndurate, strig către Tine: 
Miluieşte-mă pe mine cel ce am căzut (Slava la Vecernie). 


Primii oameni, Adam şi Eva, după relatarea biblică, nu au ascultat de porunca lui 
Dumnezeu de a nu mânca din pomul oprit şi ascultând de ispita diavolului prin 
şarpe au pierdut Raiul şi au fost supuşi morţii: „Făcătorul meu, Domnul, luând 
țărână din pământ şi însufleţindu-mă cu suflare de viaţă, m-a înviat şi m-a cinstit a 
fi stăpânitor pe pământ tuturor celor văzute, şi locuitor împreună cu îngerii. lar 
Satana  înşelătorul, lucrând cu şarpele ca printr-o unealtă, m-a amăgit prin 
mâncare şi de mărirea lui Dumnezeu m-a osebit şi m-a dat morţii celei mai de 
dedesubt în pământ. Ci Tu, ca un stăpân şi îndurat, iarăşi mă cheamă ” (Stihire de 
la Vecernie). 


Prin paza poruncilor să regăsim nestricăciunea pierdută de Adam 


Căderea lui Adam este văzută de părinţii Bisericii ca o nerespectare a postului, de 
aceea este pusă înainte de Postul mare, pentru a ne arăta consecinţele nepostirii. 


În acest sens, Sinaxarul din Triod face următoarea precizare: „Sfinţii părinți au 
aşezat pomenirea izgonirii lui Adam din Rai la începutul Sfântului Post de patru- 
zeci de zile spre a arăta prin aceasta cât de folositor este pentru firea omenească 
leacul postului şi iarăşi cât de ruşinos lucru este lăcomia împreună cu neascultarea. 
Aşadar, părinţii, lăsând la o parte pe celelalte nenumărate făpturi care pentru om au 


fost făcute, ne-au pus în față pe Adam cel întâi-zidit ca să ne arate lămurit întâi ce 
mare rău a pătimit, pentru că n-a postit puţin, al doilea că de atunci răul a fost 
introdus şi în firea noastră şi al treilea că cea dintâi poruncă a lui Dumnezeu dată 
oamenilor este porunca postului. Adam n-a păzit porunca, ci ascultând de pântece, 
dar, mai bine zis, de vicleanul şarpe prin Eva, nu numai că n-a ajuns Dumnezeu, ci 
şi-a atras asupra sa moartea şi a dat pieirii tot neamul omenesc. Din pricina 
desfătării şi neascultării celui dintâi Adam, Domnul a postit patruzeci de zile şi a 
ascultat. Pentru aceasta a şi fost statornicit de Sfinții apostoli acest post de 
patruzeci de zile pentru ca noi, prin paza poruncii, să dobândim cu ajutorul postului 
nestricăciunea pierdută de Adam, care a pătimit pentru că n-a păzit porunca”. 


Neascultarea, păcatul care ne-a adus boala și moartea 


Biserica învaţă pe baza revelaţiei divine din Sfânta Scriptură că omul a fost creat să 
trăiască în Rai, iar protopărintele Adam ducea aici o viaţă îngerească şi era cununa 
creaţiei. Singura poruncă pe care a primit-o de la Dumnezeu a fost aceea de a-şi 
cunoaşte limitele proprii şi de a se înfrâna să mănânce din pomul din mijlocul 
Raiului. Prin ispita diavolească venită prin femeia sa, Adam a călcat din mândrie 
porunca lui Dumnezeu, arătând neînfrânare şi lăcomie. Pierderea Raiului în acest 
mod nu poate fi îndreptată decât prin Noul Adam, Domnul nostru lisus Hristos, 
Fiul lui Dumnezeu, Cel prin care toate cele ce sunt au fost create de Dumnezeu 
Tatăl în Duhul Sfânt. El S-a smerit şi S-a întrupat pentru mântuirea noastră pe care 
a dobândit-o prin Jertfa Sa de pe Cruce, iar cu moartea Sa a zdrobit moartea adusă 
umanităţii de păcatul lui Adam, iar prin Învierea Sa ne-a făcut din nou locuitori ai 
Raiului. 


O cântare de la Vecernia din sâmbăta de dinaintea acestei duminici ne sintetizează 
sensurile teologice: „Adam a fost scos din Rai pentru neascultare, şi de la des- 
fătare a fost lepădat, amăgit fiind de vorbele femeii, şi gol a șezut în preajma 
locului, tânguindu-se: Vai mie! Deci să ne sârguim toţi, să primim vremea postului 
supunându-ne evangheliceştilor rânduieli; ca prin ele făcându-ne plăcuţi lui 
Hristos să dobândim iarăşi sălăşluirea Raiului ”. 


Înţelegem că această Duminică a Izgonirii lui Adam din Rai este aşezată la înce- 
putul Postului mare pentru a arăta urmările nefericite ale neascultării şi ale însoțirii 
cu patimile. Numai prin înfrânare şi prin supunere faţă de poruncile lui Dumnezeu 
poate credinciosul să se învrednicească de dobândirea Raiului, pe care Mântuitorul 
nostru lisus Hristos ni l-a deschis prin Jertfa Sa de pe Cruce şi Învierea Sa. De 
aceea, postul este calea pe care trebuie să mergem pentru a ajunge la bucuria 
Învierii lui Hristos, care este ziua pascală a reîntoarcerii omului în Rai. 


Ierom. Maxim Morariu - lertarea, rugăciunea și postul, sau despre cheia de 
intrare în Împărăţia lui Dumnezeu 


Introducere 


Pericopa Evanghelică de astăzi conţine o serie de sfaturi propice perioadei liturgice 
în care ne pregătim să intrăm. Ea face parte dintr-un capitol în care Hristos îşi 
„dădăceşte” auditoriul. Îi învaţă pe cei care-L ascultă cum să facă faptele bune și le 
arată că accentul trebuie să cadă mereu pe starea interioară pricinuită de un lucru, 
nu pe aspectele de formalism exterior. 


Milostenia şi rugăciunea constituie termenii cheie ai primei părți a celui de-al 
șaselea capitol, unde este găzduit textul. Învățătorul insistă asupra faptului că cea 
dintâi trebuie corelată cu discreția. Dintr-un motiv simplu, pentru că ea se con- 
stituie într-o formă de mărturisire a lui Dumnezeu. Iar pe el Îl putem mărturisi prin 
dragoste. Or dragostea este discretă. E o stare a sufletului pe care preferi să o păs- 
trezi pentru tine. Cel mult, laşi anumite aspecte generale să fie cunoscute şi altora. 


Apoi, discursul alunecă înspre rugăciune. Mărturisirea lui Dumnezeu e urmată de 
comunicare. Nu cu alţii, ci cu El. În acest context, Hristos îi învaţă pe cei ce erau 
acolo şi prin pana evanghelistului şi pe noi, cum să facă să nu transforme dialogul 
cu Dumnezeu într-o poveste în van. Cere să existe puține cuvinte și arată că 
ordinea adresării trebuie să cuprindă lauda, mulţumirea şi abia apoi cererea. 


Apoi, realizează o mică exegeză a rugăciunii, alăturându-i și anumite sfaturi cu 
caracter practic. Acestea constituie în fapt, textul la care suntem chemaţi să 
medităm. 


Iertarea - puntea îndumnezeirii 


Un aspect din finalul rugăciunii domneşti crează pretextul cuvântării ulterioare a 
Mântuitorului. Aici, El se concentrează asupra iertării şi a reciprocității ei. Pre- 
zentând relaţia cu divinul ca pe o formă de oglindire a celei dintre oameni, vorbeşte 
despre faptul că iertarea aproapelui condiționează cea din partea lui Dumnezeu. Or, 
cine nu are păcate şi nu şi-ar dori o asemenea iertare? Factorul motivaţional pe 
care-L aduce în atenție aici este unul extrem de puternic. Puntea înspre îndu- 
mnezeire o reprezintă iertarea. Dintr-un motiv simplu. E o formă de manifestare a 
iubirii, căci doar pe cel pe care îl iubești cu adevărat îl poţi ierta atunci când îţi 
greșeşte. Altminteri, fie nu reuşeşti să treci peste păcatele lui, fie îţi devine 
indiferent. lar iubirea stă la baza relaţiilor intratrinitare, aşa cum subliniază cel mai 
mare teolog român, părintele Dumitru Stăniloae. 


Postul - de la formalism la vocaţie mistică 


Odată lămurit acest aspect, Domnul vorbeşte despre un alt element relevant pentru 
religia iudaică şi ulterior şi pentru cea creştină: postul. În societatea vremii, casta 
fariseilor, cea mai importantă grupare politico-religioasă, era faimoasă pentru 
modul în care realiza această practică. Abţinerea de la alimente era însoţită de o 
serie de obiceiuri şi semne exterioare, menite să arate lumii întregi că ceva special 
se petrecea cu ei. Oamenii se îmbrăcau cu sac, ca să uite de confortul vestimentar 
şi îşi dădeau faţa cu cenușă. Acest lucru aducea cu sine și anumite implicaţii ce 
țineau de statutul şi percepția lor socială. Oamenii ajungeau să îi vadă într-un mod 
aparte şi să-i stimeze pentru ceea ce făceau. Dar nu lauda oamenilor era ceea ce 
trebuiau să caute ei prin aceasta. Cea a lui Dumnezeu era esențialul! Era singurul 
lucru cu adevărat important! 


De aceea, Hristos critică acest soi de practică şi insistă asupra faptului că ade- 
văratul post e unul interiorizat, despre care nu ar trebui să ştie cei din jur. La asta se 
referă cuvintele Sale: „Tu însă, când posteşti, unge capul tău şi faţa ta o spală, ca să 
nu te arăţi oamenilor că posteşti, ci Tatălui tău care este în ascuns, şi Tatăl tău, care 
vede în ascuns, îţi va răsplăti ţie”. Domnul insistă cu alte cuvinte asupra faptului că 
practica postirii ţine de intimitatea relației cu divinul și de aceea, nu ar trebui 
direcționată decât înspre Acesta. 


In loc de concluzii - comoara 


Într-o societate a materialismului, cum era cea căreia isus îi propovăduia, fapt ce 
face şi din acest punct de vedere, spaţiul acela similar cu cel în care noi trăim, 
bunăstarea şi agoniseala erau aspecte fundamentale. Învățătorul vine să răstoarne 
paradigma şi să vorbească despre comorile cu valoare perenă. Cere celor care-L 
ascultă să nu adune comori ce ar putea fi deteriorate de intemperii sau supuse 
furtului, ci să se concentreze asupra a ceea ce odată câștigat, le-ar aparține pe veci. 
Anume Împărăţia lui Dumnezeu. La acest lucru se referă în încheierea pericopei. i 
cheamă pe ascultători şi odată cu ei și pe noi. Să ne legăm inima de ceea ce 
contează cu adevărat. Cum putem face aceasta? Tocmai ne spusese: prin milo- 
stivire, iertare şi post şi conectarea tuturor acestora. Îndrăzniţi! 


Arhim. dr. Nectarie Șofelea - Evanghelia de Duminică > Prin post şi faptă 
bună să urcăm spre Inviere 

Duminica Izgonirii lui Adam din Rai (a Lăsatului sec de brânză) Matei 6, 14-21 


Evanghelia acestei duminici ne pune înainte cele trei îndemnuri ale Mântuitorului 
lisus Hristos. Aceste îndemnuri sunt: iertarea, postirea şi milostenia, pentru a putea 
parcurge corect această perioadă specială. 


Primul pas duhovnicesc în drumul nostru spiritual trebuie să fie împăcarea cu 
semenii noștri, condiție fără de care nu primim iertarea lui Dumnezeu. „Că de veţi 
ierta oamenilor greşelile lor, ierta-va şi vouă Tatăl vostru Cel ceresc. Iar de nu veţi 
ierta oamenilor greşelile, nici Tatăl vostru nu vă va ierta greşelile voastre” (Matei 
6, 14-15). 


Domnul lisus Hristos pune în evidență de multe ori în propovăduirea Sa roadele 
iertării. Din pilda datornicului nemilostiv învăţăm că trebuie să iertăm aproapelui 
nostru greşelile pe care ni le-a făcut, la fel cum Stăpânul nostru le iartă pe ale 
noastre. Sfântul apostol Petru este sfătuit de Mântuitorul Hristos să ierte celor care- 
i greşesc de şaptezeci de ori câte şapte (Matei 18, 22). 


Tot Domnul ne spune: „Împacă-te cu pârâşul tău degrabă, până eşti cu el pe cale, 
ca nu cumva pârâşul să te dea judecătorului, şi judecătorul, slujitorului şi să fu 


aruncat în temniţă” (Matei 5, 25), adică să iertăm pe toţi cei care ne greşesc pentru 
a putea avea conștiința liniştită. Rugăciunea Domnească spune: „Şi ne iartă nouă 


greșelile noastre, precum şi noi iertăm greșiților noştri” (Matei 6, 12). Aşadar, ier- 
tarea este o obligație a unuia față de altul şi nu o opţiune. Suntem obligați să ne 
iertăm aproapele, ca unul care este egalul nostru. Iertarea este primul pas spre 
iubirea desăvârşită. Lipsa de iertare vine din lipsa iubirii, din mândrie și din necu- 
noașterea sinelui. Din orgoliu, din mândrie, oamenii nu vor să ierte, nici să se 
împace cu cei pe care i-au supărat, acest lucru ducând la despărțirea de Dumnezeu. 


„Postul trimite rugăciunile la cer” 


Al doilea pas duhovnicesc este postul. Adam a fost izgonit din Rai nu de Dumne- 
zeu, ci de păcatele sale. 


În această perspectivă, Sfântul Ioan Gură de Aur spune: Pe Adam lăcomia pân- 
tecelui l-a scos din Rai! 


Postul este prima poruncă pe care Dumnezeu a dat-o proto-părinților noştri, Adam 
şi Eva, atunci când i-a aşezat în Grădina Edenului şi le-a zis să nu mănânce din 
pomul cunoștinței binelui şi răului. Dar aceştia, neascultând, au mâncat şi au murit. 
Mai departe, Dumnezeu a rânduit postul ca un mijloc ce poate să ne înfrâneze por- 
nirile pătimaşe. De asemenea, Însuşi Hristos, înainte de a propovădui Evanghelia, a 


postit 40 de zile, astfel nedespărțind învăţătura de faptă. 


Referindu-se la postire, Sfântul Vasile cel mare ne învaţă: „Postul a stins puterea 
focului, postul a închis gura leilor. Postul trimite rugăciunile la cer, dându-le aripi 
în drumul lor spre înălțime. Postul este creşterea caselor, mama sănătății, peda- 
gogul tinereţii, podoaba bătrânilor, tovarăş bun de drum celor care călătoresc, 
tovarăş credincios al soților”. 


Fariseii respectau cuvintele Scripturii, dar ei nu posteau pentru a se împăca cu 
Dumnezeu, ci pentru propria lor slavă deşartă, căutând aprecierea oamenilor, iar 
Mântuitorul faţă de acest aspect ne-a atenţionat, spunându-ne: „lar când vă rugaţi, 
nu fiți ca făţarnicii cărora le place, prin sinagogi şi prin colţurile ulițelor, stând în 
picioare, să se roage, ca să se arate oamenilor; adevărat grăiesc vouă: şi-au luat 
plata lor” (Matei 6, 5). De aceea, îndemnul Mântuitorului este să nu postim ca 
fariseii, ci să rămânem fideli credinței, căci „credinţa fără de fapte moartă este” 
(Iacov 2, 20). 


Dacă postul e redus la dietă, fără credință, fără milostenie, va fi fără folos pentru 
suflet. Postul are o singură direcție - întâlnirea cu Dumnezeu și sfințirea sufletelor 
şi trupurilor noastre. 


Sfântul Leon cel mare spune: „Precum am învăţat de la Mântuitorul Hristos, nu 
numai cu pâine va trăi omul, ci cu tot cuvântul care iese din gura lui Dumnezeu și 
fiindcă este potrivit ca poporul creştin să dorească mai mult să se sature de 
cuvântul lui Dumnezeu decât cu hrană trupească”. 


În timpul postului, trebuie să avem o atitudine de bucurie, întrucât postim spre 
viaţă, iar nu spre moarte. Toate actele de credinţă se fac pentru noi şi pentru semeni 
cu bucurie, dar în raport cu Dumnezeu, întrucât El este milostiv, iubitor şi iertător. 
Trebuie să devenim virtuoşi pentru a ne asemăna cu Dumnezeu ca fu ai Lui. 


Postul cel adevărat este cel trupesc unit cu cel sufletesc, cum ne învaţă cântările din 
perioada ce ne stă înainte: „Să postim post primit, bineplăcut Domnului, postul cel 
adevărat este înstrăinarea de răutăţi, înfrânarea limbii, lepădarea mâniei, depărtarea 
de pofte, de clevetire, de minciună şi jurământ mincinos”. 


Sfântul loan Gură de Aur spune: „Postiţi? Arătaţi-mi-o prin fapte. Cum? De vedeți 
un sărac, aveţi milă de el; un dușman, împăcaţi-vă cu el; un prieten înconjurat de 
un nume bun, nu-l invidiați! Nu numai gura şi stomacul vostru să postească, ci şi 
ochiul, şi urechile, şi picioarele, şi mâinile voastre, şi toate mădularele trupului 
vostru. Mâinile voastre să postească rămânând curate și de furt şi de lăcomie. 
Picioarele, nealergând la privelişti urâte şi în calea păcătoşilor. Ochii, neprivind cu 
ispitire frumusețile străine... Gura trebuie să postească de calomnii şi de alte vorbiri 
ruşinoase!” 


Puterea binelui 


AL treilea pas duhovnicesc din Evanghelia Duminicii Izgonirii lui Adam din Rai 
este milostenia. 


În lumea aceasta toate pier, se şterg, se dărâmă, se prefac, numai binele făcut ră- 
mâne. Dacă pierim noi, binele făcut rămâne aici pe pământ, în amintirea şi spre 
folosul generaţiilor viitoare, fiind cheia cu care se deschide Împărăţia cerurilor. 
Dacă pe pământ se şterg albiile vechi ale râurilor, se rotunjesc colţurile stâncilor, se 
dărâmă munţii, se înlocuiesc şi înnoiesc roadele înțelepciunii omeneşti, se pot 
şterge literele cărților sau slovele săpate adânc în piatră, binele săvârşit şi fapta cea 
bună împlinită rămân! 


Puterea binelui este uriașă, trecând dincolo de moarte, întrucât binele este izvorât 
din dragostea creştină, după cum mărturisesc cuvintele apostolului: Dragostea nu 
piere niciodată! (1 Corinteni 13, 8). 


Fapta cea bună este cea cu care mergem înaintea Mântuitorului Hristos, căci atunci 
EI va răsplăti fiecăruia după faptele sale. Atunci vor fi răsplătiți cei drepți, întrucât 
au înfăptuit binele, săturând pe cei flămânzi, adăpând pe cei însetaţi, adăpostind pe 
cei străini, îmbrăcând pe cei goi, cercetând pe cei bolnavi şi în necazuri şi va osân- 
di pe cei nedrepți şi păcătoşi, întrucât n-au făcut binele. 


Pentru a ne convinge de puterea binelui şi că săvârşirea lui este posibilă din partea 
oricui, amintim cuvintele Mântuitorului: „Şi cel ce va da de băut unuia dintre aceşti 
mici numai cu un pahar cu apă rece, în nume de ucenic, amin grăiesc vouă: nu îşi 
va pierde plata sa!” (Matei 10, 42). Comorile nestricăcioase sunt faptele noastre 
bune, ele fiind martorii noștri care vor mărturisi pentru noi la judecata viitoare. 


Unicul criteriu cu care judecă Dumnezeu este cât de mult am iubit pe cel din jurul 
nostru. Pentru a putea iubi pe cineva, trebuie să punem frâu patimilor interioare, 
egoismului interior. Postul, rugăciunea şi faptele bune formează calea prin care se 
pot înfrânge acestea. 


Sfântul Maxim mărturisitorul, vorbind despre iubire, spune: Lucrarea iubirii în- 
seamnă facerea de bine din tot sufletul faţă de aproapele nostru, îndelunga răbdare 
pe care o arătăm față de el, de asemenea și folosirea prudentă a lucrurilor. Dis- 
poziția iubirii nu se arată doar prin darul de bani, ci mult mai mult prin tran- 
smiterea cuvântului duhovnicesc şi prin slujirea trupească. 


Evanghelia de astăzi se încheie cu un cuvânt foarte realist: „Unde va fi comoara ta, 
acolo va fi şi inima ta” (Matei 6, 21). 


Sfântul Efrem Sirul, într-una dintre cuvântările sale, ne spune: „Pentru aceea, nici 
nu ne-am învăţat a strânge comori pe pământ, unde molia şi rugina le pierde şi furii 
le sapă şi le fură” (Matei 6, 19), „ci unde este comoara ta, acolo va fi şi inima ta” 
(Matei 6, 21). Însă bine este cuvântat Dumnezeu, care ne-a dat nouă tărie împotriva 
nevăzuţilor vrăjmaşi, iar Sfântul Vasile cel mare ne învaţă: „Să ştii că inima ta este 
ogorul Domnului. Cultivă-l cu învățăturile cerești şi nu îngădui să fie semănată 
neghină în țarina Domnului. Aşadar, dacă în felul acesta vei veghea, vei putea 
ajunge uşor la desăvârşire”. 


Duminica aceasta ne învaţă să nu ne lăsăm amăgiţi de vicleanul diavol, pentru a nu 
fi şi noi alungați din Rai. Depinde numai de faptele noastre dacă vom petrece 
veşnicia împreună cu sfinţii lui Dumnezeu sau dacă vom avea parte de o judecată 
înfricoşătoare. Să ne analizăm gândurile, frământările, ideile de zi cu zi şi să ve- 
dem cui slujim. Să slujim şi să ne închinăm cu dragoste lui Dumnezeu! 


“Să nu întorci faţa Ta de la sluga Ta ...” - Predici ale cuviosului loan 
Krestiankin la intrarea în Postul mare trecând prin Duminica iertării: “Nu 
are nevoie Dumnezeu de făţărnicia noastră... Nu va primi Domnul 
numeroasele noastre metanii până la pământ dacă în inima noastră vor 
continua să existe supărarea pe fratele, răutatea şi duşmănia faţă de 
aproapele” 

Invăţătură în Duminica lertării - “Să nu întorci faţa Ta de la sluga Ta; când 
mă necăjesc degrab mă auzi!“ 


Cu aceste cuvinte pătrunse de durere filială, iubiți părinţi, fraţi şi surori în Domnul, 
Sfânta Biserică, astăzi la dumnezeiasca slujbă de seară, se adresează către 
Dumnezeu. Şi fiecare dintre cei ce stau aici, fără îndoială, a simţit în inima sa 
aceste cuvinte ca pe o adresare personală a sa către Dumnezeu. 


Nu întoarce faţa Ta, milostive Doamne, de la noi! - cerem toţi. Dar această milă a 
lui Dumnezeu noi trebuie să o merităm. La chemarea Bisericii noastre ortodoxe ne- 
am adunat în această sfântă seară în biserică pentru ca în ajunul Postului mare să 
cerem binecuvântarea lui Dumnezeu pentru intrarea cu vrednicie pe tărâmul rugă- 
ciunilor sporite şi al pocăinţei. 


Ne-am adunat, pentru ca, după sfântul obicei, rânduit în vremurile de demult, în- 
chinându-ne unul altuia din adâncul inimilor noastre, să iertăm jignirile şi greşelile 
reciproce. 


De acest lucru avem nevoie dacă vrem să trăim cu Domnul şi cât timp ne aflăm pe 
pământ, şi când ne vom muta în viaţa veşnică. Toţi ne dorim veşnica mântuire. Dar 
aceasta este cu putință numai în cazul, în care nu va exista în inima noastră 
supărare; nu va exista îndârjire reciprocă, a unuia împotriva altuia, osândire, ură 
reciprocă. 


Este cu putinţă numai atunci când în inima noastră va fi pace - acest bun preţios şi 
sfânt, pe care ni-l dăruieşte Mântuitorul Hristos. 


Dar pentru aceasta, aşa cum bine ştiţi toţi, trebuie şi să îi iertăm pe cei care ne-au 
jignit, şi să cerem iertare celor pe care noi cu voie sau fără de voie 1-am nedreptăţit. 


Altfel, zadarnice vor fi toate ostenelile noastre în postul care se apropie. Nu va 
primi Domnul numeroasele noastre metanii până la pământ dacă în inima noastră 
vor continua să existe supărarea pe fratele, răutatea şi duşmănia faţă de aproapele. 


Nu va auzi Domnul nici rugăciunile noastre cu lacrimi şi nici suspinele noastre, 
înălțate către EI ca să ne miluiască, dacă nu se ating de conştiinţa noastră cuvintele 
Mântuitorului: De veţi ierta oamenilor greşalele lor, ierta-va şi vouă Tatăl vostru 
cel Ceresc (Matei 6,14). 


Domnul spune: „lartă!“. Atunci şi tu vei avea dreptul să îţi ceri iertare. Domnul 
spune: „Nu îl jigni, ci iubeşte-L pe aproapele tău!” Dar cât de des iubim numai pe 
unii dintre cei care ne înconjoară, iar alteori pe nimeni nu iubim! Vedem la oameni 
numai defectele lor şi în chip nemilos îi osândim. 


Și doar noi trebuie să ne iubim unul pe altul, căci această iubire, după cuvântul lui 
Hristos, este semnul distinctiv al adevăraţilor creştini: Intru aceasta vor cunoaşte 
toţi că sunteţi ucenicii Mei, dacă veţi avea dragoste unii faţă de alţii (loan 13,35). 


Ziua de astăzi, dragii mei, este ziua verificării maturității noastre duhovniceşti, ziua 
auto-verificării noastre aspre, în care vom vedea dacă suntem capabili să îl urmăm 
pe Hristos, împlinind toate poruncile Lui. Mulţi dintre noi din propria lor 
experienţă de viaţă ştiu bine că a ierta este mult mai uşor decât a cere tu însuţi 
iertare celui pe care l-ai jignit. Aici mândria noastră ne împiedică să recunoaştem 
că suntem vinovaţi. 


Mulţi credincioşi iubesc această sfântă seară. Cu bucurie vin degrabă la biserică 
pentru a participa la ritualul iertării. Dar toţi, oare, îşi închipuie clar ce răspundere 
luăm noi asupra noastră? Căci, din păcate, nu rareori acest ritual înduioşător la unii 
dintre noi poartă nuanţa împlinirii formale a iertării reciproce. 


Ne-am apropiat unul de altul, am rostit: „lartă-mă!” - şi cu un zâmbet chiar ne-am 
sărutat, iar în inimă în acelaşi timp nimic nu s-a schimbat. Pica purtată, duşmănia, 
aceleaşi au şi rămas. Nu aceasta, dragii mei, aşteaptă Domnul de la noi. El aşteaptă 
ca în această sfântă seară să se deschidă inimile noastre pentru dragoste reciprocă 
sinceră. Aşteaptă ca, biruind cu ajutorul Lui mândria din noi, să găsim în noi putere 
şi cu inima curată şi cu sufletul deschis să ne apropiem de cel pe care l-am jignit şi 
să zicem: „lartă-mă pentru Dumnezeu!” 


Aşteaptă ca noi Să Smulgem din inimile noastre şi îndârjirea reciprocă, şi 
osândirea reciprocă, şi tot ceea ce ne întinează şi ne îndepărtează de Dumnezeu. 


Dar suntem noi, oare, capabili să iertăm întocmai aşa cum cere dreptatea lui Du- 
mnezeu? Să ştiţi că nu are nevoie Dumnezeu de fățărnicia noastră. Dumnezeu are 
nevoie ca noi să fim gata - să nu osândim pe nimeni, afară de noi înşine, pe toți să 
îi iubim şi tuturor să iertăm. Are nevoie de hotărârea noastră ca în postul, care 


începe deja mâine, să renunțăm la păcatele, pe care le-am acumulat, poate, de-a 
lungul multor ani. 


Dacă cu această stare sufletească am venit astăzi aici, atunci putem uni vocile 
noastre cu sunetele corului bisericesc şi cu toată puterea posibilităţilor noastre du- 
hovniceşti să strigăm către Dumnezeu: Să nu întorci faţa Ta de la sluga Ta... Eu 
sunt al Tău, Doamne! Şi Te rog, degrab mă auzi! (ci. Psalmul 142, 7). 


Dar înainte de a cere iertare unul altuia, 

> trebuie să cerem iertare Domnului pentru faptul că L-am răsplătit cu o 
aspră nerecunoştință şi pentru chinurile Lui de pe Golgota, şi pentru 
moartea Lui pe cruce, pe care El le-a îndurat pentru răscumpărarea 
păcatelor noastre. Pentru faptul că avem atât de puţină dragoste faţă de EI. 

— Trebuie să cerem iertare Maicii Domnului, că pentru a noastră mântuire 
Fiul Ei a fost răstignit pe Cruce. Iar noi cu păcatele noastre Îl răstignim în 
continuare, pricinuind răni şi inimii Sale de Maică. 

— Trebuie să îi iertăm nu numai pe cei care sunt prezenţi aici, ci şi pe cei care 
se află în momentul de faţă departe de noi, şi pe cei care au plecat deja în 
veşnicie. Noi înşine trebuie să iertăm şi Să îi rugăm şi pe ei să ne ierte pe 
noi. 


lar Domnul va duce până la inimile lor pacea, pe care numai El o poate da. Şi 
această pace (a iertării reciproce) va vindeca şi sufletele lor, şi sufletele noastre. 


Dă-ne, Doamne, Să simţim astăzi pacea Ta binecuvântată, care se dă numai în 
cazul iertării reciproce sincere şi cordiale. 


Să nu întorci faţa Ta... (cf. Psalmul 142, 7). Un duh trist de rugăciune se aude în 
această adresare minunată a sufletului păcătos către Dumnezeu. Şi sufletele noastre 
suferă. Căci noi ne adunăm în zilele Postului mare să ne curăţim sufletul nostru de 
tot ce este păcătos. Dar cât de mult este în noi tot ceea ce ne depărtează de Dumne- 
zeu! 


Și totuşi - Dumnezeule milostiv, să nu întorci faţa Ta...! Deşi suntem foarte 
păcătoşi, totuşi noi Te iubim, noi către Tine năzuim! Noi suntem neputincioşi şi cu 
trupul, şi cu duhul - şi de aceea degrab ne auzi pe noi (cf. Psalmul 142,7)! 


Omul este alcătuit din trup şi suflet, de aceea şi Postul mare, care începe mâine, 
trebuie să fie îndoit. Pentru trup - înfrânare de la mâncarea de dulce, iar pentru 
suflet - înfrânare nu numai de la faptele rele, ci şi de la gândurile şi dorinţele rele. 


Fiecare dintre noi să îşi cerceteze cu toată severitatea viaţa trăită. Inima noastră să 
înceapă să palpite din pricina conştiinţei păcătoşeniei noastre şi să strige: „Milos- 
tive, miluieşte-mă pe mine, cel căzut!” 


Ziua de astăzi a fost precedată de trei săptămâni de pregătire, în cântările şi rugă- 
ciunile cărora s-a dezvăluit înaintea noastră învăţătura Bisericii despre importanţa 
pocăinţei. 


Noi trebuie să intrăm în post cu acea stare sufletească, în care toţi oamenii, cu care 
ne vom întâlni, să ne fie dragi şi simpatici, ca nişte fraţi. 


Iar pentru aceasta mai întâi de toate fiecare să se cerceteze pe sine cu toată 
severitatea, cu toată cruzimea propriei şi dreptei sale judecăţi. Şi vei înţelege că, 
vai, cât de departe eşti de viaţa trăită după poruncile evanghelice şi nu ai nici un 
drept nici să te superi pe cineva, nici să te cerţi, nici cu atât mai mult Să jigneşti 
pe cineva. 


Aşadar, dă zor mai iute ca în această zi, special rânduită de Sfânta Biserică pentru 
curățirea conştiinţei tale, să te împaci cu toţi. la hotărârea ca de azi înainte să nu 
superi pe nimeni şi să nu te superi pe nimeni. 


Te pregăteşti în Postul mare prin plecarea genunchilor şi poate, chiar cu lacrimi să 
îl rogi pe Domnul să te ierte. artă mai întâi tu! 


Și în încheiere şi eu din partea fraților vă rog pentru Domnul: iertaţi-ne şi nouă 
toate cu câte v-am jignit sau v-am supărat! În numele întregii obşti a sfintei noastre 
mănăstiri, tuturor deopotrivă, atât enoriaşilor, cât şi pelerinilor, celor apropiaţi şi 
celor de departe vă cer iertare dacă am greşit faţă de voi cu cuvântul, cu lucrul, cu 
gândul şi cu toate simţurile noastre sufleteşti şi trupeşti. Dumnezeu cu harul Său să 
ne ierte şi să ne miluiască pe toţi. Amin. 


Ro 2 


Invăţătură în Duminica lertării 


În numele Tatălui şi al Fiului şi al Sfântului Duh! 


Slavă Ţie, Doamne! Incă ne-am învrednicit să ajungem la sfântul post; încă ni se 
mai dă timp să ne dezmeticim din beţia vieţii păcătoase, când Domnul este gata să 
ne primească în braţele părinteşti ale milei Sale. 


Deja trei săptămâni am strigat în rugăciune către Domnul: „Uşile pocăinţei deschi- 
de-mi mie, Dătătorule de viaţă!”. 


ŞI iată, a venit această vreme mântuitoare. Ne aflăm în pragul Sfântului şi marelui 
Post - al tărâmului pocăinţei noastre şi al milostivirii Domnului faţă de noi, păcă- 
toşii, care ne căim. Să ne apropiem, aşadar, dragii mei, cu îndrăzneală şi să păşim 
cu dorință pe acest tărâm mântuitor. În marile şi mântuitoarele zile ale Postului 
prin rugăciunile deja alcătuite, prin post, prin taina pocăinței, Mântuitorul - 
Domnul e gata să ne ridice, iar din adâncul păcatului şi să ne facă făpturi noi. lar 
Sfânta Biserică - maica noastră, ca o educatoare înţeleaptă treptat ne-a pregătit 
pentru nevoinţa postului prin cântări de umilinţă şi citirea rugăciunilor bisericeşti, 
prin trecerea noastră de la mâncarea cu carne şi cu peşte la cea cu brânză, iar de la 
cea cu brânză la cea vegetală, încurajându-ne prin exemple din Evanghelie şi din 
viețile sfinților. 


Y Aproape din primele zile ale noului an am auzit chemarea Botezătorului 
Domnului loan: Pocăiţi-vă, că s-a apropiat Împărăţia Cerurilor (Matei 
4,17); apoi a început să răsune propovăduirea Mântuitorului însuşi despre 
aceeaşi pocăință. 


V În pilda vameşului şi a fariseului am auzit cum trebuie să ne rugăm, ca 
Domnul să asculte rugăciunea noastră. 

V În povestirea fiului risipitor a stat în fața noastră exemplul milostivirii 
nesecate a lui Dumnezeu către păcătosul care se pocăieşte. 

V. În cele citite despre Înfricoşata Judecată am aflat ce ne aşteaptă dincolo de 
mormânt şi cum trebuie să trăim aici pe pământ, ca învierea în veşnicie să 
nu devină plângere târzie şi chin. 

Y Iar în Evanghelia de astăzi ni s-a vorbit despre cea mai scurtă cale a 
mântuirii: lertaţi şi veţi fi iertaţi (Luca 6, 37). 


Toată această rânduială înţeleaptă şi mântuitoare a vieţii an de an ni se aminteşte în 
Biserică. De ce, dar, dragii mei, mulţi dintre noi deseori rămân surzi la aceste 
adevăruri clare şi vădit mântuitoare? Cred că pricina constă în faptul că noi nu 
înţelegem destul de profund şi nu acceptăm în inimă ceea ce cere de la noi, ceea ce 
ne dăruieşte şi ne făgăduieşte nouă postul. 


Ce cere el? Postul cere de la noi pocăință şi îndreptarea vieţii. 


Ce dăruieşte el? lertarea tuturor păcatelor noastre şi întoarcerea tuturor milelor lui 
Dumnezeu. 


Ce ne făgăduieşte el? Bucurie întru Duhul Sfânt aici şi fericire dincolo în veşnicie. 


Este de ajuns să acceptăm toate acestea nu numai cu mintea rece, ci cu inima 
fierbinte, vie, ca totul în viaţa noastră să învieze. Vom învia şi noi înşine, râvnind 
la legătura vie cu Dumnezeul Cel viu. Şi postul va fi acea cărăruie care ne va duce 
la o fericire necunoscută până acum. lar acele necazuri şi strâmtorări, care ne stau 
înainte, nu sunt piedici către mântuire, ci însăşi calea cea mântuitoare, poruncită 
nouă de Hristos. 


Dar, intrând în zilele Sfântului şi marelui Post, înainte de a sta înaintea feţei lui 
Dumnezeu cu pocăință pentru greşelile noastre, trebuie să înviem în inimă legea 
cea mântuitoare - iertaţi şi veţi fi iertaţi. Aceasta este singura condiţie, fără de care 
iertare pentru noi nu poate fi. De veți ierta oamenilor greşalele lor, ierta-va şi 
vouă Tatăl vostru cel Ceresc; iar de nu veţi ierta oamenilor greşalele lor, nici 
Tatăl vostru nu vă va ierta greşalele voastre (Matei 6,14-15). 


Să luăm aminte, dragii mei, la aceste cuvinte cu atenţie, pătrunzându-le sensul, să 
dăruim iertare celor ce ne-au greşit şi nu din vârful limbii, ci să eliberăm inima 
noastră de greutăţile şi întunericul jignirilor, al bănuielilor, care precum un zid de 


nepătruns cresc între noi şi Dumnezeu. Inima trebuie să rostească iertarea deplină 
şi desăvârşită nu numai pentru cei ce ne-au jignit, dar şi pentru toţi cei ce ne urăsc, 
ne osândesc, ne clevetesc, pentru toţi, toți cei ce ne fac nouă orice fel de rău. 
Trebuie să fim pătrunşi de gândul că toate acestea Domnul ni le trimite pentru 
urcuşul nostru duhovnicesc, ca mijloace de încercare, de îndreptare şi de 
desăvârşire. lar astăzi iubirea cea atotiertătoare a lui Dumnezeu ne aşteaptă pe noi, 
pe cei ce am iertat şi pe cei iertaţi, pe cei nedreptățiţi şi pe cei ce am nedreptăţit, ca 
pe toți fiii Săi să îi acopere cu milă, ca ei să simtă adierea împărăției cereşti în 
sinea lor. 


Pare atât de simplă şi de accesibilă calea mântuirii. Şi ea depinde numai de noi 
înşine. Potoleşte-ţi inima neîmpăcată, treci de la sentimentele neîmpăcate la milă, 
la compătimire şi la iubire, înfrânează-ţi egoismul şi iubirea de sine. Şi gata. Eşti 
mântuit! 


Duminica iertării este o mare zi cerească, dumnezeiască. Sfânta Biserică a rânduit 
în această zi să ne iertăm unul altuia greşelile. Şi, dacă toţi ne-am alipi cu inima de 
făgăduinţa acestui lucru, în această zi comunităţile creştine s-ar transforma cu 
adevărat în comunități ale Raiului şi pământul s-ar uni cu cerul. lubirea lui 
Dumnezeu şi iubirea omenească, întâlnindu-se, ar da naştere la o asemenea bucurie 


pascală, în pragul nevoinţei postului, încât ea ar deveni un izvor de puteri pe tot 
tărâmul postului. 


Dar, oare, ştim noi Să iertăm? Putem noi, oare, să iertăm cu adevărat? Ne vedem 
noi, oare, neputinţele şi greşelile noastre faţă de aproapele ca să rostim sincer 
cuvintele: „lartă-mă pe mine, păcătosul“? La aceste întrebări toţi, fără vreo 
excepţie, trebuie să ne răspundem singuri. 


Căci, dacă după cuvântul apostolului Iacov: Dacă aveți râvnire amară şi zavistie 
în inimile voastre, nu vă lăudaţi, nici nu minţiți împotriva adevărului. 
înțelepciunea aceasta nu vine de sus, ci este pământească, trupească, demonică. 
Deci, unde este pizmă şi zavistie, acolo este neorânduială şi orice lucru rău. lar 
înțelepciunea cea de sus întâi este curată, apoi paşnică, îngăduitoare, 
ascultătoare, plină de milă şi de roade bune, neîndoielnică şi nefăţarnică. Și 
roada dreptăţii se seamănă întru pace de cei ce lucrează pacea (Iacov 3,14-158). 


Toţi avem nevoie de iertare, de mila lui Dumnezeu. Pentru a nu fi în zadar 
osteneala şi nevoința noastră în ceea ce priveşte postul, astăzi trebuie să 
conştientizăm toţi că darul nostru poate fi respins de Dumnezeu dintr-o singură 
pricină - nu am îndeplinit chemarea la iubire, nu ne-am împăcat, nu am iertat din 


toată inima. Încă îmi amintesc îndemnul Mântuitorului însuşi către noi: Dacă îţi vei 
aduce darul tău la altar şi acolo îţi vei aduce aminte că fratele tău are ceva 
împotriva ta, lasă darul tău acolo, înaintea altarului, şi mergi întâi şi împacă-te cu 
fratele tău şi apoi, venind, adu darul tău (Matei 5, 23-24). Iertarea jignirilor! Dar de 
unde mai vin şi ele, aceste jigniri? 


Rădăcina tuturor relaţiilor noastre nefrăţeşti: a certurilor, a duşmăniei, a mâniei - se 
ascunde în inima noastră iubitoare de sine. Iubirea de sine hrăneşte mândria şi 
zavistia. Din ele cresc toate celelalte patimi. Să lupţi cu ele nu este uşor, dar este 
necesar, altfel mântuirea noastră este cu neputinţă. Deci, unde este pizmă şi 
zavistie, acolo este neorânduială şi orice lucru rău (Iacov 3,16) - ne aminteşte 
apostolul Iacov. 


Dragii mei! Acum este vremea potrivită, acum este ziua mântuirii. AStăzi este 
primăvară în Suflete! Să râvnim, dar, de acum înainte la mântuire, la curățirea 
inimii noastre. Harul lui Dumnezeu aşteaptă voinţa noastră, ca să ne ajute pe 
noi, cei slabi şi neputincioşi. Să dorim mântuirea, Să răspundem la iubirea şi 
chemarea lui Dumnezeu prin a fi pe placul Său prin însăşi viaţa noastră. 


Să ne sârguim să avem în memoria inimii faptele şi roadele căderilor noastre, care 
duc la veşnica pieire. 
— Am căzut prin gustarea din rodul oprit - să ne silim a ne ridica prin postul 
cel poruncit. 
Am căzut prin îngâmfare - să ne ridicăm prin blândeţe şi umilire de sine. 
Am căzut de la faţa lui Dumnezeu prin ne-pocăinţă - să ne întoarcem la El 
prin lacrimi de căinţă. 
Pierim prin nepăsare şi uitare de Dumnezeu - să înviem prin grija pentru 
mântuire şi prin frica de Dumnezeu. 


Să ne sârguim să ne eliberăm de toate aceste curse, prin care ne prinde pe noi, cei 
vii, satana în voia sa, despărțindu-ne de Dumnezeu. Să ascultăm glasul lui 
Dumnezeu, care prin apostolul ne trezeşte din somnul morţii: Este chiar ceasul să 
vă treziţi din somn. Noaptea e pe sfârşite; ziua este aproape. Să lepădăm dar 
lucrurile întunericului şi să ne îmbrăcăm cu armele luminii (Romani 13,11-12). lată 
acum vreme potrivită, iată acum ziua mântuirii (2 Corinteni 6,2). 


Deşteaptă-te cel ce dormi şi te scoală din morţi şi te va lumina Hristos! (Efeseni 
5,14). Amin. 


Cuvânt la ritualul iertării 


Postul mare este vremea rugăciunilor noastre stăruitoare, în care noi Îl vom ruga pe 
Dumnezeu ca El să primească pocăinţa noastră şi să ierte păcatele noastre. Îl vom 
ruga stăruitor pe Domnul ca El cu mila Sa să întărească puterile noastre slabe pe 
calea către viaţa veşnică. În aceste zile ale mântuitorului post vom căuta iertarea 
noastră de păcatele, care la toţi, din nefericire, sunt în mulţime mare. 


În numele Tatălui şi al Fiului şi al Sfântului Duh! 


Din mila lui Dumnezeu, iubiţi fraţi ai mănăstirii noastre, şi toţi enoriaşii noştri 
permanenţi şi pelerinii, care aţi venit, stăm iarăşi împreună „la porţile” Sfântului 
Post. Şi ne-am adunat aici în această sfântă seară la înduioşătorul ritual al iertării 
reciproce. Mâine, după cum toţi bine ştiţi, începe Postul mare. Vremea lucrării 
binecuvântate şi mântuitoare, a ostenelilor deosebite, sporite pentru ca noi să ne 
refacem duhovniceşte şi întru curăția inimii să întâmpinăm şi să proslăvim 
luminata înviere a lui Hristos. Dar nu se poate să pornim la această lucrare fără să 
ne împăcăm unul cu altul. 


Postul mare este vremea rugăciunilor noastre stăruitoare, în care noi Îl vom ruga pe 
Dumnezeu ca El să primească pocăinţa noastră şi să ierte păcatele noastre. Îl vom 
ruga stăruitor pe Domnul ca El cu mila Sa să întărească puterile noastre slabe pe 
calea către viaţa veşnică. În aceste zile ale mântuitorului post vom căuta iertarea 
noastră de păcatele, care la toţi, din nefericire, sunt în mulțime mare. Aici sunt şi 
păcatele noastre vădite, săvârşite de noi în ochii celor din jur, şi păcatele ascunse, 
manifestate în gândurile şi intenţiile noastre şi ştiute numai de Dumnezeu. În aceste 
zile ale Postului mare Îl vom ruga cu lacrimi, Îl vom ruga stăruitor pe Dumnezeu 
să ne ierte. 


Dar noi, dragii mei, trebuie să merităm ca Domnul să audă aceste rugăciuni ale 
noastre, ca să ajungă la urechile Lui suspinele sufletului nostru. lar pentru aceasta 
mai întâi de toate trebuie să învăţăm noi înşine să îi iertăm pe cei apropiaţi ai 
noştri. 


Aceasta o cere de la noi dreapta judecată a lui Dumnezeu. Despre aceasta ne 
aminteşte legea dreptății lui Dumnezeu. lar ea este atât de simplă: De nu veţi ierta 
oamenilor greşalele lor, nici Tatăl vostru nu vă va ierta greşalele voastre (Matei 
6,15). Cu măsura cu care măsuraţi, vi se va măsura (Matei 7, 2). Judecata este fără 
milă pentru cel care n-a făcut milă (Iacov 2,13). 


Dumnezeu, dragii mei, este milostiv, dar este şi drept. Deci, înainte de a-L ruga pe 
Dumnezeu să ne ierte, noi înşine trebuie să îi iertăm pe cei apropiaţi ai noştri, care 
au greşit față de noi. Şi, dacă nu facem aceasta, atunci, oricât de profundă şi de 
sinceră ar fi pocăinţa noastră, nu ne va ierta Domnul. Ca aceasta să nu ni se 
întâmple, trebuie să învăţăm să iertăm aşa încât să nu purtăm pică. Dreptatea lui 
Dumnezeu cere ca noi să smulgem din adâncul inimilor noastre chiar şi urmele 
jignirii pricinuite nouă cândva, ca niciodată să nu iasă la suprafaţă în memoria 
noastră amintiri dureroase şi sentimente rele faţă de prigonitorii noştri. Altfel, cum 
vom îndrăzni să socotim faptul că Dumnezeu pe noi, care în decursul vieţii noastre 
la nesfârşit Îl supărăm, ne va ierta şi ne va primi în împărăţia Sa cerească? 


Dar iată, tocmai acest lucru - să îl ierți cu adevărat pe aproapele tău - pentru mulți 
dintre noi este cel mai greu moment din lucrarea noastră duhovnicească. Noi 
suntem capabili să ne căim pentru păcatele noastre grele, cumplite; suntem capabili 
ca, biruind în noi ruşinea, să dezvăluim înaintea duhovnicului la spovedanie rănile 
pline de puroi ale sufletului nostru. Dar a-l ierta din toată inima, sincer şi cu 
dragoste pe omul care ne-a jignit - pentru mulți dintre noi este cea mai grea 
nevoinţă. Însă a nu o săvârşi, prietenii mei, este cu neputinţă! 


Pornind pe calea postului, trebuie să îndeplinim datoria noastră de creştini: să 
cerem iertare celor apropiaţi pentru jignirile noastre, pe care noi, poate, le-am adus 
cuiva şi din toată inima să îi iertăm pe toţi cei care cândva ne-au jignit pe noi. 
Repet, pentru unii este greu să facă acest lucru. Este greu, dar este necesar! însă 
acela dintre noi, care a învăţat acest lucru uşor, care este capabil să se închine 
aproapelui său, cerându-i iertare, şi el însuşi din adâncul inimii sale îi iartă pe toţi, 
acela - după cuvântul Sfântului Grigorie de Nyssa - are îndrăzneală să spună în 
rugăciunea sa Domnului: „Tatăl meu ceresc, eu am îndeplinit ceea ce Tu îmi 
porunceşti să fac. Îndeplineşte şi Tu ceea ce făgăduieşti să faci. Eu am iertat toate 
greşelile şi nedreptăţile şi, alergând la Tine întru pocăinţa mea, aştept ca şi Tu, 
potrivit făgăduinţei Tale, să îmi ierți mie greşelile mele nenumărate”. 


Dar nu uitaţi că o asemenea îndrăzneală poate avea numai acela care el însuşi iartă. 
Căci tocmai pentru ca să ne iertăm reciproc unul pe altul, ne-am şi adunat astăzi 
aici. ŞI, de aceea, să ne cercetăm, dragii mei, să vedem dacă suntem gata să să- 
vârşim întocmai aşa cum cere dreptatea lui Dumnezeu acest ritual înduioşător al 
iertării reciproce. 


Nu vor fi, oare, închinăciunile noastre reciproce şi cuvintele noastre de iertare doar 
o îndeplinire formală a ritualului întemeiat încă de Biserica primară? Temeţi-vă, 
dragii mei, de această răceală a inimii, temeti-vă de fățărnicia voastră! Nu uitaţi că 


mâine trebuie să începem nevoinţa marii lucrări - a curăţirii sufletului şi a inimii de 
păcate. In Împărăţia cerească II vor vedea pe Dumnezeu numai cei curaţi cu inima. 
Aşadar, nu vă murdăriți inima voastră cu făţărnicia! 


Acum o clipă am auzit la dumnezeiasca slujbă prochimenul mare şi, fără îndoială, 
fiecare dintre noi s-a rugat în taină în inima sa: „Să nu întorci faţa ta de la sluga 
Ta; când mă necăjesc degrab mă auzi. la aminte spre sufletul meu, şi-l mân- 
tuieşte pe el“ (Prochimenul Postului mare). 


De un duh trist de rugăciune este pătrunsă această minunată cerere, adresare a 
sufletului nostru către Dumnezeu. Ea trebuie să fie în concordanţă cu starea noastră 
lăuntrică în ajunul intrării în Postul mare. 


Și încă cu trei săptămâni înainte de această zi, începând din Săptămâna vameşului 
şi a fariseului, Biserica a făcut să răsune urechile noastre de o cântare profundă ca 
conţinut: „Uşile pocăinţei deschide-mi mie, Dătătorule de viaţă“. Aceste cuvinte 
trebuie să se smulgă cu rugă fierbinte din sufletul nostru: „Doamne, deschide-mi 
mie uşile pocăinţei!”. 


Deschide-mi Tu uşa pocăinţei, pentru că eu sunt atât de păcătos încât nu sunt în 


Stare să fac aceasta pentru mine. Eu, întinându-mă cu păcatele, atât de tare am 
închis aceste uşi încât acum, fără ajutorul Tău, Doamne, nu le pot deschide. 
Sufletul meu tinde către curăţie, către dreptate. 


„Că mânecă duhul meu la biserica Ta cea sfântă”, dar „purtând lăcaş al trupului cu 
totul spurcat”. 


Din cauza întinăciunii trupului nostru noi nu putem deschide aceste uşi singuri. Şi 
Il rugăm pe Domnul stăruitor, de multe ori. 


Şi iată, rugăciunea noastră este auzită: mâine se va deschide înaintea noastră 
această uşă a pocăinţei şi noi vom păşi pragul acestei uşi şi mâine vom fi deja 
acolo unde Domnul ne aşteaptă cu pocăinţa noastră. Şi EI ne va da nouă şi ajutor în 
această nevoinţă a pocăinţei. lar noi cerem mai departe: „ci ca un îndurat curăţeşte- 
l pe el cu mila milostivirii Tale”. 


Deşi suntem foarte leneşi în lucrările mântuirii propriului nostru suflet, nu trebuie 
să uităm că în viaţa veacului viitor vor intra numai cei curaţi, cei blânzi, cei 
milostivi. Și sufletul nostru trebuie să fie ca o apă vie, curgătoare, care spală 
murdăria inimii noastre cu lacrimile pocăinţei. 


Învăţaţi „rugăciunea vameşului“! Cât de profundă şi desăvârşită este această 
rugăciune scurtă: Dumnezeule, fii milostiv mie, păcătosului! Ea este străină de 
duhul mândriei şi al îngâmfării. Aceasta este rugăciunea nădejdii profunde în 
faptul că Domnul nu îl respinge pe păcătos şi îi dă putere să se depărteze de viaţa 
plină de păcat şi să înceapă o viaţă nouă, plăcută lui Dumnezeu. 


Rugăciunea vameşului a ieşit dintr-o inimă înfrântă şi nu a fost respinsă de 
Dumnezeu. Vameşul îşi dădea seama de păcătoşenia sa, de nevrednicia sa şi de 
aceea s-a rugat cu smerenie. Şi noi, dragii mei, trebuie să înţelegem că şi noi am 
săvârşit o mulţime de păcate grele, cumplite. Să ne dăm seama, să ne îngrozim de 
purtarea noastră. Şi atunci din pieptul nostru, asemeni lui David, se va smulge 
strigătul: Miluieşte-mă, Dumnezeule, după mare mila Ta (Psalmul 50,1). 


Să ne gândim, dragii mei - ce ne mai împiedică pe noi să deschidem uşile 
pocăinţei? În rugăciunea Sfântului Efrem Sirul, pe care deja am început să o rostim 
la dumnezeieştile noastre slujbe şi o vom rosti tot postul, există minunatele 
cuvinte: „...dăruieşte-mi ca să-mi văd greşelile mele şi să nu osândesc pe fratele 
meu...”. Din păcate, tocmai această capacitate de a ne vedea greşelile noastre 
rareori există în noi şi aceasta, fără îndoială, este principala piedică în deschiderea 
uşilor. Acela care nu îşi simte păcatele sale, începe să observe păcatele celorlalți 
oameni şi cade în păcatul greu al osândirii. De aceea şi cere cuviosul Efrem Sirul: 
„dăruieşte-mi ca să-mi văd propriile mele păcate şi să nu greşesc prin osândirea 
aproapelui”. Acest lucru, dragii mei, trebuie să îl înţelegem bine şi să nu facem 
metaniile pur şi simplu, ci să conştientizăm ce rugăminte adresăm noi lui 
Dumnezeu. 


Trebuie să ne învăţăm Să analizăm mereu propriile noastre fapte şi gânduri. 
Trebuie să ne cunoaştem patimile şi păcatele noastre. Această conştiinţă ne va 
îndemna Să îi cerem lui Dumnezeu ajutor în lucrarea pocăinţei. Doar conştiinţa 
păcătoşeniei noastre ne va ajuta să ne schimbăm viaţa dacă până acum nu ne- 
am pocăit. 


Fie ca din inima noastră să iasă rugăciunea: 


Sfânta Biserică ne deşteaptă din somnul păcatului, ne învaţă, ne îmbărbătează ca 
noi să ţinem cu vrednicie postul cel mântuitor, să spovedim păcatele noastre şi să 
ne împărtăşim cu Sfintele lui Hristos Taine întru bucuria vieţii veşnice. 


Să preţuiţi, dragii mei, îndelunga răbdare a lui Dumnezeu. Să mulţumiţi pentru 
faptul că EI ne-a dăruit să mai intrăm încă o dată în Sfântul şi marele Post. Dar nu 
uitaţi de dreapta judecată a lui Dumnezeu. Să nu ni se întâmple o nenorocire din 
nechibzuinţa noastră. Nu amânaţi pocăinţa şi îndreptarea voastră ca să nu auzim şi 
noi amarele cuvinte ale mâhnirii lui Dumnezeu pentru noi: Depărtaţi-vă de la Mine 
cei ce lucraţi fărădelegea (Matei 7, 23). Nu uitaţi că se va mântui nu cel ce doar cu 
numele este creştin, ci cel care se osteneşte la mântuirea sufletului său. 


Sfânta Biserică voieşte ca fiecare dintre noi să se cerceteze mereu pe sine. Atunci 
îşi va vedea el păcatele. Această cercetare de sine, fără îndoială, îl duce la pocăință, 
îl duce la lacrimile de pocăință. lar lacrimile de pocăință sunt cele mai preţioase 
lacrimi pentru noi, sunt acele lacrimi, despre care se spune în Evanghelie: Fericiţi 
cei ce plâng, că aceia se vor mângâia (Matei 5, 4). După aceste lacrimi de pocăință, 
de obicei, urmează mângâierea şi bucuria. 


lar acum, după ce v-am dat o scurtă învăţătură, potrivită cu ziua de astăzi, din toată 


inima, plină de dragoste sinceră pentru voi, fiii noştri duhovniceşti, vă doresc să 
ieşiţi din biserică cu pace în suflet din conştiinţa faptului că nu avem supărare pe 
nimeni. Să fie linişte şi bucurie în inimile noastre. Şi cu această pace în suflet, din 
mila lui Dumnezeu, să începem mâine nevoinţa Postului mare. 


3 (16) martie 1986 


(din: Arhimandrit loan Krestiankin, Predici la Postul mare, Editura Egumeniţa, 
2016) 


Diac. asist. dr. Eugen Maftei - lertarea cea vindecătoare 


Iertarea din inimă este vindecătoare, şterge orice urmă de invidie, de răzbunare, de 
semeţie sau dispreţ faţă de celălalt şi statorniceşte pacea, liniştea, bucuria şi, odată 
cu acestea, şi sănătatea. Terapiile moderne susțin astăzi ceea ce creștinismul învaţă 
dintotdeauna: iertarea aduce vindecare, nu numai minţii, ci şi trupului. lertând, 
sufletul se ușurează, mintea înlătură tot ceea ce este vătămător şi devine curată, iar 
trupul îşi recapătă puterea. 


Sunt multe lucruri care se petrec în jurul nostru şi care ne deranjează, sunt atitudini 
care nu ne plac, sunt manifestări care lasă de dorit, sunt deprinderi şi mentalități pe 
care am vrea să le schimbăm. 


O problemă cu care ne confruntăm deseori este neputinţa de a ierta. Din nefericire 
am devenit tot mai încrâncenaţi, ne supărăm tot mai des şi din lucruri mărunte, ne 
contrazicem şi insistăm să ni se dea întotdeauna dreptate, asistăm la tot felul de si- 
tuații conflictuale, la lucru, pe stradă şi chiar în familie. 


Cât de mult s-ar schimba lumea dacă am încerca să fim mai îngăduitori, dacă 
am putea să iertăm și să cerem iertare?! A ierta este, în esență, un gest atât de 
simplu, nu presupune nici un efort din partea noastră, ci doar deschiderea inimii 
spre celălalt. 

arătând cât de uşor este să iertăm, spune: „Că ce greutate 
şi ce osteneală este a lăsa noi fratelui nostru greşelile cele uşoare și de nimic 


vrednice, spre a ni se ierta şi nouă cele ale noastre?” Și mai departe zice 
[Domnul]: „Nu am zis să-Mi aduceţi bani, sau țapi, sau post, sau priveghere, ca 
să ziceţi: Nu am Sau nu pot! Ci ceea ce este lesnicios și ușor şi scurt ne-a po- 
runcit, zicând: Tu iartă fratelui tău greșelile lui şi Eu îţi iert pe ale tale!” 


Cu un gest atât de mărunt, de a cere iertare şi a ierta, am putea lua povara de pe 
umerii noștri şi ai celuilalt și am putea schimba chiar viața noastră şi a lui. ŞI totuşi 
nu o facem. De ce este oare aşa de greu? Pentru că ne afectează orgoliul, acest 
ghimpe izvorât din mândrie, care nu ne lasă să ne smerim şi să recunoaştem că 
suntem slabi, şi noi, şi aproapele nostru, că greşim şi noi, şi el, şi că avem nevoie 
de iertare și unii, Și alții. 


Din păcate, nu putem ierta pentru că mereu ne îndreptăţim pe noi înşine: de fiecare 
dată noi avem dreptate, noi suntem ofensaţi, noi renunțăm, noi suferim... Întot- 
deauna găsim argumente pentru a ne justifica, dar nu încercăm niciodată să privim 
şi din perspectiva celuilalt. Și chiar dacă iertăm sau cerem iertare, o facem, de 
multe ori, pentru că ne considerăm generoși, nu pentru că simţim înlăuntrul nostru 
dorința de împăcare. Aceasta este urmarea îndreptăţirii de sine, care izvorăşte din 
lipsa smereniei şi din neputinţa de a ne vedea păcatele, după cum spune avva Moi- 
se: „De nu va avea omul în inima sa cum că este păcătos, Dumnezeu nu-l ascultă 
pe el. Şi l-a întrebat un frate: Ce este aceasta, a avea în inimă că este păcătos? ŞI i-a 
zis lui bătrânul: Cel ce-şi poartă păcatele sale nu le vede pe ale aproapelui său”. 


lertarea este fiica mai mare a dragostei. Cel care iubește, acela şi iartă, acela uită 
nedreptăţile, binecuvântează, face binele și se roagă pentru ceilalți (cf. Matei 5, 44- 
45). Mântuitorul Hristos ne-a arătat în rugăciunea Tatăl nostru în ce măsură 
Dumnezeu ne va ierta păcatele: numai dacă „şi noi iertăm greşiților noștri”. Dacă 
noi nu suntem în stare să iertăm greșelile, puţine şi uşoare, ale fraţilor noştri, cum 
aşteptăm iertare pentru păcatele, multe şi grele, ale noastre? 


Iertarea nu înseamnă însă numai rostirea cu buzele, ci iertarea sinceră, din inimă, 
care presupune uitarea răului făcut şi iubirea celui care a greşit. 


Sfântul loan Gură de Aur sesiza pericolul formalismului în gestul iertării, când 
îi avertiza pe contemporanii săi: „Noi nu trebuie doar să iertăm, ci Să și uităm. 
Nu ierta doar din ascultare față de Dumnezeu, ci din plăcere pentru ceilalți [...]. 
Acela care se împacă cu ceilalți spre a fi lăudat, acela îşi face rău singur”. 


Cum putem ști însă că am iertat din inimă? Răspunsul este simplu: dacă suntem 
împăcaţi, dacă nu avem resentimente sau mustrări de conștiință. Iertarea din inimă 


este vindecătoare, şterge orice urmă de invidie, de răzbunare, de semeţie sau dis- 
preț faţă de celălalt şi statorniceşte pacea, liniștea, bucuria și, odată cu acestea, și 
sănătatea. Terapiile moderne susţin astăzi ceea ce creştinismul învaţă dintotdeauna: 
iertarea aduce vindecare, nu numai minţii, ci și trupului. lertând, sufletul se 
ușurează, mintea înlătură tot ceea ce este vătămător şi devine curată, iar trupul îşi 
recapătă puterea. 


Fără iertare, orice altă virtute este în zadar. Chiar de ne-am ruga, rugăciunea noa- 
stră rămâne stearpă, dacă nu este însoțită de iertare. 


Aşa ne învaţă Sfântul Isaac Sirul când spune: „Sămânţă pe piatră este rugăciunea 
celui care are pomenire de rău asupra fratelui său”. Dacă a ierta este greu, a ierta de 
„şaptezeci de ori câte şapte” (Matei 18, 22), adică, ori de câte ori ne greşeşte aproa- 
pele, ni se pare aproape imposibil. Şi totuşi, aceasta ni se cere, aceasta este calea de 
urmat, dacă vrem să ne asemănăm lui Dumnezeu. 


„A ierta este, în esență, un atribut dumnezeiesc”, scria părintele Nicolae Steinhardt, 
deci cel care poate ierta din inimă, ori de câte ori îi greşește fratele său, acela se 
află pe calea desăvârşirii, asemănându-se lui Dumnezeu, care iubire fiind, nu ne so- 
cotește nouă păcatele cele multe, ci ne iartă de fiecare dată, dacă ne întoarcem cu 
sinceritate şi pocăință. 


Bine ar fi să facem exerciţiul iertării. Vom vedea cum relația noastră cu cei din jur 
se va îmbunătăţi, cum cugetul nostru va deveni curat, cum vom putea să ne rugăm 
din inimă, cum vom dobândi pacea și bucuria, cum însăşi sănătatea noastră sufle- 
tească și trupească se va întări şi Dumnezeu va revărsa peste noi darurile Sale cele 
bogate. 


Mitropolitul Strumitei, Naum - Nevoinţa iertării şi a lepădării de iubirea de 
slavă: “Doar iubirea de slavă, şi fără celelalte patimi, este îndeajuns ca omul 
să se îndrăcească” 


Mitropolitul Strumiţei Naum 


Nici Eu 
nu voi spune vouă... 


Iertare, în fapte 


Că de veţi ierta oamenilor greşealele lor, ierta-va şi vouă Tatăl vostru Cel ceresc; 
lar de nu veţi ierta oamenilor greşealele lor, nici Tatăl vostru nu vă va ierta 
greşealele voastre. Când postiţi, nu fiţi trişti ca făţarnicii; că ei îşi smolesc feţele, ca 
să se arate oamenilor că postesc. Adevărat grăiesc vouă, şi-au luat plata lor. Tu 
însă, când posteşti, unge capul tău şi faţa ta o spală, Ca să nu te arăţi oamenilor că 
posteşti, ci Tatălui tău care este în ascuns, şi Tatăl tău, Care vede în ascuns, îţi va 
răsplăti ţie. Nu vă adunaţi comori pe pământ, unde molia şi rugina le strică şi unde 
furii le sapă şi le fură. Ci adunaţi-vă comori în cer, unde nici molia, nici rugina nu 
le strică, unde furii nu le sapă şi nu le fură. Căci unde este comoara ta, acolo va fi 
şi inima ta. (Matei 6, 14-21) 


Citind pericopa evanghelică de astăzi, îndată am înțeles că Dumnezeu-Omul 
Hristos ne învaţă în ea cum să ne lepădăm de cele trei feluri mai de seamă ale 
patimilor: de iubirea de slavă - cu a ierta şi a cere iertare; de iubirea de plăcere - cu 
postul; şi de iubirea de argint - cu adunarea de bogății în cer. Însă Biserica, după 
cum ştim cu toţii, scoate la iveală nevoinţa iertării şi făureşte o stare harică şi 


sufletească pentru iertare, chiar în această săptămână, înaintea începutului Postului 
Mare. De ce? 


Taina Crucii lui Hristos se află, de fapt, în iertare. Cel ce prin nădejdea de a fi 
părtaş la Crucea lui Hristos vrea să fie părtaş la marea Taină a Învierii lui Hristos, 
acela iartă. Şi dimpotrivă... Dacă nu iertăm aproapelui nostru sau vrăjmaşului 
nostru - totuna, atunci suntem în afara comuniunii euharistice şi de rugăciune cu 
Dumnezeu. lar dacă suntem în afara comuniunii cu Dumnezeu, cum ar avea loc 
lucrarea de curăţire a noastră - curățire ce o aşteptăm să sporească îndeobşte în 
marele Post? Dacă nu începem a ne elibera de patima iubirii de slavă prin a ierta şi 
a cere iertare, în zadar ne va fi nevoinţa împotriva iubirii de plăcere şi iubirii de 
argint. Diavolul nici nu mănâncă, nici nu bea, nici femei (sau bărbaţi) nu are, nici 
bani nu adună, dar este mândru şi iubitor de slavă şi aceasta i-a fost îndestul să 
cadă de la Dumnezeu. Și doar înrobirea prin iubirea de slavă, fără celelalte patimi, 
este îndestulătoare ca omul să se îndrăcească. 


Vedeţi, fiilor, să nu o lungim mult, lucrurile sunt foarte simple: cel ce iartă tuturor 
celor ce i-au greşit, chiar şi celor mai întunecaţi vrăjmași ai săi, are harul 
dumnezeiesc în sine; iar cel ce nu îi va ierta - măcar unui singur om, fie el chiar cel 
mai întunecat vrăjmaș, are diavol în el. lertarea este mărturie că harul dumnezeiesc 
se află de faţă, iar neiertarea este mărturie a înrobirii faţă de diavol. Aproape 
acelaşi lucru este adevărat şi pentru cererea iertării. Cei care sunt la cea de-a doua 
treaptă a creşterii duhovniceşti, luminarea minţii, şi „de-ar vrea” nu ar putea să nu 
ierte. Aceasta ar însemna, de îndată, pecetluirea inimii pentru rugăciunea minții şi a 
inimii. Cei care se află la prima treaptă, curățirea inimii de patimi, sau duc lupta cu 
sine însuşi să ierte ascetic prin fapte şi să ceară iertare sau, din păcate, nu iartă şi nu 
CenieraLe; 


Vă vorbesc de iertarea cea adevărată, iar nu despre o închipuire. lertare adevărată 
are loc atunci când ne rugăm pentru cel ce ne-a rănit (sau despre care credem că 
ne-a rănit datorită înaltei păreri de sine); când nu îl bârfim, osândim şi judecăm pe 
cel care ne-a rănit, și când îl ajutăm în fapte, îi facem bine şi în orice fel căutăm a-i 
cere iertare şi a ne împăca cu cel de ne-a rănit. Aceasta este îndatorirea tuturor 
celor ce se nevoiesc în ascultare, la treapta curățirii inimii proprii de patimi. 
Nevoinţa lor încă este ascetică pentru că, cu cugetul şi cu credinţa ei înțeleg că 
trebuie să 1erte şi se silesc pe sine să ierte, chiar dacă nu simt atunci. Tot aşa ascetic 
cer şi iertare. 


Asta este îndatorirea şi a celor ce se află la treapta de luminare, doar că ei, adesea, 
nu-și închipuie că cineva îi loveşte şi răneşte, ci lovitura se întâmplă aievea, din 


afară, prin oameni, adesea fără o pricină adevărată. La cei ce au darul rugăciunii 
minţii și inimii, după cum știți, diavolul nu are loc de a lovi dinlăuntru, căci inima 
lor este îndestul curățită de patimi. Domnul îngăduie lovitură din afara asupra lor 
ca ei să se desăvârşească înspre două căi cruciforme: şi în iubirea lucrătoare față de 
vrăjmaşi, adică faţă de aproapele, prin facerea de bine, înainte de toate în 
rugăciune; şi în iubirea lucrătoare faţă de Domnul, neîngăduind minţii, din pricina 
trufiei rănite, să pună capăt împărtăşirii cu EI în inimă, împărtăşire ce are loc prin 
rugăciunea minţii și a inimii. Fără iubire lucrătoare şi față de vrăjmași, nu se află 
trecere de la luminarea minţii la îndumnezeire. 


lar acestea sunt faptele celor ce fac parte din lume și spun despre ei că sunt creștini, 
însă care se nevoiesc fără rost (ca să nu spun ceva mai înfricoşător): nu sunt în 
ascultare curată față de părintele duhovnicesc, ci, nepregătiți se conduc de sine în 
viaţa duhovnicească; se îndreptăţesc pe sine, îl bârfesc, învinovăţesc, judecă şi 
osândesc pe cel despre care cred că i-a vătămat; şi dacă toate acestea nu li se par 
îndestul, născocesc mari minciuni şi le răspândesc în jur doar să-i facă rău aceluia, 
iar pe sine să se îndreptăţească. Uită că, orbiţi de iubirea de răzbunare sau de pofte, 
cu cât minciuna este mai mare, cu atât ea este mai uşor de cercetat şi cu atât ei 
înşişi, în loc de a fi vrednici de încredere, se arată foarte îndoielnici în ochii celor 
ce au auzit minciuna. Astfel de oameni nu cer iertare niciodată. Ştiu că trebuie să 
treacă timp ca să poată fi pricepute toate acestea, însă omul e dator să lucreze la 
sinele său şi să se pocăiască în fapt, iar nu să se împotmolească şi mai mult. Cel 
care încă se îndreptățește pe sine şi îi judecă pe ceilalți nu poate cu adevărat să ierte 
şi să ceară iertare. Pentru cei care şi-au închinat viaţa lui Dumnezeu un astfel de fel 
de viețuire înseamnă o înfricoşătoare pierdere de vreme, o mare nerodnicie şi o 
împrejurare în care dau greș. 


Însă cum ar putea să ne devină nevoinţă întemeiată pe cugetare faptul de a ierta și a 
cere iertare, şi nu doar o nevoinţă pe care o facem cu credinţă şi ascultare faţă de 
Evanghelie? Devine o nevoinţă conștientă atunci când ne vom da seama că măsura 
vinovăţiei noastre este Dumnezeu-Omul Hristos şi dreptatea dumnezeiască, iar nu 
omul şi dreptatea omenească. Ce înseamnă acest lucru în viaţa zilnică? Atunci când 
cineva ne va vătăma, tot atunci noi nu cugetăm la dreptatea sau nedreptatea ce a 
făcut, ci mai degrabă vom lua aminte la următoarele lucruri: 
— dacă gândurile, cuvintele şi faptele noastre din acea clipă sunt în egală 
măsură cu ale lui Hristos sau nu? 
— Dacă în mintea și inima mea se întâmplă aceleași lucruri ca şi în mintea și 
inima lui Hristos, într-un astfel de caz? 
= Dacă fac la fel ca şi Hristos cu cei care Îl rănesc? 


Oricum, nu! Oricum departe - până la nemărginire - suntem de toate acestea! Păi, 
iată de unde se iveşte vina noastră, chiar şi vina celor de la treapta de 
îndumnezeire, iar nu ocara pe drept sau pe nedrept pe care ceilalți ne-o aduc... Păi 
iată unde se află şi izvorul nesecat al pocăinţei noastre... De aceea niciodată, dar 
chiar în nici un singur caz, nu avem îndreptăţire când nu cerem iertare şi când nu 
iertăm! 


lar cuvintele din Evanghelie: de nu veţi ierta oamenilor greşalele lor, nici Tatăl 
vostru nu va ierta vouă greşalele voastre, nu trebuie înțelese așa cum le citim, literă 
cu literă, ci aceste cuvinte înseamnă că dacă nu le vom ierta greşelile oamenilor, nu 
că Dumnezeu nu ne va ierta (ferească Dumnezeu de o astfel de hulă!), ci noi înşine 
ne despărțim de harul dumnezeiesc şi noi înșine ne osândim și despărțim de 
Dumnezeu. Nouă înşine nu ne iertăm. 


Să mai adaug la cele pe care le-am spus la început şi anume: doar iubirea de slavă 
şi fără celelalte patimi, este îndeajuns ca omul să se îndrăcească. Să nu vorbim de 
faptul că, dacă nu luăm aminte la iubirea de slavă, toate celelalte nevoinţe pot doar 
să o hrănească şi să o sporească. De aceea Domnul Hristos, în partea lepădării de 
celelalte două feluri de patimi, ne spune să luăm aminte îndeosebi la iubirea de 
slavă, câtă vreme, despre iubirea de slavă nici nu ne aminteşte de iubirea de plăcere 


şi iubirea de argint. Când vorbeşte despre post spune: când postiți, nu fiți ca 
fățarnicii trişti, că îşi smolesc feţele lor, ca să se arate oamenilor, postindu-se. 


Prin urmare, prin spuse, Domnul ne îndeamnă să luăm aminte a nu căuta slava 
omenească. lar când spune să nu adunăm bogăție pe pământ, zice: Că unde este 
comoara voastră, acolo va fi şi inima voastră. 


Așadar, pe cei ce trăiesc în lume şi cu lumea, Domnul îi îndeamnă să ia aminte că 
strângerea de bogății doar pe pământ este căutare, în cel din urmă rând, în sine şi în 
puterile proprii (mulţumire de sine şi iubire de sine), în loc în Dumnezeu şi cu 
Dumnezeu. 


Iar pentru cei care viețuiesc în mănăstire, aceste cuvinte ale Domnului înseamnă că 
ei nu au îngăduința de a se mulţumi cu nivelul primei trepte - curățirea inimii de 
patimi, ci că trebuie să ajungă la cel de-al doilea nivel din creşterea duhovnicească, 
luminarea. Adică, nu au îngăduinţa a se mulțumi cu curățirea energiei minţii, ci 
trebuie să curețe îndestul şi esenţa minţii, care este în inimă, şi să atingă fericirea 
celor curați cu inima. Pentru că Domnul nu spune unde este bogăţia voastră acolo 
va fi şi mintea şi rațiunea voastră, ci spune: acolo va fi şi inima voastră. Dacă 
patima iubirii de slavă va rămâne pe mai departe bogăţia noastră, iar noi nu ne 


luptăm împotriva ei, atunci această patimă o să ţină inima noastră pângărită, 
înrobită şi închisă (pentru rugăciunea minţii și inimii) şi devine idolul nostru în faţa 
căruia în fapt ne vom închina. Singura noastră bogăţie este Hristos. Prin rugăciunea 
minţii şi inimii, tot mai mult și mai mult Îl aflăm pe Hristos ca singură bogăţie a 
inimii noastre şi doar Lui ne închinăm și aflăm în El inima noastră. Aflăm 
lăcașurile și putinţele sobornicești nemărginite ale inimii noastre în Dumnezeu- 
Omul Hristos. 


Să dea Dumnezeu să atingem și treapta îndumnezeirii şi să cunoaştem până la 
capăt ce înseamnă și cuvintele Sfântului Apostol Pavel: iar viez, nu de acum eu, ci 
viează întru mine Hristos (Gal. 2, 20) - Hristos Care pe cruce spune, pentru noi 
încă un lucru fără de putinţă, însă negreșit eshatologic şi negreşit mântuitor, chiar 
şi pentru cei care în ultimul moment se vor pocăi şi vor cere iertare: Părinte, iartă- 
le lor; că nu ştiu ce fac. (Lc. 34, 24) 


lertați-mă şi pe mine..., în Domnul lisus Hristos şi pentru EI! 


(din: Mitropolitul Strumitei, Naum, “Nici Eu nu vă voi spune vouă...”, Editura 
Predania, 2015) 


Mitropolitul Antonie de Suroj: Omul iertării prin pocăință - Omul nou. Taina 
vindecării sufletului prin căutarea iertării 


Educaţia inimii | Conferinţa ţinută la Londra în timpul Postului mare din anul 1987] 
- Omul iertat - omul nou 


Pe măsură ce trec anii, anumite lucruri devin dificil de realizat, ţinând seama nu 
atât de vârstă, ci mai ales de oboseala, de uzura trupului şi a sufletului. Unul dintre 
aceste lucruri dificil de realizat este acela de a te afla faţă în faţă cu trecutul tău, cu 
ochii larg deschişi şi de a nu fi cuprins de spaimă. Căci pe măsură ce acumulăm 
experienţă şi privim înapoi, suntem de cele mai multe ori stupefiaţi să constatăm că 
într-o anumită problemă am făcut dovada unei orbiri, a unei surdităţi, îngustimi, şi 
rămânem uimiţi socotind binele pe care l-am fi putut face şi răul pe care l-am fi 
putut evita. 


Îmi amintesc de o credincioasă foarte în vârstă din parohia mea, carea a adormit cu 
mult timp în urmă, şi când zic „a adormit” îmi exprim exact sentimentul pe care I- 
am avut atunci: după mulţi ani trupul ei adormit şi ea a intrat în veşnicie. A venit 
într-o zi să mă vadă, agitată de o nelinişte care n-o părăsea nicicum. Mi-a zis că 
odată cu venirea bătrâneţii nu-şi mai putea stăpâni gândurile ca altădată. Nopțile îi 
păreau din ce în ce mai lungi, căci nu avea somn, iar imaginile din trecut reveneau 
în memoria ei. Uneori îi apăreau şi imagini frumoase, luminoase, însă ea şi le 
amintea doar la lumina zilei; cât despre celelalte, ele erau sinistre, pline de tristeţe, 


morbiditate şi ruşine. Ele o înconjurau ca un nor, fără să-i lase vreun răgaz. 
Apăreau noaptea şi o acopereau ziua întreagă ca un val întunecos, de ruşine şi 
remuşcare. Nu vedea nici o posibilitate de eliberare din aceste gânduri. Cum să iasă 
din aceasta? 1 s-au prescris somnifere, însă efectul a fost că aceste imagini din 
trecut, aceste gânduri s-au învolburat şi mai tare şi o cuprindea groază. Ele nu 
conteneau şi în loc să-i lase o amintire clară asupra a ceea ce s-a întâmplat, chiar 
dureroasă, ele deveneau coşmaruri. 


l-am zis atunci ceea ce vreau să vă spun şi ceea ce repet fără încetare: să ne 
întoarcem la acele momente din trecut care ţâşnesc în memoria noastră şi, plecând 
de la toată experienţa acumulată, să ne modificăm comportamentul de atunci este 
inevitabil mai presus de puterea noastră. Trecutul se prezintă sub diferite aspecte. 
Există evenimente care, survenite în trecut, au murit cu acest trecut şi sunt 
îndepărtate asemenea frunzelor căzute toamna. Aceste evenimente din trecut şi-au 
avut timpul lor şi şi-au pierdut orice consistenţă în prezent. Aşa se întâmplă şi cu 
păcatul pentru care ne-am pocăit: omul s-a purtat urât în cuvânt, gând, dorinţă şi 
deodată capătă repulsie faţă de acestea şi se întoarce spre Dumnezeu, îşi plânge 
durerea şi ruşinea, se pocăieşte şi renunţă la predispoziția sufletului care l-a putut 
împinge spre o astfel de purtare urâtă şi care a trezit asemenea sentimente şi 
cuvinte. Se întâmplă ca un păcat grav, precum şi teamă pentru o faptă rea săvârşită 
să se şteargă, pentru a nu lăsa decât o cicatrice ca semn de avertisment, pentru a ne 
aminti de fragilitatea noastră şi de necesitatea de a trăi cu prudenţă pentru a nu 
cădea din nou în aceleaşi obiceiuri. 


Faptele pot fi oribile, însă există posibilitatea de a fi şterse definitiv printr-o 
pocăință sinceră. Sfântul Nichita Stithatul, ucenicul Sfântului Simeon Noul Teolog, 
zice că lacrimile unei pocăinţe sincere pot să ne redea chiar fecioria pierdută. lar 
Sfântul Varsanufie cel mare zice că dacă ne pocăim cu adevărat în faţa lui 
Dumnezeu şi dacă ştim că orice întoarcere la acţiunile anterioare ne este de acum 
imposibilă, pentru că datorită pocăinţei, ceva în noi a fost distrus prin foc şi de nu 
vom mai putea da prilej acelei acţiuni rele de care suntem responsabili, atunci vom 
putea zice că am fost iertați şi că ceea ce s-a întâmplat a fost şters din cartea vieţii. 
Trecutul a dispărut. Cum zice un proverb rusesc: „Trecutul? - Să nu mai vorbim de 
el“; 


Dar există în trecutul nostru fapte care, o dată săvârşite, au supravieţuit în timp şi 
n-au fost eliminate din comportamentul nostru. La un moment dat, s-a instalat în 
noi dispoziţia rea care s-a transformat în ură. Desigur, nimic grav nu s-a întâmplat, 
însă aceasta ura s-a depozitat într-o anumită parte din sufletul nostru, într-un 
anumit punct. Şi chiar dacă am fi pierdut amintirea persoanei sau a împrejurărilor 


în care s-au născut aceste sentimente, aceste mişcări ale dispoziţiei, ele au rămas 
acolo. Şi oricare ar fi fost modul nostru de a trăi, oricare ar fi persoana care am 
devenit, ele otrăvesc viaţa noastră la rădăcina ei, în profunzimile sale, astfel încât 
acest „trecut” nu mai este de domeniul trecutului, ci este ancorat în prezent. O 
anumită etapă a vieţii n-a fost depăşită, rămânând în punctul ei de plecare. Ceva 
trebuie să intervină pentru a aduce vindecarea completă a acestui trecut. 


Pentru a ilustra cuvântul meu de început, iată exemplul unui bărbat, a cărui 
imagine mi-a rămas clară în memorie. El a fost primul care s-a apropiat de mine 
pentru a se spovedi. Cu mult timp înainte de întâlnirea noastră el comisese o crimă 
şi timp de mai mulți ani trăise cu un sentiment de spaimă faţă de această faptă. Se 
căise şi nu numai că regretase fapta sa, dar fusese măcinat şi de groaza în care 
căzuse. EI a sfârşit prin a-L găsi pe Dumnezeu datorită pocăinţei care se maturizase 
în el până la starea de a-l putea zice lui Dumnezeu: „Eu nu mai sunt bărbatul care a 
comis această crimă; iartă-mă, lasă-mă să trăiesc ca un om liber!” 


Prin aceste cuvinte: „Eu nu mai sunt bărbatul care a comis păcatul”, se măsoară 
păcatul nostru şi se verifică dacă crima a fost ştearsă, dacă am fost sau nu iertaţi. În 
măsura în care suntem capabili să zicem: „Eu nu mai sunt acel om”, atunci nu ne 
îndoim că acest păcat se aplică celui care am fost. Dar acest om este mort, el nu 
mai este; nu mai rămâne decât omul nou, născut din pocăință, un om nou care a 
trecut printr-o încercare grea şi căruia Sfântul Varsanufie cel mare îi zice: „În 
asemenea caz se poate chiar scuti de a merge la spovedanie, căci se poate zice cu 
toată certitudinea: Dumnezeu m-a iertat, pentru că EI a făcut din mine un om nou” 
[Nu e vorba de a nega importanta Tainei Sfintei Spovedanii, ci arătă cât de 
puternică este pocăință sinceră care îl poate înnoi total pe om (n.trad.)]. 


Însă adeseori se întâmplă altfel. Cum zicea femeia aceea în vârstă din parohia 
noastră: imaginile din trecutul său, unele după altele stăpâneau memoria ei, 
evenimentele mai mici aveau aceeaşi importanţă ca şi cele mari. Acestea nu erau 
păcate de mărimea unei crime, ci erau păcate mici care otrăveau inima şi viaţa sa. 
Atunci, să le uităm? Eu insist asupra faptului că nu trebuie să le uităm, că uitarea 
nu € o şansă. Putem primi iertarea, dar nu ne putem ierta pe noi înşine. Uitarea nu e 
o şansă, pentru că nu rezolvă nici o problemă, nu vindecă sufletul şi nu schimbă 
viaţa. 


Atunci ce să facem? Eu am sfătuit-o că de fiecare dată când o imagine din trecut îi 
revine în memorie, să-şi pună o întrebare: dacă m-aş afla din nou în condiţiile în 
care am păcătuit, cum m-aş comporta acum cu noua experienţă de viaţă acumulată 
de-a lungul anilor? Aveam 20, 30 sau 40 de ani, astăzi am 80 şi de atunci multe 


lucruri mi-au fost date pentru a le îndura şi pentru a le înţelege. Dacă vă puteţi 
întoarce la acest eveniment, dacă aruncaţi o privire pătrunzătoare, sfâşietoare 
privire fără gând ascuns şi fără compătimire asupra voastră înşivă şi vă întrebaţi: 
„Dacă aceleaşi condiţii s-ar repeta astăzi, cum m-aş comporta? Ce aş face?” şi dacă 
sunteți în măsură să afirmaţi: „Eu n-aş mai putea face acel lucru niciodată; nu l-aş 
mai putea zice, gândi sau trăi”, să ştiţi atunci că aţi trecut printr-o renaştere 
spirituală şi-l puteţi zice lui Dumnezeu: „cel care a comis această faptă rea, actorii 
acelei împrejurări, acum sunt morţi; eu nu mă mai pot pocăi pentru acest păcat 
pentru că acest personaj care era în mine este mort acum....”. 


Îmi vine în minte o spovedanie similară în care persoană în cauză îmi zicea: „lată 
păcatele pe care le-am comis în trecut, le cunosc, le reneg, le urăsc; dar eu nu pot 
să mă mai pocăiesc cu lacrimi pentru acestea pentru că eu nu mai sunt omul care 
le-a comis; acela este mort şi n-a mai rămas nimic din el în mine, datorită 
cutremurării fiinţei mele pe care mi-a adus-o pocăinţa şi penitenţa”. 


(din: Mitropolit Antonie de Suroj, Taina vindecării, Editura Reîntregirea, Alba- 
Iulia, 2009) 


IPS Teofan - Gânduri la început de post: Plânsul după Raiul pierdut, dorul 
după Inviere... 


“Postul în care intrăm s-ar cuveni să fie pentru noi o conştientizare a plânsului lui 
Adam şi al Evei atunci s-au lipsit de frumuseţea Raiului, pentru ca, trăind durerea 
îndepărtării de Dumnezeu, să dorim a ne întoarce, asemenea fiului risipitor, în casa 
Tatălui nostru. Duminica Izgonirii lui Adam din Rai, aşezată de dumnezeieştii 
Părinţi în pragul Postului mare, ne aduce aminte de un lucru deosebit de important: 
bucuria şi, deopotrivă, drama libertăţii omului. Preţuindu-ne atât de mult prin 
faptul că ne-a creat după chipul Său, Dumnezeu a sădit în noi darul libertăţii, 
posibilitatea de a alege drumul pe care să-l parcurgem în viaţă: către EI sau către 
neant. Cât de mult doreşte Dumnezeu ca făptura Sa să rămână în legătură cu Sine, 
să rămână în Împărăţie!... 


Libertatea este cea mai mare şansă, dar şi cea mai grea povară. Adevăratul om liber 
nu este cel care face tot ceea ce voieşte, ci acela care scapă de robia patimilor; 
adevăratul om liber este acela care devine robul lui Dumnezeu, dobândind astfel, 
după cum spune Apostolul Pavel: „libertatea măririi fiilor lui Dumnezeu” (Romani 
Sa) 


In Evanghelia care s-a citit ieri la Sfânta şi Dumnezeiasca Liturghie se aminteşte de 
faptul că întotdeauna inima omului este acolo unde se află şi comoara lui: „căci 
unde este comoara ta, acolo este şi inima ta” (Matei 6, 21). Comoara aceasta ar 


trebui să nu fie nimic altceva decât Impărăţia Cerurilor, pe care o putem pregusta 
încă din această lume şi apoi deplin în viaţa cea veşnică. 


Cum însă se poate obține această comoară? Evanghelia şi Apostolul din Duminica 
izgonirii lui Adam din Rai trasează câteva direcţii sau căi prin care comoara 
Împărăției Cerurilor poate fi câştigată: pe de o parte, o inimă iertătoare faţă de cei 
care ne-au greşit în viaţă - pentru că nu poate omul să parcurgă cu folos cele şapte 
săptămâni de Post dacă nu-l roagă pe Dumnezeu să-i dea simţul şi puterea iertării 
tuturor celor care i-au greşit în viaţă; pe de altă parte, Mântuitorul Hristos ne cere 
sinceritate şi deschidere în inimile noastre. lar Sfântul Apostol Pavel în fragmentul 
din Epistola către Romani ne spune că în viaţa omului este de absolută necesitate 
dobândirea nejudecării aproapelui şi a curăţiei. Mântuitorul ne îndeamnă, aşadar, la 
iertare şi onestitate, Apostolul Pavel ne cheamă la nejudecarea aproapelui şi la 
curăția trupească şi sufletească. Acestea sunt, cred, cele patru arme pe care 
creştinul este chemat să le poarte de-a lungul întregii sale vieţi, dar în mod special 
în timpul Postului mare. 


In întreaga istorie a vieţuirii creştine - la noi şi în alte părți ale lumii - creştinii 
adevăraţi, pustnici din sihăstrii sau cei care s-au nevoit în viaţa de familie, au 
experimentat, au trăit în sufletul lor plânsul lui Adam atunci când acesta a fost 


izgonit din Rai. Au reuşit aceştia să înţeleagă durerea lui Adam, suferinţa Evei în 
momentul în care au trebuit să părăsească Raiul. 


Sfântul Siluan Athonitul zugrăveşte în mod grăitor tristeţea trăită de primii oameni, 
care, de altfel, este şi tristeţea oricărui creştin care a înţeles şi a simţit câtă durere 
pricinuieşte îndepărtarea de Dumnezeu: „Sufletul meu tânjeşte după Domnul. Pe EI 
îl caută cu lacrimi. Când eram împreună cu EI, sufletul meu avea odihnă şi bucurie; 
duşmanul nu se apropia de mine. Acum duhul răului a pus stăpânire pe mine. 
Sufletul meu este hărțuit. Linişte nu găseşte în nimic. Nu pot să-L uit pe Domnul 
nici o clipă. Sufletul meu poartă dorul Lui. În mijlocul durerii ridic glasul meu şi 
strig: Ai milă de mine, Dumnezeule! Miluieşte-mă pe mine, făptura Ta”. 


Postul în care intrăm s-ar cuveni să fie pentru noi o conştientizare a plânsului lui 
Adam şi al Evei atunci s-au lipsit de frumuseţea Raiului, pentru ca, trăind durerea 
îndepărtării de Dumnezeu, să dorim a ne întoarce, asemenea fiului risipitor, în casa 
Tatălui nostru. 


Să-L rugăm, aşadar, pe Dumnezeu să prelungească în viaţa noastră acelaşi 
sentiment de durere trăit de Adam şi de Eva, dar să ne dea şi bucuria pe care 
aceştia au dobândit-o atunci când, biruind puterea morţii, Hristos a coborât la iad 


pentru a le vesti lor şi tuturor celor de acolo că porțile Raiului s-au deschis din nou, 
că drumul către Pomul Vieţii - către împărtăşirea de viaţa dumnezeiască - este din 
nou posibil. 


Fie ca aceste două bucurii - cea a răstignirii şi cea a învierii - să-şi găsească loc şi 
în sufletele noastre, pentru ca în noaptea Sfintelor Paşti să primim cu sete 
duhovnicească nespusă chemarea preotului: „Veniţi de primiţi lumina!”. 


IPS Irineu Pop-Bistriţeanul - Predică la Duminica lasatului sec de brânză - a 
Izgonirii lui Adam din Rai 


Când un părinte investeşte în educaţia fiului său, aceasta este o investiție care 
depăşeşte viaţa părintelui. Ea se întinde până în momentul morţii fiului şi poate, 
dincolo de acest moment, la nepoți precum şi la oamenii ale căror vieţi acel fiu le 
atinge şi le binecuvântează prin educaţia sa. Dar lisus, Care este Sfetnicul celei mai 
mari şi mai bune investiţii din univers, ne vorbeşte despre investiţii care produc 
beneficii nu pentru o generaţie sau două, ci pentru eternitate. 


Dreptmăritori creştini, de mâine începem Sfântul şi marele Post al Paştilor. Astăzi 
este Duminica izgonirii lui Adam din Rai. Evanghelia zilei ne vorbeşte despre 
iertare, post şi milostenie, trei virtuți alese prin care putem actualiza harul 
Botezului, sporind în efortul de sensibilizare morală şi înnoire duhovnicească. 


Dacă, prin păcat, am căzut din raiul comuniunii cu Dumnezeu, ca oarecând Adam, 
suntem chemaţi ca, timp de patruzeci de zile, să creştem duhovniceşte până Îl vom 
întâlni tainic pe Domnul înviat. Acest lucru este posibil, renunțând la plăceri şi 
lucruri trecătoare şi făcând investiţii în eternitate. 


lubiţi credincioşi, despre investiţii vorbeşte Hristos în Evanghelia Sa, când spune: 
„Nu vă adunaţi comori pe pământ, unde molia şi rugina le strică şi unde furii le 


sapă şi le fură. Ci, adunaţi-vă comori în cer, unde nici molia, nici rugina nu le 
strică, unde furii nu le sapă şi nu le fură” (Mt. 6, 19-21). 


Probabil, inspirat de aceste cuvinte dumnezeieşti, Starețul Varsanufie (1913) 
grăieşte: „Nu trebuie să ne lipim de cele pământeşti, chiar de ni se vor părea de 
mare preţ. Aici, pe pământ, toate sunt nesigure. Gândul nostru trebuie să fie aţintit 
şi pironit în Dumnezeu şi în viaţa veşnică. Toate cele pământeşti vor trece”. 


Autorul Ecclesiastului a exprimat bine ce anume se întâmplă cu oamenii care 
investesc în orice, dar nu în Dumnezeu: „Am cugetat întru inima mea să desfătez 
trupul meu cu vin. Am început lucrări mari, am zidit case, am sădit vii. Făcut-am 
grădini şi parcuri şi am sădit în ele tot felul de pomi roditori. Cumpărat-am robi şi 
roabe şi am avut feciori născuţi în casă, asemenea şi turme de vite şi oi fără 
număr... . Şi-am fost mare şi am întrecut pe toți cei ce au trăit înaintea mea în 
Ierusalim. Şi tot ceea ce doreau ochii mei nu am dat la o parte şi nu am oprit inima 
mea de la nici o veselie... . Apoi, m-am uitat cu luare aminte la toate lucrurile pe 
care le-au făcut mâinile mele şi la truda cu care m-am trudit ca să le săvârşesc: şi 
iată, totul este deşertăciune şi vânare de vânt şi fără nici un folos sub soare” (Eccl. 
253) 


Un om, în vârstă de 50 ani, aflându-se pe patul morţii, i-a spus preotului care se 
afla lângă el: „Părinte, cu zece ani în urmă, Biserica mi-a cerut să predau la o clasă 
de băieţi, în vârstă de nouă ani, la şcoala duminicală. Le-am spus că sunt prea 
ocupat şi îngrijorat de afacerile mele. Acum, când mă aflu pe patul morţii, regret că 
n-am acceptat acea responsabilitate. Dacă acum zece ani mi-aş fi făcut timp să 
predau acelei clase de zece băieţi, până în această zi mi-aş fi investit viaţa mea în 
vieţile a o sută de băieţi şi mulți dintre ei s-ar fi răspândit în întreaga lume, sporind 
în slujire şi bunătate, ca tineri creştini. Aş fi făcut prin ei o investiţie în timp şi în 
veşnicie. Acum, trebuie să merg înaintea Stăpânului meu cu mâinile goale”. 


lată că acest om regreta faptul că n-a făcut ceva bun pentru suflet şi pentru slava lui 
Dumnezeu. El era conştient că nu poate lua cu sine vreun ban sau vreo afacere. 
Este înspăimântător să ajungi la sfârşitul vieţii cu un asemenea regret de a nu fi 
făcut o investiţie durabilă! 


Când un părinte investeşte în educaţia fiului său, aceasta este o investiţie care 
depăşeşte viaţa părintelui. Ea se întinde până în momentul morţii fiului şi poate, 
dincolo de acest moment, la nepoți precum şi la oamenii ale căror vieţi acel fiu le 
atinge şi le binecuvântează prin educaţia sa. Dar lisus, Care este Sfetnicul celei mai 


mari şi mai bune investiţii din univers, ne vorbeşte despre investiţii care produc 
beneficii nu pentru o generaţie sau două, ci pentru eternitate. 

Auzim adesea oameni care spun: „Nu poţi lua asta cu tine!”. Dar Domnul spune: 
„Poţi păstra «bogăţia» şi o poţi lua cu tine, transmiţând-o mai departe!”. 
Mântuitorul Hristos vorbeşte despre două feluri de investiţii: 

1) investiții pe pământ, „unde moliile şi rugina le strică şi unde hoţii le sapă şi le 
fură” şi 

2) investiţii în cer, „unde nici moliile şi nici rugina nu le strică şi unde hoţii nu le 
sapă şi nu le fură”. 


Apoi, El ne spune să fim atenți unde investim bogăția, pentru că „unde este 
comoara voastră, acolo va fi şi inima voastră!” (cf. Mt. 6, 21). Putem pune inima 
noastră în locul potrivit, spunea lisus, plasând bogăţia noastră în locul potrivit, 
pentru că inima va fi întotdeauna acolo unde este bogăția noastră. 


Gheron losif (ţ1959) grăieşte astfel: „Dumnezeu strigă către noi să devenim fii ai 
Săi, iar noi devenim fu ai întunericului. Pentru puţină miere dăm în schimb toate 
veacurile. Pentru puţină plăcere renunțăm la Împărăţia lui Dumnezeu. Fericit cel ce 
a văzut şi a înţeles această rătăcire şi înfrânându-se de la plăcerea acestei puţine 
mieri, doreşte odihna cea de dincolo”. 


Trăind pe pământ, este posibil să facem multe investiţii în viaţă şi să o pierdem pe 
cea mai mare dintre toate. Este posibil să trăim toată viaţa pentru comori care se 
vor dovedi a fi gunoi. Dar nu trebuie să fie aşa. Nu trebuie nicidecum să iubim 
lumea sau lucrurile din lume. Nimic din ceea ce conţine lumea nu valorează cât 
sufletul tău! „Ce folos va avea un om dacă va câştiga lumea întreagă şi îşi va 
pierde sufletul său?”, întreabă Domnul. Sufletul nemuritor trebuie să se predea 
Celui Care este nemuritor. 


De aceea, să facem ca cea mai mare investiţie a noastră să fie în Dumnezeul Cel 
veşnic, în Împărăţia Sa: singurul lucru care va rămâne din toate celelalte, singurul 
sistem monetar care va fi răspândit în univers când toate celelalte sisteme monetare 
vor fi nefolositoare. Şi când cauţi Împărăţia eşti răsplătit, căci, aşa cum arată 
Sfântul Siluan Atonitul, „iubirea lui Hristos este atât de dulce şi face sufletul atât 
de fericit încât chiar şi o viaţă de prinţ nu l-ar mai putea mulţumi”. 


Dumnezeu S-a investit pe Sine în fiecare din noi. Noi suntem investiţia Lui cea mai 
mare. Îi aparţinem Lui nu numai pentru că El ne-a creat, ci şi pentru că EI a plătit 
un preţ pentru noi. Sfântul Apostol Petru spune că Dumnezeu ne-a răscumpărat pe 


noi, nu cu aur şi cu argint, ci cu preţiosul sânge al unicului Său Fiu (| Pt. 1, 18-19). 
lar Sfântul apostol Pavel afirmă: „Voi nu sunteţi ai voştri. Aţi fost cumpăraţi cu 
preţ! De aceea, slăviți pe Dumnezeu în trupul vostru şi în duhul vostru” (1 Cor. 6, 
19-20). 


Aşadar, Domnul are dreptul să ne spună: „Ceea ce sunteţi şi ceea ce aveţi, este al 
Meu. 'Toate sunt de la Mine şi pentru Mine. Vă spun cum să le folosiţi, în timp ce 
le administraţi pentru Mine, pentru câţiva ani ca administratori ai Mei. Vi le-am dat 
vouă, fiindcă Eu investesc în oameni. Eu iubesc oamenii şi vreau ca ei să fie cu 
Mine în slava veşnică. Vreau ca şi voi să investiţi în oameni şi să folosiți cu 
sfinţenie ceea ce stăpâniţi”. 


Sfântul apostol Pavel, care a făcut el însuşi cea mai mare investiţie dintre toate, 
dăruindu-şi viaţa în mod plenar lui Hristos, mărturiseşte astfel: „Cele ce îmi erau 
mie câştig, acestea le-am socotit pentru Hristos pagubă. Ba mai mult: eu pe toate le 
socotesc că sunt pagubă față de înălțimea cunoaşterii lui Hristos lisus, Domnul 
meu, pentru Care m-am lipsit de toate şi le privesc drept gunoaie, ca pe Hristos să 
dobândesc şi să mă aflu întru EI” (Filip. 3, 7-9). 


Aceeaşi atitudine se cade să o adopte creştinul, detaşându-se de plăcerile trupeşti, 
de măriri deşarte, de trai îmbuibat, de lăcomie de avere şi să se pună în slujba lui 
Dumnezeu şi a semenilor săi. Când ne investim viaţa în ridicarea celor căzuţi, în 
vizitarea celor obosiţi şi descurajaţi, în hrănirea celor flămânzi, în îmbrăcarea celor 
goi, noi devenim investitori înţelepţi, aşa cum doreşte Dumnezeu să fim. 


Să ne fie limpede că orice am investi sub îndrumarea lui Hristos şi a Împărăției 
Sale nu se va pierde niciodată. O astfel de investiţie va fi răsplătită pururea, 
dincolo de timp şi spaţiu. Profitul va creşte veşnic. Aceasta înseamnă să te 
îmbogăţeşti în Dumnezeu (cf. Lc. 12,21). 


Iubiţii mei, sosit-a iarăşi Postul cel mare, un adevărat stadion al înfrânării, un 
minunat prilej de răstignire duhovnicească. Acum e „vremea potrivită” să ne 
aducem aminte de valoarea sufletului nostru şi să ne îngrijim de mântuirea lui. 
Acum e „vremea potrivită” să intrăm prin „uşile pocăinţei” deschise de Postul 
mare şi să facem investiţii în eternitate. Acest lucru se poate realiza prin iertare, 
post şi milostenie, cum arată Evanghelia de astăzi, apoi prin rugăciune, metanii Şi 
citirea Psaltirii. 


In acest răstimp, să renunțăm la desfătările pământeşti, să închidem televizorul, 
care a devenit un idol în casele noastre şi să lăsăm vorbăria deşartă. In acest 


răstimp, să intrăm mai des în Sfânta biserică, să ne spălăm cu lacrimile pocăinţei şi 
să primim Trupul şi Sângele Domnului, zicând în fiecare zi: „Luminează-mi haina 
sufletului meu, Dătătorule de lumină şi mă mântuieşte!”. 


Dumnezeu să binecuvânteze începutul Postului mare şi să ne ajute a-l parcurge cu 
folos, pentru a ne bucura deplin de darurile Invierii. Amin. 


PS Sebastian - Predică la Duminica Lăsatului de sec de brânză - A izgonirii lui 
Adam din Rai — Despre postul desplin 


Dreptmăritori creştini, la prima vedere, pericopa evanghelică de astăzi pare să 
vorbească despre trei lucruri diferite. 


Intâi, zice: „De veți ierta oamenilor greşelile lor, ierta-va şi vouă Tatăl vostru Cel 


ceresc; iar de nu veţi ierta oamenilor greşelile lor, nici Tatăl vostru nu vă va 
ierta greşelile voastre”. Pare a fi vorba despre iertare. 


Al doilea: „Când postiţi, nu fiţi trişti ca făţarnicii; că ei îşi smolesc feţele, ca să 
se arate oamenilor că postesc. Adevărat grăiesc vouă, şi-au luat plata lor. Tu 
însă,când posteşti, unge capul tău şi faţa ta o spală, ca să nu te arăţi oamenilor 
că posteşti, ci Tatălui tău, Care este în ascuns, şi Tatăl tău, Care vede în ascuns, 
îți va răsplăti ţie”. Este vorba, e clar, despre post. 


Al treilea: „Nu vă adunaţi comori pe pământ, unde molia şi rugina le strică şi 
unde furii le sapă şi le fură. Ci adunaţi-vă comori în cer, unde nici molia, nici 
rugina nu le strică, unde furii nu le sapă şi nu le fură. Căci unde este comoara 
ta, acolo va fi şi inima ta”. Suntem sfătuiţi, se pare, la milostenie. 


Aşadar, evanghelia pare a ne vorbi astăzi despre trei lucruri diferite: despre iertare, 
despre post,şi despre milostenie. O să vedeţi, însă, că această pericopă se referă, de 
fapt, la un singur lucru, şi anume la post — căci de aceea este Lăsatul Secului pentru 
Postul cel Mare. Se referă, însă, la postul deplin, care include şi iertarea şi 
milostenia, ca expresii ale înfrânării şi jertfei, deopotrivă. Dincolo de postul de 


mâncare deci, cu care ne-am obişnuit şi pe care-l ţinem din copilărie, această 
evanghelie ne provoacă la postul desăvârşit, nu doar al stomacului, ci şi al minţii, 
al simţurilor, al voinţei, al tuturor faptelor şi al tentaţiilor noastre păcoase — adică, 
al omului întreg. 


Haideţi să luăm pe rând aceste aspecte ale postului, cuprinse în evanghelie. 


Iertare. Ce spune? Dacă veţi ierta, vi se va ierta. Dacă nu veţi ierta, nu vi se va 
ierta. La prima vedere pare un troc, o tranzacţie ca cele comerciale; pare ceva 
negustoresc, ca şi cum Dumnezeu ar face negustorie cu noi. Ceva de genul: „Dacă 
ierți, îți iert şi Eu; dacă nu ierți, nu-ţi iert nici Eu”. Ei bine, să nu credeţi că 
Dumnezeu „vede” lucrurile atât de simplist, sau poate dovedi o atare ambiţie! 


Nu!Lucrurile nu trebuie privite aşa de superficial, măcar şi pentru faptul că iertarea 
aceasta este post. Cum este post? Păi, care altul credeţi că este motivul pentru care 
astăzi, la Duminica Lăsatului de Sec, Dumnezeu ne vorbeşte mai întâi despre 
iertare, dacă nu acela că şi ea este tot post? Vrea să ne arate că postirea înseamnă 
în primul rând iertarea celor de lângă noi, căci în viaţa cealaltă — pentru că în 
perspectiva vieţii de dincolo postim sau iertăm — departe de a fi troc sau vreo 
tranzacţie plină de ambiţii, va fi recuperare şi reabilitare. 


Iertarea cu care debutează evanghelia de astăzi vrea să ne arate că, dacă voim să 
postim cu adevărat, suntem chemaţi mai întâi la îndreptare, la pocăință, la 
recuperare şi la reabilitare, fără de care nu există mântuire, iar noi ne dorim, în 
fapt, mântuirea. Cu acest gând trebuie să-l iertăm pe fratele nostru, şi la rându-ne, 
să ne cerem iertare, nu în ideea unui schimb sau a unei tranzacţii în spirit de 
dreptate. Ca pe o recuperare a relației cu fraţii noştri, prieteni sau duşmani, vecini 
de aproape sau străini de departe. Cu toţi aceştia suntem chemaţi să postim cu 
adevărat, să ne recuperăm relaţiile, iertându-i şi cerându-le iertare. 


În al doilea rând, evanghelia de astăzi chiar abordează direct subiectul postului, aşa 
cum era şi de aşteptat. Dar, spre mirarea noastră, întâlnim o aparentă contradicție 
în cuvintele Mântuitorului, pentru că, pe de o parte, condamnă pe cei care ţineau 
numaidecât să arate oamenilor că postesc, întunecându-şi feţele şi atrăgând atenţia 
în felul acesta celorlalți: Atenţie! NOI postim”! Pe de altă parte însă, ne învaţă să 
ne „ungem capetele” şi să ne „spălăm feţele” când postim, într-un altfel de a atrage 
atenţia asupra noastră. Vasăzică, deşi sunt acuzaţi cei care făceau ceva anume ca să 
arate că postesc, întunecându-şi feţele, ni se cere, totuşi, şi nouă ceva!... Ce vrea 
să spună Domnul când zice să ne ungem capetele şi să ne spălăm feţele? Ei bine, 
nu este nici pe departe vorba de un alt fel de „,fățărnicie”.. Înţelesul este 


următorul: EEE inseamnă iuminarea minţii cu darurile Duhului 
Sfânt, capul închipuind mintea, iar spălarea feţei înseamnă curățirea „omului 
celui din afară”, adică a simţurilor noastre, căci faţa închipuie pe omul cel 
dinafară, omul trupesc, omul simţurilor. lată cum Hristos ne atrage atenția că 
postirea trebuie făcută şi cu mintea, cu raţiunea, dar şi cu simţurile noastre, cu 
care adeseori alunecăm spre păcat Sau tentaţii păcătoase. 


În sfârşit „al treilea lucru” la care pare a ne chema evanghelia de astăzi este 
milostenia, ca remediu împotriva lăcomiei. Și anume feriți-vă de lăcomie! Nu vă 
adunaţi comori aici, pentru că dacă le veţi aduna aici, aici vor rămâne, şi odată cu 
acelea şi inima voastră lipită de ele. Cred că nu trebuie spuse prea multe! Fiecare 
dintre noi ne simţim mai mult sau mai puţin legaţi de bunurile materiale şi fiecare, 
probabil, ne trezim, până şi în cel mai sfânt ceas, acela al rugăciuni, seara, 
dimineaţa sau chiar şi aici în biserică, gândindu-ne tot la bunurile noastre care,din 
lucruri necesare traiului se transformă adeseori în „„tirani” care ne robesc şi nu ne 
lasă să ne rugăm. Lăcomia pe care o înfierează evanghelia de astăzi vizează 
zeârcenia şi neînfrânarea, specifice deopotrivă zgârcitului proverbial, dar şi 
lacomului nesătul ori colecționarului pătimaş de orice, care se lasă bunăvoie robiţi 
de lucruri trecătoare, numai de Dumnezeu nu înţeleg să se lase „robiţi” 


Ei bine, lăcomia pe care o respinge evanghelia de astăzi este tot nepostire, pentru 
că este neînfrânare sau lipsa milosteniei, iar postul nu trebuie să fie doar al 
stomacului ci, aşa cum ni se arată astăzi, al omului întreg: şi al raţiunii, şi al 
simţurilor, dar şi întărit cu iertare şi dragoste față de aproapele nostru. Postirea 
înseamnă deopotrivă înfrânare de la tot ceea ce ne corupe şi ne robeşte, 
nelăsându-ne să ne comportăm şi să gândim ca nişte oameni liberi. 


lată de ce am zis mai înainte că doar în aparenţă pericopa aceasta vorbeşte despre 
trei lucruri diferite! De fapt, nu putea să vorbească, fiind Lăsatul Secului, decât de 
unul singur — despre post -, dar arată care este postul omului întreg, dincolo de 
postul stomacului, pe care îl ţin cei mai mulţi, mulțumindu-se de cele mai multe ori 
doar cu el. Evanghelia de astăzi ne arată că postirea noastră trebuie să se îndrepte şi 
împotriva răutăţii, spunându-ne că trebuie să şi iert. Să lăsăm răutatea la o parte şi 
să îmbrăţişăm cu dragoste pe cei ce ne-au jignit, ne-au bârfit, ne-au îndreptăţit etc. 
Ne învaţă că postire înseamnă înfrânarea de la tot ceea ce ne robeşte şi de la tot 
ceea ce ne face să ne lipim inima aici pe pământ de bunurile acestea trecătoare, 
nemântuitoare şi care nu au nimic de-a face cu viaţa de dincolo. De asemenea, 
ne arată şi că trebuie să îmbrăţişăm postirea cu bucurie, iar nu trişti; nu întunecaţi 
la chip, ci cu entuziasm şi cu sentimentul că aceasta ne zideşte, nu ne 
îmbolnăvește; ne creşte sufleteşte, nu ne „slăbeşte”. 


Evanghelia de astăzi ne cheamă şi ne provoacă, aşadar, în integralitatea ei la 
post, dar la postul deplin, al omului întreg: al trupului, al sufletului, al raţiunii, 
al simţurilor şi al tuturor laturilor fiinţei noastre. Nu doar la un post de bucate, 
care ar putea transforma abordarea noastră în simplă dietă alimentară, cură de 
slăbire, detoxifiere a organismului, economie financiară ori formalism neroditor, ca 
la fariseul ce, deşi postea de două ori pe săptămână, a fost întrecut de către vameşul 
care, probabil, nu postise niciodată (Lc.18, 10-14). Atenţie, aşadar, perioada 
aceasta de postire, în care vom intra de mâine, nu înseamnă ori simplă înfrânare de 
la anumite mâncăruri, ci se vrea dăruire totală, cu tot trupul şi sufletul nostru, ca 
în întreaga noastră fiinţă să se întâmple ceva; în toată fiinţa noastră, nu doar în 
trupul nostru, ca Sfânta Înviere de la hotarul acestei perioade să fie cu adevărat 
„lumină ” şi binecuvântare pentru întreaga noastră fiinţă, pregătită şi purificată 
integral pentru întâlnirea cu Hristos cel înviat din morți. 


Și încă ceva: să nu vedem în aceste patruzeci şi şapte de zile doar o simplă, 
ocazie”, fie ea şi fericită, de a progresa duhovniceşte! Urcuşul nostru duhovnicesc 
nu ar trebui să se constituie din sincope: patruzeci şi şapte de zile anul acesta, 
patruzeci şi şapte de zile la anul, patruzeci şi şapte de zile peste doi ani ş.a.m.d. Ci, 
această perioadă se vrea permanetizată în viaţa noastră, în perspectiva vieţii de 
veci, unde nici nu vom mai mânca, nici nu vom mai bea, nici nu vom mai putea 
avea altfel de relaţii cu aproapele decât de bună înţelegere şi dragoste (Lc.20, 34- 
35), nici nu vom putea strânge altfel de comori, decât darurile şi binecuvântarea lui 
Dumnezeu. 


Aşa stând lucrurile, să rugăm pe Dumnezeu să ne învrednicească şi pe noi, cei care 
am venit astăzi să luăm binecuvântare pentru post, să abordăm această perioadă cu 
toată fiinţa, împăcându-ne cu semenii noştri, cerând iertare celor cărora le-am 
greşit, postind cu trupul, dar şi cu mintea, cu gândurile noastre, cu simţurile, cu 
fiinţa noastră întreagă, şi dezlipindu-ne de lucrurile cărora, dintr-un motiv sau altul, 
am ajuns să le fim robi şi să le slujim, în loc să slujim Adevăratului şi Bunului 
Dumnezeu. 


Să ne binecuvinteze Domnul cu post bineplăcut Lui şi spor duhovnicesc, să 
aprindă în sufletele noastre focul doririi permanetizării comuniunii cu EI, iar 
Slăvita Înviere a Sa să ne fie binecuvântare şi balsam nouă, celor ce ne 
străduim, iată, să ne apropiem de EI cu trupul, dar şi cu sufletul şi cu toată fiinţa 
noastră, Amin. 


IPS părinte Calinic: „Să gustăm împreună cu Dumnezeu din pomul vieţii” 


Odoxologia.ro 


Preacuvioşi şi prea cucernici părinţi, iubiți credincioşi şi credincioase, cititori şi 
cititoare, Duminica aceasta aduce în atenția noastră ziua închiderii paradisului şi 
punerea lui sub paza heruvimilor cu sabie de foc. Primele trei capitole ale Genezei 
expun, fără economie de cuvinte, informaţii legate de om. Opera de creare, rea- 
lizată într-un mod progresiv, corespunde planului divin. 


Referatul biblic ne arată că, după ce Dumnezeu, în primele cinci zile, a făcut cerul 
şi pământul, lumina, mările, uscatul şi vegetaţia, soarele, luna şi stelele, după ce a 
binecuvântat apele şi pământul ca să scoată fiinţe vii, în ziua a şasea l-a făcut pe 
om, zicând: „Să facem om după chipul şi după asemănarea Noastră” (Facerea 1, 
26). Şi l-a făcut Dumnezeu pe om după chipul Său (v. 27). 


Chipul este o icoană a originalului sau a arhetipului, pe când asemănarea este o 
identificare a icoanei cu arhetipul. Am putea spune că avem întipărit în noi, haric şi 
personal, însuşi chipul Fiului lui Dumnezeu. 


Insă asemănarea omului cu Dumnezeu este un proces dinamic, pe care îl realizează 
fiecare potrivit liberului arbitru. 


În al doilea capitol al Genezei, Moise, naratorul, prezintă amănunte legate de ma- 
niera în care a fost făcut omul: „Atunci, luând Domnul Dumnezeu ţărână din 
pământ, a făcut pe om şi a suflat în faţa lui suflare de viaţă şi s-a făcut omul ființă 
vie.” (Facerea 2, 7). Am putea spune că natura omului este dublă: materială 


(ţărâna) şi spirituală (suflarea de viaţă). Omul a primit viaţă din viaţa lui Dumne- 
zeu. 


După ce Dumnezeu l-a făcut pe om, a sădit Raiul, simbol al veacului viitor, după 
mărturia Sfântului Simeon Noul Teolog, şi a pus acolo pe Adam, omul pe care-l 
zidise. Sfântul Calist afirmă că paradisul era chipul omului dinlăuntru. 


lar în mijlocul acestui paradis, supus simţurilor şi materiei (Sfântul Simeon Noul 
Teolog), prevalau doi pomi: pomul vieţii şi pomul care mijlocea cunoştinţa binelui 
şi răului; prin ascultare ducea la binele vieţii, iar prin neascultare cobora pe om la 
răul şi întunericul morţii (v. 9). 


Aici, Dumnezeu, ca un părinte, îi face o concesiune lui Adam, spunându-i: „Din 
toţi pomii din Rai poţi să mănânci. lar din pomul cunoştinţei binelui şi răului să nu 
mănânci, Căci, în ziua în care vei mânca din el, vei muri negreşit!” (vv. 16-17). 
Fără îndoială, este vorba de o moarte spirituală, pentru că Adam, după ce a mâncat, 
a trăit până la 930 ani. Dumnezeu nu Se poate contrazice! 


Pomul acesta avea roade de tot felul, care nu se stricau şi nu se împuţinau nNici- 
odată, spune Sfântul Simeon Noul Teolog. 


Concesiunea lui Dumnezeu este condiționată de o singură oprelişte; însă nu opre- 
liştea îl va face pe om muritor, ci neascultarea, adică exercitarea liberei sale ale- 
geri. Greşita întrebuințare a libertăţii de către om va fi cauzatoare de moarte. 


În această atmosferă paradisiacă, Dumnezeu a găsit de cuviință să-i facă omului 
ajutor pe măsură, ca să nu fie singur (v. 18). Şi a adus Dumnezeu somn greu asupra 
lui Adam - Dumnezeu i-a dat somn greu ca să participe într-un mod profetic sau 
vizionar la opera de creare a femeii - şi, dacă a adormit, a luat una din coastele lui 
şi a plinit locul ei cu carne. 


lar coasta luată din Adam a făcut-o femeie şi a adus-o la Adam care, văzându-o, a 
zis: „lată aceasta-i os din oasele mele şi carne din carnea mea” (vv. 21-24), prin 
aceasta vrând să arate înrudirea dintre ei. În această stare ei aveau o frumoasă 
relaţie de comuniune şi comunicare cu Dumnezeu. 


Ne spune referatul că, deşi erau amândoi goi, ei nu se ruşinau (v. 25). Nu se ruşi- 
nau pentru că erau învăluiţi în haina de slavă a lui Dumnezeu, acea haină lumi- 
noasă de care ne vorbeşte una dintre cântările de la Botez: „Dă-mi haină 
luminoasă, Cel ce Te îmbraci cu lumina ca şi cu o haină”. 


Numai că un duh rău, vorbitor, care a lucrat prin şarpe, a suscitat curiozitatea 
femeii, zicându-i: „Dumnezeu a zis El, oare, să nu mâncaţi roade din orice pom din 
rai?” (Facerea 3, 1). 


lar femeia a căutat să-i dea un răspuns, întrucât, fiind ea dintru început în omul 
creat, auzise atunci când Dumnezeu a pus interdicția: „Roade din pomii Raiului 
putem să mâncăm; numai din rodul pomului celui din mijlocul Raiului ne-a zis 
Dumnezeu: «Să nu mâncaţi din el, nici să vă atingeţi de el, ca să nu muriţi!»” (vv. 
2-3). 


Auzind cel rău răspunsul Evei, a căutat să strecoare în sufletul ei şi mai adânc 
îndoiala şi să-i cultive orgoliul egoist. De aceea, şi-a schimbat tactica, încercând de 
această dată să-i aprindă femeii dorinţa de mărire şi să o convingă că Dumnezeu ar 
avea interese egoiste, motiv pentru care nu ar vrea ca oamenii - mâncând din pom - 
să ajungă atotcunoscători. În acest sens, o asigură: „Nu, nu veţi muri!” (v. 4). Ba, 
mai mult, mâncând, vor fi dumnezei, pentru că „în ziua în care veţi mânca din el vi 
se vor deschide ochii şi veţi fi ca Dumnezeu, cunoscând binele şi răul” (v. 5). 


Eva este amăgită; ispititorul nu o minte, însă o face să uite sensul duhovnicesc al 
celor spuse de Dumnezeu. lar odată cu aceasta va uita şi de avertizarea că va muri. 
Or, atât timp cât Eva şi-ar fi păstrat gândul la moarte, ea nu ar fi păcătuit, spune 
Sfântul Vasile cel mare. 


Din păcate, nişte poame şi pofta nesăbuită ajung să hotărască soarta omului. 
Efectiv, aceste poame rup unitatea dintre Dumnezeu şi om, dintre Adam şi Eva. 


Mai mult, Eva, mama vieţii, întinde mâna spre poamele morţii. Astfel, aceasta, 
paradoxal, socotind că rodul pomului este bun de mâncat, nu numai plăcut ochilor 
la vedere şi vrednic de dorit, pentru că dă ştiinţă, a luat din el şi a mâncat şi a dat 
bărbatului său şi au mâncat amândoi (v. 6). 


Din acel moment, pentru ea nu a mai existat Dumnezeu. Îşi era sieşi dumnezeu. Ba 
chiar se simţea stăpâna absolută a Raiului. Promisiunea îngerului rebel, şi anume 
că vor ajunge să cunoască binele şi răul, s-a împlinit. 


Dar, la ce le-a folosit această cunoaştere? Scriptura spune: „Atunci li s-au deschis 
ochii la amândoi şi au cunoscut că erau goi” (v. 7). S-au golit de Dumnezeu şi s-au 
făcut deşerţi. Aceasta le-a fost singura descoperire, goliciunea. Văzându-se goi şi, 
mai ales, lipsiţi de slava lui Dumnezeu, s-au ascuns printre pomii Raiului (v. 8). 


Atunci, Dumnezeu, care se plimba adesea prin Rai, în răcoarea serii, neîntâlnindu- 
i, a strigat: „Adame, unde eşti?” (v. 9). E o chemare adresată omului dintâi, spre 
aducere-aminte a ceea ce este şi pentru ce a fost creat. Răspunsul lui Adam reflectă 
vina sa: „Am auzit glasul Tău şi m-am temut, căci sunt gol, şi m-am ascuns” (v. 
10). De ruşine, s-a ascuns, a fugit de Dumnezeu. lată la ce grad de cunoaştere îl 
aduse păcatul lăcomiei. Încălcase singura interdicţie care i-a fost impusă de 
Dumnezeu, devenind victima lăcomiei. Surprinzător, nu se ascunde pentru că a 
încălcat voia lui Dumnezeu, ci pentru că nu a vrut să apară gol în faţa Lui. Nebunia 
trufiei! 


Atunci, Dumnezeu i-a zis: „Cine ţi-a spus că eşti gol? Nu cumva ai mâncat din 
pomul din care ţi-am poruncit să nu mănânci”? (v. 11). Oare Dumnezeu nu ştia că 
Adam şi femeia lui mâncaseră? Adam nu putea să ascundă adevărul. Se găsea în 
faţa Adevărului Însuşi. Însă, cu toate acestea, a încercat să se disculpe: „Femeia pe 
care mi-ai dat-o să fie cu mine, aceea mi-a dat din pom şi am mâncat” (v. 12). Se 
întâmpla ceva paradoxal: în loc să-şi recunoască vina, înclina să-L acuze pe 
Dumnezeu. 


La rândul ei, femeia, întrebată fiind, îl acuză pe şarpe: „Şarpele m-a amăgit şi eu 
am mâncat” (v. 13). Şi indirect, pe Dumnezeu care a creat şarpele. 


Vina şarpelui era evidentă, în calitatea lui de instrument al răzvrătitului înger; de 
aceea, Dumnezeu l-a condamnat neîntârziat: să se târască şi ţărână să mănânce în 
toate zilele vieţii lui (v. 14). Să se târască el însuşi prin ţărână, pentru că el a fost 
cel care a dorit să târască chipul lui Dumnezeu în ţărână şi în cele întinate, spune 
Sfântul Filotei Sinaitul. 


Dumnezeu a pus vrăjmăşie între cel care a lucrat prin şarpe (diavolul) şi femeie 
(Eva); între sămânţa şarpelui, care reprezintă răul colectiv, şi sămânţa ei, adică 
întreaga omenire, întregul neam omenesc care va avea de luptat cu acest rău, sub 
toate formele lui şi căruia urma să-i zdrobească Răscumpărătorul capul - sediul 
gândurilor vrăjmaşe la adresa lui Dumnezeu şi a omului. Această zdrobire va 
însemna învingerea definitivă a răului. 


Sentința prin care a fost condamnat consimțământul liber al femeii prevedea sufe- 
rinţă: „Voi înmulţi mereu necazurile tale, mai ales în vremea sarcinii tale; în dureri 
vei naşte copii; atrasă vei fi către bărbatul tău şi el te va stăpâni.” (v. 16). 


Nici Adam nu a fost cruțat: „Pentru că ai ascultat vorba femeii tale şi ai mâncat din 
pomul din care ţi-am poruncit: «Să nu mănânci, blestemat va fi pământul pentru 


tine! Cu osteneală să te hrăneşti din el în toate zilele vieţii tale! Spini şi pălămidă 
îţi va rodi el şi te vei hrăni cu iarba câmpului! În sudoarea feţei tale îţi vei mânca 
pâinea ta, până te vei întoarce în pământul din care eşti luat; căci pământ eşti şi în 
pământ te vei întoarce.” (vv. 17-19). 


Pe fondul acestei condamnări, Adam, cel care numise vieţuitoarele după raţiunea 
de a fi a fiecăreia (Facerea 2, 19-20), i-a pus femeii sale numele Eva (Viaţă), pentru 
că de numele ei Adam vrea să lege „nădejdea mântuirii”. Aceasta dovedeşte faptul 
că şi după cădere omul şi-a păstrat conştiinţa că viaţa şi nu moartea este slava lui 
Dumnezeu, de care a fost chemat să se împărtăşească. 


Apoi, Dumnezeu le-a făcut celor doi îmbrăcăminte de piele şi i-a îmbrăcat (Facerea 
3, 21). l-a îmbrăcat Dumnezeu pe cei care, prin neascultare, se arătaseră a fi 
dezbrăcați de Dumnezeu. După care, Dumnezeu - în chip acuzator şi ironic - a zis: 
„lată, Adam s-a făcut ca unul dintre Noi, cunoscând binele şi răul”. 


Ironia nu a fost niciodată străină limbajului lui Dumnezeu, mai ales atunci când 
viza neascultarea şi nesupunerea omului faţă de EI, cum spune părintele Dumitru 
Stăniloae. lată, de pildă, cum apare ironia Sa în cartea Leviticul, în care se spune: 
„Dacă nici după aceasta nu Mă veţi asculta şi veţi păşi împotriva Mea, atunci şi Eu 
cu mânie voi veni asupra voastră” (Leviticul 26, 27-28). 


Dumnezeu îl mustră pe Adam, încercând prin aceasta să-l conştientizeze de 
nebunia idolatră sădită în el prin amăgirea şarpelui, spune Sfântul Maxim 
mărturisitorul. De fapt, în ce constă această atitudine idolatră? În înlocuirea ascul- 
tării de Dumnezeu cu pofta pe care le-a trezit-o privirea poamelor; năzuința duhov- 
nicească după Dumnezeu - de altfel ontologică fiinţei umane - a fost înlocuită de o 
necesitate fiziologică exagerată, de o apucătură instinctivă, care va degrada per- 
soana umană. 


ŞI pentru ca nu cumva neascultătorii Adam şi Eva să mănânce roade din pomul 
vieţii şi astfel să dăinuiască răul în veci, Dumnezeu i-a scos afară din paradis, „din 
grădina cea din Eden” (Facerea 3, 22-23), ca dintr-un palat împărătesc. Şi, prin 
aceasta, din nemuritori au devenit muritori. Ei nu au pierdut doar starea de fericire, 
CI şi locul în care s-au simţit fericiţi. 


Astfel, însuşi contactul lor nemijlocit cu Dumnezeu a devenit unul limitat şi con- 
diționat. Asta cu atât mai mult cu cât trebuiau să-şi ducă la îndeplinire canonul 
peste graniţa Edenului, ca nişte exilați, pentru că nu au vrut să-şi recunoască vina şi 
să-şi ceară iertarea cuvenită de la Dumnezeu, spune Sfântul Simeon Noul Teolog. 


Din acest motiv, accesul la viaţa veşnică, prin intermediul „pomului vieţii”, le este 
interzis lor, dar şi celor care trăiesc numai pentru trup (Facerea 6, 3), adică sunt 
robi ai cărnii. 


Însă, deşi drumul către pomul vieţii a fost pus sub paza heruvimilor (Facerea 3, 
24), roadele acestui pom, în Joia din Săptămâna Patimilor, - dar şi în cadrul fiecărei 
Sfinte Liturghii - se dau în Sfântul Potir, aşa cum a zis Hristos: „Cel ce mănâncă 
trupul Meu şi bea sângele Meu are viaţă veşnică” (loan 6, 54). 


Din fericire, Întruparea, Crucea, Moartea şi Învierea lui Hristos ne-au restaurat, iar 
prin Taina Sfântului Botez sufletul şi trupul nostru s-au îmbrăcat în slava lui 
Hristos, cum spune apostolul Pavel: „câţi în Hristos v-aţi botezat, în Hristos v-aţi 
îmbrăcat” (Galateni 3, 27). 


Prin Taina Sfântului Botez ni s-au redeschis porțile Raiului. Intrarea depinde 
exclusiv de fiecare! 


“Eu sunt Adam” - Cuvânt de folos al PS Benedict Bistriţeanul pentru 
Duminica Izgonirii lui Adam din Rai şi începutul Postului mare. Ratarea 
țintei, dependenţele, mutarea sensului şi necesitatea limitărilor bune puse de 
Dumnezeu 


Cuvântul Preasfinţitului părinte Benedict Bistriţeanul, episcopul-vicar al 
Arhiepiscopiei Vadului, Feleacului şi Clujului, rostit în Duminica izgonirii lui 
Adam din Rai (a Lăsatului sec de brânză), 14 martie 2021, la Biserica „Sfinţii 

apostoli Petru şi Pavel” din cartierul clujean Mănăştur: 


PS Benedict Bistriţeanul: „Istoria lui Adam, povestea mea”: 


https://www.youtube.com/watch?v=5ShYCHHXOviM 

Prea cucernici părinţi, iubiţi fraţi şi surori, la strană, la slujba Utreniei, am auzit şi 
în această dimineaţă această tânguire: La râul Babilonului, acolo am şezut şi am 
plâns când mi-am adus aminte de Sion. Era plângerea poporului Israel dus în robie 
în ţinutul Babilonului din casa şi din pământul părinților lor, din casa binelui, din 
Raiul pământesc pe care Dumnezeu l-a dat acelui popor. Această stare de depăr- 
tare, de pierdere, de exil este una comună pentru noi de la Adam incoace. Gene- 
raţie după generaţie sau la nivel individual trăim această stare de înstrăinare, de 
îndepărtare, de exil, gândindu-ne la starea cea bună pe care oarecând poate am 
trăit-o în casa părinţilor şi în pământul pe care Dumnezeu ni l-a dat cu bine- 
cuvântare. De fapt, această stare de exil a fost inaugurată, ca să spunem aşa, de 


părintele nostru, Adam şi duminica de astăzi îi este dedicată lui şi acestui moment 
prin care el, păcătuind, a fost izgonit din Rai şi a luat drumul exilului. 


Nu este vorba doar de o istorie biblică, pe care uneori o povestim copiilor noştri, 
ci, de fapt, relatarea despre Adam este propria noastră istorie. Este propria noastră 
istorie pentru că, ziceam, de la el încoace noi toţi suntem familiari cu tot ceea ce 
înseamnă starea de exil, starea de pierdere, starea de îndepărtare. 


Și ne aducem aminte din cartea Facerii, prima carte din Sfânta Scriptură, că 
Dumnezeu a făcut lumea întreagă în şase zile, aşa este exprimat de autor, şi la sfâr- 
şitul zilei a şasea l-a făcut şi pe om. Nu întâmplător l-a făcut la sfârşitul creaţiei, 
cum am spune, ci s-a întâmplat lucrul acesta pentru că toată creația, toată fru- 
museţea lumii, tot ceea ce înseamnă lume trebuia să fie un dar pentru el din partea 
lui Dumnezeu. Era firesc ca toate să fie terminate şi la sfârşit să vină stăpânul 
creaţiei, să vină omul şi să-i zică Dumnezeu: <Bucură-te de tot ceea ce am făcut în 
mod special pentru tine!> L-a pus stăpânitor al creaţiei, să se bucure de tot ceea ce 
EI i-a oferit în dar, să se bucure de armonia întregii lumi şi, până la urmă, să se 
bucure de binele pe care Dumnezeu l-a aşezat ca şi lege în lume. 


I-a pus totuşi o graniţă, o condiţie şi i-a zis aşa: Din tot ceea ce este aici, din toţi 


pomii poţi să mănânci, dar dintr-unul singur - nu, din pomul cunoștinței binelui şi 
răului, pentru că în ziua în care vei mânca vei muri negreşit. I-a pus, trebuie să 
recunoaştem, anumite limite, anumite graniţe reprezentate prin această poruncă. 


Ne şi putem întreba, şi poate este firesc să ne întrebăm: să nu fie cunoaşterea bu- 
nă? De ce Dumnezeu îi cere omului să nu se hrănească din pomul cunoştinței 
binelui şi răului? Dumnezeu nu îi dă explicaţii de ce, dar îi arată consecinţele, că în 
momentul în care va mânca din pomul oprit va muri negreşit. Aş asemăna această 
atitudine cu atitudinea pe care dumneavoastră, părinţii, o aveţi de multe ori faţă de 
copii. Le puneţi limite, le puneţi graniţe şi aşa este firesc, însă nu tot timpul daţi şi 
explicaţii, dar consecinţele le spuneţi tot timpul: <Dragul tatii, dragul mamii, nu 
băga mâna în foc pentru că o să te doară, astea sunt consecinţele.> E ceea ce 
Dumnezeu a făcut atunci cu omul. Omul nu era desăvârşit, nu putea să înţeleagă, 
însemnând că nu cunoaşterea era de vină, nu era cunoaşterea în sine o problemă, ci 
doar că omul nu putea să primească deocamdată această cunoaştere fără să şi 
moară. E ca şi când i-ai da drumul unui copil în lume şi i-ai spune <Descurcă-te!>, 
fără să aibă pregătirea necesară ce ţine de o dezvoltare a lui personală, dar, până la 
urmă, şi de o experienţă a vieţii. Şi de aceea Dumnezeu pune limite, pune graniţe 
pentru protecția omului. 


Și paradoxal, omul, ca şi copil ce este, nu are încredere suficientă în Dumnezeu - 
Părintele care îi vrea binele. Şi când diavolul vine şi îi propune o altă variantă, se 
încrede mai mult în el decât în Dumnezeu - Părintele care l-a făcut. Cred ca şi aici 
sau şi de aici înţelegem că istoria lui Adam este propria noastră istorie. Mai 
degrabă primim variantele alternative decât voia, cuvântul şi intenţia Lui Dumne- 
zeu faţă de noi, pe care Îl numim Părinte şi pe care ÎI şi simţim uneori în con- 
secință. Şarpele îl convinge şi ceea ce se întâmplă şi este mai dureros este că îl 
determină să-şi mute ţinta, să-şi mute privirea dinspre Dumnezeu înspre altceva şi 
dintr-o dată apare neîncrederea copilului în părintele lui. 


Cred că toţi dintre noi la un moment dat, copii fiind, am trăit şi această stare de 
neîncredere în părinții noştri, iar ca părinţi probabil că trăim şi în sens invers, copiii 
noştri îşi pierd încrederea în noi. Şi în consecinţa acestei neascultări, pentru că ceea 
ce îi propunea diavolul era mutarea sensului, mutarea dinspre ţinta adevărata, omul 
pierde Raiul şi de aici încolo începe experienţa lui de exil, experinţa lui de înde- 
părtare faţă de Părintele şi de casa fericirii pe care Părintele i-o propune. Cum se 
resimte această stare de exil? Cum resimţim noi această stare de exil? O resimţim 
ca şi singurătate, o resimţim ca şi lipsă de sens, o resimţim ca şi gol lăuntric, o 
resimţim ca şi o pierdere şi de aici încolo stările pe care noi le trăim ar putea să se 
înmulțească, ar putea să se adauge. De fapt, toate aceste stări vădesc în noi ceea ce 
Nichifor Crainic numeşte Nostalgia Paradisului. 


Ne este dor de acea Împărăţie a lui Dumnezeu de la început, ne este dor de Dumne- 
zeu, conştient sau inconştient, ne este dor de acea stare de bine, de tihnă, de 
siguranță, de armonie împreună cu creaţia întreagă, pentru că, odată cu căderea, 
apare această duşmănie între noi şi lume, între noi - unii şi alţii. Ne este dor toate 
acestea. Numai că în momentul în care diavolul a adus această neîncredere şi 
mutarea țintei, de atunci tot ceea ce facem noi sau multe din lucrurile pe care le 
facem noi, deşi par să fie bune şi deşi par să ne aducă o stare de bine, de fapt sensul 
este unul greşit. Să nu uităm că păcatul în general - şi mă folosesc acum de ter- 
menul grecesc prin care se exprimă păcatul, hamartia - înseamnă ratarea țintei. 
Toată starea aceasta de singurătate, de durere, de neîmplinire încercăm să o 
umplem. Şi nu de puţine ori o umplem cu cele lumeşti. Şi, în psihologia modernă, 
cele lumeşti prin care noi dorim să ne umplem această stare de pierdere, de gol 
lăuntric, se numesc dependențe. De una sau alta dintre realitățile care par să aducă 
o plăcere rapidă şi să umple acel gol, acea nostalgie după Paradis, după Rai, pe 
care o resimţim. Şi vorbim de dependențe de la cele mai simple până la cele mai 
complicate. Zic acum, că e foarte la modă, dependenţa de internet, sub oricare 
formă ar exista şi zic că poate cea mai vizibilă e dependenţa de telefon; dependenţa 
de mâncare; dependenţa de substanţe, de droguri; dependenţa de jocuri; dependenţa 


de televizor; dependenţa de una sau altele dintre realiățile care par să umple acest 
gol pe care îl resimţim ca oameni exilați ce suntem. Chiar şi dependenţa de muncă 
- e un nou concept, dar foarte răspândit - care să umple artificial acest gol care, 
până la urmă, este un dar al lui Dumnezeu ca să ne aducem aminte că EI este Cel 
care ne lipseşte şi Raiul pe care EI ni l-a promis la început şi ni-l oferă, vrea să ni-l 
ofere în continuare. Căci ele sunt cele două realităţi care pot să ne împlinească pe 
noi. 


De ce simţim toate aceste stări? Pentru că am pierdut comuniunea cu Dumnezeu. 
Am pierdut legătura care-l face pe om fericit; singura legătură care-l face pe om 
fericit pe parcursul vieţii sale şi care durează este legătura cu Dumnezeu, este 
comuniunea strânsă, intimă cu Dumnezeu. Şi mai simţim această stare şi pentru că 
am pierdut acea armonie iniţială cu noi înşine, cu cei de lângă noi şi, până la urmă, 
cu întreaga creaţie. Omul, prin Adam, eu, prin Adam - pentru că eu sunt Adam - 
am stricat rânduiala lui Dumnezeu, am stricat acea armonie. Şi de ce s-a întâmplat 
acest lucru? Pentru că nu am acceptat limitele şi limitările pe care Dumnezeu ni le- 
a pus atunci, la început. Starea aceasta de exilați se dobândeşte tocmai din această 
dorinţă de încălca graniţele pe care Dumnezeu ni le-a pus, graniţe la care mă refer- 
cam acum câteva momente ca fiind cele care ne păzesc de moarte, fiindcă dincolo 
de aceste graniţe, făcând iarăşi trimitere la pedagogia în cazul copiilor, vine peri- 
colul, pericol care poate să se sfârşească cu moartea. 


Și acum vin la Evanghelia de astăzi, care întăreşte această semnificaţie a zilei, a 
Duminicii. Postul înseamnă a ne asuma starea de exilați în care suntem. Dacă 
Adam a fost exilat forţat, ca să spunem aşa, prin păcatul pe care l-a săvârşit, noi ne 
exilăm voluntar, luând drumul postului, luând calea postului. Şi cum se poate 
întâmpla acest lucru? Socotesc că prin două lucruri importante. Mai întâi prin a 
accepta că trăim această stare de pierdere, trăim această stare de gol lăuntric, de 
îndepărtare din pricina păcatelor noastre şi noi, din pricina păcatului nostru, 
stricăm comuniunea cu Dumnezeu, stricăm legătura cu Dumnezeu pentru că 
schimbăm ţinta şi, în acelaşi timp, stricăm şi armonia dintre noi şi dintre noi şi 
lume. Şi, în al doilea rând, după ce am acceptat, am recunoscut, am conştientizat 
această pierdere, este nevoie să restabilim nişte limite, nişte limitări, nişte granițe. 
Granițele şi limitările nu înseamnă încălcarea pur şi simplu a libertăţii, aşa cum ni 
s-ar putea părea nouă aparent şi printr-o judecată rapidă, ci înseamnă protecţie în 
faţa acestei stări de pierdere, protecție în faţa suferinţei, protecție în fața morţii. Şi 
când zic a aşeza nişte limite, înseamnă, mai înainte de orice, a ne schimba punctul 
nostru de focalizare. Pentru că ziceam că, dacă păcatul schimbă sensul, scâlceşte 
sensul adevărat al lucrurilor pe care le facem, postul ne restabileşte în sensul ade- 
vărat înspre căutarea lui Dumnezeu şi înspre Raiul pe care EI ni-l promite. 


Ne orientăm în această perioadă a postului înspre Rai şi, mai mult decât înspre Rai, 
înspre Împărăţia lui Dumnezeu, care ni se promite. Pentru că de acum nu mai e 
vorba doar de Raiul acela pământesc pe care l-a avut omul la început, de acum e 
vorba de Împărăţia lui Dumnezeu şi Împărăţia lui Dumnezeu este înlăuntrul nostru, 
aşa o spune Domnul. Sau poate fi înlăuntrul nostru, dacă ne focalizăm înspre ea, 
dacă ne îndreptăm ţinta noastră înspre Dumnezeu şi înspre promisiunea Împărăției, 
pe care EI ne-o face. 


Care sunt cele trei limite şi limitări pe care Evanghelia pe care tocmai am ascultat- 
o ni le pune în față? Sunt de maximă utilitate şi intensitate pentru perioada pe care 
o inaugurăm în această seară. Iertarea - era primul lucru. lertarea înseamnă a pune 
graniţe concurenţelor neoneste şi non-necesare dintre noi. lertarea înseamnă a pune 
temelie bună armoniei dintre noi. Şi îmi veţi da dreptate cât e de important într-o 
familie, dar zic apoi într-o instituţie, într-o societate, ca oamenii să înveţe să se 
iubească, să se ierte, să se accepte aşa cum sunt şi de acolo să pornească. Dacă nu 
avem în vedere acel principiu al iertării pe care îl socotesc a fi de bază pentru 
construcția oricărei societăţi, fie ea de mici sau de mari dimensiuni, cred că nu 
putem să avem această pretenţie sau această speranţă că lumea în care trăim poate 
să fie mai bună. Iertarea, aşadar, înseamnă limită, graniţă şi limitare în faţa rău- 
tăților pe care le avem unii faţă de ceilalți. 


E tare greu să ierţi, nu? Foarte greu. Imposibil atunci când îți propui să ierţi de unul 
singur, fără să-L chemi în ajutor pe Dumnezeu, care e El Cel care îl iartă în noi pe 
celălalt şi ne dă puterea ca noi înşine să ne apropiem de celălalt fără oricare sen- 
timent ce însoţeşte această stare de neiertare pe care am putea să o avem. 


Cea de-a doua limită şi limitare este postul. Nu insist asupra detaliilor de data 
aceasta, ci doar asupra postului în general. Ce este postul? Este limită şi limitare la 
abuzul de consum. Suntem numiţi consumerişti şi trăim într-o vreme consumeristă. 
Postul pune graniţă, limită împotriva exceselor de acest fel, care ne aduc şi boli 
trupeşti, dar şi boli sufleteşti deopotrivă. Este nevoie de limită, este nevoie de 
limitări, înţelegem fără să analizăm foarte mult situaţia, că avem nevoie de toate 
acestea. Se vorbeşte foarte mult în zilele noastre despre dietă, diete de tot felul. Cu 
ghilimelele de rigoare, fără să fiu de acord cu acest termen asociindu-l la ceea ce 
presupune pentru noi postul, totuşi vedeţi, dacă este să schimbăm ţinta, să schim- 
băm focalizarea în ceea ce priveşte „dieta”, dieta se transformă în post - că aici este 
diferenţa aceasta minoră, subtilă: dieta este de dragul nostru, iar postul este de 
dragul lui Dumnezeu, de a ne reaşeza într-o armonie față de EI şi apoi şi faţă de 
ceilalți şi, de ce nu, şi faţă de noi înşine. lată şi cea de-a doua limită şi limitare: 
postul. 


ŞI cea de-a treia limită şi limitare care ne-a fost evocată în Evanghelie se întâmplă 
față de bunurile materiale: Nu vă adunaţi comori pe pământ, unde molia şi rugina 
le strică, ci vă adunaţi comori în ceruri. Şi zice concluzia: Pentru că acolo unde este 
comoara voastră este şi inima voastră. Este cea de-a treia limitare, faţă de cele 
materiale. Dumnezeu ne-a oferit lumea aceasta nouă să ne bucurăm de ea. Dar e 
nevoie să punem limitări, e nevoie să fim atenţi, ca noi să stăpânim această lume şi 
nu lumea să ne stăpânească pe noi. Zic încă o dată: nu e nevoie de analize 
complexe ca să înţelegem cât de nefastă poate să fie o atitudine în care ne învăl- 
măşim cu lumea, ne facem una cu lumea, cu bogăţiile ei, fără să punem, totuşi, 
nişte limite în viaţa noastră. Fără limite uităm cine suntem. Limitele, de fapt, ne 
dau identitatea noastră. Fără limite este ca şi cum ne-am trezi într-o lume străină în 
care nu ştim limba, nu ştim pe nimeni; cum ne-am simţi? Limitele şi limitările ne 
arată cine suntem. Şi ne mai arată şi lucrul acesta: ne învaţă să respectăm şi limi- 
tele celuilalt şi să nu trecem peste limitele lui. Limitele noastre se întâlnesc într-un 
mod armonios cu limitele celui care ne stă în faţă şi, în felul acesta, avem de-a face 
cu armonie, avem de-a face cu o viaţă în care fiecare îşi cunoaşte locul împreună şi 
spre împreună-slujirea celuilalt. 


ŞI concluzionăm: Postul pe care Biserica ni-l pune la îndemână în aceste momente 
ne aduce cu sine - şi zic în sens pozitiv acum şi aceasta a fost şi pledoaria mea 


astăzi - un set de limite pentru Împărăţia lui Dumnezeu, pentru ca să dobândim nu 
doar Raiul, ci Împărăţia lui Dumnezeu. Şi, în acelaşi timp, lucrând în viaţa noastră 
aceste limitări, ne mai pune la îndemână un lucru şi ne cheamă la o aşteptare întru 
nădejde frumoasă. Pentru că la sfârşitul Postului suntem chemaţi să ne întâlnim cu 
Domnul Hristos care înviază din mormânt. Și zicem: Aşteptând am aşteptat pe 
Domnul şi EI S-a plecat spre mine. Amin”. 


Predica Inaltpreasfințitului părinte Calinic la Duminica Izgonirii lui Adam 
din Rai - „Nimic nu rămâne nerecompensat de Dumnezeu” 


Iubiţi cititori şi cititoare, textul care s-a citit astăzi (Matei 6, 14-21) face parte din 
Predica de pe munte şi este o continuare a rugăciunii „Tatăl nostru”. 


După ce Mântuitorul le-a vorbit apostolilor despre milostenie (vv. 1-4) şi rugăciune 
(vv. 5-13), învăţându-i inclusiv cum trebuie să se roage, în acelaşi context EI le-a 
vorbit despre iertare şi despre post ca adevărate comori ale sufletului, spunându-le: 
„Că de veţi ierta oamenilor greşalele lor, ierta-va şi vouă Tatăl vostru Cel ceresc; 
iar de nu veţi ierta oamenilor greşalele lor, nici Tatăl vostru nu vă va ierta greşalele 
voastre.” (vv. 14 - 15). 


Comentând aceste versete, Sfântul Maxim mărturisitorul spune că sufletul care nu- 
treşte ură faţă de semenul său nu poate avea pace cu Dumnezeu. lar dacă acela nu 
vrea să se împace, adaugă el, atunci păzeşte-te măcar pe tine de ură, rugându-te 
pentru el şi negrăindu-l de rău (Filocalia II, p. 104). 


Interesant este faptul că iertarea păcatelor fiecăruia dintre noi depinde exclusiv de 
capacitatea noastră de a-i ierta pe cei care ne-au greşit. Despre aceasta, Mântuitorul 
spune: „Căci cu judecata cu care judecaţi veţi fi judecaţi, şi cu măsura cu care mă- 
suraţi vi se va măsura.” (Matei 7, 2). 


Este modul lui Dumnezeu de a gândi. Este un mod ireproşabil. Dacă eşti om de 
bun simţ în relaţie cu tine însuţi, cu semenii şi cu Dumnezeu şi dacă mai eşti şi 


smerit, iertător, rugător şi postitor, Îl poţi sensibiliza pe Dumnezeu, poţi câştiga 
bunăvoința lui Dumnezeu, tradusă prin Împărăţia lui Dumnezeu. Pentru o astfel de 
atitudine Dumnezeu te va recompensa acolo Sus. Iertarea de la Dumnezeu, spune 
părintele Petre Semen, este dependentă şi direct proporțională cu iertarea pe care o 
acordăm noi semenilor noştri (Tâlcuiri evanghelice, p. 215). 


Și după ce le-a vorbit apostolilor despre iertare, Hristos a abordat problema po- 
stului: „Când postiţi, nu fiţi trişti ca fățarnicii; că ei îşi smolesc feţele, ca să se arate 
oamenilor că postesc. Adevărat grăiesc vouă: şi-au luat plata lor.” (v. 16). 


Spiritul de vanitate este condamnat de Hristos. Iudeii trebuiau să postească o zi pe 
an pentru păcatele comise în timpul anului (Leviticul 16, 29; 23, 27-32). Este vorba 
de Ziua Ispăşirii - Yom Kippur. După ieşirea din exil, ei obişnuiau să postească 
joia şi lunea. Aceste zile aminteau de urcarea şi respectiv, coborârea lui Moise de 
pe Sinai. 


Însă de foarte multe ori postul lor era ţinut din dorinţa de a se arăta oamenilor cât 
de postitori sunt. Şi pentru a atrage atenţia, îşi schimonoseau faţa, ca să pară 
gălbejită şi tristă, nu se spălau pe faţă, nu-şi spălau părul, nu se pieptănau. Posteau 
mai mult de dragul lumii decât de dragul lui Dumnezeu. lată ce L-a determinat pe 


lisus să le atragă atenţia apostolilor asupra unui astfel de post păgubos, zicându-le: 
„Tu însă, când posteşti, unge capul tău şi faţa ta o spală, ca să nu te arăţi oamenilor 
că posteşti, ci Tatălui tău care este în ascuns, şi Tatăl tău, care vede în ascuns, îţi va 
răsplăti ţie.” (vv. 17-18). 


Nimic nu rămâne nerecompensat de Dumnezeu: „Tatăl tău, care vede în ascuns, îţi 
va răsplăti ţie”. 


Ungerea capului cu undelemn şi spălarea feţei în timpul postului erau semnul 
bucuriei postirii. A unge capul înseamnă a unge mintea cu Duhul Sfânt; iar a spăla 
faţa, înseamnă a-ţi curăţi trupul de tot ce-i păcătos, spune Sfântul Nicolae Veli- 
MITOVICI. 


Comentând acest verset, Sfântul Maxim mărturisitorul spune: „Faţa noastră este 
viaţa, arătând, ca şi vederea, cum suntem, după omul dinlăuntru. Aceasta porun- 
ceşte Scriptura, să o spălăm, adică să ne curăţim viaţa de toată patima păcatului. lar 
capul este mintea noastră pe care Scriptura poruncește să o ungem, adică să o 
facem să strălucească de cunoştinţa dumnezeiască.” (Filocalia II, p. 232). 


De ce le recomandă Hristos toate acestea apostolilor? Pentru că evreii, în zilele de 
post, omiteau a-şi spăla faţa şi a-şi unge părul capului cu undelemn; ei preferau, 
mai degrabă, să-şi presare cenuşă pe cap, în semn de întristare, şi să se îmbrace cu 
o haină ca un sac. Din păcate, un astfel de post, nu va fi recompensat niciodată de 
Dumnezeu. 


Dumnezeu vrea un post al minţii, al inimii, al sufletului, dar şi al trupului. Prorocul 
Daniel spune că trei săptămâni a petrecut în jale; bucate bune n-a mâncat, n-a pus 
în gura lui carne, nici vin şi cu miresme nu s-a uns (Daniel 10, 2-3). Dumnezeu 
vrea un post cu toată fiinţa, nu doar cu faţa. 


Și după ce le-a accesat înţelesul duhovnicesc al postului, Hristos, pentru că orien- 
talii obişnuiau să-şi îngroape avuţiile în loc să le împartă săracilor, le-a vorbit apo- 
stolilor despre adevăratele comori: „Nu vă adunaţi comori pe pământ, unde molia 
şi rugina le strică şi unde furii le sapă şi le fură. Ci adunaţi-vă comori în cer, unde 
nici molia, nici rugina nu le strică, unde furii nu le sapă şi nu le fură.” (vv. 19-20). 


Sfântul Maxim mărturisitorul spune că mintea, despărțindu-se de Dumnezeu şi 
lipindu-se de cele materiale sau se face dobitocească, ca una ce a devenit iubitoare 
de plăcere, sau sălbatică, războindu-se cu cei din jur pentru acestea. (Filocalia II, p. 
66) 


Într-adevăr, comorile materiale ale acestei lumi sunt, potrivit Scripturii, sortite 
moliei, ruginii şi carilor. De aceea, ele nici nu pot să ne aducă linişte, fericire, 
siguranţă. 


Comoara din cer depinde exclusiv de felul cum gestionăm comoara de fapte bune, 
aici pe pământ. Exegeţii spun că prea multa îmbogăţire naşte molia şi rugina 
îngâmfării şi a slavei deşarte. 


Hoţii care le fură sunt laudele care vin din afară, care sapă mintea şi jefuiesc tezau- 
rul virtuţii. Furia acestor porniri, din păcate, nu cunoaşte limite, căci, spune Mân- 
tuitorul, „unde este comoara ta, acolo va fi şi inima ta” (v. 21). Astfel de oameni 
sunt oameni chinuiţi. Nu mai au nici linişte duhovnicească, nici odihnă trupească. 


Iacov I-a cerut lui Dumnezeu trei lucruri: să fie cu el, să-i dea pâine să mânânce şi 
haine să se îmbrace (Facerea 28, 20). 


Hristos numeşte mintea inimă. Sigur, unde se găseşte tezaurul nostru, acolo se 
găseşte şi mintea noastră. Or, în măsura în care mintea noastră se alipeşte de lucru- 


rile lumii, este robită de ele şi, astfel, îşi pustieşte sufletul de prezenţa lui Dumne- 
zeu. Să nu fie! 


Inaltpreasfinţitul Ioachim, arhiepiscop al Romanului şi Bacăului: Postul este 
despre smerenie, pocăință şi iertare 


lată că timpul mântuirii a sosit. De câteva săptămâni, Biserica își pregăteşte cre- 
dincioşii pentru a putea înţelege mai bine conținutul spiritual al timpului postului, 
care începe din această Duminică a iertării. 


Cele patru duminici premergătoare Postului mare ne-au pregătit duhovniceşte 
pentru asumarea nevoinţelor specifice perioadei ce urmează, vorbindu-ne despre 
mândrie şi smerenie, pocăință şi iertare, împlinirea poruncilor evanghelice şi 
judecata lui Dumnezeu, ca şi despre roadele neascultării şi înstrăinarea de Dumne- 
zeu. Ne-au fost aşezate înainte exemple de virtuţi şi patimi, arătându-ne faptul că 
viaţa omului este un şir lung de alegeri, în funcţie de care, omul poate rămâne în 
comuniune de iubire cu Dumnezeu sau în afara acesteia. 


Perioada liturgică ce urmează are darul de a ne pregăti pentru a înţelege importanța 
pătimirilor Domnului lisus Hristos pentru viaţa lumii şi, totodată, de a ne invita la 
reflexie asupra modului în care ne consumăm propria vieţuire în încercarea de a 
urma lui Hristos. 


Cu alte cuvinte, între cele 54 de săptămâni ale anului calendaristic sunt 7 (dar vor 
mai fi şi altele, înaintea altor sărbători importante din anul liturgic), care pot fi 
defi-nite ca un timp al mântuirii, aşa cum se spune în Isaia, cap. 49, 8: «Aşa 
grăieşte Domnul: "În vremea milostivirii Te voi asculta şi în vremea mântuirii Te 
vol ajuta."» lată că am ajuns şi noi timpul mântuirii și nu trebuie să pierdem 


această şansă dată nouă de Domnul. Aceasta nu înseamnă că în celelalte zile sau în 
celelalte posturi de peste an nu putem lucra la mântuirea noastră sau că Dumnezeu 
nu ne poartă de grijă decât în vremea Postului mare. Urmează şapte săptămâni pri- 
vilegiate, cu zile speciale. Este un timp în care se pare că Domnul a fost mai încli- 
nat să îi acopere pe fii Săi cu bunăvoință. 


Este post şi noi ne aflăm aici! Trebuie să vorbim despre asta, căci altfel va trece şi 
nici nu ne vom da seama. Recunoaştem că, în cele din urmă, dacă avem încredere, 
nu vom cere altceva. Unor creștini de astăzi le este frică de post. Se gândesc poate 
că strămoșii noştri ne-au lăsat o moştenire neplăcută, prin posturile austere pe care 
le ţineau ei. Postul mare este sinonim cu lipsa mâncării şi abstinenţa pentru 40 de 
zile, iar asta nu poate face plăcere celor ce gândesc așa. 


Semnificația celor 40 de zile de abstinență 


Insă, înainte de a vorbi despre post în sine, vreau să vă aduc în atenţie câteva 
lucruri despre semnificația cifrei 40 în istoria mântuirii omului: 


- 40 de zile de ploaie a adus potopul; o situaţie care cu siguranţă nu a fost tocmai 
confortabilă pentru Noe şi familia sa pe arcă, printre toate animalele pe care 
Dumnezeu a vrut să le salveze, dar în perioada acestor 40 de zile s-a pregătit o 
lume nouă, mai bună decât prima. 


- 40 de ani de încercări - deşertul. Evreii au ieşit din Egipt eliberându-se de sub 
tirania faraonului. L-au urmat pe Moise, dar au suferit de foame, de sete, au obosit, 
au fost bolnavi şi descurajaţi. Ca să folosim un singur cuvânt am spune că au fost 
încercaţi. Însă, la capătul acestui marș interminabil știau că se află Țara promisă, 
Tărâmul Făgăduinţei. 


- 40 de zile de aşteptare - urcarea lui Moise pe Muntele Sinai. EI posteşte, se roagă 
ŞI se pregăteşte pentru întâlnirea cu Dumnezeu şi, în final, primeşte de la EI cele 10 
porunci. 


- 40 de zile de mers - Ilie, marele profet, care - epuizat moral, descurajat - a făcut, 
postind, un pelerinaj pe acelaşi munte sfânt, Sinai. A căutat aici, lângă Dumnezeu, 
să se regăsească, să redescopere încrederea și energia necesare pentru a-şi relua 
misiunea. 


- 40 de zile de pocăință - Ninive. Profetul lona, după diverse încercări pe mare, a 
acceptat, în final, să se supună poruncii Domnului. Ca urmare, a început să predice 


pocăinţa. In consecință, păgânii din Ninive au organizat o căință publică, vreme de 
şase săptămâni, în urma căreia Dumnezeu le-a iertat greşelile şi i-a recunoscut ca 
prieteni ai Săi. 


- 40 de zile de luptă - din nou deşertul, dar acum nu Moise este în deşert, ci lisus, 
Mântuitorul nostru. Fără să mănânce şi fără să bea, EI rezistă tuturor ispitelor, 
pregătindu-se pentru misiunea Sa. 


Aşadar, cifra 40 trimite la lipsa de confort, la încercări, la aşteptare, la pocăință, ca 
pregătire pentru ceva măreț. Toate acestea reprezintă o asceză care așteaptă a fi 
recompensată. Postul nostru, cele 40 de zile de asceză pentru ce ne pregătesc? Prin 
Postul mare ne pregătim pentru Paşti, sărbătoarea vieţii, a luminii, a triumfului, 
aniversarea botezului și mântuirii noastre. 


Postul este, deci, o pregătire pentru a ajunge la înălțimea Celui ce va învia, dar 
este, în acelaşi timp, aniversare a unor mari evenimente trecute şi trăire a unei 
impresionante realități care va să vină. Evenimentele trecute pe care postul ni le 
aminteşte sunt: eliberarea din robia egipteană, dar și îngroparea şi Învierea 
Domnului. Realităţile prezente se referă la propria noastră eliberare din forțele 
răului, prin botez, angajarea noastră în viaţa creştină, precum profetul Ilie, iertarea 
păcatelor noastre după pilda ninivitenilor, reînnoirea vieţii noastre, ca după potop, 
restabilirea legăturii cu Iisus Hristos prin Sfânta Împărtăşanie. 


Pentru a putea fi la înălțimea acestor trăiri ni se cere să simţim aceste şase săp- 
tămâni cu intensitate, iar cea de a șaptea să fie de post negru. Strămoșii noștri res- 
pectau postul cu adevărat: mâncau doar pâine goală la prânz şi ceva nesemnificativ 
la cină. lar la aceasta se adăuga pocăinţa. 


Timpul postului, timpul mântuirii 


Astăzi, însă, aceste obiceiuri par de mult apuse. Astăzi postim, dar din alte motive. 
Medicii ne anunță că ne putem vindeca prin foame. Dietele bazate pe calculul 
caloriilor sunt la modă, dar acesta nu este postul creştin. Ce trebuie să se adauge 
postului alimentar ca el să fie cu adevărat post? Pentru noi, postul trebuie să 
însemne renunțare la anumite mâncăruri, la tutun, la cinematograf sau la orice 
altceva ne robeşte. Căci postul nu este, din fericire, în primul rând o chestiune de 
meniu, ci el ne pregătește pentru Paști. Pentru creştinii conștienți, el este o invitaţie 
la meditație, pentru o nouă şi mai bună orientare a vieţii după principiile Evan- 
gheliei, astfel încât să ne apropiem cât mai mult de asemănarea cu lisus Hristos. 


Această orientare nouă nu se poate face fără o eliberare de poverile care ne înce- 
tinesc înaintarea, fără o ieşire din mlaștina sau mărăcinii în care unii dintre noi s-au 
împotmolit. Povara, mlaştina sau mărăcinii sunt piedicile corpului nostru, care ne 
îngreunează cu poftele sale: lenea, materialismul, egoismul inimii şi orgoliul spiri- 
tului nostru. De toate acestea trebuie să ne debarasăm dacă vrem să avem sufletul 
liber pentru a urma cu mai multă uşurinţă lui lisus Hristos. 


Pe parcursul celor șase săptămâni care urmează suntem invitaţi să ne revizuim 
scara de valori, modul de a gândi şi de a judeca. Cele şase săptămâni binecuvântate 
vor fi urmate de o săptămână a mântuirii, de Paști. Așadar, în mod concret, timpul 
postului, timpul mântuirii este un timp al eliberării care se referă: 


- în primul rând, la elberarea celorlalți, a săracilor care vor fi ajutați din zeciuiala 
noastră, căci noi vom face selecția între cele ce ne sunt necesare şi ni se cuvin, și 
nevoile imaginare sau inutile. 


- în al doilea rând, postul aduce eliberare pentru cei bogaţi, care se vor gândi mai 
mult la cei săraci, privind şi regăsind în ei chipul lui Hristos Însuşi. 


- ŞI, nu în ultimul rând, eliberarea cuvântului Domnului, care în cea mai mare parte 
a timpului rămâne blocat, închis în egoismul şi mediocritatea noastră. Cuvântul 
Domnului rămâne secret, obscur, enigmatic, dar în acesttimp binecuvântat al po- 
stului el devine transparent pentru cei care îl ascultă, doar dacă aceştia îşi supun 
viaţa unei analize minuţioase. 


Toate vor fi posibile dacă postul care începe mâine devine un timp de decizie, de 
alegere. Fiecare dintre noi în parte va găsi propria formă prin care să realizeze 
schimbarea, dar timpul postului trebuie să fie pentru fiecare dintre noi prilej de 
meditaţie şi rugăciune, astfel încât, la finalul lui, la Paști, să descoperim calea de a 
deveni mai buni. 


Dragii mei, Postul este un timp dedicat formării spirituale şi iluminării, o şcoală a 
întâlnirii cu Hristos în exercițiul cunoașterii de sine. Este un timp al reflexiilor în 
care analizăm timpul consumat de la primirea Botezului şi modul în care am risipit 
curățirea sufletului. În Biserica primară, catehumenii, adică cei care se pregăteau 
pentru botez, în timpul postului erau solicitaţi pentru o pregătire specială. Astăzi, 
catehumenatul este o stare excepțională în Biserica Ortodoxă. Cu toate acestea, în 
fiecare Liturghie suntem invitaţi să ne rugăm pentru catehumeni, iar în cele săvâr- 
şite pe parcursul postului ne rugăm pentru ei cu și mai multă insistență. Această 
insistență nu este golită de sens, căci există încă ţări în care se face misiune, în care 


avem catehumeni care se pregătesc pentru botez. Şi, într-o anumită măsură, putem 
considera orice om care încă nu L-a cunoscut pe Hristos, ca fiind un catehumen, un 
căutător pe calea mântuirii, un om care a primit de la Dumnezeu timpul vieţii sale 
în dar, spre a se pregăti pentru botez. Văzând astfel lucrurile, înţelegem că, de fapt, 
în timpul Sfintei Liturghii, Biserica Ortodoxă se roagă pentru toți oamenii, indi- 
ferent de religia căreia aceştia aparțin la un moment dat. 


Pentru cei mai mulți dintre oameni cuvântul post face trimiterea la o perioadă tristă 
a anului liturgic, un timp de privaţiuni, a cărui apropiere inspiră un soi de indi- 
spoziţie, un sentiment de gravitate şi îngrijorare. Însă nu același este sentimentul 
Bisericii care exprimă, prin slujbele sale din acest timp liturgic, o bucurie discretă. 
Pentru cei care ştiu să vadă lucrurile cu ochii credinţei, acest timp de pocăință este 
o adevărată primăvară spirituală, o primăvară a sufletelor, legată în mod tainic de 
trezirea la viaţă a naturii după lungul somn hibernal. 


Postul care urmează să înceapă nu trebuie să fie pentru credincioşii ortodocşi un 
motiv de tristeţe, o perioadă de închistare spirituală, ci, mai curând, o perioadă de 
bucurie, de pace duhovnicească, de bucurie în lisus Hristos. 


In lumea modernă, postul este considerat mai curând ca ţinând de igiena corporală 


şi sănătatea afectivă a individului. Dar, ca practică religioasă creștină, el este apre- 
ciat ca o rămăşiţă anacronică a unei epoci trecute, deşi post țin încă şi musulmanii 
ŞI evreii şi budiști. 


Postul omului contemporan 


Postul, însă, nu se reduce la ceea ce am reţinut noi din tradiţie: abţinerea de la mân- 
care, ci trebuie adaptat la vremurile moderne. De exemplu, astăzi, să ţin post poate 
însemna şi să refuz să cedez tentaţiei consumeriste, să refuz să pierd timpul pe 
internet ori cu emisiuni frivole la TV. Post poate însemna ca, atunci când te întorci 
acasă de la muncă, să nu mai dai drumul la muzică, la radio sau televizor pentru a 
asigura un fond sonor, ci să creezi un spaţiu liniştit, care să îți permită să reflectezi 
şi să contempli Creaţia lui Dumnezeu. Acesta este un adevărat exercițiu ascetic 
pentru oamenii zilelor noastre. 


Cu alte cuvinte, trebuie să ne gândim la post din perspectiva tuturor simţurilor 
noastre: a gustului, a ochilor, a auzului etc. 


Pentru omul modern, postul poate însemna şi experierea unor trăiri diferite, sub 
forma unei varietăți de experienţe provocatoare, cum ar fi: încercarea de a obţine 


un record sportiv, escaladarea unui munte, o plimbare pe mare, sau chiar muncile 
câmpului, căci toate acestea ne fac conştienţi de frumuseţea lumii dăruită nouă de 
Dumnezeu. Experiențele de viață vin să se adauge grijii pentru cei bolnavi, pentru 
analfabeți şi străini, pentru cei săraci, pentru cei afectaţi de război sau de foame. 
De asemenea, putem să ne facem utili punându-ne în serviciul Bisericii pentru a 
face cateheze, pentru a cânta, a ne ruga, pentru a fi în comuniune. Există o mul- 
titudine de căi, o infinitate de posibilităţi pe care viaţa le pune la dispoziţie oame- 
nilor care caută mântuirea şi care își asumă această disciplină ascetică pe care o 
indică Biserica. 


Punctul final al postului constă mai puţin în a disciplina tirania cărnii, cât în a 
disciplina sufletul sau mai precis, inima, din care izvorăşte răul care inundă fiinţa 
noastră, aşa cum ne avertizează Însuşi Hristos: „cele ce ies din gură pornesc din 
inimă şi acelea spurcă pe om. Căci din inimă ies: gânduri rele, ucideri, adultere, 
desfrânări, furtişaguri, mărturii mincinoase, hule. Acestea sunt care spurcă pe om” 
(Matei 15, 18-20). 


Mâine, Postul cel mare ne deschide nouă uşile pocăinței. Fie ca el să devină un 
timp de pocăință autentică, de reculegere, de retragere, de bucurie duhovnicească, 
de pace, de liniște, de iubire şi de mântuire. 


Sursa: eprb.ro 


Ips Timotei: Iertarea, postirea, comorile din cer sau amăgirea lumească 

Timotei prahoveanul, 
episcop-vicar al Arhiepiscopiei Bucureştilor 
- 1] mar, 2021 


Călătoria Sfântului şi marelui Post este deosebit de importantă pentru suflet şi 
pentru trup. Tradiţia din primele veacuri creştine până astăzi, bucuria întâmpinării 
marii sărbători a Învierii Domnului, rânduielile tipiconale şi atenţia Bisericii sunt 
îndreptate către perioada Sfântului și marelui Post al Păresimilor. 


Zilele ce urmează după Duminica Izgonirii lui Adam din Rai sunt numite mân- 
tuitoare şi de suflet folositoare. Înaintea începerii acestei călătorii duhovniceşti, 
Biserica ne pune înainte cuvinte pline de învățături, asemenea nestematelor care 
împodobesc coroanele împăraţilor. Sunt cuvinte ce vorbesc despre iertarea celor 
din preajmă, care ne-au greșit, despre bucuria postului şi despre comorile pe care le 
iubim şi la care nădăjduim (Matei 6, 16 şi 21). 


De nu veţi ierta oamenilor greşelile lor, nici Tatăl vostru nu vă va ierta greșelile 
voastre (Matei 6, 15). Mântuitorul Hristos ne învaţă să fim fii ai Lui și fraţi iubitori 
ai celorlalţi. Iertarea celor din preajmă este un examen deosebit de greu, pe care îl 
promovăm cu anevoie fiecare dintre noi. Recunoaștem că nu avem disponibilitatea 
de a ierta din inimă, că ţinem minte răul, ne aducem aminte de faptele rele şi ade- 
seori le uităm pe cele bune. Dacă nu vom ierta din inimă greşelile fraților noştri, 
nici Tatăl ceresc nu ne va ierta greșelile. 


Sfântul loan Gură de Aur, referindu-se la aceste cuvinte, ne spune că, atunci când 
trebuie să te împaci cu duşmanul tău, nu trebuie să străbaţi mări, ori să faci drumuri 
lungi, să treci munţi ori să cheltuiești bani, ci e de ajuns numai să voieşti şi ţi s-au 
iertat toate păcatele. Ce nădejde de mântuire mai poți avea când tu nu numai că nu 
ierți pe dușmanul tău, dar te mai rogi ca Dumnezeu să-l pedepsească! Dacă nu îţi 
lași ura împotriva dușmanului nici atunci când ai nevoie de mila lui Dumnezeu, 
când vei putea ajunge iubitor de oameni, când vei scoate din tine veninul acestei 
răutăți? 


Marele ierarh al Constantinopolului ne îndeamnă să punem capăt acestei nebunii și 
boli grele, să arătăm duşmanilor dragostea poruncită de Hristos, pentru a ne ase- 
măna Tatălui din ceruri: Iertarea celorlalți aduce iertarea lui Dumnezeu. Dacă 
facem bine dușmanilor, vom atrage asupra noastră multă milă, mai mult decât cei 
care ne vor iubi, Dumnezeul Universului ne va iubi şi ne va încununa Și învrednici 
de bunătățile viitoare. 


Când postiţi, nu fiţi trişti ca făţarnicii; că ei îşi smolesc feţele, ca să se arate oame- 
nilor că postesc (Matei 6, 16). Cuvintele le înţelegem uşor, întrucât, atât în vremea 
Mântuitorului, cât şi mai târziu, au fost oameni care au preferat mai mult imaginea 
publică cosmetizată decât imaginea pe care o au înaintea lui Dumnezeu. 


Îmi aduc aminte de cuvintele rostite la zi aniversară de un ierarh aflat sub pre- 
siunea invectivelor, asemenea majorităţii dintre slujitorii Bisericii care au suferit în 
decursul istoriei. Cu părute și închipuite acuze, cu replici intrigante şi în mare parte 
nedrepte, slujitorii media îi expuneau ierarhului situaţii posibil denigratoare. 
Acesta a replicat: la vârsta mea înaintată sunt preocupat de imaginea pe care o am 
înaintea lui Dumnezeu. Nu sunt deloc interesat de imaginea pe care o am înaintea 
oamenilor. Dacă va trebui să lucrez şi să restaurez ceva, va fi doar imaginea pe 
care o am înaintea lui Dumnezeu. 


Sfântul loan Gură de Aur ne spune că la auzul cuvintelor Domnului trebuie să 
plângem şi să suspinăm cu amar. Cunosc mulți oameni care nu postesc şi arată 
lumii că împlinesc această poruncă. Îşi pun mască de postitori, dar apărarea lor este 
mai rea decât păcatul. Atunci când Domnul a vorbit de milostenie, nu s-a mărginit 
să spună luați aminte să nu faceți milostenia voastră înaintea oamenilor, ci a 
adăugat spre a fi văzuţi de ei. Rugăciunea şi postul le poţi ascunde de ochii lumii, 
dar milostenia nu. Avem datoria de a ascunde de toți faptele cele bune, milostenia 
îndeosebi. Ne-a poruncit Domnul să intrăm în cămara noastră (Matei, capitolul 6), 
ne-a poruncit să ne ungem capul, ca atunci când am fi călcători ai acestei legi (...). 
Aceasta ne-o poruncește şi nouă, dând pildă pe făţarnici şi îndemnându-ne ca să ne 


arate ce va vrea să ne îndepărteze de la dorinţa de a posti de ochii lumii, pentru că 
un astfel de post este de râs şi de batjocură. Nu doar pentru că nu aduce vreun 
folos, ci şi pentru a arăta că astfel de înşelare este trecătoare. 


Evanghelia ne îndeamnă să nu urmărim slava oamenilor, aprecierea lor, faptul că 
vreo virtute de-a noastră este văzută şi răsplătită vremelnic, ci mai ales să fie 
văzută şi răsplătită de Domnul. 


Ucenicilor, Domnul le-a spus adeseori, când vă rugaţi şi postiți, ungeţi capetele 
voastre și feţele voastre spălaţi-le, iar dacă cumva vă rugați mai mult decât alții, 
atunci trebuie numaidecât să închideți ușa, pentru a fi văzuţi în ascuns şi să vă 
răsplătească la vremea cuvenită! 


Sfântul Maxim mărturisitorul ne spune: Când vezi mintea ta ocupându-se cu plă- 
cere de cele materiale şi zăbovind pe lângă chipurile lor, recunoaşte că le iubeşti pe 
acestea mai mult decât pe Dumnezeu. Mintea, unindu-se cu Dumnezeu şi petre- 
când cu EI în înțelepciune şi dragoste, se face înţeleaptă, puternică, iubitoare de 
oameni şi, simplu vorbind, poartă în sine aproape toate însuşirile dumnezeiești. 


Cuvintele exegeţilor ne vorbesc despre comoara din cer şi despre comoara de pe 
pământ. Preferăm de multe ori comorile din lumea aceasta! Asupra lor planează 
mereu ameninţarea, incertitudinea și nesiguranța, după cum sunt amenințate viața 
şi sufletul nostru. Ele pot fi mereu risipite, stricate de rugină, săpate şi furate de 
furi, atunci, altădată în istorie ori în vremea noastră. Banii agonisiți dispar fără să-ţi 
dai seama, clădirile se ruinează, noi ne risipim, boala de multe ori ne arată că sun- 
tem nişte bieţi călători. 


Insă comorile din ceruri, trimise prin milostenii dincolo, printr-o bucată de pâine, 
un pahar cu apă, un bănuţ sau o faptă bună, un sfat ori un cuvânt izvorât din inimă, 
se aşază într-o vistierie care nu poate fi jefuită, aflându-se în ceruri. 


Sfântul loan Gură de Aur ne spune că cele mai sigure sunt băncile din Împărăţia 
cerurilor, iar locurile prin care putem depune sunt buzunarele săracilor. Domnul a 
spus că unde este comoara omului, acolo este și inima lui (Matei 6, 21), dar, chiar 
dacă averea ta nu-i mâncată de molii și furată de hoţi, eşti pironit de cele de jos, de 
aceea schimbi libertatea cu robia. Pierzi averile cereşti, nu mai poți gândi cele 
înalte, ci întotdeauna bani, dobânzi, împrumuturi, câștiguri şi afaceri înrobitoare. 
Un om ca acesta este într-o stare mai rea decât un rob. Își pune pe umeri cea mai 
cumplită tiranie, îşi vinde cel mai mare bun al său, noblețea şi libertatea. Cuvintele 


Sfântului loan Gură de Aur sunt adânc grăitoare. Ne îndeamnă pe toți să privim la 
cele cu adevărat importante! 


Ca un argument important pentru iertare şi părăsirea aducerilor aminte pe care le 
avem faţă de cei care ne-au greșit, cu sau fără voie, sunt scrierile Sfântului loan 
Casian, străromânul, care a călătorit la Betleem, în Egipt şi în Galia ducând 
cuvintele Evangheliei și sfaturile marilor părinți ai pustiei. El vorbea despre trei 
lepădări, având în vedere mai cu seamă viaţa monahilor, dar şi a credincioşilor. 


Vorbind despre prima lepădare, Sfântul loan Casian spune că fiecare trebuie să se 
lepede de lume, de lucruri şi casă pentru a-şi agonisi liniștea. Cea de-a doua lepă- 
dare o constituie obiceiurile greșite, patimile, gândurile întinate. E o luptă lungă, 
care poate fi presărată cu piedici şi reveniri la starea dintâi. Cea de-a treia, la care 
ajung, cei desăvârşiţi, este tocmai alungarea amintirilor acestei lumi. Doar aceştia 
ajung pe muntele înalt al fericirilor, unde-i aşteaptă răsplată pe măsură. 


Biserica are o prea frumoasă rânduială în Duminica Lăsatului sec de brânză, odată 
cu începerea liturgică a Postului mare, la vremea Vecerniei. 


Vecernia iertării ne îndeamnă pe toţi, fie că suntem monahi sau trăim în lume, să 
ne iertăm unul pe celălalt. Este cunoscută rânduiala ca cei mici să-şi ceară iertare 
de la cei mai mari, să se aşeze în genunchi, sau măcar să îşi plece capul unul în faţa 
celuilalt, împlinind cuvintele Mântuitorului: Învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre (Matei 11, 29). 


Această rânduială ne învaţă că nu putem intra în Sfântul şi marele Post având mâ- 
nie asupra cuiva, pentru că, dacă suntem mâhniţi şi nu reuşim să iertăm, iubirea, 
rugăciunea şi faptele bune nu vor ajunge la Dumnezeu. 


Sfântul loan Scărarul spune: după cum şarpele nu poate să-şi lepede pielea cea 
veche decât dacă trece printr-o strâmtoare, tot așa nu vom putea lepăda pe omul cel 
vechi din noi dacă nu vom trece prin calea strâmtă a postului. Acesta înseamnă 
iertare, îndreptare către Dumnezeu, smerenie şi alte virtuţi. 


Postul cel mare, asemenea celorlalte posturi, este o şcoală la care întâlnim elevi 
diferiți. Unii premianţi, care reușesc să pătrundă tainele ştiinţelor, ale treptelor 
propuse de Evanghelia acestei duminici. Alţii, mediocri sau restanţieri, care pot 
pierde un an, sau mai mulți, fără a se bucura de marile daruri pe care ni le oferă 
postul. Premianţilor li se pregăteşte răsplată de la Domnul, nu de ochii oamenilor, 
ci după cum vorbește Sfântul apostol Pavel: De acum mi s-a gătit cununa dreptăţii, 


pe care Domnul îmi va da-o în ziua aceea, El, Dreptul Judecător, şi nu numai mic, 
ci şi tuturor celor care au iubit arătarea Lui (2 Timotei 4, 8). 


Călătoria Sfântului şi marelui Post către sărbătoarea Sfintelor Paşti este asemenea 
unui drum lung care trece prin hăţişuri, care ne va aduce negrăită bucurie dacă 
ajungem la casa Părintelui Cel bun. EI ne va primi, cum l-a primit pe fiul risipitor, 
dacă am reuşit să-i iubim pe ceilalți, pe frații mai mari sau mai mici care s-ar putea 
să nu ne întâmpine întotdeauna cu bucurie. 


Dacă am reuşit să înțelegem care este adevărata comoară şi unde este vistieria care 
ne asigură bucurie veşnică, vom căuta şi noi locul unde ajung cei care nu împlinesc 
virtuțile de ochii oamenilor, postul, rugăciunea şi milostenia, al celor care se rapor- 
tează la Dumnezeu. 


Călătoria Sfântului şi marelui Post aduce mult folos sufletesc celor care înțeleg val- 
oare lui, schimbarea omului, restaurarea lui în Iisus Hristos. Chipul lui Dumnezeu 
va străluci în noi când vom urma aceste porunci. Sunt îndemnuri stăruitoare ale 
Domnului, pe care Biserica ni le propune în aceste sfinte și folositoare zile de 
pocăință. 


Preafericitul părinte patriarh Daniel - Predică la Duminica izgonirii lui Adam 
din Rai: Postul - ofrandă a iubirii de Dumnezeu 


Evanghelia acestei Duminici, a Izgonirii lui Adam din Rai sau a Lăsatului sec de 
brânză, este o lumină pentru sufletul nostru în toată perioada Postului Sfintelor 
Paşti în care se intră acum. Duminica aceasta are o importanţă deosebită, deoarece 
după ea începe o perioadă de urcuş duhovnicesc interior spre Înviere. 


Iertarea semenilor luminează sufletul nostru 
pentru a gândi dumnezeieşte 


Evanghelia acestei zile este adâncă în înțelesurile ei, deşi cuvintele ei par simple şi 
puţine. Mântuitorul lisus Hristos ne arată că iertarea este începutul bun pentru 
post. Ne iertăm unii pe alţii pentru ca şi Dumnezeu să ne ierte păcatele şi greşelile 
noastre. De aceea, primele zile ale postului sunt şi zilele în care, în mod deosebit, 
cultivăm această virtute a iertării, pentru a trăi în pace şi comuniune cu semenii 
noştri şi a ne asemăna cu Dumnezeu Cel Milostiv şi lertător. Evanghelia ne spune 
că trebuie să iertăm greşelile semenilor noştri, pentru ca Dumnezeu, Tatăl din 
ceruri, să ne ierte păcatele noastre. 


Prin aceasta, Evanghelia ne învaţă că relaţia noastră cu Dumnezeu depinde de 
relaţia noastră cu semenii noştri, că nu ne putem apropia de Dumnezeu 
nesocotind pe semenii noştri. Întrucât fiecare om este chipul lui Dumnezeu întors 
spre noi, există o legătură sfântă între Dumnezeu şi fiecare om creat după chipul 
Său. Aproapele nostru, cel văzut, este cea dintâi întâlnire a noastră cu iubirea şi 
lucrarea lui Dumnezeu în lume, întrucât EI lucrează mai ales prin oameni. Fiecare 


om în parte este chemat la comuniune veşnică cu Dumnezeu Cel Veşnic şi toți 
oamenii împreună sunt chemaţi la comuniune eternă cu Preasfânta Treime. 


Modul şi măsura în care noi arătăm iubire faţă de semeni contribuie mult la 
construirea, cultivarea, adâncirea şi luminarea relaţiei noastre cu Dumnezeu, 
Făcătorul cerului şi al pământului. Nu se poate intra în post, ca luptă 
duhovnicească spre curăţire de păcate şi de luminare a sufletului, dacă nu iertăm, 
fiindcă prin iertarea altora cultivăm smerenia noastră. De aceea, la Vecernia din 
duminica aceasta se obişnuieşte să se exprime iertarea reciprocă, prin cererea de 
iertare şi împăcare cu toţi cei prezenţi la rugăciune. 


Iertarea altora este, de fapt, o răstignire a propriului egoism, pentru a deschide 
sufletul spre o nouă stare de comunicare şi comuniune cu Dumnezeu şi cu 
oamenii. Prin iertarea cuiva se recunoaşte că persoana respectivă este mult mai 
de preț decât o faptă a sa săvârşită la un moment dat al vieţii sale. 


Cât priveşte postul, Evanghelia ne arată că, atunci când cineva posteşte, postul 
trebuie să se facă nu în stare de tristeţe, ci de bucurie: „Când postiţi, nu fiţi trişti 
ca făţarnicii. Tu însă, când posteşti, unge capul tău şi faţa ta o spală, ca să nu te 
arăţi oamenilor că posteşti, ci Tatălui tău, Care este în ascuns, şi Tatăl tău, Care 
vede în ascuns, îţi va răsplăti ţie. “ 


Deci nu postim pentru a fi văzuţi sau lăudaţi de oameni, ci postim ca să ne 
apropiem mai mult de Dumnezeu. Astfel, postul este o dăruire a noastră faţă de 
Dumnezeu, o ofrandă de sine adusă lui Dumnezeu ca recunoştinţă şi ca dorinţă de 
sfințire a vieţii (cf. Romani 12, 1). Postul se realizează din evlavie şi iubire pentru 
Dumnezeu. Postim pentru că Îl iubim pe Dumnezeu mai mult decât darurile Lui 
materiale pe care le consumăm. Ne încredinţăm Lui, pentru că la El este Izvorul 
vieţii noastre. Viaţa noastră se menţine din darurile Sale create pentru om : aerul, 
apa, lumina, roadele pământului şi multe altele. 


Mântuitorul spune: „Tatăl tău, Care vede în ascuns, îţi va răsplăti ţie“, adică FI 
vede tainic această dăruire de sine a omului care posteşte. Postul este, aşadar, o 
stare spirituală de jertfă sau ofrandă a celui ce posteşte, dar este o stare de jertfă sau 
ofrandă de sine dorită în mod liber şi după puterea fiecăruia. Postul este semnul 
iubirii, ca unire în rugăciune a omului credincios cu Dumnezeu Cel netrecător şi 
nelimitat, Cel ce Se află mai presus de lucrurile trecătoare şi limitate din lumea 
aceasta. Deci postul susţine rugăciunea omului credincios care face din relaţia şi 
legătura sa cu Dumnezeu centrul şi sensul sau lumina vieţii sale. Cine posteşte şi 


nu se roagă nu imprimă o semnificație teologică postirii sale, ci rămâne doar la un 
nivel de exerciţiu biologic şi psihologic, motivat igienic, estetic sau economic. 


Smerenia şi bucuria, semnele postului adevărat 


Postul este o virtute, adică o lucrare spirituală bineplăcută lui Dumnezeu, când se 
face din iubire pentru El. Însă nu trebuie să postim ca să ne mândrim cu postul, să 
fim lăudaţi sau compătimiți şi admiraţi în acelaşi timp, întrucât adesea postul 
întristează fața omului postitor. Cei care, în timpul Mântuitorului lisus Hristos, 
umblau cu faţa tristă şi îşi puneau cenuşă pe cap ca să atragă atenţia oamenilor îşi 
făceau din postire un merit al unei jertfe care trebuie să fie lăudată. De aceea, 
Mântuitorul ne spune în Evanghelia Sa că cel ce posteşte nu trebuie să fie trist. Nu 
trebuie, deci, să postim nici pentru a aduna admiraţie şi laudă, nici pentru a trezi 
milă sau compătimire. Trebuie să postim cu smerenie şi cu bucurie tainică, fără 
publicitate şi slavă deşartă. Această postire în stare de smerenie e cea dintâi 
învățătură despre post. În acest sens, Mântuitorul spune, „fu când posteşti unge 
capul tău şi faţa ta o spală, ca să nu te arăţi oamenilor că posteşti“. 


> A unge capul, în tradiţia ebraică, înseamnă a arăta bucuria, normalitatea 
vieții, a arăta că trăieşti viaţa ca binecuvântare primită de la Dumnezeu. 

> A spăla fața însemna a avea o atitudine firească, de întâlnire şi comunicare 
cu oamenii, faţă către faţă, fără a atrage atenţia printr-o înfăţişare 
posomorâtă sau chip întunecat (smolit). În acest caz, smoala sugera 
smerenia, dar ascundea mândria. 


Ungerea capului şi spălarea feţei pot fi şi semne de mulţumire adusă lui Dumnezeu 
pentru darul vieţii. Aşadar, nu trebuie să atragem atenţia prin semne exterioare 
asupra postului, care este o lucrare interioară, intimă, sufletească, de 
comuniune personală cu Dumnezeu, Care vede tainic şi tăcut sufletul şi faptele 
omului credincios şi jertfelnic, rugător şi postitor. 


În Evanghelia acestei Duminici se arată, de fapt, motivaţia postului. Postim pentru 
că iubim pe Dumnezeu din ceruri, Dăruitorul vieţii veşnice, mai mult decât toate 
darurile materiale trecătoare, bucatele gustoase şi băuturile rafinate. Astfel, 
postul adevărat produce o schimbare a felului nostru de a fi, trecerea de la lăcomia 
de cele materiale la dăruirea de sine spirituală, pentru a cultiva mai intens 
comuniunea cu Dumnezeu Cel nematerial, nelimitat şi netrecător. 


Postul este ridicarea omului deasupra darurilor materiale, pământeşti, pentru a se 
uni în rugăciune cu Dumnezeu Cel Milostiv, Tatăl nostru Cel ceresc. 


aşadar, dor de cer, de viaţă şi bucurie veșnică. Întrucât postul este dezlipire de 


cele pământeşti şi unire cu cele cereşti, Mântuitorul ne îndeamnă: „Nu vă adunați 
comori aici pe pământ unde moliile şi rugina le strică“, adică unde se constată zi 
cu zi cum faţa lumii trece, se schimbă, iar lucrurile îşi pierd valoarea, şi „unde 
furii le sapă şi le fură“, adică unde nimic nu este sigur, nu este stabil, ci totul este 
imprevizibil. Vedem cum, prin învăţătura Sa, Mântuitorul lisus Hristos cheamă la 
o mutație, la o ridicare a omului din planul vieţii pământeşti în planul vieții 
cereşti, duhovniceşti, zicând: „Adunaţi-vă comori în ceruri“, deci comori 
netrecătoare, iar apoi adaugă: „Unde este comoara ta acolo este şi inima ta“. 


Întrucât Hristos Domnul vorbeşte de comorile duhovniceşti netrecătoare şi despre 
inima care le adună în ca, trebuie să căutăm şi să adunăm comorile duhovniceşti. 
Aceste comori spirituale nu se schimbă, nu se devalorizează şi nu se pierd 
niciodată, ci rămân veşnice. Comorile acestea sunt darurile Duhului Sfânt, 
roadele harului în sufletul omului. Aceste comori duhovniceşti trebuie adunate 
mai ales în perioada Postului Sfintelor Paşti. 


4 Dacă o comoară este pământească, materială şi limitată, iar inima noastră se 
leagă excesiv de aceasta, atunci inima rămâne sclavă a lucrurilor pământeşti. 
+ Dacă o comoară este cerească, spirituală, mereu crescând în relaţia cu 


Dumnezeu Cel nemărginit şi netrecător, inima noastră sau sufletul nostru se 
deschide spre Dumnezeu, spre iubirea Lui cerească infinită şi eternă. Astfel, 
sufletul omului nu se mai leagă în mod pătimaş şi definitiv de lucrurile 
limitate şi trecătoare, ci se umple şi creşte mereu în lumina, harul şi 
iubirea veşnică a Preasfintei Treimi Cea netrecătoare şi nelimitată. 


Postul, timpul nevoinţelor pentru a spori comorile 
din „traista“ sufletului 


Într-un limbaj poetic sau metaforic,< UER 


vorbind despre comorile din ceruri, zicea că ele se adună în 
„traista“ sufletului nostru, fiindcă omul este călător sau pelerin în această lume, 
spre Patria cerească. 


Dar ce adunăm, de fapt, în sufletul nostru prin post, rugăciune, priveghere, 
nevoinţă, pocăință, milostenie şi împărtăşirea cu Sfintele Taine? 


Ca atare, omul duhovnicesc, rugător şi postitor, luminat de harul lui Hristos, are 
privire duhovnicească, foloseşte cuvinte duhovniceşti, izvorâte din gânduri 
duhovniceşti, săvârşeşte fapte duhovniceşti, care se aseamănă cu lucrările lui 
Dumnezeu. Prin urmare, câtă lumină a harului adunăm în viaţa aceasta 
pământească, atâta lumină ducem cu noi dincolo, în lumina cea neînserată a 
Împărăţiei Cerurilor, când vom trece din lumea aceasta. Astfel, sufletul nostru se 
va înălța în intensitatea luminii prezenţei lui Dumnezeu şi a sfinţilor Săi, pe 
treapta de lumină pe care o avem noi deja ca o arvună în sufletul nostru. De 
aceea, Mântuitorul spune: „Împărăţia lui Dumnezeu este înlăuntrul vostru, 
adică este în inimile voastre“ (cf. Luca 17, 21). Când în inimile noastre adunăm 
lumină din lumina iubirii lui Dumnezeu, atunci Postul Sfintelor Paşti devine un 
urcuş spre lumina Învierii, a învierii sufletului din moartea păcatului şi a 
luminării sufletului ca primire a prezenţei luminii Preasfintei Treimi în inimile 
noastre. Ca atare, timpul postului este luptă cu întunericul păcatelor, pentru a 
cultiva lumina virtuţilor, luptă pentru a ne dezlipi de cele trecătoare, pentru a ne 
uni cu Dumnezeu Cel netrecător. În timpul Postului Sfintelor Paşti, spune 
Slăbim trupeşte, dar ne întărim duhovniceşte. 


Reducem hrana materială, dar sporim hrana spirituală. În timpul Postului Sfintelor 
Paşti, Biserica întreagă practică postul rânduit de Sfinții Părinți ai Bisericii, ei 
înşişi fund mari postitori şi păstori de suflete. lar această postire a tuturor 
ortodocşilor creştini, cler şi popor, este o cinstire a postului de 40 de zile pe care I- 
a împlinit Mântuitorul în pustie, pentru a ne arăta nouă că la curățirea de păcate şi 
sfințirea vieţii nu se poate ajunge fără post şi rugăciune. 


Adam a fost izgonit din Rai pentru că n-a postit 


Există o legătură spirituală între postul Mântuitorului de 40 de zile, pe de o parte, şi 
izgonirea lui Adam din Rai pentru că nu a postit, pe de altă parte. Postul Sfintelor 
Paşti se referă deodată la greşeala lui Adam celui dintâi şi la îndreptarea ei de către 
Hristos, Noul Adam. Nu întâmplător, duminica aceasta ultimă dinainte de înce- 
perea postului se numeşte şi Duminica Izgonirii lui Adam din Rai. 


Ne întrebăm, de ce a fost izgonit Adam din Rai? Răspunsul este simplu: pentru 
trei mari greşeli. Pentru că nu a ascultat de Dumnezeu, nu a postit (nu s-a 
înfrânat) şi nu S-a pocăit după ce a greşit, ci a dat vina pe femeie, iar femeia pe 
şarpe. 


Hristos - Noul Adam ne învaţă să luptăm cu ispitele 


Din postul de 40 de zile al Mântuitorului lisus Hristos învăţăm să ne înfrânăm şi să 
luptăm duhovniceşte. 


Domnul lisus Hristos a respins, la prima ispită, lăcomia faţă de cele materiale, la 
a doua ispită a respins pofta de stăpânire a lumii acesteia, iar la a treia ispită a 
refuzat ispita slavei deşarte, venită din partea lui Satan, adică aceea de a Se 
arunca de pe templu, considerând că îngerii Îl vor susţine ca să nu Se vatăme. În 
concluzie, Mântuitorul lisus Hristos respinge toate ispitele afirmării egoiste a 
omului despărțit de Dumnezeu prin neascultare de EL. 


Ascultarea lui Hristos - Noul Adam vindecă neascultarea 
lui Adam cel vechi 


Sfinţii Părinţi spun că Mântuitorul a fost răstignit la ceasul al şaselea din zi, adică 
la mijlocul zilei, când şi-a întins mâinile pe cruce în semn de smerită ascultare, ca 
să îndrepte greşeala lui Adam, care, la mijlocul zilei, în mijlocul grădinii Raiului, 
prin neascultare, şi-a întins mâinile spre pomul oprit, căzând în păcatul 
neascultării, al lăcomiei şi al nepocăinţei (lipsei de responsabilitate). 


În concluzie, putem spune că, în această perioadă a Postului Sfintelor Paşti, şi noi 
suntem chemaţi să îndreptăm comportamentul lui Adam cel vechi din noi, nu dând 
vina pe alții, nu acuzând sau judecând pe alții, ci plângând păcatele noastre, 
judecându-ne pe noi înşine în Taina Pocăinţei sau a Spovedaniei, smerindu-ne pe 
noi înşine şi cerând iertare. Astfel vom primi iertarea de la Dumnezeu şi eliberarea 
de un trecut apăsător şi întunecat, pentru deschiderea perspectivei unui prezent şi a 
unui viitor luminat de Dumnezeu cu bucuria prezenţei Sale în sufletele noastre. 


În timpul Postului Sfintelor Paşti trebuie să căutăm, cu dragoste şi dor, mai 
ales eliberarea noastră de păcat, de atitudinea pătimaşă faţă de lucruri şi 
oameni, Sfinţindu-ne privirile, văzând pe oameni ca privind 
lumea din jurul nostru ca care se cere dăruit şi altora, 


trăind întreaga noastră viaţă ca pe 
spre slava lui Dumnezeu şi a noastră mântuire. Amin. 


„Postul este semnul iubirii smerite faţă de Dumnezeu” 


Arhid. Ştefan Sfarghie 
- 14 mar, 202] 


În Duminica Izgonirii lui Adam din Rai (a Lăsatului sec de brânză), Preafericitul 


părinte Daniel, patriarhul Bisericii Ortodoxe Române, a rostit un cuvânt de 
învăţătură în Paraclisul istoric „Sfântul mare mucenic Gheorghe” din Reşedinţa 
Patriarhală. Părintele patriarh Daniel a subliniat faptul că pasajul evanghelic citit în 
cadrul Sfintei Liturghii (Matei 6, 14-21) ne arată că postul este ofrandă a iubirii 
omului faţă de Dumnezeu. 


Preafericitul părinte patriarh Daniel a vorbit despre importanţa iertării greşelilor 
semenilor noştri, act esenţial pentru ca şi noi să primim iertare de la Dumnezeu. 
„Iertarea greşelilor semenilor noştri este cea dintâi condiţie pentru a intra în acest 
urcuş interior spre Înviere, care este Postul Sfintelor Paşti. De ce iertarea este 
necesară pentru a începe Postul Sfintelor Paşti? Pentru că prin iertare noi ne 
smerim, răstignim propriul egoism, iertăm greşelile celor din jurul nostru şi intrăm 
în starea de pace şi de comuniune cu semenii. Această iertare înseamnă eliberare 
de o stare egoistă de ostilitate faţă de semeni şi intrarea într-o stare de comuniune, 
de depăşire a unor conflicte din trecut. De asemenea, iertarea ne face liberi pentru 
a ne ruga mai mult lui Dumnezeu şi mai ales pentru a rosti rugăciunea «Tatăl 
nostru»: şi ne iartă nouă greşelile noastre, precum şi noi iertăm celor care ne-au 
greşit nouă. lertarea este şi o stare de comuniune, care ne ajută să fim mai 
receptivi faţă de cei din jur şi mai milostivi. Când iertăm greşelile celor care ne-au 


supărat, atunci ne asemănăm cu Dumnezeu Cel milostiv şi iertător. Prin iertare ne 
eliberăm de o stare de tensiune, de o stare conflictuală, de vrajbă, de ură, de 
dorință de răzbunare şi ne asemănăm cu Dumnezeu ”, a reliefat prea fericirea sa. 


Întâistătătorul Bisericii noastre a vorbit şi despre modul în care trebuie să postim, 
despre importanţa postului şi roadele acestuia în viaţa creştinilor. „Nu postim ca să 
ne laude oamenii, ci postim tainic, discret. Nu postim pentru a fi remarcaţi în 
societate, ci pentru a aduce mulțumire lui Dumnezeu pentru darul vieții (...). 
Pentru că Dumnezeu este smerit şi milostiv şi postul trebuie să se desfăşoare în 
stare de smerenie şi de bucurie, pentru că prin post şi rugăciune ne întâlnim cu 
Dumnezeu, Izvorul vieții şi al bucuriei veşnice. Mântuitorul ne arată că postul nu 
se săvârşeşte ca o datorie morală impusă din exterior, ci postul este semnul iubirii 
smerite, discrete faţă de Dumnezeu. Postul este o jertfă spirituală, o dăruire de 
sine sau o ofrandă adusă lui Dumnezeu, ca recunoştinţă pentru darul vieţii şi ca 
dorință de sfințire, iar această dăruire de sine arată că omul care posteşte şi se 
roagă prețuieşte mai mult pe Dăruitor, pe Dumnezeu, decât darurile materiale pe 
care le primeşte de la El. lubim mai întâi pe Dumnezeu, Dăruitorul vieţii şi al 
tuturor darurilor materiale şi spirituale şi după aceea ne bucurăm de darurile 
limitate şi trecătoare materiale ”, a explicat patriarhul României. 


„Prin post slăbim trupeşte, dar sporim duhovniceşte” 


În continuare, părintele patriarh Daniel a precizat că postul este un efort al omului 
de dezrobire sau de eliberare de patima lăcomiei. „Postul este o schimbare ca tre- 
cere de la patima lăcomiei la virtutea dărniciei. De aceea, în timpul postului, noi 
transformăm foamea şi setea fizică în foame şi sete de Dumnezeu. Dacă postim, 
dar nu ne rugăm nu dobândim nici bucurie, nici lumină în suflet. Dar dacă unim 
postul cu rugăciunea transformăm foamea fizică în foame de Dumnezeu, tran- 
sformăm setea fizică în sete de Dumnezeu. Aşa se explică de ce Mântuitorul lisus 
Hristos a postit 40 de zile şi 40 de nopți. În locul hranei materiale a înmulţit hrana 
spirituală, care este rugăciunea, adică legătura directă a omului cu Dumnezeu. În 
timpul postului reducem mâncarea materială, dar sporim hrana spirituală. Citim 
mai multe cărți duhovniceşti, mai ales Sfânta Scriptură, ascultăm slujbele Bisericii 
cu atenţie, ne spovedim mai des, ne împărtăşim din Sfânta Euharistie mai des şi 
astfel, aşa cum spunea Sfântul Vasile cel mare, prin post slăbim trupeşte, dar spo- 
rim duhovniceşte”. 


Apoi, prea fericirea sa a subliniat că postul este un mijloc de sfințire a vieţii, de 
înnoire şi de luminare, precum şi de acumulare de comori duhovniceşti: „Această 
adunare de comori duhovniceşti înseamnă că în timpul postului adunăm multă 


lumină în Suflet prin rugăciune, prin participarea la sfintele slujbe, prin convorbiri 
duhovniceşti, prin lecturi duhovniceşti şi în mod deosebit prin spovedanie mai 
deasă şi împărtăşire euharistică mai deasă. lar această lumină o luăm cu noi când 
trecem din această lume şi intrăm în lumina slavei Preasfintei Treimi. De aceea, 
părintele Cleopa de la Mănăstirea Sihăstria spunea: Omul este pelerin pe acest 
pământ, dar lumina pe care o adună în traista sufletului său rămâne pentru 
veşnicie! Postul este un mare prilej de îmbogăţire în lumină, adică în virtuţi, roade 
ale lucrării Duhului Sfânt în sufletul omului ”. 


„Postul Sfintelor Paşti este o şcoală de sfinţenie” 


La final, Întâistătătorul Bisericii noastre a explicat de ce a fost izgonit Adam din 
Rai. „Adam a fost izgonit din Rai pentru trei mari greşeli. În primul rând, nu a 
ascultat de Dumnezeu, în al doilea rând, nu a postit, adică nu s-a înfrânat, iar în al 
treilea rând, nu s-a pocăit, adică nu şi-a recunoscut greşeala şi nici nu a cerut ier- 
tare (...). Postul Sfintelor Paşti, de 40 de zile, este o participare la postul Mân- 
tuitorului lisus Hristos şi în acelaşi timp este o şcoală de sfinţenie, de curăţire, de 
luminare, de schimbare a vieţii păcătoase în viaţă virtuoasă, plină de lumina 
iubirii faţă de Dumnezeu prin rugăciune şi faţă de semeni prin fapte bune”, a 
arătat patriarhul României. 


Postul este ofrandă a iubirii omului faţă de Dumnezeu 


16 mar, 2021 
„Unde este comoara voastră, acolo va fi şi inima voastră” (Matei 6, 21). 


Astăzi, Biserica noastră se află în Duminica Izgonirii lui Adam din Rai sau a 
Lăsatului sec de brânză. Evanghelia acestei duminici ne arată că postul este 
ofrandă a iubirii omului față de Dumnezeu. 


Deși Evanghelia aceasta este scurtă, ea este plină de înțelesuri duhovniceşti foarte 
folositoare pentru perioada în care ne pregătim să intrăm, şi anume pentru Postul 
Sfintelor Paşti sau Postul cel mare, deoarece începând de mâine, de luni, intrăm în 
Postul Sfintelor Paşti, care durează şase săptămâni, la care se adaugă Săptămâna 
mare, numită și Săptămâna Sfintelor Patimi sau Pătimiri ale Domnului şi Mân- 
tuitorului nostru lisus Hristos. 


1. În Evanghelia de astăzi, Mântuitorul -lisus Hristos ne arată că iertarea greșelilor 
semenilor noştri este esențială pentru ca şi noi să primim iertare de la Dumnezeu. 
„Dacă veți ierta oamenilor greşelile lor, zice Domnul, va ierta şi vouă Tatăl vostru 
Cel ceresc. lar dacă nu veți ierta oamenilor greșelile lor, nici Tatăl vostru nu vă va 
ierta greşelile voastre” (Matei 6, 14-15). Aici vedem că iertarea greşelilor seme- 
nilor noştri este cea dintâi condiţie pentru a intra în acest urcuş interior spre 
Înviere, care este Postul Sfintelor Paşti. 


De ce iertarea este necesară pentru a începe Postul Sfintelor Paşti? Iertarea este 
necesară pentru că prin iertare noi ne smerim, răstignim propriul egoism, iertăm 
greșelile celor din jurul nostru și intrăm în starea de pace și de comuniune cu 
semenii noştri, inclusiv cu cei care ne-au greşit cândva. Această iertare înseamnă 
deci o eliberare de o stare egoistă, de ostilitate față de semeni și intrarea într-o stare 
de comuniune, de depăşire a unor conflicte din trecut. De asemenea, iertarea 
aceasta ne face liberi pentru a ne ruga mai mult lui Dumnezeu și, mai ales, pentru a 
rosti rugăciunea Tatăl nostru: „Și ne iartă nouă greşelile noastre, precum şi noi 
iertăm celor care ne-au greşit nouă”. Aşadar, iertarea este şi o stare de comuniune, 
care ne ajută să fim mai receptivi față de cei din jur şi mai milostivi. Astfel, când 
noi iertăm greşelile celor care ne-au supărat, atunci ne asemănăm cu Dumnezeu 
Cel milostiv şi iertător, care ne iartă greşelile noastre. Deci, prin iertare, noi ne 
eliberăm de o stare de tensiune, de o stare conflictuală, de vrajbă, de ură, de dorință 
de răzbunare şi, în același timp, ne asemănăm cu Dumnezeu Cel milostiv şi ier- 
tător. De aceea, duminica aceasta care ne îndeamnă la iertare are prevăzută tradiția 
iertării care se săvârşeşte la Vecernia din seara aceasta. lar începând cu ziua de luni 
intrăm în Sfântul şi marele Post al Sfintelor Paști. 


2. De asemenea, Mântuitorul lisus Hristos ne învaţă în Evanghelia de astăzi cum 
trebuie să postim: „lar voi când postiţi nu fiți trişti ca făţarnicii; că ei îşi întunecă 


feţele ca să arate oamenilor că postesc” (Matei 6, 16). În vremea Domnului nostru 
lisus Hristos, unii evrei îşi întunecau feţele, folosind un fel de smoală, cum se 
spune în limbajul vechi, ca să vadă lumea că ei se află în stare de post. lar Mân- 
tuitorul spune că aceștia postesc nu pentru Dumnezeu, ci ca să fie lăudaţi de 
oameni. De aceea, El precizează: „Adevărat grăiesc vouă, şi-au luat plata lor”. 
Adică au fost lăudaţi de oameni şi, prin urmare, nu mai au răsplată de la Dumne- 
zeu. 


Apoi Mântuitorul adaugă: „ar tu, când posteşti, unge capul tău şi faţa ta o spală, ca 
să nu te arăţi oamenilor că postești, ci Tatălui tău care este în ascuns. lar Tatăl tău, 
Care vede în ascuns, îți va răsplăti ție” (Matei 6, 17-18). Aici vedem esenţa 
postului: nu postim ca să ne laude oamenii, ci postim tainic, discret, cum am spune 
astăzi, nu pentru a fi remarcați în societate, ci pentru a aduce mulțumire lui 
Dumnezeu, a-l arăta recunoștință pentru darul vieţii şi a exprima dorinţa de a ne 
sfinți viața prin rugăciune, prin relație intimă, discretă, tainică și sfântă cu 
Dumnezeu, care vede întru ascuns iubirea noastră faţă de EI. Prin această iubire 
smerită, noi ne sfințim viaţa, deoarece, prin post şi rugăciune, în mod tainic ne 
punem în legătură cu Dumnezeu Cel Unul Sfânt. lar pentru că Dumnezeu este 
smerit şi darnic, şi postul nostru trebuie să se desfăşoare în stare de smerenie şi de 
bucurie, deoarece, prin post şi rugăciune, ne întâlnim cu Dumnezeu, Izvorul vieții 


şi al bucuriei veșnice. Mântuitorul lisus Hristos face această precizare pentru a 
arăta că postul se săvârşeşte nu ca o datorie morală impusă din exterior, ci postul 
este semnul iubirii smerite, tainice față de Dumnezeu. Postul este o jertfă spirituală, 
este o dăruire de sine sau ofrandă adusă lui Dumnezeu ca recunoștință pentru darul 
vieții şi ca dorinţă de sfințire a vieţii (cf. Romani 12, 1). lar această dăruire de sine 
arată că omul care postește şi se roagă prețuieşte mai mult pe Dăruitor, pe Dumne- 
zeu, decât darurile materiale pe care le primeşte de la Dumnezeu. Prin post, noi 
arătăm că iubim mai întâi pe Dumnezeu, Dăruitorul vieții și al tuturor darurilor 
materiale și spirituale, şi doar în al doilea rând ne bucurăm de darurile limitate şi 
trecătoare materiale. Aşadar, postul ne învaţă că cel care postește este mai interesat 
de relația sa directă cu Dumnezeu-Dăruitorul decât de relația sa cu lucrurile 
materiale, trecătoare şi limitate din jurul său. Aici este esenţa, de fapt, a postului, şi 
anume legătura omului cu Dumnezeu-Dăruitorul, care ne dăruiește viaţa, precum și 
darurile materiale care întreţin viaţa trupului: aerul, apa, roadele pământului, 
căldura soarelui; toate sunt daruri ale lui Dumnezeu pentru menţinerea vieţii 
noastre în trup pe pământ. Tot El este și Dăruitorul darurilor spirituale, du- 
hovniceşti, între care bucuria sufletului şi pacea sufletului sunt cele dintâi daruri. 
Astfel, în timpul postului, noi menţinem mai întâi legătura cu Dumnezeu- 
Dăruitorul şi trecem pe plan secund legătura cu darurile materiale pe care le 
primim de la EI. 


3. În acelaşi timp, postul este un efort de dezrobire, de eliberare de patima lăcomiei 
după bunuri materiale, de patima lăcomiei pântecelui, dar şi patima dorinţei de 
averi şi de putere. Iar prin această lucrare de dezrobire de patimi egoiste, posesive, 
noi devenim mai liberi pentru a ne ruga mai mult lui Dumnezeu, dar şi pentru a 
arăta iubire darnică sau milostivă şi față de semeni. De aceea, postul trebuie însoțit 
de milostenie. 


4. În mod deosebit însă, postul este o transformare, o schimbare a omului, a mo- 
dului de a gândi, de a privi, de a vorbi şi de a vieţui. Este o schimbare ca trecere de 
la patima lăcomiei de cele materiale la virtutea dărniciei. De aceea, în timpul 
postului, noi transformăm foamea şi setea fizică în foame şi sete de Dumnezeu sau 
după Dumnezeu. Dacă postim, dar nu ne rugăm, nu dobândim nici bucurie, nici 
lumină în suflet. Însă dacă unim postul cu rugăciunea, transformăm foamea fizică 
în foame de Dumnezeu şi transformăm setea fizică în sete de Dumnezeu. Aşa se 
explică de ce Moise şi Ilie, precum şi unii părinţi din pustie, dar mai ales Mân- 
tuitorul lisus Hristos, au postit patruzeci de zile şi patruzeci de nopţi, fundcă în 
locul hranei materiale au înmulţit hrana spirituală, care este rugăciunea, legătura 
directă a omului cu Dumnezeu. 


Aşadar, în timpul postului reducem mâncarea materială, dar sporim hrana spi- 
rituală, duhovnicească. Citim mai multe cărți duhovniceşti, mai ales Sfânta Scrip- 
tură, ascultăm slujbele Bisericii cu atenţie, ne spovedim mai des, ne împărtășim din 
Sfânta Euharistie mai des şi astfel, aşa cum spunea Sfântul Vasile cel mare, prin 
post slăbim trupește, dar sporim duhovniceşte, adică ne înduhovnicim, ne hrănim 
mai mult cu lumina din cărțile sfinte, din convorbiri duhovnicești şi mai ales din 
rugăciuni. 


Acest înţeles profund al postului ca transformare a foamei şi setei fizice în foame şi 
sete de Dumnezeu sau după Dumnezeu ne arată că postul este un mijloc de sfințire 
a vieţii, de înnoire, de luminare. 


5. În această perioadă a postului, noi putem aduna în suflet comorile pe care le 
recomandă Mântuitorul lisus Hristos când zice: „Nu vă adunaţi comori pe pământ, 
unde molia şi rugina le strică şi unde furii le sapă şi le fură, ci adunaţi-vă comori în 
Cer, unde nici molia, nci rugina nu le strică şi unde furii nu le sapă şi nu le fură. 
Căci unde este comoara voastră, acolo va fi şi inima voastră” (Matei 6, 19-21). Prin 
urmare, Mântuitorul lisus Hristos ne îndeamnă să nu adunăm comori materiale 
trecătoare unde „molia şi rugina le strică”, cu alte cuvinte, comori care își pierd 
valoarea lor „şi furii le sapă şi le fură”, adică averi din lumea aceasta materială în 
care nimic nu este sigur şi nimic nu este stabil, ci totul este schimbător şi 
imprevizibil. Ci EI ne învaţă, zicând: „Adunaţi-vă comori în Cer”, adică adunaţi-vă 
comori în suflet: lumină, pace, bucurie în Duhul Sfânt, toate virtuțile ca rodiri ale 
harului Sfântului Duh în sufletele noastre, după cum ne îndeamnă Sfântul apostol 
Pavel în Epistola către Romani (14, 17), precizând că trebuie să adunăm în suflet 
comorile Împărăției Cerurilor, şi anume: dreptatea sau sfinţenia, pacea şi bucuria în 
Duhul Sfânt; sau în Epistola către Galateni, unde vorbeşte despre roadele Duhului 
Sfânt în sufletul omului (Galateni 5, 22-23). Această adunare de comori duhov- 
niceşti în suflet înseamnă că în timpul postului adunăm multă lumină în suflet prin 
rugăciune, prin participarea la sfintele slujbe, prin convorbiri duhvnicești, prin 
citiri sau lecturi duhovniceşti și, în mod deosebit, prin spovedanie mai deasă şi prin 
împărtăşire euharistică mai deasă. Adunăm comori de lumină în suflet şi această 
lumină o luăm cu noi când trecem din lumea aceasta şi intrăm în lumina slavei 
Preasfintei Treimi. 


De aceea, părintele Cleopa de la Mănăstirea Sihăstria spunea: Omul este pelerin 
sau călător pe acest pământ. Dar lumina pe care o adună în traista sufletului său 
rămâne pentru veșnicie. În acest sens, postul este un mare prilej de îmbogăţire în 
lumină, adică în virtuţi duhovniceşti, roade ale lucrării Duhului Sfânt în sufletul 
omului credincios, rugător, postitor şi milostiv. 


6. De ce această duminică se numeşte şi Duminica Izgonirii lui Adam din Rai? 
Adam a fost izgonit din Rai pentru trei mari greşeli: în primul rând, nu a ascultat de 
Dumnezeu; în al doilea rând, nu a postit, adică nu s-a înfrânat; şi în al treilea rând, 
nu s-a pocăit, adică nu şi-a recunoscut greşeala şi nici nu a cerut iertare, ci a dat 
vina pe Eva, pe femeia pe care i-a dăruit-o Dumnezeu, iar Eva pe şarpe. Şi de 
atunci omul înclinat spre păcat are întotdeauna tendinţa de a se scuza pe sine şi de 
a acuza pe alții. 


Însă Mântuitorul nostru lisus Hristos, noul Adam, a corectat greșeala primului 
Adam, ridicându-l pe Adam din neascultare prin ascultare smerită și jertfelnică 
până la moarte pe Cruce (cf. Filipeni 2). Mântuitorul lisus Hristos a postit patruzeci 
de zile şi patruzeci de nopţi, arătând că cine Îl iubeşte pe Dumnezeu poate birui 
lăcomia de bunuri materiale. De asemenea, El a respins patima stăpânirii sau a 
dominaţiei asupra altora şi a stăpânirii asupra lumii materiale, precum și patima 
slavei deşarte, a supraaprecierii de sine, în înţelesul că omul are tendinţa de a se 
aprecia mai mult decât este în realitate. Toate aceste patimi - lăcomia, stăpânirea 
asupra altora şi slava deşartă - au fost biruite de Mântuitorul lisus Hristos când a 
respins cele trei ispite mari din pustie, după ce a postit în pustia Carantaniei 
patruzeci de zile. 


Prin urmare, postul de patruzeci de zile al Sfintelor Paşti este o participare la postul 
Mântuitorului lisus Hristos, dar, în același timp, este o şcoală de sfinţenie, de cură- 
țire, de luminare, de schimbare a vieții păcătoase în viață virtuoasă, în viață plină 
de lumina iubirii față de Dumnezeu prin rugăciune şi față de semeni prin fapte 
bune, spre slava Preasfintei Treimi și a noastră mântuire. Amin. 


+ Daniel 
patriarhul Bisericii Ortodoxe Române 


* Predică la Duminica Lăsatului sec de brânză (a Izgonirii lui Adam din Rai), 
rostită în Paraclisul istoric cu hramul „Sfântul mare mucenic Gheorghe” din 
incinta Reședinţei Patriarhale, 14 martie 2021. Text revăzut de autor. 


Istorioară - Puterea de-a ierta 


TiTi 


Iarta-i pe cei care te-au umilit. 
Iarta-i pe cei care te-au facut sa suferi. 
Iarta-i pe cei care ti-au aruncat vorbe aiurea si te-au ranit. 
Iarta-i pe cei care ti-au facut rau cu buna stiinta. 
Iarta-i pe cei care te-au ranit fara dorinta si fara stiinta. 
Iarta-i pe toti cei care te judeca si nici macar nu te cunosc. 
Si mai ales iarta-te pe tine pentru tot ce ai facut rau, 
pentru greselile pe care le-ai facut din nestiinta, 
pentru suferinta pe care ai pricinuit-o altora. 
Iarta-te pe tine apoi vei putea sa ii ierti pe ceilalti, 
vei putea sa simti tot mai mult prezenta lui Dumnezeu. 
IARTA NEINCETAT!! Caci si Tatal iarta neincetat. 


ELA IAA 


A 

= 
= 


Un ienicer otoman a întrebat odată un prizonier creştin, pe care-l bătuse crunt: 
- Spune-mi, ce mai poate face acum Dumnezeul tău pentru tine? 


- ÎN pPOGIO A PUI ro A AEO IERI ACI, i-a răspuns creştinul rănit... 


ie se ste 


“Ţi-a venit vreo ispită de la fratele şi supărarea te-a dus la ură? Nu te lăsa biruit 
de ură, ci învinge ura cu dragoste. Și vei învinge în chipul acesta: rugându-te 
pentru el cu adevărat lui Dumnezeu, primind apărarea lui sau chiar căutându-i 
tu apărarea şi socotindu- te pe tine cauză a ispitei şi fiind cu îndelungă răbdare 
până va trece norul. 


Sufletul raţional care nutreşte ură faţă de om, nu poate avea pace cu Dumnezeu, 
dătătorul poruncilor. Căci de nu veţi ierta, zice, oamenilor greşelile lor, nici 
Tatăl vostru cel ceresc nu va ierta greşelile voastre. (Matei 6,14) 


Iar dacă acela nu vrea să se împace, păzeşte-te măcar pe tine de ură, rugându-te 
pentru el sincer şi negrăindu-l de rău faţă de cineva. 


Nu umbla să-ţi placi ţie şi nu vei urî pe fratele tău” (Sfântul Maxim mărtu- 


Cine Te-a rănit într-atât? 


Intâmplarea ce urmează, care ne-a povestit-o tot părintele Iacov (Talichis), s-a 
întâmplat într-o Vineri mare. 


O bătrânică s-a dus să aprindă candelele într-o biserică din satul ei. Din curiozitate 
s-a uitat în altar şi ce vede? Pe Sfânta Masă stătea un tânăr în jur de 30 de ani, avea 
răni în palme şi în picioare şi o rană la o coastă de unde curgea sânge. 

- Cine eşti tu care îndrăzneşti să stai pe Sfânta Masă? a întrebat uimită femeia. 

- Eu întotdeauna aici stau, aici este locul meu, a răspuns tânărul. 


- Cine Te-a rănit într-atât? 


- Tu m-ai rănit, cu păcatele tale! 


S-a învrednicit într-adevăr bătrânica şi L-a văzut pe Insuşi Domnul, pentru că se 
găsea atunci întru pocăință. 


(Minuni şi descoperiri din timpul Sfintei Liturghii, Editura Egumeniţa, 2000, p. 
87) 


„Doamne, iartă-mă, că am greşit înaintea Ta!” 


Dumnezeu Mântuitorul s-a pogorât din cer pentru păcătoşi, şi cu toate că vede că 
veşnic îl amărâm cu păcatele şi cu fărădelegile noastre, zice: „Veniţi către Mine 
toţi cei osteniți şi însărcinaţi şi Eu vă voi odihni pe voi”. Vezi? Oricât de păcătos să 
fii, El nu-ţi zice: „Du-te de aici, păcătosule, că nu eşti vrednic de Mine”. Încă te 


roagă: „Veniţi către Mine toţi cei osteniţi şi însărcinaţi cu toate fărădelegile pă- 
mântului, că numai la Mine veţi afla odihnă!”. Vezi cât de bun Dumnezeu avem? 


Oricât de păcătoşi să fim, să ne ducem cu capul la pământ, cu smerita cugetare şi 
să zicem înaintea Lui şi a duhovnicului: „Doamne, iartă-mă, că am greşit înaintea 
Ta”, şi Dumnezeu tot în momentul acela te iartă şi te cuprinde şi te bagă în Împă- 
răția Cerurilor. 


Dar trebuie să fim atenţi, pentru că omul cade veşnic în drumul de-a stânga, căci 
satana, duhul cel viclean, el duh fiind, veşnic seamănă sămânţa faptelor rele în 
cugetul şi în inima noastră. Şi dacă nu le spovedim la duhovnic, nu scăpăm de ele. 


Numai atunci când ne ducem la duhovnic, în faţa icoanei Mântuitorului, şi-ţi spui 
gândurile şi zici „Doamne, iartă-mă”, numai atunci scapi de gânduri. Altfel nu 
scapi de ele, pentru că satana e duh, nu are nici o osteneală ca să stea veşnic să te 
chinuiască. 


Din Starețul Dionisie - Duhovnicul de la Sfântul Munte Athos, Editura 
Prodromos, 2009, p. 83 


Doamne, binecuvântează-i pe cei care m-au rănit şi vindecă inima mea ca să 
pot ierta 


Este de datoria creștinului să uite de disputele personale, căci - precum putem citi 
în rugăciunea Tatăl nostru: „Și ne iartă nouă greşelile noastre, precum şi noi iertăm 
greșiților noştri” - Dumnezeu ne iartă greşelile doar cu condiția ca şi noi să îi 
iertăm pe cei din Jur. „Că de veţi ierta oamenilor greşelile lor, ierta-va şi vouă Tatăl 
vostru Cel ceresc; lar de nu veţi ierta oamenilor greşelile lor, nici Tatăl vostru nu 
vă va ierta greşelile voastre” (VI Matei, 14-15). 


Domnul doreşte să ne prevină, pentru a nu fi purtaţi de impulsul unei dușmănii 
personale, bazate pe motive proprii. Acesta ne învaţă să ne iubim unii pe alții, 
adică nu numai pe prieteni, ci şi pe duşmanii noştri. Pentru aceasta trebuie să 
alungăm dorinţa de răzbunare şi să ne iertăm unii altora greşelile. 


Din Arhiepiscop Averchie Tauşev, Nevoinţa pentru virtute. Asceza într-o 
Societate modernă secularizată, Editura Doxologia, laşi, 2016, p. 135 


Cum ar trebui să ne cerem iertare... 


Cunosc o femeie care merge la biserică, se roagă, ține post şi cu toate acestea este 
foarte greu să vorbeşti cu ea, fiindcă se enervează. De ce au unii oameni o astfel de 
stare? 


De obicei, aceasta este starea omului gol în interior, care nu e pătruns de duhul lui 
Hristos, ci de duhul cel rău şi de aceeea vedem că se întâmplă cele menţionate de 
dumneavoastră. 


Atunci când în om sălăşuieşte Duhul Sfânt, acesta se comportă altfel: este echi- 
librat, nu vorbeşte pe nimeni de rău, nu se supără şi face bucurii tuturor. 


Femeia care se roagă şi se supără des trebuie să se spovedească şi lucreze la dezră- 
dăcinarea patimilor şi a răutăților din ea. 


Dacă ne supărăm imediat şi nu-l iertăm pe aproapele nostru înseamnă că suntem pe 
calea pierzării. Chiar dacă aproapele nostru ne-a supărat, trebuie să învăţăm a-l 
ierta, şi nu să-l învinuim în felul următor: „lartă-mă, am fost supărată pe tine, dar 
tu ai fost de vină, comportându-te aiurea.” Aceasta nu este iertare, ci îndreptățire 
de sine. 


- Cum să ne cerem iertare? 


Omul trebuie să renască înlăuntrul său, să ardă tot răul şi să rămână doar dragostea 
pentru aproapele. Să mergem la aproapele nostru fără supărare, să-l îmbrățişem 
tandru şi să-i spunem: „„Bucuria mea, sunt rău şi dezgustător, iartă-mă!” Astfel 
trebuie să ne cerem iertare, dar mulți nu concep aşa ceva. 


Extras din Îndrumar creştin pentru vremurile de azi. Convorbiri cu Părintele 
Ambrozie, Editura: Sophia. Anul: 2010 


Dacă iubeşti, ierţi şi ierţi totul... 


5) 


În bucuria iubirii nu avem nevoie de măști. Este singurul loc curat şi pur care nu 
are nevoie de interpretări, de roluri, de scenarii. Cred din toată inima în puterea 
iubirii. Suntem pe pământ să ne iubim într-o continuă lecţie a iubirii. Uneori luăm 
notă de trecere, alteori picăm examenele. Până la buza mormântului se dau restanţe 
la iubire. 


Dacă oamenii şi-ar umple sufletele cu iubire nu ar mai avea vreme să se plângă 
pentru nimicurile vieţii. Dacă iubeşti, 1erți şi ierți totul boierește, nu doar din vârful 
buzelor! Iubirea te iubeşte așa cum eşti, căci în iubire eu sunt tu şi tu eşti eu. 


Vocaţia fiinţelor vii este iubirea. Fiecare dintre noi are dreptul să fie iubit. A fi în 
iubire înseamnă a fi şi a locui în Dumnezeu. 


Din leromonah Hrisostom Filipescu, Puţine lacrimi, multă bucurie!, Editura 
PIM, laşi, 2014, p. 219-220 


Nu contează cine te-a rănit, ci cine te-a făcut să zâmbești din nou 


In fiecare zi ar fi bine să ascultăm măcar un cântec, să citim ceva bun, să vedem 
ceva frumos şi să spunem câteva cuvinte dulci, calde. Toată lumea vrea fericire, 
nimeni nu vrea durere, dar nu poţi să ai un curcubeu fără un pic de ploaie. 


Mugurele devine floare. În viaţă câştigi, pierzi, suferi, dar cel mai important este că 
înveţi. Restul e abur, fum. Se cuvine să avem ochi care să vadă ce este mai bun şi 
inimă care să ierte ce este mai rău. Nu contează cine te-a rănit, ci cine te-a făcut să 
zâmbeşti din nou. Visează ca şi cum ai trăi pentru totdeauna, trăieşte ca şi cum ai 
muri mâine. Timpul şterge, dar ştie să păstreze, ca nimeni altul, ceea ce trebuie 
pierdut. Lasă să treacă ce a fost. Ai credinţă în ce va fi. Eroii sunt printre noi. Nu 
au costume speciale, nici dublă personalitate. Viaţa te poate surprinde oricând. 
Într-o clipă s-a terminat totul şi te trezeşti că Cineva te apasă pe piept. Resuscitare. 
Avem destule să ne spunem, nu-i aşa? 


Modestia este cartea de vizită a omului deştept. Nu trebuie să faci tot drumul până 
la destinaţie. Fă primul pas şi vei şti care este următorul. 


Ro 2 


Unui bătrân măturător de străzi, într-o dimineaţă, i s-a prezentat la lucru un tânăr 
care vroia să înveţe meşteşugul măturatului. Tânărul luă măturoiul în mână, dar 
când se uită în depărtare şi zări cât de lungă e strada îl apucă descurajarea spunând: 
„Nu o să terminăm de măturat strada aceasta nici în două zile, darminte într-o sin- 
gură zi. Eu mă dau bătut”. Şi se aşeză trist pe marginea trotuarului. 


Atunci bătrânul îi spuse: „Păi nu trebuie să te uiţi în capătul străzii, căci aşa nu mai 
faci niciodată nimic şi te aşezi deoparte. Mai un vin, mai o ţuică, mai o ţigară şi 
aştepţi să treacă timpul convins că nu se poate. Nu aşa! la mătura în mănă şi nu te 
uita înainte! Priveşte doar în jos, dă în stânga cu măturoiul, dă în dreapta cu mă- 
turoiul. Stânga-dreapta, stânga-dreapta şi fără să-ţi dai seama ai ajuns în capătul 
străzii”. Vezi astăzi, aici, acum, stânga-dreapta ce ai de făcut şi fără să-ţi dai seama 
ajungi la capătul străzii. 

Inimile la început erau gemene. Şi nu erau basme. Oamenii au creat legile şi au 
definit părțile. Au apărut regulile, pedepsele. Conflictul a schimbat armele pentru a 
dobori țintele. Armurile de indiferență sunt spade care împiedică gloanţele privirii. 
Nu se văd rănile, dar curge sângele. E cald şi mult. Nici nu se văd semnele că s-ar 
încheia luptele. Ţi se pare că este aproape la fel, dar la un alt nivel. Greşit. Tu nu 
mai eşti cel de ieri şi mâine nu vei mai fi cel de astăzi. Creşti, evoluezi, înveţi. 
Când dorurile frunţii ţi le topeşti, în suflet sunt simfonii de lacrimi fără de popas. 
Nu lăsa drapelul negru să coboare în inimă a toamnă târzie... Un vis pierdut e un 
roman trecut, citit, pus în raft. Treci mai departe. Urmează şi alte titluri şi alte 
romane. Nu îţi este poftă de citit?! 


Rugăciuni. Se întâmplă minuni. Sufletele zâmbesc în felinare uitate de florăresele 
din colţ în soare. Miraj. Plutim uşor. Singurătatea este pentru suflet ceea ce este 
dieta pentru trup. Momente de claritate. Mă uit pe vizor în sufletul meu şi nu e 
nimeni acasă. În tandreţea serii pătrund încet, tip-til, pe un geam. Tăcerea apasă. 
Seara este ca o pasăre rănită. Număr amintiri şi scad dezamăgiri. Îmi asum totul. 
Mă aşez pe jos. În sufletul meu s-a făcut răcoare. M-aş muta într-unul mai cu 
vedere spre mare... Aleg să fac curat, şterg praful şi aerisesc. Scutur. Scot toată 
mizeria, tot gunoiul afară. Lumină. Oxigen. Prea multe cuvinte complicate bune de 
pus într-o carte. Am dreptul la soarele de după ploi. Aprind un nou foc, încep un 
nou joc. Eu nu sunt al nimănui. Eu, sunt al Tău Doamne. 


Să fim cu sufletele rânduite doar de gânduri pline. Lipsa de piper şi sare din viaţă, 
ne pot păcăli cu miere. Sarea în bucate rămâne sacră. Îţi spun ce vrei să auzi, 
spune-mi ce vreau să aud. Eu fac legătura, tu o desfaci. Am sentimentul acut, atent, 
direct. Tatuaj pe suflet. Tatuaj pe minte. Am scris „îmi pare rău” pe un nor. Am 
scris „te iubesc” pe o stea ca noaptea să-ţi lumineze odaia inimii. lubirea nu se ţine 
în buzunar. Iubirea este ca o reacţie chimică. Soarele îmi zâmbește, mă iubeşte. Ce 
îti spun eu ţie când te uiţi în ochii mei ? Eu nu mă mai întorc înapoi în viitor. Viaţa 
este despre frumuseţe, despre zâmbet, despre puritate, despre dragoste, despre... 


lartă-i pe cei care ţi-au greşit. Nu pentru că ar merita iertarea, ci pentru că tu meriți 
liniştea. 


Încheie fiecare zi cu iertare şi un gând bun. Nu contează cât de grea este viaţa ta, 
mâine este o nouă ocazie să o faci mai bună. Fii bun şi lucuri bune ţi se vor 
întâmpla. Emoţiile se împart cu cei din jur. Nu lăsa conflictul interior să te macine. 
Fii puternic! Cine nu îți înţelege tăcerile nu îţi va înţelege niciodată cuvintele. Eu 
nu îţi dau nimic din ceea ce nu ai deja. Ai forţa interioară să dai pagina în cartea 
vieţii tale şi să scrii frumos, de la capăt cu aliniat. Şi nu uita de cele 6 nevoi esen- 
țiale: siguranţă, diversitate, semnificaţie, conexiune-iubire, creştere, contribuţie- 
dăruire. Indiferent ce-ai fi făcut în viaţă meriţi să fu iubit ! O carte bună, o muzică 
bună, o discuţe antrenantă, bucuria în faţa naturii şi a frumuseţii de orice fel dau 
nobleţe sufletului. Iubire, atenţie, tandreţe ! 


Un prea puţin este întotdeauna mai bun decât un prea mult... Dumnezeu ştie mai 
bine decât mine ce vreau. Ce ai tu să nu-ţi fi dat Dumnezeu?! Dumnezeu niciodată 
nu se grăbeşte, dar întotdeauna ajunge la timp. Dumnezu nu spune niciodată “Nu!”, 
ci “Nu Acum!”. E o mare diferenţă! Dumnezeu priveşte cu ochii iubirii şi ai milei 
nu spre cea ce ai fost, nici spre ceea ce ești, ci spre ceea ce vrei să fii. Ai nădejde ! 


Hrisostom Filipescu 


Sursa: http://hrisostomfilipescu.wordpress.com 


Cum este iadul? 


- Gheronda, cum este iadul? 


- Am să-ţi povestesc o întâmplare pe care am auzit-o. Odată, un om simplu îl ruga 
pe Dumnezeu să-i arate cum este Raiul şi iadul. 


Aşadar, într-o noapte a auzit o voce în somn spunându-i: „Vino să-ţi arăt iadul!” 


Și îndată s-a aflat într-o încăpere în care mulţi oameni stăteau în jurul unei mese, 
iar în mijloc era o oală plină cu mâncare. Însă toţi acei oameni erau înfometați, 
pentru că nu puteau mânca. Țineau în mână câte-o lingură foarte lungă. Luau mân- 
carea din oală, dar nu puteau aduce lingura la gură. De aceea unii bombăneau, alţi 
strigau, alții plângeau... 


Apoi a auzit aceeaşi voce spunându-i: „Vino acum să-ţi arăt şi Raiul!” Şi îndată s-a 
aflat într-o altă încăpere, unde mulţi oameni stăteau în jurul unei mese asemă- 
nătoare cu cea dintâi, iar în mijlocul ei era tot o oală cu mâncare, iar ei aveau ace- 
leaşi linguri lungi. Însă toţi erau sătui şi bucuroşi, pentru că fiecare lua cu lingura 
sa mâncare din oală şi-l hrănea pe celălalt. 


Ai înţeles acum cum poţi să trăieşti Raiul încă din această viaţă? 


Din Cuviosul Paisie Aghioritul, Cuvinte duhovniceşti, Vol. V Patimi și virtuți, 
Editura Evanghelismos, Bucureşti, 2007, p. 43-44 


Zidirea bisericilor transformă iadul în Rai 


Intr-o zi, ne-am întâlnit în locul unde începuse să se zidească noua biserică, iar 

părintele a zis: „Este greu lucru să ridici o biserică astăzi, îți stau împotrivă toţi 
demonii.” Şi mi-a zis o anecdotă pe care o auzise în Rusia: 


„Cineva s-a dus în iad, dar, deoarece dorea să fie şi acolo o biserică, a încercat să 
zidească una, pentru a se ruga în ea. In ciuda păcătoşeniei, îl iubea pe Dumnezeu şi 
vroia să se roage. A început să măsoare locul pentru a face o fundaţie bună. 


Un diavol l-a întrebat ce face, şi el a zis: «Vreau să zidesc o biserică, ca să mă 
rog.» 


Diavolul s-a tulburat, că nu se putea zidi biserică în iad, şi încerca să-l împiedice, 
dar nu a reuşit şi i-a chemat şi pe alţi diavoli, dar nici ei nu au putut. Atunci l-au 
strigat pe şeful lor şi s-au adunat cu toţii şi l-au dat afară din iad, ca să nu zidească 
biserică.” 

Și a continuat: „Astfel, şi noi zidim biserici pentru a transforma iadul în Rai şi, 
chiar de nu vom reuşi asta, măcar vom reuşi să nu ne mai primească diavolul în 


iad” şi râdea din toată inima. 


Părintele Sofronie de la Essex 


Hierotheos Vlachos, Mitropolit de Nafpaktos și Sfântul Vlasie, Cunosc un om în 
Hristos: Părintele Sofronie de la Essex, traducere din limba greacă de pr. 


Serban Tica, Editura Sophia, Bucureşti; Editura Cartea Ortodoxă, Alexandria, 
2011, p. 285 


Dacă mi se pare că sunt bun... 


Bond mi se pare că aşternutul nu e8te* 
atât de moale, aminteşte-mi de aceia 


Dacă mă văd drept, aminteşte-mi câte drepturi am încălcat. 

Dacă mă consider cinstit, aminteşte-mi de câte ori am înşelat. 

Dacă mă văd sincer, aminteşte-mi de câte ori am minţit. 

Dacă mă consider înţelept, aminteşte-mi inutilitatea multor cuvinte ale mele. 
Dacă mă cred bun, aminteşte-mi câtă răutate este în inima mea. 

Dacă mă văd smerit, aminteşte-mi câtă fățărnicie este în mine. 

Dacă mă văd curat, aminteşte-mi ce negru e sufletul meu. 

Dacă mă văd frumos, aminteşte-mi ce zdrenţuit sunt pe interior. 

Dacă mă văd puternic, aminteşte-mi că nu pot nimic fără Tine. 

Dacă mi se pare că am zidit ceva, aminteşte-mi câte inimi am frânt. 

Dacă mi se pare că am credinţă mare, aminteşte-mi ce uşor mă clatin în încercări. 
Dacă mă văd curajos, aminteşte-mi cât de laş sunt în a propovădui şi a muri pentru 
numele Tău. 

Dacă mă văd harnic, aminteşte-mi cât de trândav sunt în a împlini poruncile 'Tale. 
Dacă mă consider înţelept, aminteşte-mi pe câţi am rănit prin cuvintele mele. 
Dacă mă simt puternic, aminteşte-mi de câte patimi sunt îngenuncheat. 

Dacă mi se pare că am dragoste, aminteşte-mi de câtă ură sunt stăpânit. 

Dacă mă cred cineva, aminteşte-mi că nu sunt decât ţărână. 

Dacă mă simt deja ajuns, aminteşte-mi de unde am plecat. 

Dacă mă văd sus, aminteşte-mi din ce adânc m-ai ridicat. 

Dacă mi se pare că merit Raiul, aminteşte-mi cât de departe e de mine. 


Elena J. 


Sursa: 


https://luminapentrucandeladinsuflet.wordpress.com/2013/04/22/daca-mi-se-pare-ca-sunt- 
bun/?fbclid=IwAR1PO0S49sj7GAsS07fSalo6sukgBPVmZbJtc040itBdJhB2OKkLVvpiP9Ss 


https://buna-vestire.net/2023/02/daca-mi-se-pare-ca-sunt-bun.html 


Pr. Silviu Cluci: Paraclisul lui Adam - Biserica Sfântului Mormânt 


Sub partea de nord a Golgotei se află un mic paraclis care poartă astăzi numele 
„Paraclisul lui Adam” dar, mai demult, era cunoscut ca „Locul Căpățânii”, „Sfânta 
Căpăţână”, „Paraclisul lui Melchisedec” sau „Paraclisul cinstitului Inainte-mergă- 

tor . 


E doxologia.ro 


Paraclisul lui Adam (Foto: pr. Silviu Cluci/ Foto: Oana Nechifor) 


Potrivit tradiției, în acest loc erau aşezate craniul şi oasele lui Adam pe care le-a 
curăţat de întinăciunea păcatului strămoșesc Sângele lui Hristos vărsat pe Cruce. 
Aceasta este legătura dintre primul şi Al doilea Adam care este simbolizată în ico- 
nografie, în scena Răstignirii, printr-o mică peșteră, având înăuntru oasele lui 
Adam, aflată la baza Crucii. 


In spatele Sfintei Mese, pe stâncă, în urma cutremurului de pământ descris de 
evangheliști, s-a format o mică cavitate - unde se termină crăpătura ce începe de la 
locul în care a fost înfiptă Crucea pe Golgota. 


Paraclisul era împodobit cu un mozaic impresionant care a fost distrus în incendiul 
din 1808 şi a fost înlocuit apoi cu fresce. In timpul aceluiași incendiu a fost distrus 
complet și așa-numitul „Mormânt al lui Mechisedec”. 


Lângă intrarea paraclisului se aflau cândva mormintele lui Baldwin al Flandrei şi 
Gottfried de Bouillon care au fost prădate în 1244, în timpul ocupaţiei islamice a 
Ierusalimului. In acest loc se află astăzi mormântul unui cruciat englez. 


a a 


O doxologia.ro 


(Foto) Paraclisele din Biserica Sfântului Mormânt: 
https://doxologia.ro/locuri-sfinte/paraclisele-din-biserica-sfantului-mormant-galerie-foto 

Izgonirea lui Adam şi Eva din grădina Edenului 

„Iertarea greșelilor aproapelui implică adesea 
o răstignire a propriului egoism 
și deschide sufletul spre înviere”. 


+ PATRIARHUL DANIEL 


GÂNDURI LA 
GE) BASILICA.RO EVANGHELIA DUMINICII 


Duminicile premergătoare Postului Mare 


9 februarie —- î. Duminica Vameșului și a Fariseului 


Duminica Izgonirii 
-- 2. Duminica Întoarcerii Fiului Risipitor lui Adam din Rai 


23 februarie —- 3. Duminica Înfricoșătoarei judecăți (Lăsatul secului pentru Postul Sfintelor Paști) 
1 martie 


[ACONIREA LUI DAMA ŞI A EVEI DI Rat „Când postiţi, nu fiţi trişti ca 
, făţarnicii; că ei îşi smolesc feţele, 
ca să se arate oamenilor că postesc. 
Adevărat grăiesc vouă, şi-au luat 
plata lor. Tu însă, când posteşti, 
unge capul tău şi faţa ta o spală ca 
să nu te arăţi oamenilor că posteşti, 
ci Tatălui tău care este în ascuns, şi 
Tatăl tău, Care vede în ascuns, îţi 
va răsplăti ţie.” 
(Mt. 6. 16-18) 


16 februarie 


Odoxologia.ro 


